
Despre Autor 


Înainte de a începe această carte, 
ce cuprinde în paginile sale istorisiri unice și 
încîntătoare, se cuvine să oferim citeva detalii 
despre viaţa și opera literară a autorului. Con- 
ținutul operei sale, deși succint, prezintă un 
interes deosebit. 

Wilhelm Hauff s-a născut în Stutt- 
gart, Germania, în 1802. Şi-a început educaţia la 
Klosterschule Blaubeuren, în Tiibingen. În 1820 începe studii de teologie 
și filozofie la universitatea Tiibinger Stift, la absovirea căreia, în 1824, 
obține Diploma de Doctor în Filozofie. Următorii doi ani a ocupat un 
post de meditator într-o familie de nobili. Aici a compus cea mai mare 
parte a lucrărilor sale, în timpul orelor libere pe care această poziţie i 
le permitea, lucrări cărora le datorează faima de care se bucură astăzi. 

În 1826 publică Mărchen-Almanach auf das Jahr 1826 fiir Sâhne 
und Tochter gebildeter Stănde, volum de basme ce vă este oferit astăzi 
cu titlul schimbat și abreviat „Poveștile Caravanei, Hanului și ale 
Palatului”. În acelaşi an — și la scurt timp după acestea — urmează cu 
Mittheilungen aus den Memoiren des Satan, apoi cu Der Mann im Mond 
oder Der Zug des Herzens ist des Schichksals Stimme, al doilea volum al 
„Memoriilor lui Satan”, și mai apoi o colecţie de istorii scurte. 

Aceste volume au apărut într-o succesiune atît de rapidă încît, 
pentru o vreme, au eclipsat strălucirea „basmelor”; cu toate astea, ediţiile 
ulterioare au dobindit o circulaţie larg răspîndită, iar popularitatea lor 
crește constant, încît ne sugerează ideea că, în timp, s-ar putea dovedi 
rivale redutabile ale „Nopţilor Arabe”, pentru tinerii de peste tot. 

Publicarea „Omului de pe Lună” — Der Mann im Mond — i-a 
adus lui Hauff o recunoaștere naţională, dar, la puţin timp după apariţia 

volumelor Lichtenstein, eine romantische Sage, locuitorii Wiurttember- 
gului l-au considerat a fi noul Walter Scott al Germaniei. 

Nu putem ști dacă va fi meritat sau nu predicția caldă și 
mâîndră a concetăţenilor săi. 

Ceea ce putem afirma însă cu siguranţă, este că părea să-și 
găsească chemarea în nuvelele istorice. Începuse deja o a doua lucrare 
de această natură cînd, în toamna anului 1827, s-a îmbolnăvit și s-a 
stins, înainte de a împlini virsta de douăzeci și cinci de ani. 

Hauff a fost doborit chiar în zorii carierei sale de autor, îna- 
inte ca talentul său strălucitor să atingă apogeul împlinirii. Cu toate 
acestea, scrierile sale nu relevă nici un semn de imaturitate, iar suma 
lucrărilor sale îi asigură un loc de seamă în templul literaturii universale. 

Arta de a investi locurile cu personaje ideale, care, în imagi- 
naţia cititorului, vor continua să bîntuie aceste locuri pe vecie, a fost 
un dar pe care Hauff l-a împărtășit cu fraţii săi englezi, Scott și Dickens. 

Trecîind peste Pont des Arts în Paris, noaptea, cel familiar cu 
lucrările lui Hauff e în măsură să recunoască aievea silueta înaltă și 
grațioasă a „fetiţei cerșetoare', cu felinarul său și mîinile ce șovăie ţinind 
farfurioara pentru bănuţi. Sau, de se plimbă prin Alpii Suabiei, Lich- 
tenstein-ul lui Hausff îi va fi ghid de călătorie; prin văi și peste dealuri 
pină în Nebelhohle, el va urma zborul asprului Duce Ulrich, făcînd, 
poate, un mic popas în micul sătuc Hardt, să aleagă, dacă poate, casa 
„cimpoierului”, și să privească cu atenţie la fiecare fecioară din sat, ca 
nu cumva micuța Bărbel, cea cu inimă caldă, să-i scape din greșeală. 

Cîteva din poemele lui Hauff au devenit destul de populare 
în Germania, iar cîntecele lui mai pot fi auzite și astăzi, ridicîndu-se în 
aerul de seară din frumoasele văi pe care le-a iubit atît de mult. 

Datorită geniului său și a dispariţiei sale premature, Hauff 
se asociază în mintea noastră cu poeţi englezi ca Chatterton, Keats și 
Shelley. 


EDWARD 1. STOWELL 
Chicago, October, 1881 





[1] Traducătorul primei ediții americane. 

O caravană mare străbătea odată pustiul. Pe întinderile 
nesfirșite de nisip, străjuite doar de bolta necuprinsă a cerului, se 
auzeau, de undeva de departe, tălăngile cămilelor și zurgălăii de argint 
ai cailor. Un nor gros de praf se învolbura înaintea caravanei, vestindu-i 
apropierea. Cind și cînd, o adiere împrăștia norul și pe sub învolbu- 
rările lui îţi luau ochii armele sclipitoare și veșmintele ce străluceau. 

Așa se ivi caravana în faţa privirii călărețului ce se apropia 
de ea. Necunoscutul călărea pe un mindru cal arab, cu cioltar din piele 
de tigru și căpăstrul stacojiu, împodobit cu clopoței de argint; pe capul 
bidiviului flutura un frumos surguci din pene. Îmbrăcămintea arătosu- 
lui călăreț era tot atît de mîndră ca și calul său. Pe cap avea turban alb, 
falnic, cusut cu fir de aur, pe trup — ilic și șalvari roșii ca para focului, 
iar la șold îi atîrna un iatagan cu plăsele măiestrit făurite. 

Turbanul tras adînc pe frunte, căutătura ochilor negri, care 
aruncau fulgere de sub sprincenele stufoase, și barba lungă ce flutura 
pe sub nasul coroiat, îi dădeau o înfățișare cutezătoare, aprigă. 

La cincizeci de pași de pilcul călăreţilor ce deschideau drum 
caravanei, el dădu pinteni calului și în cîteva clipe ajunse în dreptul 
acestora. Un călăreț singuratic, cutreierînd pustiul, părea ceva cu totul 
neobișnuit, așa încât caraulele” caravanei, temîndu-se de un atac, întin- 
seră sulițele. Văzindu-se întimpinat cu vrăjmășie, călăreţul strigă: 

— Cevreţi? Credeţi oare că un singur om e în stare să lovească 
O caravană? 

Rușinate, caraulele își lăsară suliţele în jos; căpetenia lor se 
apropie de străin, să-i afle vrerea. 

— Cine e stăpînul caravanei? întrebă călăreţul. 

— Ea nu are un singur stăpin, răspunse cel întrebat. Mai 
mulți neguţători au pornit de la Mecca spre ţara lor, iar noi îi călău- 
Zim prin pustiu și-i păzim de ticăloșii de tot soiul care ar putea să le 
tulbure călătoria. 

— Duceţi-mă, dară, la neguţători, ceru străinul. 





[1] Panaș din pene scumpe, purtat la turban sau la ișlic de sultani sau de 
înalți demnitari turci. 


[2] Santinelă, strajă. 


— Nu ecu putinţă acum, răspunse căpetenia caravanei. Noi 
trebuie să mergem fără oprire, iar neguțătorii vin în urmă cu cel puţin un 
pătrar de ceas; dar dacă vrei să ne însoțești pină la popasul de amiază, 
fie-ți voia împlinită! 

Străinul nu răspunse nimic; luă ciubucul lung pe care îl ducea 
legat de oblinc și începu să pufăie. Călărea lingă căpetenia caravanei și 
trăgea adînc din ciubuc. Căpetenia caraulelor se frăminta, intrebindu-se 
cine o fi străinul; nu cuteza să-l întrebe de-a dreptul cum îl cheamă și, 
oricât de iscusit se străduia să lege vorba: „Fumezi un tutun bun” sau: 
„Frumos pășește calul dumitale”, primea același răspuns sec: „Da, da!” 

În sfîrşit ajunseră la un loc potrivit pentru popasul de amiază. 
Căpetenia caraulelor își așeză oamenii de pază și se opri împreună cu 
necunoscutul, așteptind să se apropie caravana. Treizeci de cămile, cu 
încărcături grele, cu călăuze înarmate trecură pe lîngă ei. În urma lor 
veneau călare, pe niște cai de toată frumuseţea, cei cinci neguţători, 
stăpinii caravanei. Mai toți erau bărbaţi înaintați în vîrstă, cu înfățișare 
cumpănită, așezată; doar unul singur părea mult mai tînăr decit cei- 
lalţi, mult mai vesel și mai vioi. Caravana se încheia cu un mare număr 
de cămile și de cai de povară. 

Înălțară corturile, iar cămilele și caii îi priponiră în jurul 
acestora. În mijloc se afla un cort mare de mătase albastră, către care 
căpetenia caraulelor îl însoţi pe străin. Cînd dădură la o parte per- 
deaua de la intrarea cortului, văzură pe cei cinci neguţători stind pe 
perne cusute cu fir de aur; arapi forfoteau încolo și încoace, aducînd 
mâncăruri și băuturi. 

— Ne-ai adus un musafir? întrebă 
neguțătorul cel tînăr. 

Dar mai înainte ca cel întrebat să 
apuce să răspundă, străinul grăi: 

— Mă numesc Selim Baruch și sint 
din Bagdad; în drum spre Mecca am fost prins 
de niște tilhari și acum trei zile am izbutit să 
fug pe ascuns. Marele profet mi-a ajutat să aud 
din depărtare tălăngile caravanei voastre. Așa 
am ajuns aici. Îngăduiţi să merg cu voi; n-am 
să fiu nevrednic de ocrotirea voastră și, odată 





ajunși la Bagdad, am să vă răsplătesc cu prisosinţă bunătatea, căci sînt 
nepotul marelui vizir. 

Drept răspuns, vorbi cel mai vârstnic dintre neguţători: 

— Selim Baruch, zise el, fii binevenit la umbra noastră. Bucu- 
roși te ajutăm, dar, înainte de toate așază-te și mănîncă și bea cu noi! 

Selim Baruch se așeză lingă neguţători și mincă și bău cu ei. 
După-masă, robii strinseră vasele și aduseră narghilele și șerbet turcesc. 
Neguţătorii rămaseră multă vreme tăcuțţi, scoțind nori albăstrui de fum 
și privindu-i cum se încolăcesc, se destramă și apoi, încet-încet, se fac 
nevăzuțţi. În cele din urmă, tăcerea fu curmată de tînărul neguţător: 

— De trei zile, zise el, tot mergem călare sau facem popas 
și mincăm, fără să avem parte de vreo distracţie! M-a cuprins o plic- 
tiseală de moarte. Mie îmi place ca după-masă să privesc dănţuitorii 
sau să ascult cîntece. Puteţi născoci ceva prieteni, să facem timpul să 
treacă mai uşor? 

Cei patru neguţători mai virstnici pufăiau mai departe în 
tăcere și păreau să cugete adinc; străinul însă răspunse: 

— Dacă-mi îngăduiţi, aș propune eu ceva: să spunem cu toţii, 
pe rînd, la fiecare popas, cîte o poveste. Așa ar trece timpul mai ușor. 

— Înţeleaptă vorbă ai grăit, Selim Baruch, zise Ahmet, cel 
mal bătrin dintre neguţători. Să facem precum zici! 

— Mă bucură că spusa mea vă e pe plac, rosti Selim, și, ca 
să vedeţi că nu vă cer un lucru nelalocul lui, am să fac eu începutul. 

Bucuroși, cei cinci neguţători se apropiară, așezindu-se roată 
în jurul străinului. Robii umplură din nou cupele, îndesară tutun proas- 
păt în narghilelele stăpinilor și aduseră jar ca să-l aprindă. lar Selim își 
drese glasul, luă o înghiţitură de salep și, netezindu-și mustăţile, începu: 

— Ascultaţi, aşadar, Povestea Califului Barză! 

POVESTEA CALIFULUI BARZĂ 


Într-o frumoasă după-amiază, califul Rașid din Bagdad ședea 
în tihnă, cu picioarele încrucișate pe divan; dormise puţin, căci era 
O zi caldă, și acum, după somn, se simţea foarte voios. Trăgea cite un 
fum din narghileaua din lemn de trandafir și sorbea înghițitură după 
înghițitură din cafeaua pe care i-o turna unul dintre robi; își mîngiia de 
fiecare dată mulțumit barba, semn că-i plăcea cafeaua. Într-un cuvînt, 
se citea pe faţa lui că se simte bine. Acesta era ceasul cel mai prielnic 
să stai de vorbă cu califul, ceasul în care era tare blind și binevoitor. 
Din pricina asta, marele vizir Mansor îl vizita în fiecare zi tocmai la 
acest ceas. Și în după-amiaza aceasta se înfăţișă ca de obicei, ginditor, 
însă cu mult mai ginditor decit în alte rînduri. Califul scoase pentru o 
clipă narghileaua din gură și întrebă: 

— De ce ai o faţă atît de îngindurată, 0, marele meu vizir? 

Vizirul își încrucișă braţele pe piept, se plecă în faţa stăpinu- 
lui său și răspunse: 

— Stăpine, nu știu dacă am o faţă îngindurată, dar jos, în faţa 
porţilor palatului, se află un boccegiu care are de vinzare lucruri atit 
de frumoase, încît tare îmi pare rău că n-am mai mulți bani. 

Califul, care de mult voia să-i facă o bucurie marelui său vizir, 
trimise jos un arap să-l cheme pe neguţător. Robul se întoarse degrabă 
cu un grăsan scund, arămiu la faţă, îmbrăcat în straie ponosite și care 
ducea o besactea . Înăuntru se aflau perle, inele, pistoale cu plăsele 
bătute în pietre scumpe, cupe, piepteni. Califul și vizirul le cercetară pe 
toate pe îndelete și, în cele din urmă, califul cumpără pentru el și pentru 
Mansor niște pistoale de toată frumuseţea, iar pentru soţia vizirului 
— un pieptene. Neguţătorul se pregătea tocmai să închidă besacteaua, 





[1] Cutie mică (uzual din lemn) frumos ornamentată, care servea pentru a 
păstra bijuterii, obiecte de cusut, tutun etc. 


Povestea Califului Barză 





cînd califul zări un mic sertar și întrebă dacă și acolo sînt lucruri de 
vinzare. Neguţătorul scoase din sertar o cutie în care se afla o pulbere 
negricioasă și o hirtie acoperită cu o scriere ciudată pe care nici califul, 
nici Mansor, nu o putură desluși. 

— Am primit cîndva praful și hirtia de la un neguţător, care, 
la rîndul lui, le-a găsit pe o uliţă din Mecca, lămuri boccegiul. Nu știu ce 
putere au și vi le dau pe nimica toată. Mie nu-mi sînt de nici un folos. 

Califul, căruia îi plăcea să aibă între cărţile sale scrieri vechi, 
chiar dacă nu le putea citi, îi cumpără hârtia și cutiuţa. Încuviinţă apoi 
plecarea neguţătorului... Califul dorea foarte mult să dezlege slovele 
acelea tainice, și-l întrebă pe vizir dacă nu cunoaște pe cineva care să-i 
ajute la treaba asta. 

— Mărite doamne și stăpine, spuse vizirul, lingă marea mos- 
chee locuieşte un om căruia i se spune Selim cel Învăţat; el știe toate 
limbile. Dă poruncă să se înfăţișeze degrabă, poate află el taina acestor 
slove. 

Selim cel Învăţat fu adus de îndată. 

— Selim, grăi califul, se spune că ai fi foarte învăţat! lată scri- 
erea aceasta... Citește-o! De vei ști s-o dezlegi, te voi răsplăti cu straie 
NOi, de sărbătoare, iar de nu, vei primi douăsprezece palme și douăzeci 
și cinci de lovituri la tălpi, căci atunci în zadar ţi s-ar mai spune „Selim 
cel Învăţat”. 

Selim făcu o temenea și răspunse: 

— Facă-se voia ta, stăpine! 

Privi îndelung scrisul și deodată strigă: 

— De nu e limba latinească, stăpîne, să mă spinzuri! 

— Spune ce scrie, dacă e latinească! porunci califul. 

Selim începu să tălmăcească: 


Omule, tu care vei găsi aceasta, slăvește-l pe Alah 
pentru bunătatea sa. Cine va trage pe nas din pulberea 
asta și va rosti în același timp cuvintul MUTABOR, acela 
seva putea preschimba în orice jivină și va înțelege 
graiul dobitoacelor. De va voi să-și capete iară înfățișarea 
omenească, să se plece de trei ori către răsărit și să 
rostească același cuvint. Dar ferește-te să rizi în timpul cit 

ai înfățișarea de lighioană, căci vorba fermecată piere de 
îndată din mintea ta și rămii cu chip de jivină. 


Selim cel Învăţat isprăvi de citit. Califul se arătă nespus de 
mulțumit și-l puse pe învăţat să facă jurămâînt că nu va dezvălui nimă- 
nui taina aceasta. Îi dărui apoi straie frumoase și-l lăsă să plece, după 
care grăi către marele său vizir: 

— Am făcut un tîrg bun, Mansor. Cît mă bucur că voi putea 
lua chip de jivină! Miine dimineaţă să vii la mine. Mergem împreună 
pe cîmp, tragem pe nas din cutiuţă și vom putea să ascultăm tot ce se 
vorbește în văzduh, în apă, în pădure și pe cimp. 


VA 


A doua zi dimineaţă, după ce califul luă o gustare și se îimbrăcă, 
marele vizir se înfățișă, după cum i se poruncise, ca să-l ia la plimbare. 
Califul viri la cingătoare cutiuța cu pulberea fermecată, spuse curte- 
nilor să rămînă în urmă și porni înainte, însoțit doar de marele vizir. 
Colindară prin întinsele grădini ale califului, dar în zadar căutară nis- 
caiva vietăţi ca să poată încerca praful vrăjit. În cele din urmă, vizirul 
fu de părere să meargă mai departe, înspre iaz, unde văzuse adeseori 
tot felul de vieţuitoare, mai ales berze, care se plimbau întotdeauna pe 
acolo, pășind grav și clămpănind. 

Califul urmă sfatul vizirului său și se îndreptă cu el spre iaz. 
Cînd ajunseră acolo, văzură o barză ce pășea îngîndurată încoace și 
încolo, căutînd broaște și clămpănind din cioc. Undeva, departe, în 
văzduh, plutea o altă barză, venind tot într-acolo. 

— Pun rămășag pe barba mea, mărite stăpine, zise marele 
vizir, că năltăroagele astea două își vor spune acum lucruri vrednice 
de auzit. Ce-ar fi să ne prefacem în berze? 

— Bine ai grăit, răspunse califul. Dar, întâi și întâi, să ne amin- 
tim cum trebuie să facem ca să luăm din nou înfățișare omenească. 
Așadar, dacă ne închinăm de trei ori către răsărit și rostim cuvîntul 
Mutabor, eu voi lua din nou chip de calif și tu de vizir. Dar pentru nimic 
în lume nu trebuie să ridem, căci atunci sintem pierduţi! 

În timp ce califul vorbea astfel, cea de-a doua barză se roti 
încet deasupra capetelor lor și se lăsă ușor pe pămînt. Califul scoase 
repede cutiuţa de la briu, trase praf pe nas, îi dădu și marelui vizir și 
strigară amindoi într-un glas: „Mutabori” 

Deodată, ca prin farmec, picioarele li se subţiară; se făcură 
lungi și roșii, frumoșii iminei galbeni ai califului și ai însoţitorului său 
se preschimbară în labe uriîte de barză, braţele se prefăcură în aripi, gitul 
se înălță dintre umeri și se lungi cu un cot, bărbile se făcură nevăzute, 
iar trupul li se acoperi cu pene albe. 

— Ai un plisc frumos, vizire, spuse califul, mirindu-se înde- 
lung. Pe barba profetului, așa ceva n-am mai văzut în viața mea! 

— Mulţumesc preasupus, răspunse marele vizir, făcînd o 
plecăciune, dar, dacă-mi este îngăduit, aș spune că înălțimea voastră 
arătaţi ca barză aproape mai frumos decit în chip de calif. Dar, dacă 
înălțimea voastră dorește, să le ascultăm pe prietenele noastre de colo 
și să vedem dacă într-adevăr înţelegem graiul berzelor. 

În timpul acesta, cea de-a doua barză se lăsă pe pămînt, își 
curăţă picioarele cu ciocul, își netezi penele și se îndreptă spre prima 
barză. Cele două berze noi-nouţe se apropiară grabnic și auziră, spre 
uimirea lor, următoarea convorbire: 

— Bună dimineaţa, doamnă Picior-Lung, aţi ieșit atît de 
devreme la cîmp? 

— Bună să-ţi fie inima, dragă Clămpăne-Cioc! lată, am adus 
o mică gustare. Vrei o ciosvirtă de șopirlă sau o pulpiţă de broască? 

— Mulţumesc frumos; azi nu prea am poftă de mîncare. Am 
venit pentru altceva la cîmp. Astăzi trebuie să dănţuiesc în fața oaspe- 
ților tatălui meu și vreau să fac în taină cîteva încercări. 

Și tinăra barză începu să se plimbe pe cîmpie, făcînd mișcări 
năstrușnice. Califul și Mansor o urmăreau cu uimire. Cînd o văzură 
însă ridicînd un picior și filfiind grațios din aripi, cei doi nu se mai 
putură stăpîni: din pliscurile lor izbucni un rîs nestăvilit, care nu mai 
contenea. Califul se potoli cel dintii. 





[2] Pantofi cu virful ascuţit, purtaţi în trecut de ţărani; pantofi de modă 
turcească, cu căputa înconjurind călcîiul, făcuţi din marochin și purtaţi 
odinioară de boieri. 

— Să te prăpădești de ris! strigă el. Petrecerea asta nu-i plă- 
tită nici cu aur! Păcat că prostănacele au fugit de riîsul nostru, altminteri 
te pomenești că ar fi început să și cînte! 

Dar deodată marele vizir își 
aminti că nu era îngăduit să rizi în 
timpul vrăjii și îi împărtăși califului 
îngrijorarea sa. 

— Pe Mecca și Medina! Ar 
fi o glumă proastă să rămînem berze! 
Amintește-ţi tu neghiobul acela de 
cuvînt; mie nu-mi vine în minte. 

— Trebuie să ne plecăm de trei ori spre răsărit și în același 
timp să spunem: Mu-mu-mu... 

Se întoarseră cu faţa spre răsărit și se plecară mereu, atingind 
pămintul cu pliscurile. Dar, vai! Cuvîntul fermecat le pierise din minte 
Și, oricît se înclina califul și oricît bolborosea vizirul său mu-mu-mu, nu 
și-l aminteau și pace. Bietul Rașid și vizirul său erau sortiţi să rămînă 
berze. 





VA 


Cele două berze fermecate se plimbau triste pe cîmpie, 
neștiind, în durerea lor, ce să facă. Înfăţișarea de barză nu și-o puteau 
schimba. Să se întoarcă în oraș spre a fi recunoscuţi era cu neputinţă: 
cine ar da crezare unei berze că este calif și, chiar dacă asemenea lucru 
ar fi de crezut, ar vrea locuitorii Bagdadului să aibă o barză drept calif? 

Rătăciră astfel zile în şir, hrănindu-se anevoie cu poamele 
cîimpului, pe care nu le puteau mesteca bine din cauza pliscurilor prea 
lungi. De șopirle sau broaște nu prea aveau poftă: le era teamă să nu-și 
strice stomacul cu ele. Singura lor mîngiiere în aceste triste împrejurări 
era că puteau să zboare; și zburau deseori deasupra acoperișurilor din 
Bagdad, ca să vadă ce se mai petrece pe acolo. 

În primele zile băgară de seamă că pe străzile orașului domnea 
o mare neliniște și tristeţe. Dar, cam la patru zile după vrajă, aflindu-se 
deasupra palatului califului, văzură jos, în stradă, un alai măreț. Răsu- 
nau tobe și fluiere, iar un bărbat îmbrăcat într-o mantie de purpură 

cusută cu fir de aur mergea călare pe un cal împodobit, înconjurat de 
slujitori în veșminte strălucitoare. Jumătate din norodul Bagdadu- 
lui alerga în urma lui, strigînd într-un glas: „Trăiască Mizra, trăiască 
stăpinul Bagdadului!” 

Cele două berze de pe acoperișul palatului se priviră înde- 
lung. Califul grăi: 

— Îţi dai seama acum, mare vizir, de ce am fost vrăjit? Acest 
Mizra este fiul dușmanului meu de moarte, puternicul vrăjitor Kașnur, 
care, într-un ceas rău, mi-a jurat răzbunare. Dar eu nu mi-am pier- 
dut nădejdea. Vino cu mine, credinciosul meu tovarăș de suferinţă, 


Il 

să mergem la mormîntul profetului: poate că în acel loc sfint vraja se 
va risipi. 

Se înălțară de pe acoperișul palatului și se îndreptară către 
Medina. 

Dar cele două berze nu prea erau obișnuite să zboare și plu- 
teau anevoie. 

— O, stăpine, gemu după citeva ceasuri marele vizir, cu voia 
măriei tale, eu nu mai pot; măria ta zbori prea repede și, în afară de 
asta, s-a lăsat seara și am face bine să poposim undeva peste noapte. 

Rașid dădu ascultare rugăminţii slujitorului său și zărind 
dedesubt niște zidiri năruite care-i puteau adăposti, se lăsară pe ele. 
Acolo părea să fi fost odinioară un castel. Printre zidurile surpate se 
ridicau pilaștri frumos lucraţi, iar cîteva încăperi ce se păstraseră întregi 
stăteau mărturie a strălucirii de odinioară. Rașid și însoțitorul său stră- 
bătură coridoarele, căutind un locșor uscat. Deodată, barza Mansor se 
opri. 

— Doamne, stăpine, șopti el încetișor, știu că este rușinos 
pentru un mare vizir, și cu atît mai mult pentru o barză, să se teamă 
de stafii. Mă cam trec fiorii, căci pe-aici pe-aproape am auzit limpede 
un suspin și un geamăt. 

Califul se opri și el și auzi deslușit un scîncet slab care semăna 
mai mult a geamăt de om decît de animal. nedumerit, vru să se apropie 
de locul de unde veneau gemetele; vizirul însă îl apucă cu ciocul de-aripă 
și îl rugă stăruitor să nu se apropie, ca să nu dea peste cine știe ce alte 
primejdii. Dar în zadar! Califul — căruia și în pieptul de barză îi bătea 
o inimă vitează — se smulse cu preţul cîtorva pene și o luă la goană 
printr-un coridor întunecos. Ajunse degrabă la o ușă ce părea 
a fi întredeschisă și, îndărătul ei, auzi deslușit suspine și scin- 
cete. Împinse ușa cu ciocul dar se opri mirat în prag. Pe 
podeaua încăperii dărăpănate, slab luminată printr-o fereastră 
zăbrelită, stătea o bufniţă mare. Lacrimi grele se prelingeau 
din ochii ei mari și rotunzi, iar din pliscu-i încovoiat ieșeau 
vaiete răgușite. Dar la vederea califului și a vizirului său, care 
se apropiase și el între timp, bufnița scoase strigăte de bucurie. 
Cu aripile ei cafenii își șterse grațios lacrimile și, spre marea 
uimire a celor doi, strigă cu glas omenesc, în arabă: 

— Fiţi binevenite, berzelor! Voi sinteţi semnul izbăvirii mele, 
căci mi s-a prorocit odată că berzele îmi vor aduce o mare fericire. 

Cînd califul își reveni din uimirea ce-l cuprinsese, își înclină 
gitul lung, își mișcă grațios picioarele și rosti: 

— Bufniţo, vorbele tale mă fac să cred că am găsit în tine 
O tovarășă de suferinţă. Dar, vai, nădăjduiești zadarnic că noi o să te 
putem scăpa. Ai să recunoști tu însăţi neputinţa noastră, cînd vei auzi 
ce ni s-a întimplat. 

Bufnița îl rugă să-i povestească și califul începu să depene 
cele ce-am aflat și noi pînă acum. 

Califul povesti păţania prin care-i fusese dat să treacă și, după 
ce termină, bufnița îi mulțumi și-i zise: 

— Ascultă și povestea mea și-ai să vezi că nu sint mai puţin 
nefericită decit tine. Tatăl meu este maharadjahul Indiei, iar sărmana 
de mine sînt singura lui fiică și mă numesc Lusa. Vrăjitorul Kașnur, care 
v-a vrăjit pe voi, m-a năpăstuit și pe mine. Kașnur s-a înfățișat într-o 
bună zi tatălui meu și m-a cerut de soţie pentru fiul său Mizra. Tatăl 
meu însă, care e un om iute la mînie, a poruncit să fie zvirlit jos pe scări. 
Nemernicul și-a schimbat înfățișarea și, în haine de rob, a izbutit să se 
furișeze și să ajungă din nou în preajma mea, pe cînd mă plimbam o 
dată în grădină și doream că beau ceva răcoritor; mi-a adus o licoare ce 
m-a preschimbat în vietatea asta respingătoare, m-a tirit încoace mai 
mult moartă de spaimă și mi-a zbierat în urechi, cu glas înfricoșător: 

„Ai să rămii aici, urită, dispreţuită pînă și de lighioane! De 
nu se va găsi cineva care, nesilit de nimeni, să te dorească de soţie sub 
această înfățișare respingătoare, aici îţi vei sfirși zilele. Iată răzbunarea 
mea faţă de tine și de trufașul tău părinte!” 

De atunci s-au scurs multe luni. Stau în lăcașul acesta sin- 
gură, tristă și urită de lume; chiar și jivinelor le e groază de mine; nu 
mă pot desfăta cu frumuseţile firii, căci ziua sint oarbă și numai în 
ceasurile cînd luna își revarsă lumina palidă peste aceste ziduri cade 
vălul de pe ochii mei. 

Bufnița sfîrși de vorbit și își șterse din nou ochii cu aripa, 
căci istorisirea suferințelor ei îi storsese noi lacrimi. 

După povestirea prinţesei, califul căzu pe gînduri. 

— Dacă nu mă înșel, spuse el, între nenorocirile noastre se 
țes fire tainice. Cum să găsesc oare cheia acestei taine? 

Bufnița îi răspunse: 

— Of, Doamne! Şi eu am această bănuială pentru că odată, 
în frageda mea copilărie, o femeie înţeleaptă mi-a prorocit că o barză 
îmi va aduce o mare fericire, și cred că știu cum am putea să ne găsim 
scăparea. 

Califul se arătă foarte mirat și o întrebă ce vrea să spună. 

— Vrăjitorul care ne-a urgisit pe amindoi, zise ea, vine o dată 
pe lună printre dărimăturile de aici. Nu departe de cămara aceasta se 
găseşte o sală: acolo obișnuiește el să chefuiască cu o șleahtă de prie- 
teni. I-am auzit adeseori povestindu-și fărădelegile; cine știe, poate că 
are să spună cuvintul fermecat care v-a pierit din minte. 

— O, scumpă prinţesă! strigă califul. Spune repede, cînd vine 
și unde se află sala? 

Bufnița tăcu o clipă, apoi zise: 

— Nu mi-o luaţi în nume de rău, dar nu vă pot împlini dorinţa 
decît cu o condiţie. 

— Spune! Spune! strigă Rașid. Poruncește! Primim orice 
condiţii! 

— Aș dori să-mi recapăt și eu libertatea odată cu voi, dar 
aceasta nu se poate întîmpla decit dacă îmi cere mîna unul din voi. 

Berzele se arătară cam mirate de această propunere și califul 
făcu semn slujitorului său să iasă puţin afară împreună cu el. 

— Mare vizir, spuse califul cînd fu dincolo de ușă, ăsta-i un 
tirg prost dar n-ai ce-i face, trebuie să-l primești! 

— Cum? răspunse acesta. Nu vreau cîtuși de puţin ca soţia 
mea să-mi scoată ochii cînd mă întorc acasă. În afară de asta eu sînt 
prea bătrîn, pe cîtă vreme măria ta ești tinăr și neînsurat, poţi mai 
curînd să ceri mina unei tinere și frumoase prințese. 

— Tocmai asta e! oftă califul în timp ce aripile îi atirnau 
pleoștite. Cine îmi spune că e tinără și frumoasă? Asta se cheamă să 
cumperi miţa-n sac. 

Se îndemnară unul pe altul vreme îndelungată, pînă ce cali- 
ful, văzînd că vizirul său ar vrea mai bine să rămînă barză decit să se 
însoare cu bufnița, se hotări să facă el însuși lucrul acesta. 

Bufnița se arătă încîntată şi spuse că sosiseră tocmai la timpul 
potrivit, întrucît era cu putinţă ca vrăjitorii să se adune chiar în noaptea 
aceea. Apoi părăsi încăperea împreună cu berzele și toți porniră spre 
sala cu pricina. Merseră ce merseră printr-un coridor întunecos și deo- 
dată, de după un zid năruit, ţișni o lumină sclipitoare. Se apropiară de 
locul acela și bufnița îi povăţui să stea nemișcaţi. Prin crăpătura lingă 
care se aflau se vedea o sală mare, minunat împodobită, cu coloane de 
jur împrejur. O mulţime de lămpi în fel și fel de culori înlocuia lumina 
zilei. În mijlocul sălii se afla o masă rotundă pe care erau așezate buca- 
tele cele mai alese. 





Jur împrejurul mesei, pe niște sofale, ședeau opt bărbaţi. Ber- 
zele recunoscură printre ei pe neguţțătorul care le vinduse pulberea 
fermecată. Vecinul său de masă îl îndemnă să povestească ultimele 
sale isprăvi. Între altele, el istorisi povestea califului și a vizirului său. 

— Care este cuvintul pe care trebuia să-l ţină minte? întrebă 
celălalt vrăjitor. 

— Un cuvint greu, în limba latinească, cuvintul Mutabor. 

La auzul acestui cuvint, berzele, pitite după crăpătura zidului, 
aproape că-și ieșiră din minţi de bucurie. O luară la fugă cu picioarele 
lor lungi, năpustindu-se către poarta ruinei atit de iute, încît bufnița 
abia putu să se țină după ele. Înduioșat, califul îi spuse bufniței: 

— Izbăvitoare a vieţii mele și a prietenului meu, drept recu- 
noștinţă veșnică faţă de tot ceea ce ai făcut pentru noi, te rog să-mi fii 
soţie. 

Apoi berzele se întoarseră către răsărit. Își înclinară de trei 
ori gîturile lor lungi către soarele care tocmai se înălța de după munţi. 
„Mutabor ,strigară ele și își recăpătară de îndată vechiul lor chip. Bucu- 
ria dobindirii vechilor înfățișări făcu ca stăpinul și slujitorul său să-și 
cadă în braţe unul altuia, rizînd și plingînd. Cînd își întoarseră privi- 
rile, rămaseră înmărmuriţi. Înaintea lor stătea o fată frumoasă, gătită 
cu podoabe de preţ. Zimbind, ea îi întinse mîna califului și-l întrebă: 

— Nu mai recunoști bufnița? 

Într-adevăr, ea era. Califul fu atât de încîntat de frumuseţea 
și de farmecul ei, încît strigă: 

— Binecuvintat fie ceasul cînd am luat chip de barză! 

Cei trei o porniră acum împreună spre Bagdad. Califul găsi 
în veşmintul său nu numai cutiuța cu pulbere fermecată, ci și punea 
lui cu bani. Pee 


TE 

În primul sat cumpără cele trebuincioase călăto- RAE 
riei și astfel ajunseră curînd la porţile Bagdadului. Supușii Să A 
săi îl crezuseră mort și mare fu bucuria tuturor la revederea £ 
stăpinul iubit. 

În schimb, mînia lor faţă de vrăjitorul Mizra, care-i 
înșelase, nu cunoscu margini. Intrară în palat și-i întemnițară 
pe bătrinul vrăjitor și pe fiul lui. Califul porunci ca bătrinul 
să fie dus în încăperea din castelul năruit, ce slujise drept 
adăpost prinţesei cît timp avusese înfățișare de bufniţă, și 
să fie spinzurat acolo. Fiul său însă, care nu cunoștea vră- 
jile tatălui, fu pus să aleagă între moarte și pulberea vrăjită. 
Alegînd pulberea, marele vizir îi întinse cutiuţa. 

Tînărul trase o dată pulberea pe nas și cuvintul 
fermecat rostit de calif îl prefăcu în barză. Califul porunci 
să fie închis într-o cușcă de fier, iar cușca să fie așezată în 
grădina sa. 

Ani mulți și fericiţi trăi califul Rașid alături de 
soţia sa, prinţesa; cele mai plăcute clipe ale lor erau acelea 
de după-amiază, cînd venea la ei marele vizir. De multe ori 
aduceau vorba despre păţania lor, amintindu-și de vremea 
cînd fuseseră berze, iar cînd era vesel, califului îi plăcea să-l 
maimuţărească pe marele vizir așa cum arătase în chip de 

barză. Pășea încruntat, cu picioarele ţepene, de-a lungul încăperii, clăm- 
pănea, își flutura braţele ca pe niște aripi și arăta cum se plecase 
zadarnic vizirul spre răsărit, strigiînd 
mereu: „Mu-mu'. Pentru soţia cali- 
fului și copiii ei joaca aceasta era de 
fiecare dată un prilej de haz nespus; 
cînd însă califul clămpănea vreme 
prea îndelungată și se apleca mereu 
strigind „mu-mu , vizirul îl ameninţa 
zimbind că va destăinui soţiei cali- 
fului cele ce vorbiseră în faţa ușii 
prințesei-bufniţe. 





>= =, = 

Selim Baruch își isprăvi povestirea, iar neguțătorii se arătară 
foarte mulțumiți. 

— Într-adevăr, nici nu știm cînd s-a scurs după-amiaza, spuse 
unul dintre ei, dind la o parte perdeaua cortului. Se simte adierea răco- 
roasă a vintului de seară; putem să mai facem o bucată de drum. 

Tovarășii săi se arătară de aceeași părere, strinseră corturile 
și caravana porni iar, în aceeași rinduială. Călătoriră aproape toată 
noaptea; ziua, arșiţa apăsa înăbușitor, noaptea, în schimb, era răco- 
roasă și luminată de stele. Ajunseră în sfîrșit într-un loc potrivit pentru 
popas, ridicară corturile și se pregătiră de odihnă. Neguţătorii îi purtară 
de grijă străinului ca unui prieten drag. Unul îi dădu o pernă, altul o 
cergă, al treilea îi dărui un rob — pe scurt, fu slujit cu multă dragoste, 
încît străinul se simţi ca la el acasă. 

Cind se treziră, începuse să se simtă zăpușeala zilei și hotăriră 
cu toţii să aștepte în locul acela pină se va lăsa seara. După ce mincară 
laolaltă, se așezară din nou în cerc și tinărul neguţător grăi către cel 
mai în vârstă: 

— Selim Baruch ne-a dăruit ieri o după-amiază plăcută. Ce-ar 
fi, Ahmet, dacă ai istorisi și tu ceva, fie din lunga ta viaţă, care de bună 
seamă că a fost plină de întîmplări, fie o poveste frumoasă. 

Ahmet tăcu o vreme, ca și cînd ar fi chibzuit ce să povestească 
și ce nu. În cele din urmă grăi: 

— Dragi prieteni! V-aţi arătat în această călătorie buni tova- 
răși de drum, iar Selim de asemenea s-a dovedit că este vrednic de 
încrederea mea; de aceea vreau să vă povestesc o întîmplare din viaţa 
mea, despre care, de obicei, pomenesc cu prea puţină plăcere și nu în 
faţa oricui: Povestea Vasului Nălucă. 

POVESTEA VASULUI NĂLUCĂ 


Tatăl meu avea o mică dugheană la Bassora. Nu era nici sărac, 
nici bogat; făcea parte dintre oamenii care nu îndrăznesc să înceapă 
ceva, de teamă să nu piardă și puţinul pe care l-au agonisit. Pe mine 
m-a crescut, de bine de rău, în așa fel încît am fost în stare de timpuriu 
să-i dau o mînă de ajutor. Cînd am împlinit optsprezece ani, tata a făcut 
prima lui negustorie mai mare şi a murit răpus de durere: aflase vestea 
că valurile îi înghițiseră o mie de galbeni. Curiînd aveam să socotesc 
moartea lui bine venită, căci puţine săptămini după aceea se adeveri 
că vasul care căra bunurile tatălui meu se scufundase. Curajul meu 
tineresc nu putea fi biruit însă de această nenorocire. Am prefăcut în 
bani tot ce rămăsese de la tatăl meu și am pornit în lumea largă să-mi 
caut norocul. Am plecat însoţit de un bătrin slujitor al tatălui meu, 
căruia îi eram atît de drag, încît nu se îndura să mă lase singur și ținea 
morțiș să-mi împărtășească soarta. 

Ne-am îmbarcat în portul Bassora. Aveam vînt prielnic. Vasul 
pe care pluteam se îndrepta spre India. După cincisprezece zile de călă- 
torie, căpitanul ne vesti că se apropie o furtună; faţa îi era îngîndurată, 
căci se părea că nu cunoaște prea bine locurile acelea și nu-i era ușor să 
țină piept furtunii. Porunci să se stringă grabnic toate pinzele și înain- 
tam acum foarte încet. Se lăsase noaptea — o noapte senină și rece — iar 
căpitanul începuse să creadă că semnele prevestitoare ale uraganului 
îl înșelaseră. Deodată se ivi o corabie pe care n-o văzusem pină atunci 
și care trecu foarte aproape de noi. Pe puntea acelei corăbii izbucniră 
strigăte și urlete sălbatice, nelalocul lor înaintea înspăimintătorului 
ceas al furtunii. Căpitanul stătea alături de mine, alb ca varul. 

— Corabia mi-e pierdută! strigă el. Pe lingă noi a trecut 
moartea! 

Pînă să pricep ceva, oamenii de pe vasul nostru dădură buzna, 
răcnind. 

— Aţi văzut-o? S-a sfîrșit cu noi! 

Căpitanul porunci să se citească din Coran cuvinte de îmbăr- 
bătare și trecu el însuși la cirmă. Zadarnic! Urgia se înteţea văzînd cu 
ochii; nu trecu nici un ceas și vasul se opri pe loc, troznind din înche- 
jeturi. Oamenii coboriră în bărci și, cînd ultima barcă părăsi puntea, 
corabia se scufundă, iar eu m-am pomeni dintr-o dată plutind pe apă, 
sărac ca un cerșetor. Nenorocirea însă nu se sfirșise... Furtuna vuia tot 
mai cumplit. Barca plutea în voia valurilor. L-am îmbrățișat pe bătrinul 
slujitor și ne-am jurat să rămînem alături pînă la moarte. În sfîrşit 
se crăpă de ziuă. Dar odată cu ivirea primelor raze de soare, vintul se 
năpusti asupra bărcii noastre și o răsturnă. Nu i-am mai văzut niciodată 
pe tovarășii mei de călătorie, marinarii. Izbitura mă năucise; cînd m-am 
trezit, mă aflam în braţele bătriînului și credinciosului meu servitor, 
care scăpase cu viaţa agățindu-se de barca răsturnată și mă tirise lingă 
el. Furtuna se potolise. Nu mai rămăsese nici urmă din vasul nostru, 

dar în depărtare se ivi o altă corabie și valurile ne purtau către ea. Cînd 
ne-am apropiat, am văzut că era corabia care trecuse pe lingă noi în 
noaptea de pomină și care pricinuise căpitanului nostru atita spaimă. 
M-a cuprins o teamă ciudată la vederea vasului acela. Înfricoșătoarele 
vorbe ale căpitanului, care se adeveriseră atit de cumplit, înfățișarea 
vasului pustiu la bordul căruia nu se zărea ţipenie de om în vreme ce 
ne apropiam... totul m-a umplut de groază. Cu toate astea, era singura 
noastră scăpare; de aceea am slăvit numele Profetului care ne dăruise 
ca prin minune viața. 

Am vislit cu mîinile, cu picioarele, îndreptindu-ne către 
parîma de la prova corabiei. În sfîrșit, am izbutit să o apucăm; la stri- 
gătele noastre — nici un răspuns, o muţenie desăvirșită. Atunci ne-am 
cățărat pe odgon — eu, fiind mai tinar, în frunte. Dar, o, ce înfiorătolr! Ce 
priveliște cumplită mi s-a înfățișat pășind pe punte! Pe podeaua înro- 
șită de singe zăceau douăzeci-treizeci de morți în straie turcești; un 
bărbat în veșminte de preţ cu sabia în mînă, tras la faţă, galben — mort 
și el — era țintuit de catargul din mijloc și un piron mare îi străpungea 
fruntea. De frică, mi s-au tăiat picioarele; abia mai cutezam să răsuflu. 
În cele din urmă, bătrînul slujitor mă ajunse. Puntea aceea fără urmă 
de viaţă, acoperită numai de leșuri îngrozitoare, îl buimăcise și pe el. 
Cu frica în suflet, am înălțat o rugă către Profet, și numai după aceea 
am cutezat să pășim înainte. Ne uitam mereu în jurul nostru, cu grijă, 
temindu-ne că ne-ar putea ieși în cale altceva și mai înspăimântător. 
Dar nimic nu se clintea. Nu se vedea țipenie de om viu — numai noi și 
întinsul apelor. Nu îndrăzneam să vorbim cu glas tare, de teamă ca nu 
cumva căpitanul mort și țintuit de catarg să-și întoarcă ochii sticloși 
către noi sau ca unul din morţi să miște capul. În cele din urmă, am 
găsit o scară ce ducea înăuntrul vasului. Fără voie, ne-am oprit acolo, 
uitindu-ne unul la altul, necutezind să ne dăm în vileag gindurile. 

— O, Doamne, spuse credinciosul meu slujitor, aici s-a petre- 
cut ceva groaznic! Dar chiar dacă vasul ar fi plin de ucigași, mai bine 
mă dau pe mîna lor, orice s-ar întîmpla, decît să mai rămînem o clipă 
printre morţii aceștia. 

Eram de aceeași părere. Ne-am luat, așadar, inima în dinţi 
și, cu nădejdea în suflet, am coborit treptele. Totul era învăluit și aici 
într-o liniște de moarte, tulburată doar de pașii noștri. Ne-am oprit la 

ușa cabinei. Am lipit urechea de ușă și am ascultat: nu se auzea nimic. 
Am deschis. Înăuntru domnea o harababură cumplită: veșminte, arme 
și tot felul de scule, toate claie peste grămadă. Oamenii de pe vas, sau 
cel puţin căpitanul, trebuie c-au tras un chef strașnic, căci totul era 
vraiște. Am colindat din cabină în cabină, din încăpere în încăpere; 
CA E pretutindeni am dat peste mătăsuri, mărgăritare, zahăr și 

tot felul de alte lucruri. La vederea acestor avuţii, m-a 
cuprins o bucurie fără margini, căci neaflindu-se nimeni 
pe corabie în afară de noi, socoteam că toate vor fi ale mele. 
Ibrahim însă îmi aminti că sîntem departe de țărm și nu 
vom putea ajunge la el fără ajutorul cuiva! 

Ne-am ospătat cu mincărurile și băuturile pe care 
le-am găsit din belșug și ne-am urcat iarăși pe punte. Dar 
la vederea înspăimîntoarei priveliști a leșurilor, din nou 
mi s-a făcut părul măciucă. Am hotărît să scăpăm de ele 
zvirlindu-le peste bord. Dar și mai mare ne-a fost groaza 
cînd ne-am dat seama că nici unul nu putea fi clintit din 
loc. Morţii erau parcă ţintuiţi pe punte, așa încît ar fi trebuit să fie 
smulși cu scînduri cu tot; pentru asta însă nu aveam scule la îndemină. 
Cît despre căpitan, nu l-am putut desprinde cu nici un chip de catarg 
— nici măcar sabia nu i-am putu-o smulge din mina-i ţeapănă. Am 
petrecut ziua mîhniţi, cu gindul la soarta noastră. La căderea nopţii 
i-am îngăduit bătrinului Ibrahim să se culce, iar eu am rămas de veghe 
pe punte, scrutind zarea, în nădejdea unei izbăviri. Cînd s-a înălțat 
luna — socotind după stele să fi fost cam unsprezece — m-a cuprins un 
somn ca de plumb. M-am prăbușit fără voia mea după un butoi ce se 
afla pe punte. Somnul acesta era însă mai mult un soi de toropeală, 
căci auzeam limpede valurile izbind corabia, auzeam pirîitul și scâr- 
țiitul catargului în bătaia vîntului. Deodată mi s-a părut că deslușesc 
zvon de glasuri și pași grei răsunind pe punte. Am vrut să mă ridic și 
să privesc. Dar o putere nemaivăzută îmi ţintuia mădularele, îmi lipea 
pleoapele. Vocile răsunau din ce în ce mai limpede, ca și cum o ceată 
de oameni voioși ar fi umblat aiurea pe punte. Mi se părea că aud gla- 
sul puternic al unei căpetenii, că deslușesc zgomotul parimelor și al 
pînzelor care erau ridicate și coborîte. Încetul cu încetul însă mi s-a 
învălmășit totul în minte și m-am cufundat într-un somn și mai adînc, 

prin care mi se părea că deslușesc numai zăngănit de arme. Cînd m-am 
trezit soarele se înălțase sus și razele sale îmi ardeau faţa. Uimit, am 
privit în jur; am crezut că furtuna, corabia, morţii și tot ce auzisem în 
timpul nopţii fuseseră doar un vis; totul în jur era neschimbat. Morţii 
zăceau neclintiţi, iar căpitanul, țintuit de catarg, stătea nemișcat. Am 
ris de visul meu și m-am ridicat, pornind în căutarea bătriînului ajutor. 
Acesta ședea îngîndurat în cabină. 

— O, Doamne! strigă el cînd mă văzu intrind. Mai bine aș 
zăcea în fundul mării decît să mai petrec o noapte pe corabia asta 
blestemată! 

L-am întrebat care era pricina supărării lui și mi-a răspuns: 

— După citeva ceasuri de somn m-am trezit și am auzit pași 
deasupra capului meu alergind în sus și în jos. Am crezut întîi că ești 
dumneata, dar acolo sus umblau de colo-colo cel puţin douăzeci de 
oameni. Răsunau strigăte, ţipete. În cele din urmă se auziră pe trepte 
pași grei. Atunci mi-am pierdut cunoștința; numai din cînd în cînd 
imi reveneam și atunci îl vedeam pe omul care e țintuit colo sus de 
catarg așezindu-se aici la masă, bînd și cintînd, iar pe cel în veșminte 
TOȘii, care zace pe punte nu departe de el, stiînd alături și ţinindu-i 
tovărășie la băutură. 

La auzul celor povestite de bătrînul meu slujitor, credeţi-mă, 
dragi prieteni, că nu prea m-am simţit în apele mele. Așadar, nu era o 
părere, auzisem și eu morții destul de limpede. Să călătorești într-o astfel 
de tovărășie era un lucru înfricoșător. Ibrahim căzu iarăși pe ginduri. 

— Aha! strigă el deodată. 

Își amintise un descîntec pe care-l învățase de la bunicul său, 
un om înțelept și umblat prin lume, descîntec care alunga duhurile 
și stafiile; cît despre somnul greu care ne toropise noaptea trecută, 
puteam să-l gonim rostind într-una versete din Coran. Povaţa bătrinu- 
lui mi-a plăcut. Am așteptat cu teamă sosirea nopţii. Am hotărît să ne 
cuibărim într-o mică încăpere ce se afla lingă cabină. Am făcut cîteva 
găuri destul de mari în ușă, ca să vedem prin ele toată cabina, apoi am 
încuiat bine ușa pe dinăuntru și Ibrahim a scris numele Profetului în 
cele patru colţuri. Așteptam noaptea cu spaimă. Tot cam vreo unspre- 
zece ceasuri să fi fost, cind ne-a încercat iarăși un somn ca de plumb. 
Slujitorul mă povăţui să rostesc cîteva rugăciuni din Coran și somnul 

mi se risipi de îndată. Deodată, puntea păru că prinde viaţă, parimele 
scîrțiiră, răsunară pași și se deslușiră limpede mai multe glasuri. După 
cîteva clipe de așteptare încordată se auziră pași pe scară. Bătrinul 
începu atunci să bolborosească descîntecul învăţat de la bunicul său, 
descîntec menit să alunge stafiile și să risipească vrăjile. 


Fie că pogoriţi din văzduh, 

Fie că vă înălțaţi din adincurile mării, 
Fie că ați dormit în groapa întunecoasă, 
Fie că ieșiţi din vilvătaia flăcărilor, 

Alah este stăpinul și domnul vostru, 

Lui I se supun toate duhurile! 


Trebuie să mărturisesc că nu mă prea bizuiam pe acest descin- 
tec şi, în clipa cînd ușa a zburat în lături, mi s-a făcut părul măciucă. În 
încăpere a intrat bărbatul acela voinic și falnic pe care-l văzusem țintuit 
de catarg. Avea încă pironul înfipt în frunte pînă în miezul creierului, 
dar sabia o virise în teacă; în urma lui pășea un alt bărbat, îmbrăcat cu 
mai puţină strălucire; și pe el îl văzusem zăcînd pe punte. Căpitanul 
— căci căpitan era fără doar şi poate — avea faţa palidă, o barbă lungă, 
neagră și ochii aprigi pe care-i rotea prin încăpere. În clipa cînd a trecut 
pe lingă noi, l-am văzut de aproape: nu părea să ia în seamă ușa după 
care stăteam ascunși. Cei doi s-au așezat la masa din mijlocul cabinei 
și au prins să vorbească tare, ţipînd aproape, într-un grai necunoscut. 
Strigau din ce în ce mai aprins, pînă cînd căpitanul a izbit deodată cu 
pumnul în masă atit de năpraznic, că s-a cutremurat încăperea. Celă- 
lalt a sărit cu un hohot de ris sălbatic de pe scaun și i-a făcut semn 
căpitanului să-l urmeze. Acesta s-a ridicat, a smuls sabia din teacă şi 
amindoi au părăsit cabina. 

După plecarea lor am răsuflat ușuraţi dar clipele de groază 
nu se sfirşiseră încă. 

Pe punte, larma creștea necontenit. Se auzeau tropăituri, 
țipete, risete, urlete. În cele din urmă s-a dezlănţuit o hărmălaie atât 
de asurzitoare, încît mi se părea că puntea, pinzele... toate se vor prăbuși 
peste noi. Zăngănit de arme, răcnete... apoi, deodată o liniște adîncă. A 
trecut multă vreme pînă cînd am cutezat să urcăm pe punte; toate se 
aflau la locul lor, leșurile zăceau neclintite, ţepene, ca de lemn. 

S-au scurs astfel cîteva zile. Pluteam mereu spre răsărit — după 
socotelile mele, spre țărm — dar dacă ziua străbăteam cîteva leghe, noap- 
tea corabia părea că merge îndărăt, căci la răsăritul soarelui ne aflam 
din nou la locul de unde plecasem. Pesemne că morţii ridicau pinzele 
în fiece noapte și făceau cale întoarsă. Pentru a împiedica acestea, am 
strîns toate piînzele înainte de căderea nopţii și am făcut la fel ca și cu 
ușa cabinei: am scris numele Profetului precum și descîntecul buni- 
cului pe un pergament pe care l-am legat de velele făcute sul. Ne-am 
închis în cămăruţa noastră și am așteptat cu teamă: oare ce avea să 
urmeze? La început, strigoii s-au arătat și mai sălbatici, totuși a doua 
zi dimineaţă am găsit pinzele înfășurate așa cum le lăsasem. Peste zi 
am ridicat numai atitea pinze cîte trebuiau pentru ca vasul să înain- 
teze încet, așa că, în cinci zile, am străbătut o bună bucată de drum. 

În sfîrşit, în dimineaţa celei de-a șasea zile am zărit în apropi- 
ere țărmul și i-am mulțumit lui Alah și Profetului său pentru minunata 
noastră izbăvire. 

Am mers așa o zi și o noapte de-a lungul uscatului, iar în 
cea de-a șaptea zi, în zori, am descoperit un oraș aproape de țărm; cu 
multă trudă am lăsat ancora, care s-a prins îndată de fund, am coborit 
O barcă mică ce se afla pe punte și am vislit din toate puterile spre oraș. 
După o jumătate de ceas am intrat într-un rîu ce se vărsa în mare și 
am coborit pe mal. 

La porţile orașului am întrebat care e numele acestei așezări 
și am aflat că ajunsesem într-un oraș indian, nu departe de ţinta călă- 
toriei mele. Ne-am dus la un caravanserai , unde ne-am odihnit după 
călătoria noastră aventuroasă. Acolo am întrebat dacă nu se află prin 
partea locului un înţelept, un învăţat, spunîndu-i totodată gazdei că 
acesta trebuia să se priceapă puţin și la vrăjitorii. Gazda m-a dus într-o 
stradă lăuntrică, s-a oprit în fața unei case nu prea arătoase, a bătut la 
ușă și mi-a zis să intru și să întreb de Muley. 





[1] (în Orient) Han mare unde fac popas caravanele. 

Mi-a ieșit înainte un bătrinel cu barbă căruntă și nas lung și 
m-a întrebat ce doresc. I-am spus că sînt în căutarea înţeleptului Muley, 
iar bătrinul mi-a răspuns că el este Muley. L-am rugat să mă 
povăţuiască ce să fac cu morţii și cum să-i dau jos de pe cora- 
bie. Muley mi-a răspuns că oamenii de pe vas fuseseră vrăjiţi 
pesemne din pricina unor nelegiuiri pe care le săvirşiseră în 
timpul călătoriei lor pe mare; vraja se va spulbera dacă vor fi 
aduși pe mal, dar aceasta va fi cu putinţă numai dacă vor fi 
desprinse scindurile pe care zăceau. De drept, vasul cu toate 
comorile sale al meu s-ar fi cuvenit să fie, pentru că eu l-am 
găsit; dar va trebui să păstrez taina și să-i dăruiesc și lui ceva 
din avuţia mea; iar în schimb, el și cu sclavii săi au să-mi dea 
o mînă de ajutor ca să scap de morţii de pe corabie. I-am făgă- 
duit că-l voi răsplăti cu prisosinţă și am pornit la drum, 
impreună cu cei cinci sclavi care purtau ferăstraie și securi. 
Pe drum, vrăjitorul Muley nu contenea cu laudele pentru gîn- 
dul ce-l avusesem de a anina pe pînze cuvinte din Coran, căci 
numai astfel am putut scăpa. 

Am ajuns la corabie dis-de-dimineaţă și ne-am apucat cu toţii 
de treabă; într-un ceas, patru morţi se și aflau încărcaţi în luntrea pe 
care cîțiva sclavi o duseră spre țărm, unde voiam să le săpăm mormîn- 
tul. La înapoiere, sclavii povestiră că morţii i-au scutit de îngropăciune, 
deoarece, de îndată ce au atins pămîntul, s-au prefăcut în pulbere. I-am 
descleștat de punte și pe ceilalți morţi și pină seara au fost transportaţi 
toţi la mal. Nu mai rămăsese nici unul la bord, în afară de cel țintuit 
de catarg. În zadar am încercat să smulgem din lemn pironul: nici 
o putere din lume nu era în stare să-l clintească. Nu știam ce să fac; 
catargul nu-l puteam tăia, ca să aducem leșul la țărm cu catarg cu tot. 

Muley ne-a scos din încurcătură. El a trimis iute un sclav la 
țărm să aducă un vas de pămînt. Apoi învățatul a rostit cuvinte tainice 
și a presărat pămint pe capul mortului. De îndată căpitanul a deschis 
ochii, a răsuflat adînc, iar rana din frunte a început să sîngereze. Am 
izbutit acum să scoatem pironul cu ușurință, iar rănitul s-a prăbușit 
în braţele unui sclav. 

— Cine m-a adus aici? a întrebat el după ce și-a venit în fire. 

Muley arătă spre mine; m-am apropiat de el. 

— Îţi mulțumesc, străine! M-ai mîntuit de chinuri fără sfîrșit. 
De cincizeci de ani trupul meu plutește pe valuri, iar sufletul mi-era 
blestemat să se întoarcă în trup în fiece noapte. Dar acum creștetul 
meu a atins ţărina și mă pot duce împăcat la strămoșii mei. 

L-am rugat să ne povestească cum de a ajuns în starea aceea 
groaznică, iar el a început astfel: 

— Acum cincizeci de ani eram un om puternic și de vază și 
locuiam în Alger. Lăcomia de cîștig m-a îndemnat să înzestrez cu cele 
de trebuinţă o corabie și să mă apuc de piraterie. Mă îndeletniceam cu 
treaba asta de cîtăva vreme, cînd, odată, la Zante, am luat la bord un 
derviș care voia să călătorească fără plată. Atit eu cit și tovarășii mei 
eram oameni cruzi și n-am ţinut seama de sfinţenia omului, ci ne-am 
bătut joc de el. Într-o zi, după ce mă mustrase, în rîvna lui sfîntă, pentru 
viața păcătoasă pe care o duceam, am stat la un păhărel cu ciîrmaciul 
meu în cabină. Amintindu-mi mustrările dervișului, mustrări pe care 
nu aș fi îngăduit să mi la facă nici sultanul, m-am repezit furios pe 
punte și i-am străpuns pieptul cu pumnalul. În clipa morţii, el m-a 
blestemat, pe mine și pe oamenii mei de pe vas, să nu putem trăi și nici 
muri pînă ce creștetul nostru nu se va odihni pe pămînt. Apoi dervișul 
și-a dat sufletul; l-am aruncat în mare și am luat în ris blestemul său; 
dar, în aceeași noapte, cuvintele lui s-au împlinit. O parte din oameni 
s-au răsculat împotriva mea. S-au bătut cu înverșunare pînă cînd cei 
care erau de partea mea au fost biruiţi, iar eu — țintuit de catarg. Dar și 
răsculații au pierit din pricina rănilor căpătate și în curind corabia s-a 
prefăcut într-un uriaș mormînt. Ochii mi s-au împăienjenit; în noaptea 
următoare, la ceasul la care îl aruncasem pe derviș în apă, m-am trezit 
împreună cu toţi oamenii mei: înviasem, dar nu puteam face sau vorbi 
altceva decit ce vorbisem şi făcusem în noaptea aceea. Așa călătorim 
de cincizeci de ani, și nici nu trăim, nici nu murim, Căci oare cum am 
fi putut atinge pămîntul? Pluteam bucuroși pe furtună, cu toate pin- 
zele sus, în nădejdea că vasul se va izbi de stinci, se va sfărima și ne 
vom putea odihni capetele istovite pe fundul mării. Dar n-am izbutit 
niciodată. Acum însă am să mor. Îţi mulțumesc încă o dată, izbăvitor 
necunoscut! Dacă socoţi că te-am putea răsplăti cu vreo avuţie, îţi dăru- 
iesc corabia în semn de recunoștință. 

După ce vorbi astfel, căpitanul își lăsă capul în piept și își 
dădu sufletul, prefăcîndu-se în pulbere ca și oamenii săi. Am strîns 
pulberea și am îngropat-o la țărm. 

Am adus doi lucrători din oraș să dreagă corabia. Am schimbat 
încărcătura corabiei pe alte mărfuri și am dobindit cîștiguri însemnate. 
După aceasta am tocmit oameni pe vas, l-am răsplătit cu prisosință 
pe prietenul meu Muley și am pornit la drum, îndreptindu-mă spre 
țara mea de baştină. 

Am făcut însă un ocol mare, oprindu-mă pe țărmurile mul- 
tor insule și poposind în fel și fel de ţări ca să vind mărfurile. Profetul 
mi-a dat binecuvintarea lui, căci după trei sferturi de an m-am întors 
la Bassora, încă o dată pe atit de bogat pe cît fusesem după moartea 
căpitanului. Oamenii din ţara mea au rămas uluiţi de avuţiile pe care 
le-am strîns și de norocul pe care l-am avut, fiind încredințaţi că am 
găsit valea nestematelor despre care povestește vestitul călător Sind- 
bad. I-am lăsat cu această credinţă și de atunci toţi tinerii din Bassora, 
la optsprezece ani, pornesc în lumea largă să-și găsească, după pilda 
mea, norocul. Eu însă am trăit de atunci liniștit, în tihnă, iar la cinci 
ani O dată fac o călătorie la Mecca, la locul sfint, spre a-i mulțumi lui 
Alah pentru binecuvintarea sa și pentru a-l ruga să primească în raiul 
său pe căpitan și oamenii lui. 

A doua zi caravana călători mai departe, fără piedici și — după 
ce făcură din nou popas — Selim străinul grăi astfel către Muley, cel mai 
tinăr dintre neguţători: 

— Deși eşti cel mai nevirstnic dintre noi, ești totdeauna voios 
și de bună seamă că te pricepi să ne istorisești o snoavă cu tilc. Poves- 
tește-ne-o, ca să ne mai răcorim puţin după arșiţa zilei. 

— Cu plăcere v-aş istorisi ceva care să vă înveselească, răs- 
punse Muley, dar tinerii trebuie să se poarte cu modestie; de aceea, 
tovarășilor mei de călătorie mai în vîrstă li se cuvine întîietatea. Zaleu- 
kos e întotdeauna tare posomoriît și tăcut; n-ar vrea el să ne povestească 
din ce pricină este atît de îngîndurat? Dacă are vreun necaz, poate că 
am izbuti să i-l alinăm, căci cu dragă inimă am vrea să-i venim într-a- 
jutor aproapelui nostru, chiar dacă e de altă credinţă. 

Cel către care vorbise Muley era un neguţător grec, bărbat de 
vîrstă mijlocie, chipeș, voinic și foarte așezat. Deși necredincios — nu 
era musulman — tovarășii lui de călătorie îl iubeau, căci toată făptura 
lui inspira cinstire și încredere. de altminteri avea numai o singură 
mină, și unii dintre tovarășii lui credeau că asta ar fi pricina mihnirii 
sale. La întrebarea prietenoasă a lui Muley, Zaleukos răspunse: 

— Încrederea voastră îmi face cinste. Nu sînt mîhnit, dar 
chiar dacă aș fi, tot nu vă stă în putere să m-ajutaţi. Dar fiindcă Muley 
a băgat de seamă că sînt posomorit, vreau să vă povestesc care-i pricina 
ce mă îndreptățește să fiu mai mohorît decît alți oameni. După cum 
vedeţi, nu am mina stingă. Nu-mi lipsește din născare, ci am pierdut-o 
în cele mai cumplite clipe ale vieţii mele. Veţi chibzui și dumneavoastră 
dacă port vreo vină sau dacă n-ar trebui să fiu, de atunci, atit de mihnit 
— dar asta numai după ce veţi asculta Povestea Miinii Tăiate. 

M-am născut la Constantinopol. Tatăl meu era tălmaci la 
Înalta Poartă și făcea negoţ cu uleiuri înmiresmate și mătăsuri, negoţ 
care-i aducea cîștiguri bune. Mi-a dat o creștere aleasă. Învățătura am 
primit-o în parte de la el, în parte de la preotul nostru. La început a 
fost vorba să moştenesc neguţătoria lui, dar — deoarece mă arătasem 
mai destoinic decît se așteptase —a ţinut seama de poveţele prietenilor 
lui și a hotărît să mă facă doctor, căci un doctor care învăţa ceva mai 
mult decît un șarlatan obișnuit putea să-și croiască o viaţă fericită la 
Constantinopol. În casa noastră veneau mulţi franţuzi şi unul din ei 
l-a înduplecat pe tatăl meu să mă lase să plec cu el în patria sa, la Paris, 
unde asemenea lucruri se învățau temeinic și fără plată. Voia să mă 
ia cu el pe propria-i cheltuială, cînd avea să se înapoieze în ţară. Tatăl 
meu, care cutreierase și el lumea în tinereţe, a încuviințat să plec, iar 
franțuzul m-a înștiințat că peste trei luni vom porni la drum. Eram 
nespus de fericit că voi vedea ţări străine și aşteptam cu nerăbdare clipa 
plecării. Franțuzul își isprăvi în sfîrșit treburile și se pregăti de drum. 

În ajunul plecării, tatăl meu m-a chemat seara în iatacul lui. 
Erau grămădite acolo fel de fel de veșminte, care de care mai frumoase, 
iar pe masă — arme. O movilă de aur mi-a luat însă ochii. Atita bănet 
nu mai văzusem vreodată. Tatăl meu m-a îmbrățișat și mi-a spus: 

— Iată, fiule, ţi-am pregătit straie de drum. Armele acestea ţi 
le dăruiesc ţie, sînt aceleași pe care mi le-a dăruit și mie, la rindu-mi, 
bunicul tău cînd am pornit în lume. Știu că te pricepi să le mînuiești 
dar folosește-le doar atunci cînd ești în primejdie. Atunci însă apără-te 
cu strășnicie! N-am bogății multe dar iată, mi-am împărțit averea în 
trei: o parte pentru tine, o parte pentru traiul și nevoile mele, iar a treia 





[1] Curtea Otomană. 

— partea cea mai sfintă și de care nu mă voi atinge niciodată — am s-o 
pun bine pentru zilele de restriște care ar putea să te ajungă. 

Așa mi-a grăit bătrinul meu părinte și ochii îi jucau în lacrimi. 
Cine știe?... Poate îi spunea inima că n-am să-l mai văd niciodată. 


S 


Călătoria s-a sfirșit cu bine și am ajuns curind în ţara fran- 
țuzească. Șase zile și șase nopţi am mers pînă în orașul cel mare — Paris. 
Aici, prietenul meu, franţuzul, a închiriat pentru mine 
o cameră și m-a povăţuit să folosesc cu chibzuinţă banii 
— aveam cu totul două mii de taleri. Am locuit trei ani 
în acest oraş și am învăţat tot ce trebuie să știe un doctor 
iscusit; aș minţi însă dacă aș spune că mă simţeam bine 
acolo, căci obiceiurile lor nu-mi erau pe plac; şi aveam 
și puţini prieteni adevăraţi, aceștia erau însă tineri nobili. 

Pînă la urmă, dorul de ţară m-a copleșit. În tot 
acel răstimp nu primisem nici O știre de la tatăl meu și 
am folosit cel dintii prilej care mi-a ieșit în cale ca să 
mă întorc acasă. 

O solie pleca din Franţa către Înalta Poartă. 
M-am tocmit ca doctor-chirurg în slujba acelei solii și 
am ajuns cu bine la Stambul. Am găsit casa părintească 
zăvorită. Vecinii, miraţi de sosirea mea, mi-au povestit 
că tata murise cu două 
luni înainte. Preotul — dascălul meu 
din copilărie — mi-a adus cheile casei. 

Singur și părăsit, m-am așe- 
zat în casa pustie. Toate erau la locul lor, 
așa cum le lăsase tata, numai galbenii 
pe care făgăduise să mi-i lase lipseau. 
L-am întrebat pe preot, dar acesta, făcînd o plecăciune, mi-a răspuns: 

— Tatăl tău a murit ca un sfînt, căci a lăsat toţi galbenii 








bisericii. 
Lucrul acesta îmi era și mi-a rămas de neînțeles; dar ce 
puteam face? Nu aveam nici o dovadă împotriva preotului și trebuia să 

mă socotesc fericit că nu-și însușise casa și celelalte bunuri ale tatălui 
meu. Aceasta a fost cea dintii năpastă care a căzut pe capul meu, după 
care nenorocirile s-au ţinut lanţ. Nu-mi cîștigasem faimă de doctor, 
căci nu îmi venea să mă laud singur și n-avea cine să mă facă cunoscut. 
Tatăl meu, care m-ar fi ajutat să pătrund în casele bogătașilor și ale 
celor suspuși, nu mai era și toţi aceștia îl dăduseră uitării pe sărma- 
nul Zaleukos. Mărfurile rămase de la tatăl meu nu mai aveau căutare, 
căci cumpărătorii se risipiseră după moartea sa şi alţii noi se găseau 
cu greu. Stăteam și mă gindeam la soarta mea amară, cînd, deodată, 
mi-am adus aminte că întilnisem adeseori în Franța oameni din nea- 
mul meu care cutreierau țara în lung și în lat și făceau negoţ în pieţele 
orașului; aveau cumpărători cu duiumul, căci neguţătorii de pe alte 
meleaguri erau la mare preţ. Cu asemenea neguţătorie se putea agonisi 
bănet, nu glumă. M-am hotărît pe loc: am vindut casa părintească, am 
încredințat o parte din bani unui prieten credincios, iar cu restul am 
cumpărat ceea ce avea căutare în Franţa, și anume: șaluri, mătăsuri, 
pomezi și uleiuri. Mi-am asigurat un loc pe o corabie și am pornit în 
cea de-a doua călătorie spre Franţa. De îndată ce se pierdură în zare 
palatele din Dardanele, norocul păru să-mi suridă din nou. Am ajuns 
repede și cu bine. Am cutreierat orașele mari și mici ale franțuzilor, și 
peste tot am găsit cumpărători berechet. Prietenul meu din Stambul 
îmi trimitea mereu mărfuri noi și, pe zi ce trecea, stringeam tot mai 
mulți bani. Cind, în sfîrșit, am adunat atita cît credeam că va fi de 
ajuns pentru o neguţătorie mai mare, am pornit-o cu mărfurile mele 
spre Italia. Dar mai trebuie să mărturisesc ceva: dobindeam ciștiguri 
și de pe urma meșteșuegului de vraci. Cînd ajungeam în cîte un oraș, 
dădeam de veste printr-o înștiinţare scrisă că a sosit un doctor grec 
care a lecuit multe beteșueuri; și într-adevăr, balsamurile și leacurile 
mele mi-au adus ţechini cu toptanul. Pină la urmă am poposit și în 
orașul Florenţa din Italia. Am hotărît să rămîn vreme mai îndelungată 
în acest oraș, pe de o parte fiindcă îmi plăcea foarte mult acolo, pe de 
altă parte fiindcă -— istovit de atita umblet — voiam să mă odihnesc. 
Am închiriat o prăvălie în partea orașului numită Santa Croce și, nu 
departe de acolo, cîteva încăperi frumoase cu pridvor, într-un han. Am 
dat de veste îndată prin hîrtie scrisă că sînt doctor și neguţător. Nici 
n-am apucat să deschid bine prăvălia, că mușteriii au și dat năvală și 

— cu toate că pusesem prețuri cam ridicate — vindeam mai mult decît 
ceilalți, pentru că eram îndatoritor și prietenos cu cumpărătorii. Mă 
aflam de patru zile la Florenţa și iată că într-o seară, cind tocmai mă 
pregăteam să închid prăvălia ca de obicei, am aruncat o privire spre 
lada cu alifii și am zărit un răvaș într-o cutiuţă. Nu-mi aminteam să-l 
fi pus acolo. Am despăturit hîrtiuţa. În ea stătea scris să vin la miezul 
nopții pe podul numit Ponte Vecchio. M-am gîndit îndelung cine putea 
fi cel ce mă chema. Nu cunoșteam însă nici un om în Florenţa și am 
crezut că cineva vrea să mă cheme în taină la vreun bolnav, lucru care 
mi se întîmplase adeseori. Am hotărit deci să mă duc, dar, prevăzător, 
mi-am luat și sabia pe care mi-o dăruise tatăl meu. 

Aproape de miezul nopţii am pornit-o la drum și am ajuns 
la Ponte Vecchio. Podul era părăsit, pustiu, și am hotărît să aștept pină 
se va ivi cel ce mă chemase. 

Era o noapte friguroasă; luna lumina ca ziua. M-am aplecat 
să privesc undele Arnului, ce străluceau pînă departe în razele lunii. 
Orologiile bisericilor din oraș bătură de douăsprezece ori; cînd m-am 
ridicat, am dat cu ochii de un bărbat înalt, învăluit într-o mantie roșie, 
cu obrazul ascuns de un colţ al veșmîntului. 

Ivirea lui neașteptată m-a speriat, pentru că apăruse în spa- 
tele meu, dar mi-am venit iute în fire și am rostit: 

— De vreme ce m-aţi chemat, spuneţi-mi cu ce vă pot fi de 
folos. 

Omul cu mantia roșie s-a întors spre mine și mi-a spus apăsat: 

— Urmează-mă! 

Mi-era teamă să plec singur în tovărășia acestui necunoscut 
Și de aceea m-am oprit și am spus: 

— Nu așa, domnul meu. Mai întâi vreau să știu unde mergem; 
și apoi, cred că nu trebuie să v-ascundețţi cu atîta grijă obrazul, dacă 
aveţi ginduri curate faţă de mine. 

Omul în roșu păru însă a nu se sinchisi de vorbele mele. 

— Dacă nu vrei, Zaleukos, rămii! răspunse el și păși mai 
departe. 

Atunci m-a cuprins mînia. 

— Crezi, am strigat, că un om ca mine se lasă dus de nas de 
orice zevzec? Crezi că am așteptat zadarnic aici, în frig? 

Din trei sărituri l-am ajuns din urmă, l-am înhăţat de mantie 
și am început să strig tare, în vreme ce cu cealaltă mînă am tras sabia; 
dar mantia mi-a rămas în mînă, iar necunoscutul a pierit după primul 
colț. M-am potolit încetul cu încetul, căci îmi rămăsese mantia și ea 
trebuia să m-ajute să dezleg ciudata taină. M-am înfășurat în ea și 
m-am îndreptat spre casă. Dar n-am apucat să fac nici o sută de pași, 
cînd cineva a trecut pe lingă mine și mi-a șoptit în limba franceză: 

— la seama, conte, în noaptea aceasta nu se poate face nimic! 

Pînă să mă întorc, cel ce șoptise trecuse mai departe și n-am 
mai zărit decît o umbră furișindu-se pe lingă case. Mi-am dat seama 
că vorbele lui nu fuseseră rostite pentru mine, ci din pricina mantiei 
pe care-o purtam, dar lucrul acesta nu dezlega taina. 

A doua zi de dimineaţă am cugetat îndelung asupra celor ce 
aveam de făcut. La început m-am gindit să dau sfoară în tirg că găsisem 
mantia, dar necunoscutul putea să trimită pe cineva să mi-o ceară și 
eu tot nelămurit aș fi rămas. Tot chibzuind astfel, m-am uitat la veș- 
mâîntul acela mai cu luare-aminte. Era dintr-o catifea plină, genoveză, 
purpurie, tivită cu astrahan și brodată cu fir de aur. Frumuseţea deo- 
sebită a mantiei mi-a insuflat un gînd la care m-am oprit. Am dus-o 
în prăvălie și am pus-o în vinzare, dar cu un preţ atît de ridicat, încât 
știam prea bine că n-am să găsesc nici un mușteriu pentru ea. Gindul 
meu era să privesc cu luare-aminte pe oricine ar întreba de mantie, căci 
eram sigur că-l voi recunoaște dintr-o mie pe necunoscutul care, după 
ce pierduse mantia, de bună seamă că se va arăta neîntirziat. Mulţi ar 
fi dorit să cumpere veșmâîntul acela, a cărui frumuseţe atrăgea toate 
privirile, dar nici unul nu semăna nici pe departe cu necunoscutul, nici 
unul nu voia să dea pe ea atiţia bani — două sute de ţechini. 

Ce m-a surprins mai mult era că, întrebînd pe unul și pe altul 
dacă nu mai văzuseră și o altă asemenea mantie în Florenţa, toți îmi 
răspundeau că nu, și mă încredinţau că nu întîlniseră veșmint mai 
frumos și atît de meșteșugit lucrat. 

Pe înserat veni un tînăr care mai fusese deseori pe la mine și 
oferise și în ziua aceea o sumă respectabilă pentru mantie; acum zvirli 
pe masă o pungă cu galbeni și strigă: 

— Pe Dumnezeul meu, Zaleukos, vreau să am cu orice preţ 
mantia asta, chiar de-ar fi să rămîn cerșetor! 

Și începu să numere galbenii. 

Mă aflam în mare încurcătură; pusesem mantia în vinzare 
numai ca să atrag privirile necunoscutului meu, iar acum se ivise acest 
tinăr zurliu, care se hotărise să plătească un asemenea preţ. Dar nu 
mai aveam încotro. I-am făcut pe plac, căci mă ispitea gîndul ca pentru 
pățania mea în miez de noapte să dobindesc atita bănet. 

Tînărul se înfășură în mantie și dădu să plece, dar în prag se 
opri și, aruncîndu-mi o hîrtie care era prinsă de mantie, îmi strigă: 

— Uite, Zaleukos, aici e prins ceva ce desigur nu aparţine 
veșmintului acestuia! 

Am luat hîrtia cu nepăsare, însă iată ce scria pe ea: 


Adu haina în noaptea asta, la ora știută, pe Ponte 
Vecchio. Te așteaptă patru sute de țechini. 


Am rămas înmărmurit. Îmi gonisem eu singur norocul. Toate 
socotelile mele dăduseră greș! Dar n-am stat mult pe gînduri; am adunat 
cei două sute de ţechini, am alergat după cel care cumpărase mantia 
Și i-am spus: 

— a-ţi ţechinii înapoi, bunul meu prieten, și 
lasă-mi mantia, căci nu mă pot despărţi de ea. 

La început, tînărul a crezut că-i vorba de o glumă, 
dar cînd și-a dat seama că vorbesc serios, s-a miniat, mi-a 
strigat că sînt smintit și ne-am luat la bătaie. În focul 
încăierării am avut norocul să-i smulg mantia și s-o iau 
la goană cu ea; tinărul a chemat însă poliţia în ajutor și 
am fost dus la judecată. 

Judecătorul s-a arătat foarte mirat de fapta mea 
Și i-a dat dreptate celui care mă pirise. Eu însă i-am spus 
tinărului că îi dăruiesc douăzeci, cincizeci, ba chiar o sută 
de ţechini peste cei două sute pe care-i primisem de la el, numai să-mi 
înapoieze mantia. Rugăminţile mele nu-i muiaseră inima, aurul însă 
l-a înduplecat. A luat ţechinii, iar eu am plecat biruitor cu mantia. 

Toată Florenţa mă credea smintit, dar puţin îmi păsa mie de 
lume. Știam eu prea bine că din acest tirg voi ieși în cîștig. 

Am așteptat cu nerăbdare sosirea nopţii. Am pornit-o cu man- 
tia pe braţ spre Ponte Vecchio, la același ceas ca și în noaptea trecută. 
Cînd răsună cea din urmă bătaie a orologiului, din beznă se desprinse 
o umbră care se îndreptă spre mine. Era, fără doar și poate, omul pe 
care-l întilnisem în ajun. 

— Ai mantia? m-a întrebat el. 

— Da, domnule, i-am răspuns, dar mă costă o sută de ţechini. 

— Știu, spuse el. Ţine patru sute! 

Ne-am apropiat de parmaclicul podului și mi-a numărat banii. 
Erau într-adevăr patru sute; aurul sclipea minunat în lumina lunii; 
strălucirea lui m-a încîntat, dar, vai! nu bănuiam că aceasta îmi va fi 
cea din urmă bucurie. Am virît banii în buzunar și am vrut să văd cine 
e necunoscutul; obrazul îi era însă acoperit de o mască de sub care se 
zăreau doar niște ochi negri care mă străfulgerau. 

— Vă mulțumesc, domnule, pentru bunătatea voastră, 
și acum, cu ce vă pot fi de folos? am întrebat eu. Vă spun însă 
dinainte că nu pot face nimic necinstit. 

— Nu-ţi fă griji degeaba, mi-a răspuns el, punîndu-și 
mantia pe umeri. Am nevoie de ajutorul dumitale ca medic, 
dar nu pentru un om viu, ci pentru un mort. 

— Cum se poate așa ceva? am strigat eu, plin de uimire. 

— Am venit împreună cu sora mea dintr-o ţară îndepărtată, 
a început el, făcîndu-mi semn să-l urmez. Locuiam aici cu ea, în casa 
unui prieten. Sora mea a murit ieri, pe neașteptate, din pricina unei 
boli, și rudele noastre vor s-o îngroape miine. O veche datină a familiei 
cere însă ca cei din neamul nostru să se odihnească în cripta strămo- 
șească; cei care au murit pe alte meleaguri au fost aduși îimbălsămați. 
Rudelor mele le las numai trupul ei, dar tatălui meu trebuie să-i trimit 
cel puţin capul fiicei sale, ca s-o mai vadă o dată. 

Obiceiul acesta de a tăia capetele celor dragi care au murit 
mi se părea îngrozitor, dar n-am îndrăznit să suflu o vorbă, de teamă 
să nu-l jignesc pe necunoscut. Așadar, i-am răspuns că mă pricep la 
îimbălsămarea morţilor și l-am rugat să mă ducă la căpătiiul moartei. 
Totuși nu m-am putut împiedica să întreb de ce trebuia să se petreacă 
totul în taină, la adăpostul întunericului nopții. Mi-a răspuns că rudele 

sale găseau că ceea ce vrea să facă este înspăimintător, că la lumina 
zilei n-ar fi putut să-și ducă fapta la bun sfîrșit. Dar, capul odată tăiat, 
NU vor mai avea ce spune... E adevărat că ar fi putut el însuși să-l taie, 
dar un simțămint firesc îl împiedica s-o facă. 

Între timp am ajuns în dreptul unei case mari, 
impunătoare. Însoţitorul meu a arătat către ea: era ţinta 
plimbării noastre din noaptea aceea. Am trecut de poarta 
casei și am deschis o ușă mică pe care necunoscutul a 
închis-o cu grijă în urma noastră; am dat apoi de treptele 
înguste ale unei scări răsucite, le-am urcat pe întune- 
Tic și am ajuns într-un coridor slab luminat care ducea 
într-o încăpere unde ardea o lampă agăţată de tavan. 

Acolo se afla un pat pe care zăcea moarta. 
Necunoscutul întoarse capul, părînd că-și ascunde 
lacrimile. Arătă înspre pat, îmi spuse să-mi fac bine și 
repede datoria și ieși pe ușă. 

Mi-am scos cuțitele pe care, ca medic, le aveam 
întotdeauna la mine, și m-am apropiat de pat. Se vedea numai capul 
moartei, dar era atît de frumos, încît, fără voia mea, m-a cuprins o milă 
adincă. Părul negru atirna în șuviţe lungi, obrazul era palid, ochii închiși. 
După obiceiul medicilor în împrejurările în care au de tăiatun 
mădular, am făcut întîi o crestătură în piele apoi, cu cel mai 
ascuţit cuţit, i-am tăiat gitul dintr-o mișcare. Dar ce groază! 
Moarta deschise ochii și îi închise apoi îndată, cu un suspin 
adînc... părea că abia atunci își dăduse sufletul. În acelaşi timp, 
un șuvoi de sînge fierbinte ţișni din grumazul ei. Mi-am dat 
seama că eu fusesem ucigașul ei, căci nu mai încăpea îndoială 
că murise abia acum, din pricina acestei răni fără de leac. 

Cîteva clipe am rămas stană de piatră, încremenit de spaimă. 
Oare necunoscutul cu mantia roșie mă amăgise, sau sora lui nu murise 
cu adevărat cînd el o crezuse moartă? O moarte înșelătoare mi se părea 
mai vrednică de crezare. Nu era însă cu putinţă să-i mărturisesc fratelui 
moartei că, dacă tăietura ar fi fost mai puţin grăbită, fata s-ar fi trezit 
poate și nu i-aș mai fi luat viaţa; de aceea m-am gindit să-i desprind 
capul, dar atunci ea a mai oftat o dată, s-a întins într-un zvicnet de 
durere și și-a dat sufletul. 

M-au străbătut deodată fiori de spaimă și am zbughit-o afară 
din încăpere. Dar pe coridor era întuneric; lampa se stinsese, iar însoţi- 
torul meu se făcuse nevăzut. Am biîjbiit prin beznă, de-a lungul peretelui, 
pînă la scară. În sfirșit am găsit-o şi am coborit mai mult lunecînd și 
poticnindu-mă la fiecare treaptă. Jos nici ţipenie de om. Am găsit ușa 
întredeschisă și am răsuflat ușurat cînd m-am văzut în stradă, mai 
mult mort decît viu de spaimă. 

Miînat de frică am luat-o la goană spre casă și mi-am îngropat 
fața în pernă, ca să uit grozăvia pe care o săvirșisem. Dar somnul nu se 
lipea de mine; abia spre ziuă am început să-mi vin în fire. Mi se părea 
tot mai sigur că cel ce mă îndemnase la această faptă cumplită — mă 
încredințasem de lucrul acesta — nu avea să mă dea în vileag. 

Am hotărît să mă duc la prăvălie și să-mi văd de treburi ca și 
cînd nimic nu s-ar fi întimplat. Dar, vai! Un lucru pe care l-am băgat de 
seamă abia în clipa aceea m-a umplut de îngrijorare: pălăria, cingătoa- 
rea și cuţitele îmi lipseau și bănuiam că le uitasem în iatacul moartei 
sau că le pierdusem pe drum. Din păcate, prima bănuială părea mai 
sigură: puteam deci să fiu învinuit ca ucigaș. 

Am deschis prăvălia la ceasul obișnuit. Ca în fiecare dimi- 
neaţă, vecinul meu vorbăreţ a venit la mine. 

— Ei, ce zici de întîmplarea groaznică de azi-noapte? începu 
el. 

M-am prefăcut că nu știu nimic. 

— Cum, se poate să nu știi despre ce vorbește tot orașul? N-ai 
auzit că cea mai frumoasă floare a Florenței, Bianca, fiica guvernato- 
rului, a fost ucisă azi-noapte? Vai! Am văzut-o chiar ieri cutreierind 
voioasă străzile, împreună cu logodnicul ei; astăzi ar fi tre- 
buit să aibă loc nunta. 

Fiecare cuvînt al vecinului se împlinta ca un cuţit 
în inima mea. Și totul se repetă iar și iar, cu fiecare mușteriu 
care lua povestea de la capăt, cu noi și noi amănunte, unul 
mai înspăimântător decit altul; nimeni însă nu-mi putea 
istorisi ceva mai înfricoșător decît ceea ce trăisem eu însumi. 
La amiază intră în prăvălia mea un trimis al judecătorului 
și ceru să stea de vorbă cu mine între patru ochi. 

— Signor Zaleukos, spuse el, arătîndu-mi lucrurile 
care-mi lipseau, aceste obiecte sînt ale dumitale? 

Întîi m-am gîndit să nu mărturisesc nimic, dar 
zărind prin ușa întredeschisă pe gazda mea, împreună cu alţi 
necunoscuţi care puteau depune mărturie împotriva mea, 
m-am hotărît să nu înrăutăţesc lucrurile printr-o minciună 
și am răspuns că obiectele arătate erau ale mele. Omul legii 
m-a rugat să-l urmez și a pornit-o spre o clădire mare, în 
care am recunoscut închisoarea. Acolo, deocamdată, m-a 
închis într-o cămăruţă. 

În singurătate mi s-au perindat prin minte toate 
cele petrecute. Era îngrozitor. Mă chinuia gîndul că ucise- 
sem, fie chiar și fără voia mea. Nu-mi puteam ierta că mă 
Jăsasem ispitit de strălucirea aurului, căci altfel n-aş fi căzut 
orbește în capcană. La două ceasuri după întemnițare am 
fost scos din cămăruţă. Am coborit cîteva scări și am ajuns într-o sală 
mare. În jurul unei mese lungi, acoperită cu o pînză neagră, ședeau 
doisprezece bărbaţi, cei mai mulţi bătrîni. În jurul sălii, pe bănci, stă- 
teau nobilii din Florenţa. Într-o galerie, sus, se îngrămădeau o mulţime 
de privitori. 

Cînd am pășit înaintea mesei celei negre, un bărbat întune- 
cat la faţă, mohoriît, s-a ridicat în picioare: era guvernatorul. El spuse 
adunării că, fiind tatăl victimei, nu poate judeca omorul acesta și că 
încredințează funcţia sa de judecător celui mai în vîrstă dintre senatori. 

Cel mai virstnic senator, un moșneag de cel puţin nouăzeci 
de ani, era girbov; la timple îi mai rămăseseră cîteva fire de păr alb, 
dar ochii îi scăpărau și glasul răsuna puternic şi neșovăitor. Întîi m-a 
întrebat dacă recunosc că am ucis. 

Am cerut să fiu ascultat și am povestit fără teamă, cu glas 
limpede, tot ce făptuisem și tot ce știam. În timpul povestirii mele 
vedeam cum guvernatorul se schimba la față; cînd se îngălbenea, cînd 
se învăpăia. La sfîrșit s-a sculat și a strigat spumegînd de mînie: 

— Cum, nefericitule, vrei s-arunci asupra altuia omorul pe 
care l-ai săvirșit din lăcomie de bani? 

Senatorul l-a oprit spunîndu-i că doar îi încredinţase de bună 
voie judecata; afară de asta, el nu era deloc convins că săvirşisem fapta 
pentru bani, căci, după știrea lui, moartei nu i se furase nimic. Ba merse 
chiar mai departe: ceru guvernatorului să dea socoteală despre viaţa pe 
care 0 dusese fiica sa, căci numai așa avea să se știe dacă am spus ade- 
vărul sau nu. Totodată spuse că amină judecata pentru a doua zi, spre 
a cerceta hirtiile moartei, pe care urma să i le înmineze guvernatorul. 

Am fost dus înapoi în temniţă, unde am petrecut o zi jalnică, 
stăpinit numai de dorinţa fierbinte de a se descoperi o legătură între 
moartă și omul cu mantia roșie. 

A doua zi am pășit în sala de judecată plin de nădejde. Pe 
masă se aflau mai multe scrisori. Senatorul m-a întrebat dacă erau 
scrise de mine. Le-am privit și am spus că sint scrise de aceeași mînă 
ca și cele două răvașe pe care le primisem. Senatorii n-au luat în seamă 
răspunsul meu, zicînd că puteam să le fi scris eu pe toate, căci semnătura 
de pe scrisori era fără doar și poate un Z, prima literă a numelui meu. 

Scrisorile amenințau pe fiica guvernatorului în legătură cu căsătoria 
care urma să aibă loc. 

Guvernatorul părea să fi dat deslușiri ciudate în privinţa mea, 
căci în ziua aceea am fost privit cu mai multă neîncredere și asprime. 
Am cerut să fie cercetate hirtiile mele, care, fără îndoială, se aflau în 
camera mea, dar mi s-a spus că se făcuseră cercetări și nu se găsise nimic. 
Astfel, la sfîrșitul acestei zile de judecată îmi pierdusem orice nădejde. 

A treia zi am fost dus din nou în sala de judecată, unde mi 
s-a citit hotărîrea, prin care, fiind învinuit de omor cu premeditare, 
eram osîndit la moarte. Iată dar unde ajunsesem... Părăsit de tot ce 
mi-era drag pe lume, departe de ţara mea, trebuia să mor de secure în 
floarea vîrstei! 

În seara acelei zile înfiorătoare cînd soarta îmi fusese pecet- 
luită, ședeam în temnița mea singuratică. Toate nădejdile mi se 
spulberaseră, nu mă gindeam decît la moarte... Deodată ușa temniţei 
se deschise și intră un bărbat care mă privi îndelung, în tăcere. 

— Iată cum mi-e dat să te regăsesc, Zaleukos! a rostit el. 

La lumina slabă a lămpii nu l-am recunoscut, dar glasul lui 
trezi în mine vechi amintiri. Era Valetty, unul din puţinii prieteni pe 
care mi-i făcusem în timpul învăţăturii mele la Paris. Mi-a povestit că 
venise din întimplare la Florența, unde locuia tatăl său, om cu vază. 
Auzise de păţania mea și voise să mă vadă pentru ultima Oară și să afle 
cum de am ajuns sub o atît de grea învinuire. 

I-am povestit toată întimplarea. Părind foarte uimit, m-a rugat 
din tot sufletul să-i mărturisesc lui, singurul meu prieten, întreg ade- 
vărul, și să nu rămînă între noi, la despărţire, o minciună. I-am jurat 
pe tot ce aveam mai sfint că spusesem adevărul și numai adevărul și 
că nu am altă vină decit aceea că, orbit de strălucirea aurului, n-am 
simţit vicleșugul ce se ascundea sub vorbele necunoscutului. 

— Prin urmare n-ai cunoscut-o pe Bianca? întrebă el. 

L-am încredinţat că n-o văzusem niciodată. 

Valetty îmi spuse că o taină adîncă învăluia întreaga întim- 
plare, că era foarte ciudat faptul că guvernatorul ceruse atît de repede 
osîndirea mea și că umbla vorba că o cunoșteam de mult pe Bianca 
și că o omorisem din răzbunare pentru că se căsătorea cu altul. I-am 
arătat că toate acestea se potriveau cu omul cu mantia roșie, și nu cu 

mine. Cum să dovedesc însă că el mă îndemnase să săvir- 
șesc omorul? 

Valetty m-a îmbrățișat plingind și mi-a făgăduit că 
va face tot ceva fi cu putinţă pentru a-mi scăpa măcar viaţa. 

Aveam prea puţine nădejdi dar știam că Valetty 
era un om înţelept și bun cunoscător al legilor și că va face 
totul pentru a mă ajuta. 

S-au scurs două zile lungi, chinuitoare. În sfirșit, 
iată că Valetty se întoarse. 

— Ţi-aduc o mingiiere, deși una dureroasă. Ai să 
trăieşti și ai să fii liber, dar trebuie să pierzi o mină. 

Adînc mișcat, i-am mulțumit prietenului meu 
pentru că-mi salvase viaţa. Mi-a povestit că guvernatorul 
nu încuviințase în ruptul capului să facă o nouă cercetare a 
celor petrecute, dar spre sfîrșit, pentru a nu părea nedrept, 
își dăduse învoirea să se caute în vechile hrisoave floren- 
tine o întimplare asemănătoare și — dacă se va găsi ceva 
— pedeapsa mea să fie întocmai ca și aceea arătată acolo. 
Valetty a cercetat împreună cu tatăl său zi și noapte cărțile 
vechi; în cele idin urmă au găsit o întimplare întru totul 
asemănătoare. Pedeapsa dată acolo era să i se taie vinovatului mîna 
stingă, să i se ia toată averea și să fie surghiunit pe vecie. Aceasta urma 
să fie și pedeapsa mea, așa că trebuia să mă pregătesc pentru încercarea 
dureroasă ce mă aștepta. 

Nu vreau să vă povestesc ceasul acela cumplit, cînd, într-o 
piaţă a orașului, mi-au pus mîna pe butuc și am fost împroșcat cu 
propriul meu singe. 

Valetty m-a luat la el pină m-am vindecat, apoi mi-a dat cu 
mărinimie bani de drum, căci toată averea mea, strinsă cu atita trudă, 
imi fusese confiscată de tribunal. 

Am plecat din Florenţa spre Sicilia și de acolo, cu cea din- 
tii corabie, m-am îndreptat spre Constantinopol. Nădejdea mi-era în 
banii pe care îi încredințasem prietenului meu, pe care l-am rugat să 
mă adăpostească în casa lui. Dar care nu-mi fu mirarea cînd acesta 
m-a întrebat de ce nu mă duc la mine acasă. Îmi spuse că un străin 
cumpărase pe numele meu o casă în partea grecească a orașului și tot 

el înștiințase vecinii că voi veni curind. M-am dus îndată cu prietenul 
meu acolo și am fost primit cu bucurie de vechile mele cunoștințe. 
Un negustor bătrîn îmi dădu o scrisoare lăsată de străinul care îmi 
cumpărase casa. 

Am citit: 


Zaleukos, 

Două miîini sînt gata să muncească fără preget pentru 
ca să nu simţi lipsa miinii tale. Casa pe care o vezi și tot ce 
se află în ea sînt ale tale. În fiecare an vei primi atiția bani, 
încît vei fi unul din cei mai bogaţi oameni din țara ta. Iartă-l 
pe acela care e mai nefericit decit tine! 


Am bănuit cine scrisese aceste rînduri; la întrebările mele, 
negustorul mi-a spus că omul cu pricina părea a fi francez și purta o 
mantie roșie. Știam acum destul ca să-mi dau seama că necunoscutul 
nu era cu totul lipsit de simțăminte nobile. 

În casa mea nouă am găsit totul în deplină rînduială. Am 
dat și de o prăvălie cu mărfuri mai frumoase decît avusesem vreodată. 
De atunci au trecut zece ani; din cînd în cînd plec în călătorie pentru 
treburile mele neguţătorești, mai mult dintr-un vechi obicei decit de 
nevoie, dar pămîntul ţării în care am fost atit de nenorocit nu l-am 
mai călcat niciodată. De atunci primesc în fiecare an o mie de galbeni, 
dar, deși mă bucură că nefericitul străin e un om mărinimos, aceasta 
nu răscumpără durerea din sufletul meu, căci veșnic va trăi în mine 
amintirea înfiorătoare a fetei ucise. 








Zaleukos, neguţătorul grec, își sfirșise povestirea. Ceilalţi îl 
ascultaseră adînc mișcaţi, mai ales străinul părea nespus de zguduit: 
oftă de cîteva ori, iar lui Muley i se păru chiar că zărește lacrimi în ochii 
lui. Vorbiră vreme îndelungată despre cele povestite. 

— Și nu-lurăști pe necunoscutul care te-a lipsit de un mădular 
al trupului tău și care ţi-a pus în cumpănă chiar viața? întrebă străinul. 

— Odinioară, răspunse grecul, erau clipe cînd inima mea 
îl învinuia în fața lui Dumnezeu, fiindcă mi-a pricinuit o durere 

atit de mare și mi-a otrăvit viaţa, dar am găsit mîngîiere în credința 
strămoșească. 

— Ai un suflet mare! strigă străinul și, mișcat, îi strinse gre- 
cului mîna. 

Vorbele lor fură întrerupte de căpetenia păzitorilor. Acesta 
intră în cort și, îngrijorat, le spuse să nu se încreadă în liniștea dimprejur, 
căci se aflau tocmai în locul unde de obicei tilharii se năpustesc asupra 
caravanelor. Oamenii lor chiar zăriseră în depărtare un pilc de călăreți. 

Neguţătorii se arătară foarte neliniștiţi de această veste. Selim, 
străinul, se miră însă de neliniștea lor și spuse că paza era atît de puter- 
Nică, încît nu aveau de ce să se teamă de o ceată de tilhari. 

— Da, stăpine, răspunse căpetenia păzitorilor, dacă n-ar fi 
decît acești tilhari, ne-am putea odihni aici fără grijă, dar de cităva 
vreme s-a ivit din nou crincenul Orbassan și de aceea trebuie să fim 
cu ochii în patru. 

Străinul întrebă cine era acel Orbassan și Ahmet, bătrinul 
neguțător, îi răspunse: 

— Umblă tot felul de povești despre acest om ciudat. Unii îl 
cred o fiinţă mai presus de ceilalți oameni, pentru că adeseori biruie 
în luptă cinci și chiar șase inși; alții îl cred un franțuz viteaz, adus în 
aceste ținuturi de o năpastă; oricum ar fi, e sigur că-i un tilhar și un 
hoţ spurcat. 

— Poate că e, poate că nu e, zise Lezah, unul dintre neguţă- 
tori. Şi chiar dacă-i un tilhar, are totuși un suflet mare. S-a purtat cu 
mărinimie faţă de fratele meu. Am aflat cîte ceva despre el: a făcut din 
toţi cei care alcătuiesc ceata lui oameni de omenie, așa încît atunci 
cînd străbat pustiul, nici o altă bandă nu îndrăznește să le iasă în cale. 
El nu săvirșește tilhării ca alţii, ci le cere caravanelor doar o vamă de 
trecere; cine o plătește de bună voie trece nevătămat, căci Orbassan 
este stăpiînul pustiului. 

Astfel vorbeau călătorii în cort; păzitorii însă, care se aflau în 
preajma corturilor, începură să dea semne de neliniște. La o depărtare 
cam de o jumătate de ceas se ivise un pilc destul de numeros de călăreţi 
înarmaţi care se îndreptau spre ei. Unul din păzitori intră în cort și 
vesti că necunoscuții s-ar putea năpusti asupra lor curînd. Neguţătorii 
se sfătuiră între ei, chibzuind dacă era mai bine să iasă în întimpinarea 

tilharilor sau să aștepte năvala acestora. Ahmet și cei doi neguţători 
mai virstnici erau de părere să aștepte; înflăcăratul Muley și Zaleukos 
ar fi vrut să le iasă înainte, cerînd și străinului să se alăture lor. Acesta 
scoase liniștit de la briu o năframă albastră cu stele roșii, o legă de o 
suliță și porunci unui rob s-o înalțe pe cort, punînd prinsoare pe viaţa 
lui că, la vederea acestui semn, călăreţii vor trece pașnici pe lingă ei. 
Muley nu credea așa ceva dar robul înălţă sulița deasupra cortului. 


ra 





a i an ră DA 

În vremea aceasta, toți neguţătorii dinăuntru puseră mîna 
pe arme, așteptind cu încordare apropierea călăreţilor. Aceștia, zărind 
pesemne flamura ce filfiia în văzduh, își schimbară deodată drumul 
făcînd un ocol mare și se îndepărtară de corturi. 

Citeva clipe, călătorii rămaseră uluiţi, privind cînd după călă- 
reți, cînd la străin. Acesta stătea nepăsător în faţa cortului ca și cînd 
nimic nu s-ar fi întîmplat, și privea către întinsul nesfirșit al nisipurilor. 

În cele din urmă, Muley rupse tăcerea: 

— Cine ești tu, străin puternic, strigă el, care, cu un semn, 
strunești hoardele sălbatice ale pustiului? 

— Îmi prețuiţi puterea mai mult decît face, răspunse Selim 
Baruch. Semnul acesta l-am luat cu mine cînd am fugit din robie. Ce 
înseamnă, habar n-am! Știu doar atit: cine îl are asupra lui în călătorie 
se află sub pază strașnică. 

Neguţătorii mulțumiră străinului și-l numiră izbăvitorul lor. 
Într-adevăr, călăreţii erau foarte mulţi și ar fi fost cu neputinţă să li se 
țină piept. 

Cu inima ușoară, neguţătorii se duseră la odihnă, iar cînd 
soarele începu să asfinţească și vintul serii să adie peste întinderea 
de nisip, strinseră corturile și porniră mai departe. 

În ziua următoare făcură un nou popas, la o depărtare cam 
de o zi de locurile unde se sfirșea pustiul. Călătorii se adunară iar în 
cortul cel mare și Lezah, neguţătorul, cuvîntă: 

— V-am spus ieri că temutul Orbassan este un ora mărini- 
Mos. Daţi-mi voie să vă dovedesc aceasta, istorisindu-vă soarta fratelui 
meu. Tatăl meu era cadiu în Ankara. Avea trei copii. Eu eram cel mai 
mare și aveam un frate și o soră cu mult mai mici decît mine. Cînd am 
implinit douăzeci de ani, un frate de-al tatălui meu m-a chemat la el 
și mi-a spus că are să-mi lase mie toate avuţiile sale dacă am să rămin 
pe lîngă el pină la moartea sa. Dar ela trăit pînă la adinci bătrineţi, așa 
că eu m-am întors în ţară abia acum doi ani, fară să fi știut nimic des- 
pre năpasta groaznică ce se abătuse asupra alor mei și cum îi mîntuise 
Alah în nemărginita lui bunătate. 

SALVAREA FATIMEI 


Fratele meu Mustafa și sora mea Fatima erau aproape de 
aceeași vîrstă; el avea cu vreo doi ani mai mult. Se iubeau nespus și se 
străduiau să facă tot ce era cu putinţă ca să-i ușureze tatălui nostru, 
cam șubred, povara bătrineţelor. 

Cînd Fatima a împlinit șaisprezece ani, fra- 
tele meu a dat o serbare. Le-a poftit pe toate prietenele 
ei, le-a ospătat cu bucate alese în grădina tatălui meu, 
iar pe înserat le-a chemat să facă o mică plimbare pe 
mare, într-un Caiac pe care îl închiriase și îl impodobise 
minunat. Fatima și prietenele ei se învoiră bucuroase, 
căci vremea era frumoasă iar priveliștea orașului, mai 
ales seara, văzută dinspre mare, e minunată. Fetelor le 
plăcu atît de mult plimbarea cu caiacul încît îl rugară pe 
fratele meu să meargă tot mai departe în larg. Mustafa 
le făcu pe plac, deși era îngrijorat, deoarece — cu cîteva 
zile în urmă — prin locurile acelea fusese văzut un hoţ 
de mare. Pe țărm, nu departe de oraș, înaintînd în mare, 
se înălțau nişte dealuri. Într-acolo doreau să meargă 
fetele, pentru a vedea mai bine cum dispare la asfinţit 
soarele în valuri. 

În timp ce coteau după dealuri, zăriră la o 
mică depărtare o luntre în care se aflau oameni înar- 
maţi. Temîndu-se de o nenorocire, fratele meu porunci 
vislașilor să întoarcă caiacul și să se îndrepte spre mal. 
Îngrijorarea lui se dovedi întemeiată, căci luntrea se 
apropie de caiac, tăindu-i repede drumul, deoarece aveau 
mai mulţi vislași. Dîndu-și seama de primejdie, fetele se ridicară în 
picioare ţipind și plingind; zadarnic încercă Mustafa să le liniștească, 
zadarnic le rugă să stea cuminţi, spunindu-le că prin mișcările lor 

primejduiesc caiacul, care se poate răsturna. Totul fu în zadar. Cind 
văzură că se apropie luntrea, se aruncară toate într-o parte, caiacul se 
aplecă și se răsturna. 

Între timp, cei de pe mal băgaseră de seamă că o luntre străină 
tot dădea tircoale de cîtăva vreme caiacului nostru. Ivirea tilharilor prin 
părțile locului stirnise încă dinainte îngrijorare și de aceea, neliniștiţi, 
dindu-și seama de primejdie, trimiseră citeva bărci pentru a da aju- 
tor caiacului. Ele ajunseră tocmai la timp ca să scape fetele care erau 
gata-gata să se înece. În învălmășeala aceea, luntrea vrăjmaşă se făcu 
nevăzută. Nu se ştia prea bine dacă luntrele trimise luaseră toate fetele. 
Se apropiară una de alta și, vai... Atunci văzură că sora mea și una din 
prietenele ei lipseau! Tot atunci, într-una din luntre, dădură cu ochii de 
un străin, un om necunoscut de nimeni. Ameninţat de Mustafa, acesta 
mărturisi că făcea parte din cei de pe vasul vrăjmaș, care era adăpostit 
la două mile spre răsărit, și că tovarășii lui îl părăsiseră grăbiţi în vreme 
ce el încerca să scape fetele; de asemenea, le mai spuse că văzuse cum 
fuseseră trase în luntrea lor două dintre fete. 

Durerea bătrinului meu tată fu nemărginită... lar Mustafa 
era deznădăjduit, căci își pierduse sora iubită, de a cărei nenorocire se 
învinuia, iar prietena Fatimei, care-i împărtășea soarta, îi fusese făgă- 
duită de părinţii ei ca soţie. Nu îndrăznise însă să mărturisească acest 
fapt tatălui meu, căci părinţii fetei erau oameni săraci și fără obirșie 
aleasă, iar tatăl meu era un om aspru. Cînd durerea lui se mai potoli, 
îl chemă pe Mustafa și îi spuse: 

— Nerozia ta mi-a răpit mîngiierea bătrineţelor și bucuria 
ochilor mei. Pleacă, piei pe veci din faţa mea, te blestem pe tine și pe 
urmașii tăi, și blestemul tatălui tău va fi ridicat numai dacă ai s-o aduci 
pe Fatima înapoi! 

Sărmanul meu frate nu se așteptase la asemenea lucru. El 
hotărise dinainte să pornească în căutarea surorii sale și a prietenei ei 
și voise să ceară pentru aceasta binecuvintarea tatălui nostru; acum, 
însă, părintele nostru îl trimitea în lume împovărat de blestem. Dar 
dacă durerea îl doborise, năpasta nemeritată îi întări curajul. 

Se duse la tilharul ce fusese prins și-l întrebă încotro se 
îndrepta corabia lor. Află astfel că ticăloșii făceau negoţ de sclavi și că 
se duceau spre Bassora, unde se ținea tirg. 

Cînd se întoarse acasă spre a se pregăti de plecare, minia 
părintelui nostru se mai potolise, se vede, căci îi trimisese o pungă cu 
galbeni pentru drum. Mustafa își luă plingînd rămas bun de la părin- 
ţii Zoraidei — aşa o chema pe logodnica răpită — și porni spre Bassora. 

Mustafa călători pe uscat, deoarece nici un vas nu pleca din 
orășelul nostru spre Bassora. Trebui de aceea să meargă întins toată 
ziua, pentru a nu ajunge la Bassora cu mult în urma piraţilor. Avea un 
cal bun, nu era prea împovărat de lucruri, și nădăjduia să ajungă la tirg 
peste șase zile. Dar în seara celei de-a patra zile, pe cînd călărea singur 
pe drum, se năpustiră deodată asupra lui trei inși. Văzind că erau voi- 
nici și bine înarmați și că puseseră gînd rău mai mult banilor și calului 
decit vieţii sale, le strigă că e gata să se dea prins. Cei trei descălecară, îi 
legară picioarele sub burta calului, îl luară între ei și — în timp ce unul 
apucă de hăţ — o porniră repede, fără a scoate un cuvint. 

Pe Mustafa îl cuprinse o deznădejde cumplită; blestemul 
tatălui său începea să se împlinească... Cum ar mai fi putut el nădăj- 
dui să-și scape sora și logodnica acum, cînd toate mijloacele îi fuseseră 
furate și nu-i mai rămăsese decit viața? 





Mustafa și tăcuțţii săi însoțitori călăriră vreme de vreun ceas, 
după care cotiră într-o vale lăturalnică. Valea, înconjurată de copaci 
înalți și iarbă moale de un verde închis, brăzdată la mijloc de un piriu, 
îmbia la odihnă. Într-adevăr, acolo erau așezate cincisprezece-două- 
Zeci de corturi. De ţărușii corturilor erau legate cămile și cai voinici, iar 
dintr-unul din corturi răsunau sunetele vesele ale unei ţitere și două 
glasuri bărbătești. Fratele meu își zise că oamenii care-și aleseseră 
un loc de popas atît de vesel nu puteau să aibă gînduri rele faţă de el. 

Cînd însoțitorii săi îl dezlegară și-i făcură semn să descalece, 
îi urmă fără teamă. Fu dus într-un cort mai mare decit celelalte, frumos 

și împodobit cu gust pe dinăuntru. Perne minunate, ţesute cu fir de 
aur, covoare măiestrit lucrate, vase aurite pentru ars mirodenii, toate 
aceste semne obișnuite ale bogăției și bunăstării erau aici semnele 
jafului îndrăzneţ. Pe una din perne ședea un bătrinel pirpiriu; avea 
un chip urit, pielea pămâîntie, lucioasă, iar schima de șiretenie a gurii 
și din jurul ochilor îi dădea o înfățișare respingătoare. Deși acest om 
încerca să facă pe grozavul, Mustafa își dădu îndată seama că nu pentru 
el era cortul atit de bogat împodobit, iar vorbele pe care le schimba cu 
însoțitorii lui îi întăriră această credinţă. 

— Unde e Voinicul? întrebară aceștia pe omul cel pirpiriu. 

— A plecat la vînătoare, răspunse el, dar mi-a poruncit să-i 
țin locul. 

— Asta n-a fost înţelept din partea lui, spuse unul din tâl- 
hari, căci trebuie să hotărască dacă-i facem seama cîinelui ăstuia sau 
îi cerem răscumpărarea, și lucrul acesta numai Voinicul îl știe. 

Pirpiriul se ridică fudul și se întinse cît putu ca să ajungă cu 
palma la urechea potrivnicului său, vrînd să-l lovească. Dindu-și însă 
seama că se ostenește în zadar, începu să ocărască. Ceilalţi nu se lăsară 
mai prejos și în cort se stirni o larmă cumplită. Deodată perdeaua cor- 
tului se dădu la o parte și înăuntru intră un bărbat înalt și impunător, 
tînăr și frumos ca un prinț persan. Veșmintele și armele sale — în afară 
de un hanger bătut cu pietre scumpe și de o sabie strălucitoare — erau 
modeste, obișnuite, dar ochii săi pătrunzători și întreaga sa înfățișare 
te făceau să-i dai toată cinstirea, fără să stirnească teama. 

— Cine îndrăznește să pornească gilceavă în cortul meu? 
strigă el către oamenii speriați. 

Se așternu tăcerea pentru cîteva clipe și, în cele din urmă, 
unul din cei ce-l aduseseră pe Mustafa povesti cele întimplate. 

Atunci, faţa Voinicului, după cum îl numeau ei, se înroși de 
mânie. 

— Cînd te-am lăsat eu în locul meu, Hassan? îl întrebă el pe 
pirpiriu, cu glas înfricoșător. 

Acesta se chirci de frică, părind și mai nevolnic ca înainte, 
și se strecură spre intrarea cortului. O strașnică lovitură de picior a 
Voinicului îl făcu să zboare afară într-un salt năstrușnic. 

Îndată ce se făcu nevăzut, cei trei bărbaţi îl aduseră pe Mus- 
tafa în faţa stăpinului cortului care, între timp, se așezase pe pernă. 

— Iată omul pe care ne-ai poruncit să-l prindem! 

El se uită îndelung la cel prins și rosti: 

— Pașă din Sulieika! Cugetul tău îţi va arăta de ce stai acum 
în faţa lui Orbassan. 

Auzind acestea, fratele meu se aruncă la picioarele lui și 
răspunse: 

— O, stăpine, faci O greșeală; eu 
sint un biet nenorocit, și nu acel pașă pe 
care-l cauţi! 

Toţi cei din cort se mirară la 
aceste vorbe. Stăpinul cortului spuse însă: 

— Prefăcătoria nu-ţi va folosi 
la nimic, căci voi chema oameni care te 
cunosc bine. 

Porunci să fie adusă Zuleima. 

Fu adusă o femeie bătrină, care, întrebată dacă recunoaște 
în fratele meu pe pașa din Sulieika, răspunse: 

— Da! Jur pe mormîntul Profetului că el e pașa și nimeni altul! 

— Vezi, nenorocitule, că viclenia ta nu ţi-a folosit la nimic? 
rosti mînios Voinicul. Ești prea nevrednic ca să-mi pătez frumuseţe de 
hanger cu sîngele tău, dar am să te leg de coada calului meu, și mîine, 
de la răsăritul soarelui și pînă ce va asfinţi după dealurile din Sulieika, 
am să gonesc prin păduri cu tine! 

Atunci sărmanul meu frate își pierdu cumpătul: 

— Acesta e blestemul cruntului meu tată, care mă aruncă 
spre o moarte rușinoasă! strigă el, plingiînd. Ești pierdută și tu, dulcea 
mea soră, și tu, Zoraida! 

— Prefăcătoria nu-ţi folosește la nimic, spuse unul din tilhari, 
legîndu-i mîinile la spate. Ieși din cort cît mai degrabă, căci Voinicul 
își mușcă buzele și privește către hanger. Dacă vrei să mai trăiești o 
noapte, mișcă! 

În clipa cînd tîlharii îl scoteau pe fratele meu din cort, se 
întilniră cu alți trei, care împingeau de la spate un prins. 

— Iată, ţi-l aducem pe pașă, așa cum ne-ai poruncit, spuseră 
ei și-l duseră pe prins dinaintea pernei pe care ședea Voinicul. 

Cînd prinsul trecu prin faţa fratelui meu, el putu să-l vadă 
la faţă și să-și dea seama cît de bine semăna cu el acest bărbat; doar 
pielea obrazului îi era mai smeadă și barba mai neagră. 

Voinicul se miră nespus la ivirea celui de-al doilea prins. 

— Care din voi e cel adevărat? întrebă el, privind cînd spre 
fratele meu, cînd spre celălalt. 

— Dacă de pașa din Sulieika este vorba, răspunse cu glas 
semeţ prinsul, eu sînt acela! 

Voinicul se uită îndelune la el cu privirea lui aprigă și înfri- 
coșătoare, apoi făcu semn ca pașa să fie dus de acolo. După aceea se 
îndreptă către fratele meu, îi tăie legăturile cu hangerul și-i făcu semn 
să se așeze lîngă el pe perne. 

— Îmi pare rău, străine, rosti căpetenia, că te-am luat drept 
nemernicul acela, dar trece-o pe seama unei întîmplări ciudate, care 
te-a adus în mîinile oamenilor mei tocmai în ceasul sortit pieirii 
netrebnicului. 

Fratele meu îi ceru ca singur hatir să-l lase să plece îndată, 
deoarece orice întirziere putea fi păgubitoare. Voinicul îl întrebă ce 
treburi grabnice avea de făcut și, după ce Mustafa îi povesti totul, Voi- 
nicul îl înduplecă să înnopteze în cortul său, spunindu-i că atit el cât 
și calul lui aveau nevoie de odihnă. Îi mai spuse că a doua zi urma să-i 
arate un drum de numai o zi și jumătate pînă la Bassora. Fratele meu se 
învoi, fu bine găzduit și dormi lin pînă dimineaţa, în cortul tilharului. 

Cînd se trezi, era singur în cort. În faţa perdelei auzi însă 
mai multe glasuri, unul părind să fie al stăpiînului cortului, iar altul al 
pirpiriului cu obrazul pămiîntiu. Trăgînd cu urechea, spre groaza lui, 
auzi cum pirpiriul îl ruga stăruitor pe celălalt să-l omoare pe străin, 
căci acesta, îndată ce avea să se vadă scăpat, îi va da în vileag pe toți. 

Mustafa își dădu seama numaideciît că pirpiriul îi purta pică, 
fiindcă pătimise din pricina lui cu o zi înainte. Voinicul păru că se 
gindește cîteva clipe. 

— Nu, zise el, este oaspetele meu! Legea ospeţiei e sfintă, iar 
el nu arată a fi un mișel. 

După ce vorbi astfel, dădu perdeaua la o parte și intră în cort. 

— Pace ţie, Mustafa, grăi el, hai să îmbucăm ceva, și apoi 
pregătește-te de drum. 

Întinse fratelui meu un pahar cu licoare de șerbet și, după 
ce băură, puseră șeile pe cai și, cu inima mai ușoară decit la sosire, 
Mustafa încălecă pe cal. Curiînd, corturile rămaseră mult în urma lor 
și ei oluară pe o cărare largă, ce ducea într-o pădure. Voinicul îi povesti 
fratelui meu că acel pașă, pe care-l prinseseră la vinătoare, le făgăduise 
că nu vor avea a se teme de nimic pe pămînturile sale. Dar cu cîteva 
săptămini în urmă, nemernicul pusese mîna pe unul din oamenii cei 
mai bravi ai Voinicului și-l spînzurase în chinuri groaznice. Voinicul 
îl pîndea de atunci pe ticălos și acesta trebuia să moară chiar în ziua 
aceea. Mustafa nu îndrăzni să-l întoarcă de la hotărirea sa, fiind fericit 
că scăpase teafăr. 

Cînd ieșiră din pădure, Voinicul își opri calul, arătă fratelui 
meu drumul, îi strinse mîna luîndu-și rămas bun și-i spuse: 

— Mustafa, printr-o întîmplare ciudată ai fost oaspetele til- 
harului Orbassan; nu-i nevoie să te rog să nu dai în vileag cele ce ai 
văzut și auzit. Ai îndurat pe nedrept frica de moarte și sint dator să te 
impac. la acest hanger ca amintire și — oricind vei avea nevoie de spri- 
jin — trimite-mi-l și am să mă grăbesc să-ţi vin într-ajutor. lar această 
pungă poate îţi va fi de folos pe drum. 

Fratele meu îi mulțumi pentru mărinimie, luă hangerul, dar 
punga nu o primi. Orbassan însă, stringindu-i încă o dată mîna, lăsă 
punga să cadă jos și porni înapoi călare, prin pădure, cu iuţeala ful- 
gerului. Mustafa, dindu-și seama că n-o să-l poată ajunge din urmă, 
descălecă și ridică punga, uimit de dărnicia gazdei sale, căci punga era 
plină cu galbeni. Îi mulțumi lui Alah că-i scăpase viaţa, îi ceru să-l ţină 
în paza lui pe nobilul tilhar și, cu inima ușoară, porni mai departe pe 
drumul către Bassora. 








Lezah tăcu și privi întrebător spre bătrinul neguţător Ahmet. 

— Ei, dacă așa stau lucrurile, spuse acesta, atunci îmi schimb 
aspra părere despre Orbassan, căci, într-adevăr, cu fratele tău s-a pur- 
tat frumos. 

— S-a purtat ca un vrednic musulman, strigă Muley, dar 
nădăjduiesc că nu ţi-ai încheiat povestirea, căci, după cum vezi, sîn- 
tem cu toţii dornici să ascultăm mai departe ce i s-a întimplat fratelui 
tău și dacă a scăpat-o pe sora ta, Fatima, și pe frumoasa Zoraida. 

— Dacă nu vă plictisesc, am să vă povestesc cu plăcere mai 
departe, răspunse Lezah, căci povestea fratelui meu este într-adevăr 
minunată și plină de întîmplări neobișnuite. 


4, 4, 








În amiaza celei de-a şaptea zi de la plecarea sa, Mustafa intră 
pe porţile Bassorei. Trase de îndată la un caravanserai și acolo întrebă 
cînd începe tirgul de robi ce se ţine în fiece an. Primi însă răspunsul 
cumplit că întirziase cu două zile. | se mai spuse că era păcat că întir- 
ziase, fiindcă pierduse prilejul de a vedea două roabe, aduse chiar în 
ultima zi a tirgului, atit de frumoase, încît ispitiseră pe toți cumpără- 
torii. Aceștia se certaseră și se bătuseră pentru ele și roabele fuseseră 
vindute la un preţ atît de ridicat, încît numai cel care le cumpărase nu 
era speriat de preţ. Mustafa cercetă îndelung cum arătau cele două roabe 
cu pricina și pînă la urmă nu se îndoi că erau cele două nefericite pe 
care le căuta. Află, de asemenea, că cel care le cumpărase pe amindouă 

locuia la patruzeci de ceasuri de drum de Bassora și se numea Thiuli 
Kos, un bogătaș de neam mare, destul de bătrin, care fusese înainte 
capudan-pașa al marelui vizir, dar care acum se retrăsese din slujbă 
după ce făcuse avere. 

Mustafa voi să încalece de îndată și să gonească după Thiuli 
Kos, care i-o luase înainte cu o zi. Dar se gîndi că singur nu-l va putea 
îndupleca pe puternicul călător, și cu atît mai puţin nu va putea să-i 
smulgă prada. Chibzui să găsească altă cale și o găsi în curind. Ase- 
mănarea sa cu pașa din Sulieika, atît de primejdioasă, îi dădu ideea 
să intre în casa lui Thiuli Kos sub acest nume și să încerce astfel să le 
scape pe cele două fete nefericite. Tocmi deci cîteva slugi și cîţiva cai, 
pentru care banii lui Orbassan îi fură de mare folos, cumpără pentru el 
și pentru slugi haine bogate și porni la drum spre palatul lui Thiuli Kos. 

După cinci zile ajunse în apropierea palatului. Așezat într-o 
frumoasă cimpie, palatul era înconjurat de ziduri înalte, întrecute numai 
cu puţin de clădiri. Ajuns la faţa locului, Mustafa își căni părul și barba 
iar fața și-o unse cu sucul unei plante care-i dădu o culoare arămie, așa 
cum avusese acel pașă. Apoi trimise un slujitor la palat și ceru găzduire 
pentru noapte în numele pașalei din Sulieika. 

Slujitorul se întoarse curind și, odată cu el, patru robi, frumos 
îmbrăcaţi, care luară de căpăstru calul lui Mustafa și-l duseră în curtea 
palatului. Acolo îl ajutară să descalece, și alți patru robi îl însoţiră pe o 
scară largă de marmură, la Thiuli. 

Acesta, un bătriînel vesel, îl primi pe fratele meu cu cinstea 
cuvenită și-l ospătă cu cele mai alese feluri gătite de bucătarul său. 
După-masă, Mustafa aduse vorba pe departe despre noile roabe, iar 
Thiuli le lăudă frumuseţea, plingindu-se numai că stau mereu poso- 
morîte; credea însă că lucrurile se vor îndrepta curînd. 

Fratele meu fu foarte bucuros de această primire și se duse 
la culcare plin de nădejde. 

Dormise poate un ceas, cind, deodată, fu trezit de lumina unui 
felinar care-i cădea în ochi. Cind se ridică i se păru că visează, căci în 
faţa lui stătea omul acela mic și pămâîntiu din cortul lui Orbassan, cu 
felinarul în mînă și un zimbet dezgustător pe buzele lui groase. Mus- 
tafa se ciupi de braţ și se trase de nas ca să se încredinţeze că era treaz, 
dar arătarea rămase neschimbată. 

— Ce cauţi lingă patul meu? strigă Mustafa cînd își reveni 
din uimire. 

— Nu te mai frămâînta, stăpine! răspunse pirpiriul. 
Am ghicit de ce ai venit. Scumpa ta mutră mi-era binecu- 
noscută și, într-adevăr, dacă n-aș fi dat o mînă de ajutor la 
spîinzurarea pașalei, ai fi izbutit să mă înșeli. Acum însă am 
venit ca să-ţi pun o întrebare. 

— Înainte de toate, spune-mi cum ai ajuns aici! 
strigă Mustafa, spumegînd de furie că fusese descoperit. 

— Am să-ţi spun, răspunse celălalt. Nu m-am mai 
putut înţelege cu Voinicul și am fugit. De fapt, tu, Mustafa, 
ai fost pricina certei noastre și de aceea trebuie să mi-o dai 
pe sora ta de soţie, iar eu am să vă ajut să fugiţi; dacă nu 
mi-0 dai, mă duc la noul meu stăpîn și-i șoptesc o vorbuliță 
despre noul pașă. 

Spaima și miînia îl făcură pe Mustafa să-și piardă 
cumpătul; tocmai cînd credea că ajunsese aproape de împlinirea gîn- 
dului său, ticălosul acesta îi strica toate socotelile. Nu-i rămînea decît 
un singur mijloc de scăpare: să ucidă stirpitura! Dintr-un salt ţișni 
din pat și se repezi la el; așteptîndu-se la aşa ceva, pirpiriul trinti jos 
felinarul care se sparse și oluă la fugă prin întuneric, ţipind cât îl ţinea 
gura după ajutor. 

Lucrurile se cam încurcaseră. Mustafa trebuia să uite deo- 
camdată de fete și să se gindească la pielea lui; de aceea se apropie 
de fereastră, să vadă dacă nu putea fugi pe acolo. Fereastra se afla la o 
înălțime destul de mare iar în faţa ei se ridica un zid înalt peste care 
ar fi trebuit să sară. Cum stătea pe gînduri la geam, auzi mai multe 
glasuri apropiindu-se de odaia lui. Cînd ajunseră în faţa ușii, înșfăcă 
deznădăjduit hangerul și veșmintele și se aruncă pe fereastră. Căzu 
Tău, dar simţi că nu-și frinsese nici un os. Se ridică și fugi către zidul 
îimprejmuitor și — spre uimirea urmăritorilor săi — se căţără pe el și 
curînd se făcu nevăzut. Alergă pînă la o pădurice unde, istovit, se trinti 
jos. Aici cugetă la cele ce avea de făcut. Își părăsise slugile și caii, dar 
galbenii, pe care-i ţinea la brîu, nu-i pierduse. 

Mintea lui ageră găsi de îndată alt mijloc de salvare. Merse 
mai departe prin pădure, pină ajunse într-un sat, unde cumpără un 

cal pe nimica toată; acesta îl duse în scurt timp într-un oraș din apro- 
piere. Acolo întrebă de un vraci și fu îndrumat la un bătrîn înţelept. Pe 
vraci îl înduplecă cu galbeni să-i dea un leac care să cufunde pe un om 
într-un somn asemănător cu moartea, somn ce putea fi pe dată între- 
rupt cu ajutorul unui alt leac. După ce căpătă aceste leacuri, își cumpără 
o barbă calpă, lungă, o mantie neagră și felurite cutii și borcane, ca să 
arate ca un vraci călător, încărcă totul pe un asin și se întoarse la pala- 
tul lui Thiuli Kos. Era sigur că de data asta nu va mai fi recunoscut, căci 
barba îl schimba într-atât, încît abia se mai recunoștea el însuși. 

Ajuns la Thiuli, se dădu drept doftorul Hacamancabudibaba 
și totul se petrecu precum se așteptase. Măgulit de acel nume fălos, 
bătrinul nerod îl pofti la masa lui. Hacamancabudibaba se înfăţișă 
înaintea lui Thiuli; nu trecu un ceas, că bătrinul și hotări 
ca toate roabele lui să fie cercetate de prea-înţeleptul vraci. 
Acesta cu greu își putu ascunde bucuria de a-și revedea sora 
iubită și, cu inima bătînd, îl urmă pe Thiuli în serai. Ajunseră 
într-o încăpere frumos împodobită, unde nu se afla nimeni. 

— Hambaba sau cum te cheamă, dragă vraciule, 
zise 'Thiuli Kos, privește gaura aceea din perete; pe acolo 
au să scoată mina toate roabele și tu ai să le poţi asculta pulsul, dacă-i 
sănătos ori bolnav. 

Orice-ar fi spus Mustafa, totul ar fi fost în zadar: nu i se îngă- 
duia să le vadă și gata. Thiuli îi făgădui că-i va spune cum se poartă 
fiecare. Apoi scoase o hîrtie lungă de la briu și începu să-și strige cu 
glas tare roabele pe nume. La fiecare strigare, o mină se ivea din perete 
și vraciul cerceta pulsul. Șase fuseseră cercetate și găsite sănătoase, 
cînd Thiuli citi cel de-al șaptelea nume: „Fatima” și din zid se strecură 
o mînă mică, albă. Tremurînd de bucurie, Mustafa apucă mina și, cu O 
faţă îneîndurată, spuse că fata e grav bolnavă. Thiuli, îngrijorat, porunci 
înțeleptului Hacamancabudibaba să pregătească repede un leac pentru 
ea. Vraciul ieși din încăpere și scrise pe o hirtiuţă: 





Fatima! 
Am Să te scap, dacă te hotărăști să bei o licoare ceva 
face să pari moartă timp de două zile; am leacul care să te 

readucă la viață. Dacă ai să spui că această licoare nu ţi-a 
fost de folos, asta va fi pentru mine semnul că te învoiești. 


Se întoarse de îndată în încăperea unde îl aștepta Thiuli. 
Aduse o băutură nevătămătoare, mai pipăi o dată pulsul bolnavei și 
în același timp îi strecură biletul sub brățară, iar băutura i-o dădu prin 
gaura din zid. Thiuli se arătă foarte îngrijorat de soarta Fatimei și amină 
cercetarea celorlalte roabe pentru altă dată. Părăsind încăperea împre- 
ună cu Mustafa, el îi spuse cu glas mihnit: 

— Hadibaba, spune drept, ce crezi despre boala Fatimei? 

Hacamancabudibaba răspunse cu un suspin adînc: 

— Vai, stăpîne! Profetul să-ţi hărăzească alinare! Are friguri 
lăuntrice care ar putea să-i aducă sfîrșitul. 

Atunci Thiuli izbucni mînios: 

— Ce tot spui, ciine blestemat de vraci! M-a costat două mii de 
galbeni și acum să moară ca o vită? Află că dacă n-o scapi, îţi tai capul! 

Atunci fratele meu își dădu seama că făcuse o mare greșeală 
și-i dădu din nou nădejdi lui Thiuli. Pe cînd vorbeau, veni un arap din 
serai să-i spună vraciului că băutura nu fusese de nici un folos. 

— Arată-ţi toată măiestria, Hacamdababelda sau cum îţi 
zice, și am să-ţi plătesc cît vrei! strigă Thiuli Kos, aproape plingind de 
spaimă că pierde atita aul. 

— Am să-i dau 0 licoare care o va scăpa de orice primejdie, 
răspunse vraciul. 

— Da, da! Dă-i licoarea! suspină bătrinul Thiuli. 

Plin de voie bună, Mustafa se duse să aducă băutura adormi- 
toare și, după ce o dădu arapului, arătindu-i cât trebuie luat, se duse la 
Thiuli și-i spuse că mai trebuie să culeagă nişte ierburi de pe ţărmul 
mării. Apoi ieși repede pe poartă. 

La malul mării, nu departe de palat, își scoase hainele ce-i 
schimbaseră înfățișarea și le aruncă în apă, unde plutiră vesele, iar el 
se ascunse într-un tufiș, așteptînd căderea nopții. 

Odată cu înserarea, Mustafa se furișă în lăcașul de îngropă- 
ciune al palatului lui Thiuli. 

O oră după plecarea sa din palat, lui Thiuli i se aduse vestea 
că roaba Fatima era pe moarte. El trimise oameni la malul mării să-l 
aducă degrabă pe vraci, dar aceștia se întoarseră curind și-i spuseră 
că bietul vraci căzuse în apă și se înecase; mantia lui neagră plutea pe 
apă și din cînd în cînd se ivea din valuri și barba lui. Văzînd că nu mai 
este nici o scăpare, Thiuli se blestemă pe sine și toată lumea, își smulse 
barba și se dădu cu capul de pereţi. Dar toate acestea nu folosiră la 
Nimic, căci în curînd Fatima își dădu sufletul în braţele celorlalte femei. 

Afliînd de moartea ei, Thiuli porunci să se facă degrabă un 
sicriu, căci nu putea suferi să aibă morţi în casă, și porunci ca leșul să 
fie dus la lăcașul de îngropăciune. 

Oamenii duseră coșciugul acolo, îl așezară repede și fugiră, 
căci auziseră suspine și gemete venind din celelalte sicrie. Era Mustafa 
care, pitit după coșciuge, se pornise să suspine și să geamă, ca să le 
înspăimînte pe slugile bătriînului; apoi ieși din ascunzătoare și aprinse 
un felinar pe care avusese grijă să-l ia cu el. După aceea, scoase sticluța 
în care se afla leacul de trezire și deschise capacul sicriului Fatimei. 
Dar care nu-i fu spaima, cînd la lumina felinarului văzu un chip cu 
totul necunoscut! Nici sora noastră, nici Zoraida nu zăceau în sicriu, ci 
o altă femeie. I-a trebuit mult să-și revină de pe urma acestei noi lovi- 
turi a soartei; în cele din urmă, mila învinse necazul... Destupă sticluța 
și-i dădu leacul. Ea răsuflă adînc, deschise ochii și păru că se gîndește 
îndelung pînă să-și dea seama unde se află. În sfîrșit își aminti de cele 
întîmplate, se ridică din sicriu și se aruncă la picioarele lui Mustafa. 

— Cum să-ţi mulțumesc, fiinţă îndurătoare, strigă ea, că m-ai 
scăpat din groaznica-mi robie! | 

Mustafa n-o lăsă să-i mulțu- 
mească, ci o întrebă cum se face că ea, 
și nu sora lui, Fatima, fusese salvată. 

Femeia se uită mirată la el. 

— Acum pricep, răspunse 
ea, de unde îmi vine scăparea ce mi 
se păruse de neînțeles; află că în acest 
palat mi se spune Fatima, și mie mi-ai 
dat biletul și licoarea salvatoare. 

Fratele meu o rugă să-i dea vești despre sora lui și despre 
Zoraida și află că amindouă se aflau în palat, dar, după obiceiul lui 
Thiuli, căpătaseră alt nume: se numeau acum Mirza și Nurmahal. 

Fatima, roaba pe care o scăpase, văzindu-l pe fratele meu 
atit de nenorocit din pricina acestei greșeli, îl îimbărbătă și-i făgădui 
să găsească un mijloc prin care să le poată salva totuși și pe cele două 
fete. Însufleţit de acest gînd, Mustafa prinse din nou inimă; o rugă să-i 
spună acest mijloc și ea grăi: 

— Eu am fost adusă în palatul lui Thiuli numai de cinci luni. 
Mi-am pus în gînd de la început să fug, numai că de una singură era 
prea greu. În curtea interioară a palatului ai văzut desigur havuzul din 
care ţișnește apa prin zece ţevi; am băgat de seamă numaidecit havuzul 
acela. Îmi amintea de unul asemănător ce se afla în casa tatălui meu, din 
care apa ţișnea printr-o ţeavă lată; spre a mă încredința dacă și havuzul 
său e clădit la fel, am lăudat într-o zi în faţa lui Thiuli frumuseţea lui 
și l-am întrebat cine-l făcuse. „Eu însumi l-am făcut — mi-a răspuns 
el — și ceea ce vezi aici nu e încă nimic; apa vine de la un piriu aflat la 
o mie de pași depărtare de aici și trece printr-o hrubă boltită care are 
cel puţin înălțimea unui om. Toate acestea le-am chibzuit eu însumi. 

Cînd am auzit vorbele lui, mi-am dorit deseori să am numai 
pentru o clipă puterea unui bărbat, ca să ridic o piatră de pe marginea 
havuzului și să fug unde vreau. La noapte am să-ţi arăt hruba; prin ea 
ai să ajungi la palat și ai să le scapi pe cele două fete. Dar trebuie să te 
însoţească cel puţin doi bărbaţi, care să-i înfrunte pe robii ce păzesc 
seraiul noaptea. 

Astfel vorbi ea. Iar fratele meu Mustafa, deși fusese de două 
ori înșelat în așteptările sale, începu să nădăjduiască din nou că, cu 
ajutorul lui Alah, va izbuti să ducă la bun sfîrșit cele puse la cale de 
roabă. Îi făgădui să aibă grijă de întoarcerea în ţara ei dacă îl va ajuta 
să ajungă la palat. Numai un gînd îl frămâînta: de unde să ia doi-trei 
oameni credincioşi care să-l însoțească? Își aminti deodată de hangerul 
lui Orbassan și de făgăduiala pe care i-o făcuse că-i va da sprijin ori de 
cîte ori îl va chema. Părăsi împreună cu Fatima lăcașul de îngropăciune 
și porni în căutarea tilharului. 

În orașul unde își luase înfățișare de vraci îşi cumpără cu 
ultimii bani un cal și o lăsă pe Fatima în gazdă la o femeie sărmană 

ce locuia la mahala. Iar el o porni în grabă către munţii în preajma 
cărora îl întilnise prima oară pe Orbassan, și peste trei zile ajunse acolo. 
Găsi din nou corturile și se înfățișă pe neașteptate lui Orbassan, care-l 
primi prietenos. Îi povesti încercările sale neizbutite, la auzul cărora 
încruntatul Orbassan nu-și putu stăpini risul, mai ales cînd se gîndea 
la vraciul Hacamancabudibaba. Ticăloșia pirpiriului îl minie și Voi- 
nicul făcu jurământ că, oriunde-l va găsi, îl va spinzura cu mina lui. 
Fratelui meu însă îi făgădui tot ajutorul de îndată ce o să se odihnească 
bine după drum, ca să prindă puteri înainte de a pleca înapoi. Mustafa 
rămase deci în noaptea aceea din nou în cortul lui Orbassan, iar la ivirea 
Zorilor porniră; Orbassan luă cu el trei dintre vitejii săi, călări și bine 
înarmaţi. Plecară în goană și după două zile ajunseră în orășelul unde 
Mustafa o lăsase pe Fatima cea salvată de el, apoi se îndreptară cu toţii 
spre păduricea de unde se putea vedea, la o mică depărtare, palatul lui 
Thiuli. Acolo făcură popas, așteptind căderea nopții. 

Îndată ce se întunecă, se furișară, călăuziţi de Fatima, către 
piriul de unde începea hruba, și o găsiră numaidecit. Pe fată și pe unul 
din slujitori îi lăsară în urmă cu caii și-apoi se pregătiră să coboare; 
înainte de asta, însă, Fatima le spuse totul încă o dată, și anume: că 
prin havuz vor ajunee în curtea lăuntrică a palatului, unde se înalță 
două turnuri, unul la dreapta, altul la stinga; la a șasea ușă, socotind 
de la turnul din dreapta, se află Fatima și Zoraida, păzite de doi arapi. 

Avind arme și drugi de fier, Mustafa, Orbassan și ceilalți doi 
coboriră în hrubă. Apa le ajungea pînă la briu, dar ei pășiră înainte, 
neînfricați. După o jumătate de ceas ajunseră la havuz și viriră de 
îndată drugii de fier în zid. Deși gros și tare, zidul fu dărimat repede 
de puterile înfrăţite ale celor patru bărbaţi. Izbutiră iute să facă o des- 
chizătură destul de mare pentru a se putea strecura prin ea. Cel dintii 
trecu Orbassan și-apoi îi ajută şi pe ceilalți. 

Ajunși cu toţii în curte, se uitară la aripa palatului ce se afla 
în faţa lor și căutară ușa cu pricina. Dar nu se lămuriră care era, căci, 
numărînd de la turnul din dreapta spre cel din stînga, văzură o ușă 
zidită, pe care nu ştiau dacă Fatima o trecuse sau nu la socoteală. Dar 
Orbassan nu stătu mult pe gînduri: 

— Vajnica mea sabie îmi va deschide orice ușă! strigă el, 
îndreptindu-se spre cea de-a șasea ușă, și toți ceilalți îl urmară. 

Deschiseră ușa și dădură peste șase arapi care dormeau pe 
podea. Tocmai voiau să se tragă înapoi pe nesimţite, fiindcă își dădură 
seama că greșiseră ușa, cind un om se ridică dintr-un colţ și începu să 
strige după ajutor cu un glas binecunoscut. Era pirpiriul din ceata lui 
Orbassan. Pină să se dezmeticească arapii, Orbassan se năpusti asupra 
pirpiriului, îi rupse briul în două, îi astupă gura și-i legă mîinile la spate. 
Apoi se întoarse către arapi, dintre care unii erau pe jumătate legaţi 
de Mustafa și de ceilalți doi, și-și ajută prietenii să ducă treaba la bun 
sfirșit. Cu hangerul îndreptat spre pieptul arapilor, cei patru bărbaţi 
întrebară unde se află Nurmahal și Mirza, iar aceștia mărturisiră că 
se găsesc în odaia alăturată. 

Mustafa dădu buzna acolo şi le găsi pe Fatima și Zoraida, 
trezite de zgomot. Fetele își adunară repede givaerurile și veșmintele 
și-l urmară pe Mustafa; cei doi tilhari își dădură cu părerea să jefuiască 
tot ce se putea, dar Orbassan îi opri și le spuse: 

— Nu vreau să se spună despre Orbassan că pătrunde noap- 
tea în casele oamenilor ca să fure aur. 

Mustafa și cele două fete se strecurară iute prin hrubă, iar 
Orbassan făgădui să-i urmeze de îndată. După ce îi văzu pe aceștia 
coboriîţi în hrubă, Orbassan și unul din tilhari îl scoaseră pe pirpiriu 

și-l duseră în curte. Aici îi legară de git o funie de mătase anume adusă, 
și-l spinzurară de partea cea mai înaltă a fintinii. După ce pedepsiră 
astfel mișelia netrebnicului, coboriră și ei în hrubă și îl urmară pe 
Mustafa. 

Cu lacrimi în ochi, fetele mulțumiră izbăvitorului lor 
Orbassan, dar acesta le îndemnă să fugă repede, căci, desigur, 
Thiuli Kos îi va urmări. 

A doua zi Mustafa și fetele se despărțiră mihniţi 
de Orbassan, spunîndu-i că n-au să-l uite niciodată. Fatima, 
roaba salvată, se duse la Bassora pentru a se întoarce în ţara ei. 

După o călătorie scurtă și plăcută, ai mei ajunseră 
acasă. Bătrinul meu tată fu aproape doborit de bucuria reve- 
derii; a doua zi după întoarcerea lor, dădu o mare serbare la 
care veni tot orașul. 

Fratele meu trebui să povestească în faţa cunoscu- 
ților și prietenilor adunaţi întîmplările prin care trecuse și 
toți aduseră laude mărinimosului tilhar. 

După ce Mustafa sfirși de povestit, tatăl meu se 
ridică și o conduse pe Zoraida înspre fratele meu. Cu glas 
sărbătoresc, el rosti: 

— Ridic blestemul de pe capul tău. Ia această fată drept 
răsplată pentru rîvna ta neobosită; primește binecuvintarea mea părin- 
tească și fie ca orașul nostru să nu ducă lipsă niciodată de bărbaţi 
asemenea ţie în înţelepciune și vitejie, precum și în dragostea de frate. 





O 4, 


Da Îi 
= — = 


Caravana ajunsese la marginea pustiului și călătorii priviră cu 
bucurie întinderile verzi și desișul pomilor, de a căror plăcută înfățișare 
duseseră lipsă atâtea zile. Într-o vale frumoasă se afla caravanseraiul pe 
care îl aleseră ca adăpost pentru noapte și — cu toate că acolo nu era un 
loc destul de tihnit și de răcoros — se simțeau cu toţii mai veseli și mai 
încrezători ca oricînd, căci gindul de a fi scăpat de toate primejdiile 
și greutăţile călătoriei prin pustiu le deschisese inimile și-i îmbia la 
glume și petreceri. 

Muley, tînărul și voiosul neguţător, începu să dănţuiască și 
să cînte năstrușnic, făcînd să înflorească un zimbet chiar și pe chipul 
așezat al grecului Zaleukos. Dar el nu se mulțumi doar să-și învese- 
lească tovarășii cu cîntece și dansuri, ci le spuse și povestea pe care 
le-o făgăduise. Deci după ce-și trase sufletul, începu să istorisească 
povestea ce urmează. 

În Nicheea, orașul meu drag în care m-am născut, trăia odată 
un Om căruia i se zicea Muc cel Mic. Eram copil pe vremea aceea, dar 
îmi aduc bine aminte de el. Poate, fiindcă din pricina lui am mîncat 
O dată de la tata o bătaie soră cu moartea. Cînd l-am cunoscut, Muc 
cel Mic era un flăcău bătrîn, dar nu mai înalt de cîteva picioare, cu o 
înfățișare tare ciudată: pe un trup mic și plăpînd, un cap mare, mare 
de tot, mai mare decît vreun alt cap de om... Trăia într-o casă uriașă, 
singur-singurel, și tot singur își făcea de mîncare; nu se arăta pe uliţă 
decît o dată pe lună și — dacă pe la vremea prinzului nu s-ar fi zărit 
ridicîndu-se un fum gros din hornul casei sale — nimeni n-ar fi știut 
dacă Muc cel Mic mai trăiește ori ba. Seara se plimba pe acoperiș, și de 
jos, din uliţă, ţi se părea că un cap uriaș umblă de unul singur încolo 
Și încoace. 

Tare răutăcioși eram noi, băieţii, pe vremea aceea: cîtu-i ziu- 
lica de mare ne ţineam numai de năzbitii. Ziua, cînd Muc cel Mic pleca 
de-acasă, era o adevărată sărbătoare pentru noi: ne stringeam din vreme 
în fața casei lui și îl aşteptam să iasă. Ușa se deschidea și în prag se ivea 
un cap mare cu un turban și mai mare, urmat de un trupșor pirpiriu, 
îmbrăcat cu o fărimă de feregea ponosită de sub care se zăreau niște 
șalvari largi, încinși cu un brîu lat. În brâu era înfipt un hanger lung, 
atit de lung, că anevoie îți puteai da seama dacă Muc atîrnă de hanger 
sau hangerul de Muc. 

De cum pășea pe uliţă, porneam să chiuim de vuia văzduhul. 
Ne zvirleam tichiile în aer și ţopăiam nebunește în jurul lui. Dar Muc 
ne întîimpina dînd grav din cap și cobora cu pași domoli ulița, tîrșin- 
du-și tălpile — asta din pricina imineilor lui nemaivăzut de mari. Noi, 
băieţii, ne luam după el strigînd întruna: „Muc cel Mic! Muc cel Mic!'. 





[1] Manta ori pelerină din stofă fină și subţire sau din mătase, purtată 
odinioară de boieri sau de soțiile lor peste îmbrăcămintea obișnuită. 

I-am făcut și o strigătură hazlie, pe care i-o cîntam adesea... 


Suna cam așa: 


Muc, Muc, Muc, micule Muc, 
Hai la joacă, nu sta cuc! 
Casa ta e mare, mare, 

Capul tău pereche n-are: 
Uriaș ca un ceaun! 

Muc, piticul nostru bun, 
Sari și ia-te după noi! 
Prinde unul, prinde doi, 
Muc, Muc, Muc, piticul Muc! 


Așa ne desfătam adesea pe socoteala lui și trebuie să mărtu- 
risesc, spre rușinea mea, că eu eram capul răutăţilor. Îl trăgeam mereu 
de mica lui feregea și o dată l-am călcat din spate pe imineii lui uriași, 
iar bietul Muc s-a împiedicat și a căzut. Întîmplarea aceasta mi s-a 


părut nespus de hazlie, dar mi-a trecut curînd pofta de 
ris cînd l-am văzut pe Muc cel Mic îndreptindu-se spre 
casa tatălui meu. A intrat la noi în casă și a zăbovit un 
timp acolo. Eu am stat pitit după poartă pînă cînd Muc 
a ieşit, însoţit de tatăl meu, care îl ţinea cuviincios de 
mină și își lua rămas bun de la el cu multe plecăciuni. Nu 
prea mă simţeam în apele mele, așa că am rămas o bună 
bucată de vreme în ascunzătoarea mea. În cele din urmă, 
însă, foamea care m-a răzbit s-a dovedit mai tare decît 
frica de bătaie și, pocăit, cu capul plecat, m-am înfățișat 
înaintea tatălui meu. 

— Am aflat că l-ai supărat pe bunul Muc! zise 
el cu faţa întunecată. O să-ţi spun povestea lui și n-o să 
mai rizi de el. Dar înainte și după ce ţi-o voi spune, ai să-ţi 
primești papara obișnuită. 

„Papara obișnuită” erau cele douăzeci și cinci de 
lovituri, pe care tata, din păcate, le număra cu multă grijă. 





Scoase ţeava lungă a pipei sale, deșurubă muștiucul de chihlimbar și, 


mai mâînios ca oricînd, îmi trase o bătaie strașnică. 

După ce isprăvi cu toate cele douăzeci și cinci de lovituri, îmi 
porunci ca altă dată să mă port cu luare-aminte și începu să-mi spună 
povestea lui Muc cel Mic. 


S 


Tatăl lui Muc, pe care-l chemase de fapt Mucrah, fusese un 
om de vază în Nicheea, numai că era tare sărac. Trăia aproape tot atit 
de singuratic cum trăiește astăzi feciorul lui. 

Pe Muc nu-l prea avea la inimă — îi era rușine de înfățișarea 
lui de pitic și îl lăsa să crească la voia întimplării, cu mintea nelumi- 
nată de învățătură. La șaisprezece ani, Muc era încă un copil vesel, dar 
tată-său, om zgircit la zimbet, avea pentru el numai vorbe de dojană: că 
pentru virsta lui e încă prea copilăros, necopt la minte, ba chiar și prost... 

Într-o bună zi, bătriînul a căzut rău de tot și de aici i s-a tras 
moartea. Muc cel Mic a rămas singur pe lume, neștiutor și sărac. Nea- 
murile cîinoase, cărora tatăl lui le rămăsese dator pînă peste cap, îl 
goniră din casă pe sărmanul băiat, povăţuindu-l totodată să plece în 
lumea largă să-și caute norocul. Muc cel Mic se găti bucuros de drum. 
O singură rugăminte a avut și el: să i se dăruiască straiele tatălui său. 
Ruga i-a fost împlinită pe dată. Straiele nu i se potriveau deloc, căci 
părintele lui fusese un om voinic și înalt. Muc nu stătu însă mult pe 
ginduri: le reteză poalele și le îmbrăcă. De strimtat însă uitase să le 
strimteze și de aceea veșmintele sale, cu care mai umblă și astăzi, par 
atit de ciudate; turbanul uriaș, briul lat, șalvarii largi, mica feregea albas- 
tră, toate erau moștenire părintească și le-a purtat de atunci întruna. 
Ba își înfipse în briu și hangerul lung cu înflorituri al tatălui său, își 
luă un băț și purcese la drum. 

Umblă voios ziulica întreagă, că doar plecase în căutarea 
norocului. De zărea în praf vreun ciob scînteind în soare, îl vira iute 
în buzunar, în credinţa că ciobul se va schimba pe dată în cea mai 
frumoasă nestemată; de vedea strălucind în depărtare cupola vreunei 
moschei sau oglinda sclipitoare a unui lac, se grăbea plin de nădejdi 
într-acolo, căci își închipuia că a ajuns în ţara minunilor. Dar, vai! De 
cum se apropia, nălucirile piereau ca un vis iar oboseala și foamea îi 
aminteau că se află încă pe lumea asta, a muritorilor de rînd. 

Două zile și două nopţi rătăci el amărit și flămînd, dar de 
noroc tot nu dădu; hrană îi erau doar roadele cimpului, iar culcuș pămin- 
tul tare. În zorii celei de a treia zi, de pe o înălțime, zări o cetate mare. 
Semilunile sclipeau pe minaretele sale și steagurile colorate filfiiau 
pe acoperișuri făcîndu-i parcă semn să se apropie. Uimit, Muc se opri 
și cuprinse cu privirea cetatea și imprejurimile ei. „Aici e norocul lui 
Muc cel Mic! își zise el. Acum, ori niciodată!” Și cu toate că era istovit, 
sări în sus de bucurie. Își adună apoi toate puterile și se îndreptă 
într-acolo. 

Deși cetatea părea foarte aproape, ajunse la zidul 
ei abia spre amiază, pentru că nu-l mai ţineau picioarele 
și — din timp în timp — simţea nevoia să poposească la 
umbra unui palmier ca să-și mai tragă sufletul. În sfirşit 
ajunse în fața porţii! Își netezi mica lui feregea, îşi înfășură 
mai bine turbanul, întinse briul în toată lățimea lui și își 
așeză mai oblic hangerul cel lung. Apoi își scutură colbul 
de pe iminei, luă băţul și păși hotărît în cetate. 

Bătu îndelung ulițele în sus și-n jos dar nu văzu 
nici O ușă Care să i se deschidă și nu auzi nici un glas care să îl îmbie: 
„Intră, micule Muc, mănîncă și bea după pofta inimii și odihnește-ţi 
picioarele trudite de atita drum!” 

Tot colindind așa, Muc ajunse în faţa unei case mari, arătoase, 
și tocmai cînd se uita la ea cu mai mult jind, se deschise o fereastră și 
se ivi o bătrină care strigă cu glas cîntat: 





Hai fuguța! Hai, fuguța! 
Plină, plină-i străchinuța! 
Hai, vecinilor, la noi! 
Masa-i pusă pentru voi. 
Vecineilor, fugutța, 

Plină, plină-i străchinuța! 


Și pe ușa casei dădură buzna o droaie de cîini și de pisici. 
Muc stătu o clipă pe gînduri dacă să se lase pradă ispitei... Luîndu-și 
deodată inima în dinţi, păși în urma cîtorva pisicuţe. Ele cunoșteau 
desigur mai bine ca el drumul spre bucătărie. 


7l 


Wilhelm Hauff — CARAVANA 








Pe scară, Muc se întîlni cu bătriîna pe care o văzuse la fereas- 
tră. Femeia se uită la el încruntată și-l întrebă ce poftește. 

— Ai chemat toată lumea la masă, răspunse Muc, și fiindcă 
sint tare flămînd, am venit și eu. 

Bătrina zimbi și-l întrebă: 

— De unde vii, om ciudat? Toată lumea știe că eu gătesc 
bucate numai pentru drăguţele mele de pisici, și doar din cînd în cînd 
mai chem să le ţină tovărășie și niscaiva oaspeţi de prin vecini, pre- 
CUImM vezi. 

Atunci Muc cel Mic îi povesti bătrinei cît de greu o dusese 
după moartea părintelui său și o rugă să-i îngăduie în ziua aceea să 
mănînce şi el laolaltă cu pisicile. Înduioșată de trista lui poveste, femeia 
îl pofti în casă și-i dădu să mănînce și să bea pe săturate. 

După ce prichindelul mai prinse puteri, ea îl privi lung și grăi: 

— Muc, rămii în slujba mea! N-o să te ostenești prea mult, 
iar eu O să am grijă de tine. 

Muc cel Mic se învoi bucuros, căci mîncarea pisicilor îi fusese 
pe plac. Şi așa rămase slugă la cucoana Ahavţi. Slujba era ușoară, dar 
ciudată. Stăpîna Ahavţi avea doi cotoi şi patru pisici. În fiecare dimi- 
neață Muc cel Mic le pieptăna blana și le dădea cu pomezi scumpe. 
Cînd stăpîna pleca de acasă, Muc se îngrijea de pisici: la ceasul mesei 
le punea străchinuţe cu mîncare, și noaptea le culca pe perne de mătase 
și le învelea cu macaturi de catifea. Stăpina Ahavţi avea și cîţiva căţei; 
pe aceștia însă nu-i alinta ca pe pisici, pe care le iubea de parcă ar fi 
fost propriii ei copii. 

Altminteri, Muc cel Mic trăia aici tot atît de singuratic ca și 
în casa părintească: nu dădea ochi cu altcineva decît cu stăpina lui, 
încolo se învirtea ziulica toată numai între cîini și pisici. O vreme a 
dus-o bine: mincare cît îi trebuia, iar treabă puţină. Bătrina se arăta 
îndeajuns de mulţumită de sluga ei. Pe zi ce trecea, pisicile deveneau 
însă tot mai zvăpăiate. Cînd bătrina pleca de acasă, se zbenguiau și 
zburdau prin odăi ca niște zănatice, răsturnau tot ce le ieșea în cale și 
spărgeau vase din cele mai frumoase. De cum simțeau însă pe scară 
pașii stăpiînei Ahavţi, se ghemuiau pe perniţele lor și mișcau din codiță 
ca și cum nimic nu s-ar fi întîmplat. 

La vederea harababurii din casă, stăpîna Ahavţi se făcea foc 
și pară și arunca toată vina pe Muc. Degeaba căuta el să se dezvinovă- 
țţească. Stăpina dădea mai multă crezare mironosiţelor de pisici, decît 
jurămintelor de nevinovăție ale slugii ei. 

Muc cel Mic era tare mîhnit... nu-și aflase, așadar, norocul 
nici de astă dată! Se gîndi deci să părăsească slujba aceasta. Dar încă 
din prima lui călătorie văzuse cît de amar e traiul fără bani și de aceea 
se hotări să-și dobindească într-un fel oarecare simbria, căci stăpîna 
Ahavțţi de făgăduit i-o făgăduia, dar de dat nu i-o dădea. În casa stăpînei 
Ahavţi se găsea o cămară totdeauna încuiată, în care Muc nu intrase 
niciodată. O auzise de multe ori pe stăpina sa cotrobăind pe acolo și 
tare-ar fi vrut Muc să afle ce taine ascunde. Acuma, stind și chibzuind 
cum să-și facă rost de bani pentru drum, numai ce-i veni în minte 

cămara aceea! Nu cumva o fi tăinuită acolo vreo comoară? Dar ușa era 
totdeauna bine zăvorită și nu era chip s-ajungi la comoară. 

Într-o dimineaţă, după ce stăpîna Ahavţi plecă de acasă, un 
căţeluș vitregit de ea — și care îl îndrăgise pe Muc pentru bunătatea 
lui — îl apucă pe băiat cu dinţii de șalvarii lui laţi și începu să-l tragă, 
de parcă i-ar fi făcut semn să se ia după el. Muc, căruia îi plăcea să 
se joace cu căţelușul, îl urmă. Ajunse în odaia de culcare a stăpinei 
Ahavţi, înaintea unei ușițe pe care n-o băgase de seamă pînă atunci. 
Ușa era întredeschisă. Căţelușul intră. Muc — după el, și nu mică îi fu 
mirarea cînd se trezi în încăperea mult rîvnită. În zadar căută el bani 
prin toate ungherele — nici urmă de așa ceva. Straie vechi și vase care 
mai de care mai năstrușnice erau împrăștiate peste tot. Mai cu osebire 
îi atrase privirea un vas de cleștar cu izvoade meşteșugite. Îl ridică, îl 
întoarse pe toate părțile... dar, vai! Vasul avea un capac deasupra și, din 
nebăgare de seamă, Muc îl scăpă şi-acesta se făcu ţăndări. 

Băiatul înlemni de spaimă și multă vreme nu-și putu veni 
în fire. Soarta îi era pecetluită. Trebuia să fugă cit mai grabnic, dacă nu 
voia ca bătrîna să-l omoare în bătăi. Înainte de a pleca, Muc își aruncă 
privirea spre lucrurile stăpinei Ahavţi, doar-doar o găsi ceva de trebu- 
inţă! Ochii i se opriră asupra unor conduri mari, mari de tot. Nu erau 
prea frumoși, dar imineii pe care îi avea el în picioare se făcuseră fer- 
feniță; afară de asta, condurii îl atrăgeau și pentru faptul că erau mari, 
și el nădăjduia că în felul acesta oamenii îl vor socoti și pe el un 
bărbat în toată firea. Zvârli așadar cît colo vechii lui iminei și 
încălță condurii cei mari. Într-un colţ era rezemat un toiegel cu 
măciulia ca un cap de leu; stătea acolo fără nici o întrebuințare. 
Îl înhăţă şi pe el şi o zbughi afară. 

Alergă spre odăiţa lui, își îimbrăcă mica feregea, strînse 
mai tare turbanul moștenit de la tatăl său și, după ce-și înfipse 
hangerul în briu, o luă la sănătoasa cît îl ţineau picioarele. Din 
casă în uliţă, din uliţă afară din cetate, fugea, fugea de frica bătri- 
nei, mincînd pămîntul; abia de-și mai trăgea, bietul de el, sufletul. 
De cînd era el pe lume nu alergase atît de iute — îl împingea parcă 
o putere nevăzută și îi era cu neputinţă să se mai oprească. Îşi 
dădu seama că nu e lucru curat cu condurii — zbura cu ei, nu alta. 

Cercă în fel și chip să se oprească, dar în zadar. Deznădăjduit, începu 
să strige, de parcă ar fi strunit nişte cai: 

— Ptrr... HO... Ptrrr! 

Ca prin farmec condurii se opriră, iar Muc se triînti istovit 
la pămînt. 

Mult s-a mai bucurat Muc cel Mic de condurii lui. Așadar, 
tot dobindise el ceva de pe urma slujbei sale — se alesese cu un lucru 
care să-l ajute în căutarea norocului. Bucuros, dar sleit de puteri, Muc 
adormi degrabă; trupul lui micuţ avea un cap mare, nu glumă, și nu-i 
era deloc uşor să și-l ţină pe umeri. În vis i se arătă prietenul lui, căţe- 
lușul stăpînei Ahavţi, cel care-l ajutase să găsească condurii, și se făcea 
că-i spune: 

— Dragul meu Muc, nu știi să dai condurilor o întrebuințare 
cu folos. Află că de ai să te răsucești cu ei de trei ori pe călcii ai să zbori 
unde vrei. lar cu toiagul ai să găsești comori, căci de se află undeva 
ascuns aul, toiegelul te vestește ciocănind de trei ori în pămînt, iar de 
se află argint, numai de două ori. 

Așa visă Muc cel Mic. Cînd se trezi, își aminti de visul lui 
năstrușnic și se gîndi să facă de îndată o încercare. Încălţă condurii, 
ridică un picior și începu să se răsucească pe celălalt călcîi. Oricine a 
încercat vreodată să se învirtească de trei ori în șir pe un călcii, încăl- 
țat cu niște conduri uriași, nu s-ar mira că Muc n-a izbutit să facă o 
asemenea ispravă dintr-o dată! Și-apoi mai trebuie pus la socoteală și 
capul lui greu, care-l trăgea ba într-o parte, ba-n alta. 

Sărmanul pitic căzu de citeva ori cu nasul în pămînt, dar 
nu se dădu bătut; încercă încă o dată și încă o dată pînă ce izbuti. Se 
învirti ca o sfirlează pe un călcii și își dori să ajungă undeva pe aproape, 
într-un oraș mare. Nici n-apucă bine să-și sfirșească gîndul, că se înălță 
în văzduh, purtat de condurii năzdrăvani, care visleau prin nori atît de 
iute, încît, pină să se dezmeticească, Muc se trezi într-o piaţă cu multe 
tarabe, în jurul cărora forfoteau cu treburi o mulțime de oameni. 

Colindă încolo și încoace printre ei, pină socoti că e mai 
cuminte s-o ia pe ulițe mai neumblate, căci prin piaţă, în înghesuială, 
îl călcau pe conduri ba unul, ba altul, mai-mai să-l dea grămadă. Și în 
învălmășeală împungea oamenii cu hanegerul său ascuţit, așa încît cu 
chiu cu vai prichindelul scăpă nebătut. 

Muc cel Mic începu acum să chibzuiască în ce fel și-ar 
putea agonisi cîțiva bănuţi. E drept că avea un toiegel care îi des- 
coperea comorile ascunse, dar cum să dea el de un asemenea loc 
unde să fie îngropat aur sau argint? La nevoie, ar fi putut face și 
altceva; să-și arate oamenilor făptura lui hazlie și așa să cîştige 
bani... era însă prea mindru ca s-o facă. Pînă la urmă își aduse 
aminte de iuţeala picioarelor sale. Cu condurii năzdrăvani ar 
putea să-și agonisească cele de trebuinţă — își zise el — și hotări să intre 
undeva în slujbă ca ștafetă. Socotind că împăratul din această cetate 
plătește o astfel de slujbă mai bine ca pe oricare alta, află unde este 
palatul lui. Un străjer ce stătea de veghe la porţile palatului îl întrebă 
pentru ce a venit. Auzindu-l pe Muc că e în căutarea unei slujbe, îl tri- 
mise la păzitorul robilor. Muc îi spuse și acestuia, fără zăbavă, păsul lui; 
cum Că ar vrea și el să intre în slujbă ca ștafetă a împăratului. Păzitorul 
robilor cătă lung la el și-i spuse: 

— Cum? Cu picioarele tale de o șchioapă vrei să slujeşti ca 
ștafetă a împăratului? Piei din fața mea! N-am chef să-mi pierd timpul 
cu toţi zănaticii! 

Muc cel Mic stărui însă, spunînd că e gata să se ia la între- 
cere cu cea mai bună ștafetă împărătească. Vorbele lui îi părură nespus 
de caraghioase păzitorului robilor, care-i porunci ca pină în seară să 
fie pregătit pentru încercare. După aceea îl duse pe Muc la bucătărie 
și porunci să i se dea să mănînce și să bea pe săturate. Apoi păzitorul 
robilor se înfăţișă împăratului și-i povesti despre ciudatul omuleț și 
despre cererea lui. 

Împăratul, om hîtru, se bucură că păzitorul îl oprise pe Muc 
la curte; va avea astfel prilejul să petreacă puţin pe socoteala piticu- 
lui. Porunci prin urmare să se rinduiască toate cele de trebuinţă pe 
pajiștea din spatele palatului, pentru ca întreaga curte să poată lua 
parte la petrecere. După ce-i mai aminti o dată păzitorului să-l îngri- 
jească bine pe pitic, împăratul dădu de veste prinților și prinţeselor de 
la curte despre încercarea ce urma să aibă loc în seara aceea. Aceștia, 
la rîndul lor, își anunţară slujitorii. Vestea se răspindi pe dată și — pe 
înserate — toată curtea, plină de nerăbdate, era adunată cu mic, cu mare 
pe pajiștea unde fusese înălțată o podină, pentru ca lumea să poată 
vedea cum aleargă piticul cel lăudăros. 

Împăratul se sui pe podină înconjurat de fiii şi fiicele sale, 
iar Muc cel Mic păși pe pajiște și făcu o temenea grațioasă în faţa înăl- 
țimilor lor. Prichindelul fu întimpinat cu chiote și risete. Năstrușnică 
figură! Un trup nevolnic, un cap mare, feregea, șalvari lungi, 
un hanger lung înfipt într-un brîu lat, picioare mici încălțate 
în conduri uriași — cum să nu te pufnească risul la vederea 
lui! Dar Muc cel Mic nu se fistici deloc auzind risete. Mîndru, 
rezemat în toiegelul său, își aștepta potrivnicul. După dorința 
lui Muc, păzitorul robilor alesese pentru întrecere pe cel mai 
bun alergător al împăratului. Acesta se înfățișă acum pe pajiște 
și amindoi, Muc și alergătorul, stăteau și așteptau semnalul 
de pornire. Potrivit rinduielii, cînd prinţesa Amarţa ridică vălul, 
amindoi zvicniră din loc, pornind de-a lungul pajiştei ca două 
săgeți slobozite din același arc. 

La început, Muc fu întrecut cu mult de potrivnicul 
lui, apoi însă, cu condurii săi zburători, îl ajunse din urmă cât 
ai clipi din ochi, îl întrecu și sosi la ţintă cu mult înainte de 
celălalt, care încă mai alerga gîfiind. Privitorii fură cuprinși de 
o mare mirare... se așternu o tăcere adîncă! Abia cînd împăratul începu 
să bată din palme, mulţimea izbucni în chiote și strigăte: „Trăiască Muc 
cel Mic, învingătorul!” 








Muc cel Mic fu adus în faţa împăratului. Aruncîndu-se la 
picioarele acestuia, el îl rugă: 

— Înălțimea ta! Am făcut dinaintea luminatei tale fețe numai 
O încercare a meșteșugului meu. Binevoiește a îngădui să mi se dea o 
slujbă de ștafetă la curtea înălțimii tale! 

Împăratul grăi: 

— Muc, tu vei fi ștafeta mea de frunte! Vei sta aproape de 

impăratul tău, vei primi simbrie de o sută de galbeni pe an și vei minca 
la masă cu cei mai de seamă slujitori ai mei. 

Muc cel Mic crezu că de astă dată își aflase în sfîrşit noro- 
cul. Era plin de voie bună. Se bucura de mare trecere la împărat, căci 
îi îndeplinea treburile cele mai tainice și mai grabnice, și pe toate le 
ducea la capăt cu multă grijă și cu nespusă repeziciune. 

Ceilalţi slujitori ai împăratului nu-l vedeau însă cu ochi buni: 
nu le plăcea să împartă bunăvoința stăpinului cu un pitic care nu știa 
altceva decît să alerge. Puseră deci la cale tot felul de uneltiri împotriva 
lui dar toate dădeau greș, căci împăratul arăta o încredere nemărgi- 
nită celei dintii ștafete a sa, celui care îi ducea toate veștile de taină. 
La asemenea înaltă cinstire ajunsese Muc! 

Muc știa despre toate aceste uneltiri împotriva lui dar avea 
o inimă prea blindă ca să se răzbune. Chibzuia mai degrabă cum să se 
facă folositor dușmanilor săi, pentru ca ei să-l îndrăgească. Își aduse 
aminte de toiegel, de care, în prea marea-i fericire, uitase. Dacă 
ar afla o comoară, își zicea Muc, curtenii ar ţine mai mult la 
el. Auzise șoptindu-se de mai multe ori că, pe vremuri, cînd 
năvăliseră dușmanii în ţară, tatăl împăratului și-ar fi îngropat 
multe din comorile sale. 

Se mai spunea că bătrinul a purces din astă lume 
fără a apuca să destăinuiască fiului său unde era tainiţa lor. 
De atunci Muc nu mai pleca fără toiegel, nădăjduind că într-o 
bună zi avea să dea de locul unde se afla ascunsă comoara 
bătrinului împărat. 

Într-o seară, plimbîndu-se prin grădina palatului, 
ajunse departe, într-un colţ îndepărtat, puţin umblat, și deo- 
dată simţi că toiegelul îi saltă în mină și prinde a ciocăni de 
trei ori în pămint. Pricepu numaidecît despre ce era vorba. 
Scoase hangerul, crestă cu el pomii dimprejur ca să recunoască 
locul, și se furișă înapoi la palat. Făcu rost de o cazma și așteptă 
să se înnopteze. 

Comoara îi dădu însă mult de furcă lui Muc cel Mic. 
Braţele lui erau firave, iar cazmaua — mare și grea; după două 
ceasuri de trudă, abia de săpase o groapă de două picioare. În 
sfirșit, cazmaua se izbi de ceva tare și se auzi un zăngănit ca 

de fier. Muc începu să sape mai îndirjit pină dădu de un capac mare, 
de fier. Atunci cobori în groapă să vadă ce se ascunde sub capac și găsi 
o oală plină cu galbeni. Dar cu slabele-i puteri nu putu să ridice oala, 
așa că își umplu mai întîi buzunarele cu galbeni, viri și la briu, puse și 
în mica lui feregea, făcînd din ea o legătură plină cu aur, pe care abia 
putu s-oia la spinare, apoi acoperi cu grijă ce mai rămăsese. Avea noroc 
de conduri, căci altfel nu s-ar fi putut urni cu atita povară de aur. Ajunse 
nevăzut la palat, se strecură în iatacul său și piti galbenii sub pernele 
divanului. 

Muc cel Mic era încredinţat că, stăpinind atîta bănet, 
toți dușmanii săi de la curte îi vor fi de-acum înainte cei mai 
buni prieteni și sprijinitori. Cît de neștiutor în ale vieţii era 
bietul Muc, crezind că prietenii adevăraţi se dobindesc cu aul... 
Vai! Mai bine și-ar fi gătit de îndată condurii de drum, și-ar 
fi luat la spinare bocceaua cu galbeni și s-ar fi făcut nevăzut. 

Aurul pe care-l dăruia acum din belșug în dreapta 
și în stinga îi făcu pe ceilalți slujitori ai curţii să-l pizmuiască 
și mai mult. 

— Face bani calpi, zicea marele bucătar Ahuli. 

— I-a dobindit cu vorbe dulci de la împărat, scrișnea 
păzitorul robilor Ahmet. 

Dar dușmanul său cel mai aprig, vistiernicul Arhaz, 
care nu o dată dăduse iama cu miîna-i prea lungă prin vistieria 
împărătească, spuse pe șleau: 

— E un hoţi 

Se sfătuiră cu toţii și, într-o bună zi, Korhuz, marele 
paharnic, se înfăţișă foarte mihnit la împărat. Amărăciunea 
i se citea pe față, așa că împăratul îl întrebă de îndată ce are pe suflet. 

— Vai! răspunse el. Sint tare îndurerat, căci am pierdut bună- 
voinţa stăpînului meu. 

— Ce vorbe sînt astea, prietene Korhuz? se miră împăratul. 
De cînd să nu mai fi lăsat să strălucească soarele mărinimiei mele 
asupra ta? 

Marele paharnic fi răspunse că împăratul îl copleșește cu 
aur pe căpetenia ștafetelor, iar preacredincioșilor săi sfetnici nu le mai 
arată milostivirea sa. 

Mult se minună împăratul la auzul acestor vorbe și porunci să 
i se dea îndată seama despre galbenii pe care-i împarte Muc în dreapta 
și în stînga. Uneltitorii îi strecurară lesne în minte bănuiala că Muca 
furat aurul, într-un fel sau altul, din vistieria țării. Așa ceva se brodea 
de minune pentru vistiernic, căci nu-i prea plăcea să dea socoteală de 
banii vistieriei. Împăratul porunci ca Muc să fie urmărit în taină, spre 
a fi prins asupra faptului. În noaptea ce urmă acestei nefericite zile, 
Muc luă cazmaua — galbenii scoși erau pe sfirșite din pricina dărniciei 
sale — și se furișă în grădina palatului, spre comoara tăinuită, pentru a 
lua o altă grămadă de aur. Străjerii, în frunte cu marele bucătar Ahuli 
și cu vistiernicul Arhaz, îl urmăriră de departe pas cu pas și, în clipa 
cînd luă galbeni din oală și își umplu feregeaua, se năpustiră asupra lui, 
îl legară zdravăn și-l duseră de îndată în faţa împăratului. Împăratul, 
nemulțumit fiindcă-l treziseră din somn, întimpină plin de mînie pe 
cea dintii ștafetă a sa și îi puse bietului Muc tot felul de întrebări. La 
picioarele împăratului zăcea oala dezgropată, cazmaua și feregeaua 
plină cu aur. Vistiernicul spuse că atit el, cît și străjerii, l-au văzut pe 
Muc cum se trudea să îngroape oala în pămînt. 

Împăratul îl întrebă pe Muc dacă e adevărată învinuirea ce 
i se aduce și îi ceru să mărturisească de unde anume a luat aurul pe 
care voia să-l îngroape în grădină. Muc, știindu-se nevinovat, spuse că 
găsise ulcica cu aur în grădină și că el nu voia nicidecum s-o îngroape, 
ci, dimpotrivă, s-o dezgroape. 

La auzul acestor vorbe, toţi cei de faţă izbucniră într-un ris 
cu hohote, dar împăratul se făcu foc în faţa acestui răspuns pe care-l 
socotea o sfruntată neobrăzare a lui Muc cel Mic și strigă: 

— Nevrednicule... Cum?! După ce ai furat, mai vrei să-l și minţi 
prostește și mirșav pe stăpiînul tău? Vistiernice Arhaz, răspunde! Lip- 
sește acest aur din vistieria mea? 

Vistiernicul arătă că lucrul e neîndoielnic. Ba chiar că el și-a 
dat seama că lipsește și mai mult aur, nu de puţină vreme, din vistieria 
împărătească, și că poate să jure că Muc este hoţul. 

Împăratul porunci ca Muc cel Mic să fie ferecat 
în lanţuri și zvârlit în turn, iar vistiernicului îi dădu aurul 
pentru a-l pune la loc în vistierie. Vesel de izbinda lui, Arhaz 
plecă acasă, unde își numără galbenii sclipitori; omul acesta 

mirșav nu spuse însă nimănui că pe fundul oalei găsise un răvaș în 
care era scris: 


Vrăjmașul a năvălit în țară. De aceea ascund aici o 
parte din vistieria mea. Blestemul împărătesc să-l ajungă pe 
cel care va găsi aurul și nu-l va da de îndată fiului meu! 

Sadi Împărat. 


În temniţa sa, Muc cel Mic era frământat de gînduri negre. 
Știa bine că cel care-l fură pe împărat e osîndit la moarte, totuși nu 
voia să dea în vileag împăratului taina toiegelului. Vezi bine, se 
temea ca împăratul să nu-i răpească toiegelul și condurii. Din 
păcate, condurii năzdrăvani nu-i puteau veni într-ajutor, căci, 
ferecat în lanţuri cum era, oricît s-ar fi zbătut, de răsucit pe 
călcîi nu se putea răsuci. A doua zi, însă, cînd i se vesti osînda 
la moarte, chibzui că tot mai bine ar fi să trăiască fără toiegelul 
Ss fermecat decît să-l păstreze și să moară; trimise vorbă împăra- 
tului că-l roagă să-i îngăduie o întîlnire tainică și îi dezvălui însușirile 
toiegelului său. Mai întîi împăratul nu-l crezu, dar Muc făgădui că, de 
nu va fi omorît, îl va încerca în faţa lui. Împăratul îi dădu cuvântul său 
împărătesc că-l va lăsa în viaţă dacă se adeveresc spusele lui și porunci 
să se îngroape în pămînt niște galbeni, fără știrea lui Muc. Îi ceru apoi 
să găsească galbenii cu toiegelul său. Cît ai clipi, toiegelul ciocăni de 
trei ori în pămînt la locul cu pricina și numaidecît aurul fu scos la 
iveală. 





Împăratul înţelese că vistiernicul îl înşelase și, după obiceiul 
țării, îi trimise un ștreang de mătase, ca să-și facă singur seama. Cit 
despre Muc cel Mic, îi spuse: 

— E drept căţi-am făgăduit viaţa, dar se pare că nu stăpinești 
numai taina acestui toiegel, și, dacă n-ai să mărturisești de unde vine 
puterea ta de a alerga ca nimeni altul, vei rămîne întemnițat pînă la 
sfirșitul vieţii tale. 

Muc se săturase de temniţă numai după o singură noapte 
petrecută în turn. De aceea îi mărturisi împăratului că tot meșteșugul 
său stătea în condurii năzdrăvani, fără a spune că, pentru a-i folosi, 
era nevoie să te învârtești de trei ori pe călcîi. Împăratul făcu și el o 

încercare: încălță condurii și numaidecit o luă la goană prin grădină. 
Ar fi dat orice să se oprească, dar nu cunoștea taina condurilor. Muc 
cel Mic, bucuros că se poate răzbuna, îl lăsă să fugă, să fugă pînă îl văzu 
căziînd la pămînt fără simţire. 

Cînd își veni în fire, împăratul se mînie cumplit pe Muc cel 
Mic, care îl lăsase să alerge pină aproape să-și dea sufletul. 

— Am făgăduit să te scot din temniţă și să-ți las viaţa, dar, dacă 
nu vrei să fii spinzurat, să piei din ţara mea în douăsprezece ceasuri. 

Porunci apoi ca toiegelul să fie încuiat, împreună cu condu- 
rii, în vistieria sa. 

Mai sărac ca oricind, Muc cel Mic porni la drum, blestemin- 
du-și prostia care-l făcuse să tragă nădejde că putea dobîndi un loc de 
frunte la curtea împărătească. Ţara din care fusese gonit nu era prea 
întinsă, așa că, după opt ceasuri, se afla la hotarul ei, deși mergea tare 
greu fără condurii lui dragi. 

Trecînd hotarul, părăsi drumul mare pentru a se adinci într-o 
pădure deasă, unde voia să trăiască zilele ce-i mai rămăseseră departe 
de lume, căci nespus îl mai mîhniseră oamenii. În inima pădurii găsi un 
loc pe placul său: un piriu limpede, străjuit de smochini mari, umbroși, 
și o pajiște cu iarbă moale care îl îmbia să rămină acolo. Se trînti jos, 
hotărit să stea așa nemincat și să-și aștepte sfîrșitul. Copleșit de aceste 
ginduri negre. Muc adormi. Cind se trezi, foamea îi dădea ghes. Se gîndi 
atunci că e prea chinuitor să mori de foame și că mai cuminte ar fi să 
caute primprejur ceva de-ale gurii. 

În pomul sub care îl furase somnul zări niște smochine atât 
de frumoase, că-i lăsă gura apă. Se urcă în pom, culese cîteva și le miîncă 
cu poftă. Apoi cobori spre piriu ca să-și potolească setea. 

Dar tare se mai sperie cînd în oglinda apei își zări capul împo- 
dobit cu două urechi uriașe și cu un nas gros și lung. Uluit, își apucă 
urechile cu mîinile și într-adevăr erau lungi, mai lungi de o jumătate 
de cot. 

— Urechi de măgar! Așa-mi trebuie, că i-am dat norocului 
cu copita, ca un măgal! strigă el, înciudat. 

Se plimbă încolo și încoace pe sub pomi și, cînd i se făcu 
iarăși foame, culese din nou cîteva smochine — altceva tot nu se găsea 
de mincare pe acolo. După ce se sătură de smochine, lui Muc îi veni 

în minte că ar putea să-și ascundă urechile sub turbanul său mare, ca 
să nu arate atit de caraghios. Dar cînd se pipăi pe cap își dădu seama 
că urechile cele lungi pieriseră. Se îndreptă în grabă spre piriu pentru 
a se încredința că-i adevărat. Își văzu chipul său obișnuit; nasul cel 
lung și hîd pierise și el. Micul Muc pricepu lesne cum s-au petrecut 
lucrurile: nasul și urechile i se lungiseră din pricina smochinelor pe 
care le luase din pomul cel dintâi, iar smochinele din cel de-al doilea 
pom îl lecuiseră. Şi mai înţelese că soarta milostivă îi dăruise din nou 
o putere prin care să-și dobindească fericirea. Culese deci din amindoi 
pomii atîtea smochine cîte putea duce și se întoarse în ţara pe care 
o părăsise nu de mult. În cel dintâi tîrg care-i ieși în cale își schimbă 
straiele ca să nu-l cunoască cineva și o porni spre cetatea împărătească, 
unde și ajunse curînd. 

Era tocmai vremea cînd poamele abia încep să dea în pire. 
Muc cel Mic ştia că marele bucătar cumpără bucuros astfel de bunătăţi 
pentru ospățurile împărătești și de aceea se opri la porţile palatului. Nu 
trecu mult și marele bucătar ieși în curte. Cercetă mărfurile neguțăto- 
rilor adunaţi la porţile palatului și ochii îi căzură și asupra coșuleţului 
lui Muc. 

— O! Ce trufandale! spuse el. Cu siguranţă că vor fi pe placul 
înălțimii sale. Cît ceri pentru tot coșulețul? 

Muc cel Mic ceru un preț potrivit și făcură tirgul. Marele bucă- 
tar dădu coșul unui rob și plecă mai departe. Pînă una-alta, Muc se 
făcu nevăzut, căci se temea că peste puţină vreme vinzătorul, a cărui 
marfă era pricina năpastei ce avea să dea peste căpăţinile celor de la 
curte, va fi căutat și osiîndit. 

La masă, împăratul se arătă foarte vesel, nemaicontenind cu 
laudele pentru mîncărurile gustoase gătite de marele său bucătar și 
pentru grija cu care știa să aleagă bunătăţile cele mai anevoie de găsit. 
Dar marele bucătar zimbea fudul, știind prea bine ce mai avea de adus la 
masă. De aceea aruncă din virful buzelor doar cîteva cuvinte: „Ei, urma 
alege” sau: „Om trăi și-om vedea!” stîrnind curiozitatea prinţeselor. În 
sfirșit porunci să fie aduse smochinele, frumoasele, ademenitoarele 
smochine, care fură întimpinate de toţi cei de faţă cu un „A-a-a-a! de 
plăcere. 

— Ce coapte sînt! Ce îmbietoare! se minună împăratul. 

Bucătare, ești un om și jumătate, ai dobîndit cu prisosinţă bunăvoința 
mea! 

Spunind aceste vorbe, împăratul — de felul său zgircit 
cu astfel de bunătăţi — împărţi cu mîna lui smochine meseni- 
lor. Fiecare prinţ și prinţesă primi cîte două, fiecare doamnă 
de onoare, vizir și agă — cîte una. Pe celelalte împăratul și le 
puse dinainte și începu să le înfulece cu lăcomie. 

— Vai, tată, ce ciudat arăţi! strigă deodată prinţesa 
Amarza. 

Toţi priviră cu mirare spre împărat: pe cap îi crescu- 
seră niște urechi uriașe iar nasul i se lungise, incovoindu-se pînă 
peste bărbie. Se uitară apoi unii la alții uimiţi, înspăimântați, 
căci capetele tuturor erau gătite cu aceleași ciudate podoabe. 

E lesne de închipuit groaza de care a fost cuprinsă 
curtea. Fură chemaţi în grabă toţi vracii din cetate, care se 
îimbulziră cu felurite hapuri și alifii; dar urechile uriașe și nasurile 
lungi tot pocite rămîneau. Un vraci încercă să reteze urechile unuia 
din prinți; zadarnică treabă, căci ele crescură pe dată la loc. 

În ascunzătoarea unde se pitise, Muc află despre toate cele 
ce se întimplau la palat și se hotări să se aștearnă pe treabă. Din banii 
luaţi pe smochine își cumpărase un veşmînt ca de învăţat. Își lipise 
și O barbă făcută din păr de capră și, astfel gătit, de puteai să juri că 
e un cărturar adevărat, se înfăţișă la palat cu un săculeţ de smochine 
în mînă. Vraciul cel străin ceru să i se îngăduie și lui să dea o mină de 
ajutor celor căzuţi în nenorocire. Curtenii îl primiră fără prea multă 
încredere. Muc dădu unuia din prinți să mănînce o smochină și, minune! 
Pipăindu-și urechile și nasul, prinţul văzu că acestea erau ca și mai 
înainte, de mărime obișnuită. Acum toţi curtenii voiră să fie lecuiţi de 
vraciul străin. Împăratul, fără să spună o vorbă, îl luă de mînă pe Muc 
și se îndreptă cu el spre iatacul său. Acolo deschise o ușă ce dădea în 
vistierie și îi făcu semn lui Muc să-l urmeze. 

— Iată! Aici se află comorile mele, spuse împăratul. Alege 
ce-ţi dorește inima, numai scapă-mă de pacostea asta rușinoasă care 
a dat peste mine! 

Vorbele acestea îi merseră la inimă lui Muc cel Mic și-i răsu- 
nară în urechi ca viersul cel mai dulce. De cum intrase, își zărise condurii 

năzdrăvani și toiegelul fermecat, dar umblă cu luare-aminte prin încă- 
pere, prefăcindu-se uimit de comorile împărătești. Cum ajunse însă la 
condurii săi, îi încălță iute, apuca toiegelul, își smulse barba calpă și 
arătă împăratului uimit chipul cunoscut al lui Muc cel prigonit de el. 

— Împărat făr' de cuvînt! grăi el. Ai răsplătit credinţa slugii 
tale prin nedreptate. Rămiîi osîndit să porţi toată viaţa urechile acestea 
slute, ca să-ți amintească în fiecare zi de Muc cel Mic! 

Și, vorbind astfel, se răsuci repede pe călcii, 
își dori în gind să plece îndată de acolo, și nici n-apucă 
împăratul să strige după ajutor, că Muc era departe. 

De atunci, Muc își duce traiul pe meleagurile 
noastre, un trai indestulat dar singuratic, căci e supărat 
pe oameni. După încercările prin care a trecut, Muc a 
dobîindit multă înţelepciune și, cu toată înfățișarea lui neobișnuită, e 
un om vrednic de laudă și nu de batjocură. 





S 


Aici se isprăvi istorisirea tatălui meu. Mi-a părut rău că m-am 
purtat grosolan cu bunul pitic și tata mă iertă de a doua parte a pedep- 
sei, care trebuia să urmeze. 

Le-am spus şi prietenilor mei minunata poveste a vieții lui 
Muc și l-am îndrăgit cu toţii atît de mult, încît nici unul n-a mai rîs de 
el. Ba dimpotrivă, de atunci înainte l-am socotit vrednic de cinstire, 
făcînd totdeauna în faţa lui temenele adinci, de parcă ar fi fost un 
cadiu sau un muftiu. 








Călătorii hotăriîră să se odihnească o zi în acel caravanserai, 
pentru ca şi ei și animalele să prindă puteri. Ziua aceasta trecu cu felu- 
rite petreceri și cu aceeași voioșşie ca în ajun. După-masă îl îndemnară 
și pe al cincilea neguţător, Ali Sizah, să-și facă datoria și să spună și el o 
poveste, așa cum spuseseră și ceilalți. El mărturisi că viaţa lui era prea 
săracă în întîmplări neobișnuite, vrednice de a fi istorisite; de aceea 
ar vrea să le povestească altceva, și anume povestea Prințului cel Fals. 

A fost odată o cinstită calfă de croitor, pe nume Labacan, 
care învăţa meserie la un meșter iscusit din Alexandria. Nu se putea 
spune că Labacan minuia cu stingăcie acul; dimpotrivă, făcea treabă 
foarte bună. De asemenea, ar fi fost nedrept să-l socotești leneș. Ceva 
totuși nu era în bună rinduială la el, căci deseori putea să coasă ceasuri 
în șir, pină ce acul se încingea și aţa fumega; atunci făcea treabă ca 
nimeni altul. Dar alteori — și din păcate lucrul acesta se întimpla mai 
adesea — ședea adincit în ginduri, privea ţintă drept înaintea lui, iar 
faţa şi întreaga-i făptură aveau atunci ceva atit de ciudat, încît meșterul 
și celelalte calfe nu vorbeau niciodată de starea aceasta altfel decit că 
„Labacan arată din nou ca un om de neam. 

Vineri seara, cînd ceilalți oameni, după rugăciune, 
se duceau liniștiți acasă la treburile lor, Labacan, îmbrăcat 
într-un veșmint frumos, pe care și-l agonisise cu multă trudă, 
ieșea din moschee, se plimba cu pași rari și mindri prin pie- 
țele și ulițele orașului, iar cînd vreunul din tovarășii săi îl ; 
întimpina cu „Pacea fie cu tine” sau „Cum merge, prietene 
Labacan?', făcea un mic semn binevoitor cu mina sau cel mult 
catadicsea să dea încrezut din cap. Cînd meșterul îi spunea în 
glumă: „În tine se ascunde un prinţ, Labacan”, calfa se bucura 
de aceste cuvinte și răspundea: „V-aţi dat seama și dumnea- 
voastră?” sau: „De mult timp sînt încredinţat de lucrul acesta'. 
Cinstitul Labacan se purta astfel cam de multă vreme, dar meșterul îi 
trecea cu vederea această nerozie pentru că, altminteri, era un băiat 
de treabă și un lucrător priceput. 

Dar iată că, într-o zi, Selim, fratele sultanului, care tocmai 
sosise la Alexandria, trimise meșterului un veșmânt de sărbătoare, spre 
a-i face cîteva schimbări, iar meșterul îl dădu lui Labacan, deoarece 
lucra mai bine ca toţi. 

Seara, după ce meșterul și calfele plecară spre a se odihni 
după munca zilei, o dorinţă nestăpinită îl mînă pe Labacan îndărăt la 
atelier, unde se afla veșmâîntul fratelui împăratului. Se opri îndelung, 
ginditor, în faţa straiului împărătesc, minunîndu-se cînd de bogăţia 
fireturilor, cînd de culorile sclipitoare ale catifelei și mătăsii. Nu putu 
să se stăpinească... trebuia să-l îmbrace! Şi iată că-i venea atit de bine, 
de parc-ar fi fost făcut pentru el. 

„N-oi fi și eu prinţ, tot atit de bun ca oricare altul?” se întrebă 
el, plimbîndu-se în sus și în jos prin odaie. „Nu mi-a spus chiar mește- 
rul că sînt născut să fiu prinț?” 

Odată cu veșmâîntul, calfa părea să fi îmbrăcat și un cuget 
regesc. Nu mai putea gîndi altfel decit că era un fiu de rege, necunos- 
cut, și de aceea hotări să plece în lume și să părăsească acest loc, unde 
oamenii fuseseră pînă acum atît de mărginiţi încît să nu-i recunoască 
stirpea sub părelnica sa obirșie de rînd. Bogatul veșmâînt i se păru tri- 
mis de o zină bună. Se feri deci să nesocotească un dar atît de scump; 
își adună puţinii bani pe care-i avea și, ajutat de întunericul nopții, 
plecă pe porţile Alexandriei. 

Prințul cel necunoscut stîrni uimire pretutindeni în călătoria 
sa, căci veșmîntul bogat și înfățișarea serioasă și demnă nu se potriveau 
cu faptul că mergea pe jos. Cind era întrebat despre aceasta, răspundea, 
cu o căutătură ascunsă, că avea temeiurile sale. Dindu-și seama însă 
că era de risul lumii, călătorind pe jos, cumpără cu bani puţini un cal 
bătrîn, potrivit pentru el, deoarece animalul, fiind liniștit și blind, nu-l 
punea în încurcătură silindu-l s-o facă pe călărețul priceput, ceea ce 
nu i-ar fi fost cu putinţă. 

Într-o zi, pe cînd mergea călare pe uliţă, la pas, cu Murva — 
așa își botezase calul — se apropie de el un călăreț care-l rugă să-i 
îngăduie a-l întovărăși, deoarece drumul pare mai scurt cînd ai cu cine 
schimba o vorbă. Călărețul era un tînăr vioi, chipeș și un tovarăș plăcut. 
Curînd începu să-l întrebe pe Labacan de unde vine și unde se duce; 
și se brodi că și el, ca și calfa de croitor, cutreiera prin lume fără ţintă. 
Îi spuse că se numește Omar, că e nepotul lui Elfi-bei, nefericitul pașă 
din Cairo și că trebuia să ducă la îndeplinire o însărcinare pe care i-o 
dăduse unchiul său pe patul de moarte. 

Labacan nu-i vorbi cu inima tot atit de 
deschisă despre el, dar îi dădu a înţelege că era de 
viță aleasă și călătorea de plăcere. 

Cei doi tineri se plăcură unul pe altul 
și-şi urmară drumul împreună. În cea de-a doua zi 
a călătoriei lor, Labacan îl întrebă pe Omar despre 
sarcina pe care o avea de îndeplinit și, spre uimirea 
lui, află următoarele: 

Elfi-bey, pașa din Cairo, îl crescuse pe 
Omar din fragedă copilărie, iar acesta nu-și cunos- 
cuse părinţii. Cind Elfi-bey fu lovit de dușmanii săi 
și, după trei bătălii nefericite, silit să fugă rănit de 
moarte, îi mărturisi tinărului că nu-i era nepot, ci 
fiul unui stăpinitor puternic, care, speriat de pro- 
rocirile cititorilor în stele, îndepărtase pe tinărul 
prinţ de la curtea sa, jurind să nu-l revadă decit în 
ziua cînd va împlini douăzeci și doi de ani. Elfi-bey 
nu-i spusese numele tatălui său, ci îi poruncise ca în a patra zi a lunii 
viitoare, Ramadan, în ziua cînd va împlini douăzeci și doi de ani, să 
se afle lingă binecunoscutul obelisc El-Serujah, la patru zile de drum 
spre răsărit de Alexandria. Acolo va trebui să înmîneze oamenilor pe 
care-i va găsi lingă obelisc un hanger dăruit de acela care se dăduse 
drept unchiul său și să rostească: „Iată, eu sînt cel pe care-l căutaţi”. 
Dacă ei vor răspunde: „Lăudat fie Profetul care te-a ţinut în viaţă , va 
trebui să-i urmeze, căci îl vor duce la tatăl său. 

Labacan, calfa de croitor, tare se minună de această povestire. 
Din clipa aceea el se uită cu ochi pizmași la prinţul Omar, supărat că 
soarta îi hărăzise cinstea de a fi odraslă de stăpinitor după ce fusese 
crescut ca nepot al puternicului pașă. În schimb lui, care era înzestrat 
cu tot ce-i trebuie unui prinţ, soarta, ca o batjocură, îi dăruise o viaţă 
obișnuită. Se cerceta cînd pe el, cînd pe prinţ. Trebui să recunoască 
faptul că tînărul era chipeș. Ochi ageri și frumoși, nas bine croit, pur- 
tare blindă și binevoitoare, pe scurt, întreaga lui înfățișare era foarte 
plăcută. Dar oricîte însușiri îi găsea Labacan însoţitorului său, se gindea 
totuși că el, și nu adevăratul prinţ, ar fi fost un fiu mai potrivit pentru 
un tată atît de sus-pus. 

Acest gînd îl urmări pe Labacan toată ziua și cu acest gînd 
adormi la popasul următor. Cînd se trezi dimineaţa și privirea îi căzu 
asupra lui Omar, care dormea liniștit alături, visînd de bună seamă la 
apropiata-i fericire, încolţi în el gîndul să dobiîndească prin șiretenie 
sau cu sila ceea ce soarta vitregă nu-i îngăduise: hangerul, semnul de 
recunoaștere al prinţului, era înfipt în briul acestuia... Îl trase încet, 
ca să-l împlinte în pieptul stăpinului său. Dar gîndul ucigaș înfricoșă 
sufletul pașnic al calfei; se mulţumi deci să ia hangerul și se apucă 
să-și pună șaua pe calul cel ager al prinţului. Pînă ce Omar avea să se 
trezească şi să se vadă jefuit de toate nădejdile sale, necredinciosul 
său tovarăș va fi departe. 

Ziua cînd Labacan îl jefui pe prinţ se nimeri a fi tocmai întiia 
Zi a sfintei luni Ramadan; mai avea deci patru zile pentru a ajunge la 
obeliscul EI-Serujah, pe care-l cunoștea bine. Deși locul unde se afla 
acest obelisc era la o depărtare de cel mult două zile de călătorie, el se 
grăbi să sosească acolo, fiindu-i mereu teamă că va fi ajuns din urmă 
de adevăratul prinţ. 

La sfirșitul celei de-a doua zi, Labacan zări obeliscul El-Seru- 
jah. Era aşezat pe un dimb într-o cîmpie deschisă și putea fi văzut de 
la o depărtare de două-trei ceasuri de drum. Zărindu-l, inima lui Laba- 
can bătu mai tare. Deși în ultimele două zile avusese destulă vreme 

să chibzuiască ce trebuie să facă, cugetul lui încărcat îi stirnea teama; 
gindul că era sortit să fie prinţ îl îmbărbătă însă din nou și astfel se 
îndreptă plin de încredere către ţinta lui. 

Împrejurimile obeliscului EI-Serujah erau nelocuite, pustii, 
și noul prinţ s-ar fi aflat la grea ananghie dacă n-ar fi avut merinde 
pentru cîteva zile. Se așeză deci sub niște palmieri, lingă calul său, și 
așteptă cele ce aveau să se întimple. 

Pe la miezul zilei următoare văzu o caravană mare, cu cai şi 
cămile, venind pe cîmpie către obeliscul EI-Serujah. Caravana se opri la 
poalele dimbului pe care se afla obeliscul; se ridicară corturi arătoase 
și totul părea a spune că e vorba de călătoria unui pașă sau a unui șeic 
bogat. Labacan bănui că mulţimea pe care o vedea venise acolo pentru 
el și ar fi dorit să se arate chiar atunci în chip de viitor stăpin; dar își 
potoli pornirea de a se da drept prinţ, deoarece chiar a doua zi dimi- 
neaţă aveau să i se împlinească cele mai îndrăzneţe năzuinţe. 

Razele soarelui de dimineaţă îl treziră pe fericitul croitor 
pentru cea mai însemnată clipă a vieţii sale, clipă ce avea să-l ridice 
de la cea mai joasă treaptă lingă un tată din os domnesc. E adevărat 
că atunci cînd puse friul calului său spre a se îndrepta către obelisc 
își dădu seama de pasul necinstit pe care-l făcea, și e iar adevărat că 
se gîndi la durerea pe care trebuia s-o resimtă fiul de prinţ, înșelat în 
nădejdile sale. Dar zarurile fuseseră aruncate și el nu mai putea să 
dea îndărăt de la cele hotărâte. Îngîmfarea îi șoptea că arată destul de 
impunător ca să se dea drept fiul unui rege atotputernic. Îmbărbătat 
de acest gind se aruncă în șa, își adună tot curajul ca să-și pună calul 
în galop și, astfel, ajunse într-un pătrar de ceas la poalele dimbului. 
Descălecă și-și legă calul de unul din tuf arii ce creșteau acolo. Scoase 
apoi hangerul prințului Omar și urcă pe coastă. 

La picioarele obeliscului stăteau șase bărbaţi în jurul unui 
bătrîn cu înfățișare măreaţă de rege. Veșmintul strălucitor din țesătură 
de fir, șalul de cașmir alb cu care era încins, turbanul alb, împodobit 
cu nestemate scăpărătoare, arătau că este un bărbat bogat și de vază. 
Labacan se îndreptă spre el, se plecă adînc și spuse, în timp ce-i întin- 
dea hangerul: 

— Iată, eu sînt cel pe care-l căutaţi! 

— Lăudat fie Profetul care te-a ţinut în viaţă! răspunse 
bătrînul, cu lacrimi de bucurie. Îmbrăţișează-ţi bătrînul tată, scum- 
pul meu fiu Omar! 

Bunul croitor fu nespus de înduioșat de aceste cuvinte adînc 
simţite și, cu un amestec de fericire și de rușine, se aruncă în braţele 
bătrinului. 

Dar bucuria noii sale stări avea să dureze doar o clipă netul- 
burată. Cînd se desprinse din braţele bătriînului, văzu un călăreț gonind 
din cimpie spre dimb. Călărețul și calul aveau o înfățișare jalnică: calul, 
de încăpăţinare sau de oboseală, nu mai voia să înainteze, se tira cu 
mers împiedicat care nu era nici pas, nici trap... Călărețul îl îndemna 
cu mîinile și cu picioarele să se miște mai repede. 

Labacan îl recunoscu de îndată pe Murva al său și pe ade- 
văratul prinţ Omar, dar duhul rău al minciunii pusese stăpinire pe 
el. Hotări deci să-şi susțină drepturile dobindite, cu fruntea sus, orice 
s-ar întîmpla. 

Călărețul făcea semne din depărtare. Ajungind în sfîrșit la 
poalele dimbului, cu toată încetineala lui Murva, sări din șa și se năpusti 
sus pe dimb. 

— Opriţi! strigă el. Oricine aţi fi, opriţi și nu vă lăsaţi amăgiţi 
de acest mișel înșelător! Eu mă numesc Omar, și nici un muritor să nu 
îndrăznească a se folosi de numele meu! 

La auzul acestei întorsături a lucrurilor, pe feţele privitorilor 
se întipări o adiîncă mirare; bătrinul mai ales părea foarte uimit. Se 
uită întrebător cînd la unul, cînd la celălalt. Labacan însă vorbi cu o 
liniște greu stăpinită: 

— Cinstite stăpîne și părinte, nu te lăsa amăgit de acest om! 
După cite știu, este un croitor smintit din Alexandria pe nume Labacan 
și e vrednic mai mult de mila decît de supărarea noastră. 

Aceste cuvinte îl aduseră pe prinţ în pragul nebuniei și, spu- 
megînd de furie, vru să se arunce asupra lui Labacan. Dar ceilalți se 
așezară între ei și-l ţinură, iar stăpînitorul spuse: 

— Într-adevăr, scumpul meu fiu, bietul om e nebun. Să fie 
legat și așezat pe unul din dromaderii noștri; poate că-i vom putea fi 
de folos nefericitului. 

Furia prințului se potoli; plingind, îi zise stăpînitorului: 

— Inima mea îmi spune că-mi ești părinte și te rog din suflet 
să mă asculți, în amintirea mamei mele. 

— Doamne ferește! răspunse bătrînul. lar începe să vorbească 
fără șir... Cum poate ajunge un om la asemenea gînduri nebunești? 

Luă apoi braţul lui Labacan și păși sprijinit de el spre poalele 
dimbului. Amîndoi încălecară pe niște cai mindri, acoperiţi cu cioltare 
de preţ, și porniră în fruntea caravanei peste cîmpie. Nefericitului prinţ 
însă i se ferecară miinile, apoi fu legat de un dromader, iar doi călăreţi 
rămaseră în preajma lui pentru a-i supraveghea orice mișcare. 

Bătrînul era Saaud, sultanul Wahaabiţilor. Multă vreme nu 
avusese copii. În cele din urmă i se născuse prinţul mult-dorit. Dar 
cititorii în stele, chemaţi să prevestească soarta băiatului, îi spuseră 
că pină la douăzeci și doi de ani îl paște primejdia de a fi izgonit de 
dușmani. De aceea, spre mai multă siguranţă, sultanul îl încredinţase 
pe prinţ, spre a fi crescut, vechiului și încercatului său prieten Elfi-bey, 
iar el așteptase douăzeci și doi de ani, îndurerat, intoarcerea lui. 


92 


Prințul cel Fals 





Sultanul povesti toate acestea celui pe care îl credea fiul său 
și se arătă deosebit de mulţumit de înfățișarea și purtarea acestuia. 

Ajunși în ţara sultanului, fură pretutindeni întimpinaţi de 
către locuitori cu strigăte de bucurie, căci vestea despre sosirea prințului 
se întinsese ca o flacără prin toate orașele și satele. Pe ulițele pe unde 
treceau erau înălțate bolți din flori și ramuri, covoare strălucitoare de 
toate culorile împodobeau casele, iar mulțimea lăuda cu glas tare pe 
Alah și pe Profetul său, care le trimisese un prinţ atît de chipeș. 

Toate acestea umplură de fericire inima mîndră a croitoru- 
lui; cu atit mai nefericit se simţea adevăratul Omar, care urma alaiul, 
legat și adinc deznădăjduit. Nimănui nu-i păsa de el în mijlocul aces- 
tei bucurii, care, de drept, i se cuvenea lui. Mii și mii de glasuri strigau 
numele lui Omar, iar pe el, adevăratul purtător al acestui nume, nu-l 

lua nimeni în seamă. Cel mult, unul sau altul întrebau pe cine duceau 
atit de strașnic cetluit... și răspunsul suna cumplit în urechile prințului: 

— E un croitor smintit! 

Caravana sosi pe înserat în orașul de scaun al sultanului, unde 
totul fusese pregătit pentru primirea lor cu și mai multă strălucire ca în 
celelalte orașe. Soția sultanului, o femeie mai în vârstă și respectabilă, 
aștepta, cu toţi curtenii, în sala cea mai măreaţă a palatului. Pardoseala 
sălii era acoperită cu un covor uriaș, iar pereţii — împodobiţi cu pinză 
albastră, ţinută cu șnururi și ciucuri de aur sau prinsă în ţinte mari de 
argint. În sală fuseseră aprinse nenumărate lămpi rotunde, colorate, 
prefăcînd noaptea în zi. 

În fundul sălii, unde ședea pe tron soţia sultanului, luminile 
și culorile îţi luau cu deosebire ochii. Așezat pe patru trepte, tronul era 
numai aur și ametiste mari. Patru din cei mai nobili emiri ţineau dea- 
supra capului ei un baldachin de mătase roșie, iar șeicul din Medina 
îi făcea vint cu un evantai din pene de păun. 

Astfel aștepta soţia sultanului pe soţul și pe fiul ei; nici ea 
nu-l văzuse de la naștere, dar cel mult-așteptat i se arătase adeseori în 
vis, astfel încît l-ar fi putut recunoaște dintr-o mie. 

lată că se auzi larma alaiului ce se apropia. Vuietul surlelor 
și al timpanelor se amesteca cu uratele mulţimii. Copitele cailor răsu- 
nau în curtea palatului și pașii celor sosiți se auzeau tot mai aproape. 
Ușile sălii se dădură în lături și, trecînd printre rîndurile slujitorilor 
îngenuncheați, sultanul, mînă în mină cu fiul său, se îndreptă repede 
spre tronul mamei. 

— Iată, spuse el, ţi-l aduc pe cel căruia îi duci dorul de atîta 
vreme. 

Soția însă îi curmă vorba. 

— Acesta nu este fiul meu! strigă ea. Acesta nu este chipul 
pe care Profetul mi l-a arătat în vis! 

În clipa în care sultanul voia s-o convingă să nu se lase înșe- 
lată de vise, ușa sălii se deschise și prinţul Omar năvăli înăuntru, urmărit 
de paznicii din miinile cărora se smulsese cu toată puterea. Se aruncă 
gifiind la picioarele tronului: 

— Aici vreau să mor! strigă el. Dă poruncă să fiu omorît, tată 
crud, căci nu mai pot îndura această rușine! 

Toţi încremeniră la auzul acestor vorbe și se grămădiră în 
jurul nefericitului. Paznicii veniră în goană, voind să-l lege din nou, 
cînd soția sultanului, care privise toate acestea mută de mirare, sări 
de pe tron. 

— Staţi! strigă ea. El este cel pe care ochii mei nu l-au văzut 
niciodată, dar pe care inima mea îl recunoaște! 

Paznicii, fără voia lor, îl lăsară pe Omar, dar sultanul, cuprins 
de mînie aprigă, le porunci să-l lege pe nebun. 

— Eu sînt cel care hotărăște aici, spuse el cu glas poruncitor. 
Aici nu ne luăm după vise muierești, ci după anumite semne sigure. 
Acesta — și arătă spre Labacan — acesta este fiul meu, căci el mi-a adus 
hangerul, semnul de recunoaștere al prietenului meu Elfi. 

— Hangerul mi-a fost furat! strigă Omar. Încrederea mea 
neștiutoare a fost înșelată! 

Dar sultanul nu ascultă glasul fiului său, căci era obișnuit 
să-și urmeze în toate, cu încăpăținare, numai hotăririle sale; de aceea 
porunci ca nefericitul Omar să fie scos cu sila afară din sală. 

Apoi se duse cu Labacan în încăperile lui, plin de mînie împo- 
triva soției sale, cu care trăise timp de douăzeci și cinci de ani în bună 
înțelegere. 

Adinc mihnită de cele petrecute, soţia sultanului era pe deplin 
încredinţată că un înșelător pusese stăpinire pe inima sultanului, căci 
pe acel tinăr nefericit i-l arătaseră toate visele ca fiind fiul ei. 

Cind durerea i se mai alină, chibzui la un mijloc prin care să-și 
încredinţeze soțul de nedreptatea ce o făcea. Lucru greu, căci acela ce 
se dădea drept fiul ei adusese hangerul — semnul de recunoaștere — și, 
după cum aflase, îl pusese pe Omar să-i povestească atitea despre viaţa 
lui din trecut, încît putea să se dea drept fiul ei, fără teamă. 

Ea îi chemă la dînsa pe oamenii ce-l însoţiseră pe sultan la 
obeliscul EI-Serujah, și-i puse să-i povestească totul cu de-amănuntul. 
Se sfătui apoi cu roabele ei cele mai credincioase. Ele chibzuiră și își 
dădură cu părerea în fel și chip. La urmă vorbi bătrina și înțeleaptă 
circaziană Melehsala: 

— Dacă am auzit bine luminată stăpînă, cel care a adus han- 
gerul spunea că acela pe care-l crezi fiul tău se numește Labacan și e 
un Croitor zurliu. 

— Așa-i, răspunse soţia sultanului. Şi ce-i cu asta? 

— Nu crezi, urmă cealaltă, că înșelătorul i-a dat fiului tău 
chiar propriul său nume? Și dacă-i așa, iată un mijloc minunat pen- 
tru a-l da în vileag pe înșelător, mijloc pe care am să ţi-l spun în taină. 

Soţia sultanului își plecă urechea către roabă și aceasta îi 
șopti un sfat ce păru să-i placă, fiindcă se pregăti pe dată să meargă la 
sultan. Fiind o femeie înţeleaptă, cunoștea bine slăbiciunile bărbatului 
ei și știa să le folosească. De aceea se prefăcu a-i da dreptate acestuia 
și a-și recunoaște fiul, dar ceru să i se îndeplinească o dorinţă. Sulta- 
nul, căruia îi părea rău că-și supărase soaţa, i-o încuviinţă, și ea vorbi: 

— Vreau să-i pui pe amîndoi la o încercare de măiestrie: alta 
i-ar pune poate să călărească, să se bată cu săbiile sau să arunce cu 
sulița, dar acestea sînt lucruri pe care le știe oricine... Nu așa! Vreau 
să le cer ceva pentru care e nevoie de minte ageră. Fiecare dintre ei să 
coasă deci cîte un caftan și cîte o pereche de șalvari, și să vedem care 
din ei le face mai frumos. 

Sultanul izbucni în ris și zise: 

— Ei, te-ai gîndit la ceva tare înţelept! Fiul meu să se ia la 
întrecere cu un croitor smintit și să vedem care din ei face un halat 
mai frumos? Nu, asta nu! 

Soţia lui îi aminti însă că făgăduise să-i îndeplinească dorinţa, 
iar sultanul, care era un om de cuvînt, se înduplecă pînă la urmă. Dar 
jură că, oricît de frumoase veșminte ar face croitorul cel smintit, el nu-l 
va recunoaște drept fiul său. 

Sultanul se duse el însuși la fiul lui și-l rugă să-i facă maică-si 
pe plac, căci ea dorea să-i coasă cu mîna lui un caftan. 

Bunului Labacan îi crescu inima de bucurie; dacă asta era 
totul, se gîndea el, soţia sultanului își va vedea curind dorinţa împlinită. 

Fură orînduite două încăperi — una pentru prinţ, cealaltă 
pentru croitor — unde trebuiau să-și arate fiecare iscusinţa, după care 
li se dădu numai cîte o bucată de mătase, foarfece, ac și aţă. 

Sultanul abia aștepta să vadă ce fel de caftan avea să facă 
fiul său; dar și soţiei sale îi bătea inima cu neliniște, gîndindu-se dacă 
șiretlicul îi va fi de folos. Celor doi tineri li se dădură două zile ca să 
isprăvească treaba. În cea de-a treia zi, sultanul trimise după soţia lui 
și — cind aceasta veni — porunci să fie aduse cele două caftane, precum 
și pe cei ce le făcuseră. 

Labacan intră triumfător și întinse caftanul dinaintea pri- 
virilor uimite ale sultanului. 

— Iată, tată, zise el, iată, cinstită mamă, nu-i o adevărată 


97 


Wilhelm Hauff — CARAVANA 





minunăție? Pot face prinsoare că nici cel mai îndemânatic 
croitor al palatului nu este în stare să coasă unul la fel. 

Soţia sultanului zimbi și se întoarse către Omar: 

— Dar tu, fiule, ce-ai izbutit să faci? 

Înciudat acesta zvârli cît colo mătasea şi foarfeca: 

— Am fost deprins să strunesc calul și să minuiesc 
sabia, iar sulița mea nimerește orice ţintă! Meșteșugul acului 
îmi este însă străin, fiind nevrednic de cel crescut de Elfi-bey, 
stăpiînitorul din Cairo. 

— O, tu, adevărat fiu al stăpinului meu! strigă soţia sulta- 
nului. Ah, de te-aș putea îmbrăţișa și numi fiul meu! Să am iertare, 
soțul și stăpinul meu, spuse ea apoi, îintorcîndu-se către sultan, că am 
folosit acest șiretlic. Nu vezi nici acum cine e prinţ și cine e Croitor? 
Într-adevăr, caftanul pe care l-a făcut fiul tău e minunat și aş vrea să-l 
întreb la ce meșter a învăţat. 

Sultanul rămase pe gînduri, privind cu îndoială cînd la soţie, 
cînd la Labacan, care încerca zadarnic să-și ascundă roșeaţa feţei și 
spaima de a se fi dat de gol atît de prostește. 

— Nici această dovadă nu-i de ajuns, spuse el. Dar — Alah fie 
lăudat — știu eu cum să descopăr dacă am fost sau nu înșelat! 

Porunci să i se aducă bidiviul cel iute, se aruncă în șa și se 
îndreptă spre o pădure ce se afla nu departe de oraș. Se spunea din 
bătrîni că acolo ar sălășlui o zină bună, pe nume Adolzaida, care îi 
ajutase cu sfatul de multe ori, în clipe de restriște, pe stăpinitorii din 
neamul său... Într-acolo goni sultanul. 

În mijlocul pădurii se afla un luminiș înconjurat de cedri 
înalți. Acolo se spunea că ar sălășlui zina, și muritorii de rînd — stăpîniţi 
de o teamă moștenită din tată-n fiu — nu prea călcau meleagurile acelea. 

Ajuns la locul cu pricina sultanul sări din șa, legă calul de un 
copac, se duse în mijlocul luminișului și strigă tare: 

— Dacă este adevărat că în clipe de restriște ai fost un bun 
sfetnic al strămoșilor mei, nu nesocoti rugămintea urmașului lor și 
sfătuiește-mă acolo unde mintea omenească e neputincioasă. 

De-abia rosti ultimele cuvinte, că unul din cedri se deschise 
și din inima lui ieși o femeie cu un văl pe față, purtînd un veșmint 
lung și alb. 

— Ştiu de ce vii la mine, sultane Saaud. Cererea ta e dreaptă; 
de aceea îţi voi da ajutor. Ia aceste două cutii. Lasă-i pe cei ce doresc 
a-ți fi feciori să aleagă cîte una. Sint încredinţată că cel adevărat nu 
va da greș. 

Vorbindu-i astfel, îi întinse două cutioare de fildeș, bogat 
împodobite cu aur și mărgăritare. Pe capace —pe care sultanul încercă 
zadarnic să le deschidă — erau niște inscripţii încrustate în diamante. 

În timp ce călărea spre casă, sultanul se tot întreba ce puteau 
ascunde cele două cutii, pe care nu izbutea să le deschidă cu nici un 
chip. Nici inscripţiile nu-l lămuriră, căci pe una din ele scria Cinste și 
Slavă iar pe cealaltă Fericire și Bogăție. Sultanul se gîndi în sinea sa că 
lui însuși i-ar veni greu să aleagă între aceste două lucruri ce erau la 
fel de atrăgătoare, la fel de ademenitoare. 

Cînd se întoarse la palat, își chemă soția și îi povesti cele 
spuse de zină, și ea fu cuprinsă de o nădejde înflăcărată că acela spre 
care o trăgea inima va alege cutia ce va dovedi că e fiul ei. 

În faţa tronului sultanului fură aduse două mese, pe care 
sultanul puse cu mîna lui cele două cutii, după care se așeză pe tron și 
făcu semn unuia din robi să deschidă ușa sălii. Prin această ușă intră 
un strălucit alai de pașale și emiri ai împărăției, chemaţi de sultan. Ei 
se așezară pe bogatele perne înșiruite de-a lungul pereţilor. 

Cînd se așezară cu toţii, sultanul făcu un al doilea semn, la 
care fu adus înăuntru Labacan. Pășind mindru, el străbătu sala, se 
aruncă la picioarele tronului și spuse: 

— Ce poruncește părintele și stăpînul meu? 

Sultanul se ridică de pe tron și zise: 

— Fiule, sînt oarecare îndoieli asupra îndreptăţirii tale la 
numele pe care ceri să-l porţi; într-una din aceste cutii se află dovada 
adevăratei tale obirșii. Alege! Nu mă îndoiesc c-o vei alege pe cea bună. 

Labacan se ridică și se apropie de cutii. Chibzui îndelung ce 
să aleagă și în cele din urmă spuse: 

— Cinstite tată! Ce poate fi mai însemnat decit fericirea de 
a fi fiul tău? Ce poate fi mai înălţător decît bogăţia îndurării tale? Aleg 
cutia pe care scrie Fericire și Bogăție. 

— Vom afla mai tîrziu dacă ai ales bine. Deocamdată, așază-te 
pe pernă, lingă pașa din Medina, grăi sultanul și făcu semn robului său. 

Fu adus Omar. Privirea lui întunecată și chipul său mohorit 
treziră mila tuturor celor de faţă. El se aruncă la picioarele tronului și 
întrebă care era vrerea sultanului. 

Sultanul îi răspunse că avea de ales una din cutii. Tînărul se 
Tidică și se apropie de masă. Citi cu luare-aminte cele scrise pe amîn- 
două și spuse: 

— Zilele din urmă m-au învăţat ce îndoielnică e fericirea, ce 
pieritoare e bogăţia; dar ele m-au învăţat de asemenea, că în pieptul 
celor viteji se află o comoară ce nu poate fi nimicită, și anume cinstea, și 
că steaua strălucitoare a slavei nu piere odată cu fericirea. Soarta mi-e 
pecetluită... de-ar fi să pierd o coroană, Cinste și Slavă, pe voi vă aleg! 

Puse mina pe cutia pe care și-o alesese; dar sultanul îi 
porunci să aștepte, și, făcindu-i semn lui Labacan să se apropie 
de masă, îi spuse să pună și el mina pe cutia lui. 

Sultanul mai porunci să i se aducă un vas cu apă din 
fintina sfintă Zemzem de la Mecca, își spălă mîinile pentru 
rugăciune, întoarse fața către răsărit, se lăsă în genunchi și 
se rugă: 





— Dumnezeul părinţilor mei! Tu, care de veacuri păstrezi 
neamul nostru curat și neștirbit, nu îngădui ca un nevrednic să pingă- 
rească numele Abassizilor, ocrotește pe fiul meu cel adevărat în acest 
ceas de grea cumpănă. 

Sultanul se ridică și se urcă din nou pe tronul său. Toţi cei 
de faţă erau încordațţi de atîta așteptare, de-abia îndrăznind să răsufle. 
Prin sală s-ar fi putut auzi fuga unui șoricel, atit de încremeniţi priveau 
cu toții, iar cei din spate întindeau gîturile pentru a vedea cutiile peste 
capetele celor din faţă. Atunci sultanul grăi: 

— Deschideţi cutiile! 

Și cutiile, pe care înainte nici o putere nu le putuse 
deschide, se deschiseră singure. 

În cutia aleasă de Omar se aflau, pe o pernă de cati- 
fea, o coroniță mică de aur și un sceptru; în cutia lui Labacan, 
un ac mare și un capăt de aţă. 

Sultanul porunci celor doi tineri să aducă cutiile în 
faţa lui. El ridică din cutie coroniţa și — ca prin minune — cînd o luă în 
mînă ea începu să crească, să crească tot mai mult, pînă ajunse mare 

cît o coroană adevărată. El așeză coroana pe capul fiului său Omar, care 
îngenunchease înaintea lui, îl sărută pe frunte și îl pofti să se așeze 
de-a dreapta sa. Apoi se întoarse către Labacan și rosti: 

— E ozicală din bătrîni care spune: „Nu te întinde mai mult 
decît ţi-e plapuma . Se pare că va trebui să rămii la acul tău. Deși nu 
ești vrednic de îndurarea mea, pentru tine s-a rugat cineva, cineva 
căruia astăzi nu vreau să-i stau cu nimic împotrivă; de aceea îți dăru- 
iesc nemernica-ţi viaţă. Dar dacă vrei să-mi asculţi povaţa, grăbește-te 
să pleci cît mai iute din ţara mea. 

Rușinat, zdrobit, sărmanul croitor nu avu ce să răspundă. Se 
aruncă la picioarele prințului și, cu lacrimi în ochi, spuse: 

— Poţi să mă ierţi, luminate prinț? 

— Credinţă faţă de prieteni, mărinimie față de dușmani, 
aceasta este fala Abassizilor, răspunse prinţul, ridicindu-l de jos. Du-te 
în pace! 

— O, fiul meu cel adevărat! strigă mișcat bătrinul sultan, și 
se aruncă la pieptul fiului său. 

Toţi emirii și pașalele, toţi dregătorii ţării se ridicară de la 
locurile lor și strigară: 

— Trăiască fiul sultanului nostru! 

În mijlocul bucuriei tuturor, Labacan se strecură afară din 
sală, cu cutia sub braţ. 

Cobori la grajdurile sultanului, puse friul pe calul său Murva 
și ieși călare pe poartă, luind-o spre Alexandria. Clipele cînd fusese 
prinţ i se părură un vis și doar cutia cea frumoasă, bogat împodobită 
cu mărgăritare și diamante, îi amintea că totuși nu visase. 

Ajuneînd în sfîrșit la Alexandria, merse călare pînă în faţa 
casei bătrinului său meșter, sări din șa, legă căluțul de poartă și întră în 
atelier. Meşterul, care nu-l recunoscu de îndată, făcu o temenea adincă 
și-l întrebă cu ce-i poate fi de folos. Privindu-și însă mușteriul cu mai 
multă luare-aminte și recunoscîndu-l pe vechiul său Labacan, strigă 
calfele și ucenicii. Aceștia se năpustiră mînioși asupra bietului Labacan, 
care nu se aștepta la o asemenea primire, îi traseră ghionţi, îl bătură 
cu fiarele de călcat şi cu cotul de măsurat, îl înţepară cu ace și-l ciupiră 
cu foarfece ascuţite pină ce acesta căzu istovit pe un maldăr de haine. 

În vreme ce Labacan zăcea, meșterul începu să-l mustre 

pentru haina furată. Zadarnic striga Labacan că se întorsese tocmai 
ca să-l despăgubească, zadarnic făgădui să-i plătească de trei ori prețul 
veșmîntului... meșterul și calfele se aruncară iar asupra lui, îl bătură 
Măr și-l aruncară pe ușă afară. 

Zdrobit, în zdrenţe, Labacan încălecă pe Murva și o luă către 
un caravanserai. Acolo își odihni capul lovit și ostenit, cugetind asupra 
suferințelor de pe acest pămînt, asupra meritelor atit de des dispre- 
țuite și asupra nimicniciei și zădărniciei tuturor avuţiilor. Adormi cu 
hotărîrea de a nu mai alerga după măriri și de a deveni om cinstit. 

În ziua următoare nu-i păru rău de hotărîrea luată, căci mîna 
grea a meșterului și a calfelor părea să fi alungat din el toate visele de 
mărire. 

Viîndu cutia pe un preţ mare unui giuvaergiu, își cumpără o 
casă și își făcu un atelier unde avea să se îndeletnicească cu meșteșugul 
său. După ce rindui totul și agăţă la fereastră o tăbliță pe care scria 
„Labacan, Croitor”, se așeză pe scaun și se apucă să-și cîrpească cu acul 
și aţa găsite în cutie haina atît de rău ferfeniţită da meșterul lui. Deo- 
dată îl chemă cineva și, cind dădu să se așeze din nou la lucru, ce-i fu 
dat să vadă?! Acul lucra sîrguincios, fără ca cineva să-l mînuiască, făcînd 
cusături atît de frumoase și bine rînduite, cum nu făcuse Labacan vre- 
odată, nici măcar în clipele cind dădea dovadă de cea mai mare 
iscusinţă. 

Într-adevăr, şi cel mai neînsemnat dar al unei 
zine bune este folositor și de mare preţ! Acest dar mai 
avea însă și o altă însușire: capătul de aţă au se isprăvea 
deloc, oricît de harnic ar fi lucrat acul. 

Labacan dobîndi mulţi mușterii și curînd ajunse 
cel mai vestit croitor de prin părţile acelea; el croia veșmintele și făcea 
prima împunsătură cu acul, după care acesta lucra iute mai departe, 
fără oprire, pînă ce haina era gata. Curind, toţi locuitorii din Alexan- 
dria ajunseră mușteriii meșterului Labacan, căci acesta lucra frumos 
și foarte ieftin; doar într-o singură privinţă clătinau oamenii din Cap, 
și anume: el lucra fără calfă și cu ușile încuiate. 

Astfel se împlinise inscripția de pe cutioara ce vestise Fericire 
și Bogăție. Fericirea și bogăţia însoţiră — deși într-o mai mică măsură 
— paşii bravului croitor. Iar atunci cînd auzea de fala tinărului sultan 

Omar, despre care vorbea tot norodul, cind auzea că viteazul acesta 
întruchipa mîndria și dragostea poporului său și era spaima dușma- 
nilor săi, fostul prinţ gîndea în sinea lui: „lot e mai bine că am rămas 
croitor, căci cinstea și slava sînt tare primejdioase”. 

Astfel trăi vreme îndelungată Labacan, mulțumit de sine și 
cinstit de semenii săi, iar dacă acul nu și-a pierdut între timp puterea, 
mai coase și astăzi cu firul veşnic al zinei Adolzaida. 








După ce apuse soarele, caravana porni din nou și ajunse 
curind la Birked el Had sau „Fintina Hagiilor”, de unde mai aveau 
numai trei ceasuri de drum pînă la Cairo. Caravana era așteptată la 
acea oră și neguţătorilor le fu curînd hărăzită bucuria de a-și întilni 
din nou prietenii, care le ieşiră în întimpinare. Ei intrară în oraș prin 
poarta Bebel Falch, căci se socotea că-i semn bun ca, atunci cînd vii de 
la Mecca, să intri pe acea poartă prin care trecuse Profetul. 

În piaţă, cei patru neguţători turci se despărțţiră de străin şi 
de neguţătorul Zaleukos și se duseră acasă cu prietenii lor. Zaleukos 
îi arătă străinului un caravanserai bun și-l pofti să prînzească cu el. 
Străinul primi și făgădui să vină îndată ce-și va schimba veșmintele. 

Grecul făcuse toate pregătirile să-l ospăteze bine pe străin, 
deoarece îl îndrăgise în timpul călătoriei, iară cînd bucatele și băuturile 
fură aduse după rînduială, el se așeză și își așteptă musafirul. 

Îl auzi curînd apropiindu-se cu pași mari şi grei, prin gangul 
ce ducea spre încăperea sa. Se ridică spre a-i ieși bucuros înainte și 
a-l întimpina în prag; dar cînd deschise ușa, se dădu îngrozit înapoi, 
căci înaintea lui stătea înspăimintătorul necunoscut în mantie roșie. 
Aruncă încă o privire... Nu încăpea îndoială! Aceeași făptură înaltă și 
poruncitoare, aceeași mască de după care scînteiau ochii negri, aceeași 
haină roșie cu fireturi — toate îi erau prea bine cunoscute din clipa cea 
mai înfiorătoare a vieţii sale. 

Simţăminte ciudate se zbuciumau în pieptul lui Zaleukos. 
Se împăcase și iertase totul de mult acestui om, păstrat în amintirea 
sa. Cu toate astea, ivirea acestuia redeschise toate rănile, îi readuse în 
minte toate ceasurile chinuitoare ale fricii de moarte de atunci, iar 

durerea care-i otrăvise anii tinereţii reînvie într-o clipă în 
inima sa. 

— Ce dorești, om fioros? strigă grecul, văzind că 
vedenia rămăsese încremenită în prag. Piei îndată, pînă 
nu te blestem! 

— Zaleukos! rosti un glas cunoscut de după 
mască. Zaleukos! Astfel îți primești oaspetele? 

Oaspetele scoase masca, dădu mantia în lături: 
era Selim Baruch, străinul! 

Dar Zaleukos nu se liniști încă; îi era groază de 
străin, căci, fără îndoială, revedea în el pe necunoscutul de 
pe Ponte Vecchio. Vechile îndatoriri de gazdă biruiră însă. 
Tăcut, făcu semn străinului să se așeze la masă. 

— Îţi ghicesc gîndurile, grăi acesta după ce se aşezară. Ochii 
tăi mă privesc întrebători. Aș fi putut să tac și să nu mă mai vezi nicio- 
dată, dar sînt dator să-ţi dau socoteală și de aceea am îndrăznit, chiar 
cu primejdia de a fi blestemat de tine, să mă arăt în faţă-ţi sub vechea 
mea înfățișare. Mi-ai spus odinioară: Credința strămoșilor mei îmi porun- 
cește să-l iubesc; de altfel, el e mai nefericit decit mine. Crede asta, prietene, 
și ascultă acum lămuririle mele. Ca să mă înţelegi, trebuie s-o iau de 
foarte departe. 








e e DESI NEM RI st 


? 


M-am născut la Alexandria, din părinţi creștini. Tatăl meu, 
mezinul unei vechi și binecunoscute familii franceze, era consulul țării 
sale în Alexandria. De la virsta de zece ani am fost crescut în Franţa 
de către fratele mamei mele și mi-am părăsit patria după cîţiva ani 
pentru a mă întoarce la părinţi, împreună cu unchiul meu, în țara în 
care se aflau părinţii mei. 

Dar, vai! În casa tatălui meu lucrurile nu stăteau aşa cum ar 
fi trebuit; furtunile vremurilor agitate din lume nu ajunseseră pînă 
aici, dar pe neașteptate, nenorocirea lovise totuși casa mea pînă în 
adincul inimii. 

Fratele meu, un tînăr care făgăduia mult, primul secretar al 
tatălui meu, se căsătorise de curînd cu otiînără, fiica unui nobil florentin 

ce locuia în vecinătate. Cu două zile înainte de sosirea noastră, aceasta 
dispăruse pe neașteptate iar familia noastră și tatăl ei nu-i puteam da de 
urmă. Pînă la sfîrşit se bănui că, în timpul unei plimbări, mersese prea 
departe și căzuse în mîinile unor tilhari. Acest gind ar fi fost poate mai 
mâîngiietor pentru sărmanul meu frate decît adevărul pe care-l aflarăm 
curînd. Necredincioasa se îmbarcase pe un vas împreună cu un tînăr 
napolitan pe care-l cunoscuse în casa tatălui meu. Fratele meu, revoltat 
la culme de acest fapt, a încercat totul spre a o pedepsi pe vinovată, dar 
în zadar... Încercările sale, care produseră vîlvă la Neapole și Florenţa, 
n-au făcut decit să abată nenorocirea asupra lui și a noastră. 

Nobilul florentin, tatăl fetei, s-a întors în patrie făgăduind 
să-i facă fratelui meu dreptate, în realitate, însă, pentru a ne nimici. La 
Florenţa, el a zădărnicit toate încercările fratelui meu și a știut să se 
folosească atît de bine de influenţa pe care o obținuse prin orice mijloc, 
încît tatăl și fratele meu, devenind suspecți în ochii conducătorilor lor, 
au fost prinși și duși în mod rușinos în Franţa, unde au pierit sub secure. 
Biata mea mamă a înnebunit și abia după zece luni nesfirşite, moartea 
a izbăvit-o de îngrozitoarea ei stare. În ultimele zile însă, mintea i-a 
fost din nou limpede. 

Astfel am rămas singur pe lume. Doar un gînd îmi frăminta 
sufletul, doar un singur gînd mă făcea să uit de doliul meu, și acesta 
era puternica flacără aprinsă în mine de mama în ultimele ei clipe. În 
aceste ultime ceasuri își revenise, după cum ţi-am spus; atunci m-a 
chemat la ea și mi-a vorbit în liniște de soarta noastră și de moartea 
ei apropiată. Apoi a trimis pe toată lumea afară din cameră, s-a ridicat 
în capul oaselor, cu chipul grav pe patul ei sărăcăcios, și mi-a spus că 
voi putea obține binecuvîntarea ei dacă voi jura să îndeplinesc ceea 
ce îmi va cere. 

Cutremurat de cuvintele mamei mele, pe patul său de moarte, 
am jurat să îndeplinesc orice. Ea a izbucnit în blesteme împotriva flo- 
rentinului și a fiicei sale și, sub amenințările cele mai înspăimâîntătoare 
ale blestemului ei, m-a silit să făgăduiesc că voi răzbuna nenorocirea 
casei noastre. Apoi mama a murit în braţele mele. Gîndul răzbunării 
mocnea de mult în sufletul meu; în clipa aceea el se trezi cu toată pute- 
rea. Am adunat tot ce mai rămăsese din averea părintească și mi-am 
jurat s-o cheltuiesc pentru a mă răzbuna, sau să pier. 

În scurt timp am ajuns la Florenţa unde am 
stat mai mult ascuns. Planul meu era îngreunat de 
poziţia în care se aflau acum dușmanii mei. Bătrinul 
florentin devenise guvernator și avea astfel în mină 
toate mijloacele pentru a mă nimici, de îndată ce ar 
fi prins de veste. O întimplare îmi veni însă în aju- 
tor. Într-o seară am zărit hoinărind pe străzi un om 
îmbrăcat într-o livrea cunoscută; mersul său nesigur, 
privirea întunecată și blestemele Santo Sacramento și 
Maledetto diavolo pe care le mormăia, m-au făcut să 
recunosc în el pe bătrinul Pietro, unul din slujitorii 
florentinului, pe care-l cunoscusem la Alexandria. Nu 
aveam nici o îndoială că era supărat pe stăpiînul său 
și am hotărît să folosesc acest prilej. 

El păru foarte mirat cind mă văzu acolo, se 
plinse de nefericirea sa, căci, de cînd stăpiînul său era 
guvernator, nu-i mai putea intra în voie. În supărarea 
lui, și ajutat de galbenii mei, am reușit să îl atrag de 
partea mea. Cea mai mare greutate era acum înlăturată. Aveam un om 
plătit care-mi va deschide ușa dușmanului la orice oră; planul meu de 
răzbunare se închega tot mai repede. Viaţa bătrinului florentin îmi 
păru un preţ prea mic faţă de nimicirea casei mele. Trebuia să ucid tot 
ce avea mai drag, și anume pe fiica lui, pe Bianca, căci ea își bătuse joc 
de fratele meu și ea era pricina cea mai însemnată a nenorocirii 
noastre. 

Inima mea, setoasă de răzbunare, se bucură la auzul veștii că 
tocmai atunci Bianca voia să se mărite pentru a doua oară. Eram hotă- 
rit: trebuia să moară! Dar mie însumi mi-era groază de această faptă, iar 
în puterile lui Pietro nu aveam încredere; de aceea am început a căuta 
un om Care să săvirșească această faptă. Printre florentini 
n-am îndrăznit să caut, căci nimeni nu s-ar fi învoit la una 
ca asta împotriva guvernatorului. 

Atunci Pietro născoci un plan pe care l-am și adus 
la îndeplinire, propunîndu-te în acest scop pe dumneata; 
ca străin și ca medic erai cel mai potrivit. Ce s-a întimplat 
mai departe știi și dumneata. Planul meu era cît pe ce să dea 

greș numai din pricina prudenţei și a cinstei dumitale. De aici, cele ce 
s-au petrecut cu mantia. 

Pietro ne-a deschis ușa palatului guvernatorului și tot el ne-ar 
fi condus în taină înapoi, dacă lucrurile înfiorătoare pe care le-am zărit 
prin crăpătura ușii nu ne-ar fi făcut să fugim îngroziţi. Gonit de spaimă 
și de remușcări, am alergat cam două sute de pași și m-am prăbușit 
pe treptele unei biserici. Acolo abia mi-am venit în fire și primul meu 
gind a fost la dumneata și la groaznica dumitale soartă, dacă vei fi 
găsit în casă. 

M-am apropiat pe furiș de palat, dar nu l-am zărit nici pe 
Pietro, nici pe dumneata. Portiţa era însă deschisă, așa încît am putut 
spera cel puţin că ai folosit prilejul pentru a fugi. 

Cînd au venit zorile, frica de a fi descoperit și un simțămînt 
puternic de remușcare nu m-au lăsat să rămin mai departe între zidu- 
rile Florenței. Am alergat la Roma. Dar închipuie-ţi spaima mea cînd 
am auzit după cîteva zile povestindu-se pretutindeni cele întîmplate 
și că ucigașul, un medic grec, fusese prins. Plin de îngrijorare m-am 
întors la Florenţa, căci dacă înainte răzbunarea mi se păruse cumplită, 
acum 0 blestemam, fiindcă era prea scump plătită cu viaţa dumitale. 

Am ajuns în ziua în care ţi s-a tăiat mina. Trec sub tăcere 
ce-am simţit cînd te-am văzut urcînd pe eșafod și suferind chinurile 
cu atita curaj. Dar cînd sîngele dumitale a ţișnit, am luat hotărîrea 
nezdruncinată să-ți ușurez viaţa. Ce s-a mai întimplat pe urmă, știi... 
Rămine să-ți povestesc de ce am făcut această călătorie împreună cu 
dumneata. 

Gindul că nu m-ai iertat mă apăsa ca o grea povară, de aceea 
am hotărît să trăiesc mai multe zile în preajma dumitale, să îţi pot da 
socoteală în cele din urmă de cele ce făcusem. 


4, 4, 








Grecul își ascultase oaspetele în tăcere. Cu o privire blindă, 
el îi întinse mina dreaptă. 

— Mi-am închipuit că trebuie să fii mai nenorocit decît mine, 
căci groaznica dumitale faptă îţi întunecă veșnic zilele ca un nor negru; 
te iert din toată inima. Dar îngăduie-mi o întrebare: cum de-ai ajuns 

în pustiu sub această înfățișare? Ce-ai făcut după ce mi-ai cumpărat 
casa din Constantinopol? 

— M-am întors la Alexandria, răspunse cel întrebat. Clo- 
coteam de ură, o ură arzătoare mai ales împotriva oamenilor așa-zis 
civilizaţi. Crede-mă, mă simţeam mai bine între musulmani. Eram 
abia de cîteva luni în Alexandria, cînd au debarcat concetățenii mei 
acolo. Vedeam în ei numai pe călăii tatălui și fratelui meu; de aceea 
am adunat cîțiva tineri dintre cunoștințele mele, care gîndeau la fel cu 
mine, și m-am alăturat acelor viteji mameluci, care au devenit spaima 
oștirii franceze. Cînd campania a luat sfîrșit, nu m-am putut hotări să 
mă întorc la o viață pașnică. Am dus, împreună cu cîţiva prieteni cu 
aceleași convingeri, o viaţă nestatornică, închinată luptei și vinătoarei. 
Trăiesc mulțumit între acești oameni care mă cinstesc ca pe un prinţ și, 
dacă oamenii aceștia nu sint atit de culţi ca europenii voștri, în schimb 
sint foarte departe de invidie și înșelăciune, de egoism și vanitate. 

Zaleukos mulțumi străinului pentru cele povestite, dar nu-i 
ascunse părerea sa că, față de obirșia și cultura lui, ar fi fost mai nime- 
rit să trăiască şi să lucreze în ţări mai civilizate. Îi luă mîna și-l rugă să 
plece împreună cu el, să trăiască și să moară alături de dînsul. 

Oaspetele îl privi mișcat. 

— Aceste vorbe mă îndreptăţesc să cred, spuse el, că m-ai 
iertat cu adevărat şi că mă iubeşti. Îţi mulțumesc din suflet! 

Se ridică și, cu statura sa măreaţă, se opri în faţa grecului, pe 
care aproape că-l cuprinse teama văzind înfățișarea războinică, ochii 
negri și scinteietori, auzind glasul adinc și tainic al oaspetelui său. 

— Ceea ce mi-ai propus e frumos, urmă acesta. Oricare altul 
ar fi ispitit, mie însă mi-e cu neputinţă să primesc. Calul meu e gata 
înșeuat, slujitorii mă așteaptă. Rămii cu bine, Zaleukos! 

Prietenii, pe care soarta îi făcuse să se întilnească în chip atit 
de miraculos, se îmbrăţișară la despărţire. 

— Și cum să te numesc? Cum se numește oaspetele care va 
trăi veşnic în gîndurile mele? întrebă grecul. 

Străinul îl privi lung, îi mai strînse încă 
o dată mîna și răspunse: 

— Mi se spune Stăpinul deșertului. 
Sint tilharul Orbassan. 





HANUL DIN SPESSARI 





Odată, în vremuri de demult, pădurea Spessart era brăzdată 
doar de cîteva drumeaguri proaste și neumblate. Prin pădurea aceasta 
treceau într-o zi doi flăcăi. Unul, cam de vreo optsprezece ani, era fău- 
rar de scule, iar celălalt — după înfățișare să tot fi avut șaisprezece ani 
— era giuvaergiu și pare-se că atunci plecase în cea dintii călătorie a sa. 

Dădea în amurg. Molizii și fagii uriași așterneau umbre negre 
pe poteca îngustă pe care pășeau cei doi drumeţi. Făurarul mergea 
voinicește înainte, fluierînd un cîntecel sau aruncînd din cind în cînd 
cîte o vorbă cîinelui său Munter. Nu prea părea să se teamă că noaptea 
era foarte aproape și că, pînă la cel dintii han, 
mai aveau cale lungă. În schimb, Felix, giuvaer- 
giul, întorcea mereu capul, uitindu-se cu teamă 
în urma sa. Foșnetul frunzișului răscolit de vînt 
i se părea că-i zgomot de pași, iar în tufișurile de 
pe marginea drumului care se zbuciumau și se 
clătinau încoace și încolo, i se năzărea că vede 
oameni la pîndă. 

Altminteri, tînărul giuvaergiu nu credea în închipuirile pros- 
tești ale celor săraci cu duhul și nu era nici lipsit de curaj. La Wiurzburg, 
unde-și petrecuse anii de învăţătură, era cunoscut ca un tînăr neînfricat 
și inimos. Totuși, în ziua aceea îl cuprinsese un simțămint ciudat. | se 
îndrugase despre pădurea Spessart cîte în lună și în stele. Se spunea 
că pădurea e biîntuită de o numeroasă ceată de tilhari și că-n ultimele 
săptămini, aceștia ieșiseră în calea multor călători și-i jefuiseră. Se 
povesteau lucruri îngrozitoare despre ei și despre omorurile săvirșite 
de curînd. De aceea Felix tremura puţintel pentru viaţa lui, căci ce-ar fi 
putut face doi sărmani băieţi impotriva unei bande de tilhari înarmaţi? 
Acum îi părea rău că ascultase de făurar, prietenul lui, și că pătrun- 
seseră atît de adînc în inima codrului, în loc să înnopteze pe undeva, 
pe la margine. 

— Dacă or sări tilharii pe noi la noapte și mi-oi pierde viaţa și 
tot ce am la mine, apoi să știi că numai tu ești de vină, făurare, fiindcă 
tu m-ai îndemnat să intru în pădurea asta cumplită. 

— Ţine-ţi firea! răspunse celălalt. O calfă obișnuită cu dru- 
meţia n-are de ce se teme. Crezi că domnii tilhari din Spessart or să ne 
facă cinstea să ne iasă înainte și să ne omoare? De ce să se ostenească? 
Pentru straiele mele de duminică pe care le port în desagă sau pentru 
bănuțţii de drum ce-i am în buzunar? Ca să meriţi cinstea de a fi ucis de 
ei trebuie să călătorești într-o caleașcă cu patru cai, să fii înveșmintat 
în mătăsuri și împodobit cu aur. 

— Ascultă! Parcă a fluierat cineva! strigă Felix înspăimântat. 

— Șuieră vintul printre crengi. Hai mai repede! Nu mai avem 
mult. 

— Vorbești despre omor ca despre un lucru de nimic, urmă 
giuvaergiul. Îți dă mîna! Pe tine or să te întrebe ce ai la tine, o să-ţi 
scotocească prin buzunare și prin desagă, or să-ți ia poate straiele de 
duminică, guldenul și cei treizeci de creițari. Dar pe mine or să mă 
ucidă numaideciît, fiindcă am aur și giuvaeruri. 

— La ce bun să te omoare? Să zicem că în clipa asta ar ieși 
din tufiș patru-cinci inși înarmaţi și, îndreptînd puștile spre noi, ne-ar 
întreba cuviincios: „Ce aveţi asupra dumneavoastră? Ca să nu vă simţiți 
prea împovăraţi, lăsaţi-ne să vă ajutăm să căraţi greutăţile... , și multe 
alte vorbe binevoitoare de acest fel. N-ai sta mult pe ginduri: ţi-ai des- 
face baierele traistei, ai scoate vesta galbenă, haina albastră, cele două 
cămăși, toate salbele, brăţările, pieptenii și tot ce mai ai la tine, le-ai 
așeza binișor jos și ai spune bogdaproste că-ţi lasă viaţa. 

— S-o crezi tu! răspunse minios Felix. Să le dau podoabele 
pe care le duc nașei mele, preabuna doamnă contesă? Mai bine mor, 
mai bine să mă taie în bucăţi! Cine s-a îngrijit, de cînd eram copil de 
zece ani, ca o mamă, de creșterea mea? Cine a cheltuit pentru uceni- 
cia mea, pentru îmbrăcăminte, pentru tot ce aveam trebuinţă? Și iată 
că a sosit în sfîrșit clipa cînd pot s-o văd și să-i dăruiesc cite ceva din 
roadele muncii mele. Îi duc niște giuvaeruri tocmite de ea la meşterul 
meu. Vreau să-i arăt iscusinţa pe care am dobindit-o. Și tocmai acum să 
pierd tot? Să-mi ia pînă și vesta galbenă pe care tot de la ea o am? Nu! 
Mai bine moartea decît să dau unor nemernici giuvaerurile nașei mele! 

— Nu fi neghiob! îl certă făurarul. Dacă or să te ucidă, doamna 
contesă tot n-o să capete giuvaerurile. De aceea e mai bine să le dai, 
ca să scapi cu viaţă. 


III 


Felix tăcea. Întunericul nopţii se lăsase ca un zăbranic negru 
peste toată pădurea. La lumina palidă a lunii noi nu vedeai nici la cinci 
pași. Inima lui Felix se stringea tot mai mult de frică. Nu se dezlipea 
de tovarășul său de drum, întrebindu-se mereu dacă poate pune temei 
pe vorbele lui. Au mers așa cale de vreun ceas. Deodată, în zare, s-a ivit 
o luminiţă. Tînărul giuvaergiu a privit într-acolo cu îngrijorare: dacă 
era un cuib de tilhari? Făurarul l-a lămurit însă că nu putea fi vorba 
de tilhari, deoarece aceștia, de obicei, își sapă adăposturi sau bordeie 
în pămînt. Pesemne că ajunseseră la hanul despre care pomenise un 
drumeţ cînd intraseră în pădure. 

Înaintea lor se vedea o clădire lungă, dar scundă. În faţa ei 
se afla o căruţă iar pe undeva, prin preajmă, se auzeau niște cai 
nechezind. Faurul s-a apropiat de o 
fereastră al cărei oblon era deschis, 

după îmbrăcăminte, părea cărăuș. 
Pesemne că a lui era căruţa din faţa 
casei. De cealaltă parte a sobei stăteau o femeie și o fetișcană și torceau. 
La o masă de lingă perete ședea un bărbat, cu un pahar de vin dinainte 
și cu capul sprijinit în miini. Obrazul nu i se vedea. Faurul socoti că, 
după îmbrăcăminte, acesta era un bărbat de neam. 

Un cîine de casă îi simţi pe cei doi tineri care iscodeau sub 
fereastră și începu să latre. Munter, cîinele faurului, îi răspunse de 
îndată și în ușă ieși o slujnică, să vadă cine vine. 

Celor doi oaspeţi li se făgădui o cină și cite un pat. Flăcăii 
intrară în casă, își lăsară într-un colţ traistele grele, toiagul și pălăria 
și se așezară la masa omului pe care-l văzuseră stind cu capul sprijinit 
în miini. Acesta răspunse prietenos la vorbele de bineţe ale drumeţilor, 
înălțind capul; avea un chip tînăr și distins. 

— Aţi întirziat pe drum, spuse el. Nu v-aţi temut să treceţi 
prin Spessart într-o noapte atît de întunecoasă? Eu am socotit mai 
cuminte să-mi îndrept calul spre han și să nu mai zăbovesc nici O 
clipă în pădure. 

— Bine aţi făcut, domnule! răspunse faurul. Tropotul unui 
cal de soi sună ca o melodie plăcută în urechile tilharilor și îi atrage de 
la o poștă. Dar niște bieţi drumeţi, pe care mai degrabă hoţii ar putea 
să-i dăruiască cu cîte ceva, nu merită nici o osteneală. 

— E foarte adevărat, se amestecă și cărăușul în vorbă. 

Cînd sosiră drumeții noștri, acesta se ridică de la locul lui și 
se așeză la masa lor. 

— Ce poate păţi un om sărac? urmă el. Totuși s-a întîmplat 
ca, din sete de singe, să fie uciși și oameni sărmani. 

— Atunci, dacă așa stau lucrurile în pădurea aceasta, spuse 
tinărul giuvaergiu, fără îndoială că nici aici nu ne aflăm la adăpost. 
Sintem patru și cu argatul cinci. Dacă ne-ar ataca zece oameni, cum 
ne-am apăra? Și, în afară de asta, adăugă el, în șoaptă, de unde știm că 
stăpinii hanului sînt oameni cinstiţi? 

— Nici o grijă, răspunse cărăușul. Cunosc hanul de mai bine 
de zece ani și nu mi-au dat niciodată nimic de bănuit. Hangiul e plecat 
mereu, se spune că negustorește cu vin, iar femeia e o făptură blindă, 
care nu face rău nimănui. O nedreptăţiţi, domnule! 

— Totuși, răspunse tinărul nobil, vorbele care umblă nu sînt 
deloc liniștitoare! Aţi auzit de oamenii care au dispărut fără urmă în 
pădurea aceasta? Unii dintre ei au spus că au de gînd să înnopteze aici, 
la han, și parcă i-a înghiţit deodată pămîntul. După citeva săptămîni 
au fost căutaţi peste tot; s-au cercetat drumurile, s-a întrebat la han, 
dar nu s-a descoperit nimic. E ceva necurat la mijloc și pace! 

— Atunci, strigă făurarul, mai bine să dormim sub un copac 
decît să stăm aici închiși între patru pereţi, de unde nu se poate fugi 
dacă tilharii pîndesc la ușă, căci ferestrele sînt ferecate. 

Cei patru drumeţi căzură pe ginduri. Se putea ca stăpînii 
hanului, siliți sau de bună voie, să fie înţeleși cu tilharii. Toţi simțeau 
că în noaptea aceasta îi pindesc tot soiul de primejdii. Umbla vorba 
despre niște călători care fuseseră uciși de tilhari în timp ce dormeau. 
Cei mai mulți dintre drumeţii care se adăposteau în hanul din pădure 
erau însă oameni nevoiaşi, pentru care nu numai pierderea vieţii, dar 
chiar pierderea unei părţi din neînsemnatul lor avut ar fi fost o adevă- 
rată nenorocire. Îngrijoraţi, drumeţii noștri priveau mohorâţi la paharele 

din faţa lor. Tînărul nobil visa o vale largă, ferită, pe care s-o străbată 
călare pe armăsarul său. Făurarul își dorea doisprezece dintre tovarășii 
săi de muncă, voinici, înarmaţi cu reteveie, care să-l însoţească drept 
strajă, iar Felix, giuvaergiul, se temea mai mult pentru giuvaerurile 
binefăcătoarei sale decît pentru viaţa lui. Cărăușul însă, după ce, rămas 
pe ginduri, pufăise de cîteva ori din lulea, spuse încet: 

— Domnilor, ar fi bine să nu ne găsească dormind. 
Eu am să stau treaz toată noaptea. Vrea careva să-mi ţină 
de urit? 

— Și eu stau treaz! Și eu! Și eu! strigară ceilalţi trei. 

— Oricum, tot n-are să se poată lipi somnul de 
mine, adăugă tînărul domn. 

— Eu zic să ne trecem timpul cu ceva, ca să 
răminem treji, spuse cărăușul. Sintem tocmai bine patru. 
Am putea să jucăm cărţi. Jocul de cărți alungă somnul și 
ține de urit. 

— Eu unul nu joc niciodată cărți, răspunse tînărul. De aceea 
nu pot lua parte la cele propuse de dumneavoastră. 

— Iar eu nici măcar cărţile nu le cunosc, adăugă Felix. 

— Ce-am mai putea face? întrebă faurul. Să cîntăm? N-ar fi 
înțelept, i-am atrage pe tilhari. Să spunem ghicitori, snoave? Asta nu 
ține mult. Ştiţi ce? Ce-ar fi dacă am povesti cîte ceva? Cite o întîmplare 
hazlie sau sperioasă, adevărată sau închipuită. Nu ne-ar prinde somnul 
și timpul ar trece tot atit de plăcut ca și cînd am juca vreun joc de cărți. 

— Sînt de aceeași părere. Începeţi însă dumneavoastră, spuse 
tinărul nobil zimbind. Voi, meșteșugarii, colindaţi multe meleaguri și 
aveţi ce povesti. Fiecare oraș își are poveștile și legendele sale. 

— Da, da, multe aude omul, răspunse faurul. Dar dumnea- 
voastră sînteţi om cu învățătură și cunoașteţi minunăţiile scrise în 
cărți. Așa că mai degrabă aţi putea dumneavoastră să ne desfătaţi cu 
povești pline de tilc și de farmec decît noi, niște biete calfe care umblăm 
de colo pînă colo. Dacă nu mă înșel, sînteţi ori student, ori cărturar. 

— Nu sint cărturar, spuse cu un zimbet tînărul domn, stu- 
dent însă, da, și mă duc acasă în vacanţă. Să știți însă că mai multe 
lucruri află omul în călătorii decît în slovele cărţii. De aceea începeţi 
dumneavoastră, vă rog, dacă și ceilalţi vor să asculte. 

— Pentru mine, răspunse cărăușul, o poveste frumoasă e mai 
de preţ decît jocul de cărți. Adesea îmi place să mă plimb pe șosea, 
iavaș-iavaș, cu cîte cineva care spune o poveste frumoasă. Nu o dată, 
fiind vreme rea, drumeţii m-au rugat să-i iau în căruţă, și eu le-am spus 
că-i iau dacă-mi povestește fiecare cîte ceva. De altfel, am și un prieten 
care mi-e foarte drag pentru că știe să povestească ceasuri în șir. 

— Și mie îmi plac foarte mult poveștile, spuse tînărul giu- 
vaergiu. Meșterul meu din Wirtzburg nu mă mai lasă să pun mîna pe 
cărțile de povești, fiindcă atunci treaba rămîne baltă. Faure, hai, începe 
tu, te știu în stare să istorisești din seară pînă în zori, fără să-ți sece 
comoara de minunăţii. 

Faurul trase o dușcă să mai prindă puteri, și începu: 

POVESTEA GULDENULUI CU CAP DE CERB 


În Suabia de sus se mai văd și astăzi ruinele unui castel care 
a fost pe vremuri cea mai falnică zidire de pe meleagurile acelea. Acesta 
era castelul Hohen-Zollern. El se înălța pe un deal rotund, rîpos, și 
de pe piscul pe care era clădit, ochiul vedea pînă hăt-departe peste 
întinsul ţării. Pe cît de departe, însă, se vedea acest castel din zări, pe 
atit de temut era de toţi neamul Zollernilor, iar numele lor, cunoscut 
în toate landurile germane. 

Acum cîteva sute de ani, pe vremea cînd praful de pușcă nu 
exista încă, cetatea aceasta era stăpinită de un Zollern cu o fire ciudată. 
Nu s-ar putea spune că-i asuprea prea tare pe supușii săi sau că trăia 
în dușmănie cu vecinii, dar toţi îl priveau cu neîncredere, din pricină 
că avea căutătura întunecată, fruntea veșnic încruntată și firea tăcută, 
mohorâtă. În afară de slujitorii din castel, puţini oameni avuseseră 
prilejul să-l audă vorbind ca toţi ceilalţi semeni ai săi. Dacă trecea 
călare prin vale și întîlnea vreun om care-și lua repede pălăria din cap, 
spunînd: „Bună seara, domnule conte, ce vreme frumoasă!”, el răspun- 
dea: „Prostii! sau „Văd!” Dacă însă vreodată cineva săvirșea vreo greșeală 
faţă de el sau caii săi, ori dacă în vreo trecătoare un ţăran 
cu căruța se întîmpla să stea în calea armăsarului său 
negru, atunci izbucnea minios într-un potop de ocări. Se 
spunea totuși că nu bătuse niciodată vreun om în ase- 
menea împrejurări. Prin locurile acestea fusese poreclit 
„Zollern Tună-și-Fulgeră”. 

Nevasta lui Zollern Tună-și-Fulgeră era, dimpo- 
trivă, blindă și gingașă ca o zi de mai. Cu vorba prietenoasă 
și privirile sale blajine îi împăca adesea pe cei supăraţi de 
cuvintele aspre ale soțului ei și nu pierdea nici un prilej 
să-i miluiască pe săraci. Oricit de dogoritoare ar fi fost 

Povestea Guldenului cu Cap de Cerb 





ziua de vară, oricât de cumplit viscolul iernii, ea nu pregeta să coboare 
povimișul muntelui, ca să se ducă pe la casele sărmanilor ori copiilor 
bolnavi. Dacă contele o întilnea vreodată pe un astfel de drum, îi zvir- 
lea ursuz din goana calului: 

— Știu, știu! Prostii! și-și urma drumul. 

Multe femei s-ar fi temut de un asemenea bărbat, li s-ar fi urit 
cu un om atît de ursuz. Unele i-ar fi lăsat poate în voia soartei pe săraci: 
„Ce-mi pasă de ei — și-ar fi zis — de vreme ce stăpinul meu îi socoate 
proști?” Altele, din mîndrie sau de ciudă, și-ar fi scos din inimă un soţ 
atit de mohorit. Dar lucrurile stăteau altfel cu contesa Hedwiga von 
Zollern. Ea își iubea bărbatul ca și în prima zi, îl înconjura cu dragoste 
și cu prețuirea ei și îi netezea cu mîna sa gingașă fruntea încruntată 
Și arsă de soare. 

După mulţi ani, Cerul le-a dăruit un băiat, dar dragostea de 
mamă și grija ei duioasă pentru prunc nu au știrbit cu nimic iubi- 
rea pentru soţ. Așa s-au scurs trei ani. Contele, care-și vedea copilul 
numai duminica după-masă, cînd îl aducea doica, îl privea drept în 
ochi, mormăia ceva printre dinţi și-i făcea semn doicii să plece. Cînd 
băieţelul a rostit pentru întîia oară cuvintul „tată, contele i-a dăruit 
doicii un gulden, dar pe copil nu l-a învrednicit nici atunci cu o privire 
mai drăgăstoasă. 

În ziua în care fiul său a împlinit trei ani, contele a poruncit ca 
micuțul să fie îmbrăcat pentru întiia oară cu pantalonași, cu veșminte 
scumpe de catifea și mătase, apoi a cerut să i se aducă armăsarul său 
negru și un alt cal de soi, l-a luat pe băieţel în braţe și — zornăind din 
pinteni — a coborit scara în spirală sub privirile uimite ale doamnei 
Hedwiga. Ori de cîte ori se pregătea să plece contele cu calul său, ea 
niciodată nu-l întreba încotro se duce sau cind se întoarce. De data 
aceasta, însă, grija pentru copil i-a descleștat gura: 

— Pleci călare, conte? a întrebat ea, dar el nu i-a răspuns 
nimic. De ce iei și băieţelul? a stăruit contesa. Kuno merge cu mine la 
plimbare. 

— Ştiu, a răspuns Zollern Tună-și-Fulgeră, coboriînd treptele. 

Ajuns în curte, a apucat băieţelul de un picioruș, l-a azvirlit în 
șa și l-a legat bine cu o năframă. Apoi a încălecat pe armăsarul său negru 
ca pana corbului și a ieșit din castel ţinind de dirlogi calul băieţelului. 


117 


Wilhelm Hauff — HANUL DIN SPESSART 





La început, copilul părea nespus de fericit că merge călare 
pe povimiș împreună cu tatăl lui. Bătea din palme, ridea și trăgea de 
coamă căluţul, ca să alerge mai repede, iar contele a strigat vesel de 
cîteva ori: „O să te faci un flăcău și jumătate!” 

În vale, însă, contele a pornit la trap. Micuţul, aproape leșinat 
de spaimă, l-a rugat, mai întâi cu sfială, să încetinească pasul calului. 
Acesta însă, drept răspuns, a întețit și mai rău goana. Vintul șfichiuia 
obrazul sărmanului Kuno, tăindu-i răsuflarea. El a început să scincească 
și apoi, tot mai înspăimintat, să ţipe ca din gură de șarpe. 

— Știu! Știu! Prostii! a spus tatăl său. Cum s-a urcat pe cal, 
s-a și apucat să miorlăie! Taci sau... 

Dar în clipa cînd a vrut să-l imbărbăteze cu o sudalmă, armă- 
sarul lui s-a ridicat în două picioare și friul celuilalt cal i-a scăpat din 
mînă. După ce și-a potolit anevoie bidiviul, contele a 
întors capul, căutîndu-și fiul cu privirea, dar calul gonea 
singur spre castel, fără micuțul călăreț. 

Întîmplarea a zguduit pînă și inima acestui om 
atit de aspru şi de posac. Își și vedea fiul zdrobit undeva, 
în mijlocul drumului, și a început să se tinguie și să-și 
smulgă barba de deznădejde. L-a căutat peste tot, dar nu 
l-a găsit — pesemne că armăsarul, speriat, îl azvirlise în 
șanțul plin cu apă din marginea drumului. Deodată s-a 
auzit chemat de un glas copilăresc și, cînd a întors capul, 

la marginea cărării a văzut o femeie bătriînă care ședea sub un copac, 
legănînd micuțul pe genunchi. 

— Cum a ajuns băiatul la tine, zgripțuroaică? a strigat contele 
miînios. Dă-mi-l imediat! 

— Mai domol, mai domol, înălțimea ta! i-a răspuns zimbind 
băbuţa cea urită. Cu tot armăsarul acesta mindru, ţi s-ar putea întim- 
pla și înălțimii tale o nenorocire. Vrei să știi cum a ajuns domnișorul 
la mine? Calul său o luase razna. Băiatul nu se mai ţinea în șa decit cu 
un picioruș și atirna de pe cal, atingînd pămintul cu pletele. Cînd să 
pice, l-am prins ușurel în șorț. 

— Văd, a strigat contele de Zollern, mînios. Dă-l încoace! Nu 
pot să descalec, calul e nărăvaș și ar putea să-l lovească. 

— Dăruiește-mi un gulden cu cap de cerb! s-a rugat femeia, 
umilă. 

— Prostii! a strigat contele, zvirlindu-i cîţiva pfenigi sub copac. 

— Nu, doresc un gulden cu cap de cerb! a stăruit ea. 

— Ce gulden cu cap de cerb! Tu toată nu faci atîta! a spus 
furios contele. Dă-mi numaidecît copilul că de nu, asmut cîinii asupră-ţi! 

— Așa? Nu preţuiesc cît un gulden cu cap de cerb? a răspuns 
bătrîna cu un zimbet batjocoritor. Ei, o să vedem noi dacă moștenitorii 
tăi se vor alege măcar cu un gulden cu cap de cerb! Ia-ţi pfenigii înapoi! 

Spunînd aceste vorbe, a zvirlit contelui cei trei bănuţi de 
aramă cu atita îndemâînare, încît au nimerit drept în pungulița de piele 
pe care acesta o mai ţinea încă în mînă. 

Uluit de această neobișnuită iscusinţă, contele a rămas mai 
întii mut, dar apoi l-a cuprins o minie cumplită. A luat pușca, a ridicat 
cocoșul și a îndreptat-o spre bătrină. Aceasta însă l-a îmbrățișat și l-a 
dezmierdat liniștită pe micul conte, ținîndu-l înaintea ei ca pe o pavăză. 

— Eşti un băieţel bun și cuminte, i-a șoptit ea. Să rămii așa 
Și O să-ți meargă bine. 

Apoi i-a dat drumul și l-a ameninţat pe conte cu degetul: 

— Zollern, Zollern, îmi ești dator guldenul cu cap de cerb 
pe care ţi l-am cerut! a strigat ea și — fără să se sinchisească de ocările 
contelui — a pornit prin pădure sprijinindu-se într-un toiag de cimișir. 

Pajul Konrad a descălecat tremurînd, l-a ridicat pe băieţel 

în șa şi s-a suit la spatele lui, urcînd în urma stăpînului său dealul pe 
care se afla castelul. 

Aceasta a fost prima și ultima plimbare călare a lui Zollern 
Tună-și-Fulgeră cu fiul său. Băiatul plinsese și strigase atît de amarnic 
cînd o luaseră caii la trap, încît tatăl lui îl socotea un copil molatic, lipsit 
de vlagă, la care se uita în silă. El însă își iubea tatăl din toată inima, 
se apropia adesea cu drag de el, așteptind să fie luat pe genunchi și 
dezmierdat. Zollern îl îndepărta însă cu un semn, strigînd: „Știu! Știu! 
Prostii!” 

Doamna Hedwiea îndurase pînă atunci răbdătoare toate toa- 
nele soțului ei, dar purtarea lui aspră cu copilul acesta nevinovat a 
îndurerat-o nespus. Cu vremea, văzind pedepsele cumplite pe care le 
dădea întunecatul conte copilului său pentru cea mai mică greșeală, 
s-a îmbolnăvit de inimă. În cele din urmă, femeia s-a stins în floarea 
vîrstei, jelită de toţi slujitorii, de toți oamenii din împrejurimi... dar 
mai amarnic decit toți o plingea fiul ei. 

După moartea soţiei sale, contele l-a scos pe Kuno 
cu totul din inima sa. Nu se îngrijea defel de creșterea lui, 
lăsîndu-l în seama doicii și a capelanului casei. Curiînd s-a 
căsătorit din nou cu o domnișoară bogată, care i-a dăruit 
după un an doi gemeni — doi mici conți. 

De cite ori ieșea la plimbare, Kuno trecea deseori 
pe la bătrînica ce-i salvase viaţa. Ea îi povestea multe des- 
pre răposata lui mamă și despre binele pe care i-l făcuse 
aceasta. 

Slujitorii și slujitoarele îl povățuiau adeseori să 
nu se prea ducă pe la baba Feldheimer — așa îi zicea bătri- 
nei — deoarece era o vrăjitoare, dar băiatul nu se temea. 
Capelanul castelului îi spusese că nu există vrăjitoare și că 
basmele despre femeile meștere la vrăjit, care zburau prin 
văzduh spre Brocken, călare pe o furcă, erau niște născociri. 

E drept că el vedea la baba Feldheimer fel de fel 
de lucruri ciudate pe care nu le înţelegea. de altfel, nu uita 
nici de năzdrăvănia aceea cu cei trei pfenigi pe care bătrinica îi arun- 
case cu atita îndemînare drept în punea tatălui său. 

Bătrina se pricepea să facă și felurite pomezi și licori cu care 
lecuia oamenii și dobitoacele. Umblau niște scorneli cum că ar avea 
un căzănel vrăjit cu care putea să schimbe vremea, și că atunci cînd îl 
atirna deasupra focului, se stirnea o furtună cumplită. Bătrina îl învă- 
țase pe micul conte multe lucruri folositoare, ca de pildă: 
leacuri pentru cai bolnavi, o băutură împotriva turbării, 
momeli pentru pești și multe altele. Pînă la urmă, doar 
bătrînica Feldheimer îi mai rămăsese pe lume, căci doica 
își sfirșise zilele, iar mama lui vitregă nu se sinchisea de el. 

Cu cît fraţii lui creșteau mai mari, cu atît mai 
tristă și mai apăsătoare era viaţa lui Kuno. Aceștia fuseseră 
mai norocoși. Prima lecţie de călărie mersese bine, nimeni 
nu căzuse de pe cal, și de aceea Zollern Tună-și-Fulgeră îi 
socotea băieţi isteţi și destoinici. Ţinea foarte mult la ei, se 
plimbau în fiecare zi călare împreună și-i învăţa de toate, 
deși e drept că mare lucru n-aveau de învăţat de la el, fiindcă 
dînsul nu știa nici să scrie, nici să citească, și socotea că e 
păcat ca cei doi strașnici băieţi ai săi să-și piardă timpul 
cu asemenea îndeletniciri. În schimb la zece ani știau să 
suduie tot atît de zdravăn ca și tatăl lor și să se ia la harţă 
cu oricine. de altfel se înțelegeau unul cu altul ca și cîinele 
cu pisica și se întovărășeau numai cînd puneau la cale vreo poznă pe 
seama lui Kuno. 

Mama lor nu se sinchisea prea mult de toate acestea. Socotea 
că dacă băieţii se băteau între ei, era o dovadă că sînt sănătoși și voi- 
Nici, iar bătrînul conte spunea ori de cîte ori vreun slujitor îl înștiința 
că fiii săi se luaseră iar la bătaie: 

— Știu, știu! Prostii! 

Totuși s-a gindit să facă ceva ca să-i împiedice pe cei doi 
băieţi să se răpună unul pe altul. Nu uitase ameninţarea bătrînei Fel- 
dheimer, despre care în adîncul sufletului său credea că era într-adevăr 
vrăjitoare: „Ei, o să vedem dacă moștenitorii tăi se vor alege măcar cu 
un gulden cu cap de cerb!” 

Într-o zi, pe cînd vîna în jurul castelului său, privirile i-au 
căzut pe două dealuri ce se ridicau parcă anume ca să poarte pe crește- 
tele lor cîte un castel, și pe dată hotări să clădească acolo două castele. 

Pe unul a înălțat castelul Schalksberg , numit așa după porecla celui 
mai mic dintre gemeni „Ghiduș', din pricina nenumăratelor sale pozne. 
Celui de-al doilea castel a voit să-i pună numele de Hirschguldenberg, 
pentru a-și bate joc de vrăjitoare, ce prezisese că moștenitorii lui nu se 
vor alege nici măcar cu cite un gulden cu cap de cerb. Pină la urmă s-a 
oprit însă la denumirea mai simplă de „Hirschberg. Așa se numesc 
cele două dealuri și în zilele noastre și călătorul care trece prin munții 
din Suabia le poate vedea. 

Zollern Tună-și-Fulgeră avea de gînd să lase prin testament 
fiului cel mare castelul Zollern, ghidușului — Schalksberg și mezinului — 
Hirschberg. Soţia lui nu i-a dat însă pace pînă n-a schimbat testamentul. 

— Kuno Prostănacul, așa-i zicea ea sărmanului băiat, fiindcă 
nu era atît de neastimpărat și de sălbatic ca fiii ei, Kuno Prostănacul e 
destul de bogat. A moștenit doar averea mamei sale. De ce să stăpinească 
tot el măreţul și strălucitul Zollern, iar fiii mei să aibă numai cite un 
castel înconjurat de păduri? 

În zadar i-a spus contele că fiul său mai mare, Kuno, nu putea 
fi lipsit de drepturile primului născut. Lacrimile și cicălelile ei au izbutit 
să-l înduplece pînă la urmă chiar și pe cruntul Tună și Fulgeră. Tes- 
tamentul său glăsuia acum astfel: Ghiduș va stăpîni Schalksberg; cel 





[1] În limba germană Schalk înseamnă ghiduș. 
[2] În limba germană Hirschgulden înseamnă gulden cu cap de cerb. 

mai mare dintre gemeni, Wolf, va fi stăpinul Zollern-ului, iar Kuno, al 
Hirschberg-ului, cu orășelul Balingen. 

După scurtă vreme, contele a căzut greu bolnav. Medicu- 
lui, care i-a spus că nu mai are nici o scăpare, i-a răspuns: „Știu!”, iar 
capelanului castelului, care-i ceruse să părăsească acest tărim ca un 
drept-credincios, i-a spus: „Prostii!” Apoi și-a dat sufletul suduind și 
bombănind. Cum trăise, aşa își sfirșise și zilele — ca un necioplit, ca 
un păcătos. 

Încă nu fusese îngropat, că soţia lui s-a dus cu testamentul 
la Kuno), fiul său vitreg, spunîndu-i în batjocură că avea, în sfîrșit, pri- 
lejul să-și arate știința de carte: să citească singur hotărîrea de a părăsi 
Zollern-ul. Din ziua aceea nu mai avea ce căuta acolo, bogatele domenii 
și cele două castele nu-i mai aparțineau lui, primului născut, ci treceau 
în stăpînirea ei și a celorlalți doi fii. 

Kuno s-a supus voinţei răposatului său tată fără să cricnească, 
și și-a luat rămas bun cu lacrimi în ochi de la castelul în care se năs- 
cuse, unde se afla mormîntul blîndei sale mame și în care locuia bunul 
capelan, iar în apropiere — singura sa prietenă, bătrinica Feldheimer. 
Castelul Hirschberg era, ce-i drept, măreț și impunător, dar acolo se 
simţea singur și părăsit, așa că dorul de locurile copilăriei îl mistuia 
cumplit. 

Într-o seară, contesa şi gemenii — care împli- 
niseră între timp optsprezece ani — stăteau pe terasa 
castelului, uitindu-se în vale. Deodată au zărit un cava- 
ler falnic urcînd călare, urmat de o litieră somptuoasă, 
purtată de doi catiri și însoțită de mai mulţi slujitori. 
nedumeriţi, se întrebau cine puteau fi străinii. 

În cele din urmă, Ghiduș a strigat: 

— E fratele nostru, seniorul de Hirschberg! 

— Kuno Prostănacul? a întrebat contesa, 
i  mirată. O să ne dea desigur toată cinstirea cuvenită, 

23 poftindu-ne la el. Litiera cea frumoasă o aduce pesemne 
pentru mine, ca să mă ia la Hirschberg. Zău că n-aș fi bănuit la nobilul 
meu fiu, Kuno Prostănacul, atîta cavalerism și bună-cuviinţă! Curtoazia 
trebuie răsplătită cu, curtoazie. Să coborîm la poarta castelului și să-l 
întîimpinăm cum se cuvine. Să-i vorbiţi prietenos. Poate că vom primi 

și daruri la Hirschbereg. Tu, un cal, tu, o platoșă, iar eu, giuvaerurile 
mamei sale, la care visez de mult. 

— Nu-mi trebuie nici un dar de la Kuno Prostănacul, a răs- 
puns Wolf, și nici prietenos n-am să fiu cu el. Bine ar face de s-ar duce 
cît mai repede după răposatul nostru tată. Atunci am moșteni noi Hir- 
schberg-ul și am vinde nobilei noastre mame giuvaerurile pe o nimica 
toată. / 





— Fiu netrebnic! a strigat mînioasă mama lui. 
Să cumpăr giuvaerurile de la voi? Asta-i răsplata pentru că 
domeniile Zollern sînt astăzi ale voastre? Ghidușule, nu-i 
așa că tu îmi vei dărui giuvaerurile fără nici un fel de plată? 


— Numai moartea e fără plată, mamă, a răspuns inele NP 


rizind mezinul. Dacă e adevărat că giuvaerurile preţuiesc cît un cas- 
tel, am fi smintiţi să ţi le punem la gât. Îndată ce închide Kuno ochii, 
coborim călări devale, ne luăm fiecare ce ni se cuvine, iar partea mea 
de giuvaeruri o vind. 

Tot ciorovăindu-se astfel, au ajuns la poarta-castelului. Con- 
tesa clocotea de mînie la gîndul giuvaerurilor rîvnite. Kuno a trecut 
podul călare și cînd a ajuns în fața mamei lui vitrege și a fraților săi, a 
oprit calul, a descălecat și a salutat cuviincios. Cu toate că se purtaseră 
atit de neomenos cu el, se gindea totuși că sînt fraţii lui și că femeia 
aceasta lipsită de inimă fusese iubită de tatăl său. 

— Ei, frumos din partea nobilului fiu că ne vizitează, a spus 
contesa, cu glas mieros și cu un zimbet binevoitor. Ce se mai aude pe 
la Hirschberg? Te simţi bine acolo? Ai și o litieră? Și ce frumoasă e! Nici 
unei împărătese nu i-ar fi ruşine să se suie în ea. Îți mai lipseşte doar 
doamna pe care s-o plimbi astfel prin toată ţara. 

— Nu m-am gindit încă la asta, prea-cinstită mamă, a răs- 
puns Kuno. Deocamdată cu altcineva aș vrea să-mi duc traiul laolaltă. 
Iată pricina pentru care am venit cu litiera. 

— Eşti prea bun și îndatoritor, l-a întrerupt contesa, înclinîn- 
du-se surizătoare. 

— E vorba de părintele Iosif, capelanul castelului. E atît de 
bătrin, că nu se mai poate ţine pe cal, a continuat Kuno liniștit. Vreau 
să-l iau cu mine pe bătrînul meu dascăl. Așa ne-am înţeles cind am 
părăsit castelul Zollern. Și mai vreau să cobor în vale, s-o iau și pe 

bătrînica Feldheimer, Dumnezeu s-o aibă în pază. Trebuie să fie gîrbovă 
de ani. Odinioară, cind m-am plimbat întiia oară călare împreună cu 
răposatul meu părinte, ea m-a scăpat de la moarte. Am destule încăperi 
la Hirschberg. Vreau să-și sfirșească zilele acolo. 

Rostind aceste cuvinte, a străbătut curtea, îndreptindu-se 
spre locuinţa capelanului. 

Tînărul Wolf și-a mușcat mînios buzele, contesa a pălit de 
ciudă, iar Ghiduș a spus, izbucnind în ris: 

— Ce-mi daţi pe calul pe care-l voi primi în dar? Eu zic, frate 
W/olf, să-mi dai în schimb platoșa pe care o vei primi tu. Ha-ha! Pe 
cine vrea să ia cu el? Pe capelan și pe bătrina vrăjitoare? lată o pereche 
de toată frumuseţea! Dimineaţa poate lua lecţii de limba greacă de la 
capelan, iar după-masă, lecţii de vrăjitorie de la baba Feldheimer. De 
ce năzbitii e în stare Kuno Prostănacul! 

— Eu un bădăran! a răspuns contesa. Nu ride, Ghiduș! Ne 
face neamul de ocară. Vecinii noștri se vor prăpădi de rîs cînd vor auzi 
că seniorul Zollern a dus-o într-o litieră somptuoasă, purtată de catiri, 
pe baba Feldheimer, zeripţuroaica aceea bătrină, și că a instalat-o la 
castelul lui. A moștenit de la maică-sa grija pentru bolnavi și pentru 
tot felul de lepădături. Vai, taică-său s-ar răsuci în groapă dac-ar ști 
toate astea! 

— Da, a adăugat Ghiduș. Tata ar mormăi și în groapă: „Ştiu! 
Prostii!” 

— Uite-l, vine împreună cu bătrînul! Îl ţine de braţ fără rușine! 
a strigat contesa, îngrozită. Să mergem, nu vreau să-l mai văd! 

Cei trei s-au îndepărtat, Kuno l-a condus pe bătriînul lui dascăl 

pină la pod și l-a ajutat să se urce în litieră. Jos, în vale, s-a oprit în 
faţa colibei în care se adăpostea bătrina Feldheimer și a găsit-o gata 
de plecare, cu o boccea plină cu tot felul de leacuri — pomezi, licori — și 
cu felurite scule. Sprijinindu-se în toiegelul ei de cimișir, bătrinica s-a 
urcat în litieră. 

Nu s-a petrecut însă nimic din ceea ce prevăzuse, plină de 
răutate, contesa de Zollern. În împrejurimi, nimeni nu s-a mirat de fapta 
cavalerului Kuno. Dimpotrivă, oamenii găseau frumoasă și vrednică 
de laudă străduinţa de a-i însenina ultimele zile bătrinei Feldheimer 
și îi dădeau cinstire pentru că îl adăpostise în castelul său pe bătrinul 
capelan Iosif. Numai fraţii lui și contesa tunau și fulgerau de minie, 
îimproșcindu-l cu vorbe de ocară. Dar era spre paguba lor, căci toată 
lumea socotea purtarea fraţilor vitregi prea nesăbuită și-i vorbea de 
rău. Umbla zvonul că nici cu mama lor nu duceau casă bună, ci numai 
într-o gilceavă o ţineau, iar ei între ei se vrăjmășeau cumplit. Contele 
Kuno de Zollern-Hirschberg a încercat de mai multe ori să se împace 
cu fraţii lui, căci se simţea foarte rău cînd îi vedea trecînd călare prin 
faţa castelului său fără să-i pășească vreodată pragul casei, sau cînd îi 
întilnea în codru sau pe cîmp și ei îl salutau mai rece ca pe un străin. 
Zadarnic însă căuta el să se apropie de fraţii săi, căci aceștia nu-i răs- 
pundeau decît cu batjocuri. 

Într-o bună zi, în mintea lui Kuno a încolţit un gînd. Știindu-i 
tare zgirciţi și hapsîni pe cei doi fraţi ai săi, a hotărit să ajungă pe calea 
aceasta la inimile lor. Între cele trei castele se afla un iaz — chiar la mij- 
Joc — care făcea parte din domeniul lui Kuno. În iazul acesta creșteau 
cele mai bune știuci și cei mai frumoși crapi din împrejurimi. Cei doi 
fraţi, cărora le plăcea să pescuiască, erau mînioși foarte pe tatăl lor, care 
nu le lăsase lor moștenire și iazul. Pe de o parte, erau prea mîndri ca 
să pescuiască în apa aceea fără știrea fratelui lor, iar pe de altă parte, 
nu voiau să-i spună o vorbă bună, rugindu-l să le îngăduie să prindă 
pește acolo. Știind slăbiciunea fraţilor lui pentru iaz, Kuno i-a poftit 
într-o zi să se întilnească tustrei acolo. 

Era o dimineaţă frumoasă de primăvară. Cei trei frați, venind 
dinspre cele trei castele, au ajuns aproape în aceeași clipă la iaz. 

— lată, a strigat Ghiduș, ne-am brodit de minune! exact la 
ceasurile șapte am plecat călare de la Schalksberg. 

— Şi eu de la Hirschberg! Și eu de la Zollern! i-au răspuns 
ceilalți doi frați. 

— Pesemne că iazul se află drept la mijloc, a continuat mezi- 
nul. Strașnic! 

— Ei, tocmai de aceea v-am poftit aici. Știu că vă place mult 
să pescuiţi. Și mie îmi place să dau din cînd în cînd cu undiţa. În iaz 
sint destui pești chiar și pentru trei castele, iar pe malul iazului e des- 
tul loc pentru noi trei, chiar dacă am veni din întimplare toți deodată. 
Vreau ca, de azi înainte, această apă să fie a noastră a tuturor, și fiecare 
dintre voi va avea aceleași drepturi asupra ei ca și mine. 

— Nobilul nostru frate e nespus de îndatoritor, a zis Ghiduș 
cu un zimbet ironic. Ne dă o întindere de apă de șase pogoane și cîteva 
sute de peștișori! Ei bine, și ce ne cere în schimb? Căci numai moartea 
n-are plată! 

— Nu vă cer nimic, a spus 
Kuno. Nu vreau decit să vă întilnesc din 
cînd în cînd la iaz și să stau de vorbă cu 
voi. Oricum, sîntem fiii aceluiași tată! 

— Nu, așa nu-i bine, răs- 
punse seniorul de la Schalksberg. Nu e 
nimic mai neplăcut decît să pescuiești 
laolaltă cu alţii. Unul gonește peștii 
celuilalt. Dar dacă am cădea la învoială 
asupra zilelor în care să venim la pescuit, de pildă tu, Kuno, luni și joi, 
Wolf marţi și vineri, iar eu miercuri și simbătă, atunci primesc darul. 

— Eu, nula strigat întunecatul Wolf. Nu primesc nici un dar 
și nu vreau să împart cu nimeni nimic. Kuno ne îmbie să împărțim 
iazul, fiindcă avem tustrei aceleași drepturi asupra lui. Eu zic să jucăm 
zaruri și să se hotărască al cui rămîne. Dacă norocul va fi de partea mea, 
puteţi veni oricind să mă întrebaţi dacă vă dau voie să pescuiţi ori ba. 

— Eu nu joc zaruri, a răspuns Kuno cu tristeţe, văzind că nu 
se poate apropia de fraţii lui pentru nimic în lume. 

— De bună seamă, a rîs Ghiduș, fratele nostru este un senior 
cucernic, drept-credincios, care socotește jocul cu zarurile drept un păcat 
de moarte. Dar eu m-am gîndit la altceva, la ceva ce nu-l poate rușina 

nici pe cel mai evlavios sihastru. Să ne aducem undiţele și să pescuim 
pînă cînd orologiul de la Zollern va bate douăsprezece ceasuri, și iazul 
va fi al aceluia care va prinde cei mai mulți pești pînă la ceasul acela. 

— AT fi o prostie, a spus Kuno, să lupt pentru ceea ce îmi 
aparține de drept prin moștenire. Dar ca să vă încredinţez că nu am 
glumit cînd v-am spus să împărțim iazul, fie, mă duc să-mi iau unel- 
tele de pescuit. 

Atunci au sărit cu toții în șa și au pornit fiecare spre castelul 
lui. Gemenii au trimis în mare grabă slujitorii să scormonească pe sub 
toate pietrele vechi și să adune viermișori de momeală. Kuno și-a luat 
însă sculele obișnuite de pescuit și momeala pe care învățase s-o pre- 
gătească odinioară de la bătrîna Feldheimer, și a ajuns cel dintii la iaz. 
Curînd au sosit și gemenii. Kuno i-a lăsat să-și aleagă locurile cele mai 
bune, unde să poată sta în voie, apoi a azvirlit undiţa. Minune! Peștii îl 
recunoșteau parcă de stăpin al iazului. Cete întregi de crapi și de știuci 
se adunau forfotind în jurul undiţei sale, iar peștii cei mai bătrîni și 
mai mari îi goneau pe cei mici. În fiece clipă scotea cîte un pește. Nici 
nu apuca să arunce undiţa bine, că douăzeci-treizeci de pești așteptau 
cu gurile căscate, gata să se lase prinși în cîrligul ascuţit. 

Peste două ceasuri, în jurul lui Kuno se ridicau mormane 
de pești dintre cei mai frumoși. S-a oprit din pescuit și s-a dus la fra- 
ţii săi să vadă ce fac. Ghiduș prinsese un crăpcean și doi bieţi oblețţi, 
iar Wolf — trei mrene și două plevuște. Amîndoi se uitau amăriţi spre 
malul opus, căci se vedea foarte bine cît noian de pește prinsese fratele 
lor mai mare. Kuno s-a apropiat încetișor de Wolf, dar acesta turbat 
de minie a sărit în sus, a rupt sfoara, a făcut bucăţi băţul undiţei și a 
aruncat totul în iaz. 

— Aş vrea să arunc o mie de cîrlige în apă în loc de unul, iar 
de fiecare să se prindă una din aceste făpturi! a strigat el. Nu-i lucru 
curat la mijloc. Aici sînt farmece și vrăjitorii. Altfel cum ai putea să 
prinzi tu, Kuno Prostănacul, într-un ceas, mai mulţi pești decît prind 
eu într-un an? 

— Da, da, acum mi-aduc aminte, a adăugat Ghiduș, că el a 
deprins meșteșugul pescuitului de la mătușa Feldheimer, vrăjitoarea 
aceea blestemată! Și noi ne-am lăsat amăgiţi să pescuim cu el. Într-o 
bună zi o să ajungă și el un vrăjitor. 

— Nu, vrăjitoare adevărată nu e, a zis Ghiduș în bătaie de joc. 
Muieri de felul ăsta știu de obicei să prevestească viitorul, dar baba 
Feldheimer va ajunge să prevestească viitorul atunci cînd se va pre- 
face în lebădă. Nu i-a prezis ea tatălui nostru că moștenirea pe care 
ne-o va lăsa va putea fi cumpărată cu un gulden cu cap de cerb, cu 
alte cuvinte că tata o să ajungă la sapă de lemn? Totuși, cînd a murit, 
totul, cît cuprinzi cu ochii de pe zidurile castelului Zollern, era al lui. 
Baba Feldheimer nu e altceva decît o bătrină fără minte, iar tu, Kuno, 
un prostănac! 

După aceste cuvinte, mezinul s-a îndepărtat în grabă, căci se 
temea de mina grea a fratelui său, iar Wolf l-a urmat, împroșcîndu-l 
cu toate sudălmile pe care le învățase de la tatăl lui. 

Îndurerat peste măsură Kuno s-a îndreptat spre casă. Își 
dăduse seama că nu se putea înţelege cu fraţii lui. Vorbele lor urîte îi 
făcuseră atita inimă rea, încît a căzut la pat a doua zi și numai cuvin- 
tele de alinare ale capelanului Iosif și licorile tămăduitoare ale mătușii 
Feldheimer l-au izbăvit de moarte. 

Cînd gemenii au prins însă de veste că fratele lor Kuno zace 
greu bolnav, au făcut un praznic grozav. Ameţiţi de băutură, s-au legat cu 
jurământ ca acela care va afla primul de moartea lui Kuno Prostănacul 
să dea de știre celuilalt prin salve de tun, iar cel care va trage primul cu 
tunurile din castel, va avea dreptul să-și aleagă din pivnițele lui Kuno 
butoiul cu cel mai bun vin. 

Wolf a pus un piîndar să vegheze zi și noapte în împrejuri- 
mile Hirschberg-ului, iar Ghiduș a cumpărat cu bani grei pe un slujitor 
de-al lui Kuno, ca să-i vestească de îndată clipa morţii stăpiînului său. 

Slujitorul acesta era însă mai credincios blajinului și cucer- 
nicului său stăpîn decît mîrșavului conte din Schalksberg. Într-o seară, 
el a întrebat-o îngrijorat pe bătrină Feldheimer cum se simte stăpinul 
său, și cînd aceasta i-a răspuns că starea sănătăţii lui este mulţumi- 
toare, slujitorul i-a povestit despre uneltirile celor doi fraţi, adăugiînd 
că-și puseseră-n gind să-și arate bucuria cu prilejul morţii fratelui lor 
prin salve de tun. Auzind aceste cuvinte, bătrină s-a necăjit cumplit. 
Dar cînd i-a spus contelui totul, acestuia nu-i venea să creadă că fraţii 
lui ascundeau în sufletul lor atita neomenie. Atunci bătrina l-a povă- 
țuit să-i pună la încercare, răspîndind zvonul că ar fi murit. Vestea va 

zbura ca fulgerul și, dacă vor auzi salve de tun, însemna că slujitorul 
grăise adevărul. Contele a chemat slujitorul cumpărat de fratele său, 
l-a descusut încă o dată și i-a poruncit să plece călare spre Schalksberg, 
ca să dea acolo de știre că lui Kuno i se apropie sfîrșitul. 

În timp ce slujitorul cobora povîrnișul de la Hirschberg, a 
fost zărit de pindarul contelui Wolf de Zollern. Acesta i-a tăiat drumul 
și l-a întrebat încotro aleargă. 

— Vai mie, a răspuns slujitorul, sărmanul meu stăpin n-o 
mai duce piînă-n seară! Toţi socot că i-a sunat ceasul. 

— Așa? I-a sunat ceasul? a strigat celălalt și cît ai clipi s-a 
repezit la cal, a sărit în șa și a dat pinteni bidiviului, zburînd spre Zollern. 
A suit dealul ca vintul și a ajuns la poarta castelului, unde bietul cal 
a căzut grămadă, iar călăreţul a mai apucat să strige: „Contele Kuno 
moare!” după care și-a pierdut simţirile. Tunurile din Zollern au înce- 
put să bubuie, umplind de fericire inima contelui Wolf și a mamei sale. 
Se și vedeau stăpînii butoiului de vin, ai iazului și giuvaerurilor. Ecoul 
puternic al acestor salve îi bucură peste măsură, dar și-au dat seama 
curind că nu era ecou, ci salvele tunurilor din Schalksberg. Wolf i-a 
spus atunci mamei sale, zimbind: 

— Și fratele meu mai mic a avut iscoadele lui. Deci trebuie 
să îimpărțim pe din două și vinul, ca și întreaga moștenire. 

A sărit apoi pe cal și a pornit în galop, căci se temea ca Ghiduș 
să nu i-o ia înainte și să pună mina pe bunurile de preţ ale răposatului. 

La iaz, fraţii s-au întîlnit și s-au uitat unul la altul, rușinaţi 
de graba cu care voiseră să ajungă la Hirschberg. Nici n-au pomenit 
de Kuno în timp ce-și urmau drumul, ci s-au sfătuit frățește ce să facă 
mai departe și ale cui să fie domeniile de la Hirschberg. 

Au trecut călări podul și, la fereastra castelului, ce să vezi? 
Fratele lor, teafăr și sănătos, se uita în curte cu ochii scăpărînd de minie. 
Gemenii s-au înspăimintat cumplit, crezind mai întâi că e o stafie, și 
și-au făcut semnul crucii, dar văzind că era Kuno în carne și oase, Wolf 
a strigat: 

— Ptiu, lua-te-ar...! Ce prostie! Credeam c-ai murit! 

— Nu-i niciodată prea tirziu, a grăit mezinul, săgetindu-l pe 
Kuno cu o privire veninoasă. 

Acesta a strigat însă cu glas tunător: 

— Din clipa aceasta, toate legăturile noastre de rudenie s-au 
rupt pentru totdeauna. Am auzit prea bine salvele voastre de bucurie, 
dar, băgaţi de seamă, am pregătit și eu cinci culevrine' aici, în curte, și 
le-am încărcat în cinstea voastră. Pieriţi din calea ghiulelelor 
mele, ca să nu aflaţi cum se trage la Hirschberg! 

Văzindu-l atit de îndirjit, fraţii au dat pinteni cailor 
și au coborit în mare grabă povirnișul. Kuno le-a trimis din 
urmă o ghiulea care a zburat pe deasupra capului lor, așa că ei 
au făcut fără voie o plecăciune adincă și cuviincioasă. Kuno nu 
voia însă decit să-i sperie, nu să-i lovească. 

— De ce ai tras salvele de tun, nătărăule? a întrebat 
supărat Ghiduș. Eu am tras numai după ce le-am auzit pe-ale 
tale. 

— Ba, să am iertare. Întreab-o și pe mama! a răspuns 
Wolf. Tu ai tras întâi și ne-ai făcut de rîs, neobrăzatule! 








Mezinul nu s-a lăsat nici el mai prejos cu vorbele de ocară și, 
cînd au ajuns la iaz, sudălmile moștenite de la Zollern Tună-și-Fulgeră 
curgeau șuvoi. Pînă la urmă, fraţii s-au despărţit învrăjbiţi și furioși. 

A doua zi, Kuno și-a făcut testamentul. Bătrinica Feldheimer 
i-a spus capelanului: 

— Pun rămășag că nu scrie cuvinte prea drăgăstoase despre 
cei doi tunari. 


[3] Tun vechi cu ţeava foarte lungă. 

Dar toate încercările ei de a-l descoase pe dragul ei binefă- 
cător au fost zadarnice. Acesta nu a suflat o vorbă despre testament. 
Bătrîna nu a mai apucat să afle nimic, fiindcă după un an, în ciuda 
alifiilor și a licorilor ei, și-a dat sufletul fără să fi fost măcar bolnavă. 
Îi sunase ceasul. Cei nouăzeci și opt de ani ai ei ar fi dus la groapă pe 
orice om, cît de sănătos. 

Contele Kuno a înmormâîntat-o cu mare cinste, nu ca pe o 
femeie sărmană, ci ca pe o mamă. După moartea bătrinei, el a început 
să se simtă tot mai singur în castelul său, mai ales fiindcă părintele Iosif 
a purces și el din lumea aceasta, scurt timp după băbuţa Feldheimer. 

Singurătatea lui nu a dăinuit însă prea mult, căci bunul Kuno 
s-a sfîrșit din viaţă la virsta de douăzeci și opt de ani. Gurile rele spu- 
neau că ar fi murit otrăvit de Ghiduș. 

Dar oricum ar fi fost, la cîteva ceasuri după moartea lui, la 
Zollern și la Schalksberg au bubuit din nou tunurile. Fiecare castel îi 
vestea sfîrșitul cu cîte douăzeci și cinci de salve. 

— De data asta s-a isprăvit de-adevăratelea cu el! a zis Ghi- 
duș, întilnindu-se cu fratele său pe drum. 

— Da, a răspuns Wolf, și dacă s-ar întoarce de pe lumea cea- 
laltă şi ne-ar striga vorbe de ocară de la fereastră, ca odinioară, pușca 
mea abia așteaptă să-l înveţe buna-cuviinţă și să-i vină de hac. 

Vorbind așa, suiră pieptiș înălțimea pe care se afla castelul. 
Cînd un călăreț necunoscut, însoţit de alaiul său cavaleresc, i-a ajuns 
din urmă, cei doi, socotind că trebuie să fie vreun prieten de-al fratelui 
lor, care venea la înmormiîntare, s-au prefăcut că pling, nemaiconte- 
nind să-l laude pe cel dispărut și jelindu-i moartea timpurie. Ghiduș 
a izbutit chiar să-și stoarcă lacrimi de crocodil. Cavalerul nu scotea 
însă nici o vorbă, ci urca liniștit și tăcut alături de ei, îndreptindu-se 
spre Hirschberg. 

— Așa, acum sintem în largul nostru. Adu vin, chelarule, dar 
din cel mai bun! a strigat Wolf, descălecînd. Apoi au urcat scara în spi- 
rală și au intrat în sala castelului, urmaţi de tăcutul călăreț. 

În clipa cînd gemenii s-au așezat tihniţi la masă, necunos- 
cutul a scos din pieptar o monedă de argint și a zvirlit-o pe masa de 
ardezie. Banul s-a rostogolit zornăind, iar străinul a zis: 

— Iată moștenirea voastră. Nici mai mult, nici mai puţin 
decît un gulden cu cap de cerb. 

Fraţii s-au uitat unul la celălalt miraţi, au izbucnit în ris și 
l-au întrebat ce vrea să spună. 

Cavalerul a scos atunci un pergament cu o mulțime de pecețţi. 
Acolo, Kuno Prostănacul scrisese toate faptele dușmănoase săvirșite 
în timpul vieţii sale de către fraţii lui. La sfirșit îi vestea că, în afară de 
giuvaerurile răposatei sale mame, hotărise să vindă Wurtemberg-ului 
întreaga moștenire pentru o nimica toată... în schimbul unui biet gul- 
den cu cap de cerb! Giuvaerurile urmau a fi folosite spre a se clădi un 
azil pentru săraci în orașul Balingen. 

Fraţii au încremenit, risul le-a îngheţat pe buze. Scrișneau 
neputincioși. Ce puteau să facă ei împotriva provinciei Wurtemberg! 
Pierduseră frumuseţe de moșie, pădurea, ogoarele, orașul Balingen, pînă 
și iazul cu pești, și nu moșteniseră decît un pirlit de gulden cu cap de cerb! 

Furios, Wolf l-a vârit în pieptar fără a scoate o vorbă, și-a pus 
tichia pe cap și, trecînd miînios, fără să salute, pe lingă trimisul Wur- 
temberg-ului, a încălecat și a pornit spre Zollern. 

În dimineaţa următoare, plictisit de cicălelile mamei sale, 
care nu mai contenea cu mustrările fiindcă pierduseră și moșia, și 
giuvaerurile, Wolf a pornit călare spre Ghiduș, la Schalksberg. Cînd a 
ajuns la fratele său, l-a întrebat: 

— Ce zici să facem cu moștenirea noastră? Să jucăm pe ea, 
sau s-o bem? 

— Mai bine s-o bem, a răspuns Ghiduș. Așa vom cîștiga amîn- 
doi. Hai călare la Balingen, să-i înfruntăm pe oamenii de acolo, cu toate 
că am pierdut orășelul în chip rușinos. 

— Iar la cîrciuma „Mielul' e un vin roșu, strașnic; nici împă- 
ratul nu are altul mai bun, a adăugat Wolf. 

Amândoi au pornit spre Balingen și acolo s-au oprit la cîr- 
ciumă și au întrebat cît costă o oca de vin roșu, după care au închinat 
unul în sănătatea celuilalt, pină au mâîntuit guldenul. Atunci Wolf s-a 
ridicat în picioare, a scos din pieptar moneda de argint cu capul de cerb 
pe ea, a azvirlit-o pe masă și i-a strigat circiumarului: 

— Iată guldenul ce ţi se cuvine! Mai vrei ceva? 

Cîrciumarul a luat guldenul, l-a întors pe o parte și pe alta, 
și a răspuns zimbind: 

— AT fi în regulă, dar, vedeţi, acesta e un gulden cu cap de 
cerb. Aseară a sosit o ștafetă din Stuttgart iar azi-dimineaţă crainicul 
a vestit în numele contelui de Wiirtemberg, stăpînul orășelului nostru, 
că banii aceștia nu mai sînt buni. Trebuie să-mi daţi alţii. 

Cei doi frați au pălit, uitindu-se unul la altul. 

— Plătește, a spus unul. 

— N-ai bani? a întrebat celălalt. 

În cele din urmă au rămas datori un gulden la 
„Mielul' din Balingen și au plecat tăcuţi, păşind îngînduraţi unul lingă 
altul. Cînd au ajuns la răscrucea unde un drum ducea la dreapta, spre 
Zollern, iar altul la stinga, spre Schalksberg, Ghiduș a spus: 

— Așadar, am moștenit mai puţin decît nimic și pe deasupra 
am mai băut și un vin prost. 

— Da, a răspuns fratele lui. Vorbele bătrinei s-au adeverit: 
„Moștenitorii tăi nu se vor alege nici măcar cu un gulden cu cap de 
cerb!” Din banii moșteniţi n-am putut plăti nici măcar o oca de vin! 

— Ştiu! a zis stăpinul Schallksberg-ului. 
— Prostii! a răspuns seniorul din Zollern îndreptindu-se 
călare spre castel, minios pe sine însuși și pe toată lumea. 








— Aceasta e Povestea Guldenului cu Cap de Cerb, a încheiat 
făurarul, și se spune că e adevărată. Cîrciumarul din Dirrwangen, care 
se află aproape de cele trei castele, a povestit-o unui bun prieten al 
meu, călăuză, care, trecînd adeseori prin munţii albi ai Suabiei, trăgea 
totdeauna la Duirrwangen. 

Oaspeţii au bătut din palme, încîntaţi de povestea faurului. 

— Cite nu se întîmplă în lumea asta! a strigat cărăușul, îmi 
pare bine că nu ne-am pierdut vremea cu jocul de cărți. Am să ţin bine 
minte povestea asta şi O s-o istorisesc mîine tovarășilor mei, cuvînt cu 
cuvînt. 

— În timp ce povestea făurarul, mi-am adus și eu aminte de 
o întîmplare! zise studentul. 

— Spune, spune! îl rugară într-un glas făurarul și Felix. 

— Fie, răspunse studentul. Mai curînd sau mai tirziu, tot o 
să-mi vină și mie rindul să povestesc ceva. Ceea ce veţi auzi pare-se că 
s-a petrecut aievea. 

Zicînd acestea, s-a așezat mai bine în jilț, pregătindu-se să 
înceapă. Dar hangiţa a pus furca și fuiorul deoparte și s-a îndreptat 
spre masa oaspeţilor. 

— Acum, domnilor, e timpul de culcare, spuse ea. Ornicul a 
bătut ceasurile nouă și miine avem treabă. 

— Mai adu o sticlă cu vin și poţi să te duci la culcare! strigă 
studentul. Nu mai avem nevoie de dumneata. 

— Nu se poate, răspunse ea, posomorindu-se. Atita timp cât 
se află mușterii în sală, nici eu, nici slujitorii nu ne culcăm. Ce să mai 
lungim vorba, domnilor! Duceţi-vă în odăile dumneavoastră. Și așa e 
prea tîrziu. În casa mea nu se petrece peste ceasurile nouă. 

— Cum asta, cucoană? rosti mirat făurarul. Ce-ţi pasă dumi- 
tale dacă noi răminem aici singuri, după ce te-ai culcat dumneata? 
Sintem oameni cinstiți, nu-ţi șterpelim nimic și nici n-o s-o ștergem 

fără plată. Nu îngădui să fiu dat afară în felul acesta din nici un han 
din lume. 

Femeia îi aruncă o privire mînioasă: 

— Nu cumva credeţi că o să-mi schimb rînduiala casei 
pentru orice golan, pentru orice haimana de calfă, pentru doi- 
sprezece creițari ai lui? Vă spun pentru ultima oară că nu îngădui 
asemenea purtări. 

Faurul vru să mai răspundă ceva, dar studentul îl privi 
cu înţeles și le făcu celorlalți un semn din ochi. 

— Bine, zise el. Dacă hangiţa nu ne lasă să mai 
rămînem, apoi să mergem în camerele noastre. Dar ne-ar tre- 
bui niște lumînări, ca să nu biîjbiim. 

— N-am de unde să vă dau, răspunse ea, posomorită. 
Ceilalţi or să nimerească drumul și prin întuneric, iar dumitale 
o să-ţi ajungă și capătul ăsta de lumînare. N-am altceva. 

Tînărul primi tăcut lumînarea și se ridică. Ceilalţi își luară 
traistele, ca să le ducă în camerele lor, și începură să urce scara după 
student. Acesta mergea înainte cu luminarea. 

Cînd au ajuns sus, studentul îi rugă să meargă în virful picioa- 
relor, deschise ușa camerei sale și le făcu semn să intre. 

— Nu mai încape nici o îndoială, le spuse el. Vrea să ne dea 
pe mina tîlharilor! N-aţi băgat de seamă cit de stăruitor ne trimitea 
la culcare? Cum încerca cu tot dinadinsul să ne împiedice să stăm de 
veghe laolaltă? Nădăjduiește c-o să ne culcăm acum și că tilharii au 
să ne surprindă dormind. 

— Nu credeţi c-ar fi mai bine să plecăm de aici? întrebă Felix. 
Mă simt mai la largul meu în pădure decit între zidurile astea. 

— Ferestrele sînt și aici zăbrelite! exclamă studentul, încer- 
cînd zadarnic să smulgă una din gratii. Nu ne rămîne decît o singură 
ieșire: s-o zbughim pe poartă. Nu cred însă c-o să ne lase. 

— Să încercăm, spuse cărăușul. Vreau să văd dacă pot ajunge 
măcar pînă în curte. Dacă se poate, mă întorc și vă iau pe toți. 

Ceilalţi încuviinţară. Cărăușul se descălţă și se furișă în vir- 
ful picioarelor spre scară. Sus în odaie tovarășii lui ascultau încordațţi, 
cu teamă. Tînărul ajunse la jumătatea scării, întreg și nevătămat, și 
tocmai voia să se ferească de un stilp de susținere, cînd, deodată, îi 

ieși înainte un cîine uriaș. Dulăul îi puse labele pe umeri și rînji la 
el, dezvelindu-și colții lungi și ascuţiţi. Cărăușul nu îndrăzni nici să 
înainteze, nici să dea înapoi, de teamă că — la cea mai mică mișcare — 
dulăul cel fioros o să-și înfigă colții în beregata lui. Cîinele începu să 
latre și să urle groaznic. Auzind hărmălaia, rîndașul și hangița ieșiră 
în grabă, cu lumînări în mâini. 

— Încotro? Ce vrei? strigă femeia. 

— Vreau să-mi iau ceva din căruţă, răspunse cărăușul, tre- 
murind ca varga, căci prin deschizătura ușii zărise niște umbre care 
dădeau de bănuit, oameni cu puști în mînă. 

— Ai fi putut să iei ce-ţi trebuie înainte de a urca în cameră, 
spuse îmbufnată hangiţa. Fassan, vino-ncoa! Jacob, încuie poarta și 
luminează-i omului drumul pînă la căruţă. 

Ciinele își luă labele și botul înfiorător de pe umerii cărăușului 
și se aşeză din nou de-a curmezişul scării. Între timp, rîndașul încuiase 
poarta și porni cu luminarea înaintea cărăușului. Nu era chip să fugă. 
Frămîntindu-se cam ce-ar putea să ia din căruţă, omul își aminti că 
avea un funt de lumiînări pe care trebuia să le ducă la oraș. „Capătul 
de lumînare pe care-l avem sus nu ţine mai mult de un sfert de ceas, 
și-a zis el, așa că o să avem nevoie de luminări . Luă două lumânări din 
căruţă, le ascunse în mînecă și, ca să nu dea de bănuit, își căută man- 
taua, care-i trebuia — după cum îi spusese rindașului — să se învelească 
în timpul nopţii. 

Ajungînd teafăr înapoi, povesti tovarășilor săi despre dulăul 
uriaș care stătea de pază pe trepte, despre oamenii pe care îi zărise în 
treacăt, despre pregătirile care se făcuseră ca să pună mîna pe ei, și 
încheie oftind: 

— Nu scăpăm cu viaţă în noaptea asta! 

— Nu-mi vine să cred, răspunse studentul. Nu-mi vine să 
cred să fie atit de proști oamenii aceștia, să omoare patru inși pentru 
o nimica toată. De aceea ar fi bine să nu ne împotrivim. În ceea ce mă 
privește, eu am cel mai mult de pierdut. Pe calul meu au și pus mina, 
de bună seamă. Am cumpărat bidiviul acum patru săptămini și m-a 
costat cincizeci de galbeni. Punga și hainele le dau de bună voie, căci, 
la urma urmelor, viaţa îmi e mai scumpă. 

— Dumitale îți este mai ușor, răspunse cărăușul. N-ai cine 
știe ce de pierdut; asemenea lucruri se pot lesne înlocui. Eu, însă, sînt 
ștafetă. Am plecat din Aschaffenburg cu fel de fel de lucruri, iar în grajd 
am doi cai frumoși, singura mea avere. 

— Nu-mi vine să cred c-or să se lege de dumneata, spuse giu- 
vaergiul. Prădarea unei ștafete ar stirni mare zarvă și tărăboi în ţară. 
Și eu cred că-i mai bine să dau de bună voie, cum a zis dumnealui, tot 
ce am și să făgăduiesc, sub jurămint, să nu suflu o vorbă și nici să mă 
pling. E mai cuminte așa, decît să mă împotrivesc unor oameni înar- 
maţi cu puști și pistoale, pentru cîteva boarfe. 

La aceste cuvinte, cărăușul scoase lumînările, le lipi de masă 
Și le aprinse. 

— Atunci, în numele Atotputernicului, să așteptăm și să 
vedem ce-o să se întimple, zise el. Hai să ne așezăm și să gonim som- 
nul cu o poveste. 

— Să facem precum spui, răspunse studentul, și, fiindcă e 
rindul meu, iată că și încep. 

Cine călătorește prin Ţara Suabilor, acela să nu scape prilejul 
de a-și plimba ochii măcar niţeluș prin Pădurea Neagră. Nu de dragul 
copacilor — deși nu se găsesc oriunde atiţia brazi nemaipomenit de 
mulţi și ţișnind, ca într-o vedenie, spre cer — ci de dragul oamenilor, 
care se deosebesc în chip ciudat de toată omenirea din jur. Ei 
sint mai înalți decît oamenii obișnuiți, au spete late, mădulare 
puternice. Fără doar și poate, se pare că aerul întremător, care 
lunecă dimineaţa printre brazi, îi dăruie încă din tinereţe cu 
plămiîni mai slobozi, cu ochi mai ageri și cu o fire mai deschisă, 
chiar dacă mai aspră, decît ale locuitorilor de prin șesuri și văi. 
Dar nu numai prin statură și prin felul de a fi, ci și prin datini 
și port acești oameni nu-și găsesc pereche printre semenii lor 
din afara pădurii. Mai frumos decit toţi se îmbracă pădurenii 
din ţinutul Baden; bărbaţii își lasă barba să crească în jurul 
feţei, așa cum li-e dată ea de la natură; pieptarele negre, pan- 
talonii uriași, strîns încreţiţi, ciorapii roșii, pălăriile ţuguiate, 
cu marginile largi, le dau o înfățișare aparte, în același timp 
serioasă, plină de greutate. Aici, cei mai mulţi sînt sticlari, însă 
fac și ceasornice, cu care umblă o jumătate de lume, ca să le 
vindă. 





În cealaltă parte a pădurii trăieşte o spiţă din același neam, 
doar că munca și îndeletnicirile lor au născut alte datini și obiceiuri 
decît ale sticlarilor. Ei trăiesc de pe urma pădurii: doboară și curăță 
brazii, îi mină cu plutele în jos pe Nagold pînă la Neckar și de acolo pe 
apa Rinului, la vale, spre Olanda. Chiar și marea îi cunoaște pe acești 
bărbaţi din Pădurea Neagră, care coboară de sus cu plutele lor lungi. 
Opresc pe rînd în toate orașele lipite de malul fluviului și își așteaptă 

semeţi cumpărătorii care ar avea nevoie de buștenii și de scîndurile 
lor; dar pe cele mai bune, mai groase și lungi, ei le vind pe bani grei 
olandezilor, care le folosesc la construcţia de corăbii. Astfel, oamenii 
aceștia duc o viaţă aspră, călătorind întruna. Bucuria lor e să zboare 
la vale pe pluta de lemn, necazul — să urce din nou pe mal. De aceea 
și portul lor seamănă prea puţin cu portul sticlarilor, care locuiesc în 
partea cealaltă a pădurii. Pieptarul e din pînză închisă la culoare, de pe 
umerii largi coboară niște bretele verzi de lăţimea unei palme, iar din 
buzunarul pantalonilor de piele neagră se ițește întotdeauna, ca semn 
al nobleţii, parmacul de alamă; însă mîndria lor sint cizmele, poate 
cele mai mari din cîte se poartă azi pe lume; căci le poţi trage cu vreo 
două palme mai sus de genunchi și, umblind cu asemenea încălțări, 
nu ţi se udă picioarele chiar dacă le scufunzi de trei șchioape în apă. 

Pînă nu de mult, acești pădurari încă mai credeau în duhurile 
pădurii și abia de curînd li s-a mai scos din cap deșertăciunea. Curios e 
însă că şi duhurile care, după credinţele vechi, ar hălădui prin Pădurea 
Neagră, s-au împărțit în două, după cele două feluri de îmbrăcăminte. 
Spuneau de pildă unii că Omuleţul de Sticlă, un duh blind, mititel, 
măsurînd vreo trei șchioape și jumătate, nu s-ar arăta niciodată altfel 
decît cu o pălărioară ţuguiată, avind marginile largi, cu pieptăraș, cu 
pantaloni încreţiţi și cu ciorăpei roșii. Altul, în schimb, căruia îi zicea 
Michel Olandezul și care locuia în partea cealaltă a pădurii, era un 
găligan uriaș, spătos, îmbrăcat în portul plutașilor, și mulţi dintre cei 
care jurau că-l văzuseră dădeau a înţelege că n-ar vrea să plătească din 
punga lor atiţia viței câţi i-ar trebui lui ca să-și croiască din pielea lor 
o pereche de cizme. 

„Are niște cizme, spuneau ei, că un om ca toţi oamenii ar 
intra în ele pînă la git." Și mai spuneau că din gura lor nu iese decit 
adevărul, nimic umflat. 

Cu aceste duhuri ale pădurii, un tînăr de prin partea locului 
cică ar fi păţit o istorie, pe care vreau să v-o povestesc. 

Trăia deci în Pădurea Neagră o văduvă, pe nume Barbara 
Munk; soţul ei fusese cărbunar și, după ce acesta muri, văduva îl tot 
îndemna și-l pregătea pe feciorul ei de șaisprezece ani pentru aceeași 
meserie. 

Tînărul Peter Munk, băiat chipeș, se lăsa în voia mamei, că 
doar nu învățase alta nici de la tatăl său — și, cit era săptămîna de lungă, 
sta și se afuma lăngă cuptor sau, negru, plin de funingine, speriind 
oamenii, bătea străzile orașelor în căutare de muș- 
terii pentru cărbunii lui. Dar cărbunarul are 
îndeobște destul timp să gindească și la sine și la 
ceilalți și, cînd Peter Munk sta lîngă cuptorul său, 
atunci arborii întunecoși ai pădurii, liniștea din 
Jur, îi strecurau în suflet o jale și un dor nelămurit. 
Îl mîhnea ceva, îl supăra ceva, nu știa nici el ce 
anume. Pînă la urmă găsi pricina: îl nemulţumea 
starea lui. „Un cărbunar negru și singuratic, gindea 
el. Asta înseamnă să trăiești în ticăloșie. De cîtă 
cinste se bucură sticlarii, ceasornicarii, chiar și 
lăutarii în serile de duminică! Iar cînd eu, Peter 
Munk, spălat și periat, mă înfăţișez cu pieptarul 
de sărbătoare al tatii, cu nasturi de argint, cu cio- 
rapii roșii nou-nouțţi — și cînd vine cineva din spate și se întreabă cine-o 
fi domnișorul ăsta chipeș și îi plac ciorapii și mersul meu — atunci, 
numai ce mă ajunge din urmă și mă vede la faţă, își spune în gînd: „Ah, 
ăsta nu-i decît Peter, cărbunarul!” 

De altminteri și pe plutașii de dincolo Peter îi jinduia din 
adincul inimii. Cînd zdrahonii aceia veneau pe-aici în costumele lor 
arătoase, cu nasturi, catarame și lanţuri de o sută de ocale atirnate la 
piept, cînd măsurau din ochi perechile de dansatori, stind crăcănaţi 
și mîndri, înjurind și trăgînd fumul, asemenea celor mai nobili olan- 
dezi, din pipele lor de lut ars, lungi de-un cot — atunci Peter vedea în 
plutași adevăraţi idoli ai fericirii. Iar cînd fericiţii aceștia, virindu-și 
mina în buzunar și scoţind la iveală cîte un pumn de taleri mascaţi, se 
apucau să arunce zarurile, cinci guldeni încolo, zece încoace — atunci 
Peter simţea că-și iese din minţi și se furișa tulburat pină la coliba lui; 
căci nu o dată, seara, la sărbători, văzuse pe cîte un „domn al lemnului” 
pierzind la joc mai mult decît agonisea bietul de taică-său într-un an. 
Erau mai cu seamă trei asemenea plutași, iar Peter nu știa pe care să-l 
admire mai mult. Primul, un bărbat înalt și gros, cu obrajii rumeni, 

avea faima celui mai bogat om din împrejurimi. | se spunea Ezechiel 
cel Gros. Acesta călătorea de cîte două ori pe an la Amsterdam, cu lemn 
de construcție, și găsea de fiecare dată prilejul să-l vindă cu atîta mai 
scump decit alţii încît se întorcea frumușel cu vaporul, pe cînd ceilalți 
veneau pe jos. Al doilea era cel mai înalt și mai uscăţiv bărbat din toată 
pădurea. 1 se spunea Schlurker-cel-lung. Pe acesta Peter Munk îl jin- 
duia pentru curajul său neobișnuit; se încontra cu oamenii cei mai de 
vază: la cîrciumă, să fi fost înghesuiala cît de mare, Schlurker ăsta ocupa 
mai mult loc decit patru inși din cei mai grași, luaţi laolaltă; ba se 
proptea în coate pe toată lăţimea mesei, ba își lungea cîte un picior pe 
bancă, dar nimeni nu-i zicea un cuvinţel, căci era plin de bani. Al trei- 
lea, un bărbat tînăr și frumos, era cel mai bun dănţuitor în tot lungul 
și latul ținutului, de aceea i se spunea Regele Dansului. Fusese om 
sărac, slujise ca argat la un lemnar și, deodată, se înavuţi peste măsură; 
unii ziceau că ar fi găsit, la rădăcina unui brad bătrin, o oală plină cu 
galbeni; alţii, că ar fi dat, nu departe de Bingen, cu cangea în apele 
Rinului — cum fac uneori plutașii ca să prindă peștele în cirlig — și ar 
fi scos din adîncuri un sac burdușit cu aur, care cică ar fi fost o parte 
din comoara Nibelungilor, îngropată acolo; ce mai, ajunsese omul putred 
de bogat și toţi, cu mic și mare, îl priveau ca pe un prinţ. 

La bărbaţii aceştia trei se tot 
gindea Peter Cărbunarul pe cînd ședea 
singur-singurel în pădurea de brazi. Ce-i 
drept, aveau tustrei o anume hibă, care-i 
făcea nesuferiţi în ochii celorlalți: erau 
de o zgircenie neomenească, nu arătau 
pic de milă faţă de datornici ori săraci — 
cu toate că băștinașii Pădurii Negre sînt 
de felul lor oameni îngăduitori. Se știe 
însă cum merg treburile: pe de o parte 
îi urau pentru zgircenia lor, pe de alta 
îi cinsteau ca bogătași. Că doar nu mai 
era nimeni să arunce cu bănet cum aruncau ei, de parcă l-ar fi cules 
de pe jos scuturind brazii. 

„Așa nu se mai poate, își spuse într-o zi Peter, foarte amărit. 
Ieri, de sărbătoare, toată lumea ședea în cîrciumă! Dacă nu ies curînd 

la liman, apoi îmi scurtez zilele. Ai, de-aș fi și eu bogat, bine văzut ca 
Ezechiel cel Gros, ori puternic, fără teamă, ca Schlurker-cel-lung, ori 
plin de faimă și de bani ca Regele Dansului, care, în loc de un sfanţ, le 
aruncă muzicanţilor taleri de aur! De unde naiba o fi avînd atiţia bani?” 
Îi trecură prin cap cîte și mai cîte, cum și în ce fel ar putea 
să se căpătuiască, dar nimic nu-l mulțumi. Pînă la urmă își aminti de 
istorisirile din bătrini, cu oameni care s-ar fi umplut cindva de bani 
datorită lui Michel Olandezul și Omuleţului de Sticlă. Pe cînd mai trăia 
tatăl său, veneau adesea în casă prieteni nevoiași și se întindeau la 
taclale lungi despre tot soiul de bogătani și despre felul cum au ajuns 
să prindă cheag. Atunci îl pomeneau nu o dată pe Omuleţul de Sticlă. 
Giîndindu-se adînc, Peter își aminti chiar și poezia ce trebuia rostită pe 
Dîmbul cu Brazi pentru ca duhul cu pricina să se arate. Începea așa: 


Tu, în pădurea de brazi vistiernic, 
Tu, peste codri stăpinul puternic, 
De sute de ani te lași văzut... 


Însă degeaba își trudi Peter capul ca să-și amintească și cuvin- 
tele ce urmau. De multe ori era gata-gata să întrebe pe cîte un bătrin 
cum sună mai departe versurile; însă de fiecare dată îl oprea teama, 
nu cumva să-și dezvăluie gîndurile... de altfel, judeca dinsul, s-ar putea 
ca povestea cu Omuleţul de Sticlă să nu prea fie răspîndită și prea 
puţini să fie cei care-ar ști cuvinte, că doar nu erau mulţi bogătașii din 
Pădurea Neagră; și apoi, de ce nici tatăl său, nici nevoiașii ceilalți nu-și 
încercaseră, la timpul lor, norocul? 

În sfîrșit, Peter aduse vorba despre Omuleţul de Sticlă în faţa 
mamei, care îi înșiră doar lucruri știute, își aminti doar primul din 
versurile ce trebuiau rostite și, ca noutate, îi spuse că duhul acela pitic 
nu se arăta decit oamenilor născuţi duminica, între orele unsprezece 
și două. EI, Peter, cică se potrivea, numai de-ar afla cum sună poezia, 
căci s-a născut într-o duminică, la orele douăsprezece de prînz. 

Auzind Peter Cărbunarul una ca asta, mai că-și pierdu cum- 
pătul de bucurie și de dorul aventurii ce-l aștepta. I se păru de ajuns că 
știe o parte din versuri și că s-a născut duminica, pentru ca Omuleţul 
de Sticlă să răsară înaintea lui. Astfel, într-un rind, după ce își vindu 

cărbunii, nu mai aprinse focul în cuptor ci, punîndu-și pieptarul măreț 
al tatii, ciorapii noi, roşii și pălăria de zile mari, apucă un ciomag negru, 
noduros, lung de cinci picioare, și își luă rămas bun de la maică-sa: 

— Mă duc la cancelarie, în oraș. Curind se aleg feciorii pentru 
armată și vreau să-i mai bag în cap funcţionarului că ești văduvă și că 
nu mă ai decît pe mine, singurul fiu. 

Mama îi lăudă gindul cel bun... El însă porni spre Dimbul 
cu Brazi. Acesta se afla cocoţat pe cea mai mare înălțime din Pădurea 
Neagră și, jur împrejurul lui, preţ de vreo două ore de mers, nu se zărea 
pe-atunci nici colibă, darmite sat, căci oamenii superstițioşi ziceau 
că ar fi un loc bintuit. de altfel nici nu se prea îndemna lumea să taie 
brazi pe-acolo — deși creșteau înalţi și frumoși — și asta pentru că nu o 
dată cînd lucrau prin părţile acelea, oamenii se pomeneau că le zboară 
securea din miini şi cade în bulboanele rîului; alteori, brazii, prăbușin- 
du-se prea repede, fie că-i betegeau, fie că-i omorau pe tăietori; unde 
mai pui că lemnul, cît ar fi fost el de bun, nu-l puteai folosi decît pentru 
foc, deoarece plutașii nu luau niciodată asemenea bușteni, urmind o 
veche credinţă care spunea că un singur buștean de la Dimbul cu Brazi 
urcat pe plută, ducea la pierzanie și lemnul, și oamenii. Așa se face că 
brazii de pe dimbul cu pricina creșteau atit de înalți și deși încit ziua ţi 
se părea noapte. Ajuns în preajmă, Peter Munk simţi că-l trec sudorile; 
nu se auzea nici un glas, nici un pas în afară de pașii lui, nici o izbitură 
de topor, chiar și zburătoarele păreau să ocolească brădetul întunecat. 

Peter Munk urcă pe creasta dimbului și se opri în faţa unui 
brad nemaipomenit de gros, pentru care orice negustor olandez ar fi 
plătit pe loc cîteva sute de guldeni. „Aici, gîndi Peter, trebuie că șade 
Omuleţul de Sticlă.' Făcu o plecăciune adincă, tuși încet și vorbi cu 
glasul tremurind: 

— Vă urez seara bună, domnule de sticlă! 

Dar nu veni nici un răspuns. Liniștea stăruia ca și îna- 
inte. „Poate că ar trebui să spun totuși poezioara', gîndi el. Şi începu, 
bolborosind: 


Tu, în pădurea de brazi vistiernic 
Tu, peste codri stăpinul puternic, 
De sute de ani te lași văzut... 

Abia rosti aceste vorbe și — spre marea lui spaimă — zări o 
făptură ciudată, mică de tot, ițindu-se de după bradul cel gros. Peter își 
zise că nu poate fi decit Omuleţul de Sticlă, așa cum îl înfățișau oame- 
nii, cu pieptăraș negru, cu ciorăpei roșii, cu pălăriuţă, totul aidoma ca 
în poveștile lor, pînă și fețișoara palidă, fină, isteață. Dar vai, cum se 
ivise de repede, la fel de repede se făcu nevăzut. 

— Domnule de Sticlă, vorbi Peter Munk după o clipă de șovă- 
ială, fiți vă rog bun și nu mă luaţi drept neghiob! Dacă vă închipuiţi, 
domnule, că nu v-am văzut, atunci greșiți foarte. V-am zărit cînd tră- 
geaţi cu ochiul de după copac! 

Nici acum nu-i răspunse nimeni... | se păru doar că aude din 
spatele bradului, cînd și cînd, un chicotit uşor răgușit. În cele din urmă, 
nerăbdarea învinse teama. 

— Ia stai, băieţaș, strigă el, că te prind eu îndată! 

Și dintr-un salt, Peter se și afla de partea cealaltă a copacu- 
lui... însă nici aici nu era vreun vistiernic al pădurilor de brad, ci doar 
O veveriţă mică, drăgălașă, care se căţăra sprintenă pe trunchi. 

Peter Munk clătină din cap, judecînd în sinea lui că vrăjito- 
ria i-a izbutit în parte și că i-ar trebui poate încă un versuleţ pentru ca 
duhul să se lase înduplecat; dar, storcîndu-și mintea în fel și chip, nu 
găsi urmarea. Veveriţa sălta pe crenguţele de jos ale bradului și părea 
să-l încurajeze ori să-și ridă de el. Se ferchezuia, își răsucea frumușel 
coada, îl aţintea cu ochii ei deştepţi... În cele din urmă lui Peter aproape 
că i se făcu teamă să mai stea singur cu această fiinţă, căci veverița 
cînd părea că are cap de om, cînd ziceai că poartă pălărie în trei colțuri, 
cînd jurai că e altă veveriţă, care avea doar lăbuţele dinapoi încălțate 
cu ciorapi roșii și ghete negre. Într-un cuvânt, era un animal zglobiu, 
dar cu toate astea tinărul cărbunar tremura în faţa ei; bănuia că ceva 
e necurat. 

Luă deci calea îndărăt, mai grăbit de cum venise. Întunericul 
pădurii se adincea din ce în ce mai mult, copacii se îndeseau și Peter, 
minat de frică, o porni la trap și nu se liniști decit atunci cînd prinse 
cu urechea lătratul cîinilor și cînd zări mai apoi, printre arbori, fumul 
unei colibe. Dar apropiindu-se și văzînd cum sînt îmbrăcaţi oamenii 
de aici, își dădu seama că, în loc să fugă spre casă, la sticlari, apucase în 
partea cealaltă, unde locuiesc plutașii. Oamenii din colibă erau tăietori 
de lemne, un bătrin cu fiul său, care o făcea pe gazda, nevasta acestuia 
și cîțiva nepoți măricei. Peter îi rugă să-l primească peste noapte și 
aceștia îl primiră cu bucurie — fără să-l întrebe de nume și de loc — îi 
dădură să bea cidru și seara, îi puseră dinainte un cocoș de munte fript, 
rumenit — cea mai aleasă mincare din Pădurea Neagră. 

După cină, mama și fetele se așezară la tors în jurul focului 
pe care băieţii îl hrăneau cu cea mai bună rășină de brad, în timp ce 
bunicul, oaspetele și stăpinul casei, fumau și se uitau la lucrul femeilor. 
O parte din băieţi ciopleau linguri și furculiţe de lemn. Afară, în pădure, 
vintul urla printre brazi; din cînd în cînd se auzeau lovituri năprasnice, 
părea că arbori uriași se fring și se prăbușesc trosnind. Netemători, 
băieţii ar fi dorit să fugă în pădure, să guste priveliștea aceea grozavă. 
Dar bunicul îi opri, cătind la ei și vorbind aspru: 

— Nu sfătuiesc pe nimeni să iasă din casă! rosti el. Căci, pe 
Dumnezeu, acela nu s-ar mai întoarce! Michel Olandezul doboară acum 
copacii ca să-și înnoiască pluta. 

Băieţii îl priviră cu mirare. Vor fi auzit ei pesemne de acest 
Olandez, dar acum îl rugară pe bunic să le spună din fir în păr povestea. 

La rindul său, Peter, care în partea cealaltă a pădurii nu aflase 
despre Michel Olandezul decît lucruri puţine și încilcite, îl rugă pe 
bătrin să-i spună cine și cum e duhul cu pricina. 

— E stăpinul acestei păduri, lămuri moșul. Și dacă dumneata, 
la vîrsta ce o ai, încă n-ai ajuns să-l cunoști, înseamnă că locuiești din- 
colo de Dimbul cu Brazi ori chiar și mai departe. Dar să vă spun cîte 
Știu și cîte arată povestea despre el. 


S 


Cu vreo sută de ani în urmă — cel puţin așa zicea bunicul 
meu — nu găseai în lungul și latul pămîntului locuitori mai cinstiți ca 
în Pădurea Neagră. Azi, de cînd umblă atiţia bani prin ţară, oamenii 
s-au viclenit și s-au înrăit. Pe-atunci însă erau altfel... Și chiar dacă el 
însuși mi s-ar uita acum pe geam, de afară, tot aș spune ce-am spus de 

atitea ori, și-anume că numai Michel Olandezul ne-a dus la stricăciune! 
Trăia deci, cu mai bine de o sută de ani în urmă, un lemnar bogat, care 
ținea multe slugi; călătorea pină departe, pe Rin, ca să-și vindă lemnul, 
și afacerile îi mergeau de minune, căci era bărbat cinstit și evlavios. 
Într-o seară, îi bate la ușă un străin, un zdrahon cum nu mai văzuse 
nicicind. Era îmbrăcat ca și feciorii din Pădurea Neagră, dar la statură îi 
întrecea cu cel puţin un cap, și nimeni nu și-ar fi închipuit vreodată că 
poate fi pe lume asemenea om uriaș. Vine și îl roagă pe lemnar să-i dea 
de lucru. Acesta, văzînd cît e de puternic și bun de muncă, îi socotește 
simbria și se învoiesc. Michel — căci așa îi zicea pe nume — se arătă a 
fi un lucrător cum stăpinul său nu mai avusese în toată viaţa lui. La 
doboriîtul brazilor ţinea loc de trei; cînd șase inși cărau bușteanul la 
un capăt, dinsul îl umfla singur de capătul celălalt. 

Dar într-o zi, după ce lucrase o jumătate de an la pădure, 
Michel se înfăţișă stăpinului și rosti: 

„Am tăiat destul aici la copaci. De-acu' mi-ar prinde bine 
să mai văd și încotro se duc buștenii mei. Ce-ar fi să mă luaţi plutaș 
măcar O singură dată?" 

Stăpiînul răspunse: 

„N-aș vrea, Michel, să-ţi stau în drum dacă ai poftă să umbli 
prin lume, deși la tăiat de brazi îmi trebuie oameni vînjoși ca tine, pe 
cînd la plută se cere mai multă îndemînare. Dar facă-se de astă dată 
pe voia ta!” 

Așa se și făcu. Pluta cu care urma să plece avea șase părţi, iar 
ultima parte era din buștenii cei mai grei. Or, seara, în ajunul plecării, 
Michel mai aduse încă șase bușteni groși și lungi cum nu s-au pomenit; 
îi săltă cîte unul, ușor, ca pe o cange, băgindu-i în sperieţi pe ceilalți 
lucrători. Unde doborise asemenea copaci, nu se știe nici pină în ziua 
de azi... Cînd văzu toate astea, stăpinul simţi că-i ride inima în piept, 
căci făcu de îndată socoteala cîţi bani ar cîștiga dacă ar vinde acești 
bușteni. Michel însă vorbi: 

„Așa... ăștia o să mă ţină pe apă, că pe surcelele alea nici nu 
pot să mă mișc!” 

Stăpînul vru să-i dea niște cizme de plutaș, dar Michel le 
aruncă cît acolo și scoase la iveală o pereche de cizmoaie grozav de 

mari. Bunicul meu zicea că ar fi cîntărit o sută de funturi și că numă- 
Tau cinci picioare lungime. 

Pluta porni și Michel, pe cîtă mirare stiîrnise printre tăietori, 
pe atât îşi uimi acum plutașii. În loc ca pluta, împovărată de buștenii 
aceia uriași, să lunece mai greu la vale, cum se așteptaseră cu toţii, iată 
că ţișni ca o săgeată pe Neckar în jos. La coturi — unde plutașii aveau 
de obicei mult de furcă pentru a ţine pluta pe mijlocul rîului și a nu se 
îimpotmoli în nisip și pietriș — Michel sărea numaideciît în apă și, din- 
tr-un briînci, îimpingea pluta fie la stinga, fie la dreapta, încît își urma 
calea fără nici o primejdie. Iar cînd drumul era drept, Michel stătea la 
cîrmă, ridica pe plută toate prăjinile, trăgea un buștean din cei mari, 
îl proptea ca pe un drug în prundiș și, dintr-o apăsare, făcea ca pluta 
să-și ia zborul încît ziceai că pămînt și arbori și sate fug pe dinaintea 
ochilor. Astfel, în numai jumătate de timp ajunseră la KOln, pe malul 
Rinului, unde obișnuiau să-și vîndă încărcătura. Aici însă Michel vorbi: 

„Doar sînteţi negustori sadea și vă cunoaşteţi interesul! Cre- 
deţi că ăstora din KOln le trebuie atita lemnărie cîtă le aducem noi din 
Pădurea Neagră? Nu! Ei cumpără lemnul cu jumătate din preţ și îl vind 
pe urmă scump în Olanda. Haideţi să vindem aici buștenii mărunți, 
iar pe cei mari să-i ducem noi olandezilor. Cît va fi să scoatem peste 
prețul obișnuit, rămîne cîștigul nostru." 

Așa grăi vicleanul de Michel, iar plutașii se arătară mulțumiți, 
unii de dragul călătoriei și fiindcă ar fi vrut să vadă Olanda, alţii din 
dorinţa de cîștig. Doar unul singur, om cinstit, îi sfătui să nu pună în 
primejdie avutul stăpînului și să nu-l înșele. Ceilalţi nici că-l ascultară, 
nici că-și mai amintiră de vorbele lui... mai puţin Michel, care păstră 
totul în minte. 

Porniră deci cu pluta la vale, pe Rin. 

Michel sta la cîrmă și astfel ajunseră curînd la Rotterdam. 

Acolo li se plăti de patru ori preţul. Mai cu seamă buștenii 
lui Michel aduseră o groază de bani și, cînd se văzură cu atita bănet, 
plutașii din Pădurea Neagră nu mai știau de bucurie. Michel împărți 
cîștigul: un sfert pentru stăpîn, trei sferturi pentru ei. Și pe urmă, dă-i 
prin crișme, cu marinarii și cu tot felul de lepădături! Băură și risipiră 
la joc toţi banii. Pe plutașul cel cinstit, care îi sfătuise de bine, Michel 
îl vîndu unui neguţător de robi și nu se mai auzi nimic de soarta lui. 

De atunci se spunea printre feciorii din Pădurea Neagră că 
Olanda ar fi fost raiul pe pămînt, iar Michel Olandezul ajunse un fel 
de rege al lor. 

Lungă vreme stăpînii lemnari nu aflară nimic despre tirgul 
ce se făcea... Ţinutul se tot umplea de bani, de înjurături, de năravuri 
proaste, de bețţii și jocuri de noroc, care veneau în sus dinspre Olanda. 

Mai tirziu, cînd faptele ieșiră la lumină, Michel Olandezul 
parcă intrase în pămînt. Nu-l găsiră nicăieri, însă de murit n-a murit 
nici în ziua de azi... De o sută de ani umblă în chip de strigoi prin pădure 
și se zice că mulţi s-au îmbogăţit cu ajutorul lui, însă pe seama bietului 
lor suflet. Asta-i tot, încolo nu vă mai spun nimic. Un lucru e sigur: în 
nopțile cu lună, cum e asta de-acum, Michel Olandezul urcă pe Dimbul 
cu Brazi, unde-i interzis tăiatul, și doboară cei mai falnici copaci. L-a 
zărit chiar tatăl meu cum fringea, ca pe un pai, ditamai bradul de vreo 
patru picioare grosime. Dăruiește lemnul celor care se abat de la calea 
dreaptă și se înhăitează cu el; pe la miezul nopţii coboară buștenii la 
apă și îi duce olandezilor. Dar, să fiu eu domn și rege în Olanda, zău 
dacă n-aș pune tunurile să-l farme și să-l bage în pămînt! Căci toate 
vasele care poartă în carnea lor fie și o singură birnă adusă de acest 
Michel, se scufundă. De aici se trag atitea nenorociri care se întîmplă 
pe mare! Altminteri, cum ar putea să piară sub apă un vas minunat, 
puternic și încăpător? Însă de cîte ori Michel Olandezul doboară noap- 
tea, pe furtună, un copac din Pădurea Neagră, de atitea ori se desprinde 
o birnă veche din trupul unui vas; apa năvălește înlăuntru și vasul se 
scufundă cu oameni, cu șoareci, cu tot. 

Asta-i povestea lui Michel Olandezul și adevărul e că toate 
relele cîte sînt în Pădurea Neagră, de la dinsul se trag. Ei da, firește, 
poate să te facă bogat, însă eu unul n-aș lua nimic de la el! Nici în ruptul 
capului nu mi-aș dori să fiu în pielea unui Ezechiel cel Gros sau a lui 
Schlurker-cel-lung. Chiar și Regele Dansului cică i-ar fi căzut în gheare... 

Bătrinul adăugase șoptit, ca în taină, vorbele din urmă. 

Între timp, furtuna se domolise. Fetele aprinseră lampa și 
ieșiră sfioase din odaie. Bărbaţii, însă, după ce umplură un sac cu frun- 
ZiȘ, i-l așezară lui Peter Munk drept pernă pe cuptor, apoi îi spuseră 
noapte bună. 

Peter Cărbunarul nu mai visase nicicînd asemenea visuri 
grele ca în noaptea cu pricina. Ba se făcea că Michel Olandezul, crunt, 
mătăhălos, smucea din loc fereastra, întinzîndu-i cu braţ uriaș opungă 
de galbeni, pe care o scutura astfel încît banii sunau îmbietor și plăcut; 
ba i se părea că odaia e un tăpșan verde, nesfirșit, pe care se tot învir- 
tea călare Omuleţul de Sticlă, mic, prietenos și chicotind răgușit ca pe 
Dimbul cu Brazi. Ba îi biziia la urechea stingă: 


În Olanda e aur cît vrei, 
Pui mîna și iei! 

Fără multă treabă 

Vin banii degrabă! 


Ba îi picura în urechea dreaptă poezioara: Tu, în pădurea de 
brazi vistiernic, și o voce subţire îi șoptea: „Peter Munk, prostule, căr- 
bunarule, nu te pricepi tu să găsești o rimă la văzut, cu toate că te-ai 
născut duminică, la orele douăsprezece? Haide, caută rima, prostule!” 
Peter ofta și gemea în somn, trudindu-se să găsească o rimă. Dar, cum 
nu mai făcuse nicicînd așa ceva, cazna se dovedi deșartă. 

Deșteptîndu-se în zori, Peter găsi că visase un vis tare ciu- 
dat. Se așeză, și, proptindu-și coatele pe masă, gîndi cu luare-aminte 
asupra șoaptelor ce-i stăruiau în ureche... „Haide, caută rima, prostule!” 
își spuse la rindul lui, bătînd darabana pe frunte, cu degetele. Dar nici 
O rimă nu-i venea în Cap. 

Stătea așa încruntat, cu ochii tulburi, și căuta zadarnic o rimă 
la „văzut”, cînd trei flăcăi trecură prin faţa colibei, spre pădure, și unul 
din ei cînta: 


La vale cum coboară 
Din deal o am văzut 
Și-n cea din urmă oară 
Durerea-mi s-a născut. 

Parcă ţișni un fulger luminos prin urechea lui Peter. Cărbu- 
narul sări din loc și o zbughi pe ușă afară, căci nu era sigur că auzise 
întocmai cuvintul. Alergă după cei trei flăcăi și se repezi la cîntăreţ, 
apucîndu-l cam tare de braţ: 

— Stai, frate! strigă el. Ce rimă ai pus la „văzut'? Fă-mi plă- 
cerea și spune-mi ce ai cîntat adineaori! 

— Ce te viri, băieţaș? răspunse flăcăul din Pădurea Neagră. 
Am dreptul să cînt ce vreau. Şi lasă rogu-te braţul, că altminteri... 

— Ba nu! stărui Peter și îl strînse și mai tare de braţ. Spu- 
ne-mi ce ai cîntat! 

Ceilalţi doi, văzînd ce se petrece, nu stătură mult pe gînduri. 
Se năpustiră asupra lui Peter cu pumnii și îl bătură măr, încît acesta 
slobozi brațul cîntăreţului și căzu în genunchi. 

— Acum ţi-ai primit porţia, riseră flăcăii. Și ţine minte, cap 
sec, să nu te mai legi de oameni ca noi la drumul mare! 

— Am să ţin minte, cum nu! răspunse Peter oftînd. Dar, vă 
TOg, după ce mi-am luat papara, fiţi buni și spuneţi răspicat ce-a cintat 
ăstălalt. 

Flăcăii se porniră din nou pe ris și batjocură; dar cîntăreţul 
îi spuse totuși vorbele, după care plecară tustrei rizind și cîntind. 

— Prin urmare „văzut' cu „născut', rosti sărmanul Peter în 
timp ce se îndrepta anevoie din șale. „Văzut' cu „născut ! De-acuma 
las că mai vorbim o vorbuliţă, domnule de sticlă! 

Se întoarse în casă, apucă pălăria și ciomaeul, își luă rămas 
bun de la gazde și porni din nou spre Dimbul cu Brazi. 

Mergea încet, ginditor, căci trebuia să scor- 
nească şi un vers potrivit. În cele din urmă, cînd ajunse 
în preajma dimbului, unde brazii creșteau din ce în ce 
mai mari și mai deși, Peter găsi versul căutat și sări în 
sus de bucurie. Atunci, se ivi de după arbori o namilă 
de om, purtînd haine de plutaș și ţinînd în mină un par 
de lemn, uriaș cît un catarg. Văzindu-l cum vine agale, 
cu pași rari, bietul Peter aproape că se lăsă în genunchi, 
fiindcă — după judecata lui — nu putea să fie altul decit 
Michel Olandezul. Namila tăcea, în vreme ce Peter se uita cu coada 
ochiului la el, îngrozit de o asemenea făptură. Era cu cel puţin un cap 
mai înalt decît cei mai înalţi lungani pe care îi văzuse Peter vreodată; 
nu arăta nici tinăr, nici bătrîn, însă faţa o avea plină de brazde și încre- 
țituri; purta pieptar de pinză și niște cizme cumplit de mari, trase peste 
pantalonii de piele — așa cum aflase Peter din povești. 

— Peter Munk, ce cauţi la Dimbul cu Brazi? rosti înfricoșător 
regele pădurii, cu glas aprig și adînc. 

— Bună dimineaţa, vecine! răspunse Peter, voind să se arate 
curajos, dar tremurînd de frică. Dau să ajung acasă peste Dimbul cu 
Brazi. 





— Peter Munk! îl aţinti celălalt cu niște ochi crunţi. Drumul 
tău nu trece pe-aici. 

— Ei da... nu chiar, se bilbii Peter, însă azi e cald și mă gin- 
deam că o fi mai răcoare prin părțile astea. 

— Nu minţi, mă, cărbunarule, răcni Michel Olandezul cu glas 
tunător, că te pocnesc cu parul și te fac una cu pămîntul. Crezi că n-am 
văzut cum te rugai de pitic? adăugă el mai blind. Hai, du-te, a fost o 
prostie din partea ta. Bine măcar că n-ai știut versulețul. Că doar piticul 
e un zgircit și jumătate, nu-ţi dă decît pe sponci, iar dacă-ţi dă ceva, tot 
degeaba — nu te bucuri de trai. Ascultă, Peter, ești un biet calic și mă 
doare sufletul. Un băiat ca tine, isteţ și frumos, care ar putea să-și facă 
un rost pe lume, stă şi arde la cărbuni! În timp ce altora le curg talerii și 
ducaţii din mînecă, tu abia de poţi cheltui niște firfirici. Păcătoasă viaţă! 

— Adevărat, cum aţi zis, păcătoasă! 

— Dar n-o să ne speriem noi din asta, urmă namila de Michel. 
Am ajutat eu destui băieți cumsecade și n-o să fii tu cel dintii. la spune: 
cîte sute de taleri ţi-ar trebui pentru început? 

Vorbind astfel, își scutură tașca uriașă, plină cu bani, și Peter 
auzi iarăși zornăitul plăcut de azi-noapte, din somn. Inima îi zvicnea 
dureros, cu teamă. Fiori reci și calzi îl cutreierau, că doar Michel nu 
arăta ca unul care ţi-ar da banii de milă, fără să ceară nimic în schimb. 
Peter își aminti de cuvintele moșului, rostite în taină, despre bogătașii 
acelui ţinut și, mînat de o spaimă nelămurită, strigă: 

— Mulţumesc, domnule, dar nu vreau să am nimic de-a face 
cu dumneata! Te cunosc eu! 





155 


Wilhelm Hauff — HANUL DIN SPESSART 





Apoi o luă la picior și fugi de-a valma, de-i scăpărau călciiele. 
Însă duhul pădurii se ținea după el cu paşi nemăsurat de lungi și mor- 
măia surd, ameninţător: 

— O să-ţi pară rău, Peter! Ţi-e scris în frunte, ţi se citește în 
ochi că de mine nu scapi! Nu mai fugi așa! Ascultă o vorbă înţeleaptă! 
Uite colo e hotarul meu! 

Însă Peter, cînd auzi de hotar și zări în faţă un șănţuleţ, grăbi 
și mai mult pașii ca să treacă dincolo, încît Michel Olandezul trebui 
să alerge și mai tare la rîndul lui, blestemînd și înjuriînd. Dintr-un salt 
deznădăjduit, Peter sări șanțul, căci văzuse cum duhul pădurii se pre- 
gătea să arunce parul după el. Ajunse deci cu bine de partea cealaltă. 
În spatele său, parul se făcu ţăndări, de parcă sar fi lovit în văzduh de 
un zid, și o așchie lungă căzu lîngă Peter. Bucuros, acesta o ridică, voind 
s-o arunce înapoi găliganului de Michel, dar simţi pe loc că bucata de 
lemn i se mișcă în palmă și, spre groaza lui, se preface într-un șarpe 
uriaș, care porni iute să se caţere pe el, sisiind cu limba și fulgerind 
din ochi. Peter îl slobozi, dar șarpele i se și încolăcise pe braţ și, legă- 
nindu-și capul, se înălța către faţa lui. 

Deodată, un cocoș de munte mare de tot veni din zbor asupra 
șarpelui, îl înhăţă cu pliscul de cap și îl duse cu el în tării. Ca urmare, 
Michel Olandezul, stînd pe marginea șanțului și văzind cum cineva 
mai tare decit el îi umflă șarpele, începu să ţipe, să răcnească și să urle 
ca turbat. 





Tremurînd, sfirșit de oboseală, Peter își urmă drumul. Poteca 
suia tot mai sus, priveliștea se sălbăticea și curind flăcăul ajunse la 
bradul cel mare. Se înclină ca și în ajun dinaintea Omuleţului de Sticlă, 
care nu se vedea nicăieri, apoi rosti: 

Tu în pădurea de brazi vistiernic, 
Tu, peste codri stăpinul puternic, 
De sute de ani te lași văzut 

De cei ce duminica s-au născut. 


— De fapt, n-ai nimerit întru totul, dar, pentru că ești Peter 
Cărbunarul, treacă de la mine! răsună în preajmă un glăscior gingaș, 


plăcut. 


Mirat, Peter întoarse capul şi îl zări șezînd lingă un brad fru- 
mos pe un omule mititel, bătrin, cu pieptar negru, ciorapi roșii și pălărie 
mare pe cap. Avea o feţișoară fină, prietenoasă și o bărbuţă subţire ca 
fuiorul. Trăgea fum dintr-o lulea de sticlă albastră, ceea ce îi dădea un 
aer tare ciudat; iar cînd Peter se apropie mai mult, văzu cu uimire că 
și veșmintele, ghetele și pălăria piticului erau din sticlă colorată; se 

mlădiau însă pe trup la orice mișcare, de parcă sticla 
ar fi fost fierbinte. 

— L-ai întilnit pe mojicul de Olandez? 
întrebă Omuleţul, tușind ușurel după fiecare cuvînt. 
Avrut să te bage în sperieți, dar i-am spulberat parul 
vrăjit și n-are să-l mai capete înapoi în vecii vecilor. 

— Așa-i, domnule vistiernic, răspunse Peter, 
înclinindu-se adinc. Am tras o spaimă... N-oi fi chiar 
dumneata cocoșul de munte care a ucis șarpele? 
Dacă-i aşa, mulțam frumos! Însă eu unul am venit 
aici după sfat. Traiul mi-e strimtorat și greu; îndeobște, 
un cărbunar nu ajunge departe... or eu, fiind încă tînăr, 
m-am cugetat că, poate, într-un fel oarecare, aș izbuti 
să-mi aflu un rost mai bun. Cînd mă uit mai ales la 
alții cum s-au îmbogăţit nitam-nisam, de-aș lua ca 
pildă numai pe Ezechiel sau pe Regele Dansului, care 
întorc banii cu furca... 

— Peter, grăi piticul dojenitor suflînd fumul 
pînă departe, nu-mi vorbi de asemenea inși! Cu ce se 
aleg ăștia că par fericiți cîţiva ani, ca pe urmă să fie 

cu atit mai nefericiţi? Nu-ţi dispreţui meseria! Tatăl și bunicul tău au 
fost oameni de cinste, Peter Munk, tot cărbunari. N-aș vrea să cred că 
dorinţa de a trindăvi te-a adus la mine. 

Peter se sperie de aceste vorbe, se înroși la faţă și rosti: 

— Nu, domnule vistiernic al pădurii, doar știu și eu că trîn- 
dăvia... cum să zic... e începutul tuturor metehnelor. Dar să nu mi-o 
luaţi în nume de rău dacă mi-ar plăcea să duc altă viaţă. Cărbunarul, 
oricum, e un biet cărbunar, un om mărunt, pe cînd sticlarii, plutașii, 
ceasornicarii și ceilalți sînt mai bine văzuți. 

— Trufia calcă ades înaintea pierzării, grăi cu mai multă bliîn- 
deţe micul stăpîn al pădurii de brazi. Ciudată seminţie mai sînteţi și 
voi, oamenii! Rareori întilnești cîte unul mulțumit de starea în care 
s-a născut și a crescut. Și uite așa, dacă ai fi sticlar, ai rîivni la lemnărit, 
și dacă ai fi lemnatr, ţi-ar plăcea să fii domn pădurar ori să te muţi în 
locuinţa funcţionarului. Dar fie și așa! Dacă-mi făgăduiești că vei lucra 
cu sirg, atunci îți dau ajutor să te salți. Am obiceiul ca fiecărui om care 
s-a născut duminica, și vine de mă caută, să-i împlinesc trei dorinţe. 
Primele două sint slobode; pe cea de-a treia pot s-o resping, dacă văd 
că-i rea. Prin urmare, dorește-ţi ceva, însă, Peter, ceva bun și folositor. 

— Ura! Sînteţi un omuleţ de sticlă pe cinste și cu drept cuvint 
vi se zice vistiernic: toate comorile vă stau la îndemiînă. Așa, care va 
să zică, dacă pot să-mi doresc ceva pe placul inimii, atunci vreau întâi 
și-ntii să dansez mai bine decît Regele Dansului și să intru de fiecare 
dată la cîrciumă cu tot atiţia bani ca și Ezechiel. 

— Nătingule, se mînie piticul, ce dorinţă ticăloasă-i asta să 
dansezi bine și să ai bani de joc? Nu ţi-e rușine, Peter, să-ţi minţi astfel 
norocul? La ce-ţi folosește ţie și maică-tii că știi să dansezi? La ce-ţi 
folosesc banii dacă-i duci la cîrciumă și îi lași acolo ca și păcătosul de 
Rege al Dansului? Și-apoi rabzi iar toată săptămîna de foame și n-ai 
de nici unele. Îţi mai las încă o dorinţă slobodă! Dar ia aminte și gîn- 
dește temeinic! 

Peter se scărpină la ceafă și, după citeva clipe de cumpănă, 
rosti: 

— Păi atunci îmi doresc cea mai frumoasă și mai bogată sti- 
clărie din Pădurea Neagră, cu toate cele de trebuinţă și cu banii ce se 
cer pentru întreţinerea ei. 

— Și altceva nimic? întrebă Omuleţul îngrijorat. Altceva 
Nimic, Peter? 

— De... Aţi putea să-mi daţi și un cal și o trăsurică. 

— Oh, Peter, cărbunar fără minte! strigă mititelul și, de mînie, 
aruncă luleaua aprinsă într-un brad gros, încît aceasta se sparse în 
sute de bucăţi. Cai? Trăsuri? Minte, ascultă ce-ţi spun, minte de om 
sănătos și pricepere trebuia să-ţi dorești, nu cal și trăsurică... Dar nu 
te întrista. Fac eu să nu ieși în pagubă, căci dorinţa asta de-a doua n-a 
fost chiar proastă de tot. O sticlărie bună poate hrăni pe stăpînul și pe 
meșterul ei. Dacă ţi-ai fi dorit pe deasupra minte și pricepere, atunci 
caii și trăsurile ar fi venit de la sine. 





— Staţi, domnule vistiernic, zise Peter, mai am dară încă o 
dorinţă... Și-aș putea să-mi doresc minte, nu-i așa, dacă vi se pare că-mi 
trebuie chiar atit de mult. 

— Nu acum! Mai ai de trecut prin destule încercări și-atunci 
O să fii bucuros că ţi-a mai rămas o dorinţă... Și cu asta s-a isprăvit, 
întoarce-te acasă! vorbi micul duh al brazilor, scoțind o punguţă din 
buzunar. Aici sînt două mii de guldeni. Vezi să-ţi ajungă! Să nu vii la 
mine după parale, că va trebui să te spînzur de bradul cel mai înalt! Am 
luat obiceiul ăsta de cînd locuiesc aici în pădure! Vezi dară că acum trei 
zile a murit bătrinul Winkfritz, care avea o sticlărie mai jos de pădure. 
Mergi acolo miine dimineaţă și caută s-o cumperi pe bani cinstiţi. Fii 
sănătos și harnic, și-o să mai trec eu pe la tine din cînd în cînd, să te ajut 

cu sfatul și cu fapta, că doar nu mi-ai cerut și mintea care s-ar cuveni. 
Dar ţi-o spun deschis: prima ta dorinţă a fost rea! Lasă-te de cîrciumi, 
Peter, că nimeni nu și-a găsit vreodată fericirea acolo. 

Vorbind astfel, omuleţul dădu la iveală o altă lulea dintr-o 
sticlă albă ca osul și — îndesînd-o cu muguri uscați de brad — și-o puse 
în gura mică, fără dinţi. Scoase apoi o cogeamite lentilă, o ţinu în drep- 
tul soarelui și-și aprinse luleaua. După ce isprăvi, îi întinse prietenos 
mina lui Peter, îi mai dădu citeva sfaturi de drum și, trăgind din lulea 
și suflînd din ce în ce mai iute, se făcu nevăzut într-un nor de fum ce 
mirosea a tutun fin olandez adevărat. Plutind încet, norul se pierdu 
în văzduh printre virfurile brazilor. 

Întors acasă, Peter o găsi pe maică-sa foarte îngrijorată. Biata 
femeie crezuse că i-au luat feciorul în armată. Peter însă era vesel, 
bucuros și îi povesti că s-a întîlnit la pădure cu un prieten care l-a împru- 
mutat cu bani, ca să-și facă rost de-un trai mai bun decît cărbunăritul. 
Deși maică-sa locuia de treizeci de ani într-o colibă de cărbunar și se 
obișnuise cu feţele pline de funingine — cum se obișnuiește o morăriță 
cu bărbatul ei alb de făină — era totuși încă destul de trufașă pentru ca, 
ascultind vorbele lui Peter despre viitorul lor strălucit, să-și mărturi- 
sească și ea disprețul pentru starea de pînă acum. 

— Ei da, grăi diînsa, ca mamă de fecior cu sticlărie, o să arăt 
și eu altcum decît vecina Grete sau Bete, iar la biserică o să șed în faţă, 
printre oamenii înstăriți. 

Pe de altă parte, Peter căzu repede la învoială cu moștenitorii 
sticlăriei. Îi păstră pe lucrătorii cei vechi și, zi de zi, noapte de noapte, 
fabrica sticlă. La început, meseria îi plăcu. Cobora încet scara, se plimba 
de colo-colo, cu pași rari, cu mîinile în buzunar, se uita la una, la alta, 
mai arunca o vorbă de care lucrătorii făceau de obicei mult haz și marea 
lui bucurie era să stea de faţă la suflatul sticlei; ba uneori se apuca și el 
de lucru, închipuind din plămada moale tot felul de ciudăţenii. Peste 
puţin însă se plictisi, începu să vină la sticlărie doar cîte un ceas pezi, 
apoi o dată la două zile, apoi numai o dată pe săptămînă, iar lucrătorii 
făceau ce le trecea prin cap. Și toate astea, din pricina circiumei. Căci 
în duminica aceea, după ce se întorsese de la Dimbul cu Brazi, Peter 
alergă degrabă la cîrciumă, unde Regele Dansului se și legăna după 

Muzică, iar Ezechiel cel Gros, cu bărdaca dinainte, arunca de-acum cu 
zarurile jucînd pe taleri din cei mășcaţi. Peter băgă iute mina în buzu- 
nar ca să vadă dacă Omuleţul de Sticlă se ţine într-adevăr de cuvînt, 
și — ce să vezi! — buzunarul era plin cu aur și argint. de altfel și picioa- 
rele îi zvicneau și-i scăpărau, de parcă ar fi vrut să ţopăie, să intre în 
Joc, așa că — după ce se sfirși primul dans — Peter își săltă perechea și 
se luă la întrecere cu Regele Dansului. Cînd acesta sărea în sus preţ 
de trei picioare, Peter sărea patru; și cînd celălalt bătea în pas mărunt, 
alunecat, Peter se răsucea și își mlădia picioarele, încît lumea din jur 
aproape că-și pierdea cumpătul de uimire. Iar cînd în sala de dans se 
răspindi vestea că Peter și-a cumpărat o sticlărie, cind văzu lumea că, 
ori de cîte ori zbura pe lingă muzicanți, Peter le arunca un pumn de 
gologani, atunci uimirea nu se mai potoli defel. Unii ziceau că ar fi 
găsit o comoară în pădure, alţii că ar fi moștenit averea cuiva... Cu toţii 
îl cinsteau și-l socoteau acum un bărbat cu greutate, doar pentru că 
avea bani. Deși se ușură în acea seară de douăzeci de guldeni, buzu- 
narul lui Peter totuși suna și zornăia ca și cum i-ar fi rămas încă vreo 
sută de taleri. 

Văzind că oamenii îl ţin la mare cinste, Peter nu-și mai Încă- 
pea în piele de mindru și bucuros. Arunca banii cu pumnul, dar îi ajuta 
și pe nevoiași, căci ţinea minte cît de greu îl apăsase în trecut sărăcia. 
Regele Dansului pierdu rușinos în faţa noului dansator, care dovedea 
O dibăcie de neîntrecut; astfel că Peter fu poreclit Împăratul Dansului. 
Duminicile, pină și cei mai aprigi jucători nu cutezau ce cuteza Peter, 
dar nici nu pierdeau ca el. Totuși, cît pierdea, tot atita cîștiga, fiindcă 
lucrurile se petreceau aidoma cum îi ceruse dînsul Omulețului de Sticlă. 
Dorise să aibă totdeauna în buzunar banii pe care îi avea și Ezechiel 
cel Gros; or, acuma pierdea tocmai la Ezechiel. Dar cum pierdea două- 
zeci, treizeci de guldeni și Ezechiel îi umfla, cum se trezea din nou cu 
bani în buzunar. 

Încet-încet, ajunse însă mai trîndav și mai pătimaș decît cei 
mai înrăiți firtați din Pădurea Neagră și lumea începu să-i spună mai 
degrabă Peter Jucătorul decît Împăratul Dansului. Ședea la masa de 
joc în mai toate zilele de lucru. Sticlăria mergea din rău în mai rău, și 
asta din lipsa de minte a lui Peter. Îi zorea pe lucrători să facă sticlă cât 

se poate de multă; dar, cumpărînd sticlăria, el nu cumpărase și taina 
unde anume ar putea vinde sticla la preţul cel mai bun. Pînă la urmă, 
nu se mai descurca în atita sticlă și o vindea cu jumătate de preț negus- 
torilor în trecere, numai ca să-i poată plăti pe lucrători. 

Într-o seară venea de la cîrciumă și, în ciuda vinului ce-l băuse 
ca să se înveselească, gindea cu jale și groază la destrămarea avutu- 
lui său. Deodată, simţi pe cineva alături. Întoarse capul şi ce să vezi! 
Omuleţul de Sticlă! Lui Peter îi sări pe loc țandăra; încrezut și ţifnos, 
jură că numai piticul e vinovat de nenorocirea lui. 

— Ce mi-e calul, ce mi-e trăsurică! strigă el. La ce-mi folo- 
sește sticlăria cu sticlă cu tot? Pe vremea cînd eram un biet cărbunar 
o duceam mai bine și fără bătaie de cap. Acuma nici nu știu cînd pică 
portărelul să-mi preţuiască avutul și să mi-l scoată la mezat din pri- 
cina datoriilor. 

— Așa? se încruntă Omuleţul de Sticlă. Așa?! Eu port vina că 
te-ai nenorocit? Asta-i mulţumirea pentru binefacerile mele? Cine te-a 
pus să dorești ca un netot? Voiai să fii sticlar, fără să știi unde o să vinzi 
sticla? Nu ţi-am spus eu să alegi cu chibzuinţă? Dar ţi-a lipsit mintea, 
Peter. Mintea și priceperea ţi-au lipsit. 

— Ce minte și pricepere! 
se răsti Peter. Sînt un băiat la fel 
de deștept ca şi ceilalți. Îţi arăt eu 
numaidecit! 

Și răcnind astfel, îl apucă 
pe Omuleţ de guler și îl strînse 
vîrtos. 

— De-acu ești în mîna 
mea, vistiernice! strigă el. O să-ţi 
spun și a treia dorinţă, să mi-o înde- 
plinești! Să-mi dai pe loc două sute 
de mii de taleri mășcaţi, și o casă și... 
aoleu! ţipă el ca din gură de șarpe, 
scuturîindu-și mina. 

Căci Omuleţul se prefă- 
cuse în sticlă topită, fierbinte, care 
îl fripse ca focul. Apoi, nu se mai 
văzu nicăieri. 

Cîteva zile în șir, umbliînd cu mina umflată, Peter se gîndi la 
nerecunoșştinţa și la nebunia lui. Își alungă mai apoi părerile de rău, 
chibzuind: „Ei, și dacă o să-mi scoată la mezat sticlăria și toate cele, 
încă-mi mai rămîne Ezechiel cel Gros. Cîtă vreme o să aibă el bani, în 
toate duminicile, atita vreme n-o să-mi lipsească nici mie." 

Da, Peter Și cînd n-o să mai aibă? Drept pildă grăitoare 
chiar asta se și petrecu într-o zi. Era duminică. Peter veni la cîr- 
ciumă cu trăsura. Mușteriii își scoaseră capetele pe fereastră, iar 
unul dintre ei zise: 

— Ia te uită, Peter Jucătorul! 

— Da, Împăratul Dansului, sticlarul cel bogat! vorbi al 





doilea. 

Al treilea însă dădu din cap și rosti: 

— Mai las-o baltă cu bogăţia! Se pare că ar avea o mulțime 
de datorii și un om de la oraș spunea deunăzi că portărelul n-o să mai 
aștepte mult pînă să-i scoată averea la mezat. 

Între timp, Peter cel Bogat, salutîndu-i cu mîndrie și nobleţe 
pe mușteriii ce-și ițţeau capetele la ferești, cobori din trăsură și strigă: 

— Bună seara, jupîne! A venit Ezechiel cel Gros? 

La care un glas adînc îi răspunse dinlăuntru: 

— Hai, Peter, vino, că ţi-am păstrat locul! Sintem cu toţii aici 
Și jucăm. 

Peter Munk intră în cârciumă, băgă iute mîna în buzunar și 
înțelese că Ezechiel trebuie să fie plin de bani, căci și buzunarul lui 
era burdușit. Se așeză la masă, lîngă ceilalți, mai cîștigă, mai pierdu, 
Și iar, și iarăși, pină se lăsă noaptea, și oamenii cinstiți goliră cîrciuma 
îndreptîndu-se spre casele lor. Apoi mai jucară și la lumina lămpii pină 
ce doi firtaţi spuseră: 

— Sus! Ne ducem acasă, la neveste și copii! 

Dar Peter, care tocmai pierduse un rind, stărui pe lingă 
Ezechiel cel Gros să mai rămînă. Acesta se codi lungă vreme, după 
care grăi: 

— Bine, mai întîi să-mi număr banii, pe urmă mai jucăm, 
însă nu pe mai puţin de cinci guldeni jocul, altminteri ar fi o copilărie. 

Scoase punga și găsi în ea o sută de guldeni, drept care Peter, 
știind că are și el atîta, nici nu mai trebui să-i numere pe-ai săi. 

Dacă pînă atunci Ezechiel cîștigase frumușel, acum pierdea 
întruna și înjura de mama focului. Cum arunca zarul și nimerea o 
„dublă, cum nimerea și Peter una, însă cu două punctișoare mai mult. 
Atunci Ezechiel, furios, aruncă pe masă ultimii cinci guldeni și spuse: 

— Încă o dată! Și dacă pierd, tot nu mă las! Mă împrumuţi tu 
din cîștigul tău, Peter! Un jucător cinstit își ajută tovarășul la nevoie... 

— Oricât, fie și o sută de guldeni, se învoi Împăratul Dansu- 
lui, bucuros de cîștig. Ezechiel aruncă zarul și nimeri cincisprezece. 

— Așa! strigă el. Acum să te văd! 

Peter în schimb aruncă optsprezece, și-n aceeași clipă auzi 
un glas greu, răgușit, în spatele lui: 

— Gata, cu asta s-a terminat. 

Privi îndărăt și îl recunoscu, stînd ca o namilă, pe Michel 
Olandezul. Înfricoșat, scăpă din mînă banii pe care tocmai îi cîştigase. 
Dar Ezechiel nici măcar nu-l vedea pe duhul pădurii, ci îi cerea lui Peter 
să-l împrumute cu zece guldeni și să joace mai departe. Parcă prin vis, 
acesta viri mîna în buzunar, însă nu găsi nici un sfanţ... Scotoci și în 
celălalt buzunar, dar îl găsi gol, întoarse haina, o scutură, dar nu căzu 
nici o para chioară; atunci abia își aminti că prima lui dorinţă fusese 
ca să aibă mereu atiţia bani câţi are și Ezechiel cel Gros. Totul pierise 
ca fumul. Cîrciumarul și Ezechiel se uitau la el miraţi cum tot caută 
și nu-și găsește banii; întîi nu le veniră să creadă că nu mai are nimic! 
Mai apoi, după ce-i scotociră și ei buzunarele, se mîniară foc, jurind că 
Peter e un vrăjitor ticălos, care le-a făcut vint banilor — atit alor săi cât 
și celor cîștigaţi — în tainița lui de acasă. Peter se apără cit putu, însă, 
privite dinafară, toate faptele vorbeau împotriva lui. Ezechiel spunea 
că va face ca toţi locuitorii din Pădurea Neagră să afle povestea asta 
cumplită, iar jupinul cîrciumar făgădui să plece a doua zi în zori la 
oraș și să-l dea în judecată pe Peter Munk pentru vrăjitorie, voind cu 
tot dinadinsul, zicea el, să fie de faţă cînd îl vor arde pe rug. Apoi se 
năpustiră ca turbaţi asupra lui, îi smulseră pieptarul și îl zvirliră pe 
ușă afară. 

Nici o stea nu licărea pe cer cînd Peter se furișă amărit spre 
casă. Pe drum, mergînd alături de el, izbuti să recunoască o umbră 
neagră care, în cele din urmă, îi vorbi următoarele: 

— S-a isprăvit cu tine, Peter Munk, s-a dus cu strălucirea ta! 

Ei, păi asta puteam să ţi-o prezic încă de-atunci cînd n-ai vrut să mă 
asculți și ai fugit la piticul de sticlă. Acum vezi și tu cu ce te alegi cînd 
nu-mi iei în seamă sfatul. Încearcă o dată cu mine, că mi-e milă de 
soarta ta. Nimeni nu s-a căit vreodată că mi-a cerut ajutor. Dacă nu te 
sperie drumul, poţi să vii să-mi vorbești miine, toată ziua, la Dimbul 
cu Brazi, doar să mă strigi înainte. 

Peter înţelese cine-i umbra de lingă el și îl cuprinse groaza. 
Nu răspunse nimic și o ţinu într-o goană pînă acasă. 


Povestitorul abia rosti aceste cuvinte, că fu deodată între- 
rupt de un zgomot de afară. În faţa hanului se auzea huruit de roţi, 
glasuri care strigau să li se aducă luminări, bătăi puternice în poartă, 
lătrat zgomotos de cîini. Cărăușul și calfele săriră în sus și se repeziră 
la fereastra care dădea spre poartă, să vadă ce se petrece. La lumina 
palidă a unui felinar zăriră în fața hanului o caleașcă mare. Dinăun- 
tru tocmai coborau două femei, cu obrazul acoperit de văl, ajutate de 
un bărbat înalt. Un vizitiu în livrea deshăma caii, în timp ce un valet 
dezlega cufărul. 

— Domnul să-i aibă în pază, rosti oftind cărăușul. Dacă aceșş- 
tia scapă nevătămaţi, atunci nu mă mai tem nici eu pentru căruța mea. 

— Liniște! șopti studentul. Cred că nu pe noi ne pîndesc tîl- 
harii, ci pe aceste doamne. Pesemne că cei de jos au fost înștiințaţi de 
sosirea acestor călători. Dacă le-am putea da de veste! Dar, ia stai! În 
tot hanul nu-i decît o singură cameră ca lumea, potrivită pentru niște 
doamne. Camera vecină cu a mea. Cu siguranţă că acolo vor fi conduse. 
Staţi liniștiți aici. O să încerc să vorbesc cu slujitorii. 

După ce stinse luminările, lăsînd-o aprinsă numai pe aceea 
pe care i-o dăduse hangiţa, tinărul se furișă în camera lui. Acolo ascultă 
încordat ce se petrece dincolo de ușă. 

Nu trecu mult și se auziră pași pe scară. Cele două doamne, 
însoțite de hangiţă, urcau treptele, îndreptindu-se spre camera alăturată 
de a lui. Hangiţa le îndemnă mieroasă să se culce cît mai repede, fiindcă 
erau, desigur, obosite de drum, și plecă. Curînd, studentul desluși pe 
scară pași grei, bărbătești. Atunci crăpă ușa cu băgare de seamă și-l zări 

pe bărbatul cel înalt care ajutase doamnelor să coboare din caleașcă. 
Purta straie de vinător, și la briu avea un cuţit de vinătoare. Părea să fie 
un căpitan de poștă sau însoţitorul doamnelor străine. Văzindu-l sin- 
gur, studentul deschise repede ușa și-i făcu semn să intre la el. Omul se 
apropie mirat și, înainte de a apuca să întrebe ceva, studentul îi șopti: 

— Domnule, în noaptea aceasta aţi nimerit într-un cuib de 
tilhari. 

Străinul se sperie. Studentul îl trase însă înăuntru și îi povesti 
despre întîimplările ciudate din han. 

Vînătorul părea foarte îngrijorat. Îi povesti tînărului că doam- 
nele, o contesă și camerista ei, voiseră să călătorească toată noaptea, 
dar, la o distanţă de o jumătate de oră de han, le ieșise în cale un călăreț 
și le întrebase încotro mergeau. Aflind că aveau de gînd să petreacă 
noaptea prin Spessart, le povăţuise să n-o facă, fiindcă în pădure le 
pindeau mari primejdii. 

— Ascultaţi sfatul unui om de treabă, adăugase el, și renun- 
țaţi la această hotărire. Nu departe de aici se află un han. Chiar dacă 
nu vă place și vă vine peste mină, e mai bine să înnoptaţi acolo decit 
să călătoriţi prin bezna asta și să vă primejduiţi viaţa fără rost. 

Drumețul păruse un om cinstit, cumsecade, și fiindcă contesa 
se temea să nu fie atacată de tilhari, l-a ascultat și a poruncit vizitiului 
să oprească la han. 

Vinătorul socoti de datoria lui să le vestească pe doamne de 
primejdia ce le pindea. Intră în cealaltă cameră și, după puţin timp, 
deschise ușa care despărțea odaia contesei de cea a studentului. Con- 
tesa, care părea să aibă vreo patruzeci de ani, intră palidă de spaimă 
în camera studentului și-l rugă să repete ceea ce-i spusese vinătorului. 
Apoi se sfătuiră cum să iasă din încurcătură. Pînă la urmă hotăriră să se 
adune fără gălăgie laolaltă, atît cei doi slujitori, cît și cărăușul și calfele, 
ca să fie măcar împreună în aceste clipe de primejdie. 

După ce făcură așa cum plănuiseră, încuiară ușa care dădea 
din camera contesei spre coridor și îingrămădiră în faţa ei scrinuri și 
scaune. Contesa și camerista se așezară pe pat iar cei doi slujitori răma- 
seră de veghe. Ceilalţi oaspeţi, însă, împreună cu viînătorul, se așezară 
la o masă în camera studentului, hotăriţi să înfrunte primejdia. 

Erau aproape orele zece. În han domnea o liniște adîncă. Părea 
că nimeni și nimic nu avea să-i tulbure pe oaspeţi. Făurarul spuse 
într-un tîrziu: 

— Ca să gonim somnul, ar fi bine să ne trecem vremea ca și 
pînă acum. Fiecare dintre noi cunoaște o mulțime de povești și — dacă 
domnul vinător nu are nimic împotrivă — să istorisim mai departe. 

Vinătorul nu numai că nu se împotrivi, ci ca să arate că încu- 
viințează întru totul acest fel de a-și petrece timpul, ceru să povestească 
și el o întimplare. Și începu: 

AVENTURILE LUI SAID 


Pe vremea lui Harun al Rașid, stăpînul Bagdadului, locuia 
la Bassora un om cu numele de Benezar. Benezar avea destulă avere 
ca să ducă un trai liniștit și tihnit, fără să se indeletnicească cu negoţul. 
Într-o bună zi, omului acestuia i s-a născut un fiu, dar el nu şi-a schim- 
bat cîtuși de puţin felul de viaţă. 

— De ce să mă apuc de negoţ la bătrineţe? le spunea el vecini- 
lor. Ca să-i las moștenire lui Said, fiul meu, o mie de galbeni mai mult, 
dacă fac alișveriș bun, sau o mie mai puţin, dacă-mi merge 
prost? Doar unde mănîncă doi are loc și-al treilea, zice pro- 
verbul, și dac-o fi băiat destoinic, n-o să ducă lipsă de nimic. 

Așa a grăit Benezar și s-a ţinut de cuvint, căci nu 
l-a învăţat pe fiul său nici negoţul, nici vreun meșteșug. În 
schimb, citea mereu împreună cu el din cărțile înţelepciunii. 
Și fiindcă socotea că, în afară de învăţătură și de cinstirea 
bătrinilor, era potrivit ca acesta să fie îndrăzneţ și să aibă 
mină ageră, l-a deprins de mic cu meșteșugul armelor. Așa 
și-a dobindit Said, de timpuriu, faima de a fi un strașnic 
luptător printre prietenii de o seamă cu el și chiar printre 
tinerii mai răsăriţi, iar la călărie și înot nu-l întrecea nimeni. 

Împlinind optsprezece ani, taică-său l-a trimis la 
Mecca, să se roage la mormîntul Profetului și să se deprindă 
cu cele sfinte, după cum cere datina și poruncește Profetul. 
Însă înainte de a pleca, tatăl lui l-a chemat la el, l-a lăudat 
pentru cuminţenia sa și l-a povăţuit cum să se poarte și mai 
departe. Apoi i-a dat bani și i-a zis: 





Aventurile lui Said 





— O să-ţi mai spun ceva, Said, fiul meu! Eu nu cred în închi- 
puiri. Mărturisesc că-mi place să ascult povești cu zine și vrăjitori, ca 
să-mi trec vremea în chip plăcut, dar departe de mine să mă las amă- 
git de asemenea plăsmuiri, cum fac cei neștiutori. Departe de mine 
credinţa că duhurile acestea sau ce-or mai fi ar avea înriurire asupra 
vieții oamenilor, asupra faptelor lor. Maică-ta, însă, care a părăsit viaţa 
de acum doisprezece ani, a crezut în bazaconiile astea întocmai ca în 
Coran. Mai mult chiar, într-o clipă de singurătate, punîndu-mă să jur 
că nimeni în afară de copilul nostru nu va cunoaște taina aceasta, mi-a 
mărturisit că, de cînd venise pe lume, se aflase sub ocrotirea unei zine. 
Am luat-o în ris. Totuși nu pot să tăgăduiesc, Said, că la nașterea ta s-au 
petrecut unele lucruri care m-au pus pe ginduri. Ploaia nu a contenit 
toată ziua, tunetul a bubuit întruna, iar cerul s-a întunecat atît de mult 
că nu puteai desluși slovele decît la lumina opaiţului. La ceasurile patru 
după-amiază mi s-a vestit nașterea unui băiețel. M-am îndreptat în 
grabă spre încăperile mamei tale ca să-mi văd prima odraslă și să-i 
dau binecuvîntarea, dar slujnicele adunate grămadă în faţa ușii mi-au 
spus că nu-i este îngăduit nimănui să intre în iatac. Zemira, mama ta, 
voia să fie singură și poruncise ca toată lumea să iasă afară. Am bătut 
la ușă, dar n-am primit nici un răspuns. 

Stăteam cam supărat în faţa ușii, printre slujnice, cînd cerul 
s-a înseninat în chip atît de neașteptat, cum n-am mai pomenit nicio- 
dată: peste orașul nostru drag, Bassora, arcuia — cu adevărat ca într-o 
minune — o boltă limpede, azurie, străjuită de jur împrejur de nori 
negri și ameninţători, printre care fulgerele scăpărau și șerpuiau. Toc- 
mai mă uitam curios la această priveliște neobișnuită, cînd iată că ușa 
încăperii în care se afla soţia mea s-a dat deodată de perete. Atunci am 
poruncit slujnicelor să mă aștepte afară și am intrat singur ca s-o întreb 
pe mama ta de ce se închisese în iatacul ei. Odată aflat înăuntru m-a 
învăluit o mireasmă îmbătătoare de trandafiri, garoafe și zambile, care 
m-a ameţit. Soţia mea mi-a întins pruncul... pe tine! Aveai la gît un flu- 
ieraș de argint prins cu un lănţișor de aur, subţire ca un fir de mătase. 

— Zina cea bună de care ţi-am povestit a fost aici, mi-a spus 
mama ta. I-a adus băiatului darul acesta. 

— Ea a fost deci vrăjitoarea care a înseninat cerul și a lăsat 

în urma ei mireasma de trandafiri și de garoafe? am întrebat eu, rizind 
neîncrezător. Ar fi putut să-i dăruiască ceva mai de preţ decit fluierașul 
ăsta. De pildă: o pungă cu aur, un căluţ, sau așa ceva. 

Atunci mama ta m-a rugat cu lacrimi în ochi să n-o iau în 
ris, fiindcă zînele se supără ușor și binecuvîntarea lor se preschimbă 
în blestem. 

I-am făcut pe plac și am tăcut. Era bolnavă și nu voiam s-o 
supăr. Și n-am mai pomenit multă vreme despre această întimplare 
ciudată. 

După șase ani, în ciuda tinereţii ei, mama ta a simţit că i se 
apropie sfirșitul. Mi-a încredinţat fluierașul și mi-a cerut să-i făgădu- 
iesc că ţi-l voi da în ziua cînd vei împlini douăzeci de ani și să nu te las 
să pleci din casa părintească nici cu un ceas mai devreme. Apoi și-a 
dat sufletul. Iată darul — a zis Benezar, scoţind dintr-o mică besactea 
un fluieraș de argint atirnat de un lanţ lung de aur. Ţi-l dau astăzi, la 
optsprezece ani, în loc de douăzeci, deoarece pleci, și cine știe dacă nu 
mă voi alătura strămoșilor mei pină la-ntoarcerea ta. Nu văd nici un 
temei să mai rămiîi încă doi ani aici, numai ca să împlinești dorința 
temătoarei tale mame. Ești un băiat de ispravă, isteţ, miînuiești armele 
cu iscusinţa unui tinăr de douăzeci și patru de ani și socot că ești tot atît 
de înţelept ca și cînd ai avea douăzeci de ani. Pleacă, așadar, sănătos și, 
de te vei afla în clipe de bucurie sau te va lovi o nenorocire — păzească-te 
Cerul de așa ceva — îndreaptă-ţi gindul către părintele tău. 

Așa a grăit Benezar din Bassora la plecarea fiului său. Miș- 
cat, Said și-a luat rămas bun de la el, și-a prins lănţișorul de gât, a virit 
fluierașul la briu, a încălecat și a pornit spre locul unde se adunau 
caravanele ce porneau spre Mecca. În scurt timp s-au strîns vreo opt- 
zeci de cămile și multe sute de călăreţi. Caravana a pornit și, odată cu 
ea, a ieșit și Said pe porţile Bassorei, orașul lui de baștină, pe care nu 
avea să-l mai vadă vreme îndelungată. 

La început, noutatea unei astfel de călătorii și lucrurile nema- 
ivăzute pe care le întîlnea, l-au cucerit. Dar cînd s-a apropiat de deșert, 
trecînd prin locuri din ce în ce mai pustii, au început să-i roiască prin 
minte tot felul de ginduri, să-i răsune în urechi cuvintele de rămas bun 
ale tatălui său, Benezar. 

Atunci a scos fluierașul, s-a uitat la el, l-a întors pe toate păr- 
țile și în cele din urmă l-a dus la gură, vrînd să afle cît de limpede și 
de frumos îi era sunetul. Fluierașul a rămas însă mut. Said și-a umflat 
obrajii și-a suflat încă o dată din răsputeri dar n-a izbutit să scoată 
nici un sunet. Furios pe darul acesta atît de nefolositor, l-a vârit la briu. 
Curind, însă, gindurile i-au zburat iarăși spre vorbele tainice rostite de 
maică-sa. Auzise şi el despre ziîne, dar în Bassora nu știa ca vreunul din 
oamenii pe care-i cunoștea să fi fost ocrotit de o fiinţă supranaturală. 
Toate întimplările de felul acesta erau povestite de obicei ca și cum 
s-ar fi petrecut în țări îndepărtate și în timpuri străvechi. Said era deci 
încredinţat că pe vremea lui nu mai existau astfel de năluci, sau că, 
în orice caz, zinele nu mai veneau pe pămînt și nu se mai amestecau 
în soarta oamenilor. Dar deși era convins că așa stăteau lucrurile, gîn- 
dul că cu mama lui se petrecuse ceva tainic, supranatural, nu-i dădea 
pace. Așa merse el călare, visînd, din zori și pină-n seară. Cu ceilalţi 
călători nu se amesteca în vorbă și nici măcar nu auzea cîntecele și 
risetele acestora. 

Said era un tînăr tare chipeș. Avea privirea semeaţă, dirză și 
gura minunat croită. Deși foarte tinăr, în întreaga sa făptură era atita 

demnitate cum rar întilneai la această vîrstă: ţinuta sa pe cal, dreaptă 
și mlădioasă în același timp, straiele războinice cu care era îmbrăcat, 
totul atrăgea privirile călătorilor. Un drumeţ mai virstnic, care călărea 
lingă el, s-a apropiat de dinsul, încercînd cu fel și fel de întrebări să-i 
iscodească și mintea. Said, învăţat să respecte bătrineţea, a răspuns cu 
modestie, dar cu înţelepciune și chibzuinţă, așa că bătrînul a rămas 
încîntat. Deoarece însă tînărul se gindea toată ziua numai la un sin- 
gur lucru, a adus vorba și de lumea tainică a zînelor și pînă la urmă l-a 
întrebat pe bătrin, deschis, dacă el crede că există zine, duhuri bune 
sau rele care-i iau pe oameni sub oblăduirea lor sau îi prigonesc. 

Bătrinul și-a netezit barba, a clătinat din cap și a zis: 

— N-aș putea să-ți spun că n-au existat astfel de povești, dar 
eu n-am văzut niciodată un pitic sau vreun uriaș din poveste, vreun 
vrăjitor sau o zină. 

Apoi i-a istorisit tînărului o sumedenie de basme minunate. 
Ameţit de atitea povești, Said a început să creadă că toate cîte se petre- 
cuseră la nașterea sa — schimbarea vremii, mireasma dulce de trandafiri 
și zambile — fuseseră niște semne bune, prevestitoare de noroc, că se 
afla sub ocrotirea unei zine puternice și mărinimoase și că primise 
fluierașul în dar ca s-o cheme pe zînă la nevoie. Toată noaptea a visat 
numai castele, cai năzdrăvani, duhuri și alte ciudăţenii, cutreierind 
pînă în zori ţara basmelor. 

Din păcate, însă, a doua zi și-a dat seama că toate nălucirile 
care i se năzăreau și-n vis, și cind era treaz, se destrămau ca fumul. 

Caravana mergea din zori și pînă-n noapte, cu pas domol, iar 
Said călărea mereu lingă bătrin. Deodată, într-o zi, undeva în zare s-au 
ivit niște umbre întunecate. Unii spuneau că sînt dune de nisip, alții 
credeau că se îngrămădiseră nori negri, iar alții socoteau că le ieșise în 
cale o altă caravană. Bătrinul, care bătuse de multe ori aceste drumuri, 
strigă însă cu glas tare că-i pindește o mare primejdie — se apropie o 
ceată de tilhari. Bărbaţii au pus mîna pe arme și s-au așezat roată în 
jurul femeilor și a cămilelor încărcate cu mărfuri, gata de apărare. 

Umbra întunecată se mișca încet în pustiu, aidoma unui stol 
uriaș de berze, gata să-și ia zborul către zări străine. Se apropia însă din 
ce în ce mai repede și, curind, au început să se deslușească oamenii cu 
sulițele lor, năpustindu-se ca fulgerul asupra caravanei. 

Bărbaţii s-au apărat vitejește, dar cei peste patru sute de til- 
hari i-au înconjurat din toate părţile; ucideau de departe călătorii, iar 
la urmă s-a ajuns la luptă cu suliţele. 

În clipele acelea cumplite, Said, care lupta vitejește în fruntea 
tuturor, și-a amintit de fluierașul său, l-a scos repede, l-a dus la gură și 
a suflat în el, dar l-a lăsat să cadă dezamăgit. Fluierașul nu scotea nici 
un sunet. În deznădejdea sa, furios, el a slobozit o săgeată drept spre 
pieptul unui tîlhar care-i atrăsese luarea-aminte prin veșmintele lui 
strălucitoare. Arabul s-a clătinat și a căzut de pe cal. 

— Alah! Ce-ai făcut, tinere? a strigat bătrinul de lingă el. Siîn- 
tem pierduţi cu toții! 





Într-adevăr, aşa părea să fie. Cînd l-au văzut pe omul acela 
prăbușindu-se, tilharii s-au repezit ca scoși din minţi, cu niște urlete 
înfricoșătoare, spre caravană, împrăștiind într-o clipă puţinii supra- 
vieţuitori teferi. Cît ai clipi din ochi, Said s-a pomenit înconjurat de 
cinci-șase oameni. El mînuia însă sulița cu atîta îndemînare, încît 
nimeni nu îndrăznea să se apropie de el. În cele din urmă, unul din- 
tre tilhari a întins arcul, dar cînd a vrut să dea drumul săgețţii, cineva 

l-a oprit cu un semn. Tinărul se aștepta la un nou atac, dar, înainte de 
a se dezmetici, unul dintre tilhari i-a aruncat un laţ după gît. Zadarnic 
s-a străduit Said să rupă laţul, acesta se stringea din ce în ce mai tare 
și tinărul a căzut în mîinile tilharilor. 

Caravana a fost nimicită, iar puţinii supraviețuitori au căzut 
prinși. Tilharii, care se adunaseră din mai multe triburi osebite, și-au 
împărțit prinșii și prada. Apoi unii au luat-o spre miazăzi, iar ceilalți 
spre soare-răsare. Said mergea străjuit de patru călăreți înarmaţi, care 
îl priveau cu ură și-l împroșcau cu sudălmi. Se dumirise că omul pe 
care-l ucisese fusese pesemne de neam mare, poate chiar un bei. Îl 
aștepta robia — care era mai rea decît moartea — și de aceea era mulţu- 
mit că stirnise furia întregii cete, fiind convins că va fi ucis de îndată 
ce vor ajunge în tabără. Străjerii lui îi pîndeau fiecare mișcare și, de 
cîte ori întorcea capul, îl amenințau cu sulițele. Dar odată, cînd calul 
unuia dintre ei s-a poticnit, el a izbutit să întoarcă repede capul și, 
spre marea lui bucurie, l-a zărit pe bătrinul său tovarăș de drum pe 
care-l crezuse mort. 

În sfîrşit din depărtare se iviră nişte corturi, înconjurate de 
un pilc de copaci. Aflind de la tilhari cele întimplate, copii și femei 
le ieșiră ca un șuvoi în întîmpinare și începură să răcnească. Toate 
privirile se îndreptau către Said. Își ridicau pumnii amenințători, iar 
vorbele de ocară curgeau valuri. 

— Iată-l, strigau ei, pe ucigașul marelui Almansor, viteazul 
vitejilor! Moarte lui! Azvirliţi-i trupul să i-l sfișie șacalii! 

S-au năpustit apoi ca o vijelie asupra lui Said, zvirlind cu 
scurtături, cu bulgări de pămînt și cu ce le cădea în mînă. Tilharii abia 
reușeau să stăvilească mulţimea plină de ură. 

— Daţi-vă la o parte, muierilor! Și voi, ţincilor! au strigat ei, 
îimprăștiind mulțimea cu sulițele. L-a ucis pe marele Almansor în luptă 
și-i drept să moară, dar nu de mîna unei muieri, ci de sabia unui viteaz. 

Trecînd printre corturi, ajunseră într-o piaţă unde s-au oprit. 
Prinșii au fost legaţi doi cite doi, iar prada fuse dusă în corturi. Pe 
Said l-au legat însă singur și l-au tirît într-un cort mare, unde se afla 
un bătrîn îmbrăcat în veșminte de preţ. Înfăţișarea lui cumpănită și 
semeaţă arăta că era căpetenia cetei de tîlhari. Însoţitorii lui Said au 
intrat abătuţi, cu capetele plecate. 

— Strigătele muierilor îmi spun că s-a întimplat o nenorocire, 
a zis bătrinul cel semeţ, privind către tilhari. Feţele voastre o mărturi- 
sesc. Almansor a fost răpus. 

— Almansor a fost răpus, au răspuns oamenii, dar iată, Selim, 
stăpin al deșertului, iată-l pe ucigașul său. L-am adus ca să-l judeci și 
să-i hotărăști soarta. Să fie străpuns de săgeți? Să-l ciuruim cu suliţele, 
să-l spinzurăm, să-l legăm de doi cai care să-i sfișie trupul? 

Cătind înnegurat spre prins, care, deși în pragul morţii, stătea 
mindru în faţa lui, Selim întrebă: 

— Cine ești, străine? 

Said îi răspunse scurt și fără vicleșug. 

— L-ai ucis mișelește pe fiul meu? L-ai străpuns pe la spate 
cu O săgeată sau cu sulița? întrebă Selim mai departe. 

— Nu, stăpiîne, a răspuns Said. L-am ucis în luptă dreaptă, 
fățișă, pentru că pînă în clipa aceea doborise opt tovarăși de-ai mei, 
în fața mea. 

— Adevărat grăiește? i-a întrebat Selim pe oamenii care-l 
luaseră prins. 

— Da, stăpiîne, l-a ucis pe Almansor în luptă dreaptă, a răs- 
puns unul dintre ei. 

— Atunci a făcut ceea ce ar fi făcut oricare dintre noi, a răs- 
puns Selim. A luptat împotriva vrăjmașului care i-a primejduit libertatea 
și viaţa. Dezlegaţi-l numaidecit! 

Oamenii l-au privit miraţi și i-au împlinit porunca în silă, 
șovăind. 

— Ucigașul fiului tău, al viteazului Almansor, să rămină în 
viaţă? a întrebat unul dintre tilhari, aruncînd priviri minioase spre 
Selim. Mai bine l-am fi ucis pe loc! 

— Să rămînă în viaţă! a strigat Selim. Ba, mai mult, îl iau în 
cortul meu, ca parte ce mi se cuvine din pradă. Va rămine în slujba mea. 

Said nu știa cum să-i mulțumească. Oamenii însă au ieșit 
murmurind mînioși. Femeile și copiii care așteptau în faţa cortului 
osîndirea lui Said, cînd au aflat de hotărîrea bătrinului Selim, s-au pornit 
pe răcnete și urlete înfiorătoare, strigînd că vor răzbuna ei pieirea lui 
Almansor, pedepsindu-l pe ucigaș, dacă tatăl nu voia să-și răzbune fiul. 

Ceilalţi prinși au fost împrăștiați între felurite cete. Unora 
li s-a dat drumul ca să mijlocească răscumpărarea celor bogaţi, alţii 
au fost trimiși ca păstori la turme, iar alţii, care pînă atunci fuseseră 
slujiți de cîte zece robi, au fost puși la cele mai înjositoare corvezi. Cu 
Said, lucrurile stăteau însă altfel. Ce-i plăcea oare lui Selim la acest 
tinăr? Firea lui cutezătoare, vitejească, sau poate pe bătrîn îl îmblinzise 
vraja tainică a unei zîne bune? Ce anume, nu se știe, dar Said trăia în 
cortul bătrînului nu ca o slugă, ci ca un fiu. Simpatia de neînțeles a 
bătrinului îi atrăgea însă vrăjmășia celorlalți slujitori. Toţi îl priveau 
cu dușmănie, ba uneori, cînd trecea singur prin tabără, auzea cuvinte 
de ocară și blesteme. Alteori îi șuierau săgeți pe dinainte, dar el socotea 
că nu-l nimereau datorită fluierașului pe care-l purta încă la piept și 
care-l ocrotea. Se plingea adesea lui Selim că viaţa îi era în primejdie, 
dar acesta îi căuta zadarnic pe cei ce încercau să-l ucidă; ceata întreagă 
făcea zid, ca unul, împotriva străinului. Într-o zi, Selim i-a spus: 

— Trăgeam nădăjde că-l vei putea înlocui pe fiul meu, ucis de 
mina ta, dar nu-i cu putinţă. Nici tu, nici eu nu purtăm vreovină că nu 
se poate. Toţi s-au înverșunat împotriva ta, iar eu nu te voi mai putea 
apăra multă vreme. Ce ne-ar folosi dacă i-aș pedepsi pe vinovaţi după 
moartea ta? De aceea, cînd ai mei se vor întoarce de pe drumul lor de 
pradă, le voi spune că tatăl tău mi-a trimis bani pentru răscumpărarea 
ta și voi porunci să fii însoţit de cîțiva oameni de încredere prin deșert. 

— Cum aș putea să-mi încredinţez viaţa altcuiva în afară de 
tine? l-a întrebat Said, îngrijorat. Nu mă vor ucide oare pe drum? 

— Jurământul pe care-l vor face înainte de a pleca, jurămâînt 
pe care nimeni n-a cutezat încă să-l calce, îi va opri să se atingă de viața 
ta, a răspuns Selim foarte liniștit. 

Au trecut cîteva zile. Oamenii s-au întors în tabără. Selim 
s-a ţinut de cuvint. I-a dăruit tînărului arme, veșminte și un cal, a adu- 
nat războinicii, a ales cinci însoțitori pentru Said și i-a pus să facă un 
jurămint cumplit că nu se vor atinge de nici un fir de păr din capul lui, 
apoi s-a despărţit de Said cu lacrimi în ochi. 

Cei cinci bărbaţi călăreau lingă Said, posomoriţi și tăcuţi, 
prin deșert. Le venea foarte greu să-și ţină jurămintul. Said știa asta 
foarte bine și era îngrijorat, mai ales fiindcă doi dintre însoțitorii lui 
fuseseră de faţă cînd îl ucisese pe Almansor. 

Trecură opt ceasuri și deodată Said îi auzit șoptind între ei și 
le văzu feţele întunecîndu-se și mai mult. Se strădui să deslușească ce 
spuneau, dar vorbeau o limbă cunoscută numai de ei, pe care o foloseau 
doar cînd puneau la cale ceva tainic și primejdios. 

Selim, care voise să-l aibă pe Said totdeauna lîngă el, își pier- 
duse multe ceasuri ca să-l înveţe graiul acesta tainic, dar Said, ascultind, 
nu a aflat lucruri prea îmbucurătoare. 





— Iată, aici s-a întîmplat, a zis unul dintre însoțitori. Aici 
ne-am năpustit asupra caravanei și aici a căzut viteazul vitejilor, răpus 
de un băieţandru. 

— E drept că vintul a șters urmele calului său, a zis altul, dar 
eu nu le-am uitat. 

— Și, spre rușinea noastră, cel care l-a ucis trăiește. Și mai e și 
slobod. Cînd s-a mai auzit ca un părinte să nu răzbune moartea singu- 
rului său fiu? Se vede că Selim a îmbătrînit și a dat în mintea copiilor. 

— Dacă părintele său nu o face, a spus cel de-al patrulea, 
datori sînt prietenii să-l răzbune pe cel căzut. Aici, pe locul acesta, 
trebuie să-l răpunem. Așa s-a statornicit obiceiul din moși-strămoși. 

— Dar ne-am legat cu jurământ faţă de bătrin, a strigat al cin- 
cilea. Nu ne este îngăduit să-l ucidem, nu ne putem călca jurământul. 

— E adevărat că am jurat, au răspuns ceilalţi, dar nu se poate 
ca un ucigaș să scape nevătămat din mîinile dușmanilor săi. 

— Staţi! a strigat cel mai înnegurat dintre toți. Bătrinul Selim 
e un om înţelept, dar nu chiar atît pe cît pare. I-am jurat noi că-l vom 
duce pe flăcăul acesta într-un loc sau într-altul? Nicidecum. Am făcut 
legămînt numai cu privire la viaţa lui și viaţa i-o vom dărui. Dar arșiţa 
soarelui și colții ascuţiţi ai șacalilor ne vor răzbuna! Să-l legăm burduf 
și să-l lăsăm aici. 

Astfel a grăit tilharul. Said, știind ce-l așteaptă, nu l-a ascul- 
tat pe tilhar pină și-a isprăvit vorba. Smucind calul, i-a dat pinteni și 
a pornit în zbor peste întinsuri, ca o pasăre. Cei cinci războinici și-au 
pierdut cumpătul doar o clipă. Apoi, iscusiţi în urmărirea fugarilor, s-au 
împrăștiat gonind în dreapta și în stînga lui Said. Meșteri în tainele 
călăriei prin deșert, doi dintre tilhari au întrecut cît ai clipi bidiviul 
fugarului și s-au întors apoi spre el. Said a încercat să-i ocolească, dar 
l-au întîmpinat ceilalţi doi, la care s-a alăturat și al cincilea, care-l ajun- 
sese din urmă. Nu puteau folosi arme, fiindcă juraseră să nu-l ucidă; au 
Zvirlit însă și de data aceasta un laţ cu care l-au prins, l-au tras de pe 
cal, lovindu-l fără milă, și l-au legat de rnîini și de picioare. Așa, legat 
fedeleș, l-au părăsit pe nisipul fierbinte al deșertului. 





EI. ze 

Said le-a cerut îndurare, le-a făgăduit aur pentru răscumpă- 
rarea sa, dar ei au încălecat rizînd și au pornit în galop. Cîteva clipe 
a mai răsunat în depărtare tropotul ușor al copitelor. Said se socotea 
pierdut. Se gindea cît de îndurerat va fi bătrinul său tată cînd va vedea 
că fiul său nu se mai întoarce acasă. Se gindea la nenorocita lui soartă 
care-l hărăzise morţii atît de timpuriu. Ce mai aștepta altceva decit 

să-și sfirșească viaţa în mijlocul nisipurilor fierbinţi ale deșertului, să 
se stingă încet, mistuit de sete sau sfișiat în bucăţi de colții unui șacal? 

Soarele se înălța tot mai sus, dogorindu-i timplele. Și-a mișcat 
trupul anevoie, ca să-l ferească din bătaia razelor, dar zadarnic. Arșiţa 
îl chinuia tot mai tare. Tot zvircolindu-se sub razele soarelui, i-a căzut 
fluierașul de la piept. După multă caznă a izbutit să-l ducă la gură. Dar 
degeaba a suflat în el, fiindcă nu a scos nici un sunet: rămînea nepă- 
sător, chiar și în starea de plins în care se afla stăpinul lui. Atunci Said 
și-a plecat capul deznădăjduit și s-a lăsat pradă arșiţei. Curind a căzut 
într-o toropeală adincă. 

După mai multe ceasuri l-au trezit niște zgomote din apro- 
piere și s-a simţit apucat de umeri. Lăsă să-i scape un urlet de groază, 
fiindcă se gindea că nu putea fi decît un șacal care se pregătea să-l sfi- 
șie. Dar apoi s-a simţit apucat și de picioare și și-a dat seama curînd 
că nu era vorba de ghearele unui șacal, ci de mîinile grijulii ale unui 
om. A auzit și niște glasuri șoptind: 

— Trăiește, dar crede că-i sîntem vrăjmași. 

În cele din urmă Said a deschis ochii şi a zărit aplecat dea- 
supra lui chipul unui bărbat scund și rotofei, cu ochi mici și barbă 
lungă. Acesta i-a vorbit prietenos, l-a ajutat să se ridice și i-a dat să 
măniînce și să bea. I-a povestit apoi că era neguţțător la Bagdad, că-l 
chema Kalum Bek și că făcea negoţ cu șaluri și văluri scumpe pentru 
femei. Călătorise cu treburi și-acum se afla în drum spre casă. Îl des- 
coperise pe Said într-o stare de plins, zăcînd pe jumătate mort în nisip. 
Îi atrăseseră luarea-aminte veșmintele sale de preţ și nestematele scli- 
pitoare de pe pumnalul său. Făcuse tot ce îi stătuse în puteri să-l readucă 
la viaţă și izbutise. | 

Tînărul i-a mulțumit că-i scăpase viaţa. Desi- “| 
gur că fără ajutorul acestui drumeţ ar fi pierit în chip 
jalnic. Fiindcă nu putea călători mai departe singur și 
nici nu voia să străbată deșertul pe jos, neînsoţit, a pri- 
mit cu recunoștință un loc pe una din cămilele greu 
impovărate ale neguțătorului și s-a hotărît deocamdată să se ducă cu 
el la Bagdad. Acolo putea să găsească alți călători care se îndreptau 
spre Bassora și cărora voia să li se alăture. 

Pe drum, neguţătorul i-a povestit despre înțeleptul stăpin al 
drept-credincioșilor, Harun al Rașid. I-a istorisit despre dragostea aces- 
tuia pentru dreptate și despre priceperea cu care știa să judece pricinile 
cele mai încîlcite, dindu-le o dezlegare firească și înţeleaptă. I-a povestit 
între altele întimplarea cu fringhierul și aceea cu un chiup cu măsline, 
istorii pe care le știa orice copil, dar care pe Said îl umpleau de uimire. 

— Stăpînul nostru, cirmuitorul credincioșilor, continuă negu- 
țătorul, e un om minunat. Dacă-ţi închipui că doarme ca oamenii de 
rînd, te înșeli amarnic. Se odihnește numai două-trei ceasuri în zori 
și-atita tot. Știu toate acestea de la marele cămăraș al lui, Messour, care 
mi-e văr și nu suflă de obicei o vorbă despre tainele califului. Totuși, 
de dragul rubedeniei noastre, văzindu-mă atit de curios, mai 
pomenește din cînd în cînd despre apucăturile stăpiînului său. 
Așadar, în loc să doarmă ca alţi oameni, califul se furișează 
noaptea pe străzile Bagdadului, și nu-i săptămînă să nu dea 
peste vreo întîmplare însemnată. Trebuie să știi, așa cum se 
vede și din povestea chiupului cu măsline, care e tot atit de 
adevărată pe cît de netăgăduite sînt cuvintele Profetului, că 
nu umblă călare, străjuit de paznici sau însoţit de un alai 
falnic, nu umblă îmbrăcat cu veșminte strălucite și urmat 
de vreo sută de făclieri, cum ar putea să facă dacă ar vrea, ci, 
dimpotrivă, cutreieră orașul ba în straie de neguţător, ba de 
corăbier, ba de ostaș, ba de muftiu. Așa colindă el Bagdadul, să 
vadă dacă toate merg bine și sînt în bună rînduială. Aceasta 
este pricina pentru care nicăieri oamenii nu se poartă atît 
de cuviincios cu orice om de rind care le iese în cale, ca la 
Bagdad, căci s-ar putea prea bine să fie un biet arab care se 
întoarce din deșert, dar și califul în persoană. Şi, vorba ceea, 
nuiele pentru spinarea locuitorilor din Bagdad găsești cîte 
vrei prin împrejurimi. 

Așa a grăit neguţătorul, și Said, cu toate că dorul de 
tatăl său îi ardea inima, s-a bucurat să vadă Bagdadul și pe 
vestitul Harun al Rașid. 

După zece zile au sosit la Bagdad, și tînărul Said a rămas 
încîntat de minunăţiile acestui oraș, care atinsese pe vremea aceea 

culmea strălucirii. Neguţătorul l-a poftit la el acasă, iar tînărul a pri- 
mit cu plăcere căci în vălmășaeul orașului văzuse că în afară de aer, 
de apa Tigrului și de un culcuș pentru noapte, pe treptele unei geamii 
nu capeţi nimic fără plată. 

Trecu 0 zi de la sosirea lor. Said tocmai se gătise cu straiele 
sale de preţ și-și spunea că, înveșmîntat astfel, ca un falnic războinic, 
se va putea arăta pe străzile Bagdadului fără să se ruşineze, ba, dim- 
potrivă, va atrage privirile trecătorilor asupra sa. Pe cînd se gindea el 
așa, neguţătorul a intrat în încăpere și, zimbind cu tilc, și-a netezit 
barba, spunînd: 

— Toate-s bune, tinere! Dar ce se va alege de tine? Mi se pare 
că ești un mare visător. Nu te gindești defel la ziua de mîine. Sau ai 
atiția bani ca să poţi duce un trai pe măsura veșmintelor tale? 

— Dragă jupiîne Kalum Bek, a răspuns tînărul, încurcat și 
înroșindu-se, e drept că nu am bani, dar poate că vrei să mă împrumuţi 
cu o mică sumă ca să mă întorc acasă. Tatăl meu o să ţi-o dea îndărăt 
pină la ultimul ban. 

— Tatăl tău, flăcăule? i-a strigat neguţătorul, izbucnind în 
Tis. Se vede treaba că soarele te-a bătut rău la cap. Socoţi că te cred pe 
cuvint, că iau drept bune toate bazaconiile pe care mi le-ai înșirat în 
deșert, cum că tatăl tău ar fi un om avut din Bassora, că ai fi singurul 
său fecior, că ai fost prins de tilhari, că ai trăit multă vreme în tabăra 
lor și cîte și mai cîte? Chiar din clipa cînd îmi povesteai toate acestea, 
m-am mâîniat pe tine. M-ai minţit cu nerușinare. Știu că la Bassora 
sint mulți negustori, mai toți oameni bogaţi, am făcut doar negoț cu 
ei. Aș fi auzit fără doar și poate de un neguţător cu numele de Benezar, 
chiar dacă ar avea numai O avere de șase mii de tomani, dar fiindcă 
n-am auzit, sau ai minţit spunînd că ești de fel din Bassora, sau tatăl 
tău e un coate-goale și atunci n-am să-i împrumut haimanalei sale de 
fecior nici o lăscaie. Apoi lupta cu tilharii în deșert! De mult nu s-a mai 
pomenit așa ceva... De cînd preainţeleptul calif a asigurat drumurile 
caravanelor prin deșert, tilharii n-au mai cutezat să prade o caravană 
sau să răpească oameni. Dacă s-ar fi întîmplat totuși așa ceva, vestea 
s-ar fi răspîndit cu iuţeala fulgerului; însă pe drumul pe care l-am stră- 
bătut n-am auzit nimic. Nici aici, la Bagdad, unde se adună oameni din 

toate colțurile lumii, nu s-a vorbit despre o astfel de întîmplare. Asta e 
cea de-a doua minciună a ta, tinere neobrăzat! 

Alb ca varul de mînie și de supărare, Said a voit să-l întrerupă 
pe bondocul răutăcios, dar acesta a strigat mai tare decit el, dind din 
mâini: 

— Şi al treilea neadevăr, mincinos nerușinat, e povestea din 
tabăra lui Selim. Numele de Selim e prea binecunoscut de toţi, dar Selim 
e cunoscut ca tilharul cel mai cumplit și mai crud dintre toţi. Atunci 
cum îndrăznești tu să spui că l-ai omorit pe fiul său și nu te-a tăiat 
în bucăţi pe loc? Mergi atit de departe cu neobrăzarea, încît vorbești 
despre lucruri cu neputinţă de crezut, că Selim însuși te-ar fi apărat 
de-ai lui, că te-ar fi primit în cortul său și că ţi-ar fi dat drumul fără 
bani de răscumpărare, în loc să te spinzure de primul copac, el care a 
spînzurat deseori călători numai ca să le vadă mutra cînd sînt cu laţul 
de gît! Ah, ce minciuni sfruntate! 

— N-am ce să mai adaug, a strigat tînărul. Jur însă pe sufletul 
meu și pe barba Profetului că tot ce-am spus e adevărat! 

— Juri pe sufletul tău? strigă neguţătorul. Pe sufletul tău 
negru și mincinos? Cine să te creadă? Și juri pe barba Profetului, tu, 
căruia nici nu i-a crescut barba? Cine să se încreadă în tine? 

— E drept că n-a fost nimeni de faţă, a urmat Said, dar nu 
m-ai găsit legat și într-o stare de plins? 

— Asta nu dovedește nimic, a răspuns neguţătorul. Ești înveș- 
mâîntat ca un tîlhar de vază și, cine știe, poate că ai vrut să lovești pe 
careva mai tare decit tine care te-a biruit și te-a legat. 

— Aș vrea să-l văd pe acela sau chiar pe aceia, a răspuns Said, 
care sînt în stare să mă doboare și să mă lege! O pot face numai dacă-mi 
aruncă un laţ de gât pe la spate. E drept că, stînd în bazar, n-ai de unde 
să știi ce poate un bun minuitor de arme. Totuși mi-ai scăpat viaţa 
și-ți mulțumesc. Ce ai de gînd să faci cu mine? Dacă nu mă ajuţi, voi fi 
nevoit să cerșesc, dar nu vreau să cer de pomană celor de seama mea. 
Voi încerca să vorbesc cu califul. 

— Nu mai spune! a zis neguţătorul, cu un zimbet batjocori- 
tor. Nu mai vrei să stai de vorbă cu nimeni în afară de preamilostivul 
nostru stăpîn? Asta zic și eu cerșetorie fudulă! Zău așa! Dar să nu uiţi, 

tinere și nepreţuite domn, că drumul spre calif trece pe la vărul meu 
Messour, şi e de ajuns o singură vorbă ca să atrag atenţia cămărașului 
măritului calif cu ce meșter în scorneli are de-a face. Totuşi mi-e milă 
de tinereţea ta, Said! Te-ai mai putea îndrepta, ar mai putea ieși ceva 
din tine. Hai în prăvălia mea din bazar, să-mi slujești timp de un an. 
După ce trece anul. dacă nu vrei să mai rămii la mine, îţi plătesc simbria 
și te las să te duci unde dorești: la Alep sau la Medina, la Stambul sau 
la Bassora, din partea mea chiar și la ghiauri. Îţi dau răgaz de gîndire 
pînă la amiază. De primești, bine, iar de nu, îţi socotesc pe un preţ de 
nimic cheltuielile călătoriei și locul ce l-ai ocupat pe cămilă, îţi iau 
veșmintele și tot ce ai, ca să mă despăgubesc, și te-arunc în uliţă. N-ai 
decît să cerșești unde vrei: la calif, la muftiu, la geamie sau la bazar. 

Vorbind astfel, hainul neguţător a plecat, lăsîndu-l singur pe 
nefericitul tînăr. Said l-a urmărit cu o privire plină de dispreţ. Neome- 
nia acestui om, care-l ademenise cu bună știință, aducîndu-l în casa 
lui spre a și-l face slugă, întrecea orice măsură. Ar fi vrut să fugă, dar 
ferestrele erau zăbrelite și ușa încuiată. Deși nu putea să se împace cu 
gindul acesta, s-a hotărît să primească deocamdată slujba neguţăto- 
rului, în bazar. N-avea încotro. Chiar dacă izbutea să fugă, nu putea să 
ajungă la Bassora fără bani. Între timp, trebuia să-l vadă neapărat pe 
calif și să-i ceară ajutorul. 

A doua zi, Kalum Bek și-a dus sluga cea nouă la prăvălia 
din bazar. I-a arătat șalurile, vălurile și celelalte mărfuri cu care făcea 
neguțătorie și l-a învăţat ce avea de făcut. lată care era treaba lui Said: 
îmbrăcat cu veșminte de slugă de neguţțător în locul celor de război- 
NIC, trebuia să stea în faţa dughenei, cu un șal într-o mină și cu un văl 
minunat în cealaltă, să-i îmbie pe trecători, bărbaţi și femei, să le arate 
mărfurile, să le spună preţul și să-i îndemne să cumpere. Abia atunci a 
înțeles Said pentru ce îl alesese Kalum Bek tocmai pe el pentru treaba 
asta. Kalum Bek era un bătrinel bondoc, hid și, cînd stătea în faţa ușii 
chemînd mușteriii, atît vecinii, cît și trecătorii îl luau peste picior, copiii 
îl batjocoreau, iar femeile îi ziceau sperietoare. La Said însă toată lumea 
se uita cu drag. Tiînăr, chipeș, zvelt, el îmbia mușteriii cuviincios și se 
pricepea să ţină șalul sau vălul cu graţie și îndemânare. 

Cînd a văzut că de cînd stătea Said la ușă mușteriii se îmbul- 
zeau în prăvălia sa, Kalum Beka început să se poarte mai cumsecade cu 

sluga lui, să-i dea o mîncare mai bună și să-l imbrace cu veșminte mai 
arătoase. Dar Said nu se simţea defel mișcat de bunăvoința stăpinului 
său și-și frămînta mintea zi și noapte cum să ajungă cu bine în orașul 
său de baștină. 

Într-o zi, fiind dever bun, toţi hamalii plecaseră cu poverile în 
spinare spre casele cumpărătorilor; în dugheana basmagiului a intrat 
o femeie. A făcut cumpărături și a cerut să i le ducă cineva acasă în 
schimbul unui bacșiș. 

— Peste o jumătate de ceas, tot ce aţi cumpărat va fi la dum- 
neavoastră acasă, a răspuns Kalum Bek. Vă rog să aveţi răbdare. Sau, 
dacă nu, luaţi-vă un hamal din altă parte. 

— Ce fel de neguţător ești dumneata? Vrei să-ţi incredinţezi 
mușteriii pe mîna unor hamali străini? exclamă femeia. Un necunoscut 
ar putea să fugă cu toate cumpărăturile în învălmășeala asta. Atunci 
pe cine trag la răspundere? Nu, nu! După legile negoţului, dumneata 
ești dator să-mi dai pe cineva care să-mi ducă pachetul acasă. 

— Așteptaţi, vă rog, doar o jumătate de ceas, cinstită doamnă, 
a rugat-o neguţătorul învirtindu-se în jurul ei tot mai îngrijorat. Toţi 
oamenii mei sint plecați... 

— E o prăvălie proastă aceea care nu are totdeauna la 
îndemină destui slujitori, a răspuns femeia cea cîrcotașă. Dar iată, văd 
aici un tînăr pierde-vară. Hai, flăcăule, ia-mi pachetul și vino după mine. 

— Staţi, staţi! a strigat Kalum Bek. Tinărul e firma mea, crai- 
nicul meu, atrage mușteriii. Nu poate să plece! 

— Fleacuri! a răspuns bătrina doamnă și, fără multă vorbă, 
i-a virit lui Said pachetul sub braţ. Dacă negoțul dumitale are nevoie 
de un tînăr pierde-vară drept firmă, înseamnă că negustorul e nepri- 
ceput și marfa e proastă! Hai, flăcăule, o să primești și tu un bacșiș pe 
ziua de azi! 

— În numele lui Ariman și al tuturor duhurilor rele, du-te 
în goana mare, i-a șoptit Kalum Bek slujitorului său, și întoarce-te cît 
mai repede. Dacă mă mai îimpotrivesc, zgripţuroaica mă face de ris în 
tot bazarul. 

Said s-a luat după femeie, care străbătu piaţa și ulițele mai 
iute decît îi îngăduia vârsta. În sfîrşit s-a oprit în faţa unei clădiri impu- 
nătoare, a bătut în poartă, ușile s-au deschis și ea a urcat o scară de 

marmură, făcîndu-i semn lui Said s-o urmeze. În cele din urmă au 
ajuns într-o sală înaltă și mare, mai măreaţă, mai strălucitoare decît 
tot ceea ce văzuse Said pină atunci. 

Acolo, bătrina s-a aşezat istovită pe o pernă, i-a făcut 
semn tinărului să pună jos pachetul, i-a întins un bănuţ de 
argint și i-a poruncit să plece. 

Cînd a ajuns la ușă, o voce gingașă, cristalină l-a stri- 
gat: „Said!” Mirat că-l cunoștea cineva, s-a întors şi a văzut 
pe pernă, în locul bătrînei, o tînără de o frumuseţe răpitoare, 
înconjurată de nenumărați robi și de o sumedenie de slujnice. 
Mut de uimire, Said a încrucișat braţele și a făcut o temenea adîncă. 

— Said, dragul meu! a zis doamna. Oricât de rău mi-ar părea 
de suferinţele pe care le-ai îndurat și care te-au adus la Bagdad îna- 
inte de a împlini douăzeci de ani, să știi totuși că numai aici poţi găsi 
dezlegarea ursitei tale. Mai ai fluierașul, Said? 

— Fără îndoială! a strigat Said, bucuros, scoţind lănţișorul 
de aur. Dumneavoastră sinteţi cumva zina cea bună care mi l-a dăruit 
la nașterea mea? 

— Am fost prietena mamei tale, a răspuns zîna, și voi rămîne 
și prietena ta atita timp cît vei fi om de treabă. Vai, de cîte suferinţe ai 
fi scăpat, dacă nechibzuitul tău tată mi-ar fi urmat sfatul! 

— Ei, pesemne că așa mi-a fost scris! a răspuns Said. Dar, prea- 
cinstită zîină, înhămațţi, rogu-vă: un vint năsprasnic de miază-noapte, 
soare-răsare, la caleașca dumneavoastră de nori, ca să mă ducă în cîteva 
clipe spre Bassora, la tatăl meu. Acolo voi aștepta cuminte să treacă 
cele șase luni pină voi împlini douăzeci de ani. 

Zina a zimbit: 

— Știi cum să vorbești cu noi, a răspuns ea, dar nu-i cu putinţă, 
sărmane Said! Atita vreme cît te afli în afara casei tale părintești, n-am 
nici O putere și nu pot folosi nici o vrajă pentru tine. Nici măcar din 
ghearele nemernicului de Kalum Bek nu te pot scoate! El stă sub oblă- 
duirea puternicei tale vrăjmașe. 

— Va să zică, n-am numai O prietenă binevoitoare, ci și O 
vrăjmașă? a întrebat Said. Cred că am simţit deseori mîna ei. Dar nu 
mă puteţi ajuta oare nici măcar cu un sfat? Să mă duc la calif și să-i cer 
ocrotirea? E un om înţelept și mă va sprijini împotriva lui Kalum Bek. 

— Da, Harun e om înţelept, a răspuns ziîna, dar, din păcate, 
nici el nu-i decît om. Se încrede în marele său cămăraș, Messour, ca în 
el însuși. Și are dreptate, căci l-a pus la încercare și s-a dovedit o slugă 
credincioasă. Messour are și el încredere în prietenul său Kalum Bek 
ca în sine însuși. Dar el greșește, deoarece acesta e un om cîinos, cu 
toate că-i e rudă. Kalum e viclean și, de cum a sosit aici, a născocit o 
poveste în legătură cu tine, ponegrindu-te în faţa lui Messour, iar acesta, 
la rîndul său, a istorisit totul califului. Așadar, chiar dacă ai pătrunde 
fără greutate în palatul lui Harun, ai fi rău primit, fiindcă el n-ar da 
crezare vorbelor tale. Dar te poţi apropia de el și pe alte căi. Stă scris 
în stele că-i vei dobindi bunăvoința. 

— Îmi pare tare rău, a spus Said, mîhnit, că trebuie să-mi 
mai continui o vreme slujba în dugheana ticălosului de Kalum Bek. 
Dar îngăduiţi-mi, preacinstită ziînă, să vă rog numai un singur lucru. 
Am fost deprins de mic cu meșteșugul armelor și cea mai mare bucurie 
a mea e o întrecere cu sulițe, arcuri și săbii boante. Tinerii de neam din 
orașul acesta se întrec în fiecare săptămînă la astfel de jocuri. Dar numai 
bărbaţii desăvirșit înveșmintaţi și, mai ales, bărbaţii liberi au voie să 
intre în arenă călare, nu și o slugă de bazar. Dacă aţi porunci să am și 
eu o dată pe săptămînă un cal, veșminte și arme și aţi face astfel ca faţa 
mea să nu fie ușor recunoscută... 

— Iată o dorinţă vrednică de un tînăr nobil, a zis zina. 
Tatăl mamei tale a fost omul cel mai viteaz din Siria și se pare că 
i-ai moştenit firea. Ţine minte casa aceasta. În fiecare săptămînă 
vei găsi aici un cal și doi scutieri călări, precum și arme, veșminte 
și O licoare pentru obraz care să te facă de nerecunoscut. Și acum, 
Said, rămii cu bine! Fii răbdător, înţelept și cinstit! Peste șase luni, 
fluierașul va răsuna, iar urechea Zulimei se va pleca pentru a-i 
prinde sunetul. 

Tînărul și-a luat rămas bun de la minunata sa ocrotitoare, 
plin de recunoștință și preţuire. Și-a întipărit bine în minte casa și s-a 
îndreptat apoi spre bazar. 

A sosit acolo la timp, ca să-l scape pe stăpînul său Kalum 
Bek dintr-o mare încurcătură. În faţa dughenei era o zarvă cumplită. 
Niște ștrengari țopăiau pe lingă negustor, batjocorindu-l, iar bătrinii 
rideau. Kalum Bek stătea singur în faţa prăvăliei, tremurind de minie și 

foarte rușinat, cu un șal într-o mînă și cu un văl în cealaltă. Priveliștea 
aceasta ciudată era însă urmarea unei întîmplări care se petrecuse în 
lipsa lui Said. 

Kalum ieșise în locul chipeșului său slujitor în fața dughenei, 
pentru a chema mușteriii, dar nimeni nu cumpăra nimic de la o poci- 
tanie ca el. Prin bazar tocmai treceau doi bărbaţi. Voiau să tirguiască 
ceva pentru nevestele lor și se plimbau în sus și în jos, căutînd parcă 
pe cineva cu privirile. Kalum Bek i-a observat și, gîndindu-se la folosul 
lui, i-a îmbiat: 

— Pe-aici, domnilor, pe-aici! Ce căutaţi? Am 
văluri frumoase, marfă aleasă! 

— Moșule dragă, a răspuns unul dintre ei, or 
fi mărfurile tale cum or fi, dar nevestele noastre își au 
ciudățeniile lor. La noi în oraș s-a statornicit obiceiul ca 
vălurile să fie cumpărate numai de la frumosul vinzător 
Said. Dar ne învârtim de o jumătate de ceas pe-aici și nu 
dăm de el. Dacă ne spui unde-l găsim, cumpărăm altă 
dată de la tine. 

— Alahit Alah! a strigat Kalum Bek, rinjind 
prietenos. Profetul v-a îndreptat bine pașii. Îl căutaţi pe 
frumosul vinzător, ca să cumpăraţi văluri? Ei bine, intrați 
fără grijă, aici e locul lui, în prăvălia aceasta. 

Unul dintre cumpărători a rîs de Kalum Bek, 
de făptura-i pocită și de vorba lui, cum că el ar fi chipeșul 
vinzător. Celălalt, însă, crezind că negustorul voia să-și 
bată joc de ei, nu a rămas dator cu nimic și i-a aruncat vorbe grele de 
ocară ce-l scoaseră din sărite pe Kalum Bek. Acesta chemă vecinii, ca 
să depună mărturie că dugheana sa era cunoscută drept „prăvălia cu 
vinzătorul cel chipeș”, dar vecinii, care nu vedeau cu ochi buni cum se 
îimbulzeau mușteriii la el în ultima vreme, n-au vrut să-i facă voia. 
Atunci cei doi bărbaţi au tăbărit pe bătrînul mincinos, cum îi spuneau 
ei. Kalum se apără, mai mult ţipînd și suduind decit lovind cu pumnii, 
și atrase astfel o mulţime de lume în faţa prăvăliei sale. Jumătate din 
oraș știa cît de cărpănos și de josnic era și toţi cei de faţă se bucurau 
de ghionţii pe care-i primea; dar cînd unul din cei doi bărbaţi îl apucă 
pe bătrin de barbă, s-a simţit și el apucat de braţ și zvirlit, cu o 

smucitură, la pămînt, unde și-a pierdut turbanul, iar papucii i-au zbu- 
rat cît colo. 

Mulțimea, care s-ar fi bucurat să-l vadă pe Kalum Bek 
mâîncînd o bătaie bună, a început să murmure, iar tovarășul 
celui doborit s-a întors spre cel care îndrăznise să-l zvirle la 
pămînt pe prietenul său. Cînd a văzut însă în faţa lui un tînăr 
înalt și voinic, cu ochi scînteietori, cu o înfățișare cutezătoare, 
nu a îndrăznit să-l lovească, mai ales că negustorul, salvat ca 
prin minune, a strigat arătînd spre tînăr: 

— Ei, ce mai vreţi? Iată-l, domnilor, iată-l pe Said, 
chipeșul meu vînzător! 

Oamenii din jurul lor au pufnit în ris, căci știau prea 
bine că lui Kalum Beki se făcuse o nedreptate. Atunci străinul 
s-a ridicat rușinat de jos și s-a depărtat șchiopătiînd, împreună 
cu tovarășul său. Nu le mai ardea de nici un șal și de nici un văl. 

— O, tu, stea a tuturor vinzătorilor, podoabă a baza- 
rului, a strigat Kalum, ducîndu-și slujitorul în prăvălie. Ai sosit 
cînd trebuia. Mi-ai sărit în ajutor la timp! Străinul acela zăcea 
întins pe jos cît era de lung, de parcă în viaţa lui n-ar fi stat în picioare, 
iar eu, eu, drept să-ţi spun, dac-ai fi venit cu două clipe mai tîrziu, n-aș 
mai fi avut nevoie de bărbier, să-mi pieptene și să-mi ungă barba. Cu 
ce te pot răsplăti? 

Numai mila care încolțise în inima lui Said îi condusese 
mâna, dar pornirea aceea se potolise și acum îi părea rău că-l scutise 
pe nemernicul acela de o bătaie zdravănă. „O duzină de peri mai puţin 
în barbă, îşi spunea Said, l-ar fi domolit, l-ar fi îmblinzit pe vreo zece 
zile.” Totuși căută să tragă folos din buna dispoziţie a neguţătorului și 
îl rugă să-i lase o seară liberă pe săptămină, ca să se plimbe sau să se 
îndeletnicească cu alte treburi. Kalum încuviinţă; își dădea seama că 
slujitorul acesta fără voie era prea deștept ca să fugă, deoarece nu avea 
bani și nici haine ca lumea. 

Scurt timp după aceea Said își văzu visul împlinit. În prima 
miercuri, ziua cînd tinerii din floarea nobilimii se adunau într-o piaţă 
publică a orașului ca să se întreacă în lupte, el ceru să aibă seara liberă. 
După ce primi învoirea, se duse în ulița unde locuia zîna și bătu la 
poarta ce se deschise numaideciît. Slujitorii păreau că-l așteaptă, căci, 

fără să-l întrebe ce dorește, l-au condus sus, pe o scară, într-o încăpere 
frumoasă. Acolo i-au dat o licoare ce trebuia să-l facă de nerecunoscut. 
Said și-a uns obrazul cu ea și s-a privit apoi într-o oglindă de metal. 
Era într-adevăr de nerecunoscut. Ars de soare, cu o barbă frumoasă, 
neagră, arăta cu cel puţin zece ani mai virstnic. 

Apoi a fost dus într-o altă încăpere, unde a găsit felurite veș- 
minte, care mai de care mai scumpe. Nici califului din Bagdad nu i-ar fi 
fost rușine să se îmbrace cu astfel de haine chiar în ziua în care, în plină 
strălucire a măreției sale, și-ar fi primit oastea trecînd pe dinainte-i. În 
afară de un turban făcut din cea mai subţire țesătură, cu un surguci din 
pene lungi de bitlan, prins cu o pafta de diamante, și de un burnuz din 
brocart purpuriu, cu flori de argint. Said a mai găsit un pieptar din zale 
de argint, atît de mlădii, încît urmau întru totul mișcările trupului, și atît 
de dese, încît nici sulița, nici sabia nu le puteau străpunge. Un hanger 
de Damasc virit într-o teacă bogat împodobită, cu un miner bătut în 
nestemate, pe care Said le socotea neprețuite, întregea această îmbră- 
căminte de războinic. Said avea acum ce-i trebuia și era bine înarmat. 
Cînd l-a văzut că iese pe ușă, unul dintre slujitori i-a întins o năframă 
de mătase, trimisă de stăpiîna casei, pentru ca, atunci cînd avea să se 
șteargă cu ea pe obraz, să-i piară barba și culoarea negricioasă a pielii. 

În curte așteptau trei armăsari mîndri. Said a încălecat pe 
cel mai falnic, slujitorii pe ceilalți doi și au pornit voioși în trap spre 
piața unde urmau să aibă loc întrecerile. Veșmintele strălucite și armele 
sale de preţ atrăgeau privirile tuturor. Primit cu un murmur de uimire, 
necunoscutul a intrat călare în arena înconjurată de mulțime. Acolo 
se adunaseră cei mai de seamă și mai viteji tineri de neam ales din 
Bagdad. Chiar fraţii califului erau de faţă și-și jucau caii de colo-colo, 
cu sulițele întinse. 

Said s-a apropiat de tinerii nobili. Nimeni nu l-a recunoscut. 
Fiul marelui vizir i-a ieșit în întimpinare, împreună cu cîţiva prieteni, 
l-au salutat cu toată cinstirea cuvenită și l-au poftit să ia parte la între- 
cerile lor, întrebindu-l cum se numește și de unde vine. Said a răspuns 
că-l cheamă Almansor și că vine de la Cairo, fiind în trecere prin Bag- 
dad; că a auzit atitea despre vitejia și iscusinţa tinerilor nobili din oraș 
încît, fără să stea mult pe ginduri, se hotărise să vină să-i vadă și să-i 
cunoască mai îndeaproape. 


191 


Wilhelm Hauff — HANUL DIN SPESSART 





CĂ 


| = 
< 
Cc 


SII 


2/4 
NA 





ia 5 


PE ez păzi 


Tinerilor le-a plăcut purtarea aleasă și firea cutezătoare a lui 
Said-Almansor. Au poruncit să i se aducă o suliță și l-au rugat să-și 
aleagă una din cele două tabere care se luau la întrecere. Luptele se 
dădeau fie între pilcuri, fie între luptători neînsoțiţi din aceste două 
tabere. 

Înfăţișarea lui Said atrăsese privirile tuturor, dar iscusinţa 
și iuţeala sa neobișnuite au stirnit și mai multă uimire. Calul său era 
mai iute decît pasărea iar sabia îi vijiia în mînă. Zvirlea sulița ca pe 
un fulg spre ţintă, de ziceai că era o săgeată slobozită de un arc sigur. 
Îi birui pe cei mai iscusiţi din pîlcul potrivnic, iar la sfîrşitul întrecerii 
fu recunoscut ca învingător. Unul dintre fraţii califului și fiul marelui 
vizir, care luptaseră alături de el, l-au rugat să se lupte și cu ei. Pe Ali, 
fratele califului, l-a învins. Fiul marelui vizir însă i-a ţinut piept cu 
atita vitejie, încît, după o încăierare îndelungată, au hotărît să amine 
sfirșitul luptei pentru data viitoare. 

A doua zi, de la un capăt la celălalt al Bagdadului se vorbea 
numai despre străinul cel chipeș, bogat și viteaz. Toţi cei care-l văzuseră, 
chiar și cei învinși de el, erau încîntaţi de purtarea lui nobilă. Însuși 
Said auzea în prăvălia lui Kalum Bek laudele oamenilor pentru străinul 
cel viteaz, și toţi erau plini de părere de rău că nu știau unde locuiește. 

Săptămină următoare, în ziua întrecerilor, Said s-a dus iar 
la zînă, unde a găsit veșminte mai frumoase și arme mai de preţ. De 
data aceasta, jumătate din locuitorii Bagdadului s-au adunat să vadă 
întrecerile. Chiar și califul privea dintr-un balcon, minunîndu-se de 
iscusinţa străinului Almansor. După terminarea jocurilor, i-a dăruit 
un colan de aur cu un galben mare, ca dovadă a preţuirii lui. 

Dar această nouă izbîndă și mai strălucită nu putea să nu 
stirnească pizma tinerilor din oraș. 

— Un străin, vorbeau ei între ei, să vină aici, la Bagdad, și să 
ne lipsească de toată slava, de toată cinstirea și de toate izbiînzile> Să 
se laude peste tot că între cei mai aleși tineri din Bagdad nu s-a găsit 
nici unul care să se poată cit de cît măsura cu el? 

Așa au vorbit tinerii și s-au hotărît ca la jocurile următoare 
să se arunce, ca din întimplare, cîte cinci-șase deodată asupra lui. 

Semnele acestea de vrăjmășie n-au scăpat însă privirilor agere 
ale lui Said. Văzind chipurile întunecate care șopteau pe la colțuri, ară- 
tind spre el, a bănuit că, în afară de fratele califului și de fiul marelui 
vizir, nici unul dintre tineri nu avea simțţăminte de prietenie pentru 
el. Pe de altă parte, chiar și cei doi nobili prieteni ai săi îl iscodeau cu 

tot felul de întrebări: unde locuiește, căci ar vrea să treacă pe la el, cu 
ce se ocupă, ce i-a plăcut mai mult în Bagdad și multe altele. 

Și, ciudat, tînărul care părea să fie mai înverșunat decît toţi 
impotriva lui Said-Almansor era tocmai omul pe care-l doborise nu de 
mult la pămînt în faţa prăvăliei lui Kalum Bek, cel care era cît pe-aci 
să-i rupă barba bietului neguțător. Tînărul acesta se uita la el cu lua- 
re-aminte și cu o pizmă din ce în ce mai mare. E drept că Said îl biruise 
de cîteva ori, dar nu asta putea să fie cauza vrăjmășiei lui. Said era 
inerijorat, fiindcă se temea să nu-l dea de gol statura sau glasul lui și să 
se facă de risul lumii, dacă s-ar descoperi că e slujitorul din dugheana 
lui Kalum Bek. Pe lîngă aceasta, ar fi stirnit batjocura și mînia multor 
oameni care ar fi căutat să se răzbune pe el. 

Lovitura pusă la cale de vrăjmașii lui a dat greş, pe de o parte, 
deoarece viteazul Said știa cum să se ferească, pe de altă parte, datorită 
ajutorului prietenesc dat de fratele califului și de fiul marelui vizir. 
Văzindu-l pe Said încolţit de cel puţin șase oameni care voiau să-l dea 
jos de pe cal și să-l dezarmeze, aceștia au sărit grabnic în ajutorul lui, 
risipind ceata care se năpustise asupră-i și anunţindu-i că, din pricina 
purtării lor urite, nu vor mai fi îngăduiţi printre luptători. 

Așa au trecut mai bine de patru luni, timp în care Said a 
uimit Bagdadul cu vitejia sa. Într-o seară, pe cînd venea spre casă de 
la cîmpul de luptă, i s-a părut că aude niște glasuri cunoscute. Înaintea 
lui mergeau agale patru bărbaţi, care păreau că se sfătuiesc. Cînd s-a 
apropiat pe nesimţite de ei, i-a auzit folosind graiul în care vorbiseră 
oamenii lui Selim în deșert și a bănuit că cei patru puneau la cale vreo 
tilhărie. În prima clipă a voit să se îndepărteze de dînșii, dar — gîndin- 
du-se că ar putea să împiedice o fărădelege — s-a furișat mai aproape, 
ca să audă mai bine. 

— Arnăutul a spus limpede: ulița din dreapta bazarului, zicea 
unul dintre ei. Pe acolova trece negreșit în noaptea asta, impreună cu 
marele vizir. 

— Bine, a răspuns altul. De marele vizir nu mi-e frică, e bătrin 
și n-o să facă pe viteazul, dar despre calif se spune că mînuiește sabia 
cu mare iscusinţă și mă tem de el. Fără îndoială că în preajmă veghează 
zece-doisprezece oameni. 

— Nicidecum, a răspuns al treilea. Noaptea îl întilnești tot- 
deauna singur sau însoțit numai de vizir sau de marele cămăraș. În 
noaptea asta trebuie să-l prindem cu orice chip, dar să nu-i facem nici 
un rău. 


— Cred că cel mai bun lucru ar fi, a adăugat cel 
dintii, să-i aruncăm un laţ de gât. N-o să-l ucidem, căci 
pentru leșul lui s-ar plăti puţin, ba s-ar putea chiar să nici 
nu putem să-l luăm. 

— Atunci ne-am înţeles, ne întîlnim cu un ceas 
înainte de miezul nopţii! a zis un altul și s-au despărţit, 
unii într-o parte, alții într-alta. 

Said s-a speriat cumplit de acele urzeli tainice 
țesute împotriva califului, și în prima clipă s-a gindit să se 
ducă în goana mare la palat ca să-l înștiinţeze pe stăpînul 
Bagdadului de primejdia ce-l ameninţa. Dar, după ce a 
străbătut în fugă cîteva uliţe, și-a amintit de vorbele zinei, 
care-i spusese că era prost văzut de calif, din care pricină, 
se gindea el, acesta îl va lua în ris sau va crede că era vorba 
de o încercare de a se pune bine cu stăpînul Bagdadului. 
S-a oprit, așadar, socotind că cel mai cuminte lucru ar fi 
să se bizuie numai pe sabia lui, ca să-l scape pe calif din 
mîinile tîlharilor. 

De aceea nu s-a mai întors în casa lui Kalum Bek, 
ci s-a așezat pe treptele unei geamii, unde a aşteptat să se 
lase noaptea. Trecînd apoi de bazar, a ajuns în uliţa pomenită de rău- 
făcători şi s-a ascuns după colţul unei case. După un ceas de așteptare 
a auzit pași domoli și a văzut doi bărbaţi coborind încetișor pe uliţă. 
La început a crezut că erau califul și marele vizir, dar unul dintre ei a 
bătut din palme și au început să se furișeze în susul uliței dinspre 
bazar. Întîlnindu-se, au șoptit ceva între ei cîteva clipe, apoi s-au des- 
părțit. Trei s-au ascuns în apropiere de Said, iar al patrulea pășea încolo 
și încoace pe uliţă. Era întuneric beznă și o liniște desăvirșită, așa că 
Said nu putea să se bizuie decît pe auzul lui ascuţit. 

S-a scurs încă o jumătate de ceas. Deodată, de undeva, dinspre 
bazar, au răsunat pași. Tîlharii auziseră și ei, fiindcă s-au furișat spre 

bazar, trecînd pe lingă Said. Pașii s-au apropiat. Said abia a întrezărit 
cîteva chipuri în întuneric, că tilharul a și bătut din palme, și în clipa 
următoare ceilalți trei au ieșit din ascunzătoare. Pesemne 
că și cei atacați erau înarmaţi, căci Said a auzit zgomotul 
săbiilor care se încrucișau. Fără să piardă o clipă, a tras și el 
sabia de Damasc din teacă și, cu strigătul: „Jos cu vrăjmașii 
marelui Harun!”, s-a repezit asupra tilharilor. L-a doborit 
dintr-o lovitură pe unul dintre ei și s-a năpustit asupra altor 
doi, care tocmai începuseră să ia armele unui om prins în 
laţ. Said a izbit orbește în laţ, ca să-l taie, dar a lovit atît de 
tare brațul unuia dintre tîlhari, încît i l-a retezat și omul s-a 
prăbușit în genunchi, urlind îngrozitor. Al patrulea tilhar 
s-a întors atunci spre Said, care mai lupta încă cu al treilea. 
Dar trecătorul prins în laţ, de îndată ce a scăpat din striîn- 
soare, și-a scos hangerul și l-a împlintat dintr-o parte în 
pieptul celui care-l lovise. Înfricoşat, cel din urmă dintre 
tilhari, singurul care scăpase teafăr, a zvirlit atunci sabia 
și a luat-o la fugă. 

Cel mai înalt dintre cei doi bărbaţi s-a apropiat 
de Said, care știa cui îi salvase viaţa, și i-a spus: 

— Toate mi se par ciudate. Nici atacul făptuit împotriva vieţii 
și libertăţii mele nu-l înţeleg, nici ajutorul primit, nici salvarea mea. 
Toate sint greu de înţeles. Cum ai știut cine sînt și cum ai aflat ce 
puneau la cale oamenii aceștia? 

— Stăpîn al credincioșilor, a răspuns Said, căci nu mă îndo- 
iesc că ești chiar tu acela, în seara aceasta tocmai treceam pe ulița El 
Malek. În urma mea mergeau cîțiva bărbaţi care vorbeau un grai străin, 
pe care l-am învăţat și eu cîndva. I-am auzit cum puneau la cale să te 
prindă pe înălţimea ta, iar pe preacinstitul vizir să-l omoare. Fiindcă 
era însă prea tirziu ca să te mai pot înștiinţa, am hotărît să mă duc la 
locul unde te pîndeau tilharii, ca să-ţi vin în ajutor. 

— Îţi mulțumesc, a zis Harun. Dar nu e cuminte să rămînem 
aici. Ia inelul acesta și vino mîine cu el la palat. Vom vorbi atunci mai 
mult despre tine și despre ajutorul pe care mi l-ai dat. Atunci voi vedea 
cum să te răsplătesc mai bine. Hai, vizire, nu e bine să răminem aici! 
Tilharii s-ar putea întoarce. 

Astfel a grăit califul și, după ce a băgat inelul în degetul tînăru- 
lui, l-a tras pe marele vizir după el. Dar acesta l-a rugat să mai întirzie o 
clipă, s-a întors și i-a întins tinărului, care rămăsese uluit, opungă grea. 

— Tinere, a zis el, stăpinul meu, califul, poate să-ţi încre- 
dinţeze orice dregătorii vrea. Te poate face chiar urmașul meu. Eu nu 
am puterea lui, dar ceea ce pot face astăzi nu las pe miine. Primește, 
așadar, această pungă, ceea ce nu înseamnă că odată cu darul ăsta 
mi-am arătat toată recunoştinţa mea. Oricînd vei avea vreo dorinţă, 
vino negreșit la mine. 

Said a alergat acasă, beat de fericire, dar Kalum Bek s-a purtat 
foarte aspru cu el. Întârzierea îl mîniase și-l îngrijorase. Se temuse să nu 
fi pierdut frumoasa firmă a prăvăliei lui. De aceea l-a primit cu vorbe de 
ocară, a ţipat la el ca scos din minţi. Said a aruncat o privire în pungă 
și, văzind-o plină cu bani de aur, s-a gindit că sosise vremea să plece 
în ţara lui, chiar fără binecuvîntarea califului, cu toate că recunoștinţa 
acestuia n-ar fi fost mai mică decit a vizirului. Luind hotărîrea aceasta, 
nu i-a mai îngăduit lui Kalum Bek să-l suduie și i-a spus răspicat că nu 
mai rămine nici măcar un ceas la el. La început, Kalum Bek s-a speriat 
rău de tot, apoi a ris batjocoritor: 

— Haimana ce ești! Hoinar! Coate-goale! Unde să te duci? 
Ce te faci fără ocrotirea mea? Unde o să-ţi găsești de mîncare și un 
culcuș peste noapte? 

— N-ai grijă, domnule Kalum Bek, a răspuns Said, îndirjit. 
Rămiîi cu bine! Plec pentru totdeauna. 

Rostind aceste vorbe, tînărul a ieșit pe ușă, lăsîndu-l pe Kalum 
Bek fără grai de uimire. În dimineaţa următoare, însă, neguţătorul, după 
ce se gîndise bine la cele întimplate, și-a trimis hamalii pretutindeni, 
să-l descopere pe fugar. Aceștia l-au căutat multă vreme în zadar. În 
cele din urmă, unul dintre ei, întorcîndu-se, a spus că-l văzuse pe Said 
ieșind dintr-o geamie și îndreptîndu-se spre un caravanserai și că era 
aproape de nerecunoscut, fiindcă purta veșminte frumoase, un hanger, 
O sabie și un turban scump. 

Auzind vorbele acestea, Kalum Beka început să se văicărească: 

— M-a furat și s-a îmbrăcat cu ce m-a prădat! Vai mie, cît 
sînt de năpăstuit! 

Apoi a dat o fugă la cadiu și — fiindcă se știa că e rudă cu 
Messour, marele cămăraș al califului — cadiul i-a dat de îndată cîţiva 
cavași care să-l prindă pe Said. 

Acesta ședea în faţa hanului, vorbind liniștit cu un neguţător 
întîlnit acolo despre călătoria spre Bassora, orașul său de baștină. Deo- 
dată s-au năpustit asupra lui cîțiva oameni și, cu toate că s-a împotrivit 
din răsputeri, au izbutit să-i lege miinile la spate. Cînd i-a întrebat de 
ce săvirșeau o astfel de samavolnicie, aceștia i-au răspuns că o făceau 
în numele legii, trimiși fiind de stăpînire, care fusese înștiințată de 
Kalum Bek. Neguţătorul, stiîrpitura aceea uricioasă, s-a apropiat atunci 
și el de Said, făcînd glume răutăcioase pe socoteala lui, apoi i-a băgat 
mina în buzunar și, spre uimirea tuturor, a scos cu strigăte de triumf 
o pungă mare, plină cu aur. 

— Priviţi, oameni buni! Tot ce vedeţi mi-a fost furat pe nesim- 
țite de ticălosul acesta! 

Cei de faţă au strigat, privindu-l cu dispreţ pe prins: 

— Vai, vai! Cum se poate ca un tînăr atît de frumos să fie atit 
de mîrșav?! La judecată cu el! Să fie judecat! Să fie pedepsit cu lovituri 
de nuiele! 

Said a fost tirit la cadiu, urmat de o mulțime de oameni de 
tot felul, care strigau: 

— Iată-l pe frumosul tejehetar din bazar! Și-a jefuit stăpînul 
și a fugit cu două sute de galbeni! 

Cadiul l-a primit încruntat. Said a început să vorbească, dar 
acesta i-a poruncit să tacă, ascultindu-l numai pe neguţătorul cel bătrin. 
Arătindu-i punga, el l-a întrebat dacă i se furase aurul acela, iar Kalum 
Bek a jurat că aurul fusese într-adevăr furat de la el. Totuși, jurămintul 
lui mincinos l-a făcut să cîștige numai aurul, nu și pe frumosul tejehe- 
tar, care preţuia pentru el o mie de galbeni, deoarece cadiul a spus: 

— După o lege pe care atotputernicul meu stăpîn, califul, a 
inăsprit-o chiar acum cîteva zile, orice furt săvirșit în bazar, care trece 
de o sută de galbeni, se pedepsește cu surghiunul pe viaţă pe o insulă 
pustie. Hoţul acesta a sosit tocmai la timp. Este al douăzecelea tilhar 
de acest fel. Miine, cei douăzeci vor fi îimbarcaţi pe o corabie care va 
porni în larg. 

Pe Said l-a apucat atunci o deznădejde fără margini. L-a rugat 
pe cadiu cu lacrimi în ochi să-l lase să-i spună măcar un cuvint cali- 
fului, dar nu i s-a dat deloc ascultare. Lui Kalum Bek îi părea rău de 
ceea ce făcuse și a încercat să pună o vorbă bună pe lingă cadiu, dar 
acesta i-a spus: 

— a-ţi aurul şi fii pe pace! Du-te acasă și vezi-ţi de treabă. 
Altminteri, pentru fiecare cuvînt potrivnic vei plăti cîte zece galbeni. 

Kalum a tăcut atunci înspăimâîntat, iar cadiul a făcut semn 
ca nefericitul Said să fie scos afară. 

L-au întemnițat într-o închisoare întunecoasă și umedă. Acolo 
Zăceau pe un maldăr de paie alţi nouăsprezece nenorociţi. Aceștia l-au 
primit pe noul lor tovarăș de suferinţă rînjind și suduindu-i pe cadiu și 
pe calif. Dar oricît de grea părea să-i fie soarta și oricît de înfricoșător 
era gindul surghiunului pe o insulă pustie, Said nu-și 
pierdea nădejdea. Se mîngiia cu nădejdea că, de bine, de 
Tău, a doua zi va fi scos din temniţa aceea îngrozitoare. 
Se înșela însă amarnic crezind că pe vas soarta lui se va 
schimba. 

Cei douăzeci de condamnaţi au fost aruncaţi în 
fundul corăbiei, într-o hrubă mai scundă decit un stat de 

om. ACOLO, cei nouăsprezece hoţi au început să se ghiontească și să se 
certe pentru un loc mai bun. 

S-a ridicat ancora și, în timp ce corabia pornea în larg, Said 
privea cu durere și cu ochii plini de lacrimi cum se îndepărta de ţara 
lui. Surghiuniţilor li se dădea numai o dată pe zi cîte un colț 
de piine, cîteva poame și o înghiţitură de apă dulce. Și fiindcă 
în închisoarea lor din fundul corăbiei era întuneric beznă, 
mâncarea se împărțea la lumina unei lumînări. Unul cite 
unul, osindiţii își dădeau sufletul din cauza duhoarei și a 
lipsei de aer din acea temniţă plutitoare. Said scăpă cu viaţă 
numai datorită tinereţii și sănătăţii lui. 

Paisprezece zile au călătorit așa, cind deodată valu- 
rile mării au început să vuiască cumplit. Pe punte s-a stirnit 
ozarvă neobișnuită și se auzeau pași de oameni care alergau. 

Said a înţeles că se apropie furtuna. Și gîndul că 
poate i se apropie sfîrșitul îl umplea de fericire. 

Corabia se zguduia năprasnic și valurile o aruncau 
încoace și încolo. În cele din urmă s-a izbit de o stîncă, a 
trosnit îngrozitor și a rămas nemișcată. Strigătele și urletele 
celor de pe punte se amestecau cu vuietul furtunii. La un 
moment dat, s-a lăsat o liniște adincă, dar în aceeași clipă 
unul dintre osindiți a băgat de seamă că apa începuse să năvălească 
în temniţa lor. Toţi au prins să bată în chepeng, dar n-au primit nici un 
răspuns. Fiindcă apa creștea văzind cu ochii, au împins ușa cu toată 
puterea deznădejdii și, pină la urmă, au dat-o în lături. 

Cînd au urcat sus n-au mai găsit pe nimeni. Oamenii de pe 
punte coboriseră în caiace și se îndepărtaseră. Cei mai mulţi dintre 
osindiţi au fost cuprinși de disperare — furtuna se înteţea mereu. Vasul 
a început apoi să se scufunde, trosnind din toate încheieturile. Au mai 
apucat, în cele cîteva ceasuri cît au mai stat pe punte, să se ospăteze 
pentru ultima dată din merindele găsite pe corabie. Apoi, cînd vijelia 
a răbufnit deodată cu furie, corabia a fost smulsă de pe stinca pe care 
se împotmolise și s-a sfărimat. 

Said s-a agăţat de catarg, căznindu-se cu desperare să se ţină 
deasupra apei. Valurile îl aruncau încoace și încolo, dar vislea cu picioa- 
rele și nu se dădea la fund. 

A înotat el așa cam o jumătate de oră între viaţă și moarte, 
cînd, deodată, i-au ieșit pe neașteptate din buzunar lănţișorul și flu- 
ierașul. Ţinîndu-se cu o mînă de catarg, l-a dus la gură și, ce să vezi! 
A suflat în el și pe neașteptate s-a auzit un sunet cristalin și subțirel. 
În aceeași clipă, ca prin minune, valurile se liniștiră de parcă cineva 
turnase ulei peste ele. Nu a apucat să-și vină bine în fire și să se uite 
în jur, doar-doar s-o arăta cumva pămînt în zare, că a simţit catargul 
de sub el întinzîndu-se și mișcindu-se în chip ciudat. A descoperit cu 
groază că nu mai călărea pe catarg, ci pe un delfin uriaș. Peste citeva 
clipe însă s-a liniștit, fiindcă delfinul înota, ce-i drept repede, dar lin. 
Fiind convins că minunata lui izbăvire se datora fluierașului de argint 
și milostivei zine, Said a strigat cuvinte de slavă și de mulţumire. 

Calul său năzdrăvan îl purta iute ca vintul peste valuri, îna- 
inte de a însera, s-a zărit pămint, iar delfinul a intrat în apele unui rîu 
mare. Acum înaintau mai greu împotriva cursului apei. 

Said și-a amintit de vrăjile din basmele străvechi și, ca să nu 
piară de foame și de sete, a scos fluierașul, a fluierat tare, cu foc, şi și-a 
dorit o masă îmbelșugată. Delfinul s-a oprit pe dată și din valuri a ieșit 
o masă, uscată de parc-ar fi stat opt zile la soare și încărcată cu cele mai 
alese bucate. Tînărul s-a ospătat cu poftă — cît fusese închis, flămînzise 
cumplit — și după ce s-a săturat bine, a mulțumit pentru cină. Masa 
s-a scufundat și Said, indemnindu-și delfinul, a pornit mai departe. 

La asfinţitul soarelui a zărit în depărtare un oraș mare cu 
minarete, care semănau cu cele din Bagdad. Giîndul la Bagdad nu l-a 
bucurat, dar era convins că zina cea bună nu-l va lăsa să cadă iar în 
ghearele mișelului Kalum Bek. Pe țărm, cam la o milă depărtare de oraș, 
a zărit aproape de rîu o clădire impunătoare către care, spre marea lui 
mirare, îl ducea delfinul. 

Pe terasa acestui palat se aflau mai mulți bărbaţi îmbrăcaţi în 
veșminte de preţ, iar pe mal se adunaseră o mulțime de slujitori care se 
uitau la Said și băteau uimiţi din palme. Delfinul s-a oprit în faţa unei 
scări de marmură ce ducea de la apă spre palat și, în clipa în care Said 
a pus piciorul pe scară, năzdrăvanul s-a făcut nevăzut. Ciţiva slujitori 
au coborit treptele în grabă și l-au rugat, în numele stăpinului lor, să 
vină sus. ] s-au adus veșminte uscate și tinărul oaspete s-a schimbat 
repede și s-a îndreptat spre terasă, însoţit de slujitori. Acolo se aflau 
trei bărbați. Cel mai înalt și mai chipeș dintre ei i-a ieșit în întimpinare 
prietenos și binevoitor. 

— Cine ești tu, strălucite străin? Cum de ești în stare să 
îimblinzești viețuitoarele mării și să le cîrmești la dreapta sau la stinga, 
precum cel mai iscusit călăreț își strunește calul său de luptă? Ești 
vrăjitor sau om ca toţi oamenii? 

— Stăpine, a răspuns Said, în ultimele săptămîni am trecut 
prin clipe foarte grele. Dacă vă face plăcere, pot să vă povestesc totul. 

Și a istorisit celor trei bărbaţi ce i se întimplase din clipa în 
care părăsise casa părintească pînă la minunata lui izbăvire. Ei îl între- 
rupeau adesea cu gesturi de mirare şi de uimire. După ce a terminat, 
stăpînul casei, care-l primise atit de prietenos, a grăit: 

— Said, te cred. Dar ai spus că la o întrecere ai cîștigat un 
colan, iar califul ţi-a dăruit un inel. Poţi să ne arăţi lucrurile acestea 
de preţ? 

— Am ascuns amîndouă darurile chiar aici, lingă inima mea, 
a răspuns tînărul. Numai cu preţul vieţii mele m-aș fi despărţit de ele, 
fiindcă sînt încredinţat că cea mai vrednică de cinste, cea mai măreaţă 
faptă este că l-am scăpat pe marele calif din mîinile ucigașilor săi. 

Zicînd acestea, Said a scos lanţul și inelul și le-a arătat celor 
de faţă. 

— Pe barba Profetului! Iată inelul meu! a strigat bărbatul 
cel înalt și frumos. Preamăritul meu vizir, să-l stringem în braţe, căci 
acesta este izbăvitorul nostru. 

Amindoi l-au îmbrățișat, și lui Said i se părea că visează. S-a 
aruncat la picioarple lor, zicînd: 

— Iartă-mă, stăpîne al credincioșilor, că am vorbit astfel în 
faţa ta, fiindcă tu ești fără îndoială Harun al Rașid, marele calif din 
Bagdad. 

— Așa e, și sint prietenul tău, a răspuns Harun, și 
începînd din ceasul acesta, ai scăpat de trista ta soartă. Vino 
cu mine la Bagdad. Vei rămîne lingă mine și te vei număra 

printre dregătorii mei cei mai de încredere, căci în noaptea aceea cu 
adevărat ţi-ai dovedit grija pentru viaţa lui Harun. N-aș vrea să-i pun 
la astfel de încercări nici chiar pe cei mai credincioși slujitori ai mei! 

Said i-a mulțumit califului și i-a făgăduit că va rămîne pentru 
totdeauna la el; i-a spus însă că dorea să se ducă mai înainte la tatăl 
său, care fără îndoială că era foarte îngrijorat din pricina lui. Califul i-a 
dat învoirea sa, după care au sărit cu toţii în șa și, înainte de asfinţitul 
soarelui, au ajuns la Bagdad. Califul a poruncit să i se dea lui Said, în 
palatul său, mai multe încăperi bogat împodobite, făgăduindu-i să-i 
ridice curînd un palat care să fie numai al lui. 

Cînd au aflat de sosirea lui Said, vechii lui frați de arme — fra- 
tele califului și fiul marelui vizir — s-au grăbit să vină să-l vadă. Și l-au 
îmbrățișat pe cel care scăpase viaţa atit de scumpă a celor doi bărbaţi, 
rugindu-l să le fie prieten. Cînd însă i-au auzit vorbele, au rămas muţi 
de uimire. 

— Sint de mult prietenul vostru, le-a spus Said, scoţind cola- 
nul primit drept răsplată și amintindu-le de luptele pe care le cîștigase. 
Pe atunci aveam pielea negricioasă şi o barbă lungă. 

Le-a povestit apoi cum și din ce pricină își schimbase înfă- 
țișarea. Ca să arate că spune adevărul, a poruncit să i se aducă niște 
săbii boante și i-a chemat la luptă. Așa s-a dovedit că el era viteazul 
Almansor. Atunci toţi cei de faţă l-au îmbrățișat din nou cu strigăte de 
bucurie, simțindu-se mîndri că aveau un astfel de prieten. 

A doua zi, în timp ce Said stătea împreună cu marele vizir 
lingă Harun, a intrat Messour și a spus: 

— Stăpîne al credincioșilor, dacă e cu putinţă, rogu-te, fă-mi 
un hatiâr. 

— Vreau mai întâi să știu care ţi-i vrerea, a întrebat Harun. 

— Afară aşteaptă vărul meu Kalum Bek, neguţător vestit din 
bazar, a spus Messour. A dat de bucluc cu un om din Bassora, al cărui 
fiu, slujitor la Kalum Bek, l-a prădat și a fugit nu se știe unde. Tatăl îi 
cere acum lui Kalum Bek pe fiul său, dar acesta, de bună seamă, n-are 
de unde să i-l dea. De aceea dorește și te roagă să faci dreptate între el 
și omul din Bassora, fiindcă numai mintea ta luminată și înțeleaptă 
poate să dezlege încurcătura asta. 

— Îi voi judeca, a răspuns califul. Peste o jumătate de ceas 
vărul tău și potrivnicul lui să intre în sala de judecată. 

Messour a mulțumit și a plecat, iar Harun a zis: 

— Deci este vorba de tatăl tău, Said. Fiindcă, din fericire, am 
aflat cum s-au petrecut lucrurile, vreau să judec ca înțeleptul Solomon. 
Ascunde-te după perdeaua scaunului meu împărătesc pînă te voi chema, 
iar tu, mare vizir, poruncește să fie adus de îndată cadiul cel rău și pri- 
pit! Voi avea nevoie de el cînd voi întreba împricinaţii. 

Amîndoi au făcut după cum li se poruncise. Cînd l-a văzut 
pe tatăl său, galben la faţă și slăbit la trup, intrînd cu pași șovăitori în 
sala de judecată, inima lui Said a început să bată năvalnic, mai-mai să-i 
spargă pieptul. Văzindu-l însă pe Kalum Bek, zimbind șiret și sigur de 
sine și șoptindu-i ceva vărului său, marele cămăraș, s-a mîniat atît de 
tare, că abia s-a putut stăpini să nu iasă de după perdea și să se repeadă 
la el, fiindcă numai din pricina acelui om cîinos pătimise el atitea. 

În sală se aflau mulţi oameni doritori să audă judecata 
înţeleaptă a califului. Stăpînitorul Bagdadului s-a așezat în scaunul 
împărătesc, apoi marele vizir a poruncit să se facă liniște și a întrebat 
cine este piritorul. 

Kalum Bek a pășit înainte plin de îndrăzneală și a spus: 

— Acum cîteva zile stăteam în fața prăvăliei mele din bazar, 
cînd bătrînul acesta a trecut printre tarabe însoţit de un om cu o pungă 
în mină, pe care-l tocmise să strige cât îl ţinea gura: „Dau opungă de aur 
celui care știe ceva despre Said din Bassora'. Pentru că Said fusese în 
slujba mea, am răspuns: „Vino încoa, prietene! Eu am cîștigat punga!” 
Omul acesta, care este acum vrăjmașul meu, s-a îndreptat prietenos spre 
mine, întrebindu-mă ce știu. Eu am răspuns: „Ești Benezar, tată lui?” 

E] mi-a răspuns bucuros că da, și atunci am început să-i poves- 
tesc cum l-am găsit pe tînăr în pustiu, cum l-am scăpat de la moarte, 
cum l-am îngrijit și l-am adus la Bagdad. În. culmea fericirii, bătrînul 
mi-a dăruit punga. Am povestit apoi mai departe. I-am spus că fiul lui 
a fost în slujba mea, că a făcut tot felul de rele, că m-a furat și a fugit. 
Smintitul de taică-său însă n-a vrut să mă creadă în ruptul capului. 
Așa mă tot hărțuiește de cîteva zile și-mi cere să-i dau înapoi punea și 
băiatul. Eu nu pot să-i dau nici una, nici alta. Banii mi se cuvin pentru 

veștile pe care le-a aflat de la mine, iar pe neobrăzatul lui de fiu n-am 
de unde să i-l dau. 

A vorbit apoi Benezar. L-a zugrăvit pe fiul lui, arătînd cît de 
nobil și de cinstit era și că pentru nimic în lume n-ar fi fost în stare 
să fure. A cerut apoi califului să cerceteze cu de-amănuntul toate cele 
întimplate. 

— Nădăjduiesc, a zis Harun, că ţi-ai făcut datoria și ai adus 
la cunoștință furtul, Kalum Bek? 

— Fără îndoială! a strigat acesta zimbind. L-am înștiințat 
pe cadiu. 

— Să fie chemat cadiul! a poruncit califul. 

Spre uimirea tuturor, acesta s-a ivit, ca prin minune, de îndată. 
Califul l-a întrebat dacă-și amintea de ceea ce se întimplase și acesta 
spuse că își amintea. 

— L-ai întrebat pe tînăr? A mărturisit furtul? l-a iscodit Harun. 

— Nu, s-a încăpăţinat și n-a vrut să mărturisească. Numai 
înălțimii voastre zicea el că vrea să-i spună totul, a răspuns cadiul. 

— Nu mi-aduc aminte să-l fi văzut, s-a mirat califul. 

— Păi cum! Să aduc aici în fiecare zi pe orice potlogar care 
vrea să stea de vorbă cu luminăţia voastră? 

— Ştii prea bine că urechea mea se pleacă la orice glas, a răs- 
puns Harun. Dar pesemne că dovezile au fost atît de limpezi, încît n-a 
mai fost nevoie să-l aduci pe tinărul acela în fața mea. Ai avut, pesemne, 
martori că banii furaţi erau într-adevăr ai tăi, Kalum? 

— Martori? a întrebat acesta, îngălbenindu-se. Nu, n-am avut 
martori. Știi doar, stăpîn al credincioșilor, că un galben seamănă cu 
celălalt ca două picături de aur. De unde să aduc mărturii că taman 
acești două sute de galbeni îmi lipseau mie? 

— Dar de unde ai știut că tocmai aurul acela era al tău? l-a 
întrebat califul. 

— După punga în care se afla, a răspuns Kalum. 

— Ai punea aici? a întrebat califul mai departe. 

— Iat-o, a răspuns neguţătorul, scoțind punga 
și întinzind-o marelui vizir, ca să i-o înmineze califului. 

Dar vizirul a strigat, prefăcindu-se mirat: 

— Pe barba Profetului! Zici că punga asta e a ta, ciine? Punga 
asta e a mea! I-am dăruit-o cu două sute de galbeni unui tinăr cumse- 
cade care m-a scăpat dintr-o mare primejdie. 

— Juri că așa este? l-a întrebat califul. 

— Sînt atît de încredinţat de aceasta, pe cît sint 
de sigur că vreau să ajung cîndva în rai, a răspuns vizirul. 
Chiar fiica mea a împletit-o. 

— Așa? a strigat Harun. Atunci, cadiule, te-ai 
lăsat amăgit. Ce te-a făcut să crezi că punga este a acestui 
neguțător? 

— A jurat, a răspuns speriat cadiul. 

— Așadar, ai jurat strimb?! a strigat califul către 
neguțător, care tremura, alb ca varul. 

— Alah! Alah! a strigat Kalum. Nu vreau să spun 
nimic împotriva marelui vizir, e om de încredere, dar, vai! 
punga este totuși a mea. Ticălosul de Said mi-a furat-o. 
Aș da o mie de tomani dacă ar fi și el aici! 

— Ce-ai făcut cu Said? l-a întrebat califul. Unde aș putea 
trimite după el ca să-l aduc să mărturisească în faţa mea? 

— L-am surghiunit pe o insulă pustie, a răspuns cadiul. 

— O, Said, fiul meu! a strigat sărmanul 
părinte printre lacrimi. 

— Pînă la urmă, deci, Said a mărturisit 
nelegiuirea pe care o săvirșise? a întrebat Harun. 

Cadiul a îngălbenit. S-a uitat speriat în 
jurul său și a răspuns: 

— Dacă-mi amintesc bine, da. 

— Nu ești sigur? a strigat califul cu un 
glas cumplit. Atunci hai să-l întrebăm chiar pe 
el. leși, Said, afară, iar tu, Kalum Bek, scoate mia 
de tomani, fiindcă Said e aici. 

Kalum și cadiul au crezut că văd un strigoi, apoi, dezmeti- 
cindu-se, s-au aruncat la picioarele califului, strigind: 

— Iertare! Iertare! 

Abia ţinîndu-se pe picioare de bucurie, Benezar l-a cuprins 
în braţe pe fiul său. Dar, neîndurător, califul a continuat: 

— Ei, cadiule, iată-l pe Said. Mărturisit-a oare? 

— Nu, nu! a strigat acesta. Am ascultat numai mărturia lui 
Kalum Bek, fiindcă era om cu vază. 

— De aceea te-am făcut cadiu, ca să-i asculți numai pe oame- 
nii cu vază? a strigat Harun al Rașid, cu o îndreptăţită minie. Acum 
vei fi trimis tu pe timp de zece ani în surghiun pe o insulă pustie din 
mijlocul mării. Acolo vei chibzui la ce-i drept și ce nu! Iar tu, netrebni- 
cule, care scapi oamenii de la moarte, nu ca să le dăruiești viaţa, ci ca 
să ţi-i faci robi, vei plăti, așa cum ai spus, o mie de tomani pe Care i-ai 
făgăduit dacă Said va veni să depună mărturie. 

Kalum s-a bucurat că scăpase numai cu atit. Tocmai voia să-i 
mulțumească bunului calif, cînd acesta urmă: 

— Iar pentru jurămâîntul mincinos cu privire la cei două sute 
de galbeni, vei primi două sute de lovituri la tălpi. Mai departe, Said 
poate să aleagă dacă vrea să-ţi ia toată prăvâălia și pe tine hamal, sau 
dacă se mulțumește cu cîte zece galbeni pentru fiecare zi slujită. 

— Dă-i drumul mișelului, prealuminate calif! a strigat tină- 
rul. Nu-mi trebuie nimic de la el. 

— Nu, a răspuns Harun. Vreau să ţi se plătească totul. Aleg eu 
în locul tău cei zece galbeni pe zi, iar tu să faci socoteala cîte zile te-a 
ținut Kalum în ghearele lui. Și acum, afară cu ticăloşii ăștia! 

Califul i-a poftit apoi pe Benezar și pe Said în altă sală. Acolo 
i-a povestit lui Benezar cu cîtă vitejie îi scăpase Said viaţa. Vorbele cali- 
fului erau întrerupte din cînd în cînd de răcnetele lui Kalum Bek, care 
primea la tălpi, cu vârf și îndesat, plata pentru cei două sute de galbeni. 

Califul l-a poftit pe Benezar să locuiască la el, la Bagdad, 
împreună cu Said. Înainte de a se statornici la Bagdad, Benezar a ple- 
cat acasă să-și aducă toate avuţiile. Said s-a mutat apoi în palatul pe 
care califul l-a clădit, drept recunoștință, pentru el, și a trăit de atunci 
ca un bei. Fratele califului și fiul marelui vizir îi ţineau de uriît, iar locu- 
itorii Bagdadului aveau o vorbă: „Aș vrea să fiu atit de bun și de fericit 
ca Said, fiul lui Benezar”. 


208 


Aventurile lui Said 





— Stind la taifas cu voi, nu se lipește deloc somnul de mine. 
Aș putea să stau treaz și două, și trei, și nu știu cîte nopţi, zise făurarul 
după ce vinătorul a isprăvit de povestit. Asta mi s-a mai întîmplat nu 
O dată. Așa, pe vremuri, am fost calfă la un clopotar. Meșterul, un om 
cu dare de mînă, nu era deloc zgârcit. Într-o zi, însă, pe cînd aveam de 
lucru pînă peste cap, meșterul s-a purtat, spre mirarea noastră, cu totul 
împotriva felului său de a fi, ca un cărpănos. Se turna un clopot pentru 
biserica nouă, și noi, ucenicii și calfele, trebuia să stăm 
toată noaptea lingă cuptor ca să păzim focul. Ne așteptam 
ca meșterul să scoată cepul la un poloboc și să-i dea drumul 
în valuri celui mai bun vin al său, dar nici vorbă de așa 
ceva. Ne îngăduia numai ca la fiecare ceas să trecem, din 
om în OM, O carafă cu vin. Apoi a început să povestească 
fel de fel de întîmplări din viaţa lui, amintiri de pe vremea 
cînd fusese și el calfă și drumeţea de colo-colo. După aceea, 
i-a venit rîndul calfei celei mai virstnice de a povesti, apoi 
celorlalți pe rind. Se înțelege că somnul nu s-a mai prins 
de nimeni, fiindcă toţi ascultam cu mare luare-aminte. Nici 
n-am știut cînd s-a făcut ziuă. Abia atunci ne-am dat seama 
de şiretenia meșterului, care ne ţinuse treji cu povești. În schimb, cînd 
clopotul a fost gata, n-a cruțat vinul și ne-a despăgubit cu prisosinţă 
pentru ceea ce, cu bună știință, nu ne dăduse în noaptea care se 
scursese. 

— Deștept om! spuse studentul. Cel mai bun leac împotriva 
somnului este vorba. De aceea, în noaptea asta n-aș vrea să mă prindă 
ceasul unsprezece singur, căci nu știu dacă aș putea să birui somnul. 

— Se vede că la asta se gîndesc și țăranii, zise vînătorul. În 
serile lungi de iarnă, femeile și fetele se adună și torc la lumina opai- 
țului. Nu lucrează fiecare la casa ei, fiindcă în singurătate te toropește 
somnul, pe cînd la clacă, cu mulţi laolaltă, vorbești, povestești și nici 
nu știi cînd trece timpul. 

— Așa e, încuviinţă și cărăușul. Auzi adesea povești care fac 
să ţi se ridice părul măciucă, despre duhuri de foc care rătăcesc pe 
cimpii, spiriduși care fac larmă noaptea prin odăi și despre stafii care 
bagă în sperieţi oamenii și dobitoacele. 

— Nu-i prea plăcut să asculţi așa ceva, zise studentul. Drept 
să spun, nu pot să sufăr poveștile cu stafii. 

— În privinţa asta eu sînt de altă părere, exclamă făurarul 
de scule. Cînd aud o poveste de groază, mă simt cit se poate de bine. 
E ca și cum te-ai cuibări într-un culcuș cald pe vreme de ploaie. Auzi 
cum cad picăturile pe acoperiș: pic! pic! pic! și te simţi minunat în 
adăpostul tău ferit de ploaie. Tot așa și cu poveștile despre stafii: cind 
stai și le asculţi seara, cu lumina aprinsă, între oameni, te simţi parcă 
în largul tău, în siguranţă. 

— Şi pe urmă? întrebă studentul. Dacă vreunul dintre ascul- 
tători crede în bazaconiile astea, în stafii și alte plăsmuiri, n-o să-l 
cuprindă teama cînd o să rămînă singur în întuneric? N-o să se gîn- 
dească tot timpul la întimplările groaznice pe care le-a auzit? Poveștile 
astea cu stafii îmi amintesc de niște întimplări neplăcute din copilăria 
mea. Am fost un băiat vesel și isteţ, poate chiar mai zburdalnic decit i-ar 
fi plăcut dădacei mele. Și, ca să mă potolească, s-a gîndit să bage groaza 
în mine. S-a apucat să-mi povestească fel de fel de basme înfricoșătoare, 
cu vrăjitoare și duhuri rele, care, după spusele ei, rătăceau de colo pînă 
colo prin casă. Cînd umbla o pisică în pod, șoptea înspăimintată: „Auzi, 
băiatul mamei? larăși urcă și coboară mortu'! Își poartă capul sub braţ, 
iar ochii îi lucesc ca două felinare. În loc de degete are gheare și dacă 
te prinde în întuneric, te sugrumă'. 

Cei de faţă au început să ridă, dar studentul a continuat: 

— Fiind prea mic, nu înţelegeam că toate astea nu erau decit 
scorneli. E drept că nu mă temeam nici de cel mai strașnic dulău de 
vinătoare, eram mai tare decît toți tovarășii mei de joacă, dar în întu- 
neric mi se făcea inima cît un purece, închideam ochii și mă aşteptam 
ca mortul să se apropie dintr-o clipă într-alta. Ajunsesem pînă acolo, 
încît nu voiam să ies singur în întuneric nici în ruptul capului. Cînd 
tatăl meu a văzut cît eram de fricos, mi-a tras o bătaie soră cu moartea! 
Totuși nu m-am putut dezbăra multă vreme de teama asta copilărească, 
pe care o căpătasem din vina dădacei mele neroade. 

— Da, e o mare greşeală, zise vinătorul, să umpli capul unui 
copil cu prostii d-astea. Am cunoscut oameni vrednici, curajoși, care 
nu se temeau nici de trei vrăjmași, dar dacă trebuiau să umble noaptea 

după vinat sau să-i pindească pe braconieri, își pierdeau tot curajul. Li 
se năzărea că în fiecare copac se ascunde o stafie îngrozitoare, în fie- 
care tufiș, o vrăjitoare, iar licuricii li se păreau ochii unei jivine care-i 
pindea în întuneric. 

— Astfel de povești sint dăunătoare și prostești nu numai 
pentru copii, răspunse studentul, ci și pentru oamenii în toată firea. 
Un om cu scaun la cap nu ia în seamă lucruri pe care numai proștii 
le cred. Numai prin capul acestora umblă astfel de năluciri. Basmele 
acestea însă le fac rău mai ales ţăranilor. Ei cred neclintit, statornic, 
în neroziile astea și credinţa lor se întărește și mai mult la clacă și la 
cîrciumă, unde oamenii își apropie capetele și istorisesc cu glas fioros 
poveștile cele mai înfricoșătoare. 

— Așa e, domnule! zise cărăușul. Aveţi dreptate. Cite neno- 
rociri nu s-au întîmplat din cauza unor astfel de povești! Sora mea și-a 
pierdut viaţa din pricina lor. 

— Cum se poate? Din cauza unor povești?! strigară cu toţii 
miraţi. 

— Da, din cauza unor astfel de povești, răspunse cărăușul. Și 
în satul meu, femeile și fetele au obiceiul să se adune serile ca să toarcă 
împreună. Vin și flăcăii și spun tot felul de istorii. Într-o seară se vor- 
bea de stafii și năluci, iar flăcăii povesteau despre un băcan bătrîn care 
murise de zece ani, dar nu-și putea găsi liniștea în mormint. Dădea în 
fiece noapte pămintul la o parte, se tira încetișor afară și, tușind, așa 
cum obișnuia și în viaţă, se ducea la băcănia sa unde cîntărea zahăr și 
cafea, bolborosind încet: 


Trei sferturi, trei sferturi la miezul nopții 
Fac cît un funt în timpul zilei. 


Mulţi spuneau că l-au văzut aievea, iar fetele și femeile s-au 
înfricoșat. Soră-mea însă, o fetișcană de vreo șaisprezece ani, voind să 
facă pe grozava, a spus: 

— Nu cred nimic din toate astea. Morţii nu se mai întorc 
niciodată înapoi. 

Din păcate nu era prea convinsă, i se cam strinsese și ei inima 
de frică de cîteva ori. Unul dintre tineri a zis: 

— Dacă crezi într-adevăr că-i așa cum spui, n-are de ce să-ţi 
fie frică. Mormîntul lui e la doi pași de cel al lui Kâtchen, care a murit de 
curind. Dacă ai curaj, du-te la cimitir, rupe de pe mormintul lui Kătchen 
o floare și adu-ne-o. Numai așa vom ști că nu ţi-a fost frică de băcan! 

Ca să nu le dea prilej s-o ia în ris, soră-mea a răspuns: 

— Doar atita-mi cereţi? E un fleac! Ce floare doriţi? 

— În satul nostru doar acolo cresc trandafiri albi... Adu-ne 


un buchet de trandafiri, i-a cerut una din prietenele ei. 

Fata s-a sculat și a plecat. Toţi bărbaţii îi lăudau curajul, dar 
femeile clătinau din cap, căinîndu-se: 

— Numai de nu s-ar întimpla ceva! 





Sora mea a pornit spre cimitir. Luna învăluia mormintele 
într-o lumină palidă, albicioasă. Sora mea s-a înfiorat. Ceasul din turn 
tocmai bătea miezul nopții. 

Fata a impins portiţa cimitirului. A pornit printre movilele 
mormintelor și, cu cit se apropia mai mult de trandafirii albi ai lui 
Kâtchen și de mormîntul băcanului-strigoi, cu atît i se stringea inima 
mai tare. 

Cînd a ajuns în sfîrșit la groapa lui Kâtchen, a îngenuncheat 
tremurînd și a început să culeagă flori. În clipa aceea i s-a părut că aude 
zgomote în apropiere. Cind a întors capul, la doi pași de ea cineva zvârlea 
țărina de pe un mormâînt și din groapă a ieșit încet o făptură ciudată. 
Era un bătrîn palid, cu o scufie de noapte, albă, pe cap. 

Soră-mea a aruncat înspăimâîntată încă o privire, ca să se 
convingă că ceea ce vedea era aievea, dar cînd cel din groapă a început 

să vorbească pe nas: „Bună seara, domnișoară, ce faci aici la ora asta 
tirzie?” a cuprins-o o spaimă de moarte. Și-a ținut totuși firea, a sărit 
peste morminte și a fugit înapoi în sat. Acolo, sfirșită de puteri, a povestit 
tot ceea ce văzuse și, stoarsă de orice vlagă, a fost purtată pe braţe pînă 
acasă. A doua zi am aflat că cel care îi vorbise sărmanei mele surori 
fusese chiar groparul, care săpa un mormînt nou. Ce folos, însă? N-am 
mai apucat să-i spunem nefericitei cine îi ieșise în cale. A căpătat fier- 
binţeală mare și s-a stins după trei zile. Trandafirii pentru coroana de 
pe mormânt şi-i culesese ea singură. 

Cărăușul a tăcut, cu ochii plini de lacrimi. Tovarășii lui l-au 
privit cu milă. 

— Așadar, copila aceea s-a prăpădit din pricina unor scorneli, 
zise tînărul giuvaergiu. Îmi amintesc de o poveste pe care aş vrea să 
v-o spun și care s-a sfîrșit, din păcate, tot prost. 

(Legendă scoțiană) 


Pe o insulă stîncoasă de pe coasta Scoției, trăiau odată doi 
pescari. Erau foarte buni prieteni. Nici unul dintre ei nu se însurase; 
nici neamuri n-aveau și, muncind laolaltă, fiecare în felul lui, izbuteau 
să-și agonisească hrana. Cu vremea, îimbătriniseră și prietenia lor deve- 
nise și mai strinsă, cu toate că se deosebeau unul de celălalt, la fire și 
la trup, cum se deosebește vulturul de viţelul de mare. 

Kaspar Strumpf era un bărbat îndesat și rotofei, cu o faţă lată, 
grăsună, rotundă ca luna plină, cu ochi jucăuși și blinzi, care parcă nu 
cunoscuseră niciodată mîhnirea și grija. Însă nu era numai dolofan, 

ci și somnoros și leneș. De aceea se ocupa cu treburile casnice: gătea, 
cocea și îimpletea plasele cu care pescuia pentru el și pentru ce vindea. 
Tot el lucra și cea mai mare parte din peticul lor de pămînt. Prietenul 
său era, dimpotrivă, înalt și deșirat, cu un nas coroiat ca un cioc de 
uliu, cu ochi ageri, și cunoscut ca cel mai harnic și norocos pescar de 
pe insulă, om fără frică, ce se cățăra te miri unde după păsări și fulgi. 
Era și cel mai priceput agricultor de pe insulă, dar și cel mai hrăpăreţ 
neguțător de pe piaţa din Kirchwall. Fiindcă avea însă marfă bună și 
nu-și păcălea mușteriii, toţi își făceau cumpărăturile la el și-i vindeau 
cele de trebuinţă. Așa că Wilm Falke, cum îl numeau concetăţenii lui, 
și Kaspar Strumpf, cu care primul, în ciuda lăcomiei sale, își împărțea 
cîștigul greu dobîndit, izbuteau nu numai să-și agonisească o hrană 
îndestulătoare, dar chiar să fie socotiți ca oameni cu dare de mină. Dar 
Falke cel hrăpăreţ nu era mulțumit să treacă doar drept un om înstărit, 
ci dorea să ajungă bogat... ba chiar foarte bogat! Și fiindcă își dăduse 
seama că numai cu sirguința nu se putea îmbogăţi atît de repede pe 
cît dorea, își aștepta norocul de la vreo întîmplare fericită, neobișnuită. 
Din clipa în care gîndul acesta pusese stăpînire pe el, Falke luase hotă- 
rîrea dirză și nestrămutată să-și urmărească țelul fără odihnă și începuse 
să-i vorbească lui Kaspar Strumpf despre avuţia pe care o va dobindi, 
ca despre ceva neîndoios. Iar fiindcă acesta credea în vorbele lui ca în 
litera de evanghelie, povestea și el vecinilor cele auzite. Așa se dusese 
vestea că Wilm Falke s-ar fi vindut diavolului, care-l cumpărase cu aur 
greu. Unii spuneau însă că stăpinul iadului doar îl îimbiase deocamdată 
în privinţa asta. 

E drept că la început Falke lua vorbele astea în ris, 
dar încetul cu încetul se obișnuise cu gindul că într-o bună 
Zi vreun duh ar putea să-i dezvăluie taina unei comori, și nu 
se mai supăra pe concetățenii săi care-l luau în zeflemea din 
pricina asta. Cu toate astea își vedea mai departe de negoţ, 
dar cu mai puţină rîvnă. O mare parte din timpul pe care-l 
folosise înainte pentru pescuit sau alte munci folositoare, 
îl pierdea acum fără nici o noimă, așteptind să se îmbogă- 
țească peste noapte. 

Spre nenorocul lui, stînd într-o zi pe ţărmul pustiu 
Și privind cu o anume speranţă tălăzuirile mării, ca și cum 

de acolo ar fi putut să i se ivească norocul cel mare, un val uriaș i-a 
rostogolit la picioare un mănunchi de alge și prundiș. Printre pietri- 
cele sclipea o piatră galbenă: o bilă de aur. Wilm a rămas încremenit. 
Așadar nu sperase în zadar — marea îi dăruise aur — aur frumos, curat, 
pesemne rămășița unei bare masive căzută la fund pe care o miînca- 
seră valurile de ajunsese numai cît un glonţ de pușcă. Și acum i se 
desluși în minte, fără chip de tăgadă, că odată, undeva, aproape de 
țărmul acesta, se scufundase o corabie cu încărcătură de preţ și că lui îi 
hărăzise soarta să găsească comorile înghițite de valuri. Gindul acesta 
a crescut încet-încet în mintea lui, pînă a pus stăpînire pe toată ființa 
sa. Acum singura lui ţintă era să se ferească pînă și de prietenul lui, 
căruia nu-i împărtășise descoperirea făcută, de teamă să nu afle și alții 
de ea. Astfel bietul om lăsă baltă toate celelalte treburi. Stătea zile și 
nopți de-a rîndul pe țărmul mării și, în loc să azvirle plasa de prins 
pești, arunca o lopată special făurită pentru a scoate aur. 

Nu s-a ales însă cu nimic altceva decît cu sărăcia, căci nu mai 
avea de nici unele; și oricît se trudea, adormitul de Kaspar nu izbutea 
să agonisească hrană pentru amindoi. Wilm căuta, ce-i drept, comori 
de preţ, dar pînă una, alta, bucăţica de aur găsită se dusese repede și 
după ea se irosise și avutul celor doi. 

Strumpf nu scotea o vorbă. Fără să murmure, așa cum lăsase 
odinioară pe seama lui Falke agonisirea hranei, nu cricnea nici acum, 
cînd acesta, pierzindu-și timpul fără rost, îl lipsea de hrana zilnică. Pur- 
tarea blîndă a răbdătorului său prieten îl îimboldea și mai mult pe Falke 
să caute fără încetare comoara... În fiecare seară, înainte de a adormi, i 
se părea că aude foarte limpede niște șoapte, mereu aceleași, pe care a 
doua zi nu și le mai amintea. Asta îl îndirjea și mai mult, deși nu prea 
vedea ce legătură ar putea fi între șoaptele acestea ciudate și năzuința 
sa. Dar în mintea unui Wilm Falke își putea face loc orice închipuire, 
așa că șoaptele acestea tainice îi întăreau credinţa că soarta îi hărăzise 
marea fericire de a descoperi o grămadă uriașă de aur. 

Într-o zi l-a prins furtuna pe ţărmul unde găsise bila de aur. 
Vijelia era atit de cumplită, încît Falke a trebuit să se adăpostească 
într-o grotă din apropiere. Peștera aceasta — numită prin partea locu- 
lui „Grota din Steenfoll' — era de fapt un gang subteran lung, cu două 
guri spre mare, pe unde năvăleau valurile, rostogolindu-se mereu cu un 

vuiet îngrozitor. Nu puteai să pătrunzi în grotă decît printr-un singur 
loc, printr-o crăpătură din boltă, știută doar de ștrengarii din partea 
locului. Grota ascundea mari primejdii — unde mai pui că umbla și 
vorba că era bintuită de stafii. 

Wilm a coborit anevoie în grotă și s-a așezat pe o piatră sub 
un colţ de stîncă ce-i atîrna deasupra capului. Aici, la douăsprezece 
picioare sub pămînt, în vuietul valurilor care se rostogoleau sub stîncă 
și al vijeliei pustiitoare de afară, au început să-l copleșească din nou 
aceleași ginduri despre vasul scufundat, întrebindu-se mereu ce fel 
de vas o fi fost. Întrebase în dreapta şi în stînga, dar nici bătrînii nu-şi 
aminteau să se fi scufundat vreo corabie în locurile acelea. Şi a rămas 
așa în grotă, nici el nu mai știa cît... Cînd s-a trezit în sfîrșit din visare, 
furtuna se potolise. Tocmai se pregătea să iasă la lumină, cînd, deo- 
dată, de undeva din străfunduri, a auzit un glas care striga limpede: 
Car-mil-han! 

A tresărit speriat şi s-a uitat în adînc. 

— Stăpine atotputernic! a strigat el. Acesta e cuvintul care 
mă urmărește și în somn! Ce-o însemna, oare, Dumnezeule? 

În clipa cînd a pus piciorul afară, Falke a mai auzit încă o 
dată, ca un suspin venit din adîncuri Carmilhan! după care a luat-o la 
goană spre casă, ca o sălbăticiune fugărită. 

Wilm nu era fricos, numai că totul venise pe 
neașteptate. Nimic însă nu l-ar mai fi putut opri din 
mersul său: să intre în grotă era, ce-i drept, primejdios, 
dar setea de aur nu-i dădea pace. 

Odată, Wilm stătea noaptea tirziu în fața 
grotei din Steenfoll, scormonind nisipul de pe fund cu 
lopata, în căutarea comorii. Deodată, lopata s-a agăţat 
de ceva și, oricît a tras de ea, oricît a smucit-o, nu i-a 
fost cu putinţă s-o clintească. Între timp a început să 
sufle vintul, cerul s-a acoperit cu nori negri, iar valurile 
îi îimpingeau luntrea de colo-colo, gata s-o răstoarne. 
Însă Wilm nu s-a lăsat: legă lopata cu o funie şi trase, 
și trase, pînă n-a mai simţit nici o împotrivire. Crezu că 
se rupsese funia de care legase lopata, dar în clipa cînd 
norii au început să învăluie luna, deasupra apei a răsărit 

o umbră neagră și — peste întinsul mării — a răsunat cuvintul care-l 
urmărea: Carmilhan. Wilm a întins mina, vrind să apuce făptura aceea 
ciudată, dar aceasta se mistuit repede, undeva, în întunericul nopții. 
Furtuna care s-a dezlănţuit în clipa aceea l-a silit să-și caute adăpost 
sub stincile din apropiere. Istovit, a căzut într-un somn adînc, plin de 
năluciri. Coșmarul acesta i-a sporit și mai mult zbuciumul în legătură 
cu necontenita căutare a comorii, care îl chinuise în timpul zilei. 

Cind s-a trezit, razele răsăritului cădeau pe marea acum liniș- 
tită și încremenită ca o oglindă. Tocmai se pregătea să iasă din nou 
în larg, să-și înceapă munca obișnuită de fiecare zi, cînd în depărtare 
a zărit un punct care se apropia din ce în ce. S-a uitat mai bine și a 
deslușit o luntre în care ședea o ființă omenească. Să vezi și să nu crezi: 
fără piînze, fără visle, fără ca făptura dinăuntrul ei s-o cîrmească — dacă 
cumva avea cirmă — barca înainta cu botul spre mal, spre luntrea lui 
Wilm, lîngă care se opri. În ea se afla un moșneguţ stafidit, îmbrăcat 
în haine de piînză galbenă, pe cap cu o scufie roșie, țuguiată, cu ochii 
închiși, încremenit ca un stirv uscat. Falke a strigat, a smucit barca, 
dar n-a primit nici un răspuns. Atunci a vrut să lege barca cu o funie de 
luntrea sa și s-o tragă după el. Bătrinelul a deschis însă deodată ochii 
și a început să se miște atît de ciudat, încît l-a umplut de groază chiar 
și pe pescarul acesta cutezător. 





— Unde mă aflu? a întrebat omuleţul în limba olandeză, 
oftind adînc. 

Falke, care știa de la pescarii de scrumbii olandezi cîteva 
vorbe în graiul lor, i-a spus cum se numește insula și l-a întrebat cum 
îl cheamă și ce caută pe acolo. 

— Am venit să văd ce-i cu Carmilhan. 

— Cu Carmilhan? Pentru Dumnezeu! Ce înseamnă asta? a 
strigat pescarul, plin de curiozitate. 

— Nu răspund la întrebări, dacă mi se pun în felul acesta, a 
răspuns omulețul, vădit speriat. 

— Bine, dar ce e Carmilhan? a strigat Falke. 

— Acum nu mai e nimic, dar pe vremuri a fost un vas minu- 
nat, încărcat cu atît de mult aur cum n-o să mai aibă vreodată un vas. 

— Cînd s-a scufundat și unde? 

— Cam acum o sută de ani, dar nu știu sigur unde. Am venit 
să caut locul și să pescuiesc aurul pierdut. Vrei să mă ajuţi și să împăr- 
țim ceea ce găsim? 

— Cu dragă inimă, numai să-mi spui ce am de făcut. 

— Pentru ceea ce trebuie să faci, ai nevoie de mult curaj: 
trebuie să te duci la miezul nopţii în locul cel mai sălbatic, cel mai 
singuratic de pe insulă și să iei cu tine o vacă. Acolo s-o tai, și să pui 
pe cineva să te înfășoare în pielea ei caldă încă, apoi să te așeze jos și 
după aceea însoţitorul trebuie să te lase singur. Înainte de un ceas după 
miezul nopţii vei afla unde sint comorile de pe Carmilhan. 

— În felul ăsta a fost dus la pierzanie şi bătrînul Engrol! Și-a 
vindut și trupul și sufletul! a strigat Wilm, îngrozit. Piei din ochii mei, 
piază rea! a adăugat el vislind grăbit. Nu vreau să am de-a face cu tine! 

Omuleţul a scrișnit din dinţi, l-a ocărit, l-a blestemat, dar vor- 
bele lui abia s-au mai auzit fiindcă Falke s-a depărtat repede și —vislind 
cu putere — ocoli o stincă și a dispăru. Totuși, deși văzuse că un duh 
rău voia să se folosească de setea lui de îmbogăţire, să-l ademenească 
cu aur și să-l prindă în laţ, pescarul, orbit de lăcomie, tot nu se lecui! 
Dimpotrivă, ar fi vrut să tragă foloase din cele ce îi spusese omulețul 
în haine galbene, fără să se dea însă pe mîna vrăjitorului. Veni deci mai 
departe, pe ţărmul pustiu, să caute aur. 

Pe vremuri făcuse tot ce putuse ca să se căpătuiască. Pescuise 
pe meleaguri străine și se apucase cu sirg de fel de fel de treburi, dar 
acum le lăsase pe toate baltă. EI și tovarășul său ajunseseră săraci lipiţi 
pămintului. Dar deși se aflau în starea asta jalnică numai din pricina 
încăpăţinării lui Falke și a lăcomiei lui neroade, cu toate că grija pen- 
tru trai apăsa pe umerii lui Kaspar Strumpf, acesta nu-i făcea nici cea 
mai mică mustrare prietenului său, ci, dimpotrivă, se arăta tot atît de 
supus și avea aceeași încredere în mintea înţeleaptă a acestuia, ca și 
pe vremea cînd treburile le mergeau din plin. 

Bunătatea răbdătorului său tovarăș îl punea în mare încurcă- 
tură pe Falke. Felul de a se purta al acestuia îl îndemna să caute aurul 
cu și mai multă înverșunare, nădăjduind că odată și odată își va putea 
răsplăti prietenul pentru lipsurile pe care le îndura. În tot acest timp 
cuvintul drăcesc Carmilhan îl urmărea mereu, nu-i dădea pace nici 
în somn. Toate laolaltă — sărăcia, deznădejdea așteptării și lăcomia 
— l-au făcut pînă la urmă să-și piardă minţile. S-a hotărît să-l asculte 
pe omuleţ, cu toate că știa din bătrîni că cine face ceea ce poruncește 
moșneagul se dăruiește puterilor necuratului. 

Kaspar s-a străduit în zadar să-l oprească. Cu cît prietenul 
său îl ruga mai fierbinte să dea uitării desperata lui hotărire, cu atit 
mai mult se îndîrjea Falke. În sfîrşit, Kaspar blajin și molatic ca de 
obicei, se învoi să-l însoţească și să-l ajute să ducă la îndeplinire ceea 
ce hotărise. Cu inima strinsă de durere, au legat o funie de coarnele 
frumoasei lor vaci, pe care o crescuseră de mică și pe sare nu se îndu- 
raseră pînă atunci s-o vîndă, pentru că nu se puteau obișnui cu gindul 
să încapă pe miîini străine. Ea singură le mai rămăsese din tot avutul 
lor, dar duhul rău, care pusese stăpinire pe Wilm, îi înăbușise toate 
simțămintele bune, iar Kaspar nu era în stare să-l înfrunte. 

Era în septembrie. Începuse iarna scoțiană cu nopţile ei lungi. 
Un vînt tăios rostogolea deasupra Clydestrom-ului norii grei ai nopţii, 
asemănători unor culmi de gheaţă. Întunericul se lăsase ca un zăbranic 
negru peste ripele munţilor, peste smircuri, peste albiile tulburi ale 
riurilor, care parcă te priveau negre ca hăul cel fioros al iadului. Falke 
pășea înainte și Strumpf în urma lui; cutremurat de propria-i îndrăz- 
neală, acesta se uita posomorit, cu ochii plini de lacrimi, la sărmanul 
animal care mergea senin și nevinovat la moarte. Curind, mîna care-l 
ocrotise și-l hrănise îi va curma firul vieţii. Au ajuns cu greu într-o vale 
îngustă și mlăștinoasă, ascunsă între munţi, năpădită de mușchi, de 
tufe de iarbă neagră și plină de bolovani. Un lanţ de munţi prăpăstioși, 
întunecațţi, ce se pierdeau în ceața cenușie, încingeau valea aceasta, 
unde rareori călca picior de om. 

Cei doi pescari mergeau pe pămîntul 
mlăștinos, nesigur, îindreptîndu-se spre o stincă 
uriașă care se ridica în mijlocul drumului. Un 
vultur și-a luat zborul, ţipînd, de pe stincă. 

Sărmana vacă mugea încetișor, cu jale, ca și cum pricepea toată grozăvia 
acelei nopţi, ca și cum știa ce soartă o așteaptă. Kaspar a întors capul 
ca să-și șteargă lacrimile ce-i șiroiau pe obraji și s-a uitat devale, prin 
strunga pe unde venise. Jos, departe, se auzeau valurile mării izbind 
cu vuiet stîncă. De undeva, de sus, dinspre crestele munţilor peste care 
se lăsaseră nori negri, grei, răzbea din timp în timp un murmur surd. 

Cînd Kaspar s-a întors spre prietenul său, acesta tocmai 
ridicase securea asupra blindului dobitoc, pe care-l legase de stîncă. 
Priveliștea aceasta l-a tulburat într-atât, încît i-a zdruncinat hotărirea 
de a se supune orbește prietenului său; a îngenuncheat la picioarele 
lui, frîingîndu-și mîinile și strigind cu desperare: 

— Pentru Dumnezeu, Wilm Falke! Cruţă vaca, cruţă-te pe 
tine, cruţă-ne pe amîndoi! Mintuiește-ţi sufletul! Scapă-ţi viaţa! Dacă 
vrei cu orice preţ să pui la încercare bunătatea Domnului, așteaptă 
pînă mîine și jertfește mai bine alt animal în locul blindei noastre vaci! 

— Ai înnebunit, Kaspar? a strigat Wilm ca scos din minţi, 
ținînd încă securea ridicată. Să cruţ vaca și să mor de foame? 

— N-o să mori de foame, a răspuns Kaspar hotărît. Atita timp 
cît oi avea aste două miini, n-o să mori de foame! O să muncesc din 
zori și pînă în noapte pentru tine, numai să nu-ţi vinzi sufletul și să 
cruţi bietul dobitoc! 

— Atunci ia securea și crapă-mi capul! a strigat Falke despe- 
rat. N-o să mă mișc din locul ăsta pînă n-am făcut ce trebuie să fac. Poţi 
să dobindești tu comorile de pe Carmilhan în locul meu? Pot miinile 
tale să agonisească mai mult decit să-ţi duci traiul de pe-o zi pe alta? 
În schimb, mîinile tale pot pune capăt zbuciumului meu, așa că jert- 
fește-mă pe mine! 

— Wilm, înjunghie vita și ucide-mă și pe mine! Nu-mi pasă! 
Vreau mâîntuirea sufletului tău. Vai! lată, te afli lingă altarul păgîn al 
picților și jertfa pe care vrei s-o aduci e hărăzită necuratului. 

— Habar n-am de așa ceva! a strigat Falke, rizind sălbatic, ca 
unul care era hotărît să nu audă și să nu vadă nimic din tot ce putea 
să-l abată din drum. Kaspar, ești nebun și mă înnebunești și pe mine, 





[1] Picţii erau locuitori din regiunile de miazănoapte ale Marii Britanii 
înaintea erei noastre, strămoși ai scoţienilor de astăzi. 

dar iată, a spus el, aruncînd securea și ridicînd cuțitul de pe piatră, ca 
și cum ar fi vrut să se înjunghie, rămiîi cu vaca, dar fără mine! 

Atunci Kaspar a sărit la el, i-a smuls din mînă unealta adu- 
cătoare de moarte, a luat securea, a ridicat-o în aer, și a izbit cu atita 
putere capul dobitocului iubit, încît acesta s-a prăvălit la picioarele 
stăpinului său fără să tresară. 

Totul se petrecuse uluitor de repede. Un fulger a brăzdat apoi 
cerul și tunetul a cutremurat tăriile. Falke și-a holbat ochii la prietenul 
său. Se simţea ca un bărbat în toată firea în faţa unui copil, minunîn- 
du-se că băiețandrul se dovedea mai cutezător decît el, omul mare. Dar 
Strumpf nu părea speriat de tunet, nici tulburat de uluiala tovarășului 
său. S-a repezit la vacă și, fără să scoată o vorbă, a început s-o jupoaie 
de piele. Venindu-și puţin în fire, Wilm i-a dat o mină de ajutor. Dar pe 
cît de mare îi fusese mai înainte nerăbdarea de a vedea săvirșită jertfa, 
pe atit de adincă era acum scîrba cu care lucra. 





Furtuna se înteţea, tunetele zguduiau munţii, fulgere îngro- 
zitoare șerpuiau în jurul stincii și peste mușchiul din rîpă. Vintul, care 
nu izbutise să răzbată sus, spre înălțimi, își avea sălaș jos, umplind 
valea și țărmul cu un vuiet sălbatic. 

În cele din urmă, cei doi pescari, uzi leoarcă, au jupuit vita 
de piele, pe care au întins-o pe jos. Kaspar l-a înfășurat apoi pe Falke 
în ea și l-a legat strîns, așa cum îi poruncise acesta. După ce și-a dus 

treaba la bun sfîrșit, bietul om a rupt tăcerea care dăinuia de atita 
vreme și, privindu-l cu milă pe prietenul său amăgit, l-a întrebat cu 
glas tremurător: 

— Ce mai pot face pentru tine, Wilm? 

— Nimic, a răspuns celălalt. Rămii cu bine! 

— Rămii cu bine! i-a urat Kaspar. Dumnezeu să te aibă în 
pază şi să te ierte așa cum te iert şi eu. 

Acestea au fost ultimele cuvinte pe care le-a mai auzit Wilm, 
căci Kaspar s-a şi mistuit în întuneric. În aceeaşi clipă a izbucnit una 
dintre cele mai pustiitoare furtuni pe care le văzuse Wilm vreodată. 
Întâi a scăpărat un fulger, luminînd munţii, stîncile din apropiere, valea 
cu valurile spumegînde ale mării și insulele stîncoase împrăștiate în 
golf. Printre insulele acestea i s-a părut că deslușește contururile unui 
uriașe corăbii străine, fără catarge; dar abia i-a răsărit dinaintea ochi- 
lor, că a și dispărut în beznă. Tunetele bubuiau asurzitor. Din munţi se 
rostogoleau spre el, amenințătoare, puhoaie de pietriș, iar din înălţimi 
se revărsau șuvoaie de apă atit de uriașe, încît valea îngustă și mlăș- 
tinoasă s-a umplut cît ai clipi și apa i-a ajuns lui Wilm pînă la umeri. 
Din fericire, Kaspar îl așezase pe Wilm pe un dimb, altminteri s-ar fi 
înecat. Apa creștea mereu și Wilm se căznea să-și schimbe poziţia pri- 
mejdioasă, dar pielea în care era învelit îl stringea rău și nu-l lăsa să 
se miște. Zadarnic l-a strigat pe Kaspar... acesta era departe! În clipele 
acelea de nenorocire nu a îndrăznit să rostească numele Domnului, 
iar la gindul că ar putea să cheme în ajutor puterile întunecate în mîna 
cărora se afla, îl treceau fiori de groază. Apa i-a ajuns pină la urechi și 
i-a atins buzele. 

— Dumnezeule, sint pierdut! a strigat el, simțind cum i se 
urcă apa în susul obrazului. 

Dar în clipa în care a scos strigătul, a auzit ca prin vis un zgo- 
mot asemănător cu vuietul apelor unei cascade și — minune — apa s-a 
depărtat de buzele lui. Șuvoiul își croise drum printre stinci și se scurgea 
la vale. Ploaia s-a potolit și întunericul a început să se destrame. Wilm 
a prins puţin curaj, o rază de speranţă îi încolţise în suflet. Se simţea 
vlăguit ca după o luptă cu moartea și ar fi dat orice să iasă din pielea 
care-l strîngea. Dar, deși primejdia de a-și pierde viaţa se îndepărtase, 
el nu se liniștise. Zbuciumul plin de deznădejde îi răvășea și acum 

sufletul, iar lăcomia îl ţinea nemiloasă în ghearele ei, îndirjindu-l în 
lupta pe care o dădea. În cele din urmă, moleșit de frig și de oboseală, 
a căzut într-un somn ca de plumb. 

A dormit așa cam vreo două ceasuri... Vîntul rece care-i șfi- 
chiuia obrazul și vuietul valurilor mării l-au scos din această fericită 
uitare de sine. Cerul se întunecase din nou. Un fulger asemănător cu 
cel care vestise prima furtună a brăzdat iar cerul și — la lumina aces- 
tuia — lui Falke i s-a părut că zărește vasul cel străin legănîndu-se pe 
creasta unui val, în apropierea stincii din Steenfoll. Apoi vasul a dispărut 
în adîncurile grotei. Pescarul a holbat ochii la vedenie. Căci fulgerele 
brăzdau acum bolta fără contenire, luminind întinsul mării. Deodată, 
o trimbă de apă cit un munte s-a ridicat din vale și l-a izbit pe Falke cu 
atita putere de un colț de stiîncă, încît și-a pierdut cunoștința. 

Cînd și-a venit în fire, furtuna se potolise și cerul se înseni- 
nase, doar fulgerele mai scăpărau din cînd în cînd. Falke se afla la 
poalele munţilor care încingeau valea. Se simţea atît de sfîrșit, că 
aproape nu era în stare să se miște. Valurile se izbeau molcom, plescă- 
ind, de stinci, și prin clocotul apei răzbătea o muzică solemnă, ca o 
cîntare bisericească. Sunetele, la început slabe ca o închipuire, erau 
tot mai limpezi, mai aproape. Părea melodia unui psalm pe care-l auzise 
în vara trecută pe un vas olandez de pescuit scrumbii. Apoi a deslușit 
glasuri omenești, ba parcă și cuvintele cintecului. Vocile veneau de jos, 
din vale. Falke s-a tirit cu greu pînă la o piatră pe care și-a sprijinit 
capul și s-a uitat în jos. Văzu un alai de făpturi omenești care se îndrep- 
tau spre el, cîntind melodia pe care o auzise mai înainte. Feţele 
oamenilor, ale căror veșminte păreau să fie ude leoarcă, erau pline de 
mîhnire şi de teamă. Cînd au ajuns lîngă el, toţi au tăcut. În fruntea 
alaiului pășeau cîțiva muzicanți, urmaţi de marinari. După ei venea 
un bărbat înalt, îmbrăcat în straie de modă veche, bogat împodobite 
cu fir, încins cu o sabie, și ținind în mină un toiag lung și gros de bam- 
bus, cu măciulie de aur. La stînga sa, un arap tînăr îi întindea din cînd 
în cînd opipă lungă, din care stăpînul trăgea grav cîteva fumuri și apoi 
pășea mai departe. Omul s-a oprit ţeapăn în faţa lui Wilm. La stinga și 
la dreapta lui se aflau alți bărbaţi înveșmîntaţi cu mai puţină strălucire, 
toţi cu pipe în mâini, acestea păriînd însă mai puţin scumpe decît aceea 
pe care o purta arapul ce-l însoțea pe bărbatul cel voinic. După ei veneau 

mulţi alții, printre care o mulțime de femei, unele cu prunci în braţe 
sau cu copii de mînă, toate în veșminte de preţ de pe meleaguri străine. 
O ceată de marinari olandezi încheia cortegiul. Marinarii mestecau 
tabac și ţineau în colțul gurii cîte o pipă mică, negricioasă, din care 
pufăiau într-o tăcere sumbră. 

Pescarul s-a uitat îngrozit la adunarea aceasta ciu- 
dată. În așteptarea celor ce aveau să se mai întîmple, a mai 
prins însă puţin curaj. Făpturile acelea au stat multă vreme în 
jurul lui. Fumul pipelor se înălța ca un nor deasupra capetelor 
lor, risipindu-se printre luminiţele sclipitoare ale stelelor. Și 
cercul a început să se stringă tot mai mult în jurul lui Wilm — se fuma 
tot mai mult și din pipe ieșea un fum des de puteai să-l tai cu cuțitul. 

Falke era un om neînfricat și se pregătise pentru fapte neo- 
bișnuite, dar la vederea acestei mulțimi ciudate, care se înghesuia în 
jurul lui de parc-ar fi vrut să-l strivească, l-a părăsit curajul, pe frunte 
i-au apărut broboane de sudoare și a simţit că leșină de spaimă. Dar 
închipuiți-vă groaza care l-a cuprins cînd, întorcînd întimplător capul, 
l-a văzut pe omuleţul cu haine galbene șezînd lingă el, ţeapăn, încre- 
menit, ca atunci cînd îi ieșise prima dată în cale. Numai că acum ţinea 
și el o pipă între dinţi, parcă în bătaie de joc. Cuprins de o spaimă de 
moarte, Falke a strigat către căpetenia mulţimii: 

— În numele celui pe care-l slujiţi, cine sînteţi voi și ce vreţi 
de la mine? 

Cel întrebat a tras de trei ori din pipă, mai solemn decit îna- 
inte, a întins-o apoi slugii sale și a răspuns cu o răceală de gheaţă: 

— Sînt Alfred Franz van der Swelder, căpitanul vasului Carmi- 
Ilhan din Amsterdam. În drum spre casă, venind de la Batavia, vasul s-a 
scufundat împreună cu toţi oamenii de pe el. Nenorocirea s-a întîmplat 
aici, în apropierea acestui țărm stîncos. Iată-i pe ofiţeri, iată-i pe călă- 
tori și iată-i și pe destoinicii mei marinari. S-au scufundat toţi, odată 
cu mine. De ce ne-ai chemat din lăcașul nostru din fundul mării? De 
ce ne-ai tulburat liniștea? 

— Aș vrea să ştiu unde se află comorile de pe Carmilhan. 

— În fundul mării. 

— Unde? 

— În Grota din Steenfoll. 

— Cum pot să ajung la ele? 

— Pentru o scrumbie, o giscă se scufundă în văltoare. Oare 
comorile de pe Carmilhan nu merită atîta osteneală? 

— Care va fi partea mea? 

— Mai mult decît ai nevoie pentru un trai îndestulat. 

Omuleţul cu haine galbene a rînjit și toată adunarea a izbuc- 
nit în hohote de ris. 

— Ai terminat? a întrebat căpitanul. 

— Am terminat. Rămii cu bine! 

— Rămii cu bine, pînă ne vom revedea! a răspuns olandezul 
Și s-a pregătit să plece. 

Muzicanţii s-au așezat din nou în fruntea alaiului și s-au 
îndepărtat toţi în aceeași rinduială în care veniseră, și cu același cîntec 
solemn Care se auzea tot mai încet, pînă s-a pierdut cu totul în vuietul 
valurilor ce se izbeau de stinci. 

Wilm și-a încordat puterile ca să-și desfacă legăturile și în 
cele din urmă a izbutit să scoată o mînă, și-a desfăcut fringhiile cu care 
era legat, apoi a ieșit din pielea vacii. A pornit în fugă spre căsuţa sa, 
fără să se mai uite înapoi, și acolo l-a găsit pe bietul Kaspar Strumpf 
întins nemișcat pe jos, fără cunoștință. Cînd, după mari strădanii, l-a 
readus în simţiri, bunul pescar și-a întimpinat vechiul prieten, pe care-l 
crezuse pierdut, cu lacrimi de bucurie. Raza de speranţă care se între- 
zărise s-a stins însă repede. Falke își pusese în gînd să pornească din 
nou la înfăptuirea nesăbuitelor sale dorinţe. 

— Mai bine în iad decît să mai trăiesc în calicia asta, între 
acești patru pereţi goi! Dacă vrei, vino cu mine, dacă nu, eu tot mă duc. 

Rostind aceste vorbe, Wilm a apucat o făclie, a luat un amnar 
și o funie și a plecat grăbit. Kaspar a rupt-o la fugă după el, cît îl ţineau 
picioarele, și l-a ajuns chiar pe stînca unde se adăpostiseră mai înainte 
de furtună. Wilm tocmai se lega cu funia și se pregătea să coboare în 
grota neagră, din care se ridica un vuiet surd. Orice stăruinţă a fost 
zadarnică: omul se înverșunase într-atit, că nu puteai să-l îndupleci 
pentru nimic în lume. Kaspar a vrut să coboare și el, dar Falke i-a porun- 
cit să rămînă sus, ca să ţină funia. 

Cu niște sforțări uriașe, pe care le face numai omul care are 
un curaj fără seamăn, și cu o putere nemaivăzută, pe care o dă numai 
lăcomia oarbă, Falke a coborit în grotă și s-a oprit în cele din urmă lingă 
o stincă sub care se învolburau, vuind fără astimpăr, horbotele negre, 
cu spumă albă, ale talazurilor. 

Falke și-a aţintit spre apă privirile lacome, pină a descoperit 
în sfîrșit ceva ce sclipea la picioarele lui. A pus jos făclia și s-a repezit 
să ridice ceea ce descoperise. Atirna foarte greu: era un sipet plin cu 
galbeni. I-a strigat tovarășului său vestea cea bună, dar n-a ascultat de 
rugăminţile fierbinţi ale acestuia. Kaspar îl implora să 
se mulțumească cu atit și să se întoarcă sus. Dar Falke 
era de părere că acesta era doar primul rod al îndelun- 
gatelor sale străduinţe. A coborit a doua oară... din mare 
s-au auzit deodată niște hohote de ris, iar Wilm Falke 
n-a mai apărut sus niciodată! 

Kaspar s-a întors singur acasă. Din ziua aceea 
a devenit alt om. Mintea și sufletul i se zdruncinaseră. 
Fiindcă era un om simţitor, zbuciumul prin care trecuse îi 
luase minţile. De atunci a lăsat totul în paragină. Umbla 
zile și nopţi în neștire, cu ochii pierduţi în gol, și tuturor 
le era milă de el, dar îl ocoleau. 

Un pescar spunea că l-ar fi zărit pe Wilm Falke 
pe țărm, într-o noapte furtunoasă, printre marinarii 
vasului Carmilhan, în noaptea cînd a dispărut și Kaspar 
Strumpf. 

Oamenii l-au căutat pretutindeni, dar nu i-au 
dat de urmă. Se zvonea însă că era văzut adesea, alături de Falke, prin- 
tre marinarii vasului vrăjit, care de atunci a apărut mereu lîngă Grota 
din Steenfoll. 


O 4, 








— Miezul nopţii a trecut de mult, zise studentul, cînd giu- 
vaergiul și-a sfirșit povestea. Se pare că nu mai e nici o primejdie. Mă 
toropește somnul. Vă sfătuiesc și pe dumneavoastră să vă culcaţi. Acum 
puteţi să dormiţi fără grijă. 

— Pină la două nu mă încumet să mă culc, răspunse vinăto- 
rul. Se spune că între unsprezece și două e vremea hoţilor. 

— Și eu cred, adăugă făurarul, că dacă ne-au pus gînd rău, cel 
mai prielnic timp pentru ei e după miezul nopții. Ar fi bine ca domnul 
student să-și spună povestea mai departe, că tot n-a terminat-o. 

— Nu mă dau înapoi, răspunse acesta, cu toate că vecinul 
nostru, domnul vinător, n-a auzit începutul. 

— Am să mi-l închipui, fiți pe pace, îl linişti vinătorul. 

— Ei atunci... începu studentul, dar îl întrerupse hămăitul 
unui cîine. 

Tuturor li se opri răsuflarea. Ascultau... În clipa aceea unul 
dintre slujitori ieși în goana mare din camera contesei strigind că o 
ceată de vreo zece-doisprezece bărbaţi înarmaţi se îndrepta către han. 

Vinătorul puse mîna pe pușcă, studentul își scoase pistolul, 
calfele își luară niște bite, iar cărăușul scoase din buzunar un cuţit 
lung. Toţi rămaseră apoi încremeniţi, uitindu-se unii la alţii, nehotăriți. 

— Să ne apropiem de scară, ca să doborim cel puţin doi-trei 
mișei, înainte ca ei să se năpustească toți deodată asupra noastră, strigă 
studentul, dîndu-i faurului al doilea pistol ce-l avea la el și spunîndu-i 
că au să tragă amindoi, pe rind. 

Se așezară toţi aproape de trepte: studentul, în capul scării, 
lîngă vînător, faurul cel curajos, aplecat peste balustradă, cu pistolul 
îndreptat spre treptele din mijloc. În spatele lor, giuvaergiul şi cărăușul, 
gata să dea piept cu oricine, dacă s-ar fi ajuns la o luptă corp la corp. 

După cîteva clipe de tăcere s-a auzit poarta şi parcă și niște 
glasuri care vorbeau în șoaptă. Apoi s-au deslușit pași apropiindu-se 
de scară. Trei bărbaţi voiră să urce scara. Se pare însă că nu se aștep- 
tau la primirea care li se făcu în clipa cînd au pășit pe prima treaptă. 
Vinătorul strigă deodată cu glas tunător: 

— Staţi! încă un pas și s-a terminat cu voi! Pregătiți-vă armele, 
prieteni, și ochii în plin! 

Cei trei tilhari se retraseră în grabă, speriaţi, și se duseră să 
se sfătuiască cu ceilalți. După cîtva timp, unul dintre ei se întoarse: 

— Preacinstiții mei domni, zise el, vă puneţi viaţa în primej- 
die fără rost, în chip necugetat, fiindcă sîntem mulţi și o să vă ucidem 

pînă la unul. Daţi-vă înapoi! N-avem nimic cu voi și nu vrem să vă luăm 
nici măcar o leţcaie. 

— Atunci ce vreţi? strigă studentul. N-o să ne încredem nici- 
odată în niște tilhari ca voi! Dacă vreţi să ne jefuiţi, poftim, veniţi, dar 
celui dintii care îndrăznește să urce treptele îi ard una la scăfirlie, că 
n-O să se mai scoale de jos! 

— Vrem să stăm de vorbă cu doamna! Să vină jos de bună 
voie, răspunse tilharul. N-o să i se întimple nimic. O s-o ducem într-un 
loc sigur și liniștit, iar slujitorii ei călări au să-l vestească pe conte că 
prețul răscumpărării soţiei sale este de douăzeci de mii de guldeni. 

— Nu ne învoim la așa ceva, răspunse vinătorul, scrișnind 
din dinţi de furie și ridicînd cocoșul armei. Dacă n-o ştergi înainte de 
a număra pînă la trei, să știi că trag! Unu, doi... 





— Stai! tună tilharul. Nu trage într-un om fără apărare, care 
vine ca sol! Nu fi fără minte! Ce mare ispravă ai face dacă m-ai îimpușca? 
Cei douăzeci de tovarăși ai mei au să mă răzbune. De ce vreţi să umplem 
coridorul cu morţi sau cu răniți? Cum i-ar folosi asta contesei voastre? 
Dacă vine de bună voie, crede-mă că i se va da toată cinstirea cuvenită. 
Am să număr eu pînă la trei, și dacă nu iei degetul de pe trăgaci, să știi că 
ea osă tragă ponoasele pentru tot ceea ce se va întîmpla. Unu, doi, trei! 

— Cu ciinii ăștia nu-i de glumit, șopti vînătorul, făcînd pe 
voia tilharului. Martor mi-e Dumnezeu că de viaţă nu-mi pasă, dar 

dacă ucid pe vreunul dintre ei, ar suferi doamna contesă. Să-i cer și ei 
sfatul. Să ridicăm, urmă el, steagul alb pentru o jumătate de ceas. Tre- 
buie s-o pregătim pe doamna contesă, căci dacă ar afla pe neașteptate 
ce primejdie o pindește, s-ar putea să moară de spaimă. 

— Fie! răspunse tilharul și porunci ca jos, la picioarele scării, 
să stea de pază şase oameni. 

Nefericiţii călători intrară buimaci, în frunte cu vinătorul, în 
camera contesei. Odaia aceasta se afla foarte aproape de scară și contesa 
auzise totul. Palidă, tremurind ca varga, se hotărise să se supună soartei. 

— De ce să primejduiesc fără rost viaţa atitor oameni cumse- 
cade? spuse ea. Cum să vă cer să mă apăraţi, cînd nici nu mă cunoașteţi 
măcar? Nu văd nici o scăpare, trebuie să-i urmez pe nemernicii aceștia. 

Nenorocirea care o lovise pe contesă și curajul ei îi mișcară pe 
toţi. Vînătorul jură cu lacrimi în ochi că n-o să poată îndura o astfel de 
rușine, iar studentul se plinse că era prea înalt — măsura șase picioare. 

— Dacă aș fi mai scund numai cu o jumătate de cap, strigă 
el, și n-aș avea barbă, aș ști ce am de făcut. M-aș îmbrăca cu rochia 
doamnei contese și ticăloșii ar băga de seamă prea tirziu că i-am 
înșelat. 

Și Felix părea adînc tulburat de nefericirea 
curajoasei doamne. Purtarea ei îl mișcase, amintindu-i 
de mama lui, plecată din viaţă în floarea virstei, de parcă 
ea s-ar fi aflat acum în groaznica situaţie a contesei. Se 
simţea plin de curaj și era gata să-și dea viaţa pentru ea. 
Auzind însă cuvintele studentului, în mintea lui licări 
un gînd îndrăzneţ. Nu-l încerca nici un pic teamă, se 
gindea numai cum să scape viaţa acestei femei. 

— Dacă-i vorba numai de atit, zise el sfios, 
înroșindu-se, dacă-i nevoie numai de un trup zvelt, de 
un obraz spînatic și de oinimă curajoasă ca s-o salveze 
pe doamna contesă, nu sînt nici eu de lepădat. Pentru 
Dumnezeu, îmbrăcaţi hainele mele, așezaţi-vă pălă- 
Tia mea pe frumosul dumneavoastră păr, luaţi desaga 
mea în spinare și porniţi la drum, travestită în Felix 
giuvaergiul. 

Cei de față rămaseră uimiţi de curajul tinărului, iar vinătorul 
îl strînse în braţe, plin de bucurie. 

— Dragul meu! strigă el. Ești gata să faci ceea 
ce spui? Vrei să te îmbraci cu rochia stăpiînei mele și s-o 
salvezi? Dumnezeu ţi-a dat gindul acesta! Dar n-am să 
te las singur. Rămiîn și eu. Vei avea în mine cel mai bun prieten. Atita 
timp cît voi trăi, nu voi îngădui să ţi se facă nici cel mai mic rău. 

— Jur să rămin și eu cu dumneata! strigă studentul. 

Contesa primi numai după multe stăruinţe oferta lui Felix. 
Nu se putea obișnui cu gindul că un om străin se jertfea pentru ea. Era 
sigură că atunci cînd tilharii vor descoperi înșelătoria, se vor răzbuna 
crunt. În cele din urmă, însă, se lăsă înduplecată de rugăminţile tînă- 
rului. Știa că, dacă va scăpa cu bine, va face tot ce-i va sta în putinţă ca 
să-l scoată pe salvatorul ei din mina tilharilor. 

Vinătorul și ceilalți călători îl însoţiră pe Felix în odaia studen- 
tului, unde acesta se îmbrăcă în grabă cu veșmintele contesei. Vinătorul 
îi prinse la timple cîteva bucle false de-ale jupinesei, iar pe cap o pălă- 
rie de femeie, după care toţi îl asigurară că era de nerecunoscut. Chiar 
faurul jura că, dacă l-ar întilni pe stradă, și-ar scoate pălăria înaintea 
lui, fără a bănui că-l salută pe curajosul său tovarăș. 

Între timp, contesa, ajutată de jupîneasă, scoase din desaga 
tinărului giuvaergiu haine de-ale acestuia și se îmbrăcă cu ele. Cu pălă- 
Tia trasă pe ochi, cu toiagul de drumeţ în mînă și cu desaga în spinare, 
mai ușoară în asemenea veșminte, era acum de nerecunoscut. În alte 
împrejurări, călătorii ar fi rîs cu poftă de travestirea aceasta plină de 
haz. Apoi, calfa cea nouă îi mulțumi cu lacrimi în ochi lui Felix și îi 
făgădui ajutor grabnic. 

— Doar o singură rugăminte am, răspunse Felix. În desaga 
mea se află o cutioară. Păstraţi-o cu grijă, fiindcă dacă s-ar pierde, aș fi 
tare nefericit. E un dar pentru aceea care m-a crescut și... 

— Gottfried, vinătorul, știe unde se află castelul meu, răspunse 
ea. N-ai nici O grijă, o să-ţi fie dată neatinsă înapoi, căci nădăjduiesc, 
tinere cu suflet nobil, că o să vii la noi, ca să primești mulțumirile 
soțului meu și ale mele. 

Pînă să apuce Felix să răspundă, de pe scară se auziră glasu- 
rile aspre ale tilharilor, care vesteau că timpul de gindire trecuse și că 

totul era gata pentru plecarea contesei. Vinătorul cobori și le spuse că 
nu-și poate părăsi stăpîna, că mai bine merge și el oriunde cu ea, decit 
să se întoarcă la stăpînul lui fără dînsa. Studentul 
ținea și el morţiș s-o însoţească pe contesă. Tîlharii 
se sfătuiră între ei și în cele din urmă încuviințară 
să-i ia și pe dinșii. Vinătorul a trebuit însă să-și predea numaideciît 
armele. Apoi tilharii le spuseră celorlalţi să-și păstreze cumpătul și să 
aștepte în liniște plecarea contesei. 

Felix își acoperi faţa cu vălul pălăriei și se așeză într-un colț, 
cu fruntea sprijinită în palmă, așteptînd tilharii cu aerul unei fiinţe 
îndurerate. Călătorii se retraseră în cealaltă încăpere, dar se așezară în 
așa fel, încît să vadă ce se petrece dincolo. Vinătorul părea trist, însă 
urmărea din colțul său, cu luare-aminte, tot ce se întîmpla. După cîteva 
clipe, ușa se deschise și apăru un bărbat chipeș, bine legat, cam de vreo 
treizeci și șase de ani. Purta un soi de veșminte ostășești și o decorație 
pe piept. La briu avea o sabie lungă, iar în mină ţinea o pălărie împodo- 
bită cu pene scumpe. Doi dintre oamenii lui rămaseră de pază la ușă. 

Bărbatul cel chipeș se îndreptă, cu o plecăciune adîncă, spre 
Felix, puţin stinjenit că avea de-a face cu o doamnă atît de nobilă. Se 
bilbii la început, dar pînă la urmă izbuti să lege citeva cuvinte. 

— Doamnă, zise el, oamenii trec uneori prin clipe grele, cînd 
e nevoie să dai dovadă de multă răbdare, și acum dumneavoastră tre- 
ceţi prin astfel de clipe. Să nu vă temeţi, vă vom da cinstirea cuvenită 
unei doamne atit de nobile. Ne vom îngriji de tot ce vă trebuie și n-o 
să aveţi a vă plinge de nimic, în afară poate doar de spaima prin Care 
aţi trecut în seara aceasta. 

După ce rosti aceste cuvinte, tăcu așteptînd un răspuns. Dar 
Felix nu scotea o vorbă. Atunci căpetenia tilharilor vorbi mai departe: 

— Să nu credeţi că sint un tilhar de rînd, un ucigaș. Sînt un 
om nefericit, silit de împrejurări potrivnice să duc viaţa asta. Ne-am 
hotărît să plecăm pentru totdeauna de pe aceste meleaguri, dar avem 
nevoie de bani de drum. Ne-ar fi fost ușor să jefuim cîţiva neguţători 
sau o diligenţă, dar am fi nenorocit poate pentru toată viaţa o mulțime 
de oameni. Domnul conte, soțul dumneavoastră, a moștenit acum șase 
săptămîni cinci sute de mii de taleri. Din belșugul domniilor-voastre 
nu vă cerem decit douăzeci de mii de guldeni. Atit și nimic mai mult. 

De aceea vă rog să aveţi bunăvoința să-i scrieţi de îndată o scrisoare 
nepecetluită soțului dumneavoastră, în care să-l înștiinţaţi că o să vi se 
dea drumul în schimbul acestei sume. Ar fi bine să fie trimisă cît mai 
grabnic, căci altfel, să nu mi-o luaţi în nume de rău, am fi siliţi să ne 
purtăm mai aspru cu dumneavoastră. Nu vom primi banii decît dacă 
vor fi aduși aici de un singur om și în cea mai mare taină. 

Toţi oaspeţii hanului ascultau cu cea mai mare luare-aminte 
vorbele acestea. Contesei însă, poate mai mult decît celorlalţi, i se strînse 
inima de frică. Se temea ca generosul tînăr, care se jertfise pentru ea, 
să nu se dea de gol! Avea de gînd să-l răscumpere cu o mare sumă de 
bani, dar era hotărită să nu-i urmeze pe tilhari pentru nimic în lume. 
În buzunarul surtucului tînărului giuvaergiu găsise un cuţit. Îi stringea 
plăselele în pumn, hotărită mai curînd să se omoare decit să îndure 
rușinea aceea. 

Nici Felix nu era mai puţin speriat. E drept că se mingiia la 
gindul că, ajutind o femeie lipsită de apărare într-o împrejurare atît 
de grea, făcea un act bărbătesc, vrednic de cinste, dar se temea să nu-l 
trădeze glasul sau vreo mișcare nepotrivită. Cînd îl auzi pe tîlhar vor- 
bind despre scrisoarea pe care trebuia s-o trimită, teama îi spori și mai 
mult... Cum s-o scrie? Ce titlu să-i dea contelui? Ce cuvinte să folosească, 
fără să se dea de gol? 

Dar spaima îi fu de nedescris cînd căpetenia tilharilor îi puse 
în faţă o hîrtie și o pană, rugîndu-l să-și ridice vălul și să scrie. 

Felix nu-și dădea seama cît de bine îl prindeau veșmintele 
cu care se îmbrăcase. Dac-ar fi știut, nu s-ar mai fi temut că putea fi 
descoperit. Vrind-nevrind, trebui să-și ridice vălul, iar tilharul în veș- 
mint de ostaș, mișcat de frumuseţea doamnei și de trăsăturile ei dirze, 
cam bărbătești, o privi cu și mai mult respect. Lucrul acesta nu-i scăpă 
giuvaergiului; încredinţat că va trece cu bine prin aceste clipe primejdi- 
oase, luă pana și scrise așa-zisului său soţ, într-o formă pe care o citise 
cîndva într-o carte veche: 


Stăpinul și soțul meu! 

Eu, nefericita voastră soție, am căzut în toiul nopții, în 
timpul călătoriei mele, în mîna unor oameni care nu știu ce 
au de gind cu mine. Mă vor ține ostatecă pînă cînd 

dumneavoastră, conte, veţi binevoi să trimiteţi suma de 
douăzeci de mii de guldeni. 

Vi se atrage luare-aminte să nu vă plingeți 
stăpinirii, să nu cereți nici un fel de ajutor și 
să trimiteţi banii printr-un singur om la hanul 
din Spessart. Dacă nu veți îndeplini întocmai 
cererea aceasta, voi rămîne într-o lungă și 
cumplită robie. 

Vă rog cu lacrimi în ochi să trimiteţi 
grabnic ajutor. 

A dumneavoastră nefericită soție. 





Întinse apoi acea neobișnuită scrisoare căpeteniei tîlharilor, 
care o citi și încuviinţă: 

— Ce porunciţi? întrebă el. Să vă însoţească jupineasa, sau 
vinătorul? Pe unul dintre ei trebuie să-l trimit cu răvașul la soțul 
domniei-voastre. 

Jupineasa apăru tremurind. Felix păli la gîndul că s-ar putea 
da în vileag. Vorbi totuși cu un curaj de necrezut: 

— N-am altă poruncă decit să-l rogi pe conte să mă scoată 
cît mai repede din nenorocirea aceasta. 

— Şi, adăugă căpetenia tilharilor, cereți domnului conte, cu 
mare stăruință, să fie tăcut ca mormintul și să nu pornească împotriva 
noastră, pînă cînd soţia sa nu va fi din nou lîngă dinsul. Iscoadele noas- 
tre ne-ar înștiința foarte repede și atunci nu am mai răspunde de nimic. 

Cu dinţii clănțănind, jupîneasa făgădui că va face totul întoc- 
mai. | se mai porunci să pregătească numai o legătură cu cîteva veșminte 
și albituri pentru doamna contesă. Mai mult nu putea lua, căci nu se 
puteau împovăra cu greutăți mari. După ce porunca i-a fost îndeplinită, 
căpetenia tilharilor se înclină iar în fața contesei și o pofti să-l urmeze. 
Vinătorul și studentul se pregătiră și ei de plecare. Toţi trei coboriră 
apoi treptele, însoţiţi de căpetenia tilharilor. 

Caii așteptau în faţa hanului din pădure. Unul îi fu dat vină- 
torului, altul, un animal mărunt, frumos, cu o șa femeiască, era destinat 
contesei, iar un al treilea cal îi fu dat studentului. 

Căpetenia tilharilor îl ajută pe tînărul giuvaergiu să încalece, 
strînse bine chingile calului, și încălecă și el pe fugarul lui. Contesa era 
păzită, de-a dreapta și de-a stinga, de căpetenia tilharilor și de unul 
dintre oamenii lui. Vînătorul și studentul erau supravegheați în același 
fel. După ce încălecară și ceilalți tilhari, căpetenia lor scoase un șuierat 
ascuţit și toată ceata se mistui în desișul pădurii. 





După spaima pe care o trăseseră, oaspeţii adunaţi în odaia 
din capul scării și-au venit încet-încet în fire. Ca toţi oamenii scăpaţi 
de o mare nenorocire sau de o primejdie neașteptată, poate că ar fi fost 
cuprinși și ei de o veselie fără seamăn, dacă n-ar fi fost îngrijoraţi de 
soarta celor trei tovarăși ai lor, luaţi pe sus, cu de-a sila, în faţa ochilor 
lor. Așa, nu mai conteneau să-l laude pe tinărul giuvaergiu, iar contesa 
plingea mișcată, plină de recunoștință pentru omul acesta, pe care nu-l 
văzuse în viaţa ei și căruia nu-i făcuse nici cel mai mic bine. Numai 
gîndul că tînărul nu era singur îi mai liniștea pe toţi. În clipe grele, 
curajosul vinător și istețul student aveau să fie lîngă el, să-l îmbărbă- 
teze. Și poate că vinătorul, care era atît de iscusit, avea să născocească 

pînă la urmă vreun mijloc de scăpare. Se sfătuiră ce să facă mai departe 
și, deoarece contesa nu se legase prin nici un jurământ faţă de tilhari, 
hotări să se întoarcă neîntirziat la soţul ei, pentru ca acesta să ia toate 
măsurile spre a descoperi ascunzișul unde fuseseră duși prizonierii și 
a-i scăpa. Cărăușul făgădui să se ducă la Aschaffenburg și să ceară cîr- 
muirii să-i prindă pe tilhari, iar faurul spuse că-și va continua călătoria. 

Restul nopţii se scurse în liniște. Peste hanul din pădure, 
unde se petrecuseră întîmplări atit de zbuciumate, se așternu o tăcere 
de mormânt. 

A doua zi de dimineaţă, slujitorii contesei coboriră spre a face 
pregătirile de drum, dar se întoarseră grabnic cu vestea că hangiţa și 
rindașii ei se aflau într-o stare jalnică. Toţi erau legaţi cobză și strigau 
după ajutor. 

Călătorii se priviră foarte miraţi. 

— Cum? strigă faurul. E cu putinţă oare ca oamenii aceștia 
să nu fie vinovaţi? Să-i fi nedreptăţit oare, crezindu-i înţeleși cu 
tilharii? 

— M-aș prinde pe capul meu, răspunse 
cărăușul, că am avut totuși dreptate. Vor doar să ne 
păcălească, să nu descoperim cirdășia. Vă aduceţi 
aminte de mutrele ciudate pe care le-am întîlnit 
în han? Vă amintiţi de dulăul dresat care mi-a 
aținut calea pe trepte și nu m-a lăsat să trec? Dar 
că hangiţa și rindașul s-au ivit pe neașteptate și 
m-au întrebat, încruntaţi, ce caut, vă mai amintiţi? 
Totuși, lucrurile s-au sfîrșit cu bine, spre norocul 
nostru și mai ales al doamnei contese. Dacă nu ni 
s-ar fi părut ciudate toate acestea, dacă purtarea 
haneiţei nu ne-ar fi pus pe gînduri, nu ne-am fi unit și n-am fi rămas 
treji. Tilharii ar fi năvălit în timpul somnului asupra noastră, sau cel 
puţin ar fi pus străji la uși, și n-am mai fi putut folosi șiretlicul cu aju- 
torul cutezătorului tînăr. 

Deoarece toți erau de părerea cărăușului, se hotăriră s-o dea 
pe hangiţă și pe slugile ei pe mîna oamenilor cîrmuirii. Pentru ca aceș- 
tia însă să nu bănuiască deocamdată ceva, slujitorii contesei și cărăușul 

coboriîră în sala de mese a hanului și îi dezlegară pe tăinuitorii tilha- 
rilor, prefăcindu-se că-i compătimesc. Iar hangiţa, ca să-i imbuneze, le 
ceru o plată foarte mică și-i pofti să mai treacă pe la hanul ei cît de 
curînd. 


Cărăușul plăti, își luă rămas bun de la tovarășii 
lui și își văzu de drum. Apoi plecară și cele două calfe. Oricât 
de ușoară era desaga giuvaergiului, pentru spinarea firavei 
doamne era totuși grea. Dar și mai grea îi era inima, fiindcă 
la plecare, ticăloasa hangiţă, luîndu-și rămas bun, îi strînse 
mina zicînd gingașului flăcău pe care-l avea în faţă: 

— Ei, dar tare tinerel ai pornit în lume! Pesemne 
că ești opoamă bună! Te-o fi izgonit meșterul! Ei, dar treaba 
ta! Ce mă privește pe mine? La întoarcere, te rog să-mi faci 
cinstea să mai dai pe aici! Drum bun! 

Contesa se temea grozav să n-o trădeze vocea ei 
catifelată, așa că nu îndrăznea să scoată nici un cuvint. Din- 
du-și seama de ceea ce se petrecea, faurul își luă tovarășul 
de braţ, o salută pe hangiţă și porni spre pădure, îngînînd 
un cîntec vesel. 

— În sfîrșit, acum sînt în siguranţă! strigă contesa, 
dusă ce se îndepărtară. Tot timpul m-am temut să nu mă recunoască 
femeia aceea și slugile ei să nu pună mina pe mine. Vă sînt tuturor 
foarte recunoscătoare! Te aștept la castelul meu. Acolo îl vei regăsi, 
fără doar și poate, și pe tovarășul dumitale de drum. 

Faurul îi făgădui că va trece neapărat pe la castel. Vorbind, îi 
ajunse din urmă caleașca contesei. Doamna deschise portiera, se stre- 
cură înăuntru, îl salută încă o dată pe însoțitorul ei, și caleașca porni. 

În timpul acesta tilharii și prinşii lor ajunseră la locul de 
popas al bandei. Porniră în goană prin pădure, pe poteci neumblate. 
Călăreau tăcuțţi, fără să schimbe un cuvint cu prinșii. Erau zgirciți la 
vorbă și între ei, căci abia scoteau din cînd în cînd cîte o șoaptă, atunci 
cînd trebuiau s-o ia pe alt drum. 

În sfîrșit se opriră la gura unei rîpe şi descălecară. Căpetenia 
tilharilor îi ajută giuvaergiului să coboare de pe cal, cerîndu-i iertare 
că fuseseră nevoiţi să călărească atît de repede și întrebîndu-l dacă 
doamna contesă nu obosise prea tare. 

Felix îi răspunse cît se poate de drăgălaș că voia să se odih- 
nească, iar căpetenia tilharilor îi dădu braţul ca să-l conducă spre 
ascunzișul lor. O luară pe un povirniș prăpăstios, de-a lungul unei 
poteci atît de înguste și de repezi, încît tilharul trebui să se sprijine 
de cîteva ori pe contesă, ca să nu cadă în prăpastie. În sfirșit, ajunseră. 
La lumina palidă a răsăritului Felix văzu o văgăună îngustă — să tot fi 
avut vreo sută de pași — scobită într-o stîncă, ale cărei margini se înălțau 
asemenea unei căldări. Acolo se aflau vreo șapte-opt bordeie întocmite 
din scînduri și biîrne. Citeva femei rufoase se uitau curioase la ei din 
pragul bordeielor. Doisprezece dulăi, înconjurați de o sumedenie de 
căţei, se repeziră la noii veniţi, urlind și schelălăind. Căpetenia tilha- 
rilor o conduse pe așa-zisa contesă în cea mai bună din aceste colibe, 
spunindu-i că e rezervată anume pentru ea. Felix îl rugă pe tilhar să 
îngăduie ca vinătorul și studentul să-i ţină companie, ceea ce acesta 
încuviinţă. 

În bordei se aflau piei de căprioară şi rogojini, dar nici un 
scaun. În locuinţa aceasta, rînduită pasămite pentru pretenţiile unei 
contese, se mai găseau cîteva urcioare și blide din lemn, o pușcă veche 
de vinătoare, iar într-un colţ, ceva ce nu se putea numi pat — un culcuș 
întocmit din cîteva scînduri și acoperit cu niște velinţe de lină. Abia 
după ce rămaseră singuri în acea încăpere sărăcăcioasă, cei trei prinși 
își dădură seama în ce situație neplăcută se aflau. Felix nu se căia nici 
o clipă că se purtase atît de nobil, dar teama de ceea ce se va întîmpla 
cînd va fi descoperit îl făcu să izbucnească în vaiete. Atunci, vinătorul 
se apropie repede de el, șoptindu-i: 

— Pentru numele lui Dumnezeu, taci, dragul meu! Crezi că 
nu sintem supravegheați? 

— Orice cuvint, orice intonațţie a glasului tău ar putea să tre- 
zească bănuieli, adăugă studentul. 

Vrînd-nevrînd, Felix își înăbuși plinsul. 

— Vă rog să mă credeţi, domnule vînător, zise el, că nu pling 
fiindcă mi-ar fi teamă de tilhari sau pentru că m-ar speria bordeiul 
ăsta nenorocit, ci din altă pricină. Dacă doamna contesă ar uita ce 
i-am spus în grabă, n-aș mai fi decit un hoţ de rind, un om nenorocit 
pe toată viaţa. 

— Dar de ce te temi? îl întrebă vinătorul, mirat de purtarea 
tinărului, care se dovedise pină atunci atît de curajos și de dirz. 

— Ascultaţi-mă și-o să-mi daţi dreptate, răspunse Felix. Tatăl 
meu a fost un giuvaergiu iscusit în orașul Niirnberg, iar mama mea a 
fost pe vremuri jupineasă la o doamnă contesă. Cînd s-a măritat cu 
tatăl meu, doamna contesă la care slujise mama i-a dat o zestre fru- 
moasă și după aceea a avut tot timpul grijă de părinţii mei. Cînd m-am 
născut eu, m-a botezat și mi-a dat o mulțime de daruri. Mama și tatăl 
meu au murit unul după altul, răpuși de o molimă, iar eu am rămas 
orfan, fără nici un ajutor. Aș fi fost silit să intru într-un orfelinat dacă 
nașa mea, auzind de nenorocirea care mă lovise, nu mi-ar fi purtat de 
grijă și nu m-ar fi ajutat să învăţ carte. Cind m-am făcut mai mare, m-a 
întrebat printr-o scrisoare dacă voiam să învăţ meseria tatălui meu. 
Eu am răspuns că voiam acest lucru și am intrat ucenic la un meșter 
din Wurzburg. Fiind îndemâînatic la lucru, am căpătat în scurtă vreme 
patalamaua de calfă și m-am pregătit să plec la drum. 

I-am scris nobilei mele nașe, iar ea mi-a răspuns fără întir- 
ziere că-mi dă dinsa banii de drum. Mi-a mai trimis și niște nestemate, 
cu rugămintea de a-i face din ele niște giuvaeruri frumoase, pe care să 
i le duc ca o dovadă a măiestriei mele, după care îmi va da banii de 
drum. N-o văzusem niciodată pe nașa mea și vă puteţi închipui cu cîtă 
bucurie am așteptat s-o cunosc. Am lucrat zi și noapte la giuvaerurile 
alea, care au ieşit nespus de frumoase și de delicate. Chiar și 
meșterul meu a fost încîntat de ele. Cînd le-am terminat, le-am 
așezat în fundul traistei, mi-am luat rămas bun de la meșter și 
am pornit spre castelul nobilei mele nașe. Și uite că acum, urmă 
Felix, izbucnind în lacrimi, mi-au ieșit în cale nelegiuiţii ăștia 
și mi-au năruit toate nădejdile. Dacă contesa îmi pierde giuvaerurile 
sau uită ce i-am spus și aruncă desaga mea ponosită, cum o să mai dau 
ochii cu nașa mea? Cum să dovedesc cine sint? Cum să-i mai înapoiez 
pietrele scumpe? Înseamnă că am pierdut și banii de drum, și mai sînt 
și un om nerecunoscător, care a irosit bunurile altuia. Cine o să creadă 
povestea asta ciudată? 

— În privinţa asta, n-avea nici o grijă, răspunse vînătorul. 
Sint convins că doamna contesă nu va pierde giuvaerurile și, dacă s-ar 
întimpla așa ceva, ea l-ar răsplăti cu prisosinţă pe omul care a scăpat-o 

din primejdie și-i va da o mărturie în scris despre cele petrecute. Acum 
ne ducem să dormim și noi cîteva ceasuri. 
După o noapte atît de zbuciumată, ai și 
dumneata nevoie de odihnă. Cînd ne scu- 
lăm, mai stăm de vorbă, ca să uităm de 
necazuri, sau mai bine ca să chibzuim cum 
să scăpăm de aici. 
Cei doi plecară, iar Felix încercă 
să urmeze sfatul vinătorului. 
7 

întoarse cu studentul și îl găsi pe tînărul 

lui prieten odihnit și voios. El îi povesti d 
giuvaergiului că mai-marele tilharilor îi 
spusese să aibă mare grijă de contesă și-i poruncise unei femei care 
locuia într-unul din bordeie să-i aducă doamnei o cafea și să-i stea la 
îndemiînă, ca s-o slujească cu tot ce avea nevoie. Ei se hotăriră să n-o 
primească, pentru a putea sta netulburaţi împreună. În bordei intră însă 
o femeie, aducînd prinzul și întrebînd cu ce putea fi de folos. Felix îi făcu 
semn să plece și, fiindcă femeia șovăia, vinătorul o alungă. Răminînd 
singuri, studentul povesti ce văzuse prin tabăra tilharilor. 

— Bordeiul în care locuiţi, preafrumoasă contesă, zise el, pare 
să fie al căpeteniei tilharilor. Nu-i prea mare, dar e mai arătos ca cele- 
lalte. În văgăună mai sînt încă șase bordeie în care locuiesc femei şi 
copii. Rareori rămîn aici mai mult de șase tîlhari. Unul stă de pază în 
apropierea bordeiului, celălalt stă jos, la capătul potecii de unde începe 
povirnișul, iar al treilea străjuiește sus, la marginea văgăunii. Străjile 
se schimbă din două în două ceasuri. Paznicii sînt însoţiţi de cîte doi 
dulăi și toţi veghează cu atîta strășnicie, că nu poţi să faci un pas afară 
din bordei, fără să te latre ciinii. 

— După ce m-am odihnit, mi-a mai venit inima la loc și voi 
mă mîhniţi acum din nou, ripostă Felix. 

— Nu-ţi pierde nădejdea. Dacă te temi de trădare, mai bine 
să vorbim despre altceva, să nu ne mai amărim degeaba. Domnule stu- 
dent, la han ai început o poveste. Spune-o mai departe, fiindcă avem 
destul timp. 

— Nu-mi amintesc unde am rămas, răspunse tînărul. 

— Povestea se numea Inimă Rece și ai ajuns acolo unde cîr- 
ciumarul și ceilalți jucători l-au zvirlit afară pe Peter Cărbunarul. 
— Da, da, mi-aduc aminte, încuviinţă studentul. Atunci, dacă 


vreţi să urmez, ascultați! 


UZ 


'/ 


RR ULEI? 


2 / 
S |) 





241 


INIMĂ RECE, PARTEA II 


Luni dimineaţă, cînd Peter veni la sticlărie, îi găsi acolo nu 
numai pe lucrători, ci și pe alți oameni, la care lumea nu se prea uită 
cu drag, adică portărelul și trei aprozi de la judecătorie. Funcţionarul îi 
ură bună dimineaţa, vru să știe cum a dormit, pe urmă scoase la vedere 
un catastif gros, în care se aflau înscrise toate datoriile lui Peter. 

— Puteţi să plătiţi, ori nu? întrebă funcţionarul privind aspru 
la el. Și nu lungiţi vorba, că n-am timp de pierdut. Pînă la turn sînt trei 
ore bune de mers. 

Lui Peter îi pieri curajul. Mărturisi că nu mai are nici un sfanţ 
și lăsă pe seama funcţionarului să prețuiască locuinţa, ograda, sticlăria, 
grajdul, trăsura și caii. Și, în vreme ce portărelul cu aprozii umblau de 
colo-colo, măsurînd și preţuind, Peter chibzuia că nu-i tocmai departe 
pînă la Dimbul cu Brazi: „Nu m-a ajutat ăla mic, își zicea el, atunci îmi 
încerc norocul cu namila'. 

Fără să se codească prea mult, porni spre Dimbul cu Brazi, 
în fuga mare, de parcă aprozii ar fi alergat pe urmele lui. Trecînd în 
grabă pe lingă locul unde vorbise întiia oară cu Omuleţul de Sticlă, i se 
păru că o mînă nevăzută dă să-l oprească; dar Peter se smulse și fugi 
într-un suflet pînă la hotarul de care își aminti numaidecit. Abia ce 
rosti gîfiind: „Michel Olandezul! Domnul Michel!” că și răsări în faţa 
lui plutașul cel uriaș, cu un par în mînă. 

— Aj venit? rosti acesta zimbind. Au vrut să scoată pielea 
de pe tine, să te vîndă celor care ţi-au dat cu împrumut? Ei, fii liniștit! 
Toată năpasta ţi se trage de la piticul de sticlă, pizmașul și fățarnicul! 
Cînd faci un dar, apoi dar să fie, nu cu ţiriita, ca zgîrcitul acela... Hai pînă 

acasă la mine, adăugă Michel îndreptindu-se spre pădure, să vedem 
dacă facem tirgul. 

„Tirgul? gîndi Peter. Ce-ar putea să-mi ceară, ce-aș putea să-i 
dau în schimb? Vrea să-i slujesc, ori ce alta?” 

Merseră cît merseră la deal, pe o potecă povirnită, cînd deo- 
dată Peter se trezi pe buza unei prăpăstii adinci, întunecate. Michel 
Olandezul cobori pe peretele stîncos, de parcă ar fi călcat ușurel pe o 
scară de marmură. Pe urmă, Peter fu cît pe-aci să leșine căci — ajuns 
pe fundul prăpastiei — Michel crescu înalt cît o turlă de biserică și îi 
întinse un braţ lung cît sulul de la războiul de ţesut, avînd la capăt o 
mină lată ca masa de la cîrciumă. 

— Șezi pe mina mea, ţin-te de degete și n-o să cazi! strigă 
Michel Olandezul cu o voce care suna de jos cum sună clopotul la morţi. 





Tremurînd, Peter ascultă porunca, se așeză pe mina uria- 
șului și se ţinu de degetul cel gros. Coborișul era lung, din adînc în 
mai adînc, totuși Peter, spre mirarea lui, văzu că nu se întunecă deloc; 
dimpotrivă, prăpastia parcă se umplea tot mai mult de lumina zilei, 
pină ce ochiul n-o mai putu răbda. Pe măsură ce Peter cobora, Michel 
Olandezul scădea la statură, iar jos de tot avea din nou înfățișarea de 
mai înainte și stătea în fața unei case nici mai bună nici mai rea decît 
casele ţăranilor înstăriți din Pădurea Neagră. Odaia unde intrară nu se 
deosebea în nici un fel de odăile obișnuite, doar că părea singuratică. 
Ornicul de lemn agăţat în perete, soba de olane, laviţele late, sculăria 
înșirată pe polițe — toate arătau ca și în alte părţi. Michel îl pofti să ia 

loc la masa cea lungă, ieși apoi și se întoarse curînd cu un ulcior de vin 
și cu pahare. Turnă vinul și începu să vorbească despre bucuriile vieţii, 
despre ţări străine, despre orașe minunate, despre rîuri și fluvii, încât 
Peter, simțind că-l încearcă dorul după atitea frumuseți, i-o și spuse 
deschis. lar acesta vorbi: 

— Chiar dacă trupul ţi-a fost plin de putere și îndrăzneală 
și ai vrut să întreprinzi ceva, totuși cîteva bătăi ale inimii tale proaste 
te-au făcut să tremuri. Și apoi, gindul la onoarea rănită, mihnirea sufle- 
tului... De ce s-ar sinchisi un băiat isteţ de asemenea fleacuri? Ai simţit 
cumva că te doare capul cînd ţi-au spus deunăzi șarlatan și ticălos? 
Te-a durut cumva burta cînd a venit portărelul să te arunce din casă? 
Spune, spune cinstit: ce te-a durut? 

— Inima, răspunse Peter ducîndu-și mîna în dreptul inimii, 
căci i se părea că bate cu teamă și nu-și mai găsește locul în piept. 

— Nu te supăra că-ţi spun, dar ai risipit multe sute de gul- 
deni printre cerșetori și alți netrebnici. Și ce folos ai tras? Ţi-au urat 
în schimb fericire și sănătate... Mă rog, și te-ai făcut mai sănătos din 
asta? Puteai să ţii un medic numai cu jumătate din banii aruncaţi în 
vint. Fericire? Bună fericire, cînd te alungă din casă și ţi-o scoate la 
mezat! Și ce te îndemna să bagi iute mîna în buzunar cînd vreun cer- 
șetor întindea pălăria lui zdrenţuită? Inima, iarăși inima! Nicidecum 
ochii, limba, mîinile sau picioarele! Doar inima! Cum s-ar zice, ai pus 
prea mult la inimă. 

— Dar cum să fac altfel? îmi dau chiar acum silinţa să o 
stăpinesc, totuși bate și mă doare. 

— Păi tu, biet nevolnic, firește că nu poţi face nimic, spuse 
Michel rizind. Dar ia dă-mi mie lucrușorul ăla care ticăie și să vezi ce 
bine-o șă te simţi! 

— Să-ţi dau inima mea? strigă Peter îngrozit. Înseamnă să 
mor pe loc. Asta nu, niciodată! 

— Ai muri într-adevăr dacă te-ar tăia vreun chirurg de-ai 
voștri și ţi-ar scoate inima din piept. Dar cu mine-i altceva. Poftim, 
intră şi-o să te convingi! 

Cu aceste cuvinte, Michel Olandezul se ridică, descuie ușa 
unei cămări și îl conduse pe Peter înăuntru. Cînd flăcăul trecu peste 
prag, inima i se strînse dureros. Dar el n-o luă în seamă, căci o priveliște 


244 


Inimă Rece, Partea II 





neașteptată și grozavă se deschise în fața lui. Pe mai multe rafturi de 
lemn se înșirau borcane de sticlă, umplute cu o licoare străvezie, și 
în fiecare borcan era cite o inimă; de asemenea, pe fiecare borcan era 
lipită o hirtie cu cîte un nume. Peter citi din curiozitate: se aflau aici 
inima portărelului din F., inima lui Ezechiel cel Gros, inima vestitului 
Rege al Dansului, inima pădurarului-șef! Se mai găseau aici șase inimi 
de cămătari, opt de ofiţeri recrutori, trei de samsari — într-un cuvînt, o 
adevărată colecţie a celor mai suspuse inimi din acel ţinut, pe o întin- 
dere de douăzeci de ore de mers. 

— Priveşte, vorbi Michel Olandezul, ăștia toţi s-au lepădat 
de teama și de grijile vieţii! Nici o inimă de-aici nu mai bate înfricoșată 
ori mîhnită, iar foştii lor stăpini se simt tare bine că au scăpat de musa- 
firul care le tulbura casa. 

— Şi ce poartă acum în piept? întrebă Peter, aproape 
năuc de cite i-a fost dat să vadă. 

— Asta! răspunse Michel Olandezul și scoase dintr-un 
sertar o inimă de piatră. 

— Cum? O inimă de piatră? spuse cutremurat Peter 
și pielea i se încreţi. Ascultă, domnule Michel, asta trebuie că 
e rece în piept. 

— Desigur, însă e o răceală plăcută. Adică, de ce ar 
fi inima caldă? Iarna, căldura ei nu-ţi ajută la nimic, mai degrabă te 
încălzește un rachiu bun de cireșe; iar vara, cînd totul e arșiţă și foc, 
habar n-ai cum te răcorește o asemenea inimă! Pe urmă, cum spuneam, 
nici tu frică, nici tu groază, nici tu milă neroadă, nici tu alte suferinţe 
și zdruncinări. 

— Și asta-i tot ce ai să-mi dai? întrebă Peter mihnit. Eu tră- 
geam nădejde la bani și cînd colo vrei să mă procopsești cu o piatră. 

— Mă rog, după socoteala mea, cred că te-ai mulțumi la înce- 
put cu o sută de mii de guldeni. Dacă te arăţi dibaci, poţi să ajungi în 
curînd milionar. 

— O sută de mii? strigă fericit sărmanul cărbunar. Păi atunci, 
nu mai zvicni atît de iute ici în piept! Ne socotim noi îndată! Bine, 
Michel, dă-mi piatra şi banii și ia-mi-o pe neastimpărata asta de inimă. 

— Am bănuit eu că ești băiat cu cap, vorbi Michel zimbind 
prietenos. Haide să mai bem un rind și pe urmă-ți număr banii. 





245 


Wilhelm Hauff — HANUL DIN SPESSART 





Astfel, intrară din nou în odaie și se puseră pe băut și băură 
pină ce Peter căzu într-un somn adinc. 


VA 


Peter Cărbunarul se trezi la sunetul voios al poștalionului și 
ce să vezi! Se afla într-o caleașcă frumoasă, pe un drum larg și, aplecin- 
du-se afară, zări îndărătul lui Pădurea Neagră, răspîndită pe albastre 
depărtări. Mai întîi nu-i veni să creadă că el însuși șade în caleașcă, 
fiindcă nici hainele nu mai erau cele pe care le purtase în ajun. Dar în 
curînd își aminti totul cu atita limpezime, încît orice îndoială pieri și 
Peter își zise bucuros: „Ei da, sint cărbunarul Peter Munk, asta-i lim- 
pede, nu-i nimeni altul." 

Se mira că nu-l încearcă nici o tristeţe, acum, cînd părăsea 
întiia oară tihna patriei sale, a pădurilor, în care a trăit atiţia ani; chiar 
și atunci cînd se gindea la maică-sa, rămasă în mizerie, fără ajutor, nu 
putea stoarce din el baremi o lacrimă ori un suspin; căci îl stăpinea 
nepăsarea întru toate. „Păi da, cugetă el, lacrima, suspinul, dorul de 
casă, duioșşia, astea vin de la inimă, or eu, mulțumită lui Michel Olan- 
dezul, am o inimă rece, de piatră.” 

Își duse mîna la piept. Acolo era liniște, nimic nu mișca. „Dacă 
și-a ţinut tot așa cuvintul în ce privește suta de mii de guldeni, atunci 
știu că mi-ar prii , își zise Peter și începu să caute prin caleașcă. Găsi 
tot felul de veșminte, cum nici n-ar fi visat, însă banii nicăieri. Pînă la 
urmă, descoperi totuși o geantă cu multe mii de taleri-aur și înscrisuri 
pentru bănci din toate marile orașe. „Așadar, s-a făcut, mi s-a împlinit 
voia, gîndi el. Se tolăni într-un colț al caleștii, și mînă și dă-i în lumea 
largă. 

Călători doi ani, uitîndu-se din caleașcă ba la dreapta, ba 
la stînea, în susul caselor; cînd se oprea, nu vedea decit tăbliţa de pe 
cîrciumă. Umbla apoi prin oraș, în lung și-n lat, cerind să i se arate 
cele mai plăcute lucruri. Dar nimic nu-l mișca și nu-l bucura; nici un 
tablou, nici o clădire, nici o muzică, nici un dans; inima lui de piatră 
nu se înfiora, ochii și urechile își pierduseră orice simţ al frumosului. 
Nu-i rămăsese din plăceri decit mincarea, băutura și somnul. Astfel 
își ducea viaţa, călătorind prin lume fără rost, trecîndu-și timpul cu 

mâncarea și dormind de plictiseală. Uneori, ce-i drept, își mai amintea 
de vremea cînd, băiat sărac, nevoit să-și agonisească traiul prin muncă, 
fusese totuși mai vesel și mai fericit. Pe-atunci, priveliștea văii însorite, 
sunetul muzicii și al glasului omenesc îl desfătau. Pe-atunci, se bucura 
ore întregi la gindul că în curînd trebuie să pice maică-sa, cu mincarea 
aceea simplă, și îi va aşterne masa lîngă cuptorul de cărbuni. Amintin- 
du-și de trecut, i se părea foarte curios că acum nici măcar să ridă nu 
putea, el care odinioară izbucnea în rîs la cea mai mică glumă. Cind 
alții rideau cu poftă, el abia de-și desena un zimbet șters, căci inima 
lui rece nu știa de veselie. Într-adevăr, Peter se simţea tare liniştit; de 
mulțumire însă nici vorbă nu putea fi! Pină la urmă nu dorul, nici sufe- 
rința depărtării, ci pustietatea, scirba, viaţa fără bucurii îl îndemnară 
să se întoarcă acasă. Cînd trecu de Strassburg și zări din nou pădurea 
umbroasă a patriei, cînd văzu iar staturile acelea vinjoase, fețele des- 
chise, cinstite, ale oamenilor din Pădurea Neagră, cînd auzi glasurile 
lor puternice, adinci, dar cu sunet plăcut — atunci Peter își duse repede 
mina la inimă, căci i se părea că singele îi curge mai năvalnic în trup 
și că va fi în stare să se bucure și să plîngă totodată. Dar ce gînd aiurea 
și fără temei! Doar avea inimă de piatră și pietrele sînt moarte, nu rîd, 
nu pling! 





Primul drum îl făcu la Michel Olandezul, care îl primi în 
felul lui politicos. 

— Michel, am călătorit și le-am văzut pe toate, îi spuse Peter, 
însă toate sînt fleacuri și m-am plictisit. Piatra pe care o port în piept 
mă apără de multe, nu-i vorbă. Nu mă zbucium, nu mă întristez... Dar 
nici nu mă bucur, și o duc așa de parcă aș trăi numai pe jumătate. Nu 

s-ar putea ca inima asta de piatră să simtă niţeluș? Ori mai bine dă-mi 
inima cea veche! M-am obișnuit cu ea timp de douăzeci și cinci de ani 
și — chiar dacă mai făcea cîte o năzbitie — era totuși o inimă voioasă și 
sprintenă. 

Uriașul pădurii se porni pe un ris greu și răutăcios. Apoi 
răspunse: 

— Cînd vei muri, Peter Munk, atunci n-o să-ți lipsească. 
Atunci vei primi din nou inima ta moale, mișcătoare și vei putea să 
simţi ce-o fi să simţi, bucurie sau durere. Dar aici, sus, n-o mai capeţi 
înapoi. Ascultă, Peter, de călătorit ai călătorit, numai că ţi-ai dus viaţa 
în așa fel încît nu putea să-ţi fie de folos. Așază-te undeva în pădure, 
clădește-ţi casă, ia-ţi nevastă, sporește-ţi averea, că doar nimic alta 
decît rnunca ţi-a lipsit. Din lene ai dat în plictiseală și acum îţi verși 
necazul asupra unei inimi nevinovate. 

Peter găsi că Michel are dreptate în ce privește lenea și își 
puse în gînd să ajungă și mai bogat, din ce în ce mai bogat. Michel îi 
mai dădu încă o sută de mii de guldeni și se despărţiră buni prieteni. 

Curînd se răspindi prin Pădurea Neagră 
zvonul că Peter Munk cărbunarul, sau Peter Jucă- 
torul, s-ar fi întors și că ar fi încă și mai bogat decit 
fusese altădată. Și oamenii se purtară iarăși cum 
se poartă. Cînd ajunsese la sapă de lemn, îl dăduseră pe ușă afară, în 
plină zi. Acum, cînd își făcu intrarea într-o după-amiază de duminică, 
toată lumea veni să-i stringă mina, să-i laude calul, să-l întrebe cum a 
călătorit; iar cind se puse din nou la joc cu Ezechiel cel Gros, jucînd pe 
taleri din cei mășcaţi, oamenii îl cinstiră mai mult ca oricind. Acum 
nu se mai ţinea de sticlărit, ci o făcea pe negustorul de lemne; dar asta, 
numai de ochii lumii, căci de fapt se îndeletnicea mai ales cu comerțul 
de grine și cu camăta. Jumătate din Pădurea Neagră ajunse cu timpul 
să-i fie datoare. Nu împrumuta bani decît cu dobiîndă grasă, ori vindea 
griul cu preţ întreit nevoiașilor care nu-l puteau plăti pe loc. Portărelul 
îi era acum prieten la cataramă; cînd cineva nu-i vărsa domnului Peter 
Munk banii la zi, pornea călare, cu gealaţii săi, preţuia casa și ograda 
bietului datornic, scotea totul la mezat, alunea tată, mamă și copil în 
pădure. La început, bogătanul de Peter avu dintr-asta oarecare neplă- 
ceri. Sărmanii oameni, prădaţi de lucrușoarele lor, năvăleau grămadă 





248 


Inimă Rece, Partea II 





la ușa lui: bărbaţii îi cereau îndurare, femeile dădeau să-i moaie inima 
de piatră, copiii plingeau după un coltuc de pîine. Dar după ce făcu 
rost de cîțiva dulăi zdraveni, amuţi și „mieunatul ăsta de pisici , cum îi 
zicea el. Fluiera și asmuţea ciinii asupra liotei de cerșetori, care fugeau 
care încotro, ţipînd. Cel mai mare necaz îl avea din partea „bătrinei ... 
și aceasta nu era alta decît doamna Munk, mama lui Peter. 

După ce îi vinduseră casa și acareturile, femeia căzu în mare 
nevoie, iar fiul, întors în ţară bogat, nu se mai sinchisea de soarta ei. 
Așa că venea din cînd în cînd la pragul casei lui, bătrină, slabă, bolnavă, 
rezemată într-un toiag. Nu îndrăznea să intre, căci o alungase într-un 
rind; dar o durea în suflet că trebuia să-și ducă traiul din 
mila altor oameni, cînd propriul ei fiu ar fi putut să-i 
înlesnească o bătrineţe fără griji. La vederea chipului palid 
și atit de cunoscut, a ochilor rugători, a miinii ofilite, 
întinse după ajutor, a umerilor lăsaţi, inima rece a fiului 
nu se cutremura. Cînd bătriîna ciocănea sîmbătă seara 
la ușa lui, Peter se încrunta, scotea un gologan, îl înfășură 
într-o hirtie și poruncea unui slujitor să i-l dea pe fereas- 
tră. Auzea glasul tremurător, care îi mulțumea și îi dorea 
fericire în viață; o auzea cum pleacă tușind, cu pașii tirșiți, 
dar nu se gîndea decit la gologanul pe care îl cheltuise 
fără rost. 

În sfîrşit, chibzui că e timpul să se însoare. Ştia 
că orice tată din Pădurea Neagră i-ar fi dat bucuros fiica de 
soție. Însă Peter alegea greu. Voia și de astă dată ceva pe 
măsura norocului și a minţii lui. De aceea, cutreieră călare 
toată Pădurea Neagră, privi ici-colo, dar nici una dintre 
frumoasele locului nu i se păru destul de frumoasă. Pină 
la urmă, după ce căută zadarnic prin toate sălile de dans, 
auzi cum Că cea mai frumoasă și mai vrednică din Pădu- 
rea Neagră ar fi fata unui ţapinar. Trăia tăcută și retrasă, 
se îngrijea cu hărnicie și pricepere de casa părintească 
și nu se arata la dans nici măcar de Florii sau în zilele de hram. Aflind 
de această minune a Pădurii Negre, Peter hotări să se ducă în peţit și 
porni călare spre coliba ce-i fusese arătată. Tatăl frumoasei Lisbeth îl 

primi pe nobilul domn cu uimire și se uimi și mai mult cînd auzi că-l 
are în faţă pe Peter-cel-bogat și că acesta vrea să-i fie ginere. Nu cumpăni 
lungă vreme, căci își zise că va scăpa în acest fel de sărăcie și necaz. Se 
învoi deci fără s-o mai întrebe și pe frumoasa Lisbeth care, de cuminte 
ce era, nu se împotrivi și în curind ajunse doamna Peter Munk. 

Dar nu avu parte sărmana de lumina ce o visa. Se știa pri- 
cepută la gospodărie, ci cu toate astea nu izbutea să-i intre în voie 
domnului Peter Munk! Îi era milă de săraci și, fiind nevastă de om 
bogat, credea că nu păcătuiește dăruind cîte un bănuţ cerșetoarelor sau 
întinzind cîte un păhărel de rachiu bătrinilor nevoiași. Dar cînd dom- 
nul Peter o prinse într-o zi, strigă la ea cu mînie, sfredelind-o din ochi: 

— De ce îmi risipești averea pe golani și pierde-vară? Ai adus 
tu ceva în casa asta de te încumeţi la dărnicie? Toiagul de cerșetor al 
lui tată-tău nu e bun nici măcar să-mi încălzesc supa, iar tu arunci 
banii ca și cînd ai fi prinţesă! Doar o dată să te mai prind, c-apoi îmi 
simţi tu mîna! 

Frumoasa Lisbeth plingea în odaia ei din pricina soţului atit 
de aspru și de multe ori își zicea că mai bine ar trăi în coliba săracă a 
tatii decit în casa lui Peter-cel-bogat, zgârcit și fără inimă. Ah, să fi știut 
că soțul ei are inimă de piatră, că nu e în stare să iubească pe nimeni, 
nici pe ea, nici pe ceilalți, atunci poate că nu s-ar fi mirat așa de mult! 
Destul că, de cîte ori ședea în prag și zărea trecînd un cerșetor, care se 
ruga de ea cu pălăria întinsă, Lisbeth închidea ochii să nu vadă mizeria 
și stringea pumnii ca nu cumva, pe negîndite, să vire mîna în buzunar 
și să scoată un bănuţ. Așa se brodi că, pînă la urmă, îi ieși buhul în toată 
Pădurea Neagră că ar fi mai zgircită chiar și decit Peter Munk. 

Dar într-o zi frumoasa Lisbeth se așeză din nou în faţa casei. 
Torcea și cînta un viers și se simţea veselă, pentru că afară timpul era 
frumos iar domnul Peter ieșise călare în cîmp. Deodată, zări pe cărare un 
omuleț, cărînd un sac mare și greu, încît se auzea de departe cum gifiie. 

Privindu-l, Lisbeth își zise că un bătrînel atît de pirpiriu n-ar 
trebui să care asemenea poveri. Între timp, acesta se apropie icnind, 
poticnindu-se și, cînd ajunse în dreptul doamnei Lisbeth, mai că se 
prăbuși sub greutatea sacului: 

— Ah, doamnă, rosti el, aveţi bunătatea și daţi-mi un strop 
de apă! Nu mai pot, simt că mă prăpădesc. 

— La anii dumneavoastră nici n-ar trebui să căraţi atita, răs- 
punse Lisbeth. 

— Ei da, oftă omuleţul, dacă nu m-ar sili nevoia să fiu slugă 
de povară, ca să-mi ţin zilele. O doamnă bogată ca dumneavoastră nici 
nu-și închipuie ce dureroasă e sărăcia și ce mult face o gură de apă 
rece în arșiţa asta. 





Cînd auzi ce auzi, Lisbeth intră iute în casă, luă un ulcior 
de pe poliţă și îl umplu cu apă proaspătă; dar cînd ieși și îl văzu mai 
de aproape cum șade sfîrșit, neputincios, pe sacul lui, atunci mila o 
pătrunse adînc în inimă. Știind că soţul nu-i acasă, puse ulciorul cu 
apă deoparte, turnă vin într-un pahar, așeză pe gura paharului o piiniţă 
de secară și le duse bătrînului. 

— Ah, un picuș de vin, la anii ce-i aveţi, o să vă prindă mai 
bine decît apa, vorbi ea. Dar nu beţi dintr-o dată și mai mincaţi din pîine! 

Omuleţul o privi cu mirare și lacrimi mari se iviră în ochii 
lui bătrîni. Bău și grăi: 

— Am trăit mult, dar n-am întîlnit decît puţini oameni atît de 
milostivi, care îţi întind darul cu atîta drăgălășenie și din toată inima, 

doamnă Lisbeth. Pentru asta veţi avea parte de fericire. O astfel de 
inimă nu rămîne fără răsplată. 

— Da! Și răsplata o primeşti pe loc! se auzi un glas răstit şi, 
cînd întoarseră capetele, văzură că e domnul Peter, furios și roșu la 
faţă. Pînă și vinul meu din poamă aleasă îl dai la cerșetori? adăugă el 
răcnind. Și paharul meu îl duci la buzele vagabonzilor!? Na! Poftim 
răsplata! 

Lisbeth îi căzu la picioare și îl rugă s-o ierte; dar inima de 
piatră nu știa de milă! Peter răsuci cravașa pe care o ţinea în mină 
și, cu minerul de abanos, o lovi pe nevastă-sa drept în frunte atît de 
rău că biata femeie se prăbuși moartă în braţele bătrinului. Diîndu-și 
seama de ce-a făcut, parcă-l încercă o clipă remușcarea; se aplecă să 
vadă dacă mai zvicnește viaţa în trupul ei... Omuleţul rosti însă 
cu vocea lui binecunoscută: 

— Nu te mai trudi, Peter, cărbunarule! A fost cea mai 
frumoasă și mai gingașă floare din Pădurea Neagră. Tu ai strivit-o 
și nu va mai înflori nicicînd. 

Lui Peter îi fugi singele din obraz. El vorbi: 

— Va să zică dumneata ești, domnule vistiernic? Păi 
ce s-a întimplat, s-a întimplat... că așa a fost dat să se întimple. 
Nădăjduiesc însă că nu mă vei arăta la judecătorie drept ucigaș. 

— Ticălosule! răspunse Omuleţul de Sticlă. La ce mi-ar 
folosi dacă ţi-aș duce la spînzurătoare învelișul muritor? Nu de 
judecata pămînteană să te temi, ci de altele, mai aspre, căci ţi-ai 
vindut inima necuratului. 

— Și dacă mi-am vîndut-o, strigă Peter, atunci nu-i 
nimeni mai vinovat decît ajutorul tău înșelător. Tu, spirit viclean, 
m-ai dus pe calea pierzării, m-ai silit să caut ajutorul altcuiva și 
de aceea porţi întreaga răspundere! 

Dar abia isprăvi, că Omuleţul începu să crească, să se umfle; 
se făcu mare și lat, ochii ajunseră mari cît farfuriile iar gura părea un 
cuptor încins din care izbucneau flăcări. Peter căzu în genunchi și, în 
ciuda inimii lui de piatră, tremura tot ca un plop tremurător. Cu gheare 
de uliu, duhul pădurii îl prinse de grumaz, îl răsuci ca într-un virtej de 
frunze uscate și îl zvirli apoi la pămînt de-i trosniră coastele. 

— Viermele pămintului! răcni el cu glas de tunet. Numai să 
vreau, și te zdrobesc pe loc! Fiindcă te-ai purtat ca un nelegiuit faţă de 
stăpinul pădurii! Doar pentru cinstea acestei femei moarte, care m-a 
hrănit și mi-a dat de băut, îţi las un răgaz de optzile. Dacă nu apuci pe 
calea cea bună, vin din nou și îţi spulber mădularele, și-o să sfirșești 
în bezna păcatului tău. 


VA 

Era de acum seară cînd niște bărbaţi în trecere găsiră pe bogă- 
tașul Peter Munk lungit la pămînt. Îl întoarseră pe toate feţele să vadă 
dacă mai răsuflă. Mult timp încercările lor fură în zadar, dar 
pînă la urmă unul din ei intră în casă, aduse apă și îl stropi. 
Peter trase adînc aer în plămini, gemu, deschise ochii, se uită 
lung în jurul său și întrebă de doamna Lisbeth... dar nimeni 
n-O zărise! Peter mulţumi oamenilor pentru ajutor, se tiri 
pînă-n casă și căută peste tot; Lisbeth nu era nici în pivniţă, 
nici în pod. Ceea ce i se păruse a fi un vis urit nu era decit 
tristul adevăr... Stînd așa, de unul singur, îi trecură prin cap 
o sumedenie de gînduri ciudate. 

Nu-i era teamă de nimic, că doar avea inimă de 
piatră. Totuși, gîndind la moartea soţiei, îi venea în minte 
propriul lui sfirșit, cît de împovărat va fi să plece din lume... 
Împovărat de lacrimile săracilor, de blestemele lor, care nu 
izbutiseră să-i moaie inima, de jalea celor aflaţi la nevoie, 
asupra cărora asmuţise ciinii, de tăcuta suferință a mamei 
sale, de singele frumoasei și blindei Lisbeth. Și cum ar fi putut să dea 
socoteală bătrinului ei părinte, dacă ar fi venit și l-ar fi întrebat; „Unde-i 
fiica mea, nevastă-ta?” Și cum l-ar fi putut scoate vinovat pe un altul, 
pe stăpînul pădurilor, al apelor, al munţilor și al vieţii omenești? 

Toate astea îl chinuiau pînă și în somn. Și un glas dulce parcă-l 
trezea mereu: „Peter, fă-ţi rost de o inimă mai caldă!” Cînd se deștepta, 
închidea iute ochii, fiindcă glasul părea să fie al bietei Lisbeth, care îl 
sfătuia în felul acesta. 

A doua zi, ca să mai scape de ginduri, se duse la cîrciumă. 
Acolo îl găsi pe Ezechiel cel Gros. Se așeză la masa lui, vorbiră ba una, 
ba alta, despre timpul senin, despre război, despre biruri și, în cele 
din urmă, despre moarte, despre cum au murit unul ici, altul colea, 
pe neașteptate. Atunci, Peter îl întrebă pe Ezechiel ce crede el despre 
moarte și ce se întîmplă apoi. Ezechiel îi răspunse că trupul e culcat 
în mormiînt, sufletul însă zboară fie sus la cer, fie jos, în iad. 

— Înseamnă că și inima-i îngropată în mormânt? întrebă 
Peter curios. 

— Bineînţeles, o îngroapă și pe ea. 

— Dar cum e cînd cineva nu mai are inimă? 

La aceste cuvinte, Ezechiel îl privi cu nişte ochi cumpliţi. 

— Ce vrei să spui? rînji el. Îţi baţi joe de mine? Crezi că nu 
am inimă? 

— Ba cum să nu, inimă ai destulă, tare ca piatra, răspunse 
Peter. 

Ezechiel se uită la el fisticit, își plimbă ochii în jur să vadă 
dacă n-a auzit nimeni, apoi vorbi: 

— De unde știi? Ori poate nu-ţi mai ticăie nici ţie inima? 

— Nu mai ticăie! Cel puţin nu aici, în pieptul meu, răspunse 
Peter Munk. Dar ia spune-mi, acum că m-ai înţeles, ce-o să se mai 
întimple cu inimile noastre? 


AC 7 





— Ce-ţi pasă, frate? i-o întoarse Ezechiel rizind. Doar o să-ţi 
duci viața pe pămînt, și ajunge! Tocmai ăsta-i cîștigul ce ni-l dau ini- 
mile reci. Ne scutesc de teama unor ginduri înfricoșătoare. 

— E drept. Totuși, mai cuget. Și chiar dacă nu mai cunosc 
teama, totuși ţin minte cum mă speria iadul cînd eram un băieţel 
nevinovat. 

— De, chiar bine de tot n-o să ne fie, îngădui Ezechiel. L-am 
întrebat odată pe un învăţător și mi-a spus că, după moarte, inimile 
sînt cîntărite, ca să se vadă cit atirnă păcatele. Cele ușoare se înalță, 
cele grele se scufundă. Așa că pietrele noastre cred că o să tragă mult 
la cîntar. 

— Desigur, întări Peter. Și de multe ori nu mă prea simt la 
largul meu cînd judec toate astea, în timp ce inima nici nu tremură, 
nici nu-i pasă. 





Astfel vorbiră cei doi firtaţi. Dar în noaptea ce urmă, Peter 
auzi de cinci sau de șase ori glasul binecunoscut, care îi șoptea la ure- 
che: „Peter, fă-ţi rost de o inimă mai caldă!” Nu-l munceau părerile de 
rău pentru omorul săvirșit, însă de fiecare dată cînd le spunea slugilor 
că Lisbeth ar fi plecat într-o călătorie, gindea în sinea lui: „Încotro să 
fi plecat?” Şase zile petrecu astfel și noapte de noapte auzi glasul acela, 
care îi amintea de duhul pădurii și de grelele lui ameninţări. Dar în 
dimineaţa celei de-a șaptea zi, Peter sări din așternut și strigă: 

— Ei bine, vreau să-ncere! N-oi putea să-mi fac rost 
de una mai caldă? Piatra asta din piept îmi face viaţa stearpă 
și pustie. 

Își puse repede haina de sărbătoare, se săltă pe cal 
și porni către Dimbul cu Brazi. 

La poalele dimbului, acolo unde începea desișul, 
Peter descălecă, priponi calul și urcă degrabă creasta. Şi cînd 
ajunse la bradul cel gros, spuse: 


Tu, în pădurea de brazi vistiernic, 
Tu, peste codri stăpinul puternic, 
De sute de ani te lași văzut 

De cei ce duminica s-au născut. 


Cum sfîrși, cum se arătă și Omuleţul de Sticlă. Dar 
nu prietenos, drăguţ ca de obicei, ci posomorit și trist. Era 
îmbrăcat într-o hăinuţă din sticlă neagră și o panglică de doliu 
îi atirna din pălărie. Peter știa de ce poartă doliu. 

— Ce vrei, Peter Munk? întrebă cu glas surd 
Omuleţul. 

— Mai am o dorinţă, domnule vistiernic, făcu Peter 
cu ochii în pămînt. 

— Oare ce mai poate dori o inimă de piatră? Cugetului tău 
întunecat nu-i lipsește nimic și mă îndoiesc că-ți voi împlini dorinţa. 

— Dar mi-ai făgăduit trei, din care mi-a mai rămas una. 

— Pe care însă o pot respinge, dacă-i rea! îi aminti duhul 
pădurii. Dar, mă rog, să auzim ce dorești! 

— Scoate-mi piatra moartă din piept și pune-mi în loc inima 
mea cea vie, se rugă Peter. 

— Oare eu am făcut eu tîrgul cu tine? răspunse Omuleţul de 
Sticlă. Sint oare eu Michel Olandezul, care îi pricopsește pe oameni cu 
bogății și cu inimi reci? Du-te la el de-ţi caută inima! 

— Ah, dînsul n-o mai dă înapoi în vecii vecilor, oftă Peter. 

— Mi-e milă de tine, cu toate că ești un om rău, vorbi Omu- 
leţul după cîteva clipe de gîndire. Altminteri, dorinţa ta nu e rea și nu 
vreau să te lipsesc de ajutor. Ascultă aici! N-o să-ţi redobîndești inima 
prin luptă, ci doar prin viclenie... și s-ar putea chiar să nu-ţi vină prea 
greu. Michel nu e decît Michel, adică un nătîng, deși se crede grozav 
de isteț. Așa că te duci la el și faci cum te-oi învăţa eu! 

Și Omuleţul îl învăţă totul de-a fir-a-păr și îi dădu o cruciu- 
liţă de sticlă curată. 

— De viaţa ta n-o să se poată atinge, adăugă el. O să-ţi dea 
drumul de îndată ce-i vei arăta lucrușorul ăsta și te vei ruga. Și după 
ce scoţi de la el ceea ce-ţi trebuie, caută-mă aici, în același loc. 

Peter Munk luă cruciulița, își vâri bine în cap cele auzite și 
porni mai departe, spre locuinţa lui Michel Olandezul. Ajuns acolo, îi 
strigă de trei ori numele și uriașul se arătă de îndată. 

— Ţi-ai ucis nevasta? întrebă acesta slobozind hohote de rîs. 
Aș fi făcut-o și eu. Ţi-a împrăștiat averea printre cerșetori. Dar va trebui 
să pleci pentru câtva timp din ţară, fiindcă o să iasă tărăboi cînd vor 
vedea că nu-i de găsit. Pesemne că ai nevoie de bani, de aceea mă cauţi? 

— Ai ghicit, răspunse Peter. Și îmi trebuie chiar mulţi de astă 
dată. Pînă în America e drum lung. 

Michel merse înainte și îl pofti în casă. Acolo deschise un scrin 
cu bani și scoase la iveală niște fișicuri mari de aur. Pe cînd număra 
banii pe masă, Peter îi spuse ca într-o doară: 

— Mare șugubăţ îmi ești, Michel. M-ai minţit că aș avea în 
piept o piatră și că inima mea e la tine. 

— Şi nu-i așa? întrebă Michel mirat. Îţi simţi cumva inima? 
Nu e rece ca gheaţa? Suferi de teamă ori de tristeţe? Eşti în stare de 
remușcări? 

— Nu... Dar n-ai făcut decît să-mi oprești inima! De purtat 
însă, o port în piept, ca de obicei. Și cu Ezechiel e la fel. Zice că ne-ai 
minţit pe amindoi. Nu ești tu omul care să poţi smulge din piept o 
inimă, așa, fără să se simtă și fără nici o primejdie. Pentru asta, ar tre- 
bui să fii vrăjitor. 

— Ei! Dar ţi-o spun răspicat, i-o întoarse Michel minios, că și 
tu, și Ezechiel, și toţi bogătașii care s-au învoit cu mine, au asemenea 
inimi reci în piepturile lor, iar inimile adevărate sînt aici, în cămara mea. 

— Măi, cum îţi mai joacă minciuna pe limbă! rise Peter. Astea 
să le spui altcuiva. Crezi că n-am văzut în călătoriile mele o grămadă 
de șmecherii?! Inimile de-aici sint făcute din ceară și atita tot. Oi fi tu 
bogat, nu zic ba, însă la vrăjitorie nu te pricepi. 

De data asta uriașul se înfurie de-a binelea și dădu 
în lături ușa de la cămară, răcnind: 

— Vino încoace și citește hîrtiile de pe borcane! Uite, 
asta-i inima lui Peter Munk! Vezi cum zvicnește> Poţi face așa 
ceva din ceară? 

— Totuși, e din ceară, răspunse Peter într-adins. 

— Las că simţi tu îndată că-i a ta! 

Michel luă inima, îi desfăcu lui Peter pieptarul, îi 
smulse piatra și i-o arătă. Apoi suflă asupra inimii celei ade- 
vărate și i-o așeză cu băgare de seamă în piept. Și numaidecit 
Peter îi desluși bătaia și putu să se bucure din nou. 

— Ei, cum te simţi? întrebă Michel zimbind. 

— Zău c-ai avut dreptate! răspunse Peter în timp 
ce-și scotea pe furiș cruciulița din buzunar. Nici n-aș fi crezut 
că se poate asemenea lucrul! 

— Nu-i așa? lar de vrăjit, știu să vrăjesc, ai văzut și 
tu. Acuma, să-ţi pun la loc piatra. 

— Domol, domnule Michel! strigă Peter, se feri un 
pas îndărăt și îi ţinu cruciuliţa sub ochi. Cu slănină se prind 
șoarecii, și de astă dată ești tu păcălitul. 

Și, repede, începu a se ruga, bolborosind ce-i trecea prin minte. 

Atunci Michel se făcu mai mic, din ce în ce mai mic, pină 
căzu la pămînt, zvircolindu-se ca un vierme, oftind și gemînd; și toate 
inimile din jur porniră să bată, să ticăie, de suna în cămară ca într-o 
ceasornicărie. Peter se sperie și se tulbură grozav. leşi fuga din cămară, 
din casă și, minat de frică, se cățără pe peretele stincos al prăpastiei, căci 
auzea cum uriașul, ridicîndu-se de jos, izbea cu picioarele în pămînt, 
urla și înjura ca din gura iadului. 

Ajungînd sus, Peter fugi spre Dimbul cu Brazi. Se porni o fur- 
tună cumplită, fulgere ţișneau ba în stînga, ba în dreapta lui, trăsnind 
copacii; dar el pătrunse nevătămat pînă în preajma bradului Omule- 
țului de Sticlă. 

Inima îi bătea veselă. Tare se mai bucura că-și simte inima 
cum bate! Mai apoi însă Peter se gindi cu spaimă la viaţa din trecut, 
ca și la furtuna ce zdrobise atiția copaci falnici îndărătul lui. Se gîndi 
la Lisbeth, frumoasa și buna lui soţie, pe care o ucisese din zgircenie, 
se gîndi la el însuși ca la o lepădătură și începu să plingă amar pe cînd 
urca dimbul spre Omuleţul de Sticlă. 

Vistiernicul ședea de-acum sub bradul cel uriaș, fumînd din- 
tr-o lulea mititică. Arăta mai senin ca ultima oară. 

— De ce plingi, cărbunare Peter? întrebă el. Nu ţi-ai găsit 
inima? O mai porți pe cea rece în piept? 

— Eh, domnule... oftă Peter. Cînd aveam inimă de piatră, nu 
plingeam defel și ochii îmi erau uscați ca ţărina în luna lui cuptor. Acum 
însă vechea inimă se fringe în mine pentru ce-am făcut. Pe oamenii 
care îmi datorau bani i-am nenorocit, am asmuțţit ciinii asupra săra- 
cilor și bolnavilor! Pe urmă, știi și dumneata cum a căzut cravașa pe 
fruntea ei albă... 

— Peter, ai fost un mare păcătos! vorbi Omuleţul. Banii și 
lenea te-au stricat pînă ţi-au împietrit inima și n-ai mai știut de pri- 
eteni, de suferinţă, de remușcare ori milă. Dar părerea de rău împacă 
lucrurile și, dacă aș fi convins că-ţi pare rău de viaţa ce ai dus, atunci 
m-aș strădui să mai fac ceva pentru tine. 

— Nu mai vreau nimic, se împotrivi Peter, plecîndu-și cu 
amărăciune capul în pămînt. Cu mine s-a terminat, n-o să mă mai bucur 
cîte zile oi avea. Ce să mai încep singur pe lume? Mama n-o să-mi ierte 
niciodată purtarea ce-am avut, poate că am și băgat-o în mormint, tică- 
losul de mine! Și Lisbeth, nevastă-mea! Mai bine m-ai omori, domnule 
vistiernic. Atunci măcar s-ar isprăvi și viaţa mea netrebnică. 

— Bine, răspunse Omuleţul, dacă nu vrei altfel, poţi s-o ai și 
pe asta! Securea îmi stă la îndemiînă. 

Își scoase încet luleaua din gură, o scutură și o vâri în buzu- 
nar. Apoi se ridică alene și se duse în desiș. Peter se așeză plineînd în 
iarbă; pentru el viaţa nu mai preţuia nimic! Îşi aștepta cu răbdare moar- 
tea. Peste puţin, auzi pași în spatele său și gîndi: „Acum s-a sfîrșit”. 

i — Mai uită-te o dată îndărăt, Peter Munk, grăi 
Omuleţul de Sticlă. 

Peter își șterse lacrimile, întoarse capul și văzu 
pe... maică-sa și pe Lisbeth, care îl priveau cu drag. Sărind 
în sus de bucurie, Peter strigă: 

— Deci n-ai murit, Lisbeth? Și tu, măicuţă, ești 
aici și mă ierți? 

— Vor să te ierte amindouă fiindcă ţi-a părut rău 
cu adevărat, rosti Omuleţul de Sticlă. De-acum totul cade 
în uitare, întoarce-te la coliba părintească și fii cărbunar 

cum ai fost dintru început. Ca om harnic și de treabă, o să-ţi cinstești 
meseria, iar vecinii or să te iubească și or să te cinstească mai mult 
decît dacă ai avea zece căruţe cu aur. 

Așa vorbi Omuleţul de Sticlă, apoi își luă rămas bun. 

Peter și cele două femei îl lăudară, îl binecuvintară și plecară. 

Casa minunată, unde stătuse Peter-cel-Bogat, nu se mai vedea. 
Lovită de trăsnet, arsese din temelii cu tot cu comorile dintr-însa. Dar 
pină la coliba părintească nu era mult; acolo îi duse drumul pe tustrei, 
iar de marea pagubă nici că le păsa. 

Dar ce mirare îi copleși cînd ajunseră la faţa locului! 
Coliba se prefăcuse într-o frumoasă casă ţărănească. Înlăuntru, 
totul era simplu și curat. 

— Asta-i fapta Omuleţului cel bun, spuse Peter. 

— Ce frumos! se bucură Lisbeth. Aici o să mă simt 
mai bine decit în casa aceea mare, cu o mulţime de slugi în 
jurul meu. 

De atunci, Peter se dovedi un bărbat harnic și cum- 
secade. Mulţumit cu ce avea, își vedea temeinic de meseria lui 
și astfel, prin dreapta lui strădanie, ajunse om înstărit, bine 
văzut și îndrăgit în toată pădurea. N-o mai certa niciodată pe 
Lisbeth, își cinstea mama și îi ajuta pe săracii care băteau la 
ușa lui. 

Cînd, după un an și o zi, doamna Lisbeth născu un 
băieţel drăguţ, Peter se duse la Dimbul cu Brazi și rosti cele 
patru versuri. Omuleţul de Sticlă însă nu se arătă. 

— Domnule vistiernic! îl chemă Peter cu glas tare. 
Ascultă un pic! N-am venit pentru alta decît te rog să-i fii naș băieţa- 
șului meu! 

Dar Omuleţul nu dădu răspuns. Numai o pală de vînt trecu 
prin cetini și scutură în iarbă citeva conuri de brad. 

— O să le iau drept amintire, grăi Peter, că singur n-ai vrut 
să te iînfățișezi. 

Viri conurile de brad în buzunar și plecă acasă. Dar cînd își 
dezbrăcă pieptarul de duminică și cînd mama, voind să-l așeze în dulap, 
îi întoarse buzunarele, se rostogoliră pe jos patru fișicuri mari de bani. 

Peter le desfăcu și găsi în ele numai taleri din cei adevăraţi, nou-nouţi, 
nici măcar unul rău. Acesta era darul nașului, al Vl. AZ 
Omuleţului din pădurea de brazi, pentru micuțul 
Peter. 

Trăiră ei apoi în pace și chibzuinţă și, de 
multe ori, chiar și după ce încărunţi, Peter obișnuia 
să spună: „Mai bine te mulțumești cu puţin decit 
putred de bogat, cu o grămadă de aur și cu inima 
rece". 


Ea 





Se scurseseră cinci zile și cei trei călători — Felix, vinătorul și 
studentul — nu scăpaseră din captivitate. 

Deși căpetenia tilharilor și tovarășii lui se purtau bine cu ei, 
cei trei tînjeau totuși după libertate, iar cu trecerea timpului se temeau 
tot mai mult să nu se descopere vicleșugul cu înlocuirea contesei. 

În seara celei de-a cincea zile, vinătorul le spuse tovarășilor 
lui că avea de gind să fugă în noaptea aceea, chiar dacă acest lucru l-ar 
fi costat viaţa, și-i îndemnă să vină și ei cu el. 

— Iată ce trebuie să facem, urmă el. Pe tilharul care păzește 
lîngă bordei să-l lăsaţi în seama mea. E dreptul meu la apărare și la 
nevoie nu mai ţii seama de nimic. Tîlharul acela trebuie să moară. 

— Vrei să-l ucizi?! strigă Felix, îngrozit. 

— Sînt hotărit s-o fac dacă în felul acesta pot să scap viaţa 
a doi oameni. I-am auzit pe tilhari vorbind îngrijoraţi că prin pădure 
umblă potere. Babele șușotesc despre nu știu ce urzeli ale tilharilor și 
ne întimpină cu vorbe de ocară, ceea ce dovedește că dacă tilharii vor 
fi încolțiţi, ne vor ucide. 

— Doamne, Dumnezeule! strigă tînărul, speriat, ascunzin- 
du-și faţa în palme. 

— Nu-ţi pierde firea, nu ne-a ajuns încă cuțitul la os, urmă 
vânătorul. Trebuie să le-o luăm înainte! Îndată ce se întunecă, o să mă 
strecor spre cel care păzește lingă bordei. El o să-mi strige să stau, iar 
eu o să-i șoptesc că doamna contesă s-a îmbolnăvit foarte rău, pe 

neaşteptate. În clipa cînd se întoarce spre mine, îl înjunghii. Apoi vin 
să te iau, tinere! Cu al doilea tîlhar de pază o să facem la fel. În ceea 
ce-l privește pe al treilea, vom termina repede și cu el, fiindcă te am și 
pe dumneata cu mine. 

Faţa cruntă a vinătorului îl înspăimâîntă pe Felix. 
Tocmai voia să stăruie pe lingă el să renunţe la hotărirea 
lui, cînd deodată ușa bordeiului se deschise încet și cineva 
se strecură grăbit înăuntru. Era căpetenia hoţilor. Închise 
ușa binișor și le făcu semn celor dinăuntru să stea liniștiți, 
apoi se așeză lîngă Felix. 

— Doamnă contesă, spuse el, vă aflaţi într-o mare 
încurcătură. Soțul dumneavoastră nu v-a ascultat. Nu numai 
că n-a trimis bani pentru răscumpărare, dar a mai și cerut 
ajutorul stăpinirii, și acum poterele cutreieră prin pădure 
după mine și după oamenii mei. L-am ameninţat pe domnul 
conte c-o să vă ucidem, dar se pare că nu-i pasă de viaţa dumneavoastră, 
sau nu are încredere în cuvintul nostru. Viaţa domniei-voastre este în 
primejdie. După legile noastre, aţi și pierdut-o. Ce aveţi de spus? 

Prinșii își lăsară ochii în pămint, neștiind ce să răspundă. 
Felix știa că dacă s-ar da de gol, ar fi și mai rău de el. 

— Dar fiindcă nu vreau în ruptul capului să primejduiesc 
viața unei doamne care se bucură de cinstirea mea cea mai adincă, 
urmă tilharul, vă fac o propunere în legătură cu salvarea dumneavoas- 
tră. Cred că e singura cale care v-a mai rămas. Vă propun să fugim din 
tabără împreună. 

Toţi îl priviră uluiţi. El însă continuă: 

— Cei mai mulţi dintre oamenii mei vor să plece în Italia, 
ca să intre în slujba unei bande alcătuite din mai multe cete. Fiindcă 
eu nu vreau să intru sub ordinele altuia, nu plec cu ei! Așa că vă rog, 
doamnă, să aveţi bunăvoința să-mi făgăduiţi că veţi pune-o vorbă bună 
pentru mine și mă veţi apăra. Dacă faceţi acest lucru cît nu e prea tîrziu, 
aș putea să vă eliberez și să scap și eu. 

Felix tăcea încurcat. Avea o fire atit de cinstită, încît nu voia 
să-l ducă la pieire cu bună știință pe omul care-i salva viaţa. Știa că nu 
avea nici o putere să-l apere. Dar căpetenia tilharilor continuă: 

— Se caută ostași pretutindeni. M-aș mulţumi cu slujba cea 
mai Mică. Știu că domnia-voastră aveţi o mare influenţă. Nu vă rog 
decît să-mi făgăduiţi că veţi pune o vorbă bună pentru mine. 

— Bine, răspunse Felix, cu privirile în pămînt. Vă făgăduiesc 
că voi face tot ce-mi stă în putinţă, ca să vă fiu de folos. Oricum se va 
sfirși întimplarea aceasta, sînt mulțumită că vreţi să părăsiți de bună 
voie viaţa de tilhar. 

Mișcat, căpitanul sărută mina bunei doamne și îi șopti să 
fie gata de drum a doua zi, două ceasuri după căderea nopţii. Apoi ieși 
din bordei tot atît de prevăzător precum intrase. După plecarea lui, 
prizonierii răsuflară ușuraţi. 

— Dumnezeu l-a trimis! strigă vinătorul. Salvarea noastră 
e aproape! Uimitor! Nu mi-aș fi închipuit niciodată că se pot petrece 
astfel de lucruri, că voi trece prin astfel de întîmplări! 

— E uimitor, într-adevăr! încuviinţă Felix. Dar am făcut oare 
bine că l-am amăgit? Eu nu-l pot ajuta cu nimic! Spune, domnule vînă- 
tor, dacă nu-i mărturisesc cine sint, nu înseamnă că-l atrag într-o cursă, 
că are să fie spinzurat? 

— Nu te frămâînta, tinere, răspunse studentul. Ţi-ai jucat de 
minune rolul! Nu duce nici O grijă. Aici e vorba de dreptul firesc de 
apărare, care îngăduie oricui să se poarte astfel. Ticălosul a încercat 
să răpească o doamnă și, dacă n-ai fi fost dumneata, cine știe dacă ea 
ar fi trăit azi! Nu, nu faci nici un rău. de altfel, cred că dacă tilharul are 
să se predea, poate să cîștige bunăvoința judecătorilor. 

Cuvintele acestea îl mai liniștiră pe tînărul giuvaergiu. Bucu- 
TOȘi, dar și îngrijoraţi, cei trei prinși numărau ceasurile, cu inima strînsă 
de teamă. A doua zi după ce s-a întunecat, căpetenia tilharilor intră 
pentru o clipă în bordei și aduse o legătură cu veșminte. 

— Doamnă contesă, spuse el, ca să ne ușurăm fuga, vă rog să 
aveți bunăvoința să vă îmbrăcaţi cu hainele acestea bărbătești. Pregă- 
tiți-vă, căci peste o oră pornim la drum. 

Apoi ieși afară. 

Vinătorul izbucni în rîs: 

— lată și a doua travestire! strigă el. Pe cinstea mea că te va 
prinde mai bine decît cea dintii! 

Desfăcînd legătura, găsi un foarte drăguţ costum de vinător 
cu tot echipamentul necesar, care-l prindea de minune pe Felix. După 
ce tînărul se îmbrăcă, vîinătorul vru să arunce rochiile contesei într-un 
colţ, dar giuvaergiul se împotrivi. Le strînse într-o legătură mică, cu 
gindul s-o roage pe contesă să i le dea în dar, ca să le păstreze toată 
viaţa drept amintire a acelor zile de neuitat. 

În sfîrşit apăru și căpetenia tîlharilor, înarmat pînă-n dinţi. 
Aduse vinătorului arma ce-i fusese luată și i-o dădu împreună cu un 
corn de pulbere. Ba și studentului îi făcuse rost de o pușcă, iar lui Felix 
îi dădu un cuţit de vinătoare, rugindu-l să-l ascundă, ca să-l aibă la 
îndemină în caz de nevoie. 

Spre norocul celor trei, întunericul era atit de 
adînc, încît hoțul nu-i putu observa privirea plină de 
bucurie, care l-ar fi trădat cu siguranţă! Cînd ieșiră tiptil 
din bordei, vinătorul băgă de seamă că în faţa ușii nu 
mai era nici O strajă, așa că se strecurară neobservați. 

Căpetenia tilharilor nu porni pe poteca bine- 
cunoscută ce ducea spre pădure, ci o luă spre o stincă 
prăpăstioasă, cu neputinţă de urcat. Cînd ajunseră însă 
la poalele ei, le arătă o scară de fringhie și, impingindu-și 
pușca la spate, începu să urce cel dintii, întinzind con- 
tesei mîna, ca s-o ajute. Cel din urmă sui vinătorul. Sus, 
dincolo de stincă, zăriră o cărăruie pe care porniră grăbiţi. 

— Poteca aceasta, le spuse căpetenia, iese 
la drumul mare ce duce la Aschaffenburg. Să mergem 
într-acolo, fiindcă știu că domnul conte, soțul dumnea- 
voastră, se află prin partea locului. 

Porniră tăcuţi mai departe, tilharul călăuzin- 
du-i pe ceilalți. După vreo trei ceasuri de drum, căpetenia 
tilharilor se opri și îl îndemnă pe Felix să se așeze pe 
O buturuegă, ca să-și mai tragă sufletul. Scoţind o pîine 
și o ploscă cu vin vechi, îi îmbie pe drumeţii obosiţi să 
se ospăteze. 

— În mai puţin de un ceas cred că o să dăm 
de ostașii care au înconjurat pădurea. Vă rog să-i cereţi 
mai-marelui lor să nu-mi facă nici un rău. 

Felix îi făgădui, deși nu nădăjduia să fie ascultat, și după ce 
se odihniră o jumătate de ceas, porniră mai departe. 

După încă un ceas de mers, se apropiară de drumul mare, 
tocmai cînd întunericul începuse să se destrame și se iveau zorile. 
Deodată se auzi un glas: 

— Stai! 

Se opriră. Spre ei se îndreptară cinci ostași, somându-i să-i 
urmeze, ca să spună maiorului, comandantul lor, dincotro veneau și 
unde se duceau. Abia făcură cincizeci de paşi și zăriră deodată lucind 
armele altor ostași în tufișurile din dreapta și din stinga drumului. 
Părea că pădurea fusese încercuită de o trupă numeroasă. 


Ei =) L 
iri 
VA 


E tre în 


= "Pa 
at PA 4 
RA 9 e 
sie A 
ES e 4 
AS ah E 


LE 3. 





Sub un stejar se afla maiorul împreună cu mai mulţi ofițeri și 
cîțiva civili. Prinşii fură aduși în faţa lui, și în clipa cînd maiorul începu 
să întrebe de unde veneau și încotro se îndreptau, unul din cei de faţă, 
slujbaș la primărie, sări în sus, strigînd: 

— Dumnezeule, ce-mi văd ochii? Gottfried, vinătorul nostru! 

— Da, domnule, îi răspunse bucuros vinătorul. Eu sînt. Am 
scăpat ca prin minune din gheara tilharilor. 

Ofițerii îl priveau uimiţi. Vinătorul îi luă deoparte pe maior 
și pe slujbașul primăriei și le povesti pe scurt cum scăpaseră și cine era 
al treilea bărbat care-i însoțea. Bucuros, maiorul îl trimise mai departe, 
sub pază severă, pe prinsul cel de seamă, iar pe tinărul giuvaergiu îl 
conduse la ofiţerii lui, spunindu-le că el era tînărul erou care o scăpase 


266 


Inimă Rece, Partea II 





pe contesă datorită curajului și istețimii sale. Aceștia strinseră călduros 
mina lui Felix, copleșindu-l cu laude, și nu se mai săturau tot ascultînd 
ceea ce le povesteau cei doi despre întimplările prin care trecuseră. 

Între timp se luminase de ziuă. Maiorul se hotări să-i înso- 
țţească el însuși pe cei salvaţi pînă în oraș, împreună cu omul contesei. 
În satul cel mai apropiat aştepta o caleașcă, în care se sui Felix împre- 
ună cu maiorul, iar vinătorul, studentul, zapciul și ceilalți încălecară 
pe cai. Falnicul alai porni spre oraș. Știrea despre atacul tilhăresc de 
la hanul din pădure se răspindise pretutindeni. Toţi auziseră de fapta 
eroică a tinărului giuvaergiu, iar vestea despre eliberarea prizonierilor 
se răspîndise tot atît de repede. De aceea nu era de mirare că străzile 
gemeau de oameni care alergaseră să-l vadă pe tînărul erou. Îmbulzeala 
era atit de mare, încît caleașca abia înainta prin mulțime. 

— Uite-l! strigau localnicii. Uite-l colo, în caleașcă, lingă ofi- 
țer! Trăiască viteazul giuvaergiul! 

Și uralele izbucniră vijelios dintr-o mie de piepturi, 
zguduind văzduhul. 

Felix era mișcat, copleșit de bucuria zgomotoasă a 
mulţimii. La primăria orașului îl aștepta însă o scenă și mai 
tulburătoare. Un bărbat între două virste, îmbrăcat în veș- 
minte de preţ, îi ieși în întimpinare pe treptele de la intrare 
și-l îimbrăţișă cu lacrimi în ochi. 

— Cum să te răsplătesc, fiule! strigă acesta. Ai sal- 
vat tot ce aveam mai de preţ. Ai scăpat viaţa soţiei mele, a 
mamei copiilor mei, căci ființa aceasta firavă n-ar fi indurat 
acea cumplită captivitate. 

Era soțul contesei. 

Contele stărui pe lingă Felix să-i ceară o răsplată 
pentru jertfa sa, dar acesta nu voia în ruptul capului să pri- 
mească nimic. 

Contele însă nu se dădu bătut, și tînărul își aminti 
atunci de nefericita soartă a căpeteniei tîlharilor. Îi povesti 
cum fugiseră, cum se străduise căpetenia tilharilor să salveze viața 
aceleia pe care o credea contesa. Mișcat, nu atît de fapta tilharului, 
cît de noua dovadă a purtării nobile a lui Felix, vădită de cererea lui 

în favoarea altei persoane, contele îi făgădui să facă tot ce-i stătea în 
putinţă ca să-l salveze pe tilhar. 

În aceeaşi zi, însoţit de inimosul vînător, contele îl conduse 
pe tînărul giuvaergiu la castelul său, unde contesa, îngrijorată de soarta 
tinărului care își pusese viaţa în primejdie pentru ea, aștepta cu nerăb- 
dare vești. Cine ar fi putut să descrie bucuria pe care a simţit-o în clipa 
cînd și-a văzut soțul intrînd cu salvatorul ei de mînă? Nu mai conte- 
nea cu întrebările şi cu mulțumirile. Îi chemă și pe copiii ei ca să le 
arate pe mărinimosul tînăr, căruia mama lor îi era atit de îndatorată. 
Micuţii îl luară de mină și-l asigurară cu gingășie de recunoștinţa lor, 
spunîndu-i că, după tatăl și mama lor, el le era cel mai drag pe lumea 
asta. Vorbele lor au fost cea mai frumoasă răsplată pentru zbuciumul 
și nopţile nedormite, pe care tînărul giuvaergiu le petrecuse în borde- 
iul tilharilor. 

După primele clipe ale fericitei revederi, contesa făcu semn 
unui slujitor să aducă hainele și binecunoscuta desagă pe care Felix 
1-0 încredinţase la han. 

— Iată, am păstrat tot ce mi-ai dat în clipele acelea îngro- 
zitoare, spuse ea, cu un suris plin de bunătate. lată hainele fermecate 
care m-au ascuns de ochii celor ce mă urmăreau. Dacă vrei, ia-le înapoi. 
Aș vrea să te rog însă să îmi îngădui să le păstrez în amintirea salva- 
torului meu și să primești în schimb suma pe care au cerut-o tilharii 
pentru răscumpărarea mea. 

Felix se sperie de darul acela atît de mare. Firea lui aleasă 
nu-i îngăduia să primească o răsplată pentru o faptă pe care o făcuse 
din toată inima. 

— Nobilă doamnă, spuse el, mișcat, nu pot să primesc darul 
acesta. Veșmintele pot să rămină la dumneavoastră, așa cum doriţi, 
dar banii nu-i pot primi. Știu că vreţi să mă răsplătiți, însă bunăvoința 
dumneavoastră este pentru mine cea mai mare răsplată. Dacă voi avea 
vreodată nevoie de ajutor, fiţi sigură că vă voi ruga să mi-l daţi. 

Contele și contesa stăruiră îndelung, dar nu izbutiră să-l îndu- 
plece. În cele din urmă, contesa și soțul ei se resemnară și chemară 
un slujitor ca să ia hainele și traista. Atunci Felix își aduse aminte de 
giuvaerurile de care, în bucuria și în vălmășagul întimplărilor, uitase 
cu desăvirșire. 

— Staţi! strigă el. Vă rog să-mi îngăduiţi să scot din desagă un 
singur lucru, restul este apoi pe de-a-ntregul al dumneavoastră, doamnă! 

— Cum vrei, spuse,ea, deși aș fi vrut să păstrez totul în amin- 
tirea faptelor dumitale. Dacă ai însă un lucru de care nu te poți lipsi, 
ia-l! Spune-mi însă, te rog, ce lucru e acela la care ţii atît de mult încît 
nu te poți despărţi de el? 

Atunci tînărul desfăcu traista și scoase din ea o cutiuţă. 





— Tot ce a fost al meu e acum al dumneavoastră, spuse el 
zimbind. Dar ceea ce se află în cutiuţa aceasta este al iubitei mele nașe. 
Sint niște giuvaeruri, doamnă, urmă el, pe care le-am lucrat cu mîna 
mea și pe care trebuie să i le duc negreșit. 

Felix deschise cutiuţa și i-o întinse contesei. Aceasta luă cuti- 
uța, se uita înăuntru și tresări mirată. 

— Cum? Pietrele acestea, strigă ea, sînt pentru nașa dumitale? 

— Da, răspunse Felix. Nașa mea mi-a trimis aceste nestemate 
pe care eu le-am montat și tocmai i le duceam. 

Contesa îl privi tulburată. Lacrimile îi șiroiau pe obraz. 

— Dumneata ești Felix Perner din Nuirnbereg? strigă ea. 

— Da! Cum de-mi cunoașteți numele? întrebă tinărul, pri- 
vind-o mirat. 

— 0, ce înlănţuire de întîmplări minunate ne-a hărăzit Cerul! 
grăi contesa, tulburată, întorcîndu-se spre soţul ei care o privea uluit. 
Tînărul este Felix, micul nostru fin, fiul jupinesei Sabina! Felix, eu sint 

contesa la care voiai să te duci. Așa că, fără să știi, ai salvat-o pe pro- 
pria ta nașă! 

— Cum! Dumneavoastră sinteţi contesa Sandau, care a făcut 
atit de mult pentru mama mea și pentru mine? Acesta este castelul 
Maienburg, spre care am pornit la drum? Cum să-i mulţumesc milosti- 
vei soarte că mi-a îngăduit să vă întîlnesc într-un chip atît de minunat! 
Cel puţin am putut să vă dovedesc cu fapta, deși într-o măsură foarte 
Mică, nespusa mea recunoștință. 

— Ai făcut pentru mine mult mai mult decît aș fi putut face 
eu vreodată pentru tine, răspunse contesa. Toată viaţa îți vom fi adînc 
recunoscători, atit eu, cît și ai mei. Soţul meu îţi va fi ca un tată, pe 
copiii mei să-i priveşti ca pe fraţii tăi, iar eu voi fi credincioasa ta mamă. 
Aceste giuvaeruri, care te-au adus la mine în clipele unei atît de mari 
primejdii, vor fi cea mai dragă podoabă a mea. Ele îmi vor aminti tot- 
deauna de tine și de firea ta nobilă. 

Așa a grăit contesa și și-a ţinut cuvântul. L-a ajutat pe feri- 
citul Felix să-și continue drumeţia și, cînd s-a întors, a ajuns meșter 
îndemânatic și cu mare pricepere în meșteșugul său. Contesa i-a cumpă- 
rat o casă la Niirnberg, cu toate cele de trebuinţă, iar încăperea cea mai 
frumoasă era împodobită cu tablouri meșteșugit zugrăvite, cu scene din 
hanul din pădure și din zilele pe care Felix le petrecuse printre tilhari. 

În casa aceea a trăit fericit iscusitul giuvaergiu Felix. Faima 
măiestriei lui și a curajului său îi aduceau mușterii de pretutindeni. 
Trecînd prin frumosul oraș Niirnberg, mulţi străini se duceau și pe la 
atelierul vestitului meșter Felix ca să-l vadă, să-l admire și, poate, să 
comande la el un giuvaer frumos. Dar cea mai mare bucurie i-o făceau 
vizitele celor patru prieteni: vinătorul, faurul, studentul și cărăușul. 
De cite ori pornea cu căruţa de la Nirnberg și Firth, cărăușul trecea 
pe la Felix. Vînătorul îi aducea aproape în fiecare an daruri din partea 
contesei, iar faurul, după ce colindase nenumărate ţări, se statorni- 
cise la meşterul Felix. Într-o zi a poposit la ei și studentul. Ajunsese 
un Om de vază în țară, dar nu-i era rușine să stea la masă cu meșterul 
Felix și cu faurul. Toţi povesteau despre întîmplările de la hanul din 
pădure. Fostul student le-a spus că-l văzuse în Italia pe cel care fusese 
mai-marele tilharilor. Se făcuse om de treabă și acum era un brav ostaș 
în slujba regelui Neapolelui. 

Felix s-a bucurat la auzul acestei vești. Îşi dădea seama că, fără 
omul acela, n-ar fi trecut, poate, prin primejdia groaznică de moarte, dar 
nici n-ar fi scăpat din mîinile tilharilor. Și așa, ori de cite ori se gindea la 
întimplările de odinioară, prin mintea iscusitului giuvaergiu se depă- 
nau totdeauna amintiri luminoase și dragi despre Hanul din Spessari. 

Ali Banu, șeicul din Alexandria, era un om ciudat. Cînd trecea 
de dimineaţă pe ulițele orașului, cu turbanul lui din cașmir scump, cu 
veșmiîntul de sărbătoare, încins cu un brîu care preţuia cît cincizeci de 
cămile, cînd trecea așa, cu pași domoli și apăsaţi, cu fruntea întunecată, 
cu sprîncenele încruntate, cu ochii plecaţi, mîngiindu-și gînditotr, la fie- 
care cinci pași, barba lungă și neagră, cînd se ducea astfel la moschee, 
unde, potrivit dregătoriei sale, citea credincioşilor din Coran, oamenii 
se opreau în loc, se uitau după el și-și spuneau: 

— Ce bărbat chipeș și impunător! 

— Şi bogat, un șeic bogat, adăuga cineva. 

— Foarte bogat. N-are un palat în portul Istambul? N-are 
avuţii și moșii, și mii de vite, și duium de robi? 

— Da, zicea un al treilea. Tătarul care i-a fost trimis de la 
Istambul de însuși padișahul, Profetul să-l binecuvînteze, îmi spunea că 
șeicul nostru se bucură de multă trecere la Reiz-efendi , la Capugi-pașa, 
la toţi, chiar și la sultan. 

— Da, striga un al patrulea, pașii săi sînt binecuvintaţi. Este 
un om bogat și ales, dar... dar știți cu toţii ce vreau să spun! 

— Da, da! murmurau atunci ceilalți. E adevărat, are și el supă- 
Tări... N-am vrea să fim în locul lui, este un om bogat și ales, dar... dar... 

Ali Banu avea o casă minunată în cea mai frumoasă piaţă 
din Alexandria. În faţa casei se afla o terasă mare, înconjurată cu ziduri 
de marmură și umbrită de palmieri. Acolo ședea deseori seara și fuma 
din narghilea. Ceva mai departe de el, smeriţi, doisprezece robi în veș- 
minte bogate îi așteptau poruncile: unul îi ţinea la îndemiînă betelul, 
altul umbrela de soare; al treilea umplea vase de aur curat cu salep 
scump de rodii, un al patrulea legăna o apărătoare din pene de păun 
pentru a goni muștele din apropierea stăpinului, cîntăreţii își ţineau 
la îndemiînă lăutele și surlele pentru a-l desfăta cu cîntări îndată ce le 
va cere, iar cel mai învăţat dintre toți purta mai multe suluri de hîrtie, 
ca să-i citească din ele. 





[1] Mare cancelar al imperiului otoman; ministru de externe. 


[2] Șambelan al Porții, însărcinat cu introducerea ambasadorilor, hotărîrea 
ordinelor și executarea lor. 

Dar ei așteptau zadarnic porunca. Șeicul nu dorea nici muzică, 
nici cîntări, nu dorea să audă parabole sau stihurile înțelepţilor cîntăreţi 
ai trecutului, nu voia să guste nici salep, nici să mestece betel. Pînă și 
robul cu apărătoarea din pene de păun se trudea zadarnic, căci stăpinul 
nici nu băga de seamă cînd vreo muscă îi dădea tircoale, biziind. 

Trecătorii se opreau adeseori și se minunau de înfățișarea 
măreaţă a casei, de robii cei scump înveșmintaţi, de întregul dichis; 
cînd se uitau însă la șeic, care ședea atît de întunecat și de posomorit 
sub palmieri, cu ochii aţintiţi numai la norișorii albăstrii ai narghilelei, 
dădeau din cap și spuneau: 

— Într-adevăr, bogătașul e un om sărman. El, 
care are atitea avuţii, e mult mai sărac decît cel ce n-are 
nimic, căci Profetul nu i-a hărăzit și înţelepciunea de a se 
bucura de bogăţia sa. 

Așa, vorbeau oamenii, rizînd de el și văzindu-și 
de drum. 

Într-o seară, cînd șeicul ședea ca de obicei sub 
palmierii din fața casei sale, inconjurat de toată strălucirea 
pămâîntească, și pufăia mîhnit și singuratic din narghilea, 
nu departe de el se opriră cîţiva tineri cane îl priveau și 
rideau. 

— Cu adevărat, zise unul, șeicul Ali Banu e un 
nerod. Dacă aș avea eu comorile lui, m-aș folosi altfel de 


ete O ele. În fiecare zi aş petrece şi m-aș veseli. Mi-aş ospăta 

de rîs și voie bună. 

— Da, spuse al doilea, n-ar fi rău, dar prietenii 
mulți te fac să-ţi risipești avutul, fie el mare cit al sultanului, Profetul 
să-l binecuvinteze. Dar dacă ar fi să șed seara sub palmieri, în acest loc 
atit de frumos, ar trebui să cînte robii, să vină dănţuitorii să dănțuiască 
și să facă fel de fel de giumbușlucuri. În vremea asta, eu aș fuma boie- 
rește din narghilea, aș porunci să mi se aducă șerbet scump și m-aș 
desfăta aidoma califului din Bagdad. 

— Se spune că șeicul, grăi al treilea tînăr, care era grămătic, 
e un om învăţat și înţelept. Cu adevărat, deslușirile sale din Coran 
dovedesc că are cunoștințe în toate privinţele și cunoaște toate scrierile 

înțelepciunii. Dar oare viaţa lui e orînduită ca a unui înţelept? Iată un 
rob cu braţele pline de suluri. Eu mi-aș da veșmâîntul de sărbătoare să 
pot citi numai unul dintre ele, căci sînt desigur scrieri rare. Pe cînd el? 
Șade, fumează, iar de scrieri nici nu se sinchisește! Dacă aș fi eu șeicul 
Ali Banu, aş pune omul să-mi citească pină n-ar mai avea răsuflare, ori 
pînă s-ar lăsa noaptea. Ba ar trebui să-mi citească și atunci, pînă aș aţipi. 

— Ha! Chiar că te-ai pricepe să duci o viaţă frumoasă! rise al 
patrulea. Auzi! Să măninci, să bei, să cinţi, să dănţuiești, să citești zicale 
Și să asculţi stihurile unor bieţi poeţi! Nu, eu aș face cu totul altceva. El 
are cai de soi, cămile și o grămadă de bani. Eu, în locul lui, aș călători, aș 
călători pînă la capătul pămîntului, pînă la moscoviți, pînă la franţuzi. 
Nici un drum nu mi s-ar părea prea lung pentru a vedea minunăţiile 
lumii. Așa aș face dacă aș fi omul de colo. 

— Tinereţea e vremea cea mai frumoasă a omului, e virsta 
sortită veseliei, rosti un moșneag cu o înfățișare tare sărmană, care 
se oprise lingă ei și le auzise vorbele, dar daţi-mi voie să vă spun că 
tinereţea n-are minte și vorbește uneori fără rost, fără să știe ce face. 

— Ce vrei să zici, moșule? întrebară tinerii miraţi. Despre noi e 
vorba? Ce te privește că-i găsim cusur șeicului pentru felul său de viaţă? 

— Cînd cineva știe mai mult decît altul, trebuie să-i arate 
unde greșește, așa spune Profetul, răspunse bătrinul. E adevărat că 
șeicul a fost binecuvintat cu avuţii, că are tot ce-și poate dori inima, 
dar el e întunecat și posomorit pentru pricini întemeiate. Credeţi că 
așa a fost el întotdeauna? Deloc! Îl știu încă de acum cincisprezece ani; 
pe atunci era voinic și vioi ca un căprior, trăia în veselie și se bucura 
de viaţă. Pe-atunci avea un fiu, bucuria zilelor sale, frumos și învăţat. 
Cine îl vedea și-l auzea vorbind nu putea decit să-l pizmuiască pe șeic 
pentru asemenea comoară, căci avea numai zece ani și era tot atit de 
învăţat ca unul de optsprezece. 

— Și i-a murit fiul? Sărmanul șeic! strigă tînărul grămătic. 

— Ar fi o mingiiere pentru el să știe că s-a întors pe melea- 
gurile Profetului, unde ar trăi mai bine ca în Alexandria. Dar ceea ce a 
avut de pătimit e mult mai rău. Era pe vremea cînd franţuzii au năvălit 
în ţara noastră ca niște lupi flămânzi și s-au bătut cu noi. Au cucerit 
Alexandria și de aici au înaintat tot mai departe, luptind cu mamelucii. 
Șeicul a știut să se înţeleagă bine cu ei. Dar fie că rivneau la avuţiile 

sale, fie pentru că a ţinut partea fraţilor săi întru credinţă, nu știu cum 
a fost... pe scurt, au intrat într-o zi în casa lui și l-au învinuit că sprijină 
în taină, cu arme, Cai și merinde, pe mameluci. El a încercat în fel și chip 
să-și dovedească nevinovăția, dar totul a fost în zadar, căci franțuzii 
aceia erau oameni grosolani și lipsiţi de inimă cînd era vorba să stoarcă 
bani. L-au luat deci pe feciorul său, pe micuțul Kairam, ca zălog în tabăra 
lor. Șeicul le-a făgăduit bani mulţi drept răscumpărare pentru copil, 
dar franţuzii n-au vrut să-l dea, avind de gînd să ridice preţul. Deodată 
le-a venit de la acel pașă al lor, sau cum i se spune, poruncă să se urce 
pe corăbii. La Alexandria nu s-a ştiut nimic despre asta. Franțuzii au 
plecat pe mare, iar pe fiul lui Ali Banu l-au luat de bună seamă cu ei, 
căci nu s-a mai auzit niciodată nimic despre el. 

— O, sărmanul, ce greu l-a lovit Alah! strigară toţi tinerii deo- 
dată și se uitară cu milă la șeic, care ședea mîhnit și singuratic sub 
palmieri, înconjurat de scumpeturi. 

— Nevasta lui, pe care o iubea foarte mult, a murit de dorul 
fiului ei. Șeicul și-a cumpărat o corabie, a înzestrat-o cu toate cele de 
trebuinţă și l-a rugat pe vraciul franţuz care locuiește acolo, pe lingă 
havuz, să-l însoţească în Franţa, ca să-și caute fiul pierdut. S-au suit 
pe corabie și au mers vreme îndelungată pe mare pînă au ajuns în ţara 
ghiaurilor, a necredincioșilor care fuseseră în Alexandria. Zadarnic 
l-au căutat ei în toate orașele pe micuțul Kairam, nimeni nu știa de el. 

Așa că au venit înapoi și de atunci șeicul trăiește tot jelin- 
du-și fiul, și pe bună dreptate. De cîte ori mănincă sau bea nu-i oare 
firesc să se gindească: „O făminzi oare acum săracul meu Kairam? O 
fi poate însetat»'... iar cînd se împodobește cu burnuzuri de preţ și cu 
veșminte de sărbătoare așa cum îi cere slujba și vrednicia lui, nu se 
gindește oare că fecioru-său n-o avea nici cu ce să-și acopere goliciunea? 
Iar cînd e înconjurat de cîntăreţi și dănţuitori, de grămătici, de robii 
lui, nu poate să nu se gîndească: „Acum, sărmanul meu fiu o fi făcînd 
și el sărituri sau o fi cîntind în faţa vreunui franțuz, stăpinul lui, după 
cum i se cere!”. Și mai mult decît orice îl îngrijorează gindul că micul 
Kairam, aflîndu-se atît de departe de ţara strămoșilor săi, în mijlocul 
necredincioșilor care-și bat joc de el, o să-și piardă credinţa părinţilor 
săi, și el n-o să-l mai poată îmbrăţișa în grădinile raiului. 

De aceea se și poartă atît de blajin cu robii lui și dă săracilor 
atiţia bani: se gindește că Alah are să-l răsplătească, înduioșind inima 
stăpinilor franțuzi, ca să se poarte blind cu fiul său. De asemenea, în 
fiecare an, în ziua cînd i-a fost răpit fiul, dă drumul la doisprezece robi. 

— Despre asta am aflat și eu, zise grămăticul, dar 
se povestesc fel de fel de lucruri curioase. De fiul lui nu s-a 
pomenit, dar despre Ali Banu se spune că ar fi un om ciudat 
și, mai ales, că-i plac foarte mult poveștile. În fiecare an pune 
la încercare pe robii lui și celui care povestește mai frumos, 
îi dă drumul din robie. 

— Nu ascultați tot ce îndrugă oamenii, zise moșş- 
neagul. Lucrurile stau așa cum v-am spus eu și eu știu ce 
vorbesc! Firește, atunci cînd e amărit, vrea să-și mai alunge 
gindurile negre ascultind povești; robilor le dă însă drumul 
numai de dragul fiului său. Dar s-a lăsat seara, s-a răcorit și 
trebuie să-mi văd de drum. Salem alecum, pacea fie cu voi, 
băieţi. De acum încolo o să aveţi o părere mai bună despre 
șeicul acesta cumsecade. 

Tinerii mulțumiră moșneagului pentru cele auzite, se mai 
uitară o dată la cernitul tată și coboriră ulița, fiecare spunindu-și în 
sine: „N-aş dori să fiu șeicul Ali Banu. 

Puţină vreme după ce tinerii aceștia vorbiseră cu moșneagul 
despre șeicul Ali Banu, se întimplă ca ei să treacă din nou pe aceeași 
uliţă, cam pe la ceasul rugăciunii de dimineaţă. Amintindu-și de mMoș- 
neag și de istorisirea lui, îl căinară cu toţii pe șeic, privind spre casa 
lui. Dar care nu le fu mirarea cînd văzură totul minunat împodobit! 
Pe terasa pe care se plimbau roabe gătite, fluturau flamuri și steaguri. 
În sala casei erau aşternute covoare scumpe iar treptele largi ale scă- 
rii fuseseră îmbrăcate în mătăsuri de preţ. Pînă și pe uliţă era întins 
un postav subțire, frumos ţesut, din care mulţi ar fi dorit să-și facă un 
veșmint de sărbătoare sau o pătură pentru picioare. 

— Ia uite cît s-a schimbat șeicul în cîteva zile! strigă tînărul 
grămătic. Oare dă vreo serbare? Vrea să-și arate cîntăreţii și dănțuitorii? 

Ia priviţi ce covoare! Nimeni nu are așa ceva în toată Alexandria! Și 
postavul ăsta de pe caldarim! E păcat de el, zău așa! 

— Eu cred, spuse un altul, că așteaptă un oaspete de seamă, 
căci asemenea pregătiri se fac cînd vine stăpinitorul vreunei ţări mari 
sau cînd un efendi cinstește o casă, călcindu-i pragul. Oare cine o fi 
venind azi aici? 

— Ia priviţi! Oare colo, devale, nu se zărește moșneagul de 
acum cîteva zile? EI le știe pe toate și o să ne poată lămuri. Hei, moșule! 
Nu vrei să vii încoace o clipă? 

Auzind strigătele și văzind semnele pe care i le făceau, moș- 
neagul se apropie și-i recunoscu pe tinerii cu care stătuse de vorbă 
deunăzi. 

Ei îi arătară pregătirile ce se făceau la casa șeicului și-l între- 
bară dacă nu știe ce oaspete de seamă era așteptat. 

— Vă închipuiţi, de bună seamă, răspunse el, că Ali Banu dă 
O serbare de bucurie, sau că un om mare îi cinstește casa? Lucrurile 
nu stau așa. După cum știți, azi e ziua a douăsprezecea din Ramadan, 
și în această zi a fost dus în robie fiul lui. 

— Pe barba Profetului! strigă unul dintre tineri. Aici parcă 
s-ar pregăti o nuntă, o sărbătoare, deși e vestita lui zi de jale. Ce zici de 
toate astea? Nu crezi că șeicul are mintea cam zdruncinată? 

— Nu crezi că te pripești din nou cu judecata, tinărul meu 
prieten? întrebă bătrinul zimbind. Și de data asta săgeata a fost ascuţită 
și înțepătoare și arcul întins. Totuși ai nimerit departe de ţintă. Aflaţi 
deci că șeicul îl așteaptă astăzi pe fiul său. 

— Deci l-a găsit? strigară tinerii, bucuroși. 

— Nu, și poate că nu va îl găsit curînd, dar aflaţi că acum opt 
sau zece ani, cînd șeicul petrecea această zi cu jale și cu plins, dind 
drumul robilor și miluind cu mincare și băutură pe mulţi sărăci, s-a 
întîmplat să ospăteze și pe un derviș, care zăcea ostenit, vlăguit, la 
umbra casei. Dervișul era însă un om sfînt și se pricepea să ghicească 
viitorul și să citească în stele. După ce fu omenit de mîna milostivă a 
șeicului, se apropie de acesta și îi spuse: „Cunosc pricina mîhnirii tale. 
Nu e oare astăzi ziua a douăsprezecea a lunii Ramadan, și n-ai pierdut 
în această zi pe fiul tău? Alină-ţi durerea! Această zi de jale va fi odată 

zi de bucurie, căci într-o astfel de zi se va întoarce cîndva fiul tău . Așa 
vorbi dervișul. Ar fi un păcat pentru orice musulman să se îndoiască de 
spusele unui asemenea om. Durerea lui Ali nu s-a stins, dar în această zi 
el așteaptă mereu întoarcerea fiului său împodobindu-și casa, și sălile, 
și scările, de parcă l-ar aștepta să sosească din clipă în clipă. 

— Minunat! rosti grămăticul. Dar aș vrea să văd și eu cum sint 
toate rinduite atît de frumos, cum el însuși tinjește în mijlocul acestor 
minunăţii și, mai ales, aș vrea să ascult poveștile spuse de robii lui. 

— Nimic mai ușor, răspunse moșneagul. Mai-marele robilor 
din casa șeicului mi-e prieten de mulţi ani și mă lasă întotdeauna în 
sală să stau într-un locșor unde nu mă vede nimeni, ascuns de mulţi- 
mea slugilor și prietenilor. Am să vorbesc cu el, să vă dea voie înăuntru, 
sinteți numai patru și s-ar putea să îngăduie. Veniţi aici pe la ceasul al 
nouălea și am să vă spun dacă puteţi intra. 

Astfel vorbi bătrînul. Tinerii îi mulțumiră și se îndepărtară 
arziînd de nerăbdare să vadă ce se întîmplă. 

La ceasul hotărit veniră în piața din faţa casei șeicului 
Și aici îl găsiră pe moșneag, care le spuse că mai-marele robilor îi 
dăduse învoirea să intre cu ei. El o luă înainte, dar nu pe poarta 
și pe scările bogat împodobite, ci pe o ușă lăturalnică, pe care o 
închise apoi cu grijă. Îi conduse prin mai multe coridoare pînă ajunseră 
în sala cea mare. Aici era mare îmbulzeală — oameni bogat înveșmâîn- 
taţi, bărbaţi de seamă ai orașului și prieteni ai șeicului care veniseră 
să-i aline durerea, precum și robi de tot felul și de toate neamurile. 
Dar toţi erau mîhniţi, căci își iubeau stăpinul și jeleau împreună cu el. 

La capătul sălii, pe un divan bogat, ședeau cei mai de vază 
prieteni ai lui Ali și erau slujiți de robi. Șeicul ședea jos, lingă ei, căci 
durerea pentru fiul său nu-i îngăduia să șadă pe covorul bucuriei. Îşi 
sprijinea capul în mâini și părea să dea puţină ascultare îmbărbătărilor 
pe care i le șopteau prietenii săi. În faţa lui se aflau cîțiva bărbaţi, tineri 
și bătrini, îmbrăcaţi în veșminte de robi. Bătrînul le spuse tinerilor săi 
prieteni că aceștia erau robii cărora Ali Banu le va da drumul în acea 
zi. Printre ei se aflau și cîţiva franţuzi și moșneagul le arătă mai ales 
pe unul dintre ei, care era negrăit de frumos și foarte tinăr. Șeicul îl 
cumpărase pe o sumă mare, numai cu citeva zile înainte, de la un 

neguţător de robi din Tunis, și acum totuși îi dădea drumul, fiind încre- 
dințat că, cu cît va trimite mai mulţi franțuzi în țara lor, cu atît Profetul 
îi va înapoia mai repede fiul. 

După ce se aduseră tutun și băuturi răcoritoare, șeicul făcu 
un semn mai-marelui robilor. Acesta se ridică. În sală se lăsă o liniște 
adincă. El păși în faţa robilor cărora urma să li se dea drumul și rosti 
cu glas limpede: 

— Voi, care veţi fi dezrobiţi astăzi din mila stăpînului 
meu Ali Banu, șeicul din Alexandria, îndepliniți acum cele ce 
se obișnuiesc în această zi, în casa lui, și începeţi să povestiţi! 

Robii începură să șușotească între ei. Apoi, un bătrin 
rob ceru cuvintul și prinse a povesti. 

Stăpîne! Greșesc cei care cred că numai pe vremea lui Harun 
al Rașid, stăpinitorul Bagdadului, au fost zine și vrăjitori, greşesc cei 
care spun că sînt închipuite povestirile despre isprăvile duhurilor și 
ale stăpinilor lor, isprăvi ce se cunosc din cele istorisite prin pieţele 
orașelor. Zine sînt și astăzi și, nu prea de mult, eu însumi am fost mar- 
torul unei întimplări în care fără doar și poate s-au amestecat duhurile, 


după cum am să vă povestesc, 


Într-un oraș de seamă din ţara mea iubită, Germania, trăia 
cu mulţi ani înainte un cizmar cu soţia lui. Duceau o viaţă simplă și 


cinstită. În timpul zilei el ședea la colțul străzii și cîrpea 
ghete și pantofi, ba făcea chiar și încălțări noi dacă îi 
cerea cineva acest lucru; dar atunci trebuia mai întîi să 
cumpere pielea, căci era tare sărac și nu avea nimic pus 
deoparte. Nevasta lui vindea zarzavaturi și poame ce le 
creștea într-o grădiniță de lingă poartă, și mulți oameni 
tirguiau cu plăcere de la ea, fiindcă era îmbrăcată curat 
și îngrijit și știa să-și rinduiască frumos marfa. 

Cei doi soţi aveau un fiu chipeș, plăcut, voinic 
și destul de înalt pentru cei doisprezece ani ai săi. De 
obicei acesta ședea lingă maică-sa în piaţa de legume 
și de multe ori ducea acasă la mușterii o parte din cum- 
părăturile făcute de femei sau bucătari de la taraba 
nevestei cizmarului. Rareori se întorcea fără o floare 
frumoasă, un ban sau o felie de cozonac, căci stăpinii 
bucătarilor se uitau cu plăcere la frumosul băiat și îi 
dăruiau întotdeauna cîte ceva. 

Într-o zi, nevasta cizmarului ședea ca de obicei în piaţă, avînd 
dinainte cîteva coșuri cu varză și alte legume, fel de fel de verdeţuri și 
seminţe, iar într-un coșuleţ, pere timpurii, mere și caise. Micul Iacob 
— așa se numea băiatul — ședea lingă ea și lăuda marfa cu glas subţire: 

— Poftiţi la noi, domnilor, priviţi ce varză frumoasă, ce ver- 
deţuri aromate! Avem pere timpurii, doamnelor, mere timpurii și caise. 
Cine cumpără? Mama vinde ieftin! 

Astfel striga băiatul. În clipa 
aceea trecea prin piaţă o bătrină cam 
zdrențăroasă. Avea o faţă mică și ascuţită, 
zbircită de ani, ochi roșii și un nas coroiat 
și ascuţit, încovoiat spre bărbie. Umbla 
sprijinită într-un toiag lung și totuși nu 
se putea spune că umblă, căci mai curind 
șchiopăta, luneca, se legăna părind că are 
la picioare niște rotiţe și că în orice clipă 
poate să se răstoarne cu nasul cel ascuţit 
în pămînt. 

Nevasta cizmarului privi spre 
bătriînă cu luare-aminte. Venise zi de zi 
vreme de șaisprezece ani în acea piaţă, dar n-o văzuse niciodată pînă 
atunci pe această făptură ciudată. Tresări fără voie văzind-o pe babă că 
se îndreaptă șchiopătind către ea și că se oprește în faţa coșurilor sale. 

— Tu ești Hanna, zarzavagioaica? întrebă baba, cu glas neplă- 
cut și croncănitor, clătinînd neîncetat din cap. 

— Da, răspunse nevasta cizmarului. Doriţi să cumpăraţi ceva? 

— O să vedem, o să vedem! Ce de ierburi, ce de ierburi! Ai oare 
ce-mi trebuie mie? zise baba și, aplecindu-se peste coșuri, începu să 
răscolească prin ele cu mîinile ei pămâîntii și urîte. Apucînd verdețurile 
atit de frumos și de îngrijit rinduite cu degetele-i subţiri ca de păianjen, 
le apropia cînd pe unele, cînd pe altele, de nasul ei lung și le mirosea. 

Nevestei cizmarului i se rupea inima văzind cum răscolește 
baba verdeţurile ei dragi, dar nu îndrăzni să spună nimic, căci cum- 
părătorul era în drept să cerceteze marfa și, în afară de asta, simţea o 
groază ciudată uitîndu-se la această femeie. După ce cotrobăi prin tot 
coșul, baba bombăni: 

— Marfă proastă, ierburi proaste, nu găsesc nimic din ceea 
ce vreau... era mult mai bine acum cincizeci de ani! Marfă proastă, 
marfă proastă! 

Aceste vorbe îl supărară pe micul Iacob. 

— Ascultă, ești o babă nerușinată! strigă el înciudat. Întâi îţi 
viri degetele urite și negre în verdeţurile astea frumoase și le strivești, 
apoi le apropii de nasul tău lung, pentru ca nimeni dintre cei care 
te-au văzut să nu mai vrea să le cumpere. lar acum spui despre marfa 
noastră că e proastă, cind însuși bucătarul ducelui cumpără de la noi. 

Bătrîna se uită pieziș la inimosul băiat, izbucni într-un hohot 
de ris respingător și zise cu glas răgușit: 

— Băiete, băiete! Îţi place, aşadar, nasul meu, frumosul meu 
nas lung? O să ai și tu unul, din mijlocul obrazului pînă peste bărbie. 

În timp ce vorbea astfel, lunecă spre celălalt coş în care era 
așezată varza. Apucă cu mîinile cele mai frumoase verze albe, le strinse 
pînă le strivi, apoi le aruncă talmeș-balmeș în coș și spuse iar: 

— Marfă proastă, varză proastă! 

— Nu-ţi mai clătina atit de urît capul încoace și încolo, strigă 
băiatul cu teamă, căci ai un git subţire ca un cotor de varză și s-ar putea 
frînge, și atunci capul ar cădea în coș! Cine ar mai vrea oare atunci să 
tirguiască de acolo? 

-— Nu-ţi plac gîturile subțiri? croncăni baba rizînd. Tu n-o 
să ai gît deloc, capul o să-ţi stea înfipt între umeri, ca să nu cadă de pe 
trupșorul cel mic! 

— Nu mai trăncăni astfel de lucruri cu băiatul! spuse în sfîrșit 
nevasta cizmarului supărată de atîta cotrobăit, privit și mirosit. Dacă 
vrei să cumperi ceva, grăbește-te! Îmi gonești toți cumpărătorii. 

— Bine, fie cum spui tu! strigă baba, cu o privire dușmănoasă. 
Am să-ţi cumpăr verzele astea, pe toate șase; dar uite că mă sprijin în 
toiag și nu pot căra nimic. Dă-i voie băieţelului tău să-mi ducă marfa 
acasă; am să-l răsplătesc. 

Băiatul nu vru să se ducă și începu să plineă, căci îi era groază 
de bătrina cea uriîtă; dar maică-sa îi porunci cu toată asprimea să se 
ducă, socotind c-ar face un păcat s-o lase pe femeia aceea bătrină și slabă 
să care singură atita greutate. Aproape plingind, Iacob făcu după cumi 
se poruncise, legă verzele într-o pînză și plecă după bătrină, prin piaţă. 

Ea abia mergea și le trebuiră aproape trei sferturi de ceas 
pînă ce ajunseră într-o mahala foarte îndepărtată a orașului. În sfîrșit 
se opriră în faţa unei căsuțe dărăpănate. 
Aici baba scoase un cîrlig vechi și ruginit 
din buzunar, îl viri cu îndemînare într-o 
găurică din ușă și, deodată, ușa se dădu, 
scîrțiind, în lături. 

Dar ce uimit fu micul Iacob 
cînd păși în casă! Pe dinăuntru, era 
minunat împodobită: tavanul și pereţii 
erau de marmură, iar mobilele — din cel 
mai frumos abanos, bătute cu aur și cu 
pietre șlefuite. Podeaua însă era de sticlă 
și atit de lustruită, încît băiatul alunecă 
și căzu de cîteva ori. 

Bătrina scoase un fluieraș de 
argint din buzunar și fluieră o melodie 
care răsună asurzitor prin toată casa. Îndată se iviră cîţiva cobai pe scări, 
și tare se mai minună Iacob văzindu-i că merg în două labe, că au în 
picioare coji de nucă în loc de încălțări, că poartă veșminte omenești, 
iar pe cap au chiar pălărioare după ultima modă. 

— Unde mi-aţi pus papucii, netrebnicilor> strigă bătrina și-i 
lovi cu toiagul, de săriră în sus urlind. Cît timp o să mai aștept? 

Ei se repeziră pe scări în sus și se întoarseră cu o pereche de 
coji de nucă de cocos, căptușite cu piele, pe care le traseră cu îndemîn- 
are în picioarele bătrinei. 

Acum baba nu mai șchiopăta și nu se mai poticnea. Aruncă 
toiagul și alunecă cu repeziciune pe podeaua de sticlă, trăgîndu-l de 
mînă pe micul Iacob după ea. 

În sfîrșit se opri într-o odaie plină de fel de fel de lucruri cas- 
nice, aducînd a bucătărie, deși mesele din lemn de mahon și canapelele 
acoperite cu covoare scumpe s-ar fi potrivit mai bine într-o încăpere 
de zile mari. 

— Stai jos, băiete, spuse bătrina prietenos, așezindu-l în colțul 
unei canapele și punînd o masă în faţa lui, astfel încît să nu mai poată 

ieși. Stai jos, ai cărat o povară grea! Capetele de oameni nu sînt atît de 
ușoare... Nu sînt deloc ușoare! 

— Mătușă, de ce vorbești așa de ciudat? strigă băiatul. E ade- 
vărat că sînt obosit, dar eu am cărat verze, verzele pe care le-ai cumpărat 
de la mama. 

— Ehei, te înșeli! rise baba și, ridicînd capacul coșului, scoase 
de păr un cap de om. 

Băiatul înlemni de spaimă. Nu putea înţelege ce se întimplase, 
dar se gîndi la maică-sa. „Dacă află cineva de aceste capete omenești, 
își zise el, desigur că o vor învinovăţi pe ea'. 

— Fiindcă ești atit de cuminte, trebuie să te răsplătesc, mor- 
măi bătrina. Ai un pic de răbdare și am să-ţi gătesc o supușoară de care 
O să-ţi amintești toată viaţa. 

Vorbind astfel, baba fluieră iar. Veniră mai întîi o mulțime 
de cobai în veșminte omenești; în faţă purtau șorțuri de bucătărie, iar 
de cingători le atirnau linguri de amestecat și cuțite de bucătărie; în 
urma lor țopăiau în două labe o mulţime de veveriţe cu șalvari turcești 
largi și pe cap cu căciuliţe verzi de catifea. Păreau să fie ajutoarele de 
bucătar, căci se căţărară cu mare iuțeală pe pereţi și aduseră tigăi și 
crătiţi, ouă și unt, verdeţuri și făină și le așezară pe plită. 

În vremea asta, baba aluneca mereu cu papucii ei de nucă 
de cocos încoace și încolo și băiatul văzu că-și dădea osteneala să-i 
gătească ceva bun. 

Focul începu curînd să duduie, tigaia prinse să 
sfiriie și să fumege, un miros plăcut se răspîndi prin odaie, 
iar baba alerga în sus și în jos, cu veveriţele și cu cobaii după 
ea, virindu-și nasul ei lung în oală ori de cîte ori trecea pe 
lîngă plită. 

În sfîrşit, fiertura începu să clocotească, din oală 
se înălțată aburi iar spuma dădu în foc. Atunci ea trase oala 
la o parte, umplu o ceașcă de argint cu supă și o puse în faţa 
micului lacob. 

— Așa, băiete, așa, zise ea, mănincă supușoara și 
osă aitot ce ţi-a plăcut atît de mult la mine. Ai să ajungi un 
bucătar priceput, ai să fii și tu cineva, dar buruiana... Nu! Buruiana n-ai 
să o găsești niciodată. De ce n-a avut-o mama ta în COȘ? 

Băiatul nu pricepea bine ce-i spunea baba ci privea cu tot 
mai multă luare-aminte supa, care-i plăcea nespus. Maică-sa îi gătise 
multe bucate gustoase, dar nici una nu-i plăcuse atit de mult. Din supă 
se înălța un miros plăcut de verdeţțuri și de mirodenii; era în același 
timp și dulce, și acrișoară, și foarte tare. 

În timp ce sorbea ultimele picături din minunata fiertură, 
cobaii aprinseră tămiie arabă, care se răspîndi în nori albăstrui prin 
odaie. Norii se îngroșară din ce în ce și se lăsară în jos. Mirosul de tămiie 
îl ameţi pe băiat. Zadarnic își spunea că trebuie să se întoarcă la mama 
lui... cu cît se îndemna mai mult, cu atit îl cuprindea toropeala și, în 
cele din urmă, adormi dus pe canapeaua bătrinei! 

Visă ceva ciudat. 1 se păru că baba îl dezbracă și îl învelește 
în piele de veveriţă, că el începe să sară, să se caţăre ca o veveriţă, că se 
plimbă cu celelalte veveriţe și cu cobaii, care erau niște făpturi foarte 
cuminţi și așezate, și că face cu ele slujbă la bătrîna. La început fu folo- 
sit numai ca lustragiu, adică trebuia să ungă cu ulei nucile de cocos pe 
care baba le purta ca papuci, să le frece pină începeau să strălucească. 
Deoarece în casa părintească fusese adeseori pus la asemenea treburi, 
era îndemînatic. Cam după un an — aşa visă el mai departe — îl folosiră 
la treburi mai grele; împreună cu alte veveriţe trebuia să prindă firi- 
celele de praf din soare, iar cind se stringeau destule, să le cearnă prin 
cea mai fină sită de păr. 

Baba socotea că nu-i pe lume altceva mai bun ca firicelele de 
praf și, neputînd să mestece bine din pricină că era știrbă, punea săi 
se facă piine din firicelele de praf din soare. 

După încă un an fu mutat între slujitorii care stringeau apă 
de băut pentru bătrină. Să nu credeţi că pentru asta săpau vreun puț 
sau puneau un butoi în curte ca să curgă în el apă de ploaie. Făceau 
ceva mult mai năstrușnic: veverițele, și Iacob împreună cu ele, trebuiau 
să culeagă rouă de pe trandafiri cu ajutorul unor coji de alune; această 
rouă o bea bătrina. Deoarece bea mult, „sacagii” trudeau din greu. 

După încă un an, fu pus la treburi casnice: avea însărcinarea 
să curețe podelele dar, cum acestea erau din sticlă pe care se cunoştea 
orice boare, treaba au era ușoară. Trebuia să frece cu peria și să-și lege 
cîrpe de picioare, alunecind astfel prin odaie. 

În al patrulea an fu mutat în sfîrşit la bucătărie. Aceasta era 
o slujbă de cinste, la care se ajungea după încercări îndelungate. Iacob 
sluji acolo ca ucenic pînă ce ajunse meșter de prăjituri și căpătă o 
îndemînare și O iscusinţă atît de mari în tot ce privea gătitul bucatelor, 
încît se mira deseori de sine însuși. Cele mai grele mincăruri, plăcinte 
cu două sute de feluri de arome, supe din toate verdețurile pămîntului, 
pe toate le învăţă, pe toate se pricepea acum să le facă repede și bine. 

Trecuseră astfel vreo șapte ani de cînd se afla în slujba bătri- 
nei, cînd, într-o zi, aceasta, scoţindu-și papucii de cocos și luînd coșul 
și toiagul ca să iasă în oraș, îi porunci să curețe un pui, 
să-l umple cu verdeţuri și să-l rumenească bine pînă se 
va întoarce ea. 

Băiatul îi îndeplini poruncile cu toată iscusința. 
Suci gitul puiului, îl opări cu apă clocotită, îi smulse cu 
îndemînare penele, îl curăţă de tuleie pînă ce pielea lui 
deveni netedă și moale, apoi îi scoase măruntaiele. După 
aceea se apucă să aleagă verdeţurile cu care avea să umple 
puiul. 

În cămara de verdețuri zări de data aceasta un 
dulăpior în perete a cărui ușă era pe jumătate deschisă 
și pe care nu-l mai văzuse pină atunci. Curios, se apropie 
să vadă ce se află înăuntru și zări o mulțime de coșuleţe 
din Care ieşea un miros tare și plăcut. Deschise unul din 
coșuri și găsi în el niște ierburi de o formă și culoare cu 
totul neobișnuite. Tulpina și frunzele erau verzi-albastre și aveau în virf 
o floricică de un roșu-aprins, tivit cu galben. Se uită gînditor la floare 
și apoi o mirosi. Mirosea tot atît de tare ca și supa pe care i-o gătise 
bătrina. Mireasma era însă atît de puternică încît băiatul începu să stră- 
nute din ce în ce mai nestăvilit și, strănutînd, se trezi în cele din urmă. 

Era culcat pe canapeaua bătriînei. Se uită uimit împrejur. 
„Cît de adevărat pare visul! își spunea el. Aș fi putut jura că mă pre- 
schimbasem într-o netrebnică de veveriţă, într-un semen al cobailor 
și al altor lighioane, și apoi că ajunsesem un bucătar iscusit. Ce-o să 
mai ridă mama cînd am să-i povestesc! Dar oare n-are să se supere că 
am dormit într-o casă străină, în loc s-o ajut la piaţă?” 

Cu acest gînd se ridică, voind să plece. Trupul îi înțepenise 
din pricina somnului, mai ales ceafa, căci nu-și putea mișca bine capul 
încoace și încolo. Îi venea să rîdă de el însuși că era atît de ameţit de 
somn, încît mai mereu, fără să-și dea seama, ba se lovea cu nasul de 
un dulap, ba de un perete sau, cînd se întorcea repede, se izbea cu el 
de clanţa ușii. 

Veveriţele și cobaii alergau scincind în jurul lui, ca și cînd ar 
fi vrut să-l petreacă. Ajuns în prag, el îi pofti chiar s-o facă, fiind făpturi 
drăgălașe, dar ele fugiră înapoi în casă, pe cojile lor de nucă, și le auzi 
numai de departe vaietele. 

Partea aceasta a orașului unde îl dusese 
bătrina era destul de îndepărtată și Iacob abia 
izbuti să se descurce prin ulicioarele înguste, unde 
oamenii începură să se îmbulzească spre a vedea, 
după cum i se păru lui, un pitic ce se arătase prin 
apropiere. Auzi pretutindeni strigăte: 

— Hei, ia priviţi ce pitic pocit! De unde 
o veni? Vai, ce nas lung are, și ce cap lipit de umeri, 
ce miini urîte, pămâîntii! 

În alte ocazii ar fi vrut și el să-l vadă, 
căci îi plăcea foarte mult să privească uriași, pitici 
Și orice pocitanie ciudată; dar acum trebuia să se grăbească ca să ajungă 
la maică-sa. 

Cînd ajunse în piaţă îl cuprinse teama. Mama lui ședea încă 
acolo și mai avea destule fructe în coș — deci el nu dormise prea mult 
— dar de departe i se păru că era foarte mihnită. Nu mai îndemna tre- 
cătorii să cumpere, ci își sprijinea capul în mîini și, cînd el se apropie, i 
se păru că era mai palidă ca de obicei. Băiatul șovăi, neștiind ce să facă. 
În sfîrşit, își luă inima în dinţi, se strecură prin spate, puse cu gingășşie 
mina pe braţul ei și spuse: 

— Ce ai, mămico? Eşti supărată pe mine? 

Femeia se întoarse spre el dar se dădu înapoi, cu un țipăt de 





groază: 
— Ce vrei de la mine, pitic pocit? strigă ea. Hei, pleacă de-aici! 
Nu-mi plac asemenea glume proaste. 

— Ce-i cu tine, mamă? întrebă Iacob speriat. Desigur, nu te 
simţi bine... De ce vrei să-ţi alungi fiul? 

— Ţi-am mai spus, vezi-ţi de drum! răspunse Hanna mîni- 
oasă. De la mine nu vezi nici un ban pentru șolticăriile tale, stirpitură! 

„Într-adevăr, Dumnezeu i-a luat minţile!” își spuse băiatul 
amărit, ca pentru sine. „Cum să fac acum ca s-o duc acasă?” 

— Dragă mămico, fii inţelegătoare, uită-te bine la mine! Sint 
fiul tău, Iacob al tău. 

— Gluma asta mi se pare prea deșucheată! strigă Hanna veci- 
nei. la te uită, piticul ăsta urit stă aici, îmi gonește toți mușteriii și-și bate 
joc de nenorocirea mea, zicînd: „Eu sînt Iacob, fiul tău'... Nerușinatul! 

Atunci vecinele se sculară în picioare și începură să-l ocărască 
cum le venea mai bine — și știți cît de strașnic se pricep precupeţele la 
asta — făciîndu-l cu ou și cu oţet, strigindu-i că-și bate joc de nenoroci- 
rea bietei Hanna al cărei frumos băiat fusese răpit acum șapte ani, și 
amenințindu-l cu toatele că vor sări la el să-l zgârie dacă n-o să plece 
de îndată. 

Sărmanul lacob nu știa ce să mai zică despre toate astea. 
După cum era încredinţat, în dimineaţa aceea fusese, ca de obicei, cu 
maică-sa în piaţă, o ajutase să așeze fructele, apoi plecase cu baba acasă 
la ea, mîncase supă, dormise puţin, iar acum se înapoiase. Mama sa și 
vecinele spuneau însă că între timp se scurseseră șapte ani și îl strigau 
pitic pocit! Ce se întîmplase oare cu el? 

Cînd văzu că maică-sa nu vrea să mai știe de el, ochii i se 
umplură de lacrimi și cobori strada amărît spre dugheana unde, peste 
Zi, tatăl său peticea încălțămintea. 

„Să văd, se gîndi în sinea lui, dacă nici el nu mai vrea să știe 
de mine. Am să mă așez în prag și am să vorbesc cu el." 

Cînd ajunse la dugheana cizmarului se opri în prag și privi 
înăuntru. Meșterul lucra atît de zorit că nici nu-l văzu. Dar cînd își 
aruncă întîmplător ochii spre ușă, scăpă din miini pantoful, aţa și sula 
și strigă îngrozit: 

— Pentru numele lui Dumnezeu, ce-i arătarea 
asta, ce-i pocitania asta? 

— Bună seara, meștere! zise băiatul intrind în 
atelier. Cum o mai duci? 

— Prost, prost, domnișorule, răspunse tatăl, spre 
mirarea lui Iacob, părînd că nu-l recunoaște nici el. Nu mă 
mai ajută mîinile. Sint atît de singur, îmbătrinesc și totuși 
nu-mi dă mina să-mi iau un ajutor. 

— Nu aiun fiu care să-ți ajute din cînd în cînd la 
lucru? întrebă băiatul mai departe. 

— Am avut unul, îl chema Iacob... Acum ar fi fost 
un flăcău înalt și sprinten și ar fi avut douăzeci de ani. El 

() /) m-ar fi ajutat strașnic. De, așa mai ziceam și eu! De la doi- 
ML, sprezece ani se dovedise harnic și îndeminatic, prinsese 
9, și ceva din meserie. Era chipeș și plăcut în purtări, mi-ar fi 


adus mușterii atit de mulți că n-aș mai fi peticit încălțări, ci aș fi făurit 
numai ghete noi! Dar așa se întimplă în viaţă! 

— Și unde ţi-e băiatul? întrebă Iacob pe taică-su cu voce 
tremurătoare. 

— Dumnezeu știe, răspunse acesta. Acum șapte ani... da, atit 
e de atunci... ne-a fost furat din piaţă. 

— Acum șapte ani! strigă Iacob îngrozit. 

— Da, domnișorule, acum șapte ani! Îmi amintesc ca astăzi 
cum a venit nevasta acasă, plingînd și văicărindu-se că l-a așteptat toată 
ziua să se înapoieze, că l-a căutat și a întrebat peste tot, dar nu l-a mai 
găsit. Eu am știut și am spus totdeauna că o să se întimple ceva; Iacob 

era un băiat chipeș, nimic de zis, iar nevastă-mea se mîndrea cu el și îi 
plăcea cind oamenii îl lăudau. Adeseori îl trimitea cu zarzavaturi sau 
cu alte celea în case avute. Și nu făcea rău, căci era întotdeauna bine 
răsplătit. Dar eu îi spuneam mereu: „Ai grijă, orașul e mare, în el locu- 
iesc mulți oameni răi, ai grijă de Iacob!” Și așa cum am spus, așa s-a 
întîmplat. O dată a venit în piaţă o femeie bătrină și urită, s-a tocmit 
pentru fructe și zarzavaturi și, la urmă, a cumpărat atitea verze, încît 
nu le-a putut duce singură. Nevastă-mea, miloasă, a trimis băiatul s-o 
ajute. Și din clipa aceea nu l-am mai văzut. 

— Şi zici că de atunci au trecut șapte ani? 

— Șapte ani se împlinesc la primăvară. L-am căutat, 
am întrebat de el din casă în casă, și fiindcă mulţi îl cunoșteau 
pe drăgălașul copil și-l îndrăgiseră, l-au căutat împreună cu 
N0i, dar totul a fost în zadar. Nimeni n-o cunoștea pe femeia 
care cumpărase zarzavatul, doar o bătrină de nouăzeci de 
ani spunea că s-ar putea să fi fost zina cea rea a buruienilor, 
care vine în oraș o dată la cincizeci de ani pentru fel și fel de 
cumpărături. 

Astfel vorbi tatăl lui Iacob, bătind în același timp zdravăn la 
pantof și trăgind sfoara cu amîndouă mîinile. 

Băiatul pricepu încetul cu încetul ce se întimplase cu el și 
anume că nu visase, ci chiar trăise șapte ani la zîna cea rea, slujind-o în 
chip de veveriță. Mînia și durerea îi umplură inima, mai-mai s-o spargă. 
Șapte ani din viaţă îi răpise baba. Și ce dobîndise în schimb? Învăţase 
să curețe papuci din coji de nucă de cocos şi să lustruiască pardoseala 
de sticlă a unei odăi?! Învăţase de la cobai toate tainele bucătăriei?! 

Rămase așa o bună bucată de vreme, gindindu-se la soarta 
sa. În cele din urmă, tatăl său îl întrebă: 

— Doriţi poate să vă lucrez ceva, domnișorule? O pereche de 
pantofi noi cumva? Sau, adăugă el zimbind, o îmbrăcăminte pentru 
nas, poate? 

— Ce-ai cu nasul meu? întrebă Iacob. Ce nevoie am de o 
îmbrăcăminte pentru el? 

— Ei, răspunse cizmarul, fiecare cum crede, dar trebuie să-ţi 
spun: dacă aș avea un nas atit de urit, mi-aş face o îmbrăcăminte din 

piele trandafirie și lucioasă. Privește bucata asta de piele! Ce frumoasă 
e! E adevărat că ţi-ar trebui un cot cel puţin, dar ţi-ar apăra bine nasul, 
domnișorule. Nu te-ai mai lovi de orice ușcior, de orice trăsură de care 
ai vrea să te ferești. 

Tînărul înlemni de spaimă. Își pipăi nasul: era gros și lung 
de două palme! Așadar, astfel îl sluţise baba; de aceea nu-l recunoscuse 
mamă-sa, de aceea i se spunea pitic pocit! 

— Meștere! se adresă el cizmarului, aproape plingînd. N-ai 
vreo oglindă la îndemină, ca să mă pot privi? 

— Domnișorule, răspunse tată-său cu gravitate, n-ai un chip 
cu care să te poți mîndri și n-ai de ce să te uiţi în fiece clipă în oglindă. 
Asta-i un obicei caraghios, dezvaţă-te de el! 

— Vai, lasă-mă să mă uit în oglindă! strigă băiatul. Nu din 
fudulie, fii sigur. 

— Nu-mi mai bate capul, că n-am nici o oglindă. Nevasta 
are o oglinjoară, dar nu știu unde o pune. Dacă vrei să te vezi totuși 
în oglindă, uite, peste drum stă Urban, bărbierul. El are o oglindă de 
două ori cît capul dumitale; acolo poţi să te privești cît vrei. Și acum, 
bună ziua! 

Vorbind astfel, tatăl îl scoase ușurel din prăvălie, închise ușa 
în urma lui și se așeză din nou la lucru. 

Îndurerat, tînărul se duse peste drum la Urban bărbierul, pe 
care-l cunoștea de mult. 

— Bună dimineaţa, Urban, îi spuse el. Am venit să te rog ceva. 
Fii bun și lasă-mă să mă uit puţin în oglinda dumitale. 

— Poftim, cu plăcere! strigă bărbierul rizind, iar mușteriii săi, 
cărora trebuia să le radă barba, începură să ridă în hohote și ei. Ești o 
mâîndreţe de băiat: subțire și gingaș, cu gitișor ca de lebădă, cu minuţe 
de prinţesă și cu năsucul cîrn, nici că se află altul mai frumos! Ești tare 
mindru de el, desigur. Hai, uită-te cît poftești! Nu vreau să se spună 
despre mine că de invidie nu te-am lăsat să te uiţi în oglinda mea! 

La vorbele bărbierului, frizeria răsună de hohote de ris. 

Între timp, tînărul se apropie de oglinda și se privi. Ochii i se 
umplură de lacrimi: „Da, scumpă mamă, așa, într-adevăr, n-ai putut 
să-l recunoști pe Iacob al tău, își spuse el în gînd. Nu astfel arăta el în 
zilele fericite cînd te mîndreai cu el în fața oamenilor!” 

Avea niște ochi mici ca de porc, iar nasul uriaș îi atirna peste 
gură pînă la bărbie; gît părea că nu are deloc, căci capul era înfipt adînc 
între umeri și cind îl mișca la dreapta sau la stînga, simţea că-l doare 
rău. Era tot atît de înalt ca și acum șapte ani, cînd avusese doisprezece 
ani — dar între doisprezece și douăzeci de ani, în loc să crească în înăl- 
țime ca toţi oamenii, crescuse în lățime; spatele și pieptul i se lăţiseră, 
arătind ca un sac mic, dar bine îndesat. 





Trupul lui greoi se sprijinea pe niște piciorușe slabe, ce păreau 
neputincioase să susțină atîta greutate. În schimb, cu atât mai lungi îi 
erau braţele ce atirnau de-a lungul trupului; erau la fel de lungi ca și 
ale unui om în toată firea. Mîinile îi erau butucănoase și pămâîntii, iar 
degetele lungi ca fusele, și cînd le întindea putea atinge pămîntul fără 
să se aplece. Astfel arăta acum Iacob... El era piticul slut! 

Își aminti de dimineaţa aceea cînd bătrîna se apropiase de 
coşurile mamei sale. Toate cele de care-și bătuse joc atunci — nasul lung, 
degetele urîte — le avea și el acum. Numai gâtul deșirat și tremurător 
al babei nu-l avea. 

— Ei, prinţișorule, te-ai uitat destul? întrebă bărbierul, care 
se apropiase de el și-l privea rîzînd. Într-adevăr, să vrei să visezi ase- 
menea arătare caraghioasă și n-ai putea. Hei, flăcăiașule, iată ce părere 

am eu: în frizeria mea intră destui mușterii, dar în ultimul timp nu 
atiția ciţi aș dori eu. Asta, fiindcă vecinul meu, bărbierul Spumă, a adus 
nu știu de unde un uriaș care atrage mușteriii. Ei bine, un uriaș nu-i 
lucru mare; un omuleț ca tine e însă altceva. Intră la mine în slujbă, 
piciule; o să ai casă, masă, simbrie, îmbrăcăminte, de toate. Pentru 
asta, te așezi dimineaţa în faţa ușii, chemi oamenii înăuntru, îmi faci 
clăbucul și pui mușteriilor șervetul la gât! Fii sigur c-o să ne înțelegem 
bine amindoi. O să am mai mulţi mușterii decit cel cu uriașul, și toți, 
cu plăcere, or să-ţi dea un bacșiș. 

Tînărul se mînie în sinea sa auzind acea propunere de a sluji 
drept momeală la un bărbier. Dar oare nu trebuia el să îndure batjocura 
cu răbdare? De aceea, foarte liniștit, îi spuse bărbierului că nu avea 
timp pentru astfel de îndeletniciri și-și văzu de drum. 

Dacă femeia cea rea îi sluţise trupul, nu avusese nici o putere 
asupra minţii sale. Iacob își dădea prea bine seama că nu mai gîndea 
și simţea ca acum șapte ani. În acest răstimp se făcuse mai deștept, 
mai înţelegător. Nu-și căina frumuseţea pierdută, nici trupul hîd ci îl 
mihnea numai faptul că fusese gonit de la ușa tatălui său ca un ciine 
de pripas. De aceea hotări să mai facă o încercare la maică-sa. 

Ajuns în piaţă, se apropie de ea și o rugă să-l asculte liniștită, 
îi aminti de ziua cînd plecase cu bătrina, îi vorbi de toate întîmplările 
copilăriei sale, îi povesti apoi cum slujise șapte ani la o iazmă, ca veve- 
Tiță, și cum l-a sluţit pentru că-și bătuse atunci joc de ea. 

Nevasta cizmarului nu mai știa ce să creadă. Toate amintirile 
din copilărie pe care i le povestise se potriveau, dar cînd îi spuse că a 
fost veveriță timp de șapte ani, strigă: 

— Nu se poate, nu există iazme! 

Și cînd îl privea, îi era silă de pocitania de pitic și nu-i venea 
să creadă că putea fi feciorul ei. 

În sfîrșit, socoti că cel mai bun lucru era să vorbească cu 
bărbatul ei despre toate acestea. Își strînse coşurile şi îl pofti să vină 
cu ea. Astfel ajunseră la dugheana cizmarului. 

— Ia ascultă, îi zise acestuia, dumnealui spune că e Iacob, 
fiul nostru pierdut. Mi-a povestit cum a fost furat acum șapte ani și 
cum a fost vrăjit de o iazmă. 

— Așa? o întrerupse cizmarul mînios. Ţi-a istorisit el asta? 
Stai tu, pișicherule! Eu i-am povestii despre toate acum un ceas și a 
alergat la tine să te înșele! Zici că ești vrăjit, băieţaș? Stai că te dezleg 
eu de vrajă! 

Și luînd o legătură de curele pe care tocmai le tăiase, se repezi 
la băiat și începu să-l croiască pe spinare și peste braţele cele lungi, 
încît acesta izbucni în ţipete de durere și o luă la fugă, plingind. 





În acel oraș, ca pretutindeni, erau puţine suflete miloase care 
să vină în ajutorul unui nenorocit, care mai era și slut pe deasupra. Și, 
astfel, nefericitul pitic răbdă toată ziua de foame și de sete, iar seara fu 
nevoit să se aciueze pe treptele tari și reci ale unei biserici. 

Dar cînd razele soarelui îl treziră a doua zi dimineaţa, el chib- 
zui cum să-și cîştige piinea, căci taică-său și maică-sa îl alungaseră. Era 
prea mindru ca să slujească drept momeală la un bărbier, nu voia să 
fie privit ca un caraghios pentru bani. Dar de ce să se apuce? Atunci își 
aminti că, sub înfățișarea de veveriţă, învățase să gătească foarte bine! 
Credea pe drept cuvint că putea întrece mulţi bucătari. Se hotări deci 
să-și folosească cunoștințele. 

De aceea, de îndată ce străzile prinseră viaţă și ziua de muncă 
începu, el intră mai întîi în biserică și-și făcu rugăciunea de dimineaţă, 
apoi o porni la drum. 

Prinţul, stăpinitorul acelei țări era un mîncăcios binecunoscut 
și un iubitor de ospeţe. Îi plăceau bucatele alese, drept care își aducea 
bucătarii din toate colțurile lumii. 

Tînărul se îndreptă spre castelul lui. 

Cînd ajunse la poartă, paznicii îl întrebară ce dorește și înce- 
pură să-l ia în bătaie de joc. El însă întrebă de mai-marele bucătarilor. 
Ei se porniră pe ris și-l conduseră în curte. Pe unde trecea, slujitorii se 
opreau, se uitau după el, rideau și porneau în urma lui, așa 
încît, încetul cu încetul, se strînse un alai mare de slujitori 
de toate felurile care se îndreptau spre scările palatului: 
grăjdarii zvirliră ţesalele, ștafetele veniră în goană, cei ce 
băteau covoarele se opriră — toţi se îmbrînceau și dădeau 
fuga. Se stirni o învălmășeală, de parcă dușmanul s-ar fi 
aflat în faţa porţilor, iar văzduhul vuia de strigăte „Un pitic, 
un pitic! Aţi văzut piticul” 

Atunci se ivi în ușă supraveghetorul palatului, 
minios, cu un girbaci uriaș în mină: 

— Hei, blestemaţilor, de ce faceţi atita gălăgie? 
Nu știți că stăpînul doarme încă? 

Vorbind astfel, roti girbaciul prin aer și-l lăsă să 
cadă cu putere pe spinările unor grăjdari și paznici. 

— Stăpine, strigară ei, nu vezi? Aducem un pitic, 
un pitic cum nu s-a mai văzut! 

Dînd cu ochii de prichindel, supraveghetorul 
palatului își stăpîni cu greu rîsul, temindu-se ca nu cumva, 
rizînd, să-și piardă fala. De aceea îi goni pe toţi cu biciul, îl 
chemă pe pitic înăuntru și-l întrebă ce dorește. Cînd auzi 
că vrea să vorbească cu mai-marele bucătarilor, zise: 

— Nu, fiule! La mine, la supraveghetorul casei, 
trebuie să vii. Vrei să te faci măscăriciul prinţului, nu-i așa? 

— Nu, domnule, răspunse piticul. Sint un bucătar 
priceput și cunosc fel de fel de mîncăruri alese. Duceţi-mă, 
rogu-vă, la mai-marele bucătarilor, poate o avea nevoie de mine. 

— Fie după voia ta, mititelule. Între noi fie vorba, ești un 
băietan fără minte. La bucătărie?! Ca măscărici n-ai munci mai Nimic... 

Ai mînca, ai bea după pofta inimii și ai căpăta haine frumoase. Dar hai 
să vedem dacă te pricepi atît de bine la gătit încît să poţi fi bucătarul 
prințului. Ca ajutor de bucătar ar fi păcat să-ţi pierzi vremea. 

Cu aceste cuvinte, supraveghetorul palatului îl luă de mînă 
și-l duse spre încăperile mai-marelui bucătarilor. 

— Cinstite domn, spuse acestuia piticul și făcu o plecăciune 
atit de adincă, încît atinse covorul cu nasul, nu aveţi oare nevoie de 
un bucătar iscusit? 

Meșterul bucătar îl privi din cap pină în picioare, apoi izbucni 
în ris. 

— Cum? strigă el. Tu, bucătar? Crezi că aici sînt plite atit de 
joase ca să te poţi tu uita pe ele chiar dacă te-ai ridica în virful picioare- 
lor și ţi-ai întinde capul dintre umeri? Măi mititelule! Cine te-a trimis 
la mine ca să te faci bucătar și-a bătut joc de tine. 

Astfel vorbi mai-marele bucătarilor rizind, și împreună cu el 
riseră supraveghetorul palatului și toţi slujitorii ce se aflau în încăpere. 

Piticul însă nu se dădu bătut: 

— Ce preţ are un ou sau două, puţin sirop și vin, făină și 
mirodenii într-o casă unde ele se află din belșug? zise el. Porunciţi-mi 
să vă prepar ceva să vă lingeţi pe degete, faceţi-mi rost de cele ce-mi 
trebuie și am să pregătesc totul repede, în faţa dumneavoastră. Parcă 
văd că o să spuneți: „Strașnic bucătar!” 

Așa glăsui tînărul. Ochișorii îi străluceau tare ciudat, nasul 
lung i se bălăbănea încoace și încolo, și își mișca degetele subţiri în 
timp ce vorbea. 

— Fie! strigă meșterul bucătar și-l luă pe supraveghetor de 
braţ. Fie, de dragul unei glume, să mergem la bucătărie. 

Trecură prin mai multe săli și coridoare și ajunseră în sfirșit 
la bucătărie. 

Aceasta era o clădire înaltă și largă, foarte frumos orînduită. 
Focul ardea neîncetat în douăzeci de cuptoare, printre care curgea un 
pirîiaș limpede, în ale cărui ape zburdau pești. Merindele ce trebuiau 
să fie tot timpul la îndemină se aflau așezate în dulapuri de marmură 
și lemn scump, iar la dreapta și la stînga se înșirau zece săli în care 
găseai tot ce era mai bun și mai gustos din toate ţările, începînd cu 

Țara Francilor și pînă în Țara lui Soare-Răsare. Ajutoarele alergau în 
toate părțile, mînuind cazane și crătiţi, polonice și furculiţe. Cînd intră 
mai-marele lor în bucătărie, toţi rămaseră nemișcaţi; se auzea numai 
pîrîitul focului și susurul apei. 

— Ce-a poruncit măria-sa astăzi, pentru gustarea de dimi- 
neaţă? întrebă mai-marele pe cel dintii bucătar, un om în vîrstă. 

— Stăpine, a binevoit să ceară supă daneză și perișoare roșii 
de Hamburg. 

— Bine, zise mai-marele bucătarilor. Ai auzit ce dorește 
stăpinul să mănince? Te încumeţi să gătești aste bucate greu de făcut? 
Perișoarele n-o să le izbutești în nici un caz; felul în care se fac e secret. 

— Nimic mai ușor, răspunse piticul, spre uimirea tuturor, căci 
gătise deseori aceste bucate cînd era veveriță. Nimic mai ușor! Pentru 
supă să mi se dea cutare și cutare ierburi, mirodenii, untură de mistreţ, 
rădăcini și ouă; iar pentru perișoare, cutare și cutare, zise el mai încet 
ca să-l audă numai mai-marele și cel dintii bucătar. Pentru perișoare 
îmi trebuie patru feluri de carne, puţin vin, untură de rață, ghimber și 
o anumită buruiană ce se numește Alinarea Stomacului. 

— Ei, pe sfintul Benedict! La ce vrăjitor ai învăţat? strigă 
bucătarul uimit. Ai spus totul întocmai, iar despre buruiana Alinarea 
Stomacului n-am știut nici noi! Da, asta are să facă perișoarele și mai 
gustoase. Ești o minune de bucătar! 

— Asta n-aș fi crezut-o, spuse mai-marele bucătarilor. Dar 
să-l lăsăm să încerce... Daţi-i ce-a cerut, vase și de toate, și lăsaţi-l să 
pregătească mîncarea. 

Porunca se îndeplini și totul fu pregătit pe plită. Cu toate 
astea, piticul abia de ajungea cu nasul pînă la plită. De aceea fură puse 
alături cîteva scaune iar deasupra lor o lespede de marmură, și mica 
făptură fu poftită să-și înceapă treaba. 

În jur, într-un cerc mare, stăteau bucătarii, ajutoarele de bucă- 
tar, rindașii și tot felul de slugi, privind și minunîndu-se cît de repede 
și de ușor i se mișcau mîinile, cît de curat și de frumos pregătește totul. 

Cînd fu gata cu toate, porunci să se pună cratiţele pe foc și 
să fie lăsate să fiarbă pînă va striga el. Apoi începu să numere: unu, 
doi, trei și așa mai departe, și cînd ajunse la cinci sute strigă: „Gata! 

Cratiţele fură scoase, iar tinărul pofti pe meșterul bucătar să 
guste. Al doilea bucătar porunci unui ajutor să-i aducă o lingură de aur, 
o clăti în apă și o întinse mai-marelui său, care se apropie cu o faţă 
gravă de plită, luă din mîncăruri, gustă, închise ochii, plescăi de plăcere 
Și zise: 

— Minunat, pe viața măriei sale, minunat! Nu vrei să iei și 
dumneata o lingură, supraveghetorule? 

Acesta făcu o plecăciune, luă lingura, gustă și nu mai putu, 
de plăcere și, de bucurie: 

— Cu toată prețuirea ce o am pentru iscusința dumitale, dragă 
meștere, care ești un bucătar priceput, sint totuși încredinţat că n-ai fi 
putut face atît de bine nici supa, nici perișoarele de Hamburg. 

După el gustă și bucătarul al doilea. Acesta îi strînse piticului 
mina cu toată cinstirea și spuse: 

— Mititelule, ești un meșter desăvârșit! Într-adevăr, buruiana 
Alinarea Stomacului a dat mincării un gust cu totul deosebit. 

În aceeași clipă intră în bucătărie un slujitor al prinţului și 
spuse că stăpiînul cere masa. 

Mîncărurile fură așezate pe tăvi de argint și duse prinţului. 
Mai-marele bucătarilor îl luă însă pe pitic în odaia sa ca să stea de 
vorbă cu el. Dar abia trecu jumătate din timpul trebuincios ca să spui 
„Tatăl nostru” (aceasta este o rugăciune a ghiaurilor, o, stăpine, și nu 
ține nici pe departe cît rugăciunea credincioșilor), că veni un slujitor 
și-l chemă pe mai-marele bucătarilor la stăpinul său. Acesta își puse 
repede veșmintele de sărbătoare și plecă cu slujitorul. 

Prinţul era foarte vesel. Mîncase tot ce fusese pe 
tăvile de argint, iar cînd meșterul intră, tocmai își ștergea barba. 

— Ascultă, meștere, spuse el, pină acum am fost 
întotdeauna foarte mulțumit de bucătarii tăi; dar, ia spune-mi, 
cine a gătit azi? De cînd stau pe tronul strămoșilor mei, n-am 
gustat o mincare atît de minunată! Spune-mi cum se numește 
bucătarul și am să-i dăruiesc cîțiva galbeni. 

— Stăpine, e o poveste ciudată, răspunse mai-marele bucă- 
tarilor, și-i povesti cele petrecute de dimineaţă: cum sosise un pitic 
care voia neapărat să intre în slujbă ca bucătar și cum se petrecuseră 
lucrurile. 

Prinţul se miră foarte, chemă pe pitic în faţa lui și-l întrebă 
cine e și de unde vine. Bietul Iacob nu putu să-i spună, desigur, că era 
vrăjit și că slujise mai înainte ca veveriţă. Totuși rosti adevărul cînd 
povesti că rămăsese orfan și că învățase de la o bătrină. 

Prinţul nu întrebă mai mult și privi vesel înfățișarea ciudată 
a noului său bucătar. 

— Dacă vrei să rămii la mine. zise el, am să-ţi dau cincizeci 
de galbeni pe an, un veșmânt de sărbătoare și două rînduri de purtare. 
Pentru asta însă trebuie să-mi pregătești tu însuţi, zilnic, gustarea de 
dimineaţă, să poruncești cum să se gătească masa de prînz, și, îndeobște, 
să-mi supraveghezi bucătăria. Deoarece fiecare slujitor din palatul meu 
capătă un nume de la mine, ai să te numești de acum încolo Nas-Lung 
și ai să îindeplinești slujba de ajutor al mai-marelui bucătar. 

Piticul Nas-Lung căzu în genunchi la picioarele puternicului 
prinţ al francilor, îi sărută tălpile și făgădui să-l slujească cu credinţă. 

Astfel, tinărul își găsise un adăpost și-și făcea datoria cu cinste. 
Se poate spune că prințul era alt om de cînd se afla în casa lui piticul 
Nas-Lung. Înainte vreme el obișnuia să arunce în capul bucătarilor 
castroanele și tăvile ce i se aduceau; însuși mai-marelui bucătarilor 
îi zvirlise o dată o pulpă friptă de vițel, care nu era destul de fragedă, 
lovindu-l atît de tare în cap, încît acesta căzuse grămadă și trebuise 

să stea trei zile în pat. E adevărat că prințul dregea cu cîţiva pumni de 
galbeni ceea ce făcea la mînie, dar, cu toate acestea, nici un bucătar nu 
se apropiase cu bucatele de el fără să tremure și să se teamă. De cînd 
sosise piticul la palat, totul parcă se schimbase ca prin farmec. Prinţul 
mînca acum de cinci, în loc de trei ori pe zi, desfătindu-se cu iscusința 
celui mai mititel slujitor al lui, și pe chipul său nu se citea niciodată 
nemulțumirea. Nu, el găsea totul nou, minunat, era vesel și binevoitor 
și se îngrășa pe zi ce trece. 

Deseori, în timpul mesei, poruncea să vină mai-marele bucă- 
tarilor împreună cu piticul Nas-Lung, îi așeza pe unul la dreapta și pe 
altul la stinga sa și le vira în gură, cu mîna lui, cîte o îmbucătură din 
gustoasele mincăruri, bunăvoință pe care amindoi știau s-o preţuiască. 

Piticului i se dusese faima în tot orașul. Oamenii se rugau 
de mai-marele bucătarilor să-i lase să-l vadă pe pitic gătind, iar unii 
dintre bărbaţii de vază dobindiseră învoirea prințului ca slujitorii lor 
să înveţe să gătească de la pitic, ceea ce îi aducea acestuia un cîștig 
frumos, căci fiecare plătea zilnic cîte o jumătate de galben. Și pentru 
ca ceilalţi bucătari să-i rămînă prieteni și să nu-l pizmuiască, piticul 
Nas-Lung le dădea lor banii pe care-i cîștiga de la cei pe care-i învăţa 
să gătească. 

Astfel trăi Nas-Lung aproape doi ani în belșug și cinste, și 
numai gindul la părinţii lui îl mihnea. Astfel trăi el și nimic de seamă 
nu se întîmplă, pînă cînd, într-o bună zi, iată că se petrecu ceva. 

Cum era foarte ager și priceput la cumpărături, de cîte ori 
avea vreme, se ducea singur la piaţă ca să cumpere păsări și fructe. 
Într-o dimineaţă se duse la tîrgul de păsări ca să caute niște gîşte mari 
și grase, așa cum îi plăceau stăpinului său. 

Se plimbă cercetător de cîteva ori în sus și în jos. Prezenţa lui 
în tirg, departe de a stirni rîsul și batjocura, îi aducea prețuirea tuturor, 
știind cu toţii că este vestitul bucătar al prințului. Fiecare giscăreasă 
era fericită cînd îl vedea că se îndreaptă înspre ea. 

Deodată, Nas-Lung zări la capătul unui șir de tarabe, într-un 
colţ, o femeie care avea giște de vinzare, dar nu-și lăuda marfa ca cele- 
lalte și nu ademenea mușteriii. Se apropie de ea, măsură din ochi și 
cîntări giîștele. Erau tocmai așa cum dorea el. Cumpără trei giște cu 
coteţe cu tot, se înhămă să le care pe umerii lui laţi și făcu cale întoarsă. 

I se păru deodată ciudat că numai două din giște gigiiau și 
țipau, așa cum fac giștele obișnuite. Cea de-a treia însă stătea liniștită 
și tăcută, dar ofta și suspina ca un om. 

— Trebuie să fie bolnavă, spuse el, să mă grăbesc s-o tai și 
s-o gătesc, 

Dar gisca răspunse limpede și cu glas tare: 


De mă atingi cumva, 
Eu te voi mușca. 
Gitul de-mi vei tăia, 
În groapă te voi băga. 


Înspăimâîntat, piticul Nas-Lung lăsă coteţul jos, iar gâsca îl 
privi cu ochii ei frumoși și deştepţi și oftă. 

— Ei, drace! strigă Nas-Lune. 
Poţi să vorbești, domnișoară giscă? Asta 
n-aș fi crezut-o. Ei, nu-ţi fie frică! Ştiu 
ce-nseamnă viaţa și n-am să OMoI O 
pasăre atît de deosebită. Dar fac prinsoare 
că n-ai fost totdeauna ceea ce ești acum. 
Și eu am fost odată o veveriţă dispreţuită. 

— Ai dreptate, răspunse gisca, 
nu m-am născut cu această înfățișare 
rușinoasă. Vai... Nu mi s-a spus la leagăn 
că Mimi, fiica marelui Wetterbock, va fi 
ucisă în bucătăria unui prinți 

— Liniștește-te, dragă domnișoară Mimi, o îimbărbătă piticul. 
Pe cuvintul meu de cinste, și de ajutor de meșter bucătar al lumină- 
ției sale, că nimeni nu se va atinge de dumneata. Am să-ţi fac un coteţ 
chiar în încăperile mele, o să ai ce minca pe săturate, iar cînd n-o să 
am treabă, am să stau de vorbă cu dumneata. Celorlalţi slujitori din 
bucătărie am să le spun că vreau să te îngraș pentru prinţ cu ierburi 
rare și, de îndată ce se ivește prilejul, îţi dau drumul. 

Gîsca îi mulţumi cu lacrimi în ochi, iar piticul făcu așa cum 
făgăduise — tăie celelalte două giște, iar pentru Mimi făcu un coteţ 





303 


Wilhelm Hauff— ȘEICUL DIN ALEXANDRIA ȘI ROBII SĂI 





separat, spunînd că vrea s-o pregătească pentru prinţ într-un fel cu 
totul deosebit. De asemenea, nu-i dădu hrană obișnuită pentru gîște, 
ci prăjituri și dulciuri. Ori de cîte ori avea timp, se ducea să stea de 
vorbă cu ea și s-o mîngiie. Își povestiră unul altuia ceea ce li se întim- 
plase și astfel piticul află că gâsca era fiica vrăjitorului Wetterbock, care 
trăia pe insula Gotland. Acesta se certase cu ozină bătrină și rea, care-l 
învinsese prin uneltiri și înșelăciuni; drept răzbunare, zîna îi prefăcuse 
fata în giscă și o dusese pînă aici, atit de departe. 

După ce piticul Nas-Lung povesti și el prin ce trecuse, Mimi 
îi spuse: 

— Mă pricep eu la de-alde astea. Ne-a arătat nouă 
tata, mie și surorii mele, unele lucruri, atît cît putea să ne dez- 
văluie. Cît despre cearta din faţa coșurilor cu verdeţuri, felul în 
care te-ai prefăcut în veveriţă îndată ce ai mirosit o buruiană, 
precum și unele din vorbele bătrinei, pe care mi le-ai spus, îmi 
dovedesc că ai fost vrăjit cu ierburi. Deci, dacă ai să găsești buru- 
iana la care s-a gindit bătrîna cînd te-a vrăjit, ai să fii dezlegat. 

Slabă mingiiere pentru tînăr, căci unde să găsească el 
acea buruiană? Totuși îi mulțumi lui Mimi și mai prinse puţină inimă. 

În timpul acesta, prinţul primi ca oaspete pe un stăpînitor 
vecin, prietenul său. El îl chemă pe piticul Nas-Luneg în faţa lui și îi spuse: 

— A venit vremea să-mi arăţi dacă-mi slujești cu credinţă și 
dacă ești iscusit în meșteșugul tău. Acest stăpînitor care-i acum oaspe- 
tele meu este acela care, precum se știe, în afară de mine, e deprins să 
mănince cele mai alese bucate! Este un mare cunoscător în ale bucă- 
tăriei și un om înţelept. Ai grijă deci ca bucatele să fie preparate zilnic 
astfel încât să-l uimească tot mai mult. În același timp, dacă nu vrei 
să-ți pierzi prețuirea mea, atita timp cît e aici, să nu faci de două ori 
același fel de mîncare. Pentru aceasta, vistiernicul meu o să-ţi dea tot 
ce-ţi trebuie. Dacă e nevoie să prăjești chiar aur și diamante în untură, 
fă-o! Mai bine să rămin sărac decit să roșesc în fața oaspetelui. 

Astfel vorbi prinţul. Iar piticul îi răspunse, făcînd o plecăciune 
după cum se cuvine: 

— Fie precum spui, stăpîne! Cu voia lui Dumnezeu am să fac 
totul în așa fel, încît prinţul să rămină mulțumit. 

De data asta, micul bucătar căută să dea întreaga măsură 
a iscusinţei sale. Nu precupeţi banii stăpinului său, dar și mai puţin 
puterile lui însuși. Putea fi văzut toată ziua învăluit într-un nor de 
aburi, lingă foc, iar glasul lui răsuna fără încetare prin bucătărie, deoa- 
rece poruncea ca mai mare peste slujitorii bucătăriei și peste bucătarii 
mai Mici. 

„Ehei! își spunea el. Aș putea face și eu ca însoțitorii de cămile 
din Alep, care stiîrnesc strașnică poftă de mincare călătorilor, poves- 
tindu-le cîte-n lună și-n stele despre mese îmbelșugate, și înșiră cîte 
un ceas întreg felurile de mîncare ce s-au servit la acele mese, pînă ce 
ascultătorii simt că li se face foame și, fără voia lor, își scot merindele, 
întinzind o masă pe care o împart darnici cu însoțitorii cămilelor; dar 
eu n-am să fac așa!” 

Prinţul cel străin se afla de paisprezece zile în ospeţie și se 
simţea foarte bine. Minunat de bine! Mîncau în fiecare zi de nu mai 
puţin de cinci ori, iar prinţul era mulțumit de măiestria piticului său, 
căci vedea plăcerea întipărită pe chipul oaspetelui. În a cincisprezecea 
Zi, însă, prinţul îl chemă pe pitic la masă și-l înfăţișă oaspetelui său, pe 
care-l întrebă dacă era mulțumit de pitic. 

— Ești un mare meșter, răspunse prinţul cel străin, știi ce 
înseamnă o mincare bună. De cînd sînt aici, n-ai gătit de două ori ace- 
leași bucate și le-ai făcut pe toate cu multă măiestrie. Dar, spune-mi, 
de ce nu faci, în sfirșit, bunătatea bunătăţilor, Plăcinta Crăiasă? 

Piticul se sperie, căci nu auzise niciodată de această crăiasă 
a plăcintelor; dar se linişti și răspunse: 

— O, stăpine! Nădăjduiam că faţa domniei-tale va mai lumina 
multă vreme acest palat; de aceea am lăsat mai la urmă bunătatea asta. 
Căci cu ce putea să-ţi ureze drum bun bucătarul în ziua despărțirii, 
decît cu Crăiasa Plăcintelor? 

— Așa? răspunse stăpinul său rizind. Deci în ceea ce mă pri- 
vește pe mine, ai vrut s-aștepţi, desigur, pînă la moartea mea, ca să-mi 
urezi drum bun atunci? Căci nici mie nu mi-ai făcut niciodată această 
plăcintă. Gindește-te dar să-mi urezi altceva la despărțire și mîine adu 
la masă această plăcintă. 

— Fie precum ai spus, stăpine! răspunse piticul și plecă. 

Dar nu plecă bucuros. Pentru el sosise ziua rușinii și a neno- 
rocirii. Nu știa cum să facă plăcinta. De aceea se duse în camera sa, 
plingiîndu-și soarta. Atunci gisca Mimi, care avea voie să umble prin 
cameră, se apropie de el și-l întrebă care este cauza suferinţei sale. Și 
cînd auzi de la pitic de Plăcinta Crăiasă, îi spuse: 

— Șterge-ţi lacrimile! Bunătatea aceasta se afla deseori pe 
masa tatălui meu și știu oarecum de ce-i nevoie pentru a o prepara; iei 
cutare și cutare, pui atit și atît, și chiar dacă n-o să aibă tot ce-i trebuie, 
boierii n-or să fie prea năzuroși. 

306 


Piticul Nas-Lung 





Așa vorbi Mimi. 

Piticul sări în sus de bucurie, binecuvîntă ziua cînd cumpă- 
rase gisca și se apucă să pregătească Plăcinta Crăiasă. Făcu mai întâi 
puţină, de încercare, și o găsi nespus de bună, iar mai-marele bucăta- 
Tilor, căruia îi dădu să guste, îi lăudă din nou priceperea. 

A doua zi, piticul pregăti plăcinta într-o tavă mai mare și o 
împodobi cu coroniţe de flori. Îmbrăcînd cea mai frumoasă haină de 
sărbătoare, se duse și el în sufragerie. Cînd intră, slujitorul care servea 
la masă tocmai era pe cale să taie plăcinta și s-o întindă stăpînului și 
oaspetelui acestuia, pe o lopăţică de argint. Prinţul mușcă cu poftă din 
ea, ridică ochii în tavan și, după ce înghiţi, spuse: 

— A-a-a, pe drept cuvînt se numește Crăiasa Plăcintelor; dar 
și piticul meu este craiul tuturor bucătarilor, nu-i așa, dragă prietene? 


SE 7 e 


: EVREI 4 
ct 
caz E 
LE rai: Ii 
1] 





Oaspetele luă cîteva bucățele, le gustă, le cercetă cu lua- 
re-aminte și zimbi dispreţuitor și tainic: 

— A făcut-o destul de bine, răspunse el împingînd farfuria 
înapoi, dar nu e chiar crăiasa... Era de așteptat! 

Atunci prinţul încruntă sprincenele minios și se învăpăie 
de rușine. 

— Pitic ticălos! strigă el. Cum îndrăznești să faci o asemenea 
ocară stăpinului tău? Să poruncesc oare să ţi se taie capul tău cel mare, 
drept pedeapsă că ai gătit prost? 

— Vai, stăpiîne! Pentru numele lui Dumnezeu! Am făcut 
plăcinta după toată rînduiala. Sint sigur că nu-i lipsește nimic! spuse 
piticul tremurînd. 

— Minţi, băiete! răspunse prinţul și-l lovi cu piciorul. Dacă 
ar fi aşa, oaspetele meu n-ar spune că-i lipsește ceva. Am să te toc și 
am să pun să te facă pe tine plăcintă! 

— Fie-vă milă! strigă tinărul și, tirindu-se în genunchi spre 
oaspete, îi îimbrăţișă picioarele. Spuneţi-mi ce-i lipsește plăcintei de 
nu vă place? Nu mă lăsaţi să pier din pricina unui pumn de carne și 
de făină! 

— Asta n-o să-ţi folosească prea mult, dragul meu, răspunse 
străinul rizind. Mă gîndeam încă de ieri că n-ai să poţi face această 
mîncare ca bucătarul meu. Află că-i lipsește o buruiană, care nu e deloc 
cunoscută pe aici, buruiana Strănută cu Plăcere. Fără aceasta, plăcinta 
n-are gust și stăpiînul tău n-o să mănînce niciodată plăcinta pe care 
o măninc eu. 

Atunci stăpinul Ţării Francilor se minie: 

— Și totuși am să mănînc! strigă el cu ochi scînteietori. Căci 
jur pe cinstea mea de prinţ că mîine te voi ospăta cu plăcinta despre 
care vorbești, sau capul băiatului ăstuia va sta înfipt la poarta palatu- 
lui meu. Pleacă de aici, cîine! Îți mai dau un răgaz de douăzeci și patru 
de ceasuri. 

Astfel strigă prinţul, iar piticul se duse din nou la el în odaie 
și se jelui giștei de soarta sa și de faptul că trebuie să moară, fiindcă 
n-a auzit niciodată de această buruiană. 

— Dacă numai despre asta-i vorba, spuse ea, pot să te ajut, 
căci tatăl meu m-a învăţat să cunosc toate ierburile. Altă dată ai fi fost 
sortit pieirii, dar, din fericire, acum e tocmai lună nouă și buruiana 
înflorește taman pe vremea asta. Spune-mi, sint castani bătrîni prin 
apropierea palatului? 

— O, da! răspunse Nas-Lung, cu inima mai ușoară. lingă lac, 
la două sute de pași de castel, se află un pilc, dar de ce? 

— Această buruiană înflorește numai la rădăcina castanilor 
bătrini, zise Mimi. Să nu pierdem deci vremea, hai să căutăm ce-ţi tre- 
buie! la-mă în braţe și du-mă afară. Am să ţi-o caut eu. 

El făcu așa cum îi spusese Mimi și plecă cu ea către poarta 
palatului. Acolo însă, străjerul îndreptă pușca spre el și spuse: 

— Dragul meu, s-a isprăvit cu tine! N-ai voie să ieși din palat. 
Mi s-au dat porunci strașnice. 

— Dar în grădină cred că pot să mă duc, nu? întrebă piticul. 
Fii bun și trimite pe unul din tovarășii tăi la supraveghetorul palatu- 
lui ca să întrebe dacă n-am voie să mă duc în grădină să caut ierburi. 

Străjerul îi îndeplini rugămintea și piticul primi învoirea 
cerută, căci grădina era împrejmuită cu ziduri înalte și n-ar fi avut pe 
unde să fugă. 

Cînd Nas-Lung ajunse cu gisca Mimi în grădină, o puse cu 
grijă jos, și ea, luînd-o înaintea lui, se îndreptă repede către lac, unde 
se aflau castanii. Piticul o urmă cu inima strînsă, deoarece aceasta era 
cea din urmă și singura lui scăpare; dacă nu avea să găsească buruiana, 
era hotărît să se arunce mai degrabă în lac decît să i se taie capul. 

Mimi căuta între timp, însă zadarnic. Cercetă pe sub toți casta- 
nii, întoarse cu ciocul fiecare firicel de iarbă, dar nu găsi nimic. De milă 
și de frică începu să plingă. Se lăsa seara și începea să nu se mai vadă. 

Atunci privirile piticului se îndreptară spre lac și el strigă 
deodată: 

— Uite, uite colo, peste lac, mai e un copac, un copac mare și 
bătrin! Să mergem acolo, să căutăm și sub el. Poate că acolo înflorește 
norocul meu. 

Gîsca își făcu vînt și o luă înainte în zbor, iar el fugi repede 
după ea, cît îl ţineau picioarele lui mititele. 

Castanul făcea o umbră deasă. Împrejur era întuneric și nu 
se mai vedea aproape nimic. Deodată, gisca se opri, dădu din aripi de 
bucurie, își viri repede capul în iarba înaltă și smulse cu ciocul ceva 
ce-i întinse apoi cu gingășie prietenului uimit și-i spuse: 

— Asta e buruiana! Crește din belșug pe-aici, aşa că n-o să-ţi 
lipsească niciodată. 

Piticul privi buruiana dus pe gînduri. Aceasta răspindea un 
miros dulce, care-i amintea fără voie de clipa cînd se prefăcuse din 
veveriță în pitic; tulpina și frunzele erau albastre-verzui și avea o floare 
de un roșu aprins, cu margini galbene. 

— Lăudat fie Domnul! strigă el în sfîrșit. Mare minune! Află 
că pare să fie aceeași buruiană care m-a prefăcut din veveriță într-o 
făptură cu jalnică înfățișare, cum sînt acum. Să fac încercarea? 

— Încă nu, îl rugă gâsca. Ia un mănunchi de buruieni din 
acestea, hai în camera ta să stringem banii pe care-i ai, și-apoi să-i 
încercăm puterea. 

Și chiar așa făcură. Se întoarseră în odaie și inima piticului 
bătea să-i spargă pieptul. După ce făcu din hainele și încălțămintea sa 
o legătură în care ascunse cei cincizeci sau șaizeci de galbeni pe care-i 
strinsese, grăi: 

— Cu voia lui Dumnezeu, am să scap de această povară. Și, 
virindu-și nasul adînc în buruieni, le sorbi mireasma. 

Atunci simţi cum i se întind și auzi cum îi trosnesc toate 
mădularele, cum i se înalță capul dintre umeri și, uitindu-se în jos către 
nasul său, îl văzu cum se micșorează din ce în ce; spatele și pieptul i 
se îndreptară, iar picioarele i se alungiră. 





Gisca privea cu uimire la cele ce se întimplau. 

— Vai, ce mare și frumos ești! strigă ea. Slavă Domnului, nu 
mai semeni deloc cu cel care erai înainte. 

— Cui altcuiva să-i mulțumesc, decit ţie, că sînt iar un om 
întreg? Fără tine n-aș fi găsit niciodată această buruiană, ar fi trebuit 
să rămîn veșnic cu înfățișarea aceea sau să pier sub securea călăului. Ei 
bine, n-am să-ți rămîn dator. Am să te duc la tatăl tău. EL, care cunoaște 
toate farmecele, o să te dezlege cu ușurință de vrajă. 

Gîsca începu să plineă de bucurie și se învoi să plece împre- 
ună cu el numaidecit. 

Iacob ieși cu bine din palat, fără a fi recunoscut, împreună 
cu gisca, și o porni către malul mării, înspre ţara prietenei sale Mimi. 

N-are rost să povestesc mai departe cum au ajuns cu bine la 
capătul călătoriei, cum Wetterbock a dezlegat vraja fiicei sale și cum 
Iacob a plecat încărcat de daruri; cum s-a întors în orașul său și cum 
părinții lui și-au recunoscut cu bucurie fiul în acest tînăr chipeș, și 
cum și-a cumpărat cu darurile lui Wetterbock o prăvălie frumoasă și 
a ajuns bogat și fericit. 

Trebuie să spun numai atît: că, după plecarea lui din palatul 
prințului, s-a iscat o zarvă cumplită, căci a doua zi, cînd prinţul vru 
să-și țină cuvintul și să-i taie capul piticului fiindcă nu găsise ierburile, 
ia piticul de unde nu-i! 

Oaspetele său îl învinui însă că îl lăsase să fugă în 
taină, ca să nu fie lipsit de cel mai bun bucătar al său, și se 
plinse că prinţul își călcase cuvintul dat. Din astă pricină, 
între cei doi stăpinitori se iscă un mare război, binecunoscut 
în istorie sub numele de Războiul Buruienilor. Se dădură 
mai multe lupte, dar pînă la urmă se încheie pacea, pe care 
noi o numim Pacea Plăcintei, fiindcă, la serbarea de împă- 
care, bucătarul prințului străin pregăti Plăcinta Crăiasă, care-i plăcu 
foarte mult prinţului nostru. 

Astfel, pricinile cele mai mici au deseori urmări mari. Și 
aceasta este, stăpiîne, povestea Piticului Nas-Lung. 











Aceasta a fost povestea robului din Ţara Francilor. După ce 
sfirși, șeicul Ali Banu porunci să i se dea și lui și celorlalți robi poame 
pentru a se răcori și, în timp ce aceștia mîncau, stătu de vorbă cu pri- 
etenii lui. 

Tinerii pe care îi adusese bătrinul avură numai cuvinte de 
laudă pentru șeic, pentru casa lui și pentru toată rinduiala de acolo. 

— Într-adevăr, spuse tînărul grămătic, nu-i nimic mai frumos 
decit să asculți povești. Aș putea să stau astfel zile întregi, cu picioarele 

încrucișate, cu braţul sprijinit de o pernă, cu fruntea în palmă, și, dacă 
s-ar putea, cu narghileaua cea mare a șeicuiui în cealaltă, și să ascult 
povești. Cam așa îmi închipui că trebuie să fie traiul în grădinile lui 
Mahomed. 

— Cită vreme ești tînăr și poţi munci, spuse bătrinul, această 
dorință de trindăvie nu poate avea vreun temei. Dar nu mă dau în 
lături, poveștile au un anumit farmec. Cu toate că sînt bătrîn, merg pe 
șaptezeci și șapte de ani, și am auzit multe în viaţa mea, cînd văd un 
povestitor la colț de uliţă, mă opresc printre cei din jurul lui să ascult. 
Căci te închipui și tu în mijlocul întîmplărilor ce se povestesc, trăiești 
cu oamenii aceia, cu acele făpturi minunate, cu ziîne și alte asemenea 
fiinţe, pe care nu le întilnești în fiece zi. Și după aceea, cînd ești singur, 
îți reamintești totul, ca un călător care și-a umplut bine traista pentru 
o călătorie în pustiu. 





TADICI 


— Nu m-am gîndit niciodată, spuse un alt tînăr, în ce stă 
farmecul acestor povești. Dar pe mine mă cuceresc. De mic copil, cit 
eram de neastimpărat, dacă mi se spunea o poveste, tăceam. La început 
îmi era totuna despre ce era vorba, numai să mi se povestească ceva, 
să se întimple ceva! De cîte ori am ascultat, fără să mă plictisesc, acele 
fabule ticluite de oameni înţelepţi, în care se află un simbure de adevăr, 
despre vulpea și corbul cel neghiob, despre vulpe și lup, zeci și zeci de 

povești despre leu și alte animale. Cînd am mai crescut și am început 
să ies în lume, poveștile acestea scurte nu mă mai mulțumeau; voiam 
să fie mai lungi, să fie vorba în ele despre oameni și despre minunatele 
întîmplări din viaţa lor. 

— Da, îmi amintesc bine de timpul acela, îl întrerupse unul 
din prieteni. Tu ai fost cel care ne-ai deschis gustul pentru tot felul de 
povestiri. Îl puneai pe unul din robii voştri să spună atîtea poveşti câte 
poate spune un însoțitor de cămile de la Mecca pină la Medina. Cînd 
își isprăvea treburile, îi porunceai să se așeze în iarbă, lingă noi, în fața 
casei, și ne rugam atita de el, că pînă la urmă începea să povestească 
și tot povestea, și povestea, pînă se lăsa noaptea. 

— Atunci s-a deschis înaintea noastră, zise grămăticul, o lume 
nouă, necunoscută, ţara duhurilor și a zinelor, cu toate minunile din 
lumea florilor, cu palate bogate, strălucitoare de smaralde și rubine, cu 
Tobi uriași care se iveau cînd răsuceai un inel sau frecai lampa fermecată, 
ori spuneai cuvîntul vrăjit al lui Solomon, și care aduceau mîncăruri 
minunate în talgere de aur. Ne lăsam purtaţi pe nesimţite într-o altă 
lume, îl întovărășeam pe Sindbad în minunatele sale călătorii; seara 
ne plimbam împreună cu Harun al Rașid, înțeleptul stăpinitor al cre- 
dincioşilor. Îl cunoșteam pe Giafar, vizirul său, tot atît de bine ca pe 
noi înșine. Pe scurt, trăiam acele povești cum trăiești noaptea visele, 
și pentru noi ceasurile acelea ale serii erau cele mai frumoase, cind ne 
adunam pe iarbă și bătriînul rob începea să ne spună povești. Dar ia 
spune, moșule, cum se face că pofta aceasta de a asculta povești e la 
fel de mare astăzi, ca și în zilele copilăriei noastre? 

Deodată se produse tumult în încăpere și păzitorul robilor 
porunci a se face liniște. Toate acestea l-au împiedicat pe bătrin să 
răspundă. 

Tinerii nu știau dacă ar trebui să se bucure la auzul unei noi 
povestiri sau să se simtă supăraţi că discuţia lor cu bătrinul a fost între- 
ruptă atit de brusc. Cînd liniștea se așternu pe deplin, al doilea rob se 
ridică și-și începu istorisirea. 

Stăpîne, eu sînt din Mogador, pe coasta Atlanticului, și poate 
vă veţi amuza la auzul întimplării următoare, ce se petrecu în timpul 
domniei împăratului Muley Ismail peste Fez și Maroc. Este povestea 
lui Abner, evreul care n-a văzut nimic. 

Evreii, după cum știți, se întîlnesc pretutindeni, și peste tot 
dai de ei, ascuţiţi la minte, căutînd cu privirea lor de șoim cel mai mic 
chilipir; și cu cît sînt mai oprimaţi, cu atît mai tare își arată 
meșteșugul cu care se fălesc ei înșiși. Dar că un evreu o 
poate păţi citeodată, cînd se fudulește cu isteţimea sa, e 
cu prisosinţă dovedit prin ceea ce s-a abătut asupra lui 
Abner într-o după-amiază, pe cînd își croia drum spre 
poarta Marocului pentru a se plimba. 

Colinda cu pași mari avînd o pălărie ascuţită 
pe cap, cu trupul învăluit într-o mantie simplă și nu prea 
curată, luînd din cînd în cînd, pe furiș, cîte o priză din- 
tr-o cutie aurită, pe care făcea eforturi din cale-afară s-o ascundă. Își 
mâîngiia mustaţa dar — în ciuda privirii sale agitate ce trăda teamă, pre- 
cauţie și dorinţa să găsească un prilej folositor — o anume satisfacţie 
era vădită în purtarea sa schimbătoare, ce lăsa să se vadă limpede că 
făcuse de curind ceva chilipiruri. Era de la caz la caz doctor, negustor, 
sau orice altceva ce ar fi putut aduce un ciștig. Vinduse în ziua aceea 
un rob ce avea o meteahnă ascunsă, cumpărase foarte ieftin o cămilă, 
o încărcătură de lemn de foc, și preparase ultima doză de leac pentru 
un pacient bogat — nu ultima spre însănătoșirea sa, ci ultima înainte 
ca acesta să-și dea obștescul sfîrșit. 

Tocmai trecea pe lingă un desiș de palmieri și smochini cînd 
auzi strigătele unei mulţimi de oameni ce alergau în urma sa. Era o 
ceată de rîndași ai împăratului, conduși de supraveghetorul grajdu- 
rilor, iscodind pretutindeni în timp ce alergau, ca și cum ar fi fost în 
căutarea cuiva. 

— Filistinule! gifii supraveghetorul. N-ai văzut cumva unul 
dintre caii împăratului, gata înșeuat și cu căpăstrul pus, alergind pe-aici? 
Un cal de rasa cea mai pură... copite zvelte, potcoave de argint de pai- 
sprezece carate, o coamă aurită, coadă lungă de trei picioare jumătate 
și zăbală de aur de douăzeci și trei de carate? Pe el îl căutăm! 

— Pe el îl căutăm! spuseră ca un ecou și ceilalți rindași. 

— Îl chamă Emir! se văită bătrînul supraveghetor. L-am pre- 
venit pe prinţul Abdulah să nu-l încalece pe Emir fără martingală . Îl 
cunosc bine pe Emir și-am zis de la început c-o să-l arunce pe prinţ din 
șa... Deși vinătăile sale osă mă coste capul, l-am prevenit de la-nceput... 
Dar spune repede, încotro a luat-o? 

— N-am văzut nici un fel de cal! răspunse Abner zimbind. 
Cum ţi-aș putea spune dară unde a fugit calul împăratului? 

Uimiţi de această nepotrivire, angajaţii grajdurilor împără- 
tești erau cît pe ce să-l descoasă pe Abner mai departe, cînd se întîmplă 
altceva care le întrerupse cursul. 

Printr-una din acele coincidenţe greu de imaginat, se îintimplă 
ca tocmai atunci să dispară și căţelușa de companie a împărătesei. Un 
număr de robi negri se iviră tot acolo, strigind din răsputeri: 

— Aţi văzut cumva căţelușa de companie al Măriei Sale, 
Împărăteasa? 

— Un spaniel pitic, spuse Abner, cu urechile căzute, codița 
stufoasă, care-a avut de curind pui și șchioapătă de piciorul drept din 
faţă? 

— Aceea... chiar ea este! spuse corul de robi. E Aline; împă- 
răteasa a făcut o criză cînd a aflat că animalul său favorit a dispărut. 
Aline, unde ești? Ce-o să se aleagă de noi dacă ne întoarcem la harem 
fără tine? Spune-ne repede, unde ai văzut-o fugind? 





[1] Curea de la ham în formă de furcă, care nu permite calului să se ridice în 
două picioare. 

— N-am văzut nici un căţel, și habar n-am avut că împă- 
răteasa noastră — Alah s-o aibă în pază — a avut vreodată un spaniel! 

Cu toții, cei de la grajduri împreună cu slujitorii haremului, 
se înfuriară la insolenţa lui Abner — sau cum spuneau ei, la glumele 
sale proaste la adresa pierderii bunurilor imperiale — și nu aveau nici 
o îndoială că Abner era cel care furase și calul și cîinele. În timp ce 
ceilalți continuară căutările, supraveghetorul grajdurilor împreună cu 
eunucul haremului îl prinseră pe evreul acesta cu expresie jumătate 
vicleană, jumătate îngrozită, și-n grabă îl duseră în faţa împăratului. 

De îndată ce Muley Ismail auzi acuzaţiile împotriva lui Abner, 
trimise după sfătuitorul său de taină și, ţinînd cont de gravitatea celor 
întimplate, conduse judecata el însuși. Pentru început, l-au pedepsit cu 
cincizeci de lovituri la tălpi. Degeaba ţipă și se tîngui Abner, degeaba 
își susținu nevinovăția și promise să mărturisească totul așa cum s-a 
întîmplat, degeaba începu să recite pasaje din scriptură sau din Tal- 
mud... Degeaba declamă el „Nemulțumirea regelui a ca răgetul unui 
leu tînăr, dar mila sa e ca roua ierbii dimineaţa”, sau „Fie ca mîna ta să 
nu lovească pe cel ce nu vede și nu aude”. Muley Ismail făcu un semn 
robilor săi și jură pe barba Profetului și pe-a lui însuși, că filistinul va 
plăti cu capul pentru chinurile prințului Abdulah și pentru durerile 
împărătesei, dacă fugarii nu vor fi găsiţi. 

Încă mai răsunau vaietele evreului pe holurile palatului 
cînd se dădu de veste că și calul și căţelușa fuseră găsiţi. Aline fusese 
surprinsă în compania unor mopși, potăi respectabile dar nepotrivite 
pentru o doamnă de curte, iar Emir, după ce obosise de atita alergat, 
găsi că iarba parfumată a pajiștei verzi de-a lungul riului Tara, era mai 
îimbietoare decît ovăzul imperial, întocmai ca acel vînător obosit ce — 
pierdut și rătăcit — a uitat de delicatesele meselor sale și a mîncat unt 
cu piine neagră în coliba ţăranului. 

Muley Ismail îi ceru de data aceasta o explicaţie lui Abner 
pentru purtarea sa, iar evreul își dădu seama că sosise timpul, deși cu 
întirziere, să dea lămuriri. După ce făcu trei temenele adinci în fața 
tronului imperial, începu cu cuvintele următoare: 

— Mărite şi Atotputernice Împărat, Rege peste Regi, Stăpînitor 
al Vestului, Stea a Dreptăţii, Oglindă a Adevărului, Abis al Înţelepciunii, 

tu — cel ce strălucești ca aurul, scînteiezi ca diamantele și ești de neclin- 
tit ca fierul — ascultă spusa robului tău, căruia i s-a permis să glăsuiască 
în augusta ta prezenţă. Jur pe Dumnezeul părinţilor mei, pe Moise și 
pe toţi Profeţii, că n-am văzut calul tău sacru și nici adorata căţelușă a 
grațioasei împărătese, pe ochii mei din cap. Dă-mi, rogu-te, dezlegare 
să-ți explic ce s-a întîmplat... 

Ileșind afară să mă înviorez puţin după grijile de peste zi, în 
desișul unde am avut onoarea să-l întîlnesc pe excelența sa, suprave- 
ghetorul grajdurilor și pe supușii acestuia, precum și pe supraveghetorul 
negru al haremului tău binecuvîntat, am băgat de seamă urma lăsată 
de un animal în nisipul fin dintre palmieri. Cum sînt versat în citi- 
rea urmelor feluritelor animale, le-am recunoscut deîndată ca fiind 
urmele unui cîine de talie mică; alte semne alăturate celor lăsate de 
patruped, arătau cum nisipul era ușor măturat, și mi-au dat de înţeles 
că animalul purta ornamente preţioase la urechi. Și-am mai băgat de 
seamă cum — la intervale mai lungi — nisipul era adunat în sus... și-am 
gindit că mica creatură are o coadă fină, stufoasă, ce-ar arăta poate ca 
un smoc de pene, și că-i făcea plăcere ca, din loc în loc, să bată nisipul 
cu ea. Nu mi-a scăpat din vedere nici faptul că una dintre labe nu lăsa 
o amprentă la fel de profundă ca și celelalte; din păcate, prin urmare, 
nu putea fi ascuns faptul că iubita căţelușă a grațioasei împărătese — 
să-mi fie cu iertare — șchiopăta puţin... 

În ceea ce priveşte armăsarul Măriei-Tale, mi-aduc aminte 
că, dind ocol pe cărarea din desiș, am văzut urmele unui cal. N-a trecut 
mult pînă să-mi cadă privirea pe urma fină dar viguroasă a unei copite, 
și mi-am spus în sine: un cal de rasă Tschenner, unul din cele mai nobile 
exemplare, tocmai a trecut pe-aici. Nu s-au împlinit nici patru luni de 
cînd măritul nostru împărat a vîndut o pereche din rasa aceasta unui 
prinţ din Țara Francilor. Fratele meu Ruder era prin preajmă cînd aţi 
căzul la-nvoială, iar Măria-Ta ai obținut un preţ bunișor pe ei. Cînd am 
văzut cît de depărtate erau urmele una faţă de cealaltă și cît de regulată 
distanţa dintre ele, mi-am zis: calul acesta calcă atît de frumos și ușor 
încît nu poate fi decît unul din caii împăratului. Mi-a adus aminte de 
calul de luptă descris de Job: „Pășea în vale și se bucura de puterea sa; 
se-ndrepta să-și întilnească vrășmașii. Lua frica în deridere, și întimpina 
săbiile fără șovăire. Cei ce i se-mpotriveau tremurau de spaimă, fie că aveau 

sulițe sau scuturi scînteietoare”. Am văzut ceva lucind în țărină, m-am 
aplecat, cum fac de obicei în împrejurări de felul ăsta și — să vezi și să 
nu crezi — era o bucată de marmură în care, în alergare, copita calului 
tăiase un făgaș din care mi-am dat seama că potcoava trebuia să fi 
fost de argint de paisprezece carate, că doar aveam cunoștiinţă despre 
urmele lăsate de diferite metale, fie ele pure sau alte aliaje. Calea pe care 
o urmam era lată de șapte picioare și băgasem de seamă că, din loc în 
loc, praful fusese șters de pe frunzele palmierilor; calul îl măturase cu 
coada, gindii eu, ceea ce făcea ca aceasta să fie lungă de trei picioare și 
jumătate. Sub copacii ce-și răsfirau ramurile la cinci picioare deasupra 
pămîntului, am văzut frunze proaspăt căzute, ce fuseseră cu siguranţă 
desprinse de cal în goana sa năpraznică; prin urmare acesta trebuie să 
fi fost înalt de cel puţin cincisprezece palme. Și ia te uită! Sub aceiași 
copaci erau mici smocuri de păr ce luceau aurii, deci culoarea sa trebuia 
să fi fost gălbui-cafenie! Cum ieșiteam din dumbravă, ochii mi-au căzut 
pe O zgiîrietură adincă pe un zid de piatră. Trebuia să-mi dau seama 
ce-ar fi putut face asta, mi-am spus în mintea mea... Și ce credeţi că 
era? Am frecat o piatră de agată peste zgirietură și-am dezvăluit urme 
atit de subțiri și precise că nu puteau fi întrecute în nici una din cele 
șapte provincii ale Olandei. Urma trebuia să fi fost lăsată de zăbala 
calului frecîndu-se de perete, pe cînd alerga în apropiere. Dragostea 
Măriei-Tale pentru lucruri scumpe e binecunoscută pretutindeni; și 
oricare ar trebui să știe că pină și cel mai ordinar dintre caii Măriei-Tale 
ar fi rușinat să muște dintr-o zăbală care-i făcută dintr-un metal mai 
puţin nobil decît aurul. Ca urmare a observaţiilor mele, și dacă... 

— Pe cetăţile Profetului! a strigat Muley Ismail, iată ce 
numesc eu o adevărată pereche de ochi! Astfel de ochi ţi-ar prinde 
bine și dumitale, Maestre de Vinătoare, te-ar salva de cheltuiala haitei 
de cîini! lar dumneata, Șef al Poliţiei, ai putea vedea mai multe decît 
toţi vătafii și iscoadele tale adunaţi laolaltă. Ei bine, Filistinule, în ce 
privește ascuţimea ta ieșită din comun, ce ne-a făcut atita plăcere, îţi 
voi arăta mila mea: cele cincizeci de lovituri la tălpi pe care le-ai pri- 
mit deja valorează cincizeci de ţechini, și te voi ierta de următoarele 
cincizeci de lovituri! Desfă-ţi dară punga și primește-ţi bănetul, iar pe 
viitor abţine-te de la batjocorirea bunurilor împărătești. Primește deci, 
pentru toate, iertarea mea regală. 

Întrega curte rămase uimită de istețimea lui Abner și însuși 
împăratul declară că aveau de a face cu un om priceput. Toate astea 
însă nu-l despăgubeau pentru încercările neplăcute prin care trecuse, 
și nici pentru pierderea iubiţilor lui ţechini. Miriind și oftind, scotea 
din punga sa monedă după monedă și — înainte de a se despărți de 
fiecare — le cîntărea pe virful degetului. 

Schnuri, măscăriciul regal, l-a întrebat răutăcios dacă toţii 
țţechinii săi fuseseră încercaţi pe-aceeași piatră de agată cu care fusese 
testată urma zăbalei armăsarului Prințului Abdulah. 

— Înţelepciunea pe care ai arătat-o pînă acum ţi-a adus mare 
faimă, spuse bufonul, dar aș paria încă cincizeci de ducați că ai fi preferat 
să nu ierți nimic. Dar care-i spusa Profetului? „Un cuvînt, odată rostit, 
nu mai poate fi intrecut nici de o căruţă trasă de patru cai, și-aș adăuga 
eu, domnule Abner, nici chiar de un cîine de vinătoare în plină putere. 

Nu mult după această întîmplare dureroasă (pentru Abner), 
acesta mai făcu o plimbare către văile verzi, printre dealurile de la poa- 
lele munţilor Atlas. Și de data aceasta, ca și mai-nainte, fu întrecut de 
o trupă de oameni înarmaţi, a cărei căpetenie strigă către el: 

— Bună ziua, prietene! Nu l-ai văzut cumva pe Goro, robul 
cel negru din garda împăratului, trecînd pe-aici? A fugit de la palat și 
bănuim c-a luat-o spre munţi pe calea asta. 

— Nu-ţi pot spune nimic, Generale, răspunse Abner. 

— Stai... nu ești tu cumva evreul acela șiret care n-a văzut 
nici cîinele și nici calul? Nu mai fi așa solemn; robul trebuie c-a trecut 
pe-aici, nu-i poţi lua mirosul în aer? Sau să descoperi în iarba înaltă 
urmele sale de fugar? Vorbește! Robul trebuie să fi trecut pe-aici; robul 
acesta e de neîntrecut la a vina vrăbii cu sarbacana, și-asta-i distracţia 
cea mai mare a Măriei-Sale. Vorbește sau te pun în lanţuri! 

— Nu pot spune c-am văzut ceea ce n-am văzut încă. 

— Evreule, te întreb pentru ultima dată, pe unde-a luat-o 
robul? Gindește-te la propriile-ţi tălpi și la ţechinii tăi! 

— O, vai mie! Ei bine, dacă vrei să spun că l-am văzut pe 
vinătorul de vrăbii, atunci luaţi-o într-acolo; dacă nu-i acolo, înseamnă 
că-i în altă parte. 

— L-ai văzut, deci? mugi Generalul. 

— Păi da, domnule ofiţer, dacă asta vrei să-ţi spun. 

Soldaţii se grăbiră s-o ia pe unde le arătase Abner, în timp 
ce acesta plecă spre casă, chicotind în viclenia sa. Dar pină să treacă 
ziua, o trupă de străjeri de la palat i-au pîngărit casa intriînd înăuntru 
de Sabat”, și l-au tîrât în faţa Împăratului Marocului. 

— Cîine de evreu! urlă împăratul. Îndrăznești să-mi îndrepți 
slujitorii imperiali, ce erau în căutarea unui fugar, pe o urmă falsă spre 
munţi, în timp ce robul fugea către coastă și-aproape că a scăpat pe o 
corabie spaniolă? Gărzi, puneţi mîna pe el! O sută de lovituri la tălpi 
și luaţi-i o sută de ţechini din pungă! Cu cît i se vor umfla mai tare 
picioarele, cu atît îi va slăbi punga! 

Știi cu siguranţă, Stăpîne, că celor din Fez și Maroc le face 
plăcere o judecata rapidă. Așa s-a făcut că bietul Abner a fost croit la 
tălpi și i s-au luat gologanii, fără a mai fi luat la întrebări. Şi-a bleste- 
mat soarta care făcea ca tălpile și punea sa să sufere de fiecare dată 
cînd maiestatea sa pierdea cite ceva. 

Pe cînd ieșea afară din sală zbierînd și gemînd, printre rise- 
tele grosolane ale curtenilor, Schnuri măscăriciul îi spuse: 

— Abner, nerecunoscătorule, ar trebui să fii mulţumit! Ce cin- 
stire poate fi mai mare pentru tine decit aceea că, de fiecare dată cînd 
Stăpinul nostru — Alah să-l aibă în pază — suferă cîte o pierdere, tot atunci 
simţi și tu o profundă durere? Dacă-mi promiţi un bacșiș gras, o să vin 
în dugheana ta de pe Aleea Evreilor cu o oră mai-nainte ca Măria-Sa să 
piardă cîte ceva, şi-o să-ţi strig: „Abner, nu ieși astăzi din casă... știi tu 
de ce! Închide-te în dormitor, sub lacăt şi cheie, pîn-ce-apune soarele!” 





— Aceasta a fost, Stăpîne, povestea lui Abner, evreul care nu 
a văzut nimic. 

După ce robul termină de povestit și se lăsă liniștea în încă- 
pere, tînărul grămătic îi aduse aminte bătrinului că firul sfadei lor 
fusese întrerupt, și-i ceru să le spună în ce credea el că stă puterea 
captivantă a istorisirilor. 





[2] Zi de ritual religios, în care nu se lucrează, ţinută de evrei de vineri pînă 
simbătă seara. 

— Am să vă răspund îndată, cuvîntă bătrinul. Mintea ome- 
nească e mai ușoară și mai neastimpărată chiar decît apa ce se poate 
mlădia în fel și chip, izbutind cu timpul să străpungă încetul cu încetul 
și barierele cele mai virtoase. Mintea omenească e ușoară și liberă ca 
văzduhul și, asemenea lui, cu cît se înalță mai mult deasupra pămin- 
tului, cu atît devine mai ușoară și mai curată. De aceea se naște în 
oricare om rivna de a se înălța dincolo de tot ce-i e prea cunoscut și de 
a se mișca, mai liber și mai pur, în lumi mai înalte, fie și numai în vise. 
Chiar și dumneata, tinere, ai spus: „Am trăit noi înșine în acele povești, 
am gindit și am simţit ca oamenii dintr-însele”! Și chiar asta explică 
farmecul și atracția acestor istorisiri. Ascultînd povestirea robului, care 
nu era decit o născocire, ticluită cîndva de altul, mintea voastră a bro- 
dat mai departe cele istorisite. N-aţi rămas încătușaţi de lucrurile din 
jurul vostru, de gindurile voastre obișnuite; nu, aţi trăit cele auzite, aţi 
fost voi înșivă fiinţa căreia i se întimplau acele peripeții minunate, 
atit de puternic v-aţi confundat cu omul despre care vi se povestea. Pe 
firul unei asemenea istorii, mintea voastră se înălța astfel deasupra 
zilelor obișnuite care, pasămite, nu vi s-au părut nici pe departe atit 
de frumoase, atit de atrăgătoare ca acelea din poveste. Astfel mintea 
voastră s-a mișcat mai liberă și mai descătușată în lumea aceea mai 
înaltă, necunoscută vouă... Basmul vi s-a părut o întîmplare aievea sau, 
dacă vreţi, viaţa adevărată a devenit basm, pentru că spiritul și ființa 
voastră au trăit în lumea basmului. 

— N-am înţeles chiar tot ce-ai spus, grăi tînărul negustor. 
Dar ai dreptate cînd ne-arăţi că noi toţi trăim în basme sau că basmele 
trăiesc în noi. Îmi amintesc prea bine de frumoasele timpuri cînd, în 
ceasurile de tihnă, visam cu mintea trează. Ne închipuiam atunci că 
am fost aruncaţi de soartă pe insule pustii, neprimitoare. Ne sfătuiam 
de ce anume să ne apucăm ca să ne putem ţine zilele, și nu o dată am 
construit colibe în desișuri de sălcii, ne-am hrănit ca vai de lume cu 
tot felul de poame păcătoase, cu toate că numai la o sută de pași mai 
încolo am fi putut găsi acasă mîncărurile cele mai gustoase, ba au fost 
zile cînd aşteptam ivirea unei zine milostive sau a unui pitic miraculos, 
care să se apropie de noi și să spună: „Peste puţin pămîntul din faţa 
voastră se va despica; faceţi-mi plăcerea de a cobori în palatul meu de 
cleștar și de a vă îndestula cu bunătăţile pe care vi le vor pune dinainte 
slujitorii mei'. 

Tinerii pufniră în ris, dar recunoscură că prietenul lor spu- 
sese adevărul. 

— Şi azi încă, urmă unul dintre ei, chiar și azi, la virsta mea, 
mi se mai strecoară uneori în suflet vraja aceasta. Așa, de pildă, m-ar 
supăra grozav și aş socoti că-i o născocire neroadă dacă fratele meu s-ar 
năpusti în odaie și mi-ar spune: „Ai auzit de nenorocirea care l-a lovit 
pe vecinul nostru, brutarul cel burtos? S-a luat la harţă cu un vrăjitor și 
acesta, ca să se răzbune, l-a transformat în urs, iar acum nenorocitul stă 
închis în odaia lui și urlă îngrozitor”. M-aș supăra auzind una ca asta și 
i-aș spune fratelui meu că-i un mincinos. Cu totul altceva ar fi însă dacă 
mi S-ar povesti că vecinul cel burtos a plecat într-o lungă călătorie, fi 
anume într-o ţară depărtată, necunoscută, și că acolo a căzut în mîinile 
unui vrăjitor care l-a preschimbat într-un urs. Încetul cu încetul m-aș 
identifica cu întîimplările relatate, aș călători împreuna cu vecinul cel 
gras, aș fi martorul unor aventuri minunate, și nu m-aș minuna deloc 
dacă l-aș vedea într-o blană de urs, umblind în patru labe. 

— Și totuși, vorbi din nou bătrinul, există și un alt soi de 
povești fermecătoare, în care nu apar nici zine, nici vrăjitori, nici palate 
de cleștar, nici duhuri care aduc mincăruri neasemuite, nici pasărea 
măiastră, nici calul năzdrăvan... Adică un soi de povești cu totul deo- 
sebite de acelea cărora li se zice de obicei basme. 

— Ce vrei să spui? Explică-ne mai lămurit despre ce e vorba. 
Care alt soi, deosebit de cel numit basm? întrebară tinerii. 

— Cred că se cade să facem o deosebire între basme și istori- 
sirile denumite îndeobște povești. Cind v-aș spune că am de gînd să vă 
povestesc un basm, aţi ști dinainte că va fi vorba de niște întimplări care 
se abat de la mersul obișnuit al vieţii, petrecîndu-se într-o lume care 
nu mai e întru totul de natură pămîntească. Sau, ca să fiu mai lămurit, 
în basm vă puteţi aștepta la apariţia altor făpturi decit cele muritoare. 
Pe firul basmului, în soarta eroilor intervin puteri străine, cum ar fi 
zinele sau vrăjitorii, duhurile și craii acestor duhuri; întreaga povestire 
ia o înfățișare neobișnuită, miraculoasă, și poate fi privită ca, de pildă, 
țesătura covoarelor noastre, sau ca o seamă de picturi zugrăvite de cei 
mai buni maeștri de la noi, pe care franțuzii le numesc arabescuri. Pe 
adevărații musulmani îi oprește legea lor să readucă, în chip nelegiuit, 
pe pinză și în culori, oameni, aceste creaturi ale lui Alah, și de aceea 
în ţesăturile lor se văd crengi și copaci minunat împletiţi, terminațţi 
cu capete omenești, sau oameni care, în locul picioarelor, au cozi de 
pește sau tufișuri, într-un cuvint, figuri care amintesc viaţa de toate 
zilele și, totuși, sînt neobișnuite. Aţi înţeles acum? 

— Cred că am ghicit ce vrei să spui, răspunse grămăticul, 
dar urmează, te rog. 

— Astfel este deci basmul: fantastic, neobișnuit, surprinză- 
tor. Și pentru că-i străin de viaţa de toate zilele, e așezat adesea în ţări 
străine sau în vremuri de demult, aproape uitate. Toate neamurile, 
toate popoarele au asemenea basme, turcii la fel ca persanii, chinezii 
ca mongolii. Chiar și în țara franțuzească ar exista, cică, o sumedenie, 
după cum mi-a spus cîndva un ghiaur învăţat, numai că cele de acolo 
nu sînt atit de frumoase ca ale noastre, căci în locul zinelor cu chip 
îngeresc, care locuiesc în palate neasemuite, la ei sînt femei care fac 
vrăji și pe care ei le numesc zgripțuroaice, creaturi slute, viclene, care 
locuiesc în bordeie păcătoase și — în loc să alunece sub cerul azuriu în 
scoici uriașe, trase da grifoni — ele se avintă prin ceaţă, călare pe cozi 
de mătură. Mai există acolo și gnomi, și spiriduși, niște pitici scălimbi 
care fac tot soiul de vrăjitorii. Prin urmare, așa se prezintă basmele; 
cu totul altfel sînt însă istorisirile, numite de obicei povești. Ele rămîn 

cuminţi pe pămint, întimplările dintr-însele se petrec în viaţa de toate 
zilele, și, mai mereu în aceste naraţiuni, miraculoasă e înlănţuirea de 
evenimente din viaţa unui om. Însă aceasta nu se datorează vrăjilor, 
deochiului sau puterii zinelor, ca în basme, ci omul numai prin el însuși, 
sau în urma unei ciudate înlănţuiri de fapte, devine bogat sau sărac, 
fericit sau urgisit. 

— Așa e! exclamă unul dintre tineri. Asemenea povești sim- 
ple se găsesc și în istorisirile minunate ale Șeherazadei, denumite „O 
mie și una de nopţi . Cele mai multe din întimplările trăite de sultanul 
Harun al Rașid și de vizirul său sînt de acest fel. 

— ŞI, totuși, trebuie să recunoașteţi, urmă bătrinul, că isto- 
risirile acelea din „O mie și una de nopţi” nu sînt cele mai proaste. Dar 
cît de mult se deosebesc ele totuși, dacă ne gindim la cauzele care le 
determină, la desfășurarea lor, la întreaga lor plăsmuire, de basmul 
cu prinţul Biribinker, sau de acela cu cei îrei derviși care au un singur 
ochi, sau de basmul cu pescarul care scoate din mare lădița încuiată, 
cu pecetea regelui Solomon! În fond, însă, şi unele şi altele sînt izvorite 
din aceeași cauză fundamentală, care le dă farmecul acela deosebit, 
datorită căruia trăim și noi, în același timp, întimplările excepționale, 
ieșite din comun. În basme, latura excepţională a întîmplărilor stă în 
amestecul vrăjilor fabuloase cu viaţa obișnuită a omului; în istorisiri, 
evenimentele se produc, ce e drept, după legile naturale, dar într-un 
chip neprevăzut, surprinzător. 

— Ciudat! exclamă grămăticul. Foarte ciudat că, totuși, mer- 
sul acesta natural al lucrurilor ne atrage tot atît de puternic ca și cel 
supranatural din basme. Care o fi explicaţia? 

— Efectul asemănător se datorează zugrăvirii omului ca atare, 
răspunse bătrînul. În basme, minunăţiile se îngrămădesc într-o măsură 
atit de mare, iar omul acţionează atît de puţin din propria lui vrere, încît 
diferitele figuri și caracterul lor nu pot fi schiţate decit fugitiv. Cu totul 
altceva se întimplă în istorisirea obișnuită, unde felul cum vorbește și 
acționează fiecare, după caracterul său, reprezintă elementul principal 
și marea atracţie a povestirii. 

— Așa e, ai dreptate! întări tînărul negustor. Eu unul nu mi-am 
făcut niciodată timp să cuget mai adînc la lucrurile acestea, m-am 

mulțumit să constat faptul și am trecut mai departe. M-am delectat cu 
unele povestiri, pe altele le-am găsit plicticoase, fără să-mi dau seama 
de ce. Dar dumneata ne-ai dat cheia care desferecă secretul, o piatră de 
încercare, cu ajutorul căreia putem cerceta și judeca fără greș. 

— Așa să și faceţi totdeauna, întări bătrinul, dar plăcerea ce-o 
veți simţi va fi mai mare dacă veţi ști să cugetaţi la cele ce-aţi ascultat. 
Ei, dar iată că acolo se ridică altul, gata să istorisească. 

Și așa era. Şi noul povestitor începu: 

Stăpîne! Eu sînt german din naștere și am stat prea puţin în 
țara dumneavoastră ca să pot povesti un basm persan sau o minunată 
poveste despre sultani şi viziri. Îmi veţi îngădui, așadar, să vă istori- 
sesc ceva din patria mea, fapt care vă va face poate plăcere. Din păcate, 
poveștile noastre nu-s totdeauna atît de alese ca ale dumneavoastră, 
adică în ele nu este vorba de sultani sau de regii noștri, nici despre 
viziri și pașale, miniștri care, la noi, se numesc de justiţie, de finanţe, 
consilieri sau alţii de soiul ăsta, ci ele povestesc, în cazul cînd nu e vorba 
de soldaţi, de oamenii de rînd, care duc un trai tihnit. 


pr i fi, 


i a, Mai, i Ca 
: — RL pag L-a: 





Orășelul Griinwiesel, în care m-am născut și am crescut, este 
situat în Germania de Sud. E un orășel ca toate celelalte. În centru, o 
mică piaţă cu o fintină, într-o parte clădirea veche a primăriei și de jur 
imprejurul pieţei, casa judecătorului de pace și locuinţele negustori- 
lor de vază; în citeva uliţe strimte se înghesuie restul muritorilor. Toţi 

se cunosc, fiecare ştie ce se petrece în casa vecinului; și e destul ca la 
masa pastorului, a primarului sau a doctorului să se servească un fel 
de mincare în plus, pentru ca la ora prînzului tot orașul să cunoască 
acest eveniment. După-masă, cucoanele se duc unele la altele „în vizită”, 
cum se spune, și — la o cafea cu o felie de cozonac — comentează impor- 
tantul eveniment, ajungînd la concluzia că pastorul a jucat desigur la 
loterie și că a cîștigat o sumă cu totul necreștinească sau că primarul 
s-a lăsat „uns, sau că doctorul a primit de la farmacist bani buni ca să 
prescrie reţete cît mai scumpe. 

Și acum vă puteţi închipui cît de neplăcut a fost pentru un 
orășel ca Griinwiesel, în care toate erau atît de bine rînduite, cînd într-o 
bună zi locuitorii s-au pomenit cu un individ despre care nimeni nu 
știa de unde vine, ce intenţii are și din ce trăiește. Ce-i drept, primarul 
îi controlase pașaportul — act pe care la noi trebuie să-l aibă orișicine. 








— Dar ce, e atit de primejdios să umbli pe uliţă? îl întrerupse 
șeicul pe sclav, că-i nevoie să purtaţi un firman al sultanului, pentru 
a-i ţine pe tilhari la respect? 

— Asta nu, stăpîne, răspunse sclavul. Acele hirtii nu sperie 
tilharii, ci ele sînt doar așa, ca o măsură generală de ordine, ca să știe 
fiecare cu cine are de-a face. 


O 4, 








Așadar, primarul controlase pașaportul și, invitat fiind la 
o cafea în casa doctorului, declarase tuturor că, de la Berlin pînă la 
Griinwiesel, vizele erau în regulă; dar că, totuși, era ceva necurat la 
mijloc, deoarece individul pare cam suspect. Cum primarul se bucura 
de cea mai mare consideraţie în oraș, nu e de mirare că din clipa aceea 
străinul a fost privit cu neîncredere. de altfel, nici felul lui de viaţă nu 
era de natură să schimbe părerea compatrioţilor mei. 





[1] Edict sau ordin administrativ emis de (sau în numele unui) suveran din 
Orientul Mijlociu (în trecut, de un sultan al Imperiului Otoman). 

Străinul închirie pentru cîțiva ducați de aur o casă întreagă, 
care pină atunci stătuse pustie, ordonă să i se aducă o căruţă plină de 
ustensile ciudate ca sobe, plite, borcane mari și altele asemănătoare, 
și începu să trăiască, de atunci, în deplină singurătate. Chiar 
și mincarea și-o gătea singur. Nu-i trecea pragul nici un 
suflet de om, în afara de un bătrîn din Griinwiesel care-i 
aducea piine, carne și zarzavat. Dar nici acesta nu avea voie 
să pătrundă dincolo de vestibul, unde străinul îi lua în pri- 
mire cumpărăturile. 

Eram un băieţaș de vreo zece ani, cînd străinul se 
stabili în orașul meu natal. Cu toate astea imi aduc și azi 
aminte, de parc-ar fi fost ieri, ce neliniște stirni sosirea lui 
în Griinwiesel. Spre deosebire de ceilalți bărbaţi, el nu juca 
după-amiaza popice și nici nu venea seara la berărie să comenteze, 
pufăind din lulea, noutăţile din ziare. În zadar îl poftiseră pe rînd, la 
masă sau la cite o cafea, primarul, judecătorul de pace, doctorul sau 
pastorul; de fiecare dată trimitea vorbă că nu poate veni. De aceea unii 
îl socoteau nebun, iar alții susțineau morţiş că e un vrăjitor. Între timp, 
eu împlinisem optsprezece ani, pe urmă douăzeci, și în oraș omul acela 
tot se mai numea „domnul străin. 

Într-o bună zi au nimerit în Griinwiesel niște oameni care 
aduceau cu ei animale exotice. Erau vagabonzi din aceia care colindă 
cu cîte o cămilă care știe să salute, cu cîte un urs care dansează sau cu 
cîțiva cîini și maimuțe dichisite destul de caraghios în haine de om și 
care știu să facă tot soiul de năzdrăvănii. Oamenii aceștia străbat de 
obicei orașul în lung și în lat, se opresc la răspîntii și în piaţă, bat toba 
și cîntă din fluier, făcînd o hărmălaie nemaipomenită, pun animalele 
să sară și să dănțuiască și după aceea adună bani de prin case. 

Trupa care sosise de data asta la Griinwiesel se distingea de 
altele printr-un urangutan extraordinar, aproape cît un stat de om, 
care umbla în două picioare și se pricepea să facă tot felul de gium- 
bușlucuri. Trupa aceasta de cîini și de maimuțe trecu și prin faţa casei 
străinului. Acesta, auzind fluierul și toba, se ivi și el, foarte încruntat la 
început, îndărătul ferestrei cu geamurile înnegrite de vreme. Curind, 
însă, chipul lui deveni mai prietenos și, spre uimirea tuturor, străinul 

scoase capul pe fereastră și începu să ridă din toată inima de drăco- 
veniile urangutanului. La sfirșit îi răsplăti pe artiști cu o sumă atit de 
mare, încît tot orașul vorbi un timp numai despre asta. 





În dimineaţa următoare, trupa plecă mai departe. Cămila 
era încărcată cu o sumedenie de coșuri, în care ciinii și maimuţele se 
instalaseră la largul lor, în timp ce oamenii și maimuța cea mare veneau 
în urma ei, pe jos. Citeva ceasuri după plecarea lor, străinul ceru să i 
se pregătească diligenţa, stărui chiar, spre marea uimire a surugiului, 
să i se pună la dispoziţie o trăsură specială și ieși din oraș pe aceeași 
poartă, îndreptindu-se în aceeași direcție în care o luase trupa. Toţi 
oamenii din orășel erau mihniţi la gîndul că nimeni nu izbutise să afle 
încotro plecase. Se lăsase noaptea cînd trăsura în care se afla străinul 
se întoarse și se opri în fața porţii orașului. Numai că de data asta îl 
mai însoțea cineva, un individ cu marginea pălăriei adînc lăsată peste 
ochi și cu o batistă de mătase înfășurată în jurul gurii și a urechilor. 
Paznicul se socoti obligat să se adreseze noului venit, cerindu-i pașa- 
portul; acesta însă îi răspunse cu multă grosolănie, mormăind ceva 
într-o limbă de neînțeles. 

— E nepotul meu, zise străinul pe un ton prietenos, stre- 
curînd cîteva piese de argint în mîna paznicului. E nepotul meu și 
deocamdată nu prea știe germana. A tras o mică înjurătură pe limba 
lui, fiindcă am fost opriţi aici. 

— Bine, dacă e nepotul dumneavoastră, răspunse paznicul, 
se schimbă socoteala, poate să intre și fără pașaport. Va locui, desigur, 
la dumneavoastră. 

Paznicul nu mai obiectă nimic, astfel încît străinul și nepotul 
său pătrunseră în Griinwiesel. În schimb, primarul, ba chiar tot orașul, 
se declară cam nemulțumit de purtarea paznicului. Ar fi putut măcar 
să ţină minte cîteva vorbe din cele rostite de nepot; asta le-ar fi înlesnit 
să afle de ce neam erau el și unchiu-său. Paznicul declară însă categoric 
că nu vorbise nici franceza, nici italiana, că mai curînd limba aducea 
a engleză și că, dacă nu se înșela, tinărul domn exclamase parcă „God 
damn. Numai așa izbuti bietul om să iasă din încurcătură și-i ajută 
totodată tinărului să-și găsească un nume. Căci, din clipa aceea, nu se 
va mai vorbi în tot orașul decît despre „tinărul englez”. 

Tînărul englez nu apăru însă nici el la jocul de popice și nici 
la berărie, în schimb nu întîrzie să dea în alt fel de furcă pașnicilor 
cetățeni din Griinwiesel. 

Se întimpla acum destul de des ca din 
locuinţa străinului, atît de tăcută odinioară, să se 
audă deodată urlete înfiorătoare și o hărmălaie gro- 
zavă, care făcea ca lumea să se adune grămadă în 
faţa porţii și să rămînă așa, cu ochii aţintiţi în sus. Îmbrăcat într-un 
frac roșu și pantaloni verzi, cu părul vîlvoi și figura înspăimîntătoare, 
tînărul englez alerga dintr-o odaie într-alta, trecînd prin faţa ferestrelor 
cu o iuțeală de necrezut. Bătriînul, înfășurat într-un halat roșu, alerga 

după el cu o biciușcă în mină. Nu-l ajungea întotdeauna, dar uneori 
cei din stradă aveau impresia că l-ar fi nimerit, căci văicăreli jalnice și 
plesnituri de bici răsunătoare străbăteau pină la ei. 

Purtarea aceasta neomenoasă faţă de bietul tînăr stirni o 
reacţie atit de violentă printre doamnele din Griinwiesel, încât îl siliră 
în cele din urmă pe primar să ia atitudine. El scrise străinului un bilet 
în care îi făcea observaţii destul de severe cu privire la asprimea purtării 
lui față de nepot, ameninţindu-l că, dacă pe viitor se vor repeta scene 
asemănătoare, se va vedea nevoit, să-l ia pe tînăr sub protecţia lui. 





Cine a fost însă mai uimit decît primarul cînd, pentru prima 
oară după zece ani, străinul în persoană își făcu apariţia în casa lui?! 
Bătriînul își ceru scuze în privinţa purtării sale faţă de nepot și o explică 
prin însărcinarea primită din partea părinţilor tinărului, care-i încre- 
dințaseră educaţia lui... 

— În general, continuă el, e un băiat deștept și iscusit, numai 
limbile le învaţă cam greu. 

În ceea ce-l privește, dorinţa lui cea mai fierbinte era să-și 
vadă nepotul vorbind germana în mod curent, ca să-și poată permite 
să-l introducă în societatea bună din Griinwiesel; dar cum se descurcă 
deocamdată așa de greu cu limba, n-are încotro, și, din cînd în cînd, 
e nevoit să-l bată zdravăn. Primarul se consideră pe deplin satisfăcut 
de această explicaţie și îl sfătui pe bătrîn să dea dovadă de mai multă 
blindeţe, iar seara la berărie povesti tuturor că rareori i se întimplase 
să aibă de-a face cu un om atît de instruit și de simpatic cum e străinul. 

— Păcat numai, adăugă el, că nu prea vine în societate. Sper 

totuși că, dacă nepotul o să înceapă să vorbească puţin germana, o să 
se arate și el mai des la micile mele întruniri. 

Această măruntă întîmplare schimbă complet opinia întregu- 
lui orășel. Din clipa aceea, toată lumea începu să-l considere pe străin 
drept un om simpatic, să fie dornică de a face mai îndeaproape cunoș- 
tinţă cu el și să găsească foarte natural ca, din cînd în cînd, să audă 
urlete fioroase răsunînd în casa pustie... „Îi dă nepotului lecţii de ger- 
mană , spuneau cei din Griinwiesel și nu se mai opreau în fața porții. 

După vreo trei-patru luni, lecţiile de germană se părea că au 
luat sfîrşit, deoarece bătrinul făcu un pas mai departe. În oraş trăia 
un francez bătrîn și prăpădit, care dădea tineretului lecţii de dans. 
Străinul trimise după dinsul și-i spuse că ar dori să-i înveţe nepotul 
să danseze. Îi dădu a înţelege totodată că tînărul e, în general, foarte 
supus, numai în ce privește dansul e cam încăpăţinat; că a învăţat mai 
înainte cu un alt profesor, dar după o metodă atît de ciudată, încît nu 
se putea înfățișa în felul acesta în societate; că totuși nepotul său se 
consideră, tocmai din acest motiv, un dansator desăvirșit, deși figurile 
pe care le știe nu au nici cea mai mică asemănare cu un vals sau un 
galop (astea sînt dansuri obișnuite din patria mea, stăpine), ba nici 
măcar cu 0 „ecoseză” sau cu o „francaise”. Îi oferi, de altfel, un taler de 
fiecare lecţie, și profesorul se declară gata să înceapă orele cu acest 
elev îndărătnic. 

— Nimic mai ciudat pe lume, declara bătrinul profesor între 
patru ochi, ca aceste lecţii de dans. 

Nepotul —un tînăr frumos pieptănat, destul de înalt și zvelt, cu 
picioare cam scurte, e drept, apăru într-un frac roșu, cu pantaloni verzi, 
largi, și mănuși „glace'. Vorbea puţin, cu accent străin, și la începutul 
orei era politicos și dansa corect; pe urmă, însă, se apuca pe neaștep- 
tate să facă tot felul de giumbușlucuri, figuri din cele mai îndrăzneţe 
și sărituri năstrușnice, care-l făceau pe bătrinul profesor să-și piardă 
răsuflarea. Dacă încerca să-l mustre, tînărul își scotea din picioare 
pantofii săi de dans atit de eleganți, îi arunca în capul francezului și 
începea să alerge în patru labe prin cameră. 

Auzind zgomotul, străinul se năpustea pe neașteptate din 
odaia lui, înfășurat într-un halat larg, roșu, cu o bonetă de hirtie aurită 
în cap, și începea să mingiie într-un mod destul de nedelicat cu biciul 

spinarea tînărului. Atunci nepotul scotea niște urlete înspăimintă- 
toare, sărea pe mese și pe cele mai înalte scrinuri, ba se cățăra chiar și 
pe pervazul ferestrei, bolborosind ceva într-o limbă străină, ciudată. 
Dar bătrinul, înfășurat în halatul lui cel roșu, nu se lăsa înduioșat cu 
una cu două; îl apuca de un picior, îl trăgea înapoi și îl snopea în bătaie, 
după care îi stringea puţin cravata cu ajutorul unei catarame. Tînărul 
redevenea numaidecît cuminte și manierat și lecţia de dans urma fără 
alt incident. 

Cînd însă profesorul declară că elevul său făcuse progrese des- 
tul de serioase și că acum avea nevoie și de muzică, purtarea nepotului 
suferi o schimbare neașteptată. În casa pustie își făcu apariţia un muzi- 
cant din oraș, care fu invitat să se așeze pe masa din salon. Profesorul 
reprezenta pe doamna parteneră de dans. Se îmbrăcă cu o rochie de 
mătase și se împodobi cu un șal indian, pe care i le pregătise bătrinul. 
Nepotul îl invită la dans și începură să joace și să valseze împreună. Dar 
tinărul se dovedi un dansator neobosit, turbat, pe care nici suspinele, 
nici strigătele bătrinului său profesor nu-l puteau convinge să-i dea 
drumul; francezul trebuia să danseze pînă cădea jos istovit sau pină 
cînd muzicantului îi înţepenea mîna pe vioară. 

Profesorul era pur și simplu distrus după aceste ore, dar deși 
declara zilnic că e ferm hotărît să nu mai calce pragul casei pustii, tale- 
rul pe care-l primea de fiecare dată cu aceeași punctualitate și vinul 
bun pe care i-l oferea unchiul îl determinau să vină mai departe. 

Localnicii din Grinwiesel priveau însă lucrurile altfel decît 
francezul. Ei erau de părere că tinărul avea o adevărată vocaţie pentru 
viaţa de societate, iar sexul slab — care se plingea de lipsa cavalerilor — 
se bucura la gindul că iarna viitoare va avea la dispoziţie un dansator 
atit de sprinten. 

Într-o dimineaţă, servitoarele care se întorceau de la piaţă 
aduseră la cunoștința stăpînelor lor un eveniment extraordinar. 

— În faţa casei pustii, afirmau ele, a fost văzut un cupeu 
splendid, la care erau înhămaţi niște cai frumoși; un lacheu în livrea 
luxoasă aștepta la ușa cupeului. La un moment dat, poarta casei pustii 
s-a deschis și doi domni eleganţi și-au făcut apariţia. Unul dintre ei 
era, probabil, străinul, iar celălalt, nepotul lui, cel care a învăţat așa de 
greu germana și dansa atît de nebunește. Amindoi s-au urcat în trăsură, 
lacheul s-a instalat îndărătul ei și trăsura a pornit — închipuiţi-vă! — da, 
a pornit drept spre casa primarului. 

Îndată ce cucoanele auziră asemenea veşti din gura servi- 
toarelor lor, îşi azvirliră cît colo șorțurile de bucătărie și bonetele de o 
curăţenie cam îndoielnică și se apucară să se gătească. 

— Căci, spuneau ele, adresindu-se celorlalți membri ai fami- 
liei și întorcînd casa pe dos ca să facă curăţenie în salonul care, în mod 
obișnuit, servea și altor scopuri, nu încape nici o îndoială că străinul 
a început să-și scoată nepotul în lume. Nătărăul ăla bătrîn n-a binevoit 
în zece ani de zile să pună o singură dată piciorul în casa noastră, dar 
trebuie să i-o trecem cu vederea de dragul lui nepotu-său, care pare să 
fie un tînăr fermecător. 

Așa spuneau cucoanele și-și 
dăscăleau fiii și fiicele să se poarte cuviin- 
cios cînd vor veni străinii, să aibă o ţinută 
frumoasă și să se exprime mai elegant 
ca de obicei. Cucoanele din Griinwiesel 
Știau ele ce spun, căci bătriînul și nepotul 
său dădură într-adevăr o raită prin casele 
din oraș pentru a cîştiga bunăvoința mai 
multor familii. 

Nimeni nu se mai gindea decit la cei doi străini; toată lumea 
își manifesta regretul de a nu fi avut plăcerea să facă mai devreme 

cunoștință cu ei. Bătrinul se înfățișa ca un om demn și foarte așezat; 
e drept că avea obiceiul să cam zimbească ori de cîte ori spunea cîte 
ceva, astfel încît nu puteai fi niciodată sigur dacă vorbește serios sau 
glumește, dar reflecţiile lui asupra vremii, asupra împrejurimilor și 
asupra distracţiilor din timpul verii, sus, la crama de pe deal, erau atât 
de înțelepte și de judicioase, încît toţi îl ascultau încîntaţi. Dar nepotul! 
El vrăji pe toată lumea, cuceri inimile tuturor. E drept că, în ce privește 
fizicul, nu puteai spune că avea un obraz frumos: partea inferioară, în 
special bărbia, era foarte proeminentă, culoarea pielii era prea întu- 
necată, uneori făcea tot felul de strimbături ciudate, alteori închidea 
ochii și rinjea cu dinţii afară. Totuși opinia publică declară în unanimi- 
tate că avea niște trăsături extrem de interesante. Avea o neobișnuită 
mobilitate și vioiciune în mișcări. Hainele, ce-i drept, îi atirnau cam 
curios pe trup, dar totul îi venea admirabil. Se plimba cu multă însu- 
fleţire prin cameră, se trîntea ici pe cîte o canapea, colo într-un fotoliu 
și-și întindea picioarele. Dar toate aceste năravuri, care la un alt tinăr 
ar fi fost considerate vulgare și necuviincioase, treceau drepi geniale 
cînd era vorba de nepot. 

— Ce vreţi, e englez, spuneau oamenii, așa sînt ei! Un englez 
e în stare să se tolănească pe o canapea și să adoarmă fără să-i pese că 
zece cucoane n-au unde să șadă și stau în picioare în jurul lui! Unui 
englez nu trebuie să-i iei așa ceva în nume de rău. 

În schimb, faţă de unchiul său se arăta foarte supus; căci 
îndată ce începea să se învirtă prin odaie sau să-și urce picioarele pe 
scaun — lucru ce-i făcea o deosebită plăcere — o privire severă a acestuia 
îl punea numaideciît la respect. Şi cum să i-o fi luat în nume de rău cînd, 
oriunde se ducea, unchiu-său spunea stăpînei casei: 

— Nepotul meu e încă grosolan și necioplit, dar eu îmi pun 
mari speranţe în societatea din Griinwiesel ca să-l formeze și să-l șle- 
fuiască aşa cum trebuie. Și cînd spun asta, mă gîndesc în special la 
dumneavoastră, scumpă doamnă. 

Așa își făcu nepotul intrarea în lume și nimeni în tot orașul 
nu mai vorbi în ziua aceea și în zilele următoare decît despre el. Dar 
străinul nu se mulțumi cu atît. El părea să-și fi schimbat cu desăvirșire 
concepţiile şi felul de viaţă. În fiecare după-masă urca cu nepotu-său sus 
pe deal, la berăria dintre stînci, unde toţi domnii distinși din Griinwiesel 

veneau să bea bere și să joace popice. Nepotul se dovedi un adevărat 
maestru în acest joc, căci de fiecare dată răsturna cel puţin cinci-șase 
popice; numai că, din cînd în cînd, ai fi zis că a intrat în el un duh 
necurat. Așa, de exemplu, cine ştie ce putea să-i trăsnească prin minte 
Și, ca O săgeată se repezea cu bila în popice, stirnind o zarvă nebună, 
iar atunci cînd dobora regina sau regele, se azvirlea deodată, fără să-i 
pese de frumoasa lui frizură, cu capul în jos și cu picioarele în sus. Sau, 
cînd trecea vreo trăsură, se năpustea cît ai zice pește pe acoperișul ei și 
începea să se schimonosească în tot felul; făcea așa o bucată de drum 
Și apoi se întorcea într-un picior în mijlocul celorlalți. 

În asemenea ocazii, unchiul său cerea scuze primarului și 
restului societății pentru proasta creștere a nepotului. Aceștia rideau 
însă, puneau toate pe socoteala tinereţii sale, îl asigurau pe bătrin că la 
virsta asta fuseseră și ei tot așa de zburdalnici și continuau să manifeste 
faţă de tinărul zvăpăiat — cum îl numeau ei — o nemărginită afecţiune. 

Se întîmpla însă uneori să-i necăjească serios. Totuşi nimeni 
nu îndrăznea să spună un cuvint, căci tinărul englez trecea drept un 
model de cultură și de inteligenţă. Străinul obișnuia să frecventeze 
seara, în tovărășia nepotului său, birtul «La cerbul de aur» din orășel. 
Deși nepotul era încă foarte tînăr, se purta ca un om în virstă, adică 
se instala în faţa paharului, își punea o pereche de ochelari imenși și 
scotea din buzunar o pipă strașnică, pe care o aprindea, pufăind mai 
mult fum decit toţi ceilalți. Cind se discutau veștile din gazetă, cînd se 
vorbea despre război și despre pace, și doctorul își exprima o părere, iar 
primarul alta, uimindu-i pe ceilalţi cu înaltele lor cunoștințe politice, 
se întimpla că din senin, nepotul se declara complet de altă părere. 

Atunci lovea în masă cu mîna veșnic înmănușată și dădea limpede 
a înţelege primarului și doctorului că habar n-au de această chesti- 
une, că el are cu totul alte informaţii, vederi mult mai adînci; apoi își 
exprima într-o germană curioasă, stricată, propriile sale opinii care, 
spre marele necaz al primarului, erau primite toate cu admiraţie de cei 
din jur; căci, bineînţeles, în calitatea lui de englez, trebuia să cunoască 
situaţia mai bine decit ei. 

Dacă, plini de o mînie pe care se căzneau cu grijă s-o ascundă, 
primarul și doctorul se instalau după aceea în fața unei table de șah, 
nepotul se apropia de ei, privea cu ochelarii lui imenși peste umerii 
primarului, își manifesta dezaprobarea faţă de cutare sau de cutare 
mutare și îi explica doctorului în ce chip ar fi trebuit să procedeze, în 
timp ce cei doi domni fierbeau de furie în sinea lor. Dacă primarul îl 
invita apoi, supărat, la o partidă, doritor să-l facă mat — căci se considera 
cu toată convingerea drept un al doilea Filidor — străinul cel bătrîn se 
grăbea să-i sțringă nepotului cravata mai tare în jurul gitului, după 
care el devenea amabil, manierat și îl făcea mat pe primar. 

În Griinwiesel se jucau cărţi aproape în fiecare seară — partida 
la o jumătate de creițar — dar nepotul găsea că asta e o sumă derizorie, 
arunca cu talerii și cu galbenii, afirma că nimeni nu știe să joace ca el 
și nu-i împăca în cele din urmă pe domnii jigniţi decît pierzind sume 
fantastice. de altfel, ei nu-și făceau nici un fel de scrupule să cîștige 
bani mulţi de la el, căci „E englez, asta înseamnă că e dintr-o familie 
bogată, spuneau ei și virau galbenii în buzunar. 

În felul acesta, nepotul străinului ajunse în scurt 
timp să se bucure de o mare autoritate în oraș și în întreaga 
provincie. Nimeni nu-și amintea să fi văzut vreodată un 
tinăr de acest gen în Griinwiesel; era cea mai stranie apari- 
ție cu putinţă. Nimeni n-ar fi putut spune că nepotul luase 
vreodată și alte lecţii în afară de cele de dans. În materie 
de latină și greacă era, cum s-ar spune, tămiîie. Odată, cu 
prilejul unui joc de societate în casa primarului, cînd îi 
veni rindul să scrie și el ceva, se descoperi că nu știa nici 
măcar să se iscălească. Cît despre geografie, i se întîmpla 
să spună cele mai uluitoare bazaconii (îi era totuna dacă 
muta un oraș german în Franţa sau unul danez în Polonia). 

Nu citise, nu învățase nimic și pastorul clătina din cap cu gravitate 
cînd se gindea la ignoranţa grosolană a tiînărului. Totuși lumea era 
încîntată de tot ce făcea, de tot ce spunea, căci ţinea cu nerușinare să 
aibă totdeauna dreptate și-și termina frazele spunind: 

— Eu știu mai bine decit voi! 

Sosi iarna și faima nepotului crescu. În absenţa lui, orice 
întrunire devenea plicticoasă. Cînd un om serios spunea ceva, cei din 
jur începeau să caște; dar era de ajuns ca nepotul să rostească în ger- 
mana lui stricată cea mai mare timpenie, ca toată lumea să fie numai 
urechi. Se descoperi acum că acest excelent tînăr era și poet, astfel încît 
rareori trecea o seară fără ca el să nu scoată vreo hirtie din buzunar și 
să citească niște sonete. Unii susțineau, e drept, că versurile sale sînt 
proaste, iar alții că pe unele din ele le-ar mai fi citit undeva. Dar nepotul 
nu-și pierdea cumpătul și continua să citească, subliniind frumuseţea 
versurilor sale și culegînd de fiecare dată ropote de aplauze. 

Adevăratul său triumf îl constituiau însă balurile din 
Griinwiesel. Nimeni nu dansa atit de neobosit și cu atita repeziciune, 
nimeni nu făcea salturi atât de îndrăzneţe și de elegante ca el. La aceasta 
se adăuga și faptul că unchiul său îl îmbrăca totdeauna admirabil și 
după ultima modă și — cu toate că hainele nu-i veneau chiar ca turnate 
pe trup — lumea găsea arată foarte bine. Domnii, ce-i drept, erau oare- 
cum jieniţi de obiceiurile noi pe care le inaugurase el la dans. Tradiţia 
era ca primarul în persoană să deschidă balul și tinerii cei mai distinși 
aveau dreptul să-și rezerve celelalte dansuri. De 
cînd însă apăruse străinul, totul se schimbase. Fără 
multă discuţie, lua de mînă pe doamna cea mai 
apropiată, se instala cu ea la un loc de frunte, făcea 
ce poftea și era domn, stăpin și rege al balului. Cum 
însă cucoanele găseau aceste maniere excelente și 
agreabile, domnii nu puteau obiecta nimic. 

Balurile acestea păreau să-i producă 
unchiului său cea mai mare satisfacție. Ţinea tot 
timpul ochii aţintiţi asupra tinărului, zimbea mereu 
în sine și, cînd toată lumea se îmbulzea în jurul lui 
ca să-l felicite pentru buna-cuviinţă și frumoasele 3 
maniere ale nepotului său, nu-și mai încăpea în 

piele de bucurie, izbucnea în hohote vesele de ris și părea cam într-o 
ureche. Oamenii puneau aceste izbucniri ciudate pe seama afecţiu- 
nii lui faţă de nepot și le găseau firești. Cînd și cind, însă, autoritatea 
lui părintească trebuia să intre în acțiune; căci, din senin, în mijlocul 
unui dans grațios, se întimpla ca nepotul să facă o săritură îndrăzneață 
pină pe estrada rezervată orchestrei, să smulgă contrabasul din mîna 
muzicantului și să înceapă să scirţiie cu el într-un chip înfiorător; sau 
se răsturna dintr-o dată cu capul în jos și dansa în miini, cu picioarele 
întinse în aer. Atunci unchiul îl lua deoparte, îl mustra cu severitate și-i 
stringea și mai tare cravata în jurul gitului, pină redevenea cuviincios. 

Așa se purta nepotul în societate și la baluri. Dar după cum 
se întîmplă cu toate obiceiurile, cele rele se răspindesc mai repede 
decit cele bune și orice modă nouă și curioasă, oricît ar fi ea de ridicolă, 
are o mare putere de contagiune printre cei tineri care n-au avut încă 
ocazie să mediteze asupra lor și nici asupra lumii. Așa s-a întîmplat 
în Griinwiesel cu nepotul și cu obiceiurile lui ciudate. Și anume, cînd 
tinerii din oraș observară că stingăcia, risul lui grosolan, palavrele și 
răspunsurile obraznice pe care le dădea celor mai în virstă stirneau 
aprobare și nu dojană, ba chiar erau considerate foarte spirituale, fie- 
care dintre ei își făcu următoarea socoteală: „Pot să fiu și eu un astfel 
de pierde-vară spiritual, fără nici o bătaie de cap'. Pînă atunci fuseseră 
niște băieţi harnici și iscusiţi. Acum însă începeau să-și pună întreba- 
rea: „La ce bun să înveţi, dacă poţi ajunge mult mai departe fără să ai 
habar de nimic?” Drept urmare, aruncau cît colo cărțile și se apucau 
să hoinărească toată ziulica prin pieţe și pe uliţe. Pînă atunci fuse- 
seră amabili și politicoși faţă de toată lumea, nu vorbeau neîntrebaţi 
și răspundeau de fiecare dată pe un ton cuviincios și modest; acum se 
amestecau printre oamenii maturi, intrau în vorbă, își expuneau păre- 
rile, își permiteau să-i ridă în nas primarului cînd spunea cîte ceva și 
afirmau că ei cunosc chestiunea mult mai bine. 

Pînă atunci, tineretul din Griinwiesel dispreţuia grosolănia și 
vulgaritatea. Acum însă cîntau cu toţii tot felul de cîntece nerușinate, 
pufăiau din niște pipe imense și frecventau cîrciumile cele mai dezgus- 
tătoare; ba își mai cumpărau — deși aveau ochi foarte buni — ochelari cu 
sticle uriașe, pe care-i puneau pe nas, convinși fiind că de acum înainte 
erau ceea ce se cheamă niște oameni făcuţi; căci asta le dădea o mare 

asemănare cu vestitul nepot. La ei acasă, sau cînd se duceau undeva 
în vizită, se tolăneau cu cizmele pe canapea, se legănau cu scaunul 
cînd erau într-o societate aleasă sau își sprijineau obrajii în pumni, 
cu amindouă coatele pe masă, lucruri care li se păreau fermecătoare. 
În zadar le spuneau mamele și prietenii că purtarea lor e prostească și 
necuviincioasă; ei citau numaidecît exemplul strălucit al nepotului. 
În zadar încercau să le explice că acestuia i se putea trece cu vederea 
o anumită grosolănie, justificată prin originea sa engleză; tinerii din 
Grunwiesel susțineau că au același drept ca orice bun englez să fie 
prost-crescuţi într-un chip spiritual. Pe scurt, ţi se rupea inima văzînd 
cum, datorită exemplului prost al nepotului, moravurile și frumoasele 
obiceiuri ale întregului oraș se duceau de rîpă. 

Dar tinerii noștri nu avură răgaz să se bucure prea mult de 
această viață nouă de derbedei, căci întimplarea următoare schimbă 
dintr-o dată toată situaţia. 

Seria petrecerilor de iarnă urma să se încheie cu un mare 
concert executat atit de orchestra orașului, cît și de cîţiva talentaţi 
prieteni ai muzicii din Grinwiesel. Primarul cînta la violon- 
cel, doctorul era un maestru al fagotului, farmacistul — deși 
fără o tehnică deosebită — sufla din flaut, niște domnișoare 
din oraș invățaseră cîteva arii și totul era admirabil pregătit. 
La un moment dat, străinul cel bătrîn își exprimă părerea că, 
deși concertul se anunţa remarcabil, lipsa unui duet se făcea 
evident simțită, căci la orice concert era indispensabil să se 
execute și o bucată muzicală de acest gen. Observaţia produse 
oarecare nedumerire: fiica primarului avea într-adevăr o voce 
de privighetoare, dar unde să găsești un bărbat care să cînte cu 
ea? În cele din urmă hotărîră să recurgă la bătrinul organist, 
care fusese pe vremuri un bas admirabil, cînd străinul declară 
că nu era nevoie, fiindcă nepotul lui cînta foarte bine. Desco- 
perirea acestei noi calități a tînărului îi uimi pe toţi; i se ceru 
să facă o mică probă și, abstracţie făcînd de cîteva apucături 
ciudate, justificate prin originea lui englezească, nepotul cîntă 
ca un înger. Trecură în grabă la exersarea duetului și, în cele din urmă, 
veni și seara în care urechile locuitorilor din Griinwiesel aveau să fie 
desfătate de muzica executată la concert. 

Din nenorocire, străinul cel bătrin se îmbolnăvi și nu putu 
să asiste la triumful nepotului său. Avu însă grijă să-i dea primarului 
— care-l vizită cu puţin înainte de începerea concertului — cîteva indi- 
caţii cu privire la tinărul englez. 

— E un băiat tare de treabă, spuse el, numai că uneori îi vin 
niște toane sucite și poate să facă cine știe ce prostii; îmi pare tare rău 
că nu pot veni și eu la concert, fiindcă mie îmi știe de frică și știe el 
de ce! Mă grăbesc să spun, spre cinstea lui, că nu o face din rea-voinţă, 
ci poate mai curînd dintr-un impuls fizic, explicabil prin întreaga lui 
constituţie. Și atunci, vă rog, domnule primar, dacă îl apucă cumva 
cine ştie ce nebunie, dacă se repede la vreun pupitru de note sau ţine 
cu tot dinadinsul să scirțiie la contrabas sau face alte pozne de felul 
ăsta, fiţi bun și daţi-i puţin drumul la cravată; în caz că nu se potolește 
nici așa, puteţi să i-o scoateţi de tot; să vedeţi ce cuminte și politicos 
devine numaidecit. 

Primarul mulțumi bolnavului pentru încrederea ce-i arăta 
și-i făgădui să facă așa cum îl sfătuise, dacă va fi nevoie. 

Sala de concert era ticsită. Tot orașul, ba chiar și cei din împre- 
jurimi, erau de faţă. Vinători, pastori, funcționari, fermieri și alţii de 
departe, cale de trei ceasuri de drum, se grăbiseră să participe, însoţiţi 
de numeroasele lor familii, doritori să se împărtășească, alături de cei 
din Griinwiesel, din această desfătare. Orchestra orașului se prezentă 
excelent; după aceea urmă bucata executată la violoncel de 
primar, acompaniat la flaut de farmacist. Organistul cîntă 
apoi O arie de bas, primită cu aplauze unanime, iar doctorul 
își arătă măiestria la fagot, stirnind și el entuziasmul 
tuturor. 

Prima parte a concertului se încheie și fiecare 
aștepta cu încordare partea a doua, în care tînărul străin 
trebuia să cînte duetul împreună cu fiica primarului. Nepotul, 
care purta un costum impecabil, atrăsese încă de la început 
atenţia întregii asistenţe asupra lui. Se instală, fără multă 
vorbă, în confortabilul fotoliu destinat unei contese din veci- 
nătate, își întinse fără jenă picioarele, duse la ochi un binoclu 
imens de care se folosea în afară de ochelarii lui uriași, ca să măsoare 

toată lumea din cap pînă în picioare, și începu să se joace cu un zăvod 
mare, pe care îl adusese în sală, deși acest lucru era strict interzis. 
Contesa, pentru care fusese pregătit fotoliul, sosi și ea, dar nepotul 
nu arătă nici cea mai mică intenţie de a-i ceda locul; dimpotrivă, se 
instală și mai comod și nimeni nu îndrăzni să-i facă vreo observaţie. 
Distinsa doamnă fu nevoită să se așeze, foarte supărată, pe un scaun 
de paie dintre cele mai ordinare, alături de celelalte cucoane din oraș. 





În timp ce primarul și apoi organistul își arătau măiestria, și 
după aceea, în timp ce doctorul improviza la fagot, ascultat de public 
cu răsuflarea tăiată, nepotul poruncea ciinelui să-i aducă batista sau 
flecărea cu glas tare cu vecinii săi, în așa fel încît cei ce nu-l cunoșteau 
erau uluiţi de purtarea lui curioasă. 

Nu-i de mirare deci că toată asistenţa ardea de nerăbdare să 
vadă cum avea să decurgă duetul său. 

Partea a doua începu cu o bucată scurtă, executată de orches- 
tră, apoi primarul se apropie împreună cu fiica sa de tinăr, îi întinse 
niște note și-i spuse: 

— Musiu! Aţi vrea să cîntaţi acuma duetul? 

Nepotul izbucni în rîs, rîinji cu dinţii afară, sări în sus și se 
îndreptă, urmat de ceilalți doi, spre estradă. Toată lumea aștepta cu 
răsuflarea tăiată. Organistul bătu tactul și-i făcu semn nepotului să 
înceapă. Acesta se uită la note prin ochelarii săi uriași și scoase cîteva 
sunete oribile, jalnice. Organistul îi strigă: 

— Două tonuri mai jos, scumpul meu, ia-l pe do, te rog, ia-l 
pe do! 

Dar în loc să-l ia pe do, nepotul își scoase o gheată și i-o aruncă 
organistului în cap cu atita putere, încît pudra din peruca bietului 
om începu să se spulbere în jur. Atunci primarul își spuse: „Aha! Iar 
l-au apucat pandaliile!” Sări apoi în sus, îl luă de gât și-i desfăcu puţin 

cravata. Dar se păru că asta strică și mai mult lucrurile. Tînărul încetă 
să mai vorbească germana, începu să bolborosească niște cuvinte ciu- 
date, pe care nimeni nu le înţelegea, și să facă salturi mari. Disperat de 
acest incident neplăcut, primarul se gîndi cu groază că tinărului i se 
întimplase cu siguranţă ceva cu totul deosebit, și se hotări să-i desfacă 
de tot cravata. Dar abia își realizase intenţia, că rămase încremenit 
de spaimă: pielea de pe gâtul nepotului nu era de om și nu avea nici 
culoarea obişnuită, ci era o blană de un cafeniu închis. În aceeaşi clipă, 
acesta începu să facă salturi din ce în ce mai mari și mai ciudate, își 
înfipse miinile înmănușate în păr și, după ce-și scoase mănușile, se 
porni să-l smulgă și... Dumnezeule! părul acesta frumos era o perucă, 
pe care i-o zvirli primarului în faţă, iar capul lui rămase descoperit, 
acoperit de aceeași blană cafenie. 

Tinărul se năpusti peste mese și peste bănci, trînti la pămînt 
pupitrele pentru note, sfărimă viorile și clarinetele și părea complet 
înnebunit. 

— Prindeţi-l, prindeţi-l, striga primarul scos din fire, și-a ieșit 
din minţi, prindeţi-l! 

Dar asta nu era lucru ușor, căci smintitul, care îşi scosese 
mănușile, acum sărea cu ghearele la oameni, zgiriindu-le fețele în mod 
jalnic. În cele din urmă, un vînător îndrăzneţ izbuti să pună mîna pe 
el și să-i imobilizeze braţele lungi, în așa fel încît nu mai putea decit 
să dea din picioare, să ridă și să răcnească cu o voce răgușită. Lumea se 
strinsese în jur, cu ochii aţintiți asupra ciudatului tînăr care acum nu 
mai semăna deloc a om. Dar un domn învăţat din împrejurimi, propri- 
etar al unui mic muzeu de istorie naturală și al unui mare număr de 
animale împăiate, se apropie, îl privi cu atenţie și strigă plin de uimire: 

— Dumnezeule mare, dar bine, doamnelor și domnilor, cum 
aduceţi dumneavoastră un astfel de animal în societate? Asta e o mai- 
muţă Homo-Troglodytes Linnaei. Sint dispus să dau imediat șase taleri 
pe el, dacă mi-l cedaţi, și să-l împăiez pentru muzeul meu! 

Cine poate descrie uimirea cetăţenilor din Griinwiesel, cind 
auziră aceste cuvinte? 

— Cum? O maimuţă, un urangutan în mijlocul nostru? Tînă- 
rul străin nu e decît o maimuţă ordinară? strigau ei, privindu-se unul 
pe altul, complet năuciţi de uimire. 

Nimănui nu-i venea să-și creadă urechilor, bărbaţii începură 
să examineze animalul îndeaproape, dar situaţia rămînea neschimbată: 
era o maimuţă și nimic mai mult. 

— Dar cum e posibil așa ceva? strigă soţia primarului. A citit 
de atitea ori versuri la mine în casă, a mincat ca toți oamenii la mine 
la masă! 

— Cum!? se înfurie soția doctorului. Cum așa!? A fost de ati- 
tea ori invitat la mine la cafea, a discutat chestiuni savante cu soţul 
meu, a fumat! 

— E imposibil! strigau bărbaţii. A jucat popice cu noi, sus, la 
berăria dintre stinci, și a discutat politică întocmai ca oricare dintre noi! 

— Și cum se poate? se văicăreau cu toţii. A dansat la toate 
balurile! O maimuţă? Cum se poate să fie o maimuţă? E o minune, e 
O vrajă! 

— Desigur, e 0 vrajă, e ceva drăcesc, mai spuse și primarul, 
scoțind la iveală cravata nepotului sau mai bine-zis a maimuţei. Pri- 
viți, în cravată se găsește taina care-l făcea simpatic în ochii noștri. E O 
fișie elastică de pergament cu tot felul de semne curioase pe ea. Mi se 
pare chiar că e scrisă în limba latină; nu poate nimeni s-o descifreze? 

Pastorul, care era un om învăţat și care pierduse multe par- 
tide de șah jucînd cu nepotul, se apropie, examină pergamentul și spuse: 

— Da de unde! Numai literele sînt latine și iată ce înseamnă: 

Maimuţa asta e poznașă, 
De mușcă-n măr e buclucașă. 


— Da, da, continuă el, e o înşe- 
lătorie infernală, un fel de vrajă, care se 
cuvine pedepsită în mod exemplar. 

Primarul era de aceeași părere; 
prin urmare se îndreptă numaidecit spre 
casa străinului, care era, desigur, un vrăjitor, în timp ce șase soldaţi 
purtau maimuța; era hotărit să-i ia pe loc un interogatoriu. 

Ajunseră în fața casei pustii, înconjurați de o mulţime imensă, 
căci toată lumea voia să vadă ce o să se întimple mai departe. Bătură 
în ușa casei, sunară, dar în zadar, nimeni nu se arătă. 

Primarul, care nu-și mai putea stăpini minia, porunci să se 
spargă ușa și pătrunse în camerele străinului. Aici însă nu mai găsi 
decît cîteva vechituri. Străinul dispăruse. Pe masa lui de lucru se afla o 
scrisoare mare, sigilată, adresată primarului, care se grăbi s-o deschidă. 
Iată conţinutul acesteia: 

Scumpi concetăţeni din Grinwiesel, 

Cînd veţi citi aceste rinduri, nu voi mai fi printre voi și veţi fi 
aflat de mult cine e și de unde vine iubitul meu nepot. Aș dori ca gluma 
pe care mi-am permis-o să vă servească de învăţătură; pe viitor, lăsaţi 
în pace un străin care vrea să trăiască după bunul lui plac. În ce mă 

privește, eu mă simţeam mult prea bine singur, ca să mă asociez veş- 
nicelor voastre palavre, obiceiurilor voastre stupide, caraghioslicurilor 
voastre. De aceea am crescut un tînăr urangutan, pe care l-am oferit în 
locul meu afecțiunii voastre. 

Rămineţi cu bine și însușiți-vă, dacă puteţi, această învățătură. 

Cei din Griinwiesel se făcuseră de ris în faţa întregii ţări. Sin- 
gura lor mingiiere era că fuseseră puși în fața unor situaţii supranaturale. 

Dar cel mai mult se rușinau tinerii din oraș, care imitaseră 
obiceiurile urîte și năravurile maimuţei. Din clipa aceea nu-și mai spriji- 
niră niciodată coatele pe masă, nu se mai legănară cu scaunele, încetară 
să vorbească neîntrebaţi, lepădară ochelarii și redeveniră amabili și 
cuviincioși; iar dacă după aceea reapăreau la cîte unul obiceiuri urite 
sau caraghioase, cei din Griinwiesel se grăbeau să spună: 

— E o maimuţă! 

Dar maimuța adevărată, maimuța care jucase vreme atit 
de îndelungată rolul unui tînăr cuconaș, a fost predată proprietaru- 
lui muzeului de istorie naturală. Acesta o lasă să umble prin curte, o 
hrănește și o arată străinilor ca pe o curiozitate. La el a rămas pînă în 
ziua de azi. 








—— je ———— 


Cînd robul sfîrși, în sală izbucniră risete și tinerii riseră și ei. 

— Între aceşti oameni trebuie să fie unii foarte ciudaţi, zise 
unul din ei. Într-adevăr, mă simt mai bine la șeicul-muftiu din Alexan- 
dria decit cu preotul, primarul și nevestele neghioabe din Griinwiesel! 

— Ai vorbit drept, de bună seamă, încuviinţă tinărul negustor. 
N-aș vrea să stau pentru nimic în lume în străinătate. Pentru un turc 
sau un persan trebuie să fie îngrozitor să trăiască acolo. 

— Asta o s-o auziţi îndată, făgădui bătrinul. După cîte mi-a 
spus supraveghetorul robilor, tînărul acela frumos ne va povesti O 
grămadă de lucruri din Franţa, căci a fost acolo multă vreme, deși e 
musulman din naștere. 

— Care, acela din ultimul rînd? Într-adevăr, e păcat că şei- 
cul îi dă drumul! E cel mai frumos rob din toată ţara. Priviţi ce chip 
îndrăzneţ, ce ochi și ce trup frumos are! Ar putea să-l folosească la 

Munci ușoare, să gonească muștele sau să poarte narghileaua. E o plă- 
cere să ai o asemenea îndeletnicire și, fără îndoială, un astfel de rob e 
podoaba unei case. Îl are numai de trei zile și vrea să-i dea drumul? E 
o prostie, mare păcat! 

— Nu-l judecaţi pe acela care e mai înţelept decît tot Eghipe- 
tul! vorbi moşul cu tîlc. Nu v-am spus mai înainte? Îi dă drumul fiindcă 
nădăjduiește să ciștige prin aceasta binecuvintarea lui Alah. Ziceţi că 
e frumos și voinic; într-adevăr așa e. Fiul șeicului — fie ca Profetul să-l 
aducă înapoi în casa părintească — fiul șeicului era și el un băiat frumos 
și trebuie să fie acum mare și voinic. Vreţi să-și precupeţească aurul 
și să dea drumul unui rob schilod, nădăjduind că-și va recăpăta astfel 
fiul? Cine vrea să facă ceva în viaţă s-o facă bine, sau deloc! 

— Priviţi! Ochii șeicului sint aţintiţi asupra acestui rob. Am 
băgat de seamă lucrul acesta, urmărindu-l toată seara. În timpul poves- 
tirii, privirea lui se îndrepta mereu spre tînăr și se oprea pe chipul lui 
mindru. Desigur că-i pare rău să-i dea totuși drumul. 

— Nu gîndi astfel despre el! Crezi că-i pasă de o mie de gal- 
beni, cînd adună în fiecare zi de trei ori pe atît? zise bătrinul. Dar dacă 
privirea lui se oprește cu durere asupra tînărului, de bună seamă că se 
gindește la fiul său, care tînjește între străini, şi se întreabă dacă nu 
s-o afla și acolo vreun om milostiv care să-l răscumpetre și să-l trimită 
îndărăt la taică-său. 

— Se poate să ai dreptate, răspunse tinărul negustor, și mi-e 
rușine că nutresc întotdeauna gînduri rele și josnice despre oameni, 
în loc — cum ar fi mai bine — să am ca dumneata, ginduri frumoase. Și 
totuși oamenii sînt îndeobște răi; nu ești de aceeași părere și dum- 
neata, moșule? 

— Tocmai pentru că nu sint de părerea asta, prefer să nutresc 
ginduri bune despre oameni, răspunse bătrinul. A fost o vreme cind 
am simţit și eu ca voi. Trăiam de pe o zi pe alta, auzeam tot felul de 
lucruri rele despre oameni, am suferit eu însumi multe neajunsuri de 
pe urma lor și așa am început să gindesc că toţi oamenii sint răi. Dar 
deodată mi-a venit în minte că Alah, care, pe cît de înţelept, pe atît e 
de drept, n-ar putea îngădui ca asemenea făpturi ticăloase să vieţu- 
iască pe acest frumos pămînt. Am cugetat la tot ce-am văzut, la tot 
ce-am pătimit, și iată că, pînă atunci, trecusem pe răboj numai faptele 

rele, dar pe cele bune le uitasem. Nu băgasem de seamă cînd vreunul 
săvirșea o faptă milostivă, mi se părea firesc că familii întregi duc o 
viaţă plină de virtute și sînt totdeauna de partea dreptăţii; dar cum 
auzeam de răutăţi, de cruzimi, mi le întipăream numaideciît în minte. 
Acum m-am schimbat; am început să privesc în jur cu alţi ochi. Eram 
bucuros cînd vedeam că bunătatea nu înflorește chiar atât de rar cum 
crezusem la început. Nu mă mai opream cu atîta atenţie la faptele 
mele sau, în tot cazul, nu le mai găseam atît de grozave, în felul acesta 
am învăţat să iubesc oamenii, am învăţat să gîndesc despre ei numai 
lucruri bune, și de atunci, mulţi ani de-a rindul, m-am înșelat mai rar 
cînd vorbeam pe cineva de bine sau cînd spuneam despre cineva că e 
Zgircit, sau josnic, sau nelegiuit. 

La aceste cuvinte bătrinul fu întrerupt de supraveghetorul 
TObilor, care se apropie de el și-i spuse: 

— Stăpînul meu, șeicul din Alexandria, Ali Banu, a văzut cu 
plăcere că te afli în casa lui și te poftește să te apropii și să te așezi 
lîngă el. 

Nu mică a fost mirarea tinerilor, văzînd cîtă cinste i se făcea 
bătrinului, pe care-l socotiseră un cerșetor; și cînd acesta se îndepărtă 
ca să se așeze lingă șeic, îl opriră pe supraveghetorul robilor, iar gră- 
măticul îl întrebă: 

— Pe barba Profetului, te rog din suflet, spune-ne: cine este 
acest bătrîn cu care am vorbit și căruia șeicul îi dă atita cinstire? 

— Cum? strigă supraveghetorul robilor și, de mirare, își împre- 
ună mîinile. Nu-l cunoaşteţi pe acest om? 

— Nu, nu știm cine este. 

— Dar v-am zărit stînd de vorbă cu el de cîteva ori pe uliţă, și 
stăpinul meu, șeicul, văzindu-vă împreună, a spus nu de mult: „Acești 
tineri par a fi de treabă, dacă omul acesta îi socotește vrednici să-i 
asculte vorbele”. 

— Dar spune odată: cine e? strigă tinărul negustor plin de 
nerăbdare. 

— Fugiţi de-aici! Vreţi să vă bateţi joc de mine, răspunse 
supraveghetorul robilor. În sala asta nu intră nimeni fără să fi fost 
poftit anume. Bătrînul i-a trimis azi vorbă șeicului că, dacă îngăduie, 

va aduce cu sine cîţiva tineri, și Ali Banu i-a răspuns că ușile casei sale 
îi sint deschise. 

— Nu ne mai chinui atit! Pe viaţa mea, nu știu cine-i acest 
om. L-am cunoscut din întîmplare și am intrat în vorbă cu el. 

— Ei bine, atunci puteţi să vă socotiți fericiţi, căci aţi vorbit 
cu un om învăţat și vestit, și toţi cei de faţă vă cinstesc și vă preţuiesc 
pentru aceasta. Nu e nimeni altul decît Mustafa, prea-înţeleptul derviș. 

— Mustafa! Prea-înţeleptul Mustafa care l-a crescut pe fiul 
șeicului, care a scris atitea cărți pline de înţelepciune, care a călătorit 
prin toate ţările lumii? Cu Mustafa am vorbit și ne-am purtat cu el ca 
și cum ar fi fost de seama noastră, fără nici un fel de cinstire! 

Tinerii mai vorbiră o vreme despre basme și despre bătriîn, 
dervișul Mustafa. Se simțeau foarte mîndri că un bătrin atît de vestit 
îi găsise vrednici să le acorde atenţia lui, și că deseori vorbise, ba chiar 
se ciorovăise cu ei. 

Deodată supraveghetorul robilor veni la ei și le spuse că șeicul 
doreşte să le vorbească. Tinerilor le bătea inima. Nu vorbiseră nicio- 
dată cu un om atît de însemnat, nici între patru ochi, necum de faţă 
cu atîta lume. Dar se stăpiniră, ca să nu se facă de ris, și îl urmară pe 
supraveghetor la şeic. 

Ali Banu ședea pe o pernă frumoasă și bea sorbet. Bătrinul 
ședea la dreapta lui. Veșmintul său ponosit atingea pernele minunate, 
papucii lui sărăcăcioși călcau pe covorul persan scump, capul său fru- 
Mos, ochii săi plini de demnitate și de înţelepciune arătau că era vrednic 
să șadă lîngă un om ca șeicul. 

Șeicul era foarte îngindurat și bătrînul parcă-l mîngi.ia și-l 
îimbărbăta. Tinerii își ziceau că pesemne bătrinul îl sfătuise cu șiretenie 
pe șeic să-i cheme și să stea de vorbă cu ei, ca să mai abată gindurile 
cernitului părinte. 

— Fiţi bineveniţi, tinerilor, rosti șeicul către ei. Fiţi bineveniţi 
în casa lui Ali Banu. Bătrinul meu prieten a cîștigat mulțumirea mea 
aducindu-vă aici; totuși sînt cam supărat pe el că nu v-a adus în fața 
mea mai curînd. Care dintre voi este tînărul grămătic? 

— Eu, stăpine, la porunca ta! răspunse tînărul grămătic făcînd 
o plecăciune adincă, cu braţele încrucișate pe piept. 

— Deci îţi place să asculți povești și citești cu drag cărți cu 
stihuri frumoase și cu zicători? 

Tînărul se tulbură și răspunse: 

— O, stăpine, fără îndoială, în ceea ce mă privește, nu cunosc 
o îndeletnicire mai plăcută decît să-mi petrec ziua în acest fel. Îmbo- 
gățește mintea și îmi alungă plictiseala. Dar fiecare cu gustul său; de 
aceea, sigur că nu dojenesc pe nimeni care nu... 

— Bine, bine, îl întrerupse șeicul zimbind, și făcu semn celui 
de-al doilea. Tu cine ești? îl întrebă el. 

— Stăpîne, eu sînt ajutor la un vraci, dar am tămăduit și sin- 
gur cîțiva bolnavi. 

— Adevărat, răspunse șeicul, ești un om căruia îi place să 
trăiască bine. Vrei să te ospătezi din cînd în cînd cu prietenii tăi și să 
petreci, nu? Am ghicit? 

Tînărul se rușină. Își dădu seama că fusese pîrît, că bătrînul 
vorbise și despre el. Dar își luă inima în dinţi și răspunse: 

— O, da, stăpine! Socotesc că una din plăcerile vieţii este să 
petreci din cînd în cînd, înconjurat de prieteni adevăraţi. Punga mea 
nu-mi îngăduie să-mi ospătez prietenii cu altceva decit cu pepeni verzi 
sau cu alte bucate ieftine, dar și așa sîntem veseli. Și e lesne de închi- 
puit că am fi și mai veseli dacă aș avea mai mulţi bani. 

Șeicului îi plăcu acest răspuns inimos la care nu-și putu 
stăpini un zîmbet. 

— Care este tînărul neguţător? întrebă el mai departe. 

Tînărul neguţător se plecă în faţa șeicului cu bună-cuviinţă, 
căci era un om cu creştere aleasă; iar șeicul zise: 

— Dar tu? Îţi plac cîntările şi danţul? Îi asculţi cu plăcere 
pe cintăreţii destoinici și privești cu bucurie cînd dănţuitorii își arată 
iscusinţa? 

Tînărul neguţător răspunse: 

— Văd bine, stăpîne, că acest bătrin a dat în vileag toate nero- 
ziile noastre spre a te înveseli. Dacă a izbutit să te înveselească, sînt 
bucuros că ţi-am fost de folos. Cât despre cîntări și danţuri, ţin să măr- 
turisesc că nu-i altceva care să-mi bucure mai mult inima. Dar să nu 
crezi, O, stăpîne, că ţi-am luat-o în nume de rău dacă Înălțimea ta nu... 

— Destul, nu vorbi mai departe! strigă șeicul, zîimbind și apă- 
rindu-se cu mina. Fiecare după felul lui, vrei să zici, nu? Dar mai e acolo 
cineva... O fi cumva acela care ar dori atît de mult să călătorească? Tu 
cine ești, tinere? 

— Sînt pictor, stăpîne, răspunse tinărul. Pictez priveliști pe 
pereţi și pe pinze. Dorinţa mea e într-adevăr să călătoresc prin ţări 
străine, căci acolo se văd fel și fel de ţinuturi care pot fi zugrăvite, și 
ceea ce zugrăvești după cele văzute e de obicei mai izbutit decît ceea 
ce lucrezi din închipuire. 

Șeicul se uită la chipeșii tineri și privirea lui se mohori. 

— Am avut și eu odată un fiu iubit, spuse el. Ar trebui acum să 
fie și el de virsta voastră. l-aţi fi putut fi tovarăși și însoțitori, și fiecare 
din dorinţele voastre s-ar fi îndeplinit de la sine. Cu unul ar fi citit, cu 
altul ar fi ascultat cîntări, cu altul și-ar fi adunat prietenii adevăraţi și 
ar fi petrecut cu voie bună, iar cu pictorul l-aș fi lăsat să călătorească 
prin țări frumoase și aș fi fost sigur că s-ar fi întors întotdeauna la mine. 
Dar Alah n-a vrut așa, și eu mă supun voinţei sale fără să crîcnesc. Îmi 
stă totuși în putere să vă îndeplinesc dorinţele și să plecaţi cu inima 
bucuroasă din casa lui Ali Banu. Tu, învățatul meu prieten, urmă el, 
întorcîndu-se spre grămătic, vei locui de acum încolo în casa mea și 
te vei îngriji de cărțile mele. Mai poţi cumpăra ce vrei și ce crezi că e 
vrednic de citit, și singura ta treabă va fi să-mi povestești și mie cînd 
ai citit ceva foarte frumos. Tu, fiindcă îţi place o masă bună cu prieteni, 
vei fi supraveghetorul ospăţurilor mele. E adevărat că trăiesc singura- 
tic și fără bucurii, dar este de datoria mea, în slujba pe care o am, să 
chem din cînd în cînd în casa mea oaspeţi numeroși. Vei avea grijă de 
toate în locul meu și vei putea chema pe oricare dintre prietenii tăi... 

Se înţelege că le vei da ceva mai bun decît pepeni! Pe tînărul negustor 
nu-l pot lua de la treburile sale; dar dănţuitorii, cîntăreţii și muzicanţii 
mei, tinere prietene, te vor desfăta în fiecare seară cât ai să vrei. Îţi vor 
cînta și dănţui după pofta inimii. lar tu, spuse pictorului, vei vedea ţări 
străine — și-ţi vei ascuţi privirea cîștigind cunoștințe noi. Vistiernicul 
meu îţi va da pentru cea dintii călătorie, pe care o vei putea începe chiar 
miine, o mie de galbeni, doi cai și un rob. Du-te încotro te trage inima 
și dacă vezi o priveliște frumoasă, așterne-o pe piînză pentru mine. 

Tinerii rămaseră înlemniți de uimire, muţi de bucurie și de 
recunoștință. Voiră să sărute podeaua de sub picioarele mărinimosului 
șeic, dar el nu le îngădui. 

— Dacă vreţi să mulțumiți cuiva, spuse el, mulțumiţi-i acestui 
înțelept care mi-a vorbit despre voi. El mi-a făcut și mie plăcerea de a 
cunoaște patru tineri ca voi. 

Dervișul Mustafa nu voi însă să primească mulțumirile 
tinerilor. 

— lată, zise el, de ce nu trebuie niciodată să judecaţi pripit. 
V-am spus oare mai multe decît e adevărul despre acest om de suflet? 

— Să mai ascultăm pe unul dintre robii cărora li se va da 
drumul, îl întrerupse Ali Banu, iar tinerii se duseră la locurile lor. 

În clipa aceea se ridică robul cel tînăr, care atrăsese lua- 
rea-aminte prin trupul lui zvelt, prin frumuseţea sa și prin privirea-i 
îndrăzneață. Se plecă în faţa șeicului și, cu un glas plăcut, începu să 
vorbească. 

O, stăpîne! Oamenii care au vorbit înaintea mea au spus 
multe povești minunate, pe care le-au auzit în ţări străine. Cu rușine 
trebuie să mărturisesc că eu nu cunosc nici o povestire vrednică de a 
fi auzită de tine. Dar dacă n-ai să te plictisești, am să povestesc soarta 
minunată a unuia dintre prietenii mei. 

Pe vasul acela de pirați algerieni, de care m-a scăpat mîna 
ta milostivă, se afla un tînăr de virsta mea, care nu mi se părea născut 
pentru veșmiîntul de rob pe care-l purta. Ceilalţi nefericiţi de pe vas erau 
fie oameni neciopliţi și cruzi, cu care n-aș fi vrut să trăiesc laolaltă, fie 
oameni a căror limbă n-o cunoșteam. De aceea, cînd aveam un ceas 
de răgaz, mă așezam cu drag lîngă tinărul acela. Se numea Almansor 
și, după felul său de a vorbi, era egiptean. Stăteam de vorbă cu plăcere 
și astfel am ajuns într-o zi să ne spunem unul altuia povestea vieţii 
noastre. Aceea a prietenului meu era mult mai ciudată decît a mea. 

Tatăl lui Almansor era un om de vază într-un oraș egiptean, 
al cărui nume nu mi l-a destăinuit. Îşi petrecuse zilele copilăriei în 
veselie și bucurii, înconjurat de toată strălucirea și bunătățile pămîn- 
tești. Totuși nu era răsfăţat, iar mintea îi fusese luminată de timpuriu, 
căci tatăl lui era înţelept și voia să facă din el un om întreg. În afară 
de aceasta, avea un dascăl, un învăţat binecunoscut, care îl ajuta să-și 
însușească tot ce trebuie să știe un tînăr. Almansor avea cam zece ani, 
cînd franţuzii au venit peste mare și s-au războit cu neamul lui. 

Se vede însă că tatăl băiatului nu le-a fost franțuzilor pe plac. 
Într-o bună zi, cînd se gătea să meargă la rugăciunea de dimineaţă, ei 
veniră și-i cerură întîi pe soţia lui drept zălog pentru bunele sale gîn- 
duri față de franţuzi, iar cînd acesta nu vru s-o dea, îl luară cu sila pe 
fiul său și-l duseră în tabăra lor. 

În timp ce tînărul rob povestea aceste lucruri, șeicul își aco- 
peri faţa și în sală se auziră murmure de supărare. 

— Cum, strigară prietenii șeicului, cum poate acest tînăr să 
fie atît de nesocotit şi, printr-o astfel de povestire, să deschidă iarăși 
rănile lui Ali Banu, în loc să le vindece? Cum poate el să-i înnoiască 
durerea în loc s-o stingă? 

Chiar și supraveghetorul robilor era mînios pe nerușinatul 
tînăr și-i porunci să tacă. 

Tinărul rob fu foarte mirat de toate acestea și-l întrebă pe 
șeic dacă în povestirea lui era ceva care nu i-a fost pe plac. 

La aceste cuvinte, șeicul se ridică și spuse: 

— Liniștiţi-vă, prieteni! Cum poate acest tînăr să știe ceva de 
jalnica-mi soartă, cînd se află abia de trei zile sub acoperişul meu? În 
toate grozăviile pe care le-au săvirșit acești franţuzi, nu poate fi oare 
O soartă asemănătoare cu a mea? Nu s-ar putea oare ca însuși acel 
Almansor... Dar povestește mai departe, tinărul meu prieten! 

Tînărul rob făcu o plecăciune și urmă: 








———— je a 


— Așadar, tînărul Almansor fu luat în tabăra franțuzilor. Acolo 
O duse destul de bine, căci unul dintre mai-marii franțuzilor îl chemă 
în cortul său, iar răspunsurile băiatului, tălmăcite în limba lui, îi plă- 
cură; după aceea avu grijă să nu-i lipsească mincarea și îmbrăcămintea. 
Dar dorul după tatăl și mama sa îl făceau pe băiat foarte nefericit. 
Plinse multe zile de-a rîndul, dar lacrimile sale nu-i înduioșară pe fran- 
țuzi. Într-o bună zi aceştia ridicară tabăra şi Almansor crezu în sfirşit 
că o să se poată întoarce la ai lui, dar nu fu aşa. Oștirea începu să îna- 
inteze, dădea lupte cu mamelucii , și în tot acest timp, tînărul Almansor 





[1] Membrii unei clase militare, compusă inițial din sclavi, care, în 1250, 
au preluat controlul sultanatului egiptean, domnind pînă în 1517. Au 
rămas puternici pină în 1811, cînd au fost masacrați sau dispersaţi de către 
Mehemet Ali. 

fu tîriît după ei. Ori de cîte ori se ruga de căpeteniile mai mari sau mai 
mici ale franțuzilor să fie lăsat să se întoarcă acasă, i se spunea că nu 
se poate, că e zălog al credinţei tatălui său. Astfel merse din loc în loc 
zile îndelungate. 

Deodată, între ostași se iscă o frămîntare ce 
nu scăpă băiatului; se vorbeau să stringă lucrurile, să se 
urce pe vase și să plece înapoi. Almansor era nebun de 
fericire, gindindu-se că acum, cind franțuzii se întorceau 
în ţara lor, au să-i dea drumul. 

O luară cu cai și căruţe îndărăt spre coastă și, în 
cele din urmă, zăriră corăbiile ancorate. Soldaţii începură 
să se urce pe vase dar curînd se lăsă noaptea. În timpul 
acesta, doar o parte din ei izbutiseră să se îmbarce. 

Oricit se strădui Almansor să rămînă treaz, 
nădăjduind în fiece clipă că i se va da drumul, în cele 
din urmă căzu într-un somn adînc. 

Nu încăpea nici o îndoială că franţuzii îi puse- 
seră ceva în apă ca să-l adoarmă, căci se trezi pe lumină, 
într-o încăpere mică, unde fusese adus după ce adormise. 
Sări din așternut, dar cind atinse podeaua, se clătină și 
căzu, căci podeaua sălta în sus și în jos și totul în jurul 
lui părea că se mișcă și se învirtește. Se ridică din nou, 
ţinîndu-se de pereţi ca să poată ieși din încăperea în care 
se afla. În jur răsunau un vuiet și un șuierat ciudat; nu știa dacă visează 
sau dacă e treaz, căci nu auzise niciodată ceva asemănător. În sfirșit 
ajunse la o scăricică şi urcă anevoie treptele. Ce spaimă îl cuprinse! 
De jur împrejur nu văzu altceva decît cerul și marea: se afla pe un vas! 

Atunci începu să plingă deznădăjduit. Voia să fie dus îndă- 
Tăt, voia să se arunce în mare și să pornească înot înapoi, înspre ţara 
lui, dar franţuzii îl ţinură bine și unul dintre mai-marii lor îl chemă la 
el, îi făgădui că, de va fi ascultător, va putea să se înapoieze în ţara lui, 
și-i arătă că nu mai fusese cu putinţă să fie dus de la țărm spre casă; că 
dacă ar fi fost lăsat acolo, pe mal, ar fi pierit în chip jalnic. 

Dar franțuzii nu și-au ţinut cuvîntul, căci vasul a plutit pe 
apă multe zile în șir, iar cînd în cele din urmă a aruncat ancora, nu mai 
erau pe coasta Egiptului, ci în Franţa! 

În timpul lungii călătorii, ba chiar din tabără, Almansor înce- 
puse să înţeleagă și să vorbească limba franţuzilor, ceea ce îi prinse 
foarte bine în această ţară, unde nimeni nu cunoştea limba lui. Fu dus 
înăuntrul țării vreme de mai multe zile, și peste tot lumea se aduna 
să-l vadă, fiindcă însoțitorii săi spuneau că este fiul regelui Egiptului, 
care-l trimisese în Franţa la învăţătură. 

Ostașii vorbeau astfel numai pentru ca lumea să creadă că 
ei au învins Egiptul și că au făcut pace cu această ţară. 

După un drum de mai multe zile pe uscat, ajunseră într-un 
oraș mare, ţinta călătoriei lor. Acolo fu încredinţat unui vraci, care-l luă 
în casa lui și-l sili să-și schimbe toate obiceiurile moștenite. 

Înainte de toate trebui să îmbrace haine franţuzești care, 
fiind foarte strimte și scurte, stinghereau mișcările și nici pe departe 
nu erau atît de frumoase ca cele egiptene. Apoi nu mai avu voie să se 
plece cu braţele încrucișate, ci, dacă voia să-și arate cinstirea faţă de 
cineva, trebuia să-și smulgă de pe cap, cu o mînă, pălăria mare, neagră, 
de pislă, semănînd întru totul cu cele pe care le purtau toți bărbații, 
iar cealaltă mînă trebuia s-o întindă într-o parte și să-și rotească picio- 
rul drept. De asemenea, nu mai avea voie să șadă jos, cu picioarele 
încrucișate, după plăcutul obicei din Orient, ci trebuia să stea pe niște 

scaune înalte, iar picioarele să-i atirne pe podea. La masă avea mari 
neplăceri, căci tot ce voia să ducă la gură trebuia mai întîi înfipt într-o 
furculiță de fier. 

Vraciul era un om aspru și rău la suflet, care-l chinuia 
mereu, căci de cîte ori băiatul uita și spunea unui oaspete: 
„Salamalec/,îl bătea cu băţul, deoarece trebuia să zică: „Votre 
serviteur!' De asemenea, nu mai avea voie să gîndească, să 
vorbească sau să scrie în limba lui, ci, cel mult, să viseze, și 
poate că și-ar fi uitat cu desăvirșire limba, dacă n-ar fi locuit 
în acel oraș un om care i-a fost de mare folos. 

Omul acesta era un bătrin foarte învăţat, care cunoș- 
tea multe limbi răsăritene: araba, persana, copta și chiar 
chineza, din toate știa cîte puţin; în acea ţară, el era socotit 
tobă de carte și i se dădeau mulţi bani ca să-i înveţe și pe alți 
oameni aceste limbi. 

Acest om învăţat îl chema pe Almansor la el de cîteva 
ori pe săptămînă, îl ospăta cu poame rare și cu altele, iar băiatul se 
simţea ca la el acasă. Bătrînul era un om ciudat. Îi făcuse lui Almansor 
veșminte cum purtau bărbaţii suspuși din Egipt. Aceste veșminte le 
păstra în casa lui, într-o încăpere anume. Cînd Almansor venea la el, 
îl trimitea cu un slujitor în camera aceea și îl lăsa să se îmbrace după 
obiceiul ţării sale. De acolo era dus apoi în „Mica Arabie', așa se chema 
una din sălile casei învățatului. 

Sala aceasta era împodobită cu tot felul de copaci cultivați 
artificial — palmieri, bambuși, cedri tineri și alții — precum și cu flori 
care cresc numai în ţările orientale. Pe podea se aflau așternute covoare 
persane, iar de-a lungul pereţilor se înșiruiau perne; nicăieri nu se 
vedea un scaun sau o masă franțuzească. 

Bătrinul învățător şedea pe una din perne, arătînd cu totul 
altfel ca de obicei; în jurul capului avea un turban dintr-un frumos șal 
turcesc, sub gură avea legată o barbă sură care-i ajungea pînă la briu și 
care semăna cu una adevărată, o barbă impunătoare de om însemnat. 
Purta biniş de șahmarand, croit dintr-un halat vechi, șalvari largi tur- 
cești, papuci galbeni și, cu toate că era pașnic din fire, în zilele acelea 





[2] „Pace vouă!” Formulă de salut la popoarele de religie mahomedană; 
închinăciune adincă, temenea (care însoțește rostirea acestei formule). 

își atirna la șold un iatagan, iar în briu își înfigea un hanger bătut cu 
pietre false. Fuma dintr-o narghilea lungă de doi coţi și era slujit de 
oamenii săi, îmbrăcați și ei în port persan, unii dintre ei avind faţa și 
mîinile înnegrite cu vopsea. 





La început, toate acestea i se părură cam ciudate lui Almansor; 
curînd însă el își dădu seama că ceasurile cînd se supunea dorințelor 
bătrinului îi erau foarte folositoare. Dacă la vraci nu avea voie să ros- 
tească nici un cuvint egiptean, aici îi era interzisă orice vorbă în graiul 
franţuzilor; la intrare, Almansor trebuia să rostească cuvintele vestitoare 
de pace, la care bătrinul persan răspundea cu multă gravitate; apoi, el 
îi făcea semn tinărului să se așeze alături și începeau să vorbească în 
graiul persan, arab, copt, precum și în alte graiuri, ceea ce el numea un 
taifas cărturăresc oriental. 

Lingă el stătea un slujitor care, făcînd pe robul în ziua aceea, 
ținea o carte mare de cuvinte; și cind uita vreun cuvint, bătrinul făcea 
semn robului, căuta repede ce voia să spună și-și urma vorba. 

Robii aduceau vase turcești cu șerbet și alte bunătăţi, iar cînd 
Almansor voia să-l bucure nespus pe bătrin, îl încredința că la el totul 
e orînduit ca în Orient. 

Almansor citea foarte frumos în graiul persan și acest lucru 
era de cea mai mare însemnătate pentru bătrin. El avea multe scrieri 
persane și-l punea pe băiat să-i citească din ele, urmărindu-l cu lua- 
re-aminte și aflind astfel cum trebuie rostit bine. 

Acestea erau zile de bucurie pentru bietul Almansor, căci 
niciodată nu pleca de la bătriînul învăţător fără daruri și, de multe ori, 
acesta îi dădea chiar daruri de preţ, ca bani, albituri sau 
alte lucruri folositoare, de care ducea lipsă în casa vraciului. 

Astfel trăi Almansor cîţiva ani în orașul cel mai 
mare din Franţa, și în tot acest timp dorul de ţară nui se 
stinse o clipă în piept. Cînd împlini cincisprezece ani, se 
petrecu o întîmplare hotăritoare pentru soarta sa. 

Cel mai mare general al franțuzilor — acela cu care 
Almansor vorbise deseori în Egipt — devenise împărat și 
stăpinitor peste ei. Almansor își dădea seama că se întîmplă 
ceva însemnat în oraș, după marile serbări ce aveau loc, dar 
nu-și putea închipui că acela pe care-l văzuse în Egipt era 
acum împărat căci generalul era un om foarte tînăr. 

Într-o zi, Almansor mergea pe unul din podurile 
de peste marele fluviu ce străbătea orașul; deodată, el zări un om în 
haine simple de ostaș, ce se rezema de parmaclicul podului și privea 
undele apei. Se uită cu luare-aminte la faţa omului și-și spuse că-l mai 
văzuse undeva. Străbătu pe rînd toate încăperile amintirilor și, cînd 
ajunse la ușa camerei Egiptului, își aminti deodată că omul era gene- 
ralul franţuzilor, cu care stătuse deseori de vorbă în tabără și care se 
înerijise totdeauna cu bunătate de el. Nu-i știa bine numele, dar își luă 
inima în dinţi, se apropie și, încrucișind braţele pe piept, după obiceiul 
țării sale, rosti numele pe care i-l dădeau ostașii între ei: 

— Salamalec, Petit-Caporal! 

Omul se întoarse mirat, se uită la tinăr cu o privire ageră, se 
gîndi și apoi zise: 

— Doamne, e cu putinţă? Tu aici, Almansor? Ce face tatăl tău? 
Cum stau lucrurile în Egipt? Ce vînt te-aduce pe la noi? 

Atunci Almansor nu se mai putu stăpini, începu să plingă 
amarnic și răspunse: 

— Va să zică nu știi ce-au făcut cu mine cîinii aceia, franțuzii 
tăi, Petit-Caporal? Nu știi că nu mi-am mai văzut ţara de atiţia ani? 

— Nu cumva, spuse generalul, și fruntea i se întunecă, nu 
cumva te-au adus încoace cu ei? 

— Ba da, chiar aşa s-a întîmplat, răspunse Almansor. În ziua 
cînd ostașii voștri s-au îmbarcat, mi-am văzut țara pentru ultima oară; 
m-au luat cu ei, și un căpitan, înduioșat de jalea mea, plătește pentru 
mine unui vraci afurisit, care mă bate și mă lasă aproape nemîncat. 
Vai, Petit-Caporal, urmă el din toată inima, îmi pare bine că te-am 
întîlnit. Trebuie să mă ajuţi! 

Omul, căruia îi vorbea astfel, zimbi și-l întrebă cum să-l ajute. 

— Uite, zise Almansor, nu-i frumos din partea mea să vin 
și să-ți cer ceva! Odinioară ai fost atit de bun cu mine; dar știu că și 

tu ești sărac, și, chiar cînd erai general, nu te îmbrăcai niciodată atit 
de frumos ca ceilalţi; și nici acum, judecîind după haine și pălărie, nu 
pare să-ți meargă prea bine. Dar franţuzii au ales de curînd un sultan 
și, fără îndoială, cunoști oamenii din preajma lui: pe lenicer-aga , pe 
Reiz-efendi ori pe Capudan-pașa , nu? 

— Ba da, făcu omul. Dar ce să fac? 

— Ai putea să pui o vorbă bună pentru mine pe lingă aceștia, 
Petit-Caporal, ca să-l roage pe sultanul franţuzilor să-mi dea drumul, 
apoi mi-ar trebui și ceva bani pentru călătoria pe mare; dar, înainte 
de toate, trebuie să-mi făgăduiești că despre toate astea n-ai să spui 
nimic nici vraciului, nici învățătorului arab. 

— Cine e învățătorul arab? întrebă celălalt. 

— E un om ciudat; dar despre asta am să-ți povestesc altă 
dată. Dacă află ceva, n-am să mai pot pleca din Franţa. Vrei să pui o 
vorbă bună pentru mine? Spune drept! 

— Vino cu mine, răspunse generalul. S-ar putea să-ţi fiu de 
folos chiar acum. 

— Acum? strigă băiatul, înspăimântat. Acum, pentru nimic 
în lume! Vraciul o să mă bată; trebuie să mă grăbesc să ajung acasă. 

— Ce duci în coș? întrebă celălalt, ţinindu-l pe loc. 

Almansor roși și nu voi să-i arate, dar pe urmă îi spuse: 

— Iată, Petit-Caporal, trebuie să slugăresc aici ca cel de pe 
urmă rob. Vraciul e tare zgircit și mă trimite în fiecare zi la piaţa de 
zarzavaturi și de pește ce se află la un ceas depărtare de noi; acolo 
trebuie să tirguiesc de la precupeţe murdare, pentru că e mai ieftin cu 
cîțiva bănuţi decît în piaţa din apropierea casei noastre. Uite, pentru 
scrumbia asta stricată, pentru pumnul ăsta de salată, pentru fărima 
asta de unt trebuie s-o întind în fiecare zi cîte două ceasuri pe jos. Vai, 
dacă ar ști tatăl meu! 

Omul căruia Almansor îi povestea aceste lucruri fu mișcat 
de durerea băiatului și îi zise: 

— Vino cu mine și fii liniștit! Vraciul nu-ţi va face nimic, chiar 
dacă n-o să mănince astăzi nici scrumbie, nici salată. Fii pe pace și vino! 





[3] Ofiţer superior în armata turcă, conducător al unui corp de ieniceri. 
[4] Comandant al flotei turcești. 

Spunind aceste cuvinte, îl luă pe Almansor de mină și-l duse 
cu el; deși acestuia îi bătea inima gindindu-se la vraci, pe faţa și în vor- 
bele omului se citea atîta siguranţă, încît se hotări să-l urmeze. 

Merse deci cu coșuleţțul pe braţ împreună cu soldatul, stră- 
bătînd tot felul de uliţe, și i se păru ciudat că toţi oamenii își scoteau 
pălăria în faţa lor și se opreau în loc uitindu-se după ei. Spuse acest 
lucru însoţitorului său, dar el rise și nu-i răspunse nimic. 

În sfîrşit ajunseră la un palat măreț și însoţitorul său se 
îndreptă spre clădire. 

— Aici locuiești, Petit-Caporal? întrebă Almansor. 

— Aici locuiesc, răspunse el. Am să te duc la nevasta mea. 

— Frumoasă casă! zise Almansor. De bună seamă, ţi-a dat-o 
sultanul? 

— Mi-a dat-o împăratul, ai dreptate, răspunse însoţitorul său 
și amindoi intrară în palat. 

Urcară pe o scară, iar apoi trecură printr-o sală frumoasă, 
unde îi spuse să lase coșul din mină, și intră împreună cu el într-o 
încăpere încîntătoare, unde o femeie ședea pe o canapea. 

Omul vorbi cu ea într-o limbă străină, după care riseră 
amindoi cu poftă; pe urmă, femeia îl întrebă pe Almansor în limba 
franţuzească tot felul de lucruri despre 
Egipt, în cele din urmă, Petit-Capotral îi 
spuse băiatului: 

— Cel mai bun lucru e să te 
duc chiar acum la împărat și să-i vor- 
besc de tine. 

Almansor se sperie cumplit, 
dar se gîndi la nenorocirea în care se 
afla și la ţara lui. 

— Celui nefericit, le spuse el 
celor doi, celui nefericit Alah îi insu- 
flă o mare îndrăzneală în ceasurile de 
restriște, și acum n-o să mă lase nici pe mine, un biet oropsit. Fie și 
așa! Am să merg la el. Dar spune-mi, Petit-Caporal, trebuie să cad în 
genunchi în faţa lui, să ating podeaua cu fruntea? Ce trebuie să fac? 

Cei doi izbucniră din nou în ris și-i spuseră că nu-i nevoie 
să facă așa ceva. 

— Arată înfricoşător și măreț? întrebă el din nou. Are barbă 
lungă? Are ochi scînteietori? Spune-mi, cum arată? 

Însoţitorul său rîse iar şi zise: 

— N-am să-ţi spun cum arată, Almansor; ai să ghicești singur 
care e. Îți spun doar atât, ca semn de recunoaștere: cînd împăratul va 
fi în sală, cei ce se vor afla acolo își vor scoate respectuoși pălăria, iar 
cel ce va sta cu ea pe cap acela este împăratul. 

Zicind aceasta, îl luă de mină și o porniră împreună spre 
sala împăratului. Cu cît se apropiau, cu atit mai tare îi bătea inima 
băiatului, și, ajunși în dreptul ușii, începură să-i tremure genunchii. 

Un slujitor deschise ușa; înăuntru stăteau roată cel puţin 
treizeci de bărbaţi, toți îmbrăcaţi frumos și plini de aurării și de stele, 
cum este obiceiul la franţuzi pentru cei mai înalți sfetnici ai împăra- 
tului; Almansor se gindi că însoţitorul său, îmbrăcat atît de sărăcăcios, 
trebuie să fie cel mai neînsemnat dintre aceștia. Toţi își descoperiră 
capul și Almansor se uită după cel cu pălăria pe cap, căci acesta trebuia 
să fie împăratul. Dar căutarea lui fu zadarnică. Toţi își țineau pălăria în 
mină; așadar, împăratul nu era printre ei; atunci privirea îi căzu întim- 
plător asupra însoţitorului său, și ce să vezi! Acesta avea pălăria pe cap! 

Uimit, băiatul înmărmuri. Se uită lung la însoţitorul său și 
apoi rosti, scoțindu-și și el pălăria: 

— Salem alecum, Petit-Caporal! După cîte știu, eu nu sînt sul- 
tanul franţuzilor; deci nu se cuvine să stau cu pălăria pe cap; dar tu 
stai cu ea pe cap, Petit-Caporal! Tu ești oare împăratul? 

— Ai ghicit, răspunse acesta, și în afară de asta, sînt prietenul 
tău. Nu da pe mine vina nenorocirii tale, ci pe o nefericită încurcătură, 
și fii încredinţat că te vei întoarce în ţara ta cu cel dintii vas. Acum 
du-te la soţia mea, povestește-i despre învățătorul arab și despre cele 
ce știi. Scrumbia și salata am să le trimit vraciului, iar tu ai să rămiîi să 
locuiești în palatul meu. 

Astfel îi vorbi omul care era împăratul; Almansor 
căzu în genunchi la picioarele lui, îi sărută mina și-i ceru 
iertare că nu-l recunoscuse de la început, căci nici nu se 
putea vedea că e împărat. 

— Ai dreptate, zise împăratul rizînd. Cînd ești 
împărat numai de cîteva zile, nu-i cu putinţă să-ţi stea scris 
în frunte. 

Astfel îi vorbi și-i făcu semn să se depărteze. 

Din ziua aceea, Almansor trăi fericit și mulţumit. 
Pe învățătorul arab, despre care îi povestise împăratului, avu 
voie să-l viziteze de cîteva ori; pe vraci însă nu-l mai văzu 
niciodată. După cîteva săptămîni, împăratul îl chemă la el 
și-i spuse că vasul cu care avea să-l trimită în Egipt așteaptă 
ancorat. 

Almansor era nebun de bucurie; i-au fost de ajuns 
cîteva zile ca să se pregătească și, cu inima plină de recunoștință și 
încărcat de comori și daruri bogate, plecă de la împărat spre ţărmul 
mării și se urcă pe corabie. 

Dar Alah vru să-l mai încerce încă, să-i călească și mai mult 
dirzenia în nenorocire, și nu-l îngădui să vadă încă ţărmul ţării sale. 

Un alt neam de ghiauri, englezii, se războiau atunci pe mare 
cu împăratul. Ei luau toate vasele pe care le biruiau, și astfel se întîmplă 
Că, în a șasea zi a călătoriei, vasul pe care se afla Almansor fu înconjurat 
și lovit cu ghiulelele de vase englezești. Fură nevoiţi să se dea prinși și 

întregul echipaj fu îmbarcat pe un vas mic, care merse după celelalte 
mai departe. 

Dar drumul pe mare nu e mai puţin nesigur decit cel din pus- 
tiu, unde tilharii atacă pe neașteptate caravanele, omoară și jefuiesc. 
O corabie de pirați din Tunis se apropie de micul vas, pe care furtuna 
îl despărțise de vasele mai mari; toţi oamenii fură luaţi, duși în Alger 
și vinduți. 

Almansor nu avu parte de o robie atît de aspră ca ghiaurii, 
fiind drept-credincios; totuși pierdu orice nădejde de a-și mai vedea 
vreodată ţara și pe tatăl său. Acolo el sluji la un om bogat timp de 
cinci ani; trebuia să stropească florile și să îngrijească grădina. Dar 
omul cel bogat muri fără moștenitori, avuţiile lui se risipiră, robii fură 
împărțiți și Almansor căzu în mîinile unui neguțător de robi. Acesta 
tocmai pregătea un vas pentru a vinde robi în altă parte cu preț mai 
mare. Întîmplarea făcu să fiu și eu un rob al acestui neguţător şi am 
ajuns pe același vas pe care se afla Almansor. Acolo l-am cunoscut și 
acolo mi-a povestit ciudata sa soartă. Dar cînd am coborit pe uscat, 
am fost martorul celei mai minunate voințe a lui Alah: ţărmul pe care 
am coborit era acela al ţării sale, piaţa în care am fost puși în vinzare 
era piaţa orașului său de baștină, și, o, stăpine, ca să fiu scurt, cel care 
l-a cumpărat era chiar tatăl său, scumpul său tată! 





e a 


? 


Cînd se încheie această povestire, șeicul Ali Banu căzu pe 
ginduri... Fără voia sa, istorisirea îl zguduise; pieptul i se ridica, ochii îi 
ardeau și adeseori fusese gata să-l întrerupă pe tînărul rob, dar sfîrșitul 
povestirii nu păru să-l mulțumească. 

— Are acum douăzeci și unu de ani, spui tu? întrebă el. 

— Stăpîne, are virsta mea, douăzeci și unu — douăzeci și doi 
de ani. 

— Şi în ce oraș ţi-a spus că s-a născut? Asta nu ne-ai arătat. 

— Dacă nu mă înșel, răspunse tînărul, în Alexandria. 

— Alexandria! strigă șeicul. E fiul meu! Unde se află acum? 
Nu spuneai că se numește Kairam? Are ochi negri și păr castaniu? 


3606 


Povestea lui Almansor 





— Are, și în ceasurile de duioșie își spunea Kairam, nu 
Almansor. 

— În numele lui Alah, spune-mi: tatăl său l-a cumpărat în 
faţa ochilor tăi? Așa ziceai? Era sigur că e tatăl său? Atunci, totuși... nu 
e fiul meu. 

Robul răspunse: 

— Cum am sosit aici mi-a spus: „Alah fie lăudat! 
După atita amar de nenorocire, iată piaţa orașului meu de 
baștină!” Trecu o bucată de vreme și de după colţ se ivi un 
om de vază. Văzindu-l, el strigă: „O, ce dar scump al cerului 
sînt ochii! Îl mai văd o dată pe scumpul meu tată!” Omul 
s-a apropiat de noi, s-a uitat cînd la unul, cînd la altul, și 
în cele din urmă l-a cumpărat pe acela căruia i se întim- 
plaseră toate acestea. Atunci el și-a înălţat glasul către 
Alah, a rostit o rugăciune fierbinte de mulțumire și mi-a 
șoptit: „Acum merg din nou pe drumul fericirii, căci cel 
care m-a cumpărat e chiar tatăl meu!" 

— Așadar, nu e fiul meu... Kairam al meu! zise 
șeicul, zdrobit de durere. 

Atunci tînărul nu se mai putu stăpini; lacrimi 
de bucurie îi ţișniră din ochi, se aruncă la picioarele șeicului și strigă: 

— Şi totuși e fiul tău, Kairam-Almansor, căci tu ești acela 
care l-ai cumpărat! 

— Alah! Alah! Ce minune, ce negrăită minune! strigară cei 
de faţă, îmbulzindu-se. 

Șeicul însă rămase mut, cu privirile aţintite spre tînărul care-și 
ridicase spre el frumosu-i chip. 

— Prietene Mustafa, spuse el bătrînului derviș, ochii mei sint 
îimpinziți de un văl de lacrimi și nu pot recunoaște dacă pe faţa lui 
sînt întipărite trăsăturile maicii care l-a purtat în piîntec. Apropie-te 
Și privește-l! 

Bătrînul veni mai aproape, îl privi lung, îi puse mina pe frunte 
și-l întrebă: 

— Kairam! Ce vorbe ţi-am spus în ziua nenorocirii, în tabăra 
franțuzilor? 

— Scumpul meu învăţător, răspunse tînărul, ducînd mina 
bătrînului la buze, ele au fost următoarele: „Cel cu cugetul curat nu rămîne 
singur nici în pustiul nefericirii, căci are un tovarăș care merge alături de 
el și-l mîngiie”. 

Atunci bătrinul ridică ochii, mulțumind cerului; îl strînse pe 
tinăr la pieptul său, îl duse dinaintea șeicului și zise: 

— Primește-l! Pe cît e de neîndoielnic că l-ai jelit zece ani, 
pe atit e de neîndoielnic că e fiul tău Kairam. 

Șeicul era nebun de bucurie și încîntare; privea întruna cu 
nesaţ chipul celui regăsit și revedea limpede trăsăturile fiului său din 
ziua cînd îl pierduse. 

Toţi cei de față îi împărtășeau bucuria, căci îl iubeau nespus, 
și fiecăruia i se păru în ziua aceea că-i fusese dăruit un fiu. 

Acum, sala fremăta iar de cîntări și veselie ca în zilele fericirii 
și ale bucuriei. Tinărului i se ceru să mai spună o dată povestea, dar 
acum cu și mai multe amănunte, și toţi avură cuvinte de laudă pentru 
cei care-i purtaseră de grijă lui Kairam — învățătorul arab, împăratul 
Și toți ceilalți. 

Rămaseră toţi laolaltă pînă noaptea tirziu și, la plecare, șeicul 
făcu daruri de preţ fiecăruia dintre prietenii săi, ca să-și amintească 
întotdeauna de această zi a bucuriei. Apoi șeicul arătă feciorului său 
pe cei patru tineri și-i pofti să vină cît mai des la el, hotărînd că tină- 
rul va învăţa cu grămăticul meșteșugul scrisului, că va face cu pictorul 
mici călătorii, că neguțătorul va împărtăși cu el desfătările cîntului și 
danţului, iar cel de-al patrulea va pregăti pentru ei toate petrecerile. 
Fură și ei copleșiți de daruri și ieșiră bucuroși din casa șeicului. 

— Cui îi datorăm toate astea? spuseră toţi într-un glas. Cui, 
dacă nu bătrînului? Cine și-ar fi închipuit asta în ziua cînd ne-am oprit 
în fața acestei case și ne-am dezlănţuit cu ocări împotriva șeicului? 

— Şi cât de lesne ne-ar fi fost să nu ţinem seamă de învăţă- 
turile bătrinului, spuse altul, sau să-l batjocorim și pe el. Căci, jerpelit 
cum era, părea un biet nenorocit; cine să-și fi închipuit că e înțeleptul 
Mustafa? 

— Dar ce-i mai minunat e că aici, chiar aici ne-am dat în 
vileag și dorințele noastre, zise grămăticul. Unul spunea că i-ar plăcea 

să călătorească, altul că s-ar bucura să cînte și să joace, al treilea că ţine 
să aibă în juru-i prieteni buni, iar eu că mi-ar plăcea să citesc și să ascult 
povești, și nu ni s-au împlinit oare toate aceste dorinţe? Mie nu-mi este 
oare îngăduit acum să citesc toate cărțile șeicului și să cumpăr orice 
scriere care-mi place? 

— lar mie nu mi-a spus oare să-i pregătesc toate ospeţele și 
să am grijă de toate petrecerile sale, dindu-mi dreptul de a lua și eu 
parte la ele? zise celălalt. 

— Dar eu! Ori de cîte ori îmi vine pofta să ascult cîntec sau 
viers din strune, ori să privesc danţuri, nu sint oare liber să mă duc la 
el și să-l rog să-mi împrumute robii de care am nevoie? 

— Dar eu! exclamă pictorul. Pînă în ziua aceasta am fost sărac 
și n-am putut să fac un pas afară din oraș; acum mi-e dat să călătoresc 
unde-mi place! 

— Da! exclamară toţi. A fost tare bine că l-am urmat pe bătrîn; 
altminteri, cine știe ce s-ar fi ales de noi? 

Așa vorbiră cei patru tineri și plecară bucuroși și fericiţi la 
casele lor. 

